
Preludiu 


CAVALERUL, MOARTEA ŞI DIAVOLUL 


Maya îl luă de mînă pe tatăl ei în timp ce ieşeau 
de la metrou îndreptindu-se spre lumină. Thorn nu o 
respinse şi nici nu-i spuse să se concentreze asupra 
poziţiei corpului. Zîmbind, o conduse în sus pe o scară 
îngustă ce ducea către un tunel lung, în pantă, cu 
pereţi placați cu faianţă albă. Autoritatea Metroului 
instalase bare de oţel pe o latură a tunelului şi această 
barieră făcea ca pasajul banal să arate ca şi cum ar 
face parte dintr-o enormă închisoare. Dacă ar fi 
călătorit de una singură, Maya poate s-ar fi simţit 
stingherită şi prinsă într-o capcană, dar nu avea nici un 
motiv de îngrijorare, deoarece Tata era cu ea. 


Se gîndi că era ziua perfectă. Ei bine, poate era a 
doua zi cu adevărat perfectă. Încă îşi mai amintea cînd 
cu doi ani în urmă Tata lipsise de ziua ei şi de Crăciun, 
şi apăruse imediat după Crăciun cu un taxi plin de 
cadouri pentru Maya şi mama ei. Dimineaţa aceea 
fusese minunată şi plină de surprize, dar sîmbăta asta 
părea să promită o fericire mai de durată. În locul 
plimbării obişnuite pînă la depozitul nefolosit din 
apropiere de Canary Wharf!, unde tatăl său o învăţa 
cum să lovească cu picioarele şi cu pumnii şi cum să 
folosească arme, îşi petrecuseră ziua la Grădina 
zoologică din Londra, unde îi spusese diferite poveşti 
despre fiecare animal în parte. Tata călătorise în 
întreaga lume şi putea descrie Paraguay-ul sau Egiptul 
ca un ghid. 

Oamenii aruncau priviri către ei în timp ce se 
plimbau pe lingă cuşti. Majoritatea Arlechinilor 
încercau să se amestece în mulţime, dar tatăl ei ieşea 
în evidenţă într-un grup de cetăţeni obişnuiţi. Era 
german, avea un nas puternic, părul lung pînă la umeri 
şi ochi de un albastru închis. Thorn? purta haine de 
culori sumbre şi o brățară kara: din oţel care arăta ca o 
cătuşă frîntă. 

Maya găsise o carte jerpelită de istoria artei în 
debaraua din apartamentul lor închiriat din East 


Mare centru de afaceri din Londra. 

În limba engleză, spin. 

Brăţară a indienilor sikh ce simbolizează înfrinarea de la fapte rele, 
şi care este purtată la încheietura miîinii drepte ca să le amintească 
de jurămîntul de a nu face nimic care le-ar putea aduce ruşine sau 
dezonoare. 


Londont. Pe la începutul cărţii se afla un desen de 
Albrecht Diirer numit Cavalerul, Moartea şi Diavolul. Îi 
plăcea să privească îndelung desenul, deşi îi dădea o 
senzaţie ciudată. Cavalerul în armură semăna cu tatăl 
ei, calm şi curajos, călărind prin munţi, în timp ce 
Moartea ţinea în mînă o clepsidră iar Diavolul îi urma, 
dîndu-se drept scutier. Thorn purta şi el o sabie, dar a 
lui era ascunsă într-un tub de metal cu o curea de umăr 
din piele. 

Cu toate că era mîndră de Thorn, o făcea de 
asemenea să se simtă stingherită şi intimidată. Uneori 
dorea să fie o fată obişnuită cu un tată durduliu care să 
lucreze într-un birou - un bărbat fericit care să-i 
cumpere cornete de îngheţată şi să spună glume cu 
canguri. Lumea din jurul ei, cu moda strălucitoare şi 
muzica pop şi spectacolele de televiziune, era o 
tentaţie constantă. Voia să se arunce în apa aceea 
caldă şi să lase curentul s-o ducă departe. Era epuizant 
să fie fiica lui Thorn, să evite permanent 
supravegherea Uriaşei Magşinării, să se ferească tot 
timpul de duşmani, să fie mereu conştientă de unghiul 
de atac. 

Maya avea doisprezece ani, dar încă nu era 
destul de puternică pentru a folosi o sabie de Arlechin. 
În locul acesteia, Tatăl său luase un baston din dulap şi 
i-l dăduse înainte de a părăsi apartamentul în 
dimineaţa aceea. Maya avea pielea albă a lui Thorn şi 
trăsăturile bine conturate şi părul des şi negru ale 


4 Cartier industrial din Londra. 


mamei sale Sikh5. Ochii erau de un albastru atît de 
palid, încît dintr-un anumit unghi păreau transparenti. 
Nu suporta momentele în care femei bine intenţionate 
intrau în vorbă cu mama ei şi lăudau frumuseţea 
Mayei. Peste cîţiva ani, va fi destul de mare ca să se 
deghizeze şi să aibă o înfăţişare cît mai comună. 

Plecară de la grădina zoologică şi se plimbară 
prin Regent Park. Era o zi tirzie de aprilie şi nişte 
băieţi jucau fotbal pe peluza noroioasă, iar părinţii 
împingeau cărucioare cu bebeluşi înfofoliţi. Părea că 
întregul oraş ieşise afară să se bucure de soare după 
trei zile de ploaie. Maya şi tatăl ei luară metroul de 
Piccadilly pînă la staţia Arsenal; se întuneca atunci 
cînd ajunseră la ieşirea de la nivelul străzii. În Finsbury 
Park se găsea un restaurant indian, iar Thorn făcuse 
rezervare pentru cină. Maya auzi zgomote - claxoane 
pneumatice asurzitoare şi strigăte la distanţă - şi se 
întrebă dacă avea loc vreo demonstraţie politică. Apoi 
Tata o conduse dincolo de bariera rotitoare, în mijlocul 
războiului de afară. 

Stîind pe trotuar, văzu o mulţime dezlănţuită 
mărşăluind pe Highbury Hill Road. Nu erau semne sau 
pancarte de protest, iar Maya îşi dădu seama că era 
martoră la finalul unui meci de fotbal. Stadionul 
Arsenal se afla chiar la capătul străzii şi echipă cu 
culorile albastru şi alb - Chelsea - tocmai jucase acolo. 
Suporterii echipei Chelsea ieşeau pe poarta oaspeţilor 
din capătul de vest al stadionului, şi o luau pe o stradă 


Adepţi ai doctrinelor şi practicilor unei religii monoteiste care a 


apărut în nordul Indiei în secolul al XVl-lea şi care combină 
elemente hinduiste şi islamice. 


îngustă mărginită de un şir de case identice. În mod 
normal, era vorba de o plimbare scurtă pînă la intrarea 
în staţie, dar acum strada din North London se 
transformase într-un loc de încăierare. Poliţiştii îi 
apărau pe suporterii de la Chelsea de huliganii de la 
Arsenal care încercau să-i atace şi să se încaiere. 

Poliţişti pe margini. Cei în albastru şi alb în 
mijloc. Cei în roşu aruncau cu sticle şi încercau să rupă 
cordonul de poliţişti. Cetăţeni prinşi în faţa mulţimii 
înghesuite între maşini parcate şi tomberoane 
răsturnate. Tufişuri de păducel înflorite creşteau pe 
marginea trotuarului, iar bobocii lor roz tremurau ori 
de cîte ori cineva era împins peste ele. Petale zburau 
prin aer şi cădeau peste marea de oameni. 

Mulțimea principală se apropia de staţia de 
metrou, fiind cam la o sută de metri distanţă. Thorn ar 
fi putut s-o ia la stînga şi de acolo pe Gillespie Road, 
dar rămase pe trotuar, studiindu-i pe oamenii care îi 
înconjurau. Zîmbea uşor, încrezător în propriile puteri 
şi amuzat de violenţa fără rost a paraziţilor. Pe lingă 
sabie, mai purta cel puţin un cuţit şi o un pistol, obţinut 
de la persoanele de contact din America. Dacă voia, 
putea omori o mulţime din oamenii ăştia, dar era o 
confruntare publică şi în zonă se aflau poliţişti. Maya îi 
aruncă o privire tatălui său. Ar trebui să fugim, se gîndi 
ea. Oamenii ăştia au luat-o razna de tot. Dar Thorn îi 
aruncă o privire aspră fiicei sale, ca şi cum tocmai îi 
simţise teama, iar Maya rămase tăcută. 

Toată lumea striga. Vocile se contopeau într-un 
muget furios. Maya auzi un fluierat ascuţit. Urletul 


unei sirene de poliţie. O sticlă de bere zbură prin aer şi 
explodă în bucățele la cîţiva metri de locul în care se 
aflau. Deodată, un grup de bluze şi fulare roşii 
străpunse rîndurile de poliţişti, iar fata văzu bărbaţi 
care loveau cu picioarele şi cu pumnii. Pe faţa unui 
poliţist curgea sînge, dar acesta îşi ridică bastonul şi se 
apără. 

Îl strînse de mînă pe Tatăl său. 

— Vin spre noi, zise. Trebuie să ne ferim din 
calea lor. 

Thorn se întoarse şi îşi trase fiica înapoi spre 
intrarea de la staţia de metrou, ca şi cum ar fi vrut să 
se adăpostească acolo. Dar acum poliţiştii îi mînau 
înainte pe suporterii echipei Chelsea ca pe o turmă de 
vite, iar fata fu înconjurată de oameni în albastru. 
Prinşi în mulţime, Maya şi tatăl ei fură împinşi dincolo 
de cabina de bilete unde funcţionarul în vîrstă stătea 
ghemuit în spatele geamului gros. 

Tata sări peste bariera rotitoare, iar Maya îl 
urmă. Acum erau din nou în tunelul lung, care ducea 
către trenuri. E-n regulă, se gîndi ea. Acum sîntem în 
siguranţă. Apoi îşi dădu seama că oamenii în roşu 
dăduseră buzna în tunel şi alergau pe lîngă ei. Unul 
dintre bărbaţi avea un ciorap de lină umplut cu ceva 
greu - pietre, rulmenţi cu bile - pe care-l balansă ca pe 
o bîtă, ca să-l lovească apoi pe bărbatul în vîrstă care 
se afla chiar în faţa ei, zburîndu-i ochelarii şi rupîndu-i 
nasul. O bandă de suporteri huligani ai echipei Arsenal 
îl izbiră pe un suporter de la Chelsea de barele de oţel 
din partea stîngă a tunelului. Bărbatul încerca să scape 


în timp ce ei îl loveau cu picioarele şi-l băteau. Mai 
mult sînge. Şi nici un poliţist nicăieri. 

Thorn apucă de partea din spate a jachetei Mayei 
şi o tîri prin încăierare. Un bărbat încercă să-i atace, 
iar Tata îl opri imediat cu un pumn scurt în beregată. 
Maya o luă la fugă prin tunel, încercînd să ajungă la 
scări. Înainte de a putea reacţiona, simţi că-i este 
petrecut ceva ca o funie peste umărul drept şi peste 
piept. Maya privi în jos şi văzu că Thorn tocmai îi 
legase în jurul corpului un fular albastru-alb al echipei 
Chelsea. 

Într-o clipă, îşi dădu seama că ziua petrecută la 
grădina zoologică, poveştile amuzante şi drumul spre 
restaurant făceau parte dintr-un plan. Tata ştiuse de 
meciul de fotbal, mai fusese probabil aici şi alesese 
momentul sosirii lor. Se uită peste umăr şi-l văzu pe 
Thorn zîmbind şi dînd din cap ca şi cum tocmai i-ar fi 
spus o poveste amuzantă. Apoi acesta se întoarse şi 
începu să se îndepărteze. 

Maya se răsuci în timp ce trei suporteri de la 
Arsenal alergau  strigind către ea. Nu gîndi. 
Reacționează. 'Ţinu bastonul ca pe o lance, iar vîrful de 
oţel lovi fruntea bărbatului cel mai înalt cu o 
trosnitură. Sîngele ţişni, iar omul începu să se 
prăbuşească, dar ea deja se răsucise ca să-i pună 
piedică cu bastonul celui de-al doilea bărbat. Cînd 
acesta se dădu înapoi împleticindu-se, ea făcu un salt 
înalt şi-l lovi cu piciorul în faţă. Bărbatul se răsuci şi se 
prăbuşi. La pămînt. Este la pămînt. Se năpusti asupra 
lui şi-l lovi din nou cu piciorul. 


În timp ce-şi recăpăta echilibrul, al treilea bărbat 
o prinse din spate şi-o ridică în aer. O strînse tare, 
încercînd să-i rupă coastele, dar Maya dădu drumul 
bastonului, întinse amîndouă mîinile înapoia sa şi-l 
apucă de urechi. Bărbatul urlă cînd îl aruncă peste 
umăr, la podea. 

Maya ajunse la scări, cobori cîte două trepte 
odată, şi-l văzu pe Tata stînd pe platforma de lingă 
uşile deschise ale unui tren. O apucă cu mîna dreaptă 
şi cu stînga îi împinse pe cei din jur ca să-şi facă loc în 
vagon. Uşile oscilară şi în cele din urmă se închiseră. 
Suporterii de la Arsenal ajunseră în fugă la tren, lovind 
geamul cu pumnii, dar trenul porni clătinîndu-se şi 
intră în tunel. 

Oamenii stăteau înghesuiți. Maya auzi o femeie 
plîngînd, în timp ce băiatul din faţa ei ţinea o batistă în 
dreptul gurii şi al nasului. Vagonul intră într-o curbă, 
iar ea căzu peste tatăl său, îngropîndu-şi faţa în 
pardesiul său de lînă. Îl ura şi-l iubea, voia să-l bată şi 
să-l îmbrăţişeze în acelaşi timp. Nu plînge, îşi spuse. Se 
uită la tine. Arlechinii nu pling. Şi-şi muşcă buza 
inferioară atit de tare încît pielea se rupse şi simţi 
gustul propriului sînge. 


Maya sosi la aeroportul Ruzyne după-amiază 
tirziu, şi luă naveta pînă la Praga. Alegerea mijlocului 
de transport era un mic act de revoltă. Un Arlechin ar 
fi închiriat o maşină sau ar fi luat un taxi. Într-un taxi, 
puteai oricînd să-i tai beregata şoferului şi să preiei 
controlul. Avioanele şi autobuzele erau alegeri 
periculoase, capcane cu puţine portiţe de scăpare. 

Nimeni n-o să mă omoare, îşi spuse. Nimănui nu-i 
pasă. Călătorii îşi moşteneau puterile, aşa că Tabula 
încercau să-i extermine pe toţi membrii unei familii. 
Arlechinii îi apărau pe Călători şi pe profesorii 
acestora, Găsitorii căii, dar aceasta era o hotărire 
voluntară. Un copil Arlechin putea renunţa la calea 
săbiei, putea să accepte un nume de cetăţean şi să-şi 
găsească un loc în Uriaşa Maşinărie. Dacă evita 
încurcăturile, Tabula îl lăsau în pace. 

Cu cîţiva ani în urmă, Maya îi făcuse o vizită lui 
John Mitchell Kramer, unicul fiu al lui Greenman, un 
Arlechin englez care fusese ucis de o maşină-capcană 
Tabula la Atena. Kramer devenise fermier şi creştea 
porci în Yorkshire, iar Maya îl privise cum îşi tira 
picioarele prin noroi, ducînd găleţile cu hrană pentru 
animalele care guiţau. 


— Din cîte ştiu ei, tu n-ai trecut linia, îi spuse. 
Este alegerea ta, Maya. Încă mai poţi să renunţi şi să 
duci o viaţă normală. 

Maya hotărî să devină Judith Strand, o tînără 
care făcuse cursuri de designul produselor la 
Universitatea Salford din Manchester. Se mută la 
Londra, începu să lucreze ca asistentă la o firmă de 
design, şi în cele din urmă primi un post cu normă 
întreagă. Cei trei ani petrecuţi în marele oraş fuseseră 
o serie de provocări personale şi de mici victorii. Maya 
îşi mai amintea încă de prima dată cînd părăsise 
apartamentul fără să poarte arme. Nu era protejată de 
Tabula în nici un fel, şi se simţea slabă şi expusă 
pericolelor. Fiecare persoană de pe stradă o privea; 
fiecare persoană care se apropia era un potenţial 
asasin. Aştepta să primească un glonţ sau o lovitură de 
cuţit, dar nu se întîmplă nimic. 

Treptat, începu să rămînă afară mai mult timp, 
testindu-şi noua atitudine faţă de lume. Maya nu privea 
în vitrine ca să vadă dacă este urmărită. Cînd lua masa 
la un restaurant cu noii săi prieteni, nu ascundea o 
armă pe alee şi nu stătea cu spatele la perete. 

În aprilie, încălcă o regulă importantă a 
Arlechinilor şi începu să se ducă la un psihiatru. În 
timpul a cinci şedinţe scumpe, stătu într-o încăpere 
căptuşită cu cărţi din Bloomsbury’. Voia să vorbească 
despre copilăria sa şi despre acea primă trădare de la 
staţia de metrou Arsenal, dar pur şi simplu nu era 

intelectuali precum Virginia Woolf sau John Maynard Keynes. 


posibil. Dr. Bennett era un omuleţ îngrijit care ştia 
multe despre vin şi porţelanuri vechi. Maya îşi amintea 
de confuzia sa cînd îl numise cetăţean. 

— Bineînţeles că sînt un cetăţean, zise el. M-am 
născut şi am crescut în Marea Britanie. 

— Este doar o etichetă pe care o foloseşte tatăl 
meu. Nouăzeci şi nouă la sută din populaţie este 
alcătuită fie din cetăţeni, fie din paraziti. 

Dr. Bennett îşi scoase ochelarii cu rame de aur şi 
le şterse lentilele cu o cîrpă moale, verde. 

— Pot să te rog să-mi explici? 

— Cetăţenii sînt persoane care cred că înţeleg 
ceea ce se petrece în lume. 

— Eu nu înţeleg tot, Judith. N-am spus asta 
niciodată. Dar sînt bine informat în legătură cu 
evenimentele actuale. Mă uit la ştiri în fiecare 
dimineaţă în timp ce fac exerciţii pe banda de alergare. 

Maya ezită, apoi decise să-i spună adevărul. 

— Majoritatea faptelor pe care le cunoaşteţi sînt 
o iluzie. Adevărata luptă a istoriei este purtată dincolo 
de aparenţe. 

Dr. Bennett îi zimbi condescendent. 

— Spune-mi ce e cu paraziţii. 

— Paraziţii sînt oameni atît de copleşiţi de grija 
zilei de mîine, încît nu sînt conştienţi de nimic în afara 
vieţii lor cotidiene. 

— Vrei să zici, oameni săraci? 

— Pot fi săraci sau pot fi prinşi în Lumea a Treia, 
dar încă sînt capabili să se transforme. Tata obişnuia 


să spună: „Cetăţenii ignoră adevărul. Paraziţii sînt doar 
prea obosiţi.” 

Terapia luă sfîrşit cu această întrebare. Ce putea 
să spună despre Thorn? Tatăl său era un Arlechin care 
supravieţuise în urma a cinci tentative de asasinare din 
partea Tabula. Era mîndru şi crud şi foarte curajos. 
Mama Mayei provenea dintr-o familie Sikh, ai cărei 
membri fuseseră aliaţii Arlechinilor timp de cîteva 
generaţii. În onoarea mamei sale, Maya purta o brățară 
kara de oţel la încheietura miîinii drepte. 

Spre sfîrşitul acelei veri, îşi sărbătorise cea de-a 
douăzeci şi şasea aniversare, iar una dintre colegele de 
la firma de design o dusese la cumpărături în 
magazinele din West London. Maya îşi cumpără haine 
frumoase, în culori vesele. Începu să se uite la televizor 
şi încercă să creadă ceea ce auzea la ştiri. Uneori se 
simţea fericită - aproape fericită - şi se bucura de 
distracţiile fără sfîrşit ale  Uriaşei  Maşinării. 
Întotdeauna se găsea un nou motiv de îngrijorare sau 
un nou produs pe care toată lumea dorea să-l cumpere. 

Deşi Maya nu mai purta arme, mai trecea din 
cînd în cînd la o şcoală de kickboxing” din South 
London şi se antrena cu instructorul. Marţea şi joia, 
participa la un curs pentru avansați la o academie de 
kendo? şi se lupta cu o sabie shinai din bambus. Maya 
încerca să pretindă că nu făcea decit să se menţină în 
formă, ca şi colegii de serviciu care făceau jogging sau 
jucau tenis, dar ştia că era mai mult de atît. Cînd luptai 


Sport ce combină elemente de karate şi box. 
Arte marţiale japoneze de scrimă cu bețe de bambus. 


trăiai pe deplin clipa, concentrîndu-te să te aperi şi să- 
ţi distrugi adversarul. Nimic din ceea ce făcea în viaţa 
civilă nu atingea acea intensitate. 

Acum venise la Praga ca să-şi vadă tatăl, şi 
resimțea puternic toată paranoia specifică Arlechinilor. 
După ce îşi luă bilet de la chioşcul din aeroport, se urcă 
în autobuzul-navetă şi se aşeză în spate. Nu era o 
poziţie defensivă bună, dar asta n-avea s-o deranjeze. 
Maya se uită cum un cuplu în vîrstă şi un grup de 
turişti germani se urcau în autobuz şi-şi aranjau 
bagajele. Încercă să-şi distragă atenţia gîndindu-se la 
Thorn, dar corpul său preluă controlul şi o forţă să-şi 
aleagă un alt loc aproape de ieşirea de urgenţă. Învinsă 
de pregătirea sa şi plină de mânie, îşi încleştă mîinile şi 
rămase privind pe geam. 

Începuse să burniţeze cînd părăsiră terminalul, şi 
ploua tare cînd ajunseră în centrul oraşului. Praga era 
construită pe ambele maluri ale unui rîu, dar străzile 
înguste şi clădirile din piatră cenuşie o făceau să se 
simtă prinsă în capcana unui labirint. Oraşul era 
înţesat de catedrale şi castele, ale căror turle şi turnuri 
ascuţite împungeau în văzduh. 

În staţia de autobuz, Maya se trezi că avea mai 
multe opţiuni. Putea să meargă pe jos pînă la hotel sau 
să facă semn unui taxi în trecere. Legendarul Arlechin 
japonez,  Sparrow?, scrisese odată că adevărații 
războinici ar trebui să „cultive hazardul”. În cîteva 
cuvinte, sugerase o întreagă filozofie. Arlechinii 
respingeau rutina maşinală şi obiceiurile confortabile. 


2 În limba engleză, vrabie. 


Trăiau o viaţă plină de disciplină, dar nu se temeau de 
dezordine. 

Ploua. Începea să se ude. Cea mai previzibilă 
alegere era să ia taxiul care aştepta lingă trotuar. 
Maya ezită cîteva secunde, apoi se hotări să se poarte 
ca un cetăţean normal. Apucînd genţile cu o mînă, 
deschise brusc portiera şi se strecură pe locul din 
spate. Şoferul era un bărbat scund, rotofei, cu barbă, 
care arăta ca un trol. Îi spuse numele hotelului, dar el 
nu reacţionă. 

— Este hotelul Kampa, zise ea în engleză. E vreo 
problemă? 

— Nici o problemă, răspunse taximetristul şi 
cobori maşina de pe trotuar în stradă. 

Hotelul Kampa era o clădire mare, cu patru etaje, 
solidă şi respectabilă, cu copertine verzi la ferestre. Se 
afla pe o stradă laterală pietruită din apropierea 
podului Carol. Maya îi plăti taximetristului, dar cînd 
încercă să deschidă portiera, aceasta se dovedi 
blocată. 

— Deschide nenorocita asta de uşă. 

— Mă scuzaţi, doamnă. 

Trolul apăsă pe un buton şi deblocă uşa. 
Zîmbind, o privi pe Maya cum ieşea din taxi. 

Aceasta îl lăsă pe portar să-i ducă bagajul în 
hotel. Deoarece mergea să-şi vadă tatăl, simţise nevoia 
să poarte armele obişnuite; acestea erau ascunse în 
trepiedul unei camere de luat vederi. Înfăţişarea sa nu 
sugera o anumită naţionalitate, iar portarul i se adresă 
în franceză şi în engleză. Pentru călătoria la Praga 


renunţase la hainele colorate pe care le purta la 
Londra şi alesese cizmuliţe, un pulover negru şi 
pantaloni gri, largi. Arlechinii aveau un stil aparte de a 
se îmbrăca, ce punea accentul pe ţesături scumpe, 
închise la culoare şi pe o croială personalizată. Nimic 
strimt sau bătător la ochi. Nimic care să-i încetinească 
în luptă. 

În hol se aflau jilţuri şi măsuţe. Pe perete atîrna o 
tapiserie decolorată. Într-o sufragerie laterală, un grup 
de femei în vîrstă beau ceai şi sporovăiau lîngă o tavă 
cu dulciuri. Funcţionarul de la recepţie aruncă o 
privire trepiedului şi cutiei în care se afla camera video 
şi păru mulţumit. Arlechinii aveau o regulă care 
prevedea să aibă întotdeauna o explicaţie pentru 
identitatea lor şi pentru motivul de a se afla într-un 
anumit loc. Echipamentul video era un accesoriu tipic. 
Portarul şi recepţionerul crezuseră probabil că fata era 
un fel de cineast. 

Camera sa de hotel era un apartament la etajul 
trei, întunecat şi plin de false lămpi victoriene şi de 
mobilier prost tapisat. O fereastră dădea în stradă, iar 
alta spre restaurantul cu terasă din grădina hotelului. 
Încă mai ploua, iar restaurantul era închis. Umbrelele 
cu dungi de deasupra meselor erau pline de apă şi 
scaunele de restaurant erau sprijinite ca nişte soldaţi 
obosiţi de mesele rotunde. Maya se uită sub pat şi găsi 
un mic cadou de bun-venit de la tatăl ei - un cîrlig cu 
gheare şi cincizeci de metri de coardă de căţărat. 
Dacă-i bătea la uşă un musafir nepoftit, putea ieşi pe 


fereastră şi putea părăsi hotelul în aproximativ zece 
secunde. 

Îşi dădu jos haina, se spălă pe faţă cu apă, apoi 
puse trepiedul pe pat. Cînd trecea prin punctele de 
control de la aeroporturi, cei de acolo pierdeau 
întotdeauna o groază de timp inspectînd camera video 
şi diversele ei lentile. Adevăratele arme erau ascunse 
în trepied. Într-un picior se găseau două cuțite - un 
cuţit de aruncat cu contragreutate şi un stilet pentru 
înjunghiat. Le puse în tecile lor şi le strecură sub nişte 
bandaje elastice de pe antebraţe. Cu grijă, trase la loc 
miînecile puloverului şi se uită în oglindă. Puloverul era 
suficient de larg pentru a ascunde ambele arme. Maya 
îşi încrucişă încheieturile, mişcă braţele repede şi un 
cuţit apăru în mîna sa dreaptă. 

Lama săbiei se afla în cel de-al doilea picior al 
trepiedului. Al treilea picior ascundea mînerul şi garda 
săbiei. Maya le ataşă de lamă. Garda era pe un pivot 
care putea fi împins într-o parte. Cînd purta sabia pe 
stradă, garda era paralelă cu lama, pentru ca întreaga 
armă să se transforme într-o linie dreaptă. Cînd era 
nevoie să lupte, garda revenea în poziţia normală. 

Împreună cu tripodul şi cu camera, adusese un 
tub de metal lung de doi metri cu o curea de umăr. 
Tubul semăna cu un obiect din studioul unui artist. Era 
folosit pentru transportul săbiei atunci cînd umblai prin 
oraş. Maya putea scoate sabia din tub în două secunde, 
şi-i mai lua încă o secundă ca să atace. Tatăl său o 
învățase cum să folosească arma cînd era o 


adolescentă, şi îşi perfecţionase tehnica la un curs de 
kendo, cu un instructor japonez. 

Arlechinii erau de asemenea antrenați în 
folosirea pistoalelor şi a puştilor de asalt. Arma favorită 
a Mayei era o puşcă de luptă, de preferinţă de calibru 
doisprezece, cu miner de pistol şi cu pat rabatabil. 
Întrebuinţarea unei săbii de modă veche împreună cu 
armele moderne era acceptată - şi preţuită - ca o 
componentă a stilului Arlechinilor. Armele erau un rău 
necesar, dar săbiile existau în afara epocii moderne, 
nesupuse controlului şi compromisului  Uriaşei 
Maşinării. Antrenamentul cu sabia te învăţa să ai 
echilibru, strategie şi să fii nemilos. Ca şi kirpan-ul!0 
unui Sikh, sabia unui Arlechin reprezenta legătura 
dintre fiecare luptător şi obligaţia sa spirituală, precum 
şi tradiţia de războinic. 

Thorn credea de asemenea că săbiile aveau şi o 
motivaţie practică. Ascunse în echipamente precum 
trepiedul, puteau trece de sistemele de securitate ale 
aeroporturilor. O sabie era silenţioasă şi atît de 
neaşteptată, încît folosirea ei provoca şocul unui 
duşman care nu se aştepta la aşa ceva. Maya vizualiză 
un atac. Te prefaci că îndrepţi sabia spre capul 
adversarului, apoi loveşti jos, lateral lîngă genunchi. O 
uşoară rezistenţă. Trosnetul osului şi al cartilagiului. Şi 
ai tăiat piciorul cuiva. 


10 Sabie a indienilor sikh, simbol al curajului, al demnităţii şi al 


capacităţii de a se auto-apăra. Rolul ei spiritual este acela de a-i 
apăra pe cei slabi şi oprimaţi, şi de a întări spiritul de sacrificiu în 
numele valorilor morale. Regula sikh întruchipată de această sabie 
este să nu comiţi niciodată o nedreptate şi să nu laşi pe nimeni să 
comită o nedreptate. 


Un plic maroniu era pus în colacul de frînghie. 
Maya îl rupse şi citi adresa şi ora întilnirii. Ora şapte. 
Cartierul Betlémské nâm&sti din Oraşul vechi. Puse 
sabia în poală, stinse toate luminile şi încercă să 
mediteze. 

Prin minte îi pluteau imagini, amintiri ale 
singurei dăţi cînd luptase singură ca Arlechin. Pe- 
atunci avea şaptesprezece ani, iar tatăl său o luase la 
Bruxelles ca să-l apere pe un călugăr Zen!!! care vizita 
Europa. Călugărul era un Găsitor al căii, unul dintre 
profesorii spirituali care-i puteau arăta unui potenţial 
Călător cum să treacă într-un alt tărîm. Deşi Arlechinii 
nu juraseră să-i protejeze pe Găsitorii Căii, îi ajutau ori 
de cîte ori era posibil. Călugărul era un mare învăţător 
- şi era pe lista neagră a Tabula. 

Acea noapte în Bruxelles, tatăl Mayei şi prietenul 
francez al acestuia, Linden!? erau la etaj, lîngă 
apartamentul de hotel al călugărului. Mayei i se 
spusese să păzească intrarea în ascensorul de serviciu 
de la subsol. Cînd sosiră doi mercenari Tabula, nu era 
nimeni acolo s-o ajute. Îl împuşcă pe unul dintre ei în 
gît cu o armă automată, şi-l ciopiîrţi pe celălalt cu sabia. 
Uniforma sa cenuşie de menajeră fu împroşcată cu 
sînge, care-i pătă şi braţele şi mîinile. Maya plîngea 
isteric cînd o găsi Linden. 

Doi ani mai tîrziu, călugărul muri într-un 
accident de maşină. Tot sîngele şi toată suferinţa 


LI Şcoală chineză şi japoneză de budism care afirmă că iluminarea 


poate fi atinsă mai curînd prin meditaţie, auto-contemplare şi 
intuiţie decît prin credinţă şi devoțiune. 
În limba engleză, tei. 


fuseseră în zadar. Calmează-te, îşi spuse. Găseşte o 
mantră!* personală. Călătorii noştri care sînteţi în 
Ceruri. Blestemaţi fie toţi. 


XXX 


Ploaia se opri în jurul orei şase şi Maya se hotări 
să meargă pe jos pînă la apartamentul lui Thorn. leşind 
din hotel, găsi strada Mostecká şi merse pe ea pînă la 
Podul Carol. Podul gotic din piatră era lat şi becuri 
colorate luminau un şir lung de statui. Un artist 
ambulant cînta la chitară cu o pălărie în faţă, în timp 
ce un pictor stradal desena cu cărbune portretul unei 
turiste în vîrstă. Statuia unui sfint martir ceh era 
amplasată la jumătatea podului, iar Maya îşi aminti că 
auzise că aducea noroc. Deşi ştia că norocul nu există, 
atinse placa de bronz de dedesubtul statuii şi şopti 
către sine: 

— Fie ca cineva să mă iubească şi fie să-l iubesc 
şi eu. 

Ruşinată de această manifestare de slăbiciune, 
grăbi pasul şi termină de traversat podul spre Oraşul 
vechi. Magazine şi biserici şi cluburi de noapte la 
subsoluri erau înghesuite unul într-altul ca pasagerii 
unui tren aglomerat. În faţa barurilor stăteau tineri 
cehi şi excursionişti străini, care fumau marijuana cu o 
înfăţişare plictisită. 

Thorn locuia pe strada Konvitskă, un cvartal mai 
la nord de închisoarea secretă de la Bartolomăjskă. În 


13 Mantra - (la hinduşi) rugăciune; incantaţie. 


timpul Războiului Rece, securitatea ocupase o 
mănăstire şi o folosise ca să amenajeze celule de 
detenţie şi camere de tortură. Acum Surorile Milei 
recăpătaseră clădirea, iar poliţia se mutase în celelalte 
clădiri din zonă. În timp ce Maya străbătea cartierul, 
înţelese de ce se stabilise Thorn aici. Praga îşi păstrase 
aspectul medieval, iar majoritatea Arlechinilor urau tot 
ceea ce avea înfăţişare de nou. Oraşul beneficia de 
asistenţă medicală decentă, de mijloace de transport 
bune şi de comunicaţii prin Internet. Un al treilea 
factor era chiar şi mai important: poliţia cehă îşi 
păstrase deprinderile din perioada comunistă. Dacă 
Thorn mituia pe cine trebuia, putea avea acces la 
dosarele poliţiei şi la paşapoarte. 


XXX 


Maya întilnise odată un ţigan la Barcelona, care-i 
explicase de ce avea dreptul să fure din buzunare şi să 
şterpelească din hotelurile pentru turişti. Cînd romanii 
l-au crucificat pe lisus, au pregătit un cui aurit pe care 
să-l bată cu ciocanul în inima Mîntuitorului. Un ţigan - 
se pare că în vechiul Ierusalim erau ţigani - furase 
cuiul, drept pentru care Dumnezeu le dăduse 
permisiunea de a fura pînă la sfîrşitul lumii. Arlechinii 
nu erau ţigani, dar Maya hotări că modul lor de a gîndi 
era destul de asemănător. Tatăl său şi prietenii lui 
aveau un simţ al onoarei extrem de dezvoltat, şi 
propria moralitate. Erau disciplinaţi şi loiali unul 
altuia, dar manifestau dispreţ faţă de orice legi date de 


cetăţeni. Arlechinii credeau că aveau dreptul de a 
ucide şi de a distruge datorită legămîntului lor de a-i 
apăra pe Călători. 


XXX 


Trecu de Biserica Sfîntului Crucifix, apoi aruncă 
o privire peste drum, la Konvitskâ nr. 18. Era o uşă 
roşie înghesuită între un magazin de instalaţii şi un 
magazin de lenjerie, în a cărui vitrină se afla un 
manechin care purta un portjartier şi o pereche de 
ciorapi cu paiete. Mai erau două etaje deasupra 
nivelului străzii şi toate ferestrele de sus erau fie 
oblonite, fie vopsite într-un gri ceţos. Casele 
Arlechinilor aveau cel puţin trei ieşiri, iar una dintre 
acestea era întotdeauna secretă. Clădirea avea uşa 
roşie şi o a doua uşă ce dădea în aleea din spate. Exista 
probabil o trecere secretă care ducea jos, la magazinul 
de lenjerie. 

Deschise cu un gest scurt capacul tubului în care 
ducea sabia şi-l înclină uşor în faţă, astfel încît mînerul 
săbiei să alunece afară cîţiva centimetri. La Londra, 
convocarea îi parvenise în modul obişnuit: un plic 
maroniu pe care nu scria nimic, strecurat pe sub uşă. 
Habar n-avea dacă Thorn mai trăia încă şi o mai 
aştepta în clădire. Dacă Tabula aflaseră că era 
implicată în crimele de la hotel de acum nouă ani, era 
mai uşor s-o ademenească peste graniţele Angliei şi s-o 
execute într-un oraş străin. 


Trecînd strada, Maya se opri în faţa magazinului 
de lenjerie şi se uită în vitrină. Căuta un semn 
tradiţional al Arlechinilor, precum o mască sau o haină 
cu un model în carouri, orice lucru care ar fi putut să-i 
calmeze tensiunea crescîndă. Era ora şapte. Avansă 
încet pe trotuar şi văzu un semn desenat cu cretă pe 
ciment. Era o formă ovală cu trei linii drepte: un mod 
abstract de a sugera lăuta unui Arlechin. Dacă ar fi 
făcut-o Tabula, ar fi desenat cu mai multă grijă şi ar fi 
făcut ca desenul să semene cu instrumentul. Însă 
desenul era unul obişnuit şi scrijelit - ca şi cum ar fi 
fost făcut de un copil care se plictisea. 

Apăsă pe butonul soneriei, auzi un zbîrniit şi văzu 
că o cameră de supraveghere era ascunsă în bolta de 
metal de deasupra cadrului uşii. Încuietoarea uşii se 
deschise cu un declic, iar Maya păşi înăuntru. Se afla 
într-un foaier mic care ducea la nişte scări abrupte de 
metal. Uşa din spatele ei culisă şi se închise, şi un 
zăvor de şapte centimetri glisă într-o încuietoare. 
Prinsă în capcană. Trase sabia, potrivi mînerul şi o luă 
în sus pe scări. La capătul acestora era o altă uşă de 
oţel şi o a doua sonerie. Apăsă pe buton şi din difuzorul 
mic răsună o voce electronică. 

— Amprenta vocală, vă rog. 

— Du-te naibii. 

Un computer îi analiză vocea şi trei secunde mai 
tîrziu a doua uşă se deschise cu un declic. Maya intră 
într-o cameră mare, albă, cu podeaua din lemn lustruit. 
Apartamentul tatălui său era sobru şi curat. Nu vedeai 
nimic din plastic, nimic fals sau ţipător. Un perete fals 


despărţea intrarea de camera de zi. În acel spaţiu se 
aflau un scaun îmbrăcat în piele şi o măsuţă de cafea 
din sticlă cu o singură orhidee galbenă într-o vază. 

Două afişe înrămate erau atirnate pe perete. 
Unul făcea reclamă unei expoziţii de săbii samurai 
japoneze la Institutul Nezu de Arte Frumoase din 
Tokyo. Calea săbiei. Viaţa războinicului. Al doilea afiş 
prezenta un montaj din 1914 numit Trei opriri standard 
de Marcel Duchamp. Artistul francez aruncase trei 
sfori lungi de cîte un metru pe o pînză de un albastru 
de Prusia şi apoi le trasase contururile. Ca orice 
Arlechin, Duchamp nu luptase împotriva aleatoriului şi 
nesiguranţei: le folosise ca să-şi creeze operele. 

Auzi zgomotul unor picioare desculţe pe podea, 
apoi de după colţ apăru un tînăr ras în cap, care ţinea o 
puşcă mitralieră de fabricaţie germană. Bărbatul 
zimbea, iar ţeava puştii era îndreptată în jos, într-un 
unghi de patruzeci şi cinci de grade. Maya hotări, dacă 
ar fi fost atît de nesăbuit încît să ridice arma, să facă 
un pas la stînga şi să-i taie faţa cu sabia. 

— Bun-venit la Praga, i se adresă el într-o 
engleză cu accent rusesc. Tatăl tău va veni într-un 
minut. 

Tînărul purta pantaloni cu cordon şi un tricou 
fără mîneci cu caractere japoneze imprimate pe 
țesătură. Maya văzu că avea braţele şi gitul acoperite 
cu numeroase tatuaje. Şerpi. Demoni. O viziune a 
iadului. Nu trebuia să-l vadă dezbrăcat ca să-şi dea 
seama că reprezenta o epopee vie. Arlechinii păreau să 


stringă întotdeauna în jurul lor inadaptaţi şi ciudaţi 
care să-i slujească. 

Maya puse sabia la loc în tub. 

— Cum te cheamă? 

— Alexi. 

— De cît timp lucrezi pentru Thorn? 

— Nu este o slujbă. 

Tînărul arăta foarte mulţumit de el însuşi. 

— Îl ajut pe tatăl tău, iar el mă ajută la rîndul lui. 
Mă pregătesc să devin maestru de arte marţiale. 

— Şi se descurcă foarte bine, spuse tatăl ei. 

Maya îi auzi întîi vocea, apoi apăru şi Thorn 
înconjurînd colţul, într-un scaun cu rotile electric. 
Sabia sa de Arlechin era într-o teacă prinsă de unul 
dintre braţele scaunului. Thorn îşi lăsase barbă în 
ultimii doi ani. Braţele şi partea de sus a pieptului încă 
mai erau puternice, şi aproape că te făceau să uiţi de 
picioarele sale uscate, nefolositoare. 

Thorn se opri şi-i zimbi fiicei sale. 

— Bună seara, Maya. 

Ultima dată cînd îşi văzuse tatăl fusese în 
Peshawar!“, în noaptea în care Linden îl adusese din 
munţii Frontierei de nord-vest. Thorn era inconştient, 
iar hainele lui Linden erau pătate de sînge. 

Folosind articole de ziar false, Tabula îi 
ademeniseră pe Thorn, Linden, un Arlechin chinez pe 
nume Willow! şi un Arlechin australian pe nume 


14 Oraş din Pakistan, la nord-vest de Lahore, important din punct de 


vedere strategic deoarece se află în apropierea trecătorii Khyber. 


19 În limba engleză, salcie. 


Librat’ într-o regiune tribală din Pakistan. Thorn era 
convins că doi copii - un băiat de doisprezece ani şi 
sora sa de zece ani - erau Călători, şi că viaţa lor era 
ameninţată de un lider religios fanatic. Cei patru 
Arlechini şi aliaţii lor au fost prinşi într-o ambuscadă a 
mercenarilor Tabula într-o trecătoare din munţi. 
Willow şi Libra au fost ucişi. Un şrapnel îi atinsese lui 
Thorn coloana vertebrală, iar acesta paralizase de la 
brîu în jos. 

Doi ani mai tirziu, tatăl ei locuia într-un 
apartament din Praga cu un ciudat tatuat drept 
servitor, şi totul era minunat - să dăm uitării trecutul şi 
să trecem mai departe. În acel moment, Mayei aproape 
îi părea bine că tatăl său era paraplegic. Dacă n-ar fi 
fost rănit, ar fi negat că ambuscada avusese loc. 

— Ce mai faci, Maya? 

Thorn se întoarse către rus. 

— Nu mi-am mai văzut fiica de ceva vreme. 

Faptul că folosise cuvîntul „fiică” o înfurie. 
Însemna că o făcuse să vină la Praga ca să-i ceară o 
favoare. 

— Mai mult de doi ani, spuse ea. 

— Doi ani? Alexi zîmbi. Cred că aveţi multe de 
discutat. 

Thorn făcu un gest cu mîna, iar rusul luă un 
scaner de pe o servantă. Scanerul arăta ca o mică 
baghetă de securitate folosită la aeroport, dar era 
proiectat să detecteze bilele de localizare utilizate de 
Tabula. Bilele erau de dimensiunea unor perle şi 


16 În limba engleză, balanţă (ca semn al zodiacului). 


emiteau un semnal care putea fi interceptat de sateliții 
GPS". Existau bile de localizare radio şi unele speciale 
care emiteau semnale infraroşii. 

— Nu-ţi pierde timpul căutînd bile. Tabula nu sînt 
interesaţi de mine. 

— Sînt doar precaut. 

— Nu sînt un Arlechin, iar ei ştiu asta. 

Scanerul nu emise nici un semnal. Alexi se 
retrase din cameră, iar Thorn făcu semn către scaun. 
Maya ştia că tatăl său făcuse repetiţii în minte pentru 
conversaţia lor. Îşi petrecuse probabil cîteva ore 
gîndindu-se cu ce să se îmbrace şi unde să aşeze 
mobila. La naiba cu toate astea. O să-l ia ea prin 
surprindere. 

— Ai un servitor simpatic. 

Luă loc pe scaun, în timp ce Thorn înainta spre 
ea. 

— Plin de culoare. 

În mod normal, în discuţiile purtate în particular, 
îşi vorbeau în germană. Thorn îi făcea o concesie fiicei 
sale. Maya avea paşapoarte pentru cîteva naţionalităţi 
diferite, dar în perioada asta se considera britanică. 

— Da, e pictat cu cerneală. 

Tatăl său zîmbi. 

— Alexi cunoaşte un artist în tatuaje care îi 
creează o imagine a Primului Tărim pe corp. Nu e ceva 
foarte plăcut, dar e alegerea lui. 

— Da. Cu toţii sîntem liber să alegem. Chiar şi 
Arlechinii. 

— Nu pari să te bucuri că mă vezi, Maya. 

Îşi propusese să fie controlată şi disciplinată, dar 
cuvintele începură să se reverse. 

— Te-am scos din Pakistan - a trebuit practic să 
mituiesc sau să ameninţ jumătate din oficialii ţării ca 
să te pot urca în avionul ăla. Apoi am ajuns la Dublin, 
iar Mother Blessing!8 se ocupă de tot - asta e în regulă, 
sîntem pe teritoriul ei. A doua zi sun la numărul ei de 
telefon prin satelit şi-mi spune: „Tatăl tău este 
paralizat de la briu în jos. N-o să mai meargă 
niciodată.” Apoi închide şi-şi anulează imediat linia 
telefonică. Asta-i tot. Bang. S-a terminat. Nu mai ştiu 
nimic de tine timp de doi ani. 

— Te-am protejat, Maya. Este foarte periculos 
acum. 

— Spune-i asta băiatului cu tatuaje. Te-am văzut 
folosindu-te de primejdii şi de siguranţă ca scuze 
pentru orice, dar nu mai merge. Nu mai sînt bătălii. De 
fapt, nu mai există Arlechini - doar o mînă de oameni 
ca tine şi Linden şi Mother Blessing. 

— Shepherd!* trăieşte în California. 

— Trei sau patru oameni nu pot schimba nimic. 
Războiul s-a terminat. Nu înţelegi? Tabula au cîştigat. 
Noi am pierdut. Wir haben verloren”. 

Cuvintele în germană părură să-l atingă puţin 
mai mult decît ceea ce-i zisese în engleză. Thorn apăsă 
În limba engleză, Mama Binecuvîntării. 


În limba engleză, păstor. 
Am pierdut (în limba germană, în original). 


pe un buton de pe panoul scaunului cu rotile şi se roti 
uşor, ca ea să nu-i poată vedea ochii. 

— Şi tu eşti un Arlechin, Maya. Asta eşti cu 
adevărat. Ăsta e trecutul şi viitorul tău. 

— Nu sînt Arlechin şi nu sînt ca tine. Ar trebui să 
ştii asta deja. 

— Avem nevoie de ajutorul tău. Este important. 

— Mereu este important. 

— Trebuie să te duci în America. Plătim noi totul. 
O să facem toate aranjamentele. 

— America este teritoriul lui Shepherd. Lasă-l pe 
el să se descurce. 

Tatăl ei se folosi de toată forţa glasului său. 

— Shepherd se confruntă cu o situație 
neobişnuită. Nu ştie ce să facă. 

— Am o viaţă reală acum. Nu mai fac parte din 
toate astea. 

Mişcînd manşa de comandă, Thorn descrise un 
opt grațios prin cameră. 

— A, da. O viaţă de cetăţean în Uriaşa Maşinărie. 
Atât de plăcută şi plină de distracţii. Povesteşte-mi tot 
despre ea. 

— Nu m-ai mai întrebat pînă acum. 

— Lucrezi într-un birou, nu? 

— Sînt designer industrial. Lucrez într-o echipă 
care creează recipiente de produse pentru diverse 
companii. Săptămîna trecută am realizat o nouă sticlă 
de parfum. 


— Sună interesant. Sînt sigur că ai succes. Şi 
cine mai face parte din lumea ta? Ai vreun prieten de 
care-ar trebui să ştiu? 

— Nu. 

— A fost avocatul ăla pledant - cum îl chema? 

Thorn ştia, desigur. Dar se prefăcu că încearcă 
să-şi amintească. 

— Connor Ramsey. Bogat. Arătos. De familie 
bună. Dar te-a părăsit pentru cealaltă femeie. Se pare 
că se întîlnise cu ea tot timpul cît fusese cu tine. 

Maya se simţi de parcă Thorn i-ar fi dat o palmă. 
Ar fi trebuit să-şi dea seama că o să se folosească de 
persoanele de contact din Londra ca să obţină 
informaţii. Întotdeauna părea să ştie totul. 

— Asta nu e problema ta. 

— Nu-ţi pierde timpul făcîndu-ţi griji în privinţa 
lui Ramsey. Nişte mercenari care lucrează pentru 
Mother Blessing i-au aruncat în aer maşina cu cîteva 
luni în urmă. Acum crede că este urmărit de terorişti. 
Şi-a angajat gărzi de corp. Trăieşte cu teamă. Şi asta-i 
bine, nu-i aşa? Domnul Ramsey trebuia pedepsit pentru 
că a înşelat-o pe fetiţa mea. 

Thorn învirti scaunul cu rotile şi-i zîmbi. Maya 
ştia că ar trebui să se prefacă jignită, dar nu putea. Îşi 
aminti cum o îmbrăţişa Connor pe chei în Brighton, 
apoi cum trei săptămîni mai tîrziu erau la restaurant, 
iar el o anunţa că nu o consideră o partidă bună pentru 
căsătorie. Maya citise în ziare despre explozia maşinii, 
dar nu făcuse legătura între atac şi tatăl ei. 

— Nu trebuia s-o faci. 


— Dar am făcut-o. 

Thorn se deplasă înapoi la măsuţa de cafea. 

— Faptul că ai aruncat o maşină în aer nu 
schimbă nimic. Tot n-o să mă duc în America. 

— Cine-a zis ceva de America? Stăteam de vorbă, 
doar atît. 

Pregătirea ei de Arlechin îi spuse că ar trebui să 
treacă la atac. Ca şi Thorn, şi ea se pregătise pentru 
întîlnire. 

— Spune-mi ceva, Tată. Un singur lucru. Mă 
iubeşti? 

— Eşti fiica mea, Maya. 

— Răspunde-mi. 

— De cînd a murit mama ta, eşti singurul lucru 
de preţ din viaţa mea. 

— În regulă. O să accept afirmaţia asta 
deocamdată. 

Se aplecă în faţă. 

— Tabula şi Arlechinii au fost odinioară adversari 
aproape egali, dar Uriaşa Maşinărie a schimbat 
echilibrul puterii. Din cîte ştiu, nu mai există Călători, 
şi au mai rămas doar cîţiva Arlechini. 

— Tabula pot folosi scanere faciale, echipamente 
de supraveghere electronică, cooperarea oficialilor 
guvernamentali şi - 

— Nu vreau să aflu motivele. Nu vorbim despre 
asta. Doar faptele şi concluziile. În Pakistan, tu ai fost 
rănit, iar doi oameni au fost ucişi. Mi-a plăcut 
întotdeauna Libra. Mă ducea la teatru cînd venea la 


Londra. lar Willow era o femeie puternică, plină de 
graţie. 

— Ambii luptători şi-au asumat riscul, zise Thorn. 
Amîndoi au avut parte de o Moarte Demnă. 

— Da, au fost omoriţi. Prinşi în capcană şi 
distruşi degeaba. Iar acum vrei să mor şi eu în acelaşi 
fel. 

Thorn apucă braţele scaunului cu rotile şi timp 
de o clipă, Maya crezu că avea să facă un efort şi să se 
ridice, dintr-un act de voinţă pură. 

— S-a întîmplat ceva extraordinar, spuse el. 
Pentru prima oară, avem un spion în tabăra 
adversarilor. Linden este în contact cu el. 

— Nu e decît o altă capcană. 

— Poate. Dar toate informaţiile pe care le-am 
primit au fost corecte. Cu cîteva săptămîni în urmă, am 
aflat despre doi posibili Călători din Statele Unite. Sînt 
fraţi. L-am apărat pe tatăl lor, Matthew Corrigan, cu 
mulţi ani în urmă. Înainte de a trece în clandestinitate, 
i-am dat un talisman. 

— Tabula ştiu despre aceşti fraţi? 

— Da. Îi supraveghează douăzeci şi patru de ore 
din douăzeci şi patru. 

— De ce nu îi omoară Tabula pur şi simplu? Asta 
fac în mod obişnuit. 

— Tot ce ştiu este că fraţii Corrigan sînt în 
pericol şi trebuie să-i ajutăm cît mai repede posibil. 
Shepherd provine dintr-o familie de Arlechini. Bunicul 
său a salvat sute de vieţi. Dar un Călător care încă nu- 


şi cunoaşte puterea n-ar avea încredere în el. Shepherd 
nu este prea organizat sau inteligent. Este - 

— Un nesăbuit. 

— Exact. Tu te-ai descurca cu toate, Maya. Tot ce 
trebuie să faci este să-i găseşti pe fraţii Corrigan şi să-i 
duci într-un loc sigur. 

— Poate nu sînt decît nişte cetăţeni obişnuiţi. 

— Nu ştim asta pînă cînd nu stăm de vorbă cu ei. 
Ai dreptate într-o privinţă, nu mai există alţi Călători. 
Asta ar putea fi ultima noastră şansă. 

— N-ai nevoie de mine. Angajează nişte 
mercenari. 

— Tabula au mai mulţi bani şi mai multă putere. 
Mercenarii ne trădează mereu. 

— Atunci fă-o chiar tu. 

— Sînt un infirm, Maya. Prins aici, în 
apartamentul ăsta, în scaunul ăsta cu rotile. Eşti 
singura care poate prelua conducerea. 

Timp de cîteva clipe, chiar îşi dori să tragă sabia 
şi să se arunce în luptă, apoi îşi aminti de bătaia din 
staţia londoneză de metrou. Un tată ar trebui să-şi 
protejeze fiica. În schimb, Thorn îi distrusese copilăria. 

Se ridică şi se îndreptă către uşă. 

— Mă întorc la Londra. 

— Nu-ţi mai aminteşti ce te-am învăţat? 
Verdammt durch das Fleisch. Gerettet durch das Blut... 

Condamnaţi de carne. Mîntuiţi de sînge. Maya 
auzise fraza Arlechinilor - şi o urîse - de cînd era mică. 

— Spune-i sloganurile astea noului tău prieten 
rus. Cu mine nu merg. 


— Dacă nu mai există Călători, atunci Tabula au 
pus stăpinire pe istorie. Peste una sau două generaţii, 
Al Patrulea Tăriîm va deveni un loc rece şi steril în care 
toată lumea este supravegheată şi controlată. 

— Deja este aşa. 

— Asta este obligaţia noastră, Maya. Asta sîntem. 

Vocea lui Thorn era plină de durere şi de regrete. 

— Mi-am dorit adesea să am o viaţă diferită, mi- 
am dorit să mă fi născut ignorant şi orb. Dar n-am 
putut niciodată să renunţ şi să reneg trecutul, să-i 
reneg pe toţi acei Arlechini care s-au sacrificat pentru 
o cauză de o asemenea importanţă. 

— Mi-ai dat arme şi m-ai învăţat cum să ucid. 
Acum mă trimiţi la distrugere. 

Thorn părea mic şi fragil în scaunul cu rotile. 
Vocea sa era o şoaptă aspră. 

— Mi-aş da viaţa pentru tine. 

— Dar eu n-am să-mi dau viaţa pentru o cauză 
care nu mai există. 

Maya întinse mîna spre umărul lui Thorn. Era un 
gest de rămas-bun, o şansă de a stabili o legătură între 
ei pentru ultima dată - dar expresia sa mînioasă o făcu 
să-şi retragă mîna. 

— La revedere, Tată. 

Se întoarse către uşă şi trase zăvorul. 

— Am o mică şansă să fiu fericită. Nu pot să te 
las să mi-o răpeşti. 


Nathan Boone stătea într-o încăpere de la etajul 
doi din depozitul de peste drum de magazinul de 
lenjerie. Printr-un binoclu de noapte, o urmări pe Maya 
în timp ce părăsea clădirea în care se afla Thorn şi 
mergea pe trotuar. Boone o fotografiase deja pe fiica 
lui Thorn cînd aceasta sosise la terminalul 
aeroportului, dar îi făcea plăcere s-o revadă. Mare 
parte din munca sa consta în ultima vreme din statul în 
faţa unui monitor de calculator, verificarea 
convorbirilor telefonice şi a facturilor de la cărţile de 
credit, citirea rapoartelor medicale şi a buletinelor de 
poliţie dintr-o duzină de ţări. Faptul că vedea un 
Arlechin adevărat îl ajuta să restabilească legătura cu 
realitatea a ceea ce făcea. Inamicul încă mai exista - 
cel puţin cîţiva dintre ei - şi era responsabilitatea lui 
să-i elimine. 

În urmă cu doi ani, după schimbul de focuri din 
Pakistan, descoperise că Maya trăia la Londra. 
Comportamentul său public arăta că  respinsese 
violenţa Arlechinilor şi se hotărise să ducă o viaţă 
normală. Fraţii luaseră în calcul varianta de a o 
executa pe Maya, dar Boone le trimisese un e-mail lung 
în care recomanda să nu se ia această măsură. Ştia că 
ea i-ar putea duce la Thom, Linden sau Mother 
Blessing. Toţi aceşti trei Arlechini erau încă periculoși. 
Trebuiau să fie depistaţi şi distruşi. 


Maya ar fi observat dacă ar fi urmărit-o cineva 
prin Londra, aşa că Boone trimisese o echipă de 
tehnicieni în apartamentul ei şi-i pusese să introducă 
bile de localizare în toate bagajele ei. După ce obținuse 
o slujbă şi începuse să aibă o viaţă publică, 
calculatoarele Fraţilor îi monitorizaseră permanent 
convorbirile telefonice, e-mail-urile şi tranzacţiile cu 
cărţi de credit. Prima alertă fusese primită după ce 
Maya îi trimisese şefului său un e-mail prin care 
solicita nişte zile libere ca să „viziteze o rudă bolnavă”. 
Cînd cumpără un bilet de avion pentru vineri pînă la 
Praga, Boone hotări că oraşul era o alegere logică 
pentru ascunzătoarea lui Thorn. Avea la dispoziţie trei 
zile să zboare în Europa şi să facă un plan. 

În dimineaţa aceea unul dintre angajaţii lui 
Boone citise biletul lăsat în camera de hotel a Mayei de 
tînărul rus care lucra pentru Thorn. Acum Boone ştia 
adresa apartamentului lui Thorn, şi peste cîteva minute 
urma să se găsească faţă în faţă cu Arlechinul. 

Boone auzi vocea lui Loutka în receptorul său 
radio. 

— Acum ce mai facem? întrebă Loutka. O 
urmărim? 

— Asta e treaba lui Halver. Se descurcă el. Thorn 
este ţinta noastră principală. Cu Maya o s-o rezolvăm 
mai tîrziu, la noapte. 

Loutka şi cei trei tehnicieni se aflau în partea din 
spate a unei furgonete parcate aproape de colţ. Loutka 
era un locotenent de poliţie ceh care avea rolul de a se 


ocupa de autorităţile locale. Tehnicienii erau acolo ca 
să-şi facă treaba şi apoi să se ducă acasă. 

Cu ajutorul lui Loutka, Boone angajase de 
asemenea doi asasini profesionişti din Praga. 
Mercenarii stăteau pe podea în spatele lui, aşteptînd 
ordine. Ungurul era un tip masiv care nu ştia engleza. 
Prietenul său sîrb, un fost soldat, ştia patru limbi şi 
părea inteligent, dar Boone nu avea încredere în el. 
Era genul de persoană care ar fi putut fugi dacă 
întîmpina rezistenţă. 

În încăpere era frig şi Boone purta o giacă pentru 
toate tipurile de vreme şi un fes croşetat. Tunsoarea 
militară şi ochelarii cu rame de oţel îl făceau să arate 
disciplinat şi în formă, ca un inginer chimist care 
alerga la maraton în week-end. 

— Să mergem, zise Loutka. 

— Nu. 

— Maya se întoarce pe jos la hotel. Nu cred că 
Thorn va mai avea şi alţi vizitatori în seara asta. 

— Nu-i înţelegi pe oamenii ăştia. Eu, în schimb, îi 
înţeleg. Fac deliberat lucruri neprevăzute. Thorn se 
poate hotări să iasă din casă. Maya se poate hotări să 
se întoarcă. Să mai lăsăm să treacă cinci minute şi să 
vedem ce se întîmplă. 

Boone cobori binoclul de noapte şi continuă să 
privească strada. În ultimii şase ani lucrase pentru 
Fraţi, un mic grup de bărbaţi din diferite ţări uniţi de o 
anumită viziune asupra viitorului. Fraţii - care era 
numiţi „Tabula” de duşmani - se angajaseră să-i 
distrugă atît pe Arlechini, cît şi pe Călători. 


Boone era o persoană de legătură între Fraţi şi 
mercenarii lor. Îi era uşor să trateze cu oameni precum 
sîrbul şi locotenentul Loutka. Mercenarii voiau 
întotdeauna bani sau o anumită favoare. Întîi negociai 
prețul, apoi te hotărai dacă urma să-l plăteşti sau nu. 

Deşi Boone primea un salariu generos de la Fraţi, 
nu s-a considerat niciodată un mercenar. Cu doi ani în 
urmă, i se permisese să citească o colecţie de cărţi 
numită Cunoaşterea, care-i dădu o viziune mai amplă 
asupra obiectivelor şi filosofiei Fraţilor. Cunoaşterea îi 
arătă lui Boone că făcea parte dintr-o bătălie istorică 
împotriva forţelor dezordinii. Fraţii şi aliaţii lor erau pe 
punctul de a pune bazele unei societăţi perfect 
controlate, dar acest nou sistem n-ar fi supravieţuit 
dacă li se permitea Călătorilor să-l părăsească şi apoi 
să se întoarcă pentru a pune sub semnul întrebării 
perspectiva acceptată. Pacea şi prosperitatea erau 
posibile doar dacă oamenii nu mai puneau întrebări noi 
şi acceptau răspunsurile disponibile. 

Călătorii aduceau haos în lume, dar Boone nu-i 
ura. Călătorii se năşteau cu puterea de a trece în alte 
tărîmuri; nu aveau ce face în legătură cu ciudata lor 
moştenire. Arlechinii erau diferiţi. Deşi erau familii de 
Arlechini, fiecare bărbat sau femeie făcea alegerea de 
a-i proteja pe Călători. Felul lor deliberat aleatoriu 
contrazicea regulile care guvernau viaţa lui Boone. 

Cu cîţiva ani în urmă, Boone călătorise în Hong 
Kong ca să omoare un Arlechin pe nume Crow”. 
Percheziţionînd cadavrul acestuia, găsise armele şi 

paşapoartele false obişnuite, împreună cu un dispozitiv 
electronic numit generator numeric aleatoriu. Acesta 
era un computer în miniatură care producea un număr 
aleatoriu din punct de vedere matematic ori de cîte ori 
apăsai pe un buton. Uneori Arlechinii foloseau 
asemenea generatoare pentru a lua decizii. Un număr 
impar putea însemna da, un număr par nu. Apăsai pe 
un buton, iar generatorul numeric îţi spunea pe ce uşă 
să intri. 

Boone îşi aminti cum stătea într-o cameră de 
hotel, studiind dispozitivul. Cum putea cineva să 
trăiască astfel? În ceea ce-l privea, oricine folosea 
numere aleatorii după care să-şi ghideze viaţa merita 
să fie hăituit şi exterminat. Ordinea şi disciplina erau 
valorile care nu lăsau civilizaţia occidentală să se 
prăbuşească. N-aveai decit să te uiţi la marginile 
societăţii ca să vezi ce s-ar întîmpla dacă oamenii ar 
permite ca deciziile din viaţa lor să fie determinate de 
alegeri întîmplătoare. 

Trecuseră două minute. Apăsă pe un buton de la 
ceas, iar dispozitivul îi indică pulsul şi apoi 
temperatura corpului. Se găsea într-o situaţie 
stresantă, aşa că Boone fu mulţumit să vadă că pulsul 
era doar cu şase puncte mai mare decît media. Îşi ştia 
pulsul în repaus şi în timp ce făcea exerciţii fizice, 
precum şi procentul de grăsimi din corp, numărul 
colesterolului şi consumul zilnic de calorii. 

Auzi cum cineva aprinde un chibrit, şi cîteva 
secunde mai tîrziu simţi miros de tutun. Întorcîndu-se, 
văzu că sîrbul pufăia dintr-o ţigară. 


— Stinge-o. 

— De ce? 

— Nu-mi place să respir aer toxic. 

Sîrbul rînji. 

— Nu respiri nimic, prietene. Este ţigara mea. 

Boone se ridică şi se îndepărtă de fereastră. Faţa 
sa avea o expresie impasibilă în timp ce evalua 
opunerea. Oare era periculos omul ăsta? Era nevoie să- 
l intimideze pentru succesul operaţiunii? Cît de repede 
putea reacţiona? 

Boone îşi strecură mîna dreaptă într-unul din 
buzunarele de sus ale gecii, dădu de lama prinsă de el 
cu bandă adezivă şi-l apucă strîns între degetul mare şi 
cel arătător. 

— Stinge ţigara imediat. 

— Cînd o termin. 

Boone mişcă mîna în jos şi tăie capătul ţigării. 
Înainte ca sîrbul să poată reacţiona, îl înşfăcă de guler 
şi îi puse mercenarului marginea lamei la cîţiva 
milimetri de ochiul drept. 

— Dacă ţi-aş cresta ochii, faţa mea ar fi ultimul 
lucru pe care l-ai vedea. Te-ai gîndi la mine tot restul 
vieţii tale, Josef. Imaginea mea ţi-ar fi întipărită în 
creier cu un fier înroşit. 

— Te rog, se bîlbîi sîrbul. Te rog, nu face asta... 

Boone se dădu înapoi şi puse lama la loc în 
buzunar. Îi aruncă o privire ungurului. Tipul masiv 
arăta impresionat. 

În timp ce revenea la fereastră, auzi vocea 
locotenentului Loutka în receptorul radio. 


— Ce se întîmplă? De ce aşteptăm? 

— Nu mai trebuie să aşteptăm, zise Boone. 
Spune-i lui Skip şi lui Jamie că e timpul să-şi cîştige 
banii. 

Skip şi Jamie Todd erau doi fraţi din Chicago 
specializaţi în supraveghere electronică. Erau amîndoi 
scunzi şi durdulii, şi purtau salopete maro identice. În 
timp ce Boone privea prin binoclul de noapte, cei doi 
scoaseră din furgonetă o scară de aluminiu şi merseră 
cu ea pe trotuar pînă în dreptul magazinului de 
lenjerie. Arătau ca nişte electricieni care fuseseră 
chemaţi să rezolve o problemă la instalaţia electrică. 

Skip desfăcu scara, iar Jamie se urcă pe ea pînă 
ajunse la firma care atîrna deasupra vitrinei 
magazinului de lenjerie. O cameră în miniatură cu 
comandă radio fusese instalată pe marginea firmei mai 
devreme în acea zi. Înregistrase imagini cu Maya în 
timp ce aceasta stătea pe trotuar. 

Thorn instalase o cameră de supraveghere în 
bolta care-i apăra uşa din faţă. Jamie se urcă încă o 
dată pe scară, şi puse în locul acesteia un DVD-player 
în miniatură. Cînd terminară, fraţii pliară la loc scara şi 
o duseră înapoi în furgonetă. Pentru trei minute de 
muncă, cîştigaseră 10.000 de dolari şi o vizită gratis la 
un bordel de pe strada Korunni. 

— Pregăteşte-te, îi zise Boone locotenentului 
Loutka. Coborim. 

— Ce fac cu Harkness? 

— Spune-i să rămînă în furgonetă. O să-l aducem 
sus cînd va fi în siguranţă. 


Boone băgă în buzunar binoclul de noapte şi făcu 
un gest spre angajaţii locali. 

— E vremea să mergem. 

Sirbul îi spuse ceva ungurului, şi cei doi se 
ridicară. 

— Aveţi grijă cînd intrăm în apartament, spuse 
Boone. Arlechinii sînt extrem de periculoşi. Dacă sînt 
atacați, reacţionează imediat. 

Sîrbul îşi recăpătase o parte din încrederea în 
sine. 

— Poate sînt periculoşi pentru tine. Dar prietenul 
meu şi cu mine putem rezolva orice problemă. 

— Arlechinii nu sînt normali. Îşi petrec întreaga 
copilărie învăţind cum să-şi ucidă duşmanii. 

Cei trei bărbaţi coboriră în stradă şi se întilniră 
cu Loutka. Locotenentul de poliţie arăta palid sub 
felinar. 

— Ce facem dacă nu merge? întrebă el. 

— Dacă ţi-e frică, poţi rămîne în furgonetă cu 
Harkness, dar n-ai să-ţi primeşti banii. Nu-ţi face griji. 
Cînd organizez eu o operaţiune, totul merge. 

Boone îi conduse pe ceilalţi peste drum pînă la 
uşa lui Thorn şi-şi scoase pistolul automat ghidat cu 
laser. În mîna dreaptă ţinea o radiocomandă. Apăsă pe 
butonul galben şi DVD-ul începu să difuzeze o imagine 
a Mayei stind pe trotuar cu o jumătate de oră mai 
devreme. Se uită la stînga. Se uită la dreapta. Toată 
lumea era gata. Apăsă pe sonerie şi aşteptă. Sus, 
tînărul rus - probabil că nu se ocupa Thorn de asta - se 
duse la un monitor de televiziune cu circuit închis, privi 


ecranul şi o văzu pe Maya. Încuietoarea se deschise. 
Intraseră. 

Cei patru bărbaţi urcară la etaj. Cînd ajunseră la 
palierul de la etajul întîi, Loutka scoase un dispozitiv 
de înregistrare a vocii. 

— Amprenta vocală, vă rog, spuse o voce 
electronică. 

Loutka porni dispozitivul de înregistrare şi difuză 
înregistrarea audio luată mai devreme în taxi. 

— Deschide nenorocita asta de uşă, zise Maya. 
Deschide - 

Încuietoarea electrică a uşii se deschise cu un 
declic, iar Boone fu primul care intră. Rusul tatuat 
stătea acolo, cu un spălător de vase în mînă, şi arăta 
extrem de surprins. Boone ridică pistolul automat şi 
trase de la distanţă mică. Glonţul de 9 mm lovi pieptul 
rusului ca un pumn gigantic, iar acesta fu aruncat 
înapoi. 

Încercînd să obţină un bonus pentru următoarea 
victimă, ungurul ocoli în fugă peretele fals care 
despărţea încăperea. Boone îl auzi ţipînd. Fugi înainte, 
urmat de Loutka şi de sîrb. Intrară în spaţiul bucătăriei 
şi văzură că ungurul zăcea cu faţa în jos în poala lui 
Thorn, cu picioarele pe podea şi cu umerii înţepeniţi 
între braţele scaunului cu rotile. Thorn încerca să 
împingă cadavrul şi să-şi apuce sabia. 

— Prindeţi-i braţele, spuse Boone. Haideţi! Nu 
staţi! 

Sîrbul şi Loutka îl apucară de braţe pe Thorn, 
ţinîndu-l sub control. Sîngele ţişni peste scaunul cu 


rotile. Cînd Boone îl trase pe ungur deoparte văzu 
miînerul unui cuţit de aruncat ieşind în afară la baza 
giîtului mortului. Thorn îl omorise cu cuțitul, dar 
ungurul căzuse în faţă şi lovise scaunul. 

— Daţi-vă înapoi. Mutaţi-l acolo, le zise Boone. 
Cu grijă. Nu vă murdăriţi pantofii de sînge. 

Scoase nişte chingi din plastic şi-i legă lui Thorn 
picioarele şi încheieturile mîinilor. Cînd termină, făcu 
un pas înapoi şi-l examină pe Arlechinul infirm. Thorn 
era învins, dar arăta la fel de mindru şi arogant ca 
întotdeauna. 

— E o plăcere să te întîlnesc, Thorn. Sînt Nathan 
Boone. N-am reuşit să te omor acum doi ani în 
Pakistan. S-a înnoptat foarte repede, nu-i aşa? 

— Nu vorbesc cu mercenarii Tabula, spuse Thorn 
liniştit. 

Boone auzise vocea Arlechinului în înregistrări 
ale convorbirilor telefonice. Dar vocea adevărată era 
mai profundă, mai intimidantă. 

Boone se uită în jur prin cameră. 

— Îmi place apartamentul tău, Thorn. Chiar îmi 
place. E curat şi simplu. Culori alese cu gust. În loc să 
înghesui în casă tot felul de porcării, ai ales un aspect 
minimalist. 

— Dacă vrei să mă omori, fă-ţi treaba. Nu-mi irosi 
timpul cu o conversaţie fără rost. 

Boone făcu un semn spre Loutka şi spre sîrb. Cei 
doi tîrîră corpul ungurului în camera de zi. 

— Războiul cel lung s-a terminat. Călătorii au 
dispărut, iar Arlechinii au fost învinşi. Aş putea să te 


ucid chiar acum, dar am nevoie să mă ajuţi să-mi 
termin treaba. 

— N-am să trădez pe nimeni. 

— Cooperează şi o s-o lăsăm pe Maya să ducă o 
viaţă normală. Dacă nu, va avea o moarte foarte 
neplăcută. Mercenarii mei şi-au petrecut două zile 
violindu-o pe femeia Arlechin chineză cînd am luat-o 
prizonieră în Pakistan. Le-a plăcut faptul că se zbătea 
şi se apăra. Cred că femeile de prin partea locului 
cedează într-o asemenea situaţie. 

Thorn rămase tăcut, iar Boone se întrebă dacă se 
gîndea la oferta pe care i-o făcuse. Oare îşi iubea fiica? 
Erau Arlechinii capabili de un astfel de sentiment? 
Muşchii braţelor lui Thorn se încordară în timp ce 
încerca să rupă chingile. Renunţă şi se prăbuşi la loc în 
scaunul cu rotile. 

Boone îşi porni casca telefonică şi vorbi la 
microfon. 

— D-le Harkness, te rog să urci cu materialele. 
Zona este sigură. 

Sirbul şi Loutka îl traseră pe Thorn din scaunul 
cu rotile, îl duseră în dormitor şi-l abandonară pe 
podea. Harkness apăru cîteva minute mai tirziu, 
luptîndu-se cu greutatea cutiei de transport. Era un 
englez mai în vîrstă care vorbea arareori, dar lui Boone 
îi venea greu să stea lingă el la restaurant. Dinţii 
galbeni şi tenul palid al bărbatului aveau ceva care 
sugera moarte şi descompunere. 

— Ştiu la ce visaţi voi, Arlechinii. La o Moarte 
Demnă. Parcă aşa-i ziceţi, nu? Aş putea aranja să fie 


aşa în cazul tău - o moarte nobilă şi care să confere 
demnitate sfirşitului vieţii tale. Dar trebuie să-mi dai 
ceva în schimb. Spune-mi cum să-i găsesc pe cei doi 
prieteni ai tăi, Linden şi Mother Blessing. Dacă refuzi, 
te aşteaptă o alternativă mai umilitoare... 

Harkness aşeză cutia de transport în faţa uşii 
dormitorului. În partea de sus, aceasta avea găuri de 
aerisire, acoperite cu o plasă deasă de sîrmă. Gheare 
zgîriau podeaua de metal a cutiei, şi Boone auzi 
sunetul unei respiraţii gîjiite. 

Scoase lama din buzunar. 

— În timp ce voi, Arlechinii, eraţi prinşi în 
visurile voastre medievale, Fraţii au dobîndit o nouă 
sursă de cunoaştere. Au depăşit obstacolele ingineriei 
genetice. 

Boone crestă pielea de sub ochii Arlechinului. 
Creatura din cutie adulmecă mirosul sîngelui lui Thorn. 
Scoase un sunet ciudat, ca un riset, apoi se izbi de 
panoul lateral şi zgîrie plasa de sîrmă cu ghearele. 

— Acest animal a fost conceput să fie agresiv şi 
neînfricat. Este determinat genetic să atace fără a se 
gîndi la propria supravieţuire. N-o să fie o Moarte 
Demnă. Vei fi devorat ca o bucată de carne. 

Locotenentul Loutka părăsi holul şi reveni în 
camera de zi. Sîrbul arăta curios şi înspăimîntat. 
Stătea la cîţiva paşi în spatele lui Harkness, în prag. 

— Ultima şansă. Dă-mi ceva. Recunoaşte-ne 
victoria. 

Thorn se  rostogoli schimbîndu-şi poziţia şi 
rămase cu ochii aţintiţi asupra cutiei de transport. 


Boone îşi dădu seama că Arlechinul voia să lupte cînd 
urma să-l atace creatura, încercînd s-o strivească cu 
corpul său. 

— Poţi să crezi ce vrei, zise încet, dar asta e o 
Moarte Demnă. 

Boone se întoarse în prag şi scoase arma. Va 
trebui să omoare animalul după ce acesta îl termina pe 
Thorn. Riîsetul se opri şi creatura tăcu ca un vinător în 
aşteptare. Boone dădu din cap către Harkness. 
Bătriînul încălecă cutia şi trase încet panoul în sus. 


Cînd ajunse la podul Carol, Maya îşi dădu seama 
că era urmărită. Thorn spusese odată că ochii 
proiectau energii. Dacă erai destul de sensibil, puteai 
simţi undele venind spre tine. În perioada în care Maya 
crescuse la Londra, tatăl său angaja ocazional hoţi de 
stradă s-o urmărească pînă acasă după şcoală. Ea 
trebuia să-i depisteze şi să-i lovească cu rulmenţii de 
oţel cu bile pe care-i ducea în ghiozdan. 

Se întunecă şi mai mult după ce traversă podul şi 
o luă la stînga pe strada Saská. Se hotărî să meargă la 
Biserica Maicii Domnului de sub Lanţ; acolo era o curte 
neluminată cu diferite posibilităţi de a scăpa. Continuă 
să mergi, îşi spuse. Nu te uita peste umăr. Strada 
Saská era îngustă şi întortocheată. Lampadarele 
ocazionale răspîndeau o lumină de un galben închis. 
Maya trecu de o alee, se întoarse din drum şi păşi în 
umbrele acesteia. Se ghemui în spatele unui tomberon 
şi aşteptă. 

Trecură zece secunde. Douăzeci. Apoi micul 
taximetrist care semăna cu un trol şi care o dusese la 
hotel apăru pe alee. Nu ezita niciodată. Reacționează 
întotdeauna. Cînd acesta trecu de intrarea în alee, 
Maya îşi scoase stiletul şi ieşi în spatele lui, apucîndu-l 
de umăr cu mîna stingă şi apăsîndu-i vîrful cuţitului în 
ceafă. 

— Nu te mişca. Nu fugi. 


Vocea ei era blîndă, aproape seducătoare. 

— Acum o să o luăm la dreapta şi nu vreau să 
avem probleme. 

Îl făcu să se întoarcă, îl trase în umbră şi-l 
împinse peste tomberon. Acum lama era îndreptată 
spre mărul lui Adam. 

— Spune-mi tot. Fără minciuni. Şi poate n-am să 
te omor. Înţelegi? 

Îngrozit, trolul dădu uşor din cap. 

— Cine te-a angajat? 

— Un american. 

— Cum îl cheamă? 

— Nu ştiu. Are un prieten poliţist, locotenentul 
Loutka. 

— Şi care erau instrucţiunile tale? 

— Să te urmăresc. Asta-i tot. Să te duc cu taxiul 
şi să te urmăresc în seara asta. 

— Mă aşteaptă cineva la hotel? 

— Nu ştiu. Jur că ăsta-i adevărul. 

Începu să se smiorcăie. 

— Te rog, nu-mi face rău. 

Thorn l-ar fi înjunghiat imediat, dar Maya hotărî 
că nu va ceda acestei nebunii. Dacă-l omora pe 
omuleţul asta nesăbuit, atunci propria sa viaţă ar fi fost 
distrusă. 

— Am să o iau în susul străzii, iar tu te vei 
îndrepta în direcţia opusă, înapoi către pod. Înţelegi? 

Trolul dădu repede din cap. 

— Da, şopti el. 

— Dacă te mai văd încă o dată, eşti mort. 


Maya ieşi din nou pe trotuar şi se îndreptă spre 
biserică, apoi îşi aminti de tatăl ei. Oare trolul o 
urmărise tot drumul pînă la apartamentul lui Thorn? 
Cît de multe ştiau oamenii ăştia? 

Se grăbi să se întoarcă pe alee şi auzi vocea 
trolului. Ţinînd strîns un telefon mobil, îi îngăima ceva 
stăpinului lui. Cînd Maya ieşi din umbră, icni şi scăpă 
telefonul pe pavaj. Maya îl apucă de păr, îl trase în 
picioare şi-i vîrî virful stiletului în urechea stingă. 

Asta era clipa cînd lama se putea opri. Maya era 
conştientă de alegerea pe care o făcea şi de coridorul 
întunecat care se deschidea în faţa ei. N-o face, îşi 
spuse. Încă mai ai o şansă. Dar mîndria şi furia o 
împinseră înainte. 

— Ascultă-mă, spuse. Ăsta e ultimul lucru pe 
care-l mai afli. Te-a omorît un Arlechin. 

Bărbatul se luptă cu ea, încercînd să scape, dar 
ea-i împinse cuțitul în canalul auricular şi în creier. 


XXX 


Maya îi dădu drumul taximetristului, iar acesta 
se prăbuşi în faţa ei. Sîngele îi umplu gura şi începu să- 
i curgă din nas. Avea ochii deschişi şi arăta surprins, 
de parcă cineva tocmai îi dăduse nişte veşti proaste. 

Maya şterse stiletul şi ascunse arma sub pulover. 
Rămînînd în umbră, îl tîrî pe mort pînă la capătul aleii 
şi-l acoperi cu saci de gunoi luaţi dintr-un tomberon. 
Dimineaţă, cineva va găsi cadavrul şi va anunţa poliţia. 


Nu fugi, îşi spuse. Nu arăta că eşti speriată. 
Încercă să pară calmă în timp ce trecea din nou pe jos 
peste rîu. Cînd ajunse în strada Konvitskă, se urcă pe o 
scară de incendiu pînă pe acoperişul magazinului de 
lenjerie şi făcu un salt de un metru şi jumătate pe 
clădirea lui Thorn. Nici un luminator, nici o uşă de 
incendiu. Trebuia să găsească un alt mod de a intra. 

Maya sări înapoi pe următorul acoperiş şi 
parcurse întregul cvartal pînă cînd descoperi pe un 
acoperiş o fringhie de rufe întinsă între două prăjini de 
metal. Tăie frînghia de rufe cu cuțitul, se întoarse la 
clădirea tatălui său şi o prinse de o conductă de 
ventilaţie. Era întuneric, cu excepţia luminii unui 
singur lampadar şi a razelor lunii noi care arăta ca o 
linie galbenă subţire crestată pe cer. 

Încercă frînghia şi se asigură că rezistă. Cu grijă, 
trecu peste peretele scund de la marginea acoperişului 
şi cobori metru cu metru pînă la fereastra de la al 
doilea etaj. Privind pe geam, văzu că apartamentul era 
plin cu fum alb-cenuşiu. Maya se împinse cu picioarele 
în clădire şi lovi în geam. Fumul începu să iasă afară 
prin gaură şi fu absorbit în noapte. Lovi încă o dată şi 
încă o dată, făcînd să cadă cioburile ascuţite care mai 
rămîneau prinse în tocul ferestrei. 

Prea mult fum, se gîndi. Ai grijă să nu fii prinsă 
înăuntru. Se împinse înapoi cît de mult putu, apoi sări 
prin gaură. Fumul se ridica spre tavan şi se scurgea 
afară prin fereastra spartă; deasupra podelei era 
aproape un metru de spaţiu liber. Maya se lăsă în patru 
labe. Se tîri prin camera de zi şi-l găsi pe rus zăcînd 


mort lîngă măsuţa de cafea din sticlă. Împuşcat. O rană 
în piept. O baltă de sînge înconjura partea de sus a 
corpului. 

— Tată! 

Se ridică, trecu clătinîndu-se de peretele fals, şi 
găsi un morman de cărţi şi de perne arzînd în mijlocul 
mesei din sufragerie. Aproape de bucătărie, se 
împiedică de un alt cadavru: un tip masiv cu un cuţit 
înfipt în gît. 

Îl prinseseră pe tatăl ei? Oare era prizonier? Păşi 
peste tipul masiv şi trecu într-un hol ce ducea în 
următoarea cameră. Patul şi două abajururi ardeau. 
Pereţii albi erau mînjiţi cu urme de miîni însîngerate. 

Un bărbat zăcea pe o parte lingă pat. Faţa era 
întoarsă, dar Maya recunoscu hainele tatălui ei şi părul 
său lung. Fumul se încolăci în jurul trupului ei cînd se 
lăsă la podea şi se tîri spre el ca un copil. Tuşea. 
Plîngea. 

— Tată! continua să strige. Tată! 

Apoi îi văzu faţa. 


Gabriel Corrigan şi fratele său mai mare, 
Michael, crescuseră pe drumuri, şi se considerau 
experţi în ceea ce priveşte restaurantele rutiere, 
cabanele pentru turişti şi muzeele de pe marginea 
şoselelor care expuneau oase de dinozauri. În timpul 
lungilor ceasuri petrecute călătorind, mama lor stătea 
între ei pe bancheta din spate şi le citea cărţi sau le 
spunea poveşti. Una din poveştile lor preferate era 
despre Edward al V-lea şi fratele său, Ducele de York, 
cei doi tineri prinți închişi de Richard al II-lea în 
Turnul Londrei. Potrivit mamei lor, prinții urmau să fie 
sufocaţi de una dintre slugile lui Richard, dar 
descoperiseră un pasaj secret şi trecuseră înot şanţul 
de apărare, ciîştigindu-şi libertatea. Deghizaţi în 
zdrenţe şi ajutaţi de Merlin şi de Robin Hood, fraţii 
trăiseră nenumărate aventuri în Anglia secolului al 
cincisprezecelea. 

Cînd erau copii, fraţii Corrigan pretindeau că sînt 
pe autostradă. Dar acum că erau adulţi, Michael vedea 
jocul cu alţi ochi. 

— Am căutat într-o carte de istorie, spuse el. Lui 
Richard al III-lea i-a reuşit planul. Amîndoi prinții au 
fost ucişi. 

— Şi cu ce schimbă asta lucrurile? întrebă 
Gabriel. 


— Ne-a minţit, Gabe. A fost doar o altă invenţie. 
Mama ne-a spus toate poveştile astea cînd eram copii, 
dar nu ne-a spus niciodată adevărul. 


XXX 


Gabriel acceptă părerea lui Michael: era mai bine 
să ştii toate faptele. Dar uneori se distra cu una din 
poveştile mamei sale. Duminică, părăsi Los Angeles-ul 
înainte de răsărit şi merse cu motocicleta prin 
întuneric pînă în oraşul Hemet. Se simţea ca un prinţ 
rătăcit, singur şi nerecunoscut, în timp ce cumpără 
combustibil de la o benzinărie care făcea reduceri şi 
luă micul dejun la o cafenea mică. Cînd ieşea de pe 
autostradă, soarele ieşi din pămînt ca minge portocalie 
strălucitoare. Scăpă de gravitate şi pluti în sus pe 
boltă. 


XXX 


Aeroportul din Hemet consta dintr-o pistă de 
asfalt cu buruieni care ieşeau prin crăpături, o zonă de 
staţionare pentru avioane şi o adunătură părăginită de 
rulote şi construcţii temporare. Biroul HALO se afla 
într-o rulotă dublă aproape de capătul sudic al pistei. 
Gabriel îşi parcă motocicleta aproape de intrare şi 
desfăcu cablurile anti-şoc care-i fixau echipamentul. 

Săriturile de la mare altitudine erau scumpe, iar 
Gabriel îi spusese lui Nick Clark, instructorul HALO, că 
se limita la o săritură pe lună. Trecuseră doar 


douăsprezece zile şi acum se întorsese. Cînd intră în 
rulotă, Nick rînji la el ca un agent de pariuri care-şi 
întîmpina unui din clienţii statornici. 

— N-ai putut să te abţii? 

— Am mai cîştigat nişte bani, zise Gabriel, şi nu 
ştiam unde să-i cheltuiesc. 

Îi întinse lui Nick un teanc de bani şi trecu în 
toaleta bărbaţilor ca să îmbrace lenjeria de corp 
termică şi un combinezon. 

Cînd ieşi, sosise un grup de cinci coreeni. Aceştia 
purtau uniforme asortate în culorile verde şi alb, şi 
duceau echipamente scumpe, împreună cu nişte 
cartoane plastifiate cu fraze uzuale în engleză. Nick îi 
anunţă că Gabriel urma să sară cu ei, iar coreenii 
veniră să dea mîna cu americanul şi să facă poze. 

— Cite sărituri HALO ai făcut? întrebă unul 
dintre ei. 

— Nu ţin un jurnal de bord, zise Gabriel. 

Răspunsul său fu tradus, şi toată lumea păru 
surprinsă. 

— Să ţii un jurnal de bord, îi spuse bărbatul cel 
mai în vîrstă. Aşa ai să ştii numărul. 

Nick le spuse coreenilor să se pregătească, iar 
grupul începu să verifice o listă detaliată. 

— Tipii ăştia fac cîte o săritură de la mare 
altitudine pe fiecare din cele şapte continente, şopti 
Nick. Pun pariu că-i costă o grămadă de bani. Poartă 
costume speciale de astronauți cînd fac săritura în 
Antarctica. 


Lui Gabriel îi plăcură coreenii - luau în serios 
săritura - dar prefera să fie singur cînd îşi verifica 
echipamentul. Pregătirea în sine era o plăcere, 
aproape o formă de meditaţie. Îşi trase un costum de 
zbor peste haine; îşi inspectă mănuşile termice, casca 
de protecţie şi ochelarii de protecţie plianţi, apoi 
inspectă paraşutele principale şi de rezervă, curelele şi 
mînerul de desprindere/cutaway. Toate aceste obiecte 
păreau destul de obişnuite la sol, dar se transformau 
cînd era în aer. 

Coreenii mai făcură cîteva fotografii şi toată 
lumea se înghesui în avion. Bărbaţii stăteau alături, 
cîte doi pe fiecare rînd, şi-şi ataşară tuburile de oxigen 
la consola avionului. Nick îi spuse ceva pilotului şi 
avionul decolă, începîndu-şi ascensiunea lentă spre 
altitudinea de nouă mii de metri. Măştile de oxigen 
făceau vorbitul dificil, iar Gabriel fu recunoscător că se 
terminase cu conversațiile. Închizîndu-şi ochii, se 
concentră asupra respirației, în timp ce oxigenul fisiia 
uşor în mască. 

Ura gravitatea şi nevoile corpului. Mişcarea 
plămînilor şi bubuiturile inimii păreau să fie reacţiile 
mecanice ale unei maşinării greoaie. Odată încercase 
să-i explice lucrul ăsta lui Michael, dar era ca şi cum ar 
fi vorbit limbi diferite. 

— Nimeni n-a cerut să se nască, dar cu toate 
astea sîntem aici, zise Michael. Nu trebuie să 
răspundem decît la o singură întrebare: ne aflăm la 
poalele dealului sau pe culme? 

— Poate că dealul nu este important. 


Michael arăta amuzat. 

— O să fim amîndoi pe culme, spuse. Într-acolo 
mă îndrept şi te iau şi pe tine cu mine. 

Mai sus de şase mii de metri, în interiorul 
avionului se formară cristale de chiciură. Gabriel 
deschise ochii în timp ce Nick îşi făcu loc prin 
intervalul îngust înspre partea din spate a avionului, şi 
deschise uşa cîţiva centimetri. Cînd vîntul rece 
pătrunse cu forţă în cabină, Gabriel începu să se simtă 
emoţionat. Asta era. Momentul eliberării. 

Nick se uita în jos, căutînd zona de coborire, în 
timp ce vorbea cu pilotul la interfon. În cele din urmă 
le făcu tuturor semn să se pregătească, iar bărbaţii îşi 
puseră ochelarii şi îşi strinseră chingile. Trecură două 
sau trei minute. Nick făcu din nou semn cu mîna şi 
bătu uşor cu degetul în masca de oxigen. Un tub mic 
de salvare cu oxigen era fixat de piciorul stîng al 
fiecărui bărbat. Gabriel trase de mînerul de reglare al 
tubul său, şi masca sa scoase un uşor pocnet. După ce 
se desprinse de la consola de oxigen, era gata de salt. 

Se aflau la înălţimea muntelui Everest şi era 
foarte frig. Poate coreenii se gindiseră să se oprească 
în uşă şi să facă un salt bătător la ochi, dar Nick voia 
să ajungă în zona de siguranţă înainte să li se termine 
oxigenul din tuburi. Unul cîte unul, coreenii se ridicară, 
îşi tirşiiră picioarele pînă la uşă şi căzură în cer. 
Gabriel ocupase locul cel mai apropiat de pilot ca să 
sară ultimul. Se mişcă încet şi se prefăcu că-şi reglează 
o curea de la paraşută ca să poată fi complet singur în 
timpul coboririi. Cînd ajunse la uşă, mai irosi cîteva 


secunde ca să-i facă semn lui Nick că totul e în regulă, 
apoi sări din avion şi începu să cadă. 

Gabriel îşi schimbă centrul de greutate şi se 
întoarse pe spate ca să nu vadă nimic altceva decît 
spaţiul de deasupra sa. Cerul era albastru-închis, mai 
întunecat decit tot ceea ce poţi vedea cînd eşti pe 
pămînt. Un albastru de miez de noapte, cu un punct 
luminos în depărtare. Venus. Zeița iubirii. O porţiune 
expusă de pe obraz începu să-l înţepe, dar ignoră 
durerea şi se concentră asupra cerului, a purității 
absolute a lumii care-l înconjura. 

Pe pămînt, două minute însemnau o pauză 
publicitară în timpul unui program de televiziune, o 
jumătate de milă parcursă bară la bară pe o autostradă 
aglomerată, un fragment de cîntec de dragoste. Dar 
cînd cădeai prin aer, fiecare secundă se dilata ca un 
mic burete cufundat în apă. Gabriel trecu printr-un 
strat de aer cald, apoi ajunse din nou în frig. Era plin 
de gînduri, dar nu se gîndea la nimic. Toate îndoielile şi 
compromisurile vieţii sale de pe pămînt dispăruseră 
fără urmă. 

Altimetrul de la încheietura miîinii începu să 
emită semnale sonore puternice. Încă o dată, îşi 
schimbă centrul de greutate şi se întoarse. Privea 
acum în jos la peisajul maroniu, lipsit de strălucire, al 
Californiei de Sud, şi la un şir de dealuri aflat la 
distanţă. Pe măsură ce se apropia de pămînt, putea 
vedea maşini şi rînduri de case identice şi picla gălbuie 
de poluare atmosferică ce atîrna deasupra autostrăzii. 


Gabriel dorea să se prăbuşească la nesfîrşit, dar o voce 
tăcută din mintea sa îi ordonă să tragă de miner. 

Aruncă o privire spre cer - încercînd să-şi 
amintească exact cum arăta - şi apoi paraşuta înflori 
deasupra lui. 


XXX 


Gabriel locuia într-o casă din partea de vest a Los 
Angeles-ului, aflată la cîţiva metri de Autostrada San 
Diego. Noaptea, un rîu alb de faruri curgea spre nord 
prin trecătoarea Sepulveda, în timp ce un rîu paralel 
de stopuri se îndrepta către sud, spre oraşele de pe 
plajă şi spre Mexic. După ce proprietarul lui Gabriel, 
Dl. Varosian, găsise şaptesprezece adulţi şi cinci copii 
locuind în casa sa, îi dăduse pe mîna autorităţilor, care- 
i deportaseră pe toţi înapoi în El Salvador, apoi pusese 
un anunţ pentru „un singur chiriaş, fără excepţii”. 
Presupuse că Gabriel era implicat în ceva ilegal - un 
club de noapte clandestin sau vînzarea de piese de 
maşini furate. D-lui Varosian nu-i păsa de piesele de 
maşini, dar avea cîteva reguli. „Fără arme, fără 
ustensile de produs droguri şi fără pisici”. 

Gabriel auzea zgomotul permanent al maşinilor, 
camionetelor şi autobuzelor care se îndreptau spre 
sud. În fiecare dimineaţă se ducea la gardul din plasă 
care înconjura partea din spate a proprietăţii sale ca să 
vadă ce lăsase autostrada pe lingă el. Oamenii aruncau 
constant lucruri pe geamul maşinii: ambalaje de fast- 
food şi ziare, o păpuşă Barbie de plastic cu părul 


încîlcit, cîteva telefoane mobile, o bucată de brînză de 
capră din care muşcase cineva o singură dată, 
prezervative folosite, unelte de grădinărit şi o urnă din 
plastic cu cenuşă şi dinţi înnegriţi. 

Garajul, separat de restul casei, era plin de 
graffiti, iar peluza din faţă - plină de buruieni, dar 
Gabriel nu se atingea niciodată de exteriorul casei. Era 
o deghizare, aidoma zdrenţelor purtate de prinții 
rătăciţi. În vara trecută, cumpărase un autocolant de la 
o grupare religioasă la un talcioc, pe care scria: 
„Sîntem  damnaţi pentru eternitate fără sîngele 
Mîntuitorului.” Gabriel lăsase doar partea cu „Damnaţi 
pentru eternitate”, tăind restul, după care lipise 
colantul pe uşa de la intrare. Cînd agenţii imobiliari şi 
vînzătorii ambulanți evitau casa, se simţea de parcă 
repurtase o mică victorie. 

Înăuntrul casei era curat şi plăcut. În fiecare 
dimineaţă, cînd soarele bătea dintr-un anumit unghi, 
camerele erau scăldate în lumină. Mama sa spunea că 
plantele curăţă aerul şi te ajută să gindeşti pozitiv, aşa 
că avea mai mult de treizeci de plante în casă, atîrnînd 
de tavan sau crescînd în ghivece aşezate pe podea. 
Gabriel dormea pe o saltea într-unul din dormitoare şi 
îşi ţinea toate lucrurile în cîţiva saci de pînză. Casca şi 
armura sa de kempo?” erau aşezate pe un cadru special 
lîngă stelajul pe care se afla o sabie shinai de bambus 
şi vechea sabie japoneză lăsată de tatăl său. Dacă se 


za Stil mixt de arte marţiale care combină artele marţiale chinezeşti 


(shaolin) cu karate şi cu elemente din alte arte marţiale japoneze, 
de exemplu jujitsu. 


trezea în timpul nopţii şi deschidea ochii, părea că un 
războinic samurai îi veghează somnul. 

Al doilea dormitor era gol, cu excepţia cîtorva 
sute de cărţi puse teancuri lîngă perete. În loc să-şi 
facă un permis de bibliotecă şi să caute o carte anume, 
Gabriel citea orice carte care ajungea din întîmplare la 
el. Cîţiva dintre clienţii săi îi dădeau cărţi după ce le 
terminau, şi culegea cărţile abandonate în sălile de 
aşteptare sau pe marginea autostrăzii. Printre ele se 
găseau cărţi de buzunar destinate marelui public, cu 
coperţi în culori ţipătoare, rapoarte tehnice despre 
aliaje metalice, şi trei romane de Dickens pătate de 
apă. 

Gabriel nu făcea parte din nici un club sau partid 
politic. Cea mai puternică convingere a sa era că 
trebuie să continue să trăiască în afara Matricei. În 
dicţionar, o matrice era definită ca o reţea de linii 
orizontale şi verticale spaţiate egal, care puteau fi 
folosite pentru reperarea unui anumit obiect sau punct. 
Dacă priveai civilizaţia modernă într-un anumit fel, 
părea că fiecare întreprindere comercială sau fiecare 
program guvernamental făcea parte dintr-o enormă 
matrice. Diferitele linii şi pătrate te puteau depista şi 
puteau stabili locul în care te aflai, puteau afla aproape 
totul despre tine. 

Matricea era alcătuită din linii drepte pe un plan 
plat, dar era încă posibil să duci o viaţă secretă. Îţi 
puteai găsi o slujbă în economia subterană sau puteai 
să te mişti permanent atît de repede încît liniile nu 
detectau niciodată locul exact în care te aflai. Gabriel 


nu avea un cont bancar sau o carte de credit. Îşi 
folosea prenumele real, dar avea un nume de familie 
fals pe permisul de înmatriculare. Deşi avea două 
telefoane mobile, unul pentru treburile personale şi 
celălalt pentru serviciu, amîndouă erau facturate pe 
adresa companiei imobiliare a fratelui său. 

Singura legătură a lui Gabriel cu Matricea se afla 
pe un birou din camera de zi. Cu un an în urmă, 
Michael îi dăduse un calculator personal şi făcuse 
aranjamentele pentru o conexiune la o linie DSL”. 
Navigarea pe Internet îi permitea lui Gabriel să 
descarce muzică trance? din Germania, bucle de 
sunete hipnotice produse de DJ afiliaţi unui grup 
misterios numit Die Neunen Primitiven. Muzica îl ajuta 
să adoarmă cînd se întorcea seara acasă. În timp ce 
închidea ochii, auzi o femeie cîntînd: Lotus eaters lost 
in New Babylon. Lonely pilgrim fiind your way home”. 


XXX 


Prizonier în vis, se prăbuşi prin întuneric, se 
prăbuşi prin nori şi zăpadă şi ploaie. Lovi acoperişul 
unei case şi trecu prin şindrila de cedru, prin cartonul 
gudronat şi prin scheletul de lemn. Acum era din nou 
copil, stătea în holul de la al doilea etaj al casei de la 


es (Digital Subscriber Line) - o tehnologie de conectare la Internet la 
domiciliu prin fire telefonice obişnuite de cupru. 

Stil de muzică electronică apărut în anii 1990, din combinația 
stilurilor tehno şi house; denumirea vine de la repetarea hipnotică a 
frazelor melodice şi a ritmurilor realizate la sintetizator, care se 
presupune că face ascultătorul să intre într-o stare de transă. 

Lotofagi rătăciţi în Noul Babilon. Călător singuratic, găseşte-ţi 
drumul spre casă. 

ferma din Dakota de Sud. Şi casa ardea, patul 
părinţilor, dulapul cu haine şi balansoarul din camera 
lor fumegau şi mocneau şi izbucneau în flăcări. leşi 
afară, îşi spuse. Găseşte-l pe Michael. Ascunde-te. Dar 
sinele său de copil, silueta scundă care mergea în hol, 
nu păru să audă avertizarea adultului. 

Ceva explodă după un perete, şi se auzi o 
bufnitură înfundată. Apoi focul izbucni cu un vuiet în 
sus pe scară, curgînd în jurul stilpilor şi al balustradei. 
Îngrozit, Gabriel rămase neclintit în hol în timp ce focul 
năvălea către el într-un val de căldură şi durere. 


XXX 


Celularul pus lîngă saltea începu să sune. Gabriel 
scoase capul din pernă. Era şase dimineaţa, iar soarele 
se strecura printr-o crăpătură între draperii. Nici un 
incendiu, îşi spuse. O altă zi. 

Răspunse la telefon şi auzi vocea fratelui său. 
Michael părea îngrijorat, dar asta era ceva normal. Din 
copilărie, Michael jucase rolul fratelui mai mare şi 
responsabil. Ori de cîte ori auzea la radio de un 
accident de motocicletă, Michael îl suna pe Gabriel pe 
celular doar ca să se asigure că acesta n-a păţit nimic. 

— Unde eşti? întrebă Michael. 

— Acasă. În pat. 

— Te-am sunat de cinci ori ieri. De ce nu m-ai 
sunat înapoi? 


— Era duminică. N-aveam chef să vorbesc cu 
nimeni. Mi-am lăsat telefoanele mobile aici şi am mers 
cu motocicleta la Hemet ca să fac o săritură. 

— Fă tot ce vrei, Gabe, dar spune-mi unde te 
duci. Încep să-mi fac griji cînd nu ştiu unde eşti. 

— Bine. O să încerc să ţin minte. 

Gabriel se rostogoli într-o parte şi îşi văzu 
cizmele cu virf de metal şi hainele de piele pentru 
motocicletă azviîrlite pe podea. 

— Tu ce-ai făcut în week-end? 

— Ca de obicei. Am plătit nişte facturi şi am jucat 
golf cu doi promotori imobiliari. Ai văzut-o pe Mama? 

— Mda. Am trecut sîmbătă pe la azil. 

— E totul în regulă în locul ăsta nou? 

— Este instalată confortabil. 

— Trebuie să fie mai mult decît confortabil. 

Cu doi ani în urmă, mama lor se internase la 
spital pentru o operaţie de rutină la vezica biliară, iar 
doctorii descoperiseră o tumoare malignă pe peretele 
abdominal. Deşi făcuse chimioterapie, cancerul 
ajunsese la metastază şi i se răspîndise în corp. Acum 
stătea într-un azil din Tarzana, o suburbie din partea 
de sud-vest a Văii San Fernando”. 

Fraţii Corrigan îşi împărţiseră responsabilităţile 
legate de îngrijirea mamei lor. Gabriel o vizita la două 
zile şi vorbea cu personalul azilului. Fratele său mai 
mare trecea pe acolo o dată pe săptămînă şi plătea 


26 San Fernando Valley - o vale fertilă în California de sud, la nord- 


vest de Los Angeles. Valea, explorată pentru prima dată de spanioli 
în 1769, se întinde parţial între limitele oraşului Los Angeles şi 
include numeroase comunităţi rezidenţiale. 


pentru tot. Michael era întotdeauna suspicios în 
legătură cu doctorii şi asistentele. Ori de cîte ori 
percepea o lipsă de zel, aranja ca mama lor să fie 
transferată într-o nouă instituţie. 

— Nu vrea să plece din locul ăsta, Michael. 

— Nimeni nu vorbeşte de plecare. Tot ce vreau e 
ca doctorii să-şi facă treaba. 

— Doctorii nu mai sînt importanţi acum că nu 
mai face chimioterapie. Cei care au grijă acum de ea 
sînt asistentele şi surorile. 

— Dacă apare o problemă cît de mică, mă anunţi 
imediat. Şi ai grijă de tine. Lucrezi azi? 

— Mda. Cred că da. 

— Incendiul ăla din Malibu se înrăutăţeşte, iar 
acum a izbucnit un nou incendiu în est, lîngă lacul 
Arrowhead. Toţi incendiatorii au ieşit să se joace cu 
chibriturile. Trebuie să fie din cauza vremii. 

— Am visat despre incendiu, spuse Gabriel. Eram 
din nou la vechea noastră casă din Dakota de Sud. 
Ardea din temelii şi n-am putut să ies. 

— Încetează să te mai gîndeşti la asta, Gabe. E o 
pierdere de timp. 

— Tu nu vrei să ştii cine ne-a atacat? 

— Mama ne-a dat o duzină de explicaţii. Alege 
una dintre ele şi vezi-ţi de viaţa ta. 

În apartamentul lui Michael sună un alt telefon. 

— Lasă-ţi mobilul deschis, zise el. Mai vorbim 
după-amiază. 


XXX 


Gabriel făcu un duş, trase pe el un şort şi un 
tricou şi se duse în bucătărie. Amestecă nişte lapte, 
iaurt şi două banane în mixer. Sorbind din băutură, udă 
toate plantele agăţătoare, apoi reveni în dormitor şi 
începu să se îmbrace. Cînd era gol, i se vedeau 
cicatricele de la ultimul accident de motocicletă: nişte 
linii albe, palide, pe piciorul şi pe braţul stîng. Părul 
său castaniu, creţ, şi pielea netedă îi dădeau o 
înfăţişare de băieţandru, dar lucrurile se schimbau 
cînd îşi lua blugii, un tricou cu mîineci lungi şi cizmele 
grele de motociclist. Cizmele erau scîlciate şi zgîriate 
din cauza modului agresiv în care se înclina la viraje. 
Giaca de piele era şi ea zgiriată, iar manşetele şi 
mînecile erau înnegrite de la uleiul de motor. Cele 
două telefoane mobile ale lui Gabriel erau fixate la o 
cască telefonică cu microfon încorporat. Telefoanele de 
serviciu le auzea la urechea stingă. Cele personale 
erau direcționate în urechea dreaptă. În timp ce 
mergea cu motocicleta, putea activa oricare dintre 
telefoane apăsînd cu mîna pe un buzunar exterior. 

Ducînd sub braţ una din căştile de motociclist, 
Gabriel ieşi în curtea din spatele casei. Era octombrie 
în California de Sud şi un vînt Santa Ana fierbinte sufla 
dinspre canioanele din nord. Cerul era senin deasupra 
sa, dar cînd privi spre vest văzu un nor de fum cenuşiu 
de la incendiul din Malibu. În aer plutea ceva închis, 
tensionat, ca şi cum întregul oraş se transformase într- 
o încăpere fără ferestre. 


Gabriel deschise uşa garajului şi inspectă cele 
trei motociclete. Dacă trebuia să parcheze într-un 
cartier necunoscut, lua de obicei modelul Yamaha 
RD400. Era cea mai mică motocicletă a sa, plină de 
urme de lovituri şi temperamentală. Numai cel mai 
naiv hoţ s-ar fi gîndit să fure un asemenea gunoi. Mai 
avea şi o Moto Guzzi Vll, o motocicletă italiană 
puternică cu propulsie cu ax şi cu un motor puternic. 
Era motocicleta lui de week-end, pe care o folosea 
pentru călătoriile lungi prin deşert. În dimineaţa asta, 
se hotări să iasă cu Honda 600, o motocicletă sport de 
mărime medie care putea depăşi cu uşurinţă viteza de 
o sută de mile pe oră. Gabriel ridică roata din spate cu 
un cric, pulveriză pe lanţ un lubrifiant cu aerosoli şi 
lăsă solvenţii să pătrundă în buloane şi cilindri. Honda 
avea probleme cu lanţul de transmisie, aşa că găsi o 
şurubelniţă şi o cheie reglabilă pe bancul de lucru şi le 
puse în geanta sa de curierat. 

Se relaxă în clipa în care se urcă pe motocicletă 
şi porni motorul. Motocicleta îl făcea întotdeauna să se 
simtă ca şi cum putea părăsi casa şi oraşul pentru 
totdeauna, ca să gonească la nesfirşit pînă cînd ar fi 
dispărut în negura de la orizont. 


XXX 


Fără o destinaţie anume, Gabriel o luă pe 
bulevardul Santa Monica şi se îndreptă spre vest. Ora 
de vîrf a dimineţii începuse. Femei bînd din termosuri 
de inox conduceau spre serviciu în maşini Land Rover, 


în timp ce agenţii de circulaţie de la şcoli purtînd veste 
de siguranţă stăteau în intersecţii. Aşteptînd la un stop, 
Gabriel băgă mîna în buzunarul exterior şi îşi porni 
mobilul de serviciu. 

Lucra pentru două firme de livrări: Sir Speedy şi 
concurenta sa, Blue Sky Messengers. Sir Speedy îi 
aparţinea lui Artie Dressler, un fost avocat de 140 de 
kilograme care îşi părăsea arareori casa din districtul 
Silver Lake. Artie era abonat la cîteva site-uri web 
interzise minorilor şi dădea telefoane în timp ce se uita 
la adolescente goale care-şi dădeau cu ojă unghiile de 
la picioare. Ura de moarte firma concurentă, Blue Sky 
Messengers, şi pe proprietara acesteia, Laura 
Thompson. Laura făcuse mai demult montaje de film, 
iar acum locuia într-o casă cu cupolă din Topanga 
Canyon. Era convinsă de importanţa unui colon sănătos 
şi a mîncărurilor de culoare portocalie. 

Cînd se făcu verde, telefonul sună şi Gabriel auzi 
în cască accentul aspru de New Jersey al lui Artie. 

— Gabe! Eu sînt! De ce ţi-ai închis telefonul? 

— Scuză-mă. Am uitat. 

— Mă uit la un film în direct pe calculator. Două 
fete fac duş împreună. La început era ok, dar acum 
aburul a înceţoşat obiectivul. 

— Sună interesant. 

— Trebuie să iei un colet din Santa Monica 
Canyon. 

— E cumva în apropierea incendiului? 


— Nu. E la mile bune distanţă. Nici o problemă. 
Dar a mai izbucnit un incendiu în Simi Valley. Ăla e 
complet scăpat de sub control. 

Ghidonul motocicletei era scurt, iar pedalele şi 
şaua erau înclinate astfel încît Gabriel stătea mereu 
aplecat în faţă. Putea simţi vibrația motorului şi auzea 
cum se schimbă vitezele. Cînd mergea cu viteză, 
maşinăria devenea o parte din el, o prelungire a 
corpului său. Uneori virfurile ghidonului erau la cîţiva 
centimetri distanţă de maşinile care treceau în viteză, 
în timp ce urmărea linia albă întreruptă care separa 
benzile de circulaţie. Se uita de-a lungul străzii şi 
vedea stopurile, pietonii, camionetele care luau încet 
virajele, şi ştia imediat dacă trebuia să oprească sau să 
ocolească obstacolele. 

Santa Monica Canyon era o enclavă de case 
scumpe construită lîngă o şosea cu două benzi care 
ducea în jos la plajă. Gabriel luă un plic maroniu de pe 
pragul unei case şi-l duse la un agent de ipoteci din 
West Hollywood. Cînd ajunse la adresă, îşi scoase 
casca şi intră în birou. Ura partea asta a muncii sale. 
Cît timp era pe motocicletă, era liber să meargă 
oriunde. Stînd în faţa recepţionistei, îşi simţea corpul 
lent, îngreunat de cizmele şi jacheta grele. 

Din nou pe motocicletă. Porneşte motorul. Rămii 
în mişcare. 

— Gabriel dragă, mă auzi? răsună vocea 
liniştitoare a Laurei în cască. 

— Sper c-ai luat un mic-dejun bun de dimineaţă. 
Glucidele complexe ajută la stabilizarea glicemiei. 


— Nu-ti face griji. Am mîncat. 

— Bine. Trebuie să ridici ceva din Century City. 

Gabriel ştia chiar bine adresa. leşise cu cîteva 
dintre recepţionistele şi secretarele pe care le întîlnise 
cînd livra pachete, dar îşi făcuse un singur prieten 
adevărat, o avocată specializată în drept penal pe 
nume Maggie Resnick. Cu aproape un an în urmă, se 
prezentase la biroul său pentru o livrare, şi trebuise să 
aştepte cît timp secretarele ei căutau un document 
juridic rătăcit. Maggie îi pusese întrebări legate de 
slujba lui şi sfîrşiseră prin a sta de vorbă timp de o oră 
- cu mult după ce fusese găsit documentul. Se oferise 
s-o plimbe cu motocicleta şi fusese surprins cînd ea 
acceptase. 

Maggie avea şaizeci şi ceva de ani, şi era o 
femeie micuță şi energică, căreia îi plăcea să poarte 
rochii roşii şi pantofi scumpi. Artie zicea că apără 
staruri de cinema şi alte celebrităţi care aveau 
necazuri, dar ea vorbea foarte rar despre cazuri. Îl 
trata pe Gabriel ca pe un nepot favorit care nu era 
foarte responsabil. 

— Ar trebui să mergi la facultate, îi spunea. Să-ţi 
deschizi un cont în bancă. Să cumperi o proprietate 
imobiliară. 

Gabriel nu-i urma niciodată sfaturile, dar îi 
plăcea că se preocupa de soarta lui. 

Cînd ajunse la etajul douăzeci şi doi, 
recepţionista îl trimise la biroul particular al lui 
Maggie. El intră şi o găsi fumînd şi vorbind la telefon. 


— Sigur că te poţi întilni cu procurorul 
districtual, dar nu facem nici o înţelegere. Şi asta 
pentru că nu are un caz. Tatonează terenul şi apoi 
sună-mă. Voi fi la masă, dar o să-mi transfere apelul pe 
celular. 

Maggie închise şi scutură scrumul de la ţigară. 

— Ticăloşii. Sînt cu toţii nişte ticăloşi mincinoşi. 

— Ai un pachet pentru mine? 

— Nici un pachet. Voiam doar să te văd. O să-i 
plătesc Laurei livrarea. 

Gabriel se aşeză pe canapea şi desfăcu fermoarul 
jachetei. Pe măsuţa de cafea era o sticlă cu apă, din 
care-şi turnă într-un pahar. 

Maggie se aplecă în faţă, cu o expresie feroce. 

— Dacă faci afaceri cu droguri, Gabriel, te omor 
cu mîna mea. 

— Nu fac afaceri cu droguri. 

— Mi-ai spus de fratele tău. N-ar trebui să te 
implici în escrocheriile lui ca să cîştigi bani. 

— Cumpără proprietăţi imobiliare, Maggie. Asta-i 
tot. Clădiri de birouri. 

— Sper, dragule. O să-i tai limba dacă te tîrăşte 
în ceva ilegal. 

— Ce se petrece? 

— Lucrez cu un fost poliţist care este acum 
consultant pe probleme de securitate. Mă ajută dacă 
vreun nebun îi urmăreşte pe clienţii mei. Ieri vorbeam 
cu el la telefon, şi dintr-o dată tipul îmi zice: „Nu 
cunoşti cumva un curier motociclist pe nume Gabriel? 
L-am întîlnit la petrecerea de ziua ta.” Şi, desigur, îi zic 


da. Iar el îmi spune: „Nişte prieteni de-ai mei m-au 
întrebat de el. Unde lucrează. Unde locuieşte.” 

— Cine sînt oamenii ăştia? 

— Nu mi-a spus, zise Maggie. Dar ar trebui să ai 
grijă, dragule. Cineva puternic se interesează de tine. 
Ai fost implicat într-un accident de maşină? 

— Nu. 

— Vreun proces? 

— Sigur că nu. 

— Nişte prietene cumva? Se uită intens la el. 

— Cineva bogat? Vreo femeie căsătorită? 

— Am ieşit cu fata aia pe care am întilnit-o la 
petrecerea ta. Andrea ... 

— Andrea Scofield? Tatăl ei are patru 
întreprinderi vinicole în Napa Valley. 

Maggie rise. 

— Asta e. Dan Scofield se asigură că eşti în 
regulă. 

— Ne-am plimbat cu motocicleta de cîteva ori. 

— Nu-i face griji, Gabriel. Am să vorbesc cu Dan 
şi-am să-i spun să nu mai fie atit de protector. Acum 
pleacă de-aici. Trebuie să mă pregătesc pentru o 
punere sub acuzare. 


XXX 


În timp ce străbătea garajul subteran, Gabriel fu 
cuprins de teamă şi de suspiciuni. Oare-l urmărea 
cineva chiar acum? Cei doi bărbaţi în furgonetă? 
Femeia cu servietă care se îndrepta spre lifturi? 


Strecură mîna în geanta de curierat şi atinse cheia 
reglabilă masivă. Dacă era nevoie, o putea folosi ca 
armă. 

Părinţii săi ar fi fugit în clipa în care-ar fi aflat că 
cineva punea întrebări în legătură cu ei. Dar el locuia 
în Los Angeles de cinci ani şi nimeni nu-i bătuse la uşă. 
Poate c-ar trebui să urmeze sfaturile lui Maggie: să 
meargă la facultate şi să-şi ia o slujbă adevărată. Dacă 
erai conectat la Matrice, viaţa ta căpăta mai multă 
substanţă. 

În timp ce-şi pornea motocicleta, povestea mamei 
lui îi reveni în minte cu toată puterea ei reconfortantă. 
El şi Michael erau prinții rătăciţi, deghizați în zdrenţe, 
dar ingenioşi şi curajoşi. Gabriel tură motorul pe 
rampa de ieşire, se integră în trafic şi depăşi o 
camionetă. Viteza a doua. Viteza a treia. Mai repede. Şi 
era din nou în mişcare, mereu în mişcare, o mică 
scînteie de conştiinţă înconjurată de maşini. 


Michael Corrigan credea că lumea era un cîmp 
de bătaie într-o permanentă stare de război. Acest 
război includea campaniile militare sprijinite de înalte 
tehnologii, organizate de America şi de aliaţii săi, dar 
erau şi conflicte mai mici între ţări din Lumea a treia şi 
atacuri genocide îndreptate împotriva diverselor 
triburi, rase şi religii. Mai erau atacurile teroriste cu 
bombe şi asasinatele, lunetiştii nebuni care împuşcau 
oameni din motive nebuneşti, bandele de pe străzi, 
culturile şi oamenii de ştiinţă nemulţumiţi care 
expediau plicuri cu antrax unor necunoscuţi. Imigranții 
din ţările sudice inundau graniţele statelor din nord 
aducînd noi  viruşi  oribili şi bacterii care-ţi 
descompuneau carnea. Natura era atît de contrariată 
de suprapopulare şi poluare, încît riposta cu secetă şi 
uragane. Calota polară se topea, iar nivelul mării 
creştea, în timp ce stratul de ozon era sfişiat de 
avioanele cu reacţie. Uneori Michael pierdea urma 
unei ameninţări anume, dar rămînea conştient de 
pericolul general. Războiul nu se termina niciodată. Nu 
făcea decît să crească şi să devină mai cuprinzător, 
făcînd noi victime în moduri subtile. 


XXX 


Michael locuia la etajul al optulea al unui imobil 
în coproprietate, un bloc-turn din West Los Angeles. Îi 
luase patru ore să-şi decoreze locuinţa. În ziua în care 
semnase contractul de închiriere, se dusese cu maşina 
la un magazin uriaş de mobilă de pe Venice Boulevard 
şi luase seturile sugerate pentru o cameră de zi, un 
dormitor şi un birou. Michael se oferise să închirieze 
un apartament identic pentru fratele său în aceeaşi 
clădire şi să-l umple cu mobilier asemănător, dar 
Gabriel respinsese propunerea. Din motive ilogice, 
fratele său mai mic voia să locuiască în casa care era 
probabil cea mai urită din Los Angeles şi să respire 
gazele de eşapament de pe autostradă. 

Dacă Michael ieşea în micul balcon, putea vedea 
în depărtare Oceanul Pacific, dar priveliştile nu-i 
foloseau la nimic, şi de obicei ţinea draperiile trase. 
După ce-l sună pe Gabriel, îşi făcu o cafea, mîncă un 
baton cu proteine şi începu să sune la firme de 
investiţii imobiliare din New York. Din cauza diferenţei 
de trei ore, cei de acolo lucrau la birou în timp ce el se 
plimba prin camera de zi în pijamale. 

— Tommy! Sînt Michael! Ai primit propunerea pe 
care ţi-am trimis-o? Cum ţi s-a părut? Ce-au zis cei din 
comisia de credite? 

De obicei membrii comisiilor de credite erau 
nişte laşi sau proşti, dar nu putea lăsa asta să-l 
oprească. În ultimii cinci ani, Michael găsise destui 
investitori ca să cumpere două clădiri de birouri şi era 
pe punctul de a încheia tranzacţia pentru o a treia 
clădire pe Wilshire Boulevard. Michael se aştepta ca 


oamenii să spună nu şi avea deja pregătite 
contraargumentele. 

În jurul orei opt deschise şifonierul şi alese o 
pereche de pantaloni gri şi un sacou bleumarin. 
Potrivind nodul de la o cravată de mătase roşie, 
străbătu apartamentul, trecînd de la un televizor la 
altul. Incendiile şi vînturile puternice Santa Ana erau 
principala ştire din acea dimineaţă. Un incendiu din 
Malibu ameninţa casa unui star de baschet. Un alt 
incendiu scăpase de sub control la est de munţi, iar 
imaginile de pe ecran prezentau oameni care 
înghesuiau albume de fotografii şi braţe de haine în 
maşini. 

Cobori cu liftul în parcarea subterană şi se urcă 
la volanul Mercedes-ului său. în clipa în care părăsea 
apartamentul, se simţea ca un soldat care se arunca în 
luptă ca să cîştige bani. Singura persoană pe care 
putea conta era Gabriel, dar era limpede că fratele său 
mai mic nu avea să-şi ia niciodată o slujbă adevărată. 
Mama lor era bolnavă, iar Michael încă plătea pentru 
îngrijirile care-i erau acordate. Nu te plînge, îşi spuse. 
Continuă să lupti. 

După ce avea să economisească destui bani, 
urma să cumpere o insulă undeva în Pacific. Nici el, 
nici Gabriel nu aveau o prietenă, iar Michael nu se 
putea hotărî ce fel de soţii s-ar potrivi într-un paradis 
tropical. În visul său, el şi cu Gabriel călăreau prin 
valuri, iar cele două neveste nu se vedeau foarte clar şi 
stăteau în picioare pe o faleză, purtînd rochii lungi, 


albe. Lumea era un loc cald şi însorit, iar ei erau în 
siguranţă, cu adevărat în siguranţă. Pentru totdeauna. 


Tufişurile de pe dealurile dinspre vest încă mai 
ardeau, iar cerul era de culoare muştar cînd Gabriel 
ajunse la azil. Îşi lăsă motocicleta în parcare şi intră. 
Azilul era un fost motel cu două etaje care fusese 
transformat, şi avea paturi pentru şaisprezece pacienţi 
cu boli incurabile. O asistentă filipineză pe nume Anna 
stătea la un birou în holul de la intrare. 

— E bine c-ai venit, Gabriel. Mama ta vrea să te 
vadă. 

— Îmi pare rău că n-am adus gogoşi în seara 
asta. 

— Îmi plac gogoşile, dar după aia nu mai pot 
scăpa de ele. 

Anna îşi atinse braţul cafeniu şi rotunjor. 

— Trebuie s-o vezi chiar acum pe mama ta. E 
foarte important. 

Surorile de la azil spălau podelele şi schimbau 
aşternuturile tot timpul, dar clădirea mirosea a urină şi 
flori moarte. Gabriel o luă pe scări pînă la etajul doi şi 
apoi străbătu holul. Neoanele de pe tavan biziiau 
încetişor. 

Mama sa era adormită cînd intră în cameră. 
Corpul ei devenise o mică protuberanţă sub un cearşaf 
alb. Ori de cîte ori venea în vizită la azil, Gabriel 
încerca să-şi amintească cum era mama sa cînd el şi 


Michael erau mici. Îi plăcea să cînte cînd era singură, 
mai ales cîntece vechi rock-and-roll precum „Peggy 
Sue” sau „Blue Swede Shoes”. Se dădea în vînt după 
zile de naştere sau orice alt prilej de a da o petrecere 
de familie. Chiar şi cînd stăteau în camere de motel, 
tinea întotdeauna să celebreze Ziua copacilor?” sau 
solstițiul de iarnă. 

Gabriel se aşeză lîngă patul ei şi-i luă mîna. 
Aceasta era rece, aşa că o ţinu strîns. Spre deosebire 
de ceilalţi pacienţi de la azil, mama sa nu-şi adusese de 
acasă perne speciale sau fotografii înrămate care să 
transforme mediul steril într-o cameră adevărată. 
Singurul său gest personal fu să ceară ca televizorul 
din cameră să fie deconectat şi luat de acolo. Cablul TV 
zăcea încolăcit pe un raft ca un şarpe negru subţire. O 
dată pe săptămînă, Michael îi trimitea un buchet 
proaspăt de flori. Ultima livrare de trei duzini de 
trandafiri era veche de aproape o săptămînă, iar 
petalele căzute formaseră un cerc roşu în jurul unei 
vaze albe. 

Pleoapele lui Rachel Corrigan fluturară, iar ea 
deschise ochii şi-şi privi fiul. Îi luă cîteva secunde pînă 
să-l recunoască. 

— Unde e Michael? 

— O să vină miercuri. 

— Nu miercuri. Prea tîrziu. 

— De ce? 

Îi dădu drumul la mînă şi spuse calm. 

toate cele 50 de state din Statele Unite, cel mai adesea în ultima 
vineri din luna aprilie, pentru plantarea publică de copaci. 


— În seara asta am să mor. 

— Ce tot spui? 

— Nu mai vreau durere. Am obosit de învelişul 
meu. 

Înveliş era numele pe care-l dădea mama sa 
corpului ei. Fiecare avea un înveliş, care purta cu sine 
o mică parte din ceva numit Lumină. 

— Încă mai ai putere. N-ai să mori. 

— Sună-l pe Michael şi zi-i să vină. 

Închise ochii, iar Gabriel ieşi pe hol. Anna stătea 
acolo, cu nişte cearceafuri curate în braţe. 

— Ce ţi-a zis? 

— Mi-a zis c-o să moară. 

— Şi mie mi-a spus acelaşi lucru cînd am intrat în 
tură, spuse Anna. 

— Ce medic e de gardă în noaptea asta? 

— Chatterjee, cel din India. Dar s-a dus să ia 
cina. 

— Cheamă-l pe pager. Te rog. Chiar acum. 

Anna cobori la parter la birou, în timp ce Gabriel 
îşi deschise mobilul. Formă numărul lui Michael, iar 
fratele său răspunse după ce telefonul sună a treia 
oară. În fundal se auzea zgomotul mulţimii. 

— Unde eşti? întrebă Gabriel. 

— Pe stadionul Dodger. Locuri în rîndul patru, 
chiar în spatele primei baze?. E grozav. 

— Sînt la azil. Trebuie să vii încoace imediat. 


z8 În baseball, o bază aflată într-unul din colțurile unui romb, unde stă 


jucătorul care loveşte cu bîta şi care trebuie atinsă de jucătorul 
alergător pentru ca acesta să înscrie. 


— Am să trec pe la unsprezece, Gabe. Poate un 
pic mai tîrziu. După ce se termină meciul. 

— Nu. Nu suportă amînare. 

Gabriel auzi şi mai multe zgomote din mulţime, şi 
vocea înăbuşită a fratelui său zicînd: 

— Pardon, pardon. 

Michael îşi părăsise probabil locul ca să urce pe 
treptele stadionului de baseball. 

— Nu înţelegi, zise el. Nu e vorba de distracție 
aici. E vorba de afaceri. Am dat o groază de bani pe 
locurile astea. Bancherii cu care am venit vor finanța 
jumătate din noua mea clădire. 

— Mama zice c-o să moară deseară. 

— Dar doctorul ce-a spus? 

— S-a dus să ia cina. 

Unul din jucătorii de baseball reuşise probabil o 
lovitură bună, deoarece mulţimea începu să aclame. 

— Păi găseşte-l! strigă Michael. 

— Este hotărită. Cred că s-ar putea întîmpla. 
Vino aici cît de repede poţi. 

Gabriel închise telefonul şi reveni în camera 
mamei sale. Îi luă din nou mîna, dar trecură cîteva 
minute înainte ca ea să deschidă ochii. 

— Michael e aici? 

— L-am sunat. E pe drum. 

— M-am tot gîndit la familia Leslie... 

Ăsta era un nume pe care nu-l mai auzise pînă 
acum. În diferite dăţi, mama sa pomenea de diverse 
persoane şi spunea poveşti diferite, dar Michael avea 
dreptate - nici una din ele nu avea vreodată sens. 


— Cine sînt cei din familia Leslie? 

— Nişte prieteni din facultate. Au fost la nunta 
noastră. Cînd tatăl tău şi cu mine am plecat în luna de 
miere, i-am lăsat să stea în apartamentul nostru din 
Minneapolis. Tocmai îşi zugrăveau apartamentul... 

Doamna Corrigan închise ochii strîns, de parcă 
încerca să vadă totul. 

— Apoi ne-am întors din luna de miere, iar cei de 
la poliţie erau acolo. Cineva intrase noaptea în 
apartamentul nostru şi-i împuşcase pe prietenii noştri 
în patul nostru. Voiau să ne omoare pe noi şi au făcut o 
greşeală. 

— Voiau să vă omoare? 

Gabriel încercă să pară calm. Nu voia s-o sperie 
şi discuţia să înceteze. 

— l-au prins pe criminali? 

— Tatăl tău m-a pus să mă urc în maşină şi a 
pornit. Atunci mi-a zis cine era cu adevărat... 

— Şi cine era? 

Dar ea alunecase din nou, purtată într-o lume a 
umbrelor care se afla undeva între cea reală şi un alt 
tărîm de departe. Gabriel continuă s-o ţină de mînă. Se 
odihni o vreme, apoi se trezi şi puse aceeaşi întrebare. 

— Michael e aici? Michael nu vine? 


XXX 


Dr. Chatterjee se întoarse la azil la ora opt, iar 
Michael apăru cîteva minute mai tîrziu. Ca de obicei, 
era vigilent şi plin de energie. Toţi stăteau în faţa 


biroului asistentei în timp ce Michael încerca să afle ce 
se întîmplă. 

— Mama spune că va muri. 

Chatterjee era un omuleţ politicos în halat alb de 
medic. Studie fişa medicală a mamei lor ca să arate că 
era conştient de problemă. 

— Pacienţii de cancer spun adesea lucruri de 
acest gen, domnule Corrigan. 

— Şi care sînt faptele? 

Doctorul făcu o notație pe fişă. 

— Poate muri în cîteva zile sau peste cîteva 
săptămîni. Este imposibil de spus cînd. 

— Dar e posibil să se întîmple în seara asta? 

— Semnele ei vitale nu s-au schimbat. 

Michael îi întoarse spatele doctorului Chatterjee 
şi începu să urce scările. Gabriel îşi urmă fratele. Nu 
erau decît ei doi pe scări. Nimeni altcineva nu putea 
auzi. 

— Ţi-a spus domnul Corrigan. 

— Aşa e. 

— Cînd ai început să foloseşti numele nostru 
adevărat? 

Michael se opri pe palier. 

— Fac asta de aproape un an. Numai că nu ţi-am 
spus. În momentul ăsta, am un număr de asigurări 
sociale şi plătesc impozite. Clădirea mea nouă de pe 
Wilshire Boulevard va fi proprietatea mea în mod legal. 

— Dar acum eşti în Matrice. 

— Sînt Michael Corrigan, iar tu eşti Gabriel 
Corrigan. Ăştia sîntem. 


— Ştii ce-a spus tata ... 

— La naiba, Gabe! Nu putem relua discuţia asta 
la nesfirşit. Tatăl nostru era nebun. lar Mama era atît 
de slabă încît i-a cîntat în strună. 

— Atunci de ce ne-au atacat oamenii ăia şi ne-au 
ars casa din temelii? 

— Din cauza tatălui nostru. Evident, a făcut ceva 
greşit, ceva ilegal. Noi nu sîntem vinovaţi de nimic. 

— Dar Matricea ... 

— Matricea nu e nimic mai mult decît viaţa 
modernă. Toată lumea are de-a face cu ea. 

Michael atinse braţul lui Gabriel. 

— Eşti fratele meu, bine? Dar eşti şi cel mai bun 
prieten al meu. Fac asta pentru amindoi. Jur pe ce am 
mai sfint. Nu putem continua să ne comportăm ca nişte 
gîndaci de bucătărie şi să ne ascundem în pereţi ori de 
cîte ori cineva aprinde lumina. 


XXX 


Fraţii intrară în cameră şi rămaseră de o parte şi 
de alta a patului. Gabriel atinse mîna mamei lor şi avu 
impresia că tot sîngele îi părăsise corpul. 

— Trezeşte-te, spuse blînd. Michael e aici. 

Ea deschise ochii şi zîmbi cînd îşi văzu fiii. 

— Aici sînteţi, zise. Tocmai vă visam pe amîndoi. 

— Cum te simţi? 

Michael îi privi faţa şi corpul, evaluîndu-i starea. 
Tensiunea din umerii lui şi felul repezit în care 
gesticula arătau că era îngrijorat, dar Gabriel ştia că 


fratele său n-ar arăta-o niciodată. În loc să accepte 
vreun fel de slăbiciune, acesta se forţa întotdeauna să- 
şi depăşească limitele. 

— Cred că arăţi un pic mai în vigoare. 

— Oh, Michael. 

Îi zîmbi obosită, ca şi cum tocmai lăsase urme de 
noroi pe podeaua bucătăriei. 

— Te rog, nu te purta aşa. Nu în seara asta. 
Trebuie să vă spun amîndurora despre tatăl vostru. 

— Am auzit toate poveştile, spuse Michael. Hai să 
n-o luăm de la capăt în seara asta, bine? Trebuie să 
vorbim cu doctorul şi să ne asigurăm că ai tot 
confortul. 

— Nu. Las-o să vorbească. 

Gabriel se aplecă deasupra patului. Se simţea 
exaltat şi un pic speriat. Poate asta era clipa în care 
urma să fie dezvăluit motivul chinurilor familiei lor. 

— Ştiu că v-am spus diverse poveşti, spuse 
Rachel Corrigan. Îmi pare rău. Majoritatea nu erau 
adevărate. N-am vrut decît să vă protejez. 

Michael aruncă o privire peste pat către Gabriel 
şi dădu din cap triumfător. Gabriel ştia ce voia să 
spună fratele său. „Ai văzut? Ce ţi-am spus eu mereu: 
totul era fals.” 

— Am aşteptat prea mult timp, zise ea. E atît de 
greu de explicat. Tatăl vostru era... Cînd mi-a spus... N- 
am... 

Buzele îi tremurau ca şi cum mii de cuvinte se 
luptau să iasă. 

— Era Călător. 


Privi în sus către Gabriel. Expresia ei spunea 
„Crede-mă. Te rog, crede-mă.” 

— Continuă, zise Gabriel. 

— Călătorii îşi pot proiecta energiile afară din 
corp şi pot trece în alte tărimuri. De-asta Tabula vor să- 
i omoare. 

— Mamă, nu mai vorbi. O să te facă să te simţi 
slăbită. 

Michael arăta tulburat. 

— O să-l chemăm pe doctor şi-o să te facem să te 
simţi mai bine. 

Doamna Corrigan ridică capul de pe pernă. 

— Nu-i destul timp, Michael. Nu mai e timp 
deloc. Trebuie să ascultați. Tabula au încercat să... 

Începu să se încurce din nou. 

— Şi apoi noi am... 

— E-n regulă. E în regulă, şopti Gabriel, aproape 
cîntat. 

— Un Arlechin pe nume Thorn ne-a găsit cînd 
locuiam în Vermont”. Arlechinii sînt oameni periculoși, 
foarte violenţi şi cruzi, dar au jurat să-i apere pe 
Călători. Am fost în siguranţă cîţiva ani, iar apoi Thorn 
n-a mai putut să ne apere de Tabula. Ne-a dat bani şi 
sabia. 

Capul îi căzu la loc pe pernă. Fiecare cuvint o 
secătuise de puteri, îi luase bucățele de viaţă. 

— V-am văzut crescînd, spuse. V-am urmărit pe 
amîndoi, căutînd semnele. Nu ştiu dacă puteţi trece 

dincolo. Dar dacă aveţi puterea, trebuie să vă 
ascundeţi de Tabula. 

Strinse ochii tare din cauza durerii care 
izbucnise în întreg corpul. Disperat, Michael îi atinse 
faţa. 

— Sînt aici. Gabe este şi el aici. O să te protejăm. 
Am să angajez mai mulţi doctori, orice fel de doctor... 

Doamna Corrigan respiră adînc. Corpul îi 
înţepeni, apoi se relaxă. Era ca şi cum în cameră se 
făcuse brusc frig, ca şi cum un fel de energie scăpase 
prin micul spaţiu de sub uşă. Michael se întoarse şi ieşi 
în fugă din cameră, strigînd după ajutor. Dar Gabriel 
ştia că se sfirşise. 


XXX 


După ce dr. Chatterjee confirmă decesul, Michael 
luă o listă de la biroul asistentei cu firmele locale de 
servicii funerare şi sună la una de pe mobilul său. Le 
spuse adresa, ceru o incinerare standard şi le dădu un 
număr de carte de credit. 

— Este bine aşa? îl întrebă pe Gabriel. 

— Sigur. 

Gabriel se simţea amorţit şi foarte obosit. Aruncă 
o privire spre obiectul care era acum ascuns sub un 
cearşaf. Un înveliş fără Lumină. 

Rămaseră lîngă pat pînă cînd apărură doi bărbaţi 
de la firma de servicii funerare. Corpul fu pus într-un 
sac, aşezat pe o targă şi dus la parter, apoi într-o 
ambulanţă pe care nu scria nimic. Cînd ambulanţa 


plecă, frații Corrigan  rămaseră împreună sub 
lampadar. 

— Cînd aş fi cîştigat destui bani, urma să-i 
cumpăr o casă cu o grădină mare, zise Michael. Cred 
că i-ar fi plăcut. 

Se uită de jur-împrejurul parcării de parcă 
tocmai pierduse ceva de preţ. 

— Ăsta era unul din obiectivele mele - să-i 
cumpăr ei o casă. 

— Trebuie să vorbim despre ce ne-a spus. 

— Despre ce să vorbim? Poţi să-mi explici ceva 
din toate astea? Mama ne-a spus poveşti despre 
fantome şi animale care vorbeau, dar nu a pomenit 
niciodată de cineva numit „Călător”. Singurele călătorii 
pe care le-am făcut au fost în blestemata aia de 
camionetă. 

Gabriel ştia că Michael avea dreptate: cuvintele 
mamei lor nu aveau sens. Crezuse întotdeauna că avea 
să le dea o explicaţie pentru ce se întîmplase cu familia 
lor. Acum n-o să mai afle niciodată. 

— Dar poate că o parte din poveste este 
adevărată. Într-un fel ... 

— Nu vreau să mă cert cu tine. A fost o noapte 
lungă şi sîntem amîndoi obosiţi. 

Michael îşi îmbrăţişă fratele. 

— Acum am rămas doar noi doi. Trebuie să ne 
susţinem unul pe celălalt. Odihneşte-te şi o să vorbim 
dimineaţă. 


Michael se urcă în Mercedes-ul său şi ieşi din 
parcare. Pînă cînd Gabriel se sui pe motocicletă şi tură 
motorul, Michael vira deja pe Ventura Boulevard. 

Luna şi stelele erau ascunse de o piclă deasă. Un 
fulg de cenuşă pluti în derivă prin aer şi se lipi de 
vizorul din plexiglas al căştii. Gabriel schimbă în viteza 
a treia şi tăie intersecţia. Uitindu-se pe bulevard, îl 
văzu pe Michael virind pe rampa care ducea la 
autostradă. În spatele Mercedes-ului, la cîteva sute de 
metri, erau patru maşini. Acestea accelerară, formară 
un grup şi se îndreptară spre rampă. 

Totul se petrecu foarte repede, dar Gabriel ştiu 
că maşinile erau împreună şi că-l urmăreau pe fratele 
său. Schimbă în viteza a patra şi acceleră. Simţea 
vibrația motorului în picioare şi în braţe. Trage spre 
dreapta. Acum spre stînga. Şi apoi ieşi pe autostradă. 

Gabriel ajunse din urmă grupul de maşini cam la 
o milă mai încolo. Erau două furgonete pe care nu scria 
nimic şi două camionete cu numere de Nevada. Toate 
cele patru vehicule aveau geamuri fumurii şi era greu 
să vezi cine se afla înăuntru. Michael conducea exact la 
fel; părea să nu-şi dea seama de ceea ce se întîmpla. În 
timp ce Gabriel privea scena, una din camionete îl 
depăşi pe Michael pe stînga şi se postă în faţa lui, în 
timp ce cealaltă se poziţionă imediat în spatele 
Mercedes-ului. Cei patru şoferi comunicau între ei - 
făceau manevre, pregătindu-se să acţioneze. 

Gabriel se strecură pe banda din dreapta în timp 
ce fratele său se apropia de punctul de intrare în 
autostrada San Diego. Se deplasau toţi atît de repede 


acum, că farurile păreau să lase dire de lumină în 
urmă. Apleacă-te în curbă. Frinează uşor. Şi acum 
ieşeau din viraj, luînd-o în sus pe deal spre trecătoarea 
Sepulveda. 

Mai parcurseră o milă, apoi camioneta din faţa 
Mercedes-ului încetini, în timp ce furgonetele trecură 
pe banda din stînga şi din dreapta. Acum Michael era 
prins între cele patru maşini. Gabriel era suficient de 
aproape ca să-l poată auzi claxonînd. Michael se 
deplasă cîţiva centimetri la stinga, dar unul din şoferii 
furgonetelor se apropie agresiv, izbindu-se lateral în 
Mercedes. Cele patru maşini începură să încetinească 
împreună în timp ce Michael încerca să găsească o cale 
de scăpare. 

Celularul lui Gabriel începu să sune. Cînd 
răspunse, auzi vocea speriată a lui Michael. 

— Gabe! Unde eşti? 

— La cinci sute de metri în spatele maşinii tale. 

— Am probleme. Tipii ăştia mă înghesuie. 

— Continuă să mergi. Am să încerc să te scot de 
acolo. 

Motocicleta trecu peste o groapă, iar Gabriel 
simţi ceva mişcîndu-se în geanta sa de curier. Încă mai 
avea la el o şurubelniţă şi cheia reglabilă. Ţinîndu-se cu 
mîna dreaptă de ghidon, trase de banda velcro, vîrî 
cealaltă mînă în geantă şi apucă cheia. Acceleră şi mai 
mult şi se strecură între Mercedes-ul fratelui său şi 
camioneta de pe banda exterioară din dreapta. 

— Fii gata, îi zise fratelui său. Sînt chiar lîngă 
tine. 


Se apropie de camionetă şi lovi puternic cu cheia 
în geamul lateral, care se fisură în toate direcţiile. Mai 
învîrti cheia o dată, iar geamul se sparse. 

Timp de o clipă, îl văzu pe şofer - un tînăr ras în 
cap, cu cercel. Acesta arăta surprins cînd Gabriel îi 
aruncă cheia în faţă. Camioneta o luă brusc spre 
dreapta şi se izbi de parapetul de pe marginea 
drumului. Metalul se hîrşii de metal, făcînd să 
țişnească scîntei în întuneric. Mergi înainte, îşi spuse 
Gabriel. Nu privi înapoi. Şi-l urmă pe fratele său pe 
ieşirea din autostradă şi în josul rampei acesteia. 


Cele patru maşini nu părăsiră autostrada, dar 
Michael conducea de parcă l-ar fi urmărit în 
continuare. Gabriel îl urmă în susul unui drum abrupt 
prin canion, pe marginea căruia locuinţe sofisticate 
țişneau în văzduh, iar fundaţiile lor erau sprijinite de 
piloni subţiri de metal. După cîteva viraje scurte, 
ajunseră pe dealurile care mărgineau valea San 
Fernando. Michael părăsi drumul şi opri în parcarea 
unei biserici cu uşile şi ferestrele astupate cu scînduri. 
Pe asfalt erau împrăştiate sticle goale şi cutii de bere. 

Gabriel îşi scoase casca de motociclist în timp ce 
fratele său ieşea din maşină. Michael arăta obosit şi 
înfuriat. 

— Sînt Tabula, zise Gabriel. Ştiau că Mama e pe 
moarte şi c-o să ne ducem la azil. Au aşteptat pe 
bulevard şi-au hotărit să te prindă pe tine primul. 

— Oamenii ăia nu există. N-au existat niciodată. 

— Haide, Michael. I-am văzut cum încercau să te 
scoată de pe autostradă. 

— Nu înţelegi. 

Michael făcu cîţiva paşi prin parcare şi lovi cu 
piciorul o cutie goală de bere. 

— Ții minte cînd am cumpărat prima clădire pe 
Melrose Avenue? De unde crezi c-am obţinut banii? 


— Ai zis că erau de la nişte investitori de pe 
Coasta de est. 

— Erau de la oameni cărora nu le place să 
plătească impozit pe venit. Au mulţi bani în numerar pe 
care nu-i pot depune în conturi. Majoritatea fondurilor 
au venit de la un mafiot din Philadelphia pe nume 
Vincent Torrelli. 

— De ce să faci afaceri cu o asemenea persoană? 

— Ce puteam să fac? 

Michael avea o expresie provocatoare. 

— Banca refuzase să-mi acorde un împrumut. Nu- 
mi foloseam numele adevărat. Aşa c-am luat banii de la 
Torrelli şi-am cumpărat clădirea. Acum un an, mă 
uitam la ştiri şi-am văzut că Torrelli fusese omorît în 
faţa unui cazinou din Atlantic City. Cum n-am fost 
contactat de familia sau de prietenii săi, am încetat să 
mai trimit banii de chirie la o căsuţă poştală din 
Philadelphia. Vincent avea o mulţime de secrete. Îmi 
închipui că n-a spus nimănui de investiţiile sale din Los 
Angeles. 

— lar acum au aflat? 

— Cred că asta s-a întîmplat. Nu e vorba de 
Călători sau de toate celelalte poveşti smintite pe care 
ni le-a spus Mama. Sînt doar nişte tipi din Mafia care 
încearcă să-şi recupereze banii. 

Gabriel se întoarse la motocicletă. Dacă privea 
spre răsărit, putea vedea valea San Fernando. 
Distorsionate de aerul poluat, lampadarele din vale 
străluceau stins în culoarea portocalie. În acel moment, 
tot ce-şi dorea să facă era să sară pe motocicletă şi să 


se piardă în deşert, să ajungă într-un loc singuratic din 
care să vadă stelele în timp ce fasciculul de lumină de 
la farul din faţă alerga în faţa lui pe un drum de pămînt 
bătătorit. Pierdut. Să se piardă. Ar fi dat orice să scape 
de trecut, de sentimentul că era prizonier într-o 
închisoare enormă. 

— Îmi pare rău, spuse Michael. Lucrurile o 
luaseră în sfîrşit pe drumul cel bun. Acum totul s-a dus 
naibii. 

Gabriel îşi privi fratele. Odată, cînd locuiau în 
Texas, mama lor fusese atît de distrasă încît uitase că 
venea Crăciunul. Nu era nimic special în casă în Ajunul 
Crăciunului, dar a doua zi de dimineaţă Michael apăru 
cu un pin şi cu nişte jocuri video pe care le şterpelise 
dintr-un magazin de electronice. Indiferent ce se 
întîmpla, aveau să fie întotdeauna fraţi - ei doi 
împotriva lumii întregi. 

— Uită de oamenii ăştia, Michael. Hai să plecăm 
din Los Angeles. 

— Dă-mi o zi sau două. Poate reuşesc să fac o 
afacere. Pînă atunci, o să stăm la un motel. Nu este 
sigur să mergem acasă. 


XXX 


Gabriel şi Michael îşi petrecură noaptea într-un 
motel în partea de nord a oraşului. Camerele erau la o 
distanţă de cinci sute de metri de autostrada Ventura, 
iar sunetul maşinilor care treceau răzbea prin ferestre. 


Cînd Gabriel se trezi la patru noaptea, îl auzi pe 
Michael în baie vorbind la mobil. 

— Ba nu, am de ales, şopti Michael. Faci să pară 
că n-am deloc de ales. 

Dimineaţă, Michael rămase în pat cu păturile 
trase peste cap. Gabriel ieşi din cameră, se duse la un 
restaurant din apropiere şi aduse nişte brioşe şi cafea. 
Pe prima pagină a ziarului de la stand era o fotografie 
cu doi bărbaţi fugind de un zid de flăcări, iar titlul 
proclama:  „VÎNTURILE PUTERNICE  ÎNTEŢESC 
INCENDIILE DIN SUD”. 

Cînd se întoarse în cameră, Michael se trezise şi 
făcuse un duş. Acum îşi lustruia pantofii cu un prosop 
umed. 

— O să vină cineva să mă vadă. Cred că el poate 
rezolva problema. 

— Cine e? 

— Numele său adevărat este Frank Salazar, dar 
toată lumea îi zice Dl. Bubble“. A crescut în East Los 
Angeles, şi cînd s-a făcut mai mare opera o maşină de 
făcut bule dintr-un club de dans. 

În timp ce Michael urmărea ştirile financiare la 
televizor, Gabriel se întinse pe pat şi rămase cu 
privirea îndreptată spre tavan. Închizînd ochii, îşi 
imagină că este pe motocicletă, în partea superioară a 
autostrăzii care urca pe munte pînă la Culmea Angeles. 
Reducea viteza, aplecîndu-se la fiecare cotitură, în timp 
ce lumea verde trecea pe lingă el. Michael rămăsese în 

picioare, plimbîndu-se înainte şi înapoi pe covorul 
îngust din faţa televizorului. 

Cineva bătu la uşă. Michael se uită prin perdele 
şi apoi deschise. În prag stătea un samoan uriaş cu o 
faţă lată şi cu părul negru, stufos. Purta o cămaşă 
havaiană descheiată peste un tricou şi nu încerca deloc 
să ascundă tocul de la umăr în care avea un pistol 
automat de calibrul 45. 

— Bună, Deek. Unde-i şeful tău? 

— A rămas în maşină. Întâi tre’ să verific. 

Samoanul intră şi inspectă baia şi dulapul. Îşi 
trecu mîinile masive pe sub cearceafuri şi ridică 
pernele de pe scaune. Michael continua să zimbească, 
ca şi cum nu se petrecea nimic neobişnuit. 

— Nu sînt arme, Deek. Ştii doar că nu port nici o 
armă. 

— Siguranţa este prioritatea număru' unu. Asta 
zice Dl. Bubble tot timpu”. 

După ce-i percheziţionă pe fraţi, Deek plecă şi se 
întoarse peste un minut însoţit de un bodyguard latino- 
american cu chelie şi de un bărbat mai în vîrstă care 
purta ochelari fumurii şi o cămaşă de golf turcoaz. Dr. 
Bubble avea pete maronii pe piele, şi o cicatrice roz de 
la o operaţie era vizibilă aproape de gît. 

— Aşteptaţi afară, le spuse celor două gărzi de 
corp, apoi închise uşa. 

Dl. Bubble dădu mîna cu Michael. 

— Îmi pare bine să te văd. 

Avea o voce blîndă, subţire. 

— Cine e prietenul tău? 


— Este fratele meu, Gabriel. 

— Familia e un lucru bun. Rămiîi întotdeauna unit 
cu cei din familie. 

Dl. Bubble se duse la Gabriel şi dădu mîna cu el. 

— Ai un frate deştept. Poate un pic prea deştept 
de data asta. 

Dl. Bubble se instală în scaunul de lîngă 
televizor. Michael se aşeză pe colţul patului, cu faţa la 
el. De cînd fugiseră de la ferma din Dakota de Sud, 
Gabriel văzuse cum fratele său îi convingea pe nişte 
străini să cumpere ceva sau să ia parte la planurile lui. 
Dl. Bubble urma să fie greu de convins. Abia îi puteai 
vedea ochii în spatele lentilelor fumurii, şi avea un 
zîmbet uşor pe buze, ca şi cum urma să vadă un 
spectacol comic. 

— Aţi vorbit cu prietenii dumneavoastră din 
Philadelphia? întrebă Michael. 

— O să ia ceva timp să pregătesc asta. O să vă 
asigur protecţia ţie şi fratelui tău timp de cîteva zile 
pînă cînd se rezolvă problema. O să dăm clădirea din 
Melrose familiei Torrelli. Ca plată, am să iau partea ta 
din proprietatea Fairfax. 

— Asta e prea mult pentru un singur serviciu, 
zise Michael. N-o să-mi mai rămînă nimic. 

— Ai făcut o greşeală, Michael. Iar acum nişte 
persoane vor să te omoare. Într-un fel sau altul, 
problema trebuie rezolvată. 

— Asta poate fi adevărat, dar... 


— Siguranţa este prioritatea numărul unu. Pierzi 
controlul asupra celor două clădiri de birouri, dar rămii 
în viaţă. 

Încă zîmbind, dl. Bubble se rezemă de spătarul 
scaunului. 

— Consideră că asta e o ocazie de-a mai învăţa 
ceva. 


Maya recuperă camera video şi trepiedul de la 
Hotelul Kampa, dar îşi lăsă valiza şi hainele în cameră. 
În trenul care se îndrepta spre Germania, 
percheziţionă cu atenţie echipamentele video, dar nu 
descoperi nici o bilă de localizare. Era clar că viaţa ei 
de cetăţean luase sfîrşit. După ce Tabula găseau 
cadavrul taximetristului, aveau s-o vîneze şi s-o omoare 
pe loc. Ştia că ar fi greu să se ascundă. Tabula îi 
făcuseră probabil numeroase fotografii în anii petrecuţi 
la Londra. Se putea de asemenea să aibă amprentele 
ei, o amprentă vocală şi o mostră de ADN din țesuturile 
pe care le arunca la coşul de gunoi de la birou. 

Cînd ajunse la Munchen, abordă o femeie 
pakistaneză în gară şi află adresa unui magazin de 
îmbrăcăminte islamică. Era tentată să se acopere 
complet cu burqa”! albastră purtată de femeile afgane, 
dar hainele voluminoase îngreunau folosirea armelor. 
Sfîrşi prin a cumpăra un chador? negru ca să-şi 
acopere hainele occidentale, şi nişte ochelari de soare 
negri. Cînd reveni la gară, îşi distruse actele de 
identitate britanice şi folosi un paşaport de rezervă ca 

acoperă corpul pînă la glezne, precum şi marea parte a feței. 


să devină Gretchen Voss, o studentă la medicină cu un 
tată german şi o mamă iraniană. 

Călătoria cu avionul era primejdioasă, aşa că luă 
un tren spre Paris, se duse în staţia de metrou Gallieni 
şi luă cursa zilnică spre Anglia. Autobuzul era plin de 
muncitori imigranţi din Senegal şi de familii din Africa 
de Nord care cărau saci cu haine vechi. Cînd autobuzul 
ajunse la Canalul Mînecii, toată lumea cobori şi începu 
să se plimbe în jurul enormului feribot. Maya se uita la 
turiştii britanici care cumpărau băuturi alcoolice din 
magazinele duty-free, introduceau monede în automate 
şi urmăreau o comedie pe un ecran de televizor. Viaţa 
era normală - aproape plictisitoare - cînd erai 
cetăţean. Nu păreau să-şi dea seama - sau să le pese - 
că erau monitorizaţi de Uriaşa/lmensa Maşinărie. 

În Marea Britanie erau aproape patru milioane 
de camere de televiziune cu circuit închis, în jur de o 
cameră la cincisprezece persoane. Thorn îi spusese 
odată că o persoană obişnuită care lucra la Londra era 
fotografiată de trei sute de camere de supraveghere 
diferite pe parcursul unei zile. Cînd camerele 
apăruseră prima dată, guvernul pusese afişe care 
anunțau pe toată lumea că era ÎN SIGURANŢĂ SUB 
OCHII CARE VEGHEAZĂ. Sub acoperirea noilor legi 
anti-terorism, toate ţările industrializate urmau 
exemplul britanic. 

Maya se întrebă dacă cetăţenii făceau o alegere 
deliberată să ignore intruziunea. Majoritatea chiar 
credeau că aceste camere îi protejau de criminali şi 
terorişti. Presupuneau că erau încă în anonimat cînd 


mergeau pe stradă. Numai cîţiva înțelegeau puterea 
noilor programe de scanare facială. În momentul în 
care faţa îţi era fotografiată de o cameră de 
supraveghere, putea fi transformată într-o poză a 
capului cu dimensiuni, contrast şi luminozitate 
omogene, care putea fi comparată cu fotografia de pe 
permisul de conducere sau de pe paşaport. 

Programele de scanare identificau fețele 
indivizilor, dar guvernul putea folosi camerele şi 
pentru a detecta comportamente neobişnuite. Aceste 
aşa-numite programe Shadow? erau deja folosite la 
Londra, Las Vegas şi Chicago. Calculatorul analiza 
imagini de o secundă luate de camere şi alertau poliția 
dacă cineva lăsa un pachet în fața unui edificiu public 
sau parca o maşină pe acostamentul unei autostrăzi. 
Shadow remarca pe oricine care hoinărea prin oraş 
observînd lumea în loc să se tirască spre serviciu. 
Francezii aveau un nume pentru aceşti oameni curioşi 
- flîneurs* - dar din punctul de vedere al Uriaşei 
Maşinării, orice pieton care zăbovea la colţul străzilor 
sau poposea lîngă vreun şantier devenea imediat 
suspect. În cîteva secunde, imagini ale acestor oameni 
erau marcate cu o culoare şi trimise poliţiei. 

Spre deosebire de guvernul britanic, Tabula nu 
erau stingheriţi de regulamente sau de funcţionari 
publici. Organizaţia lor era relativ mică şi bine 
finanțată. Centrul lor de calculatoare din Londra putea 
sparge şi intra în orice sistem de camere de 

Din umbră, în limba engleză în original. 
Hoinari, în limba franceză în original. 


supraveghere şi putea sorta imaginile cu ajutorul unui 
program de scanare puternic. Din fericire, erau atît de 
multe camere de supraveghere în America de Nord şi 
în Europa, încît Tabula erau copleşiţi de numărul 
datelor. Chiar dacă găseau ceva care se potrivea 
perfect cu una dintre imaginile lor stocate, nu puteau 
reacţiona suficient de repede ca să ajungă într-o 
anumită gară sau într-un anumit hol de hotel. Nu te 
opri niciodată, îi spusese Thorn. Nu te pot prinde dacă 
rămii în mişcare. 

Pericolul venea de la orice acţiune obişnuită care 
arăta cum un Arlechin urma un itinerariu zilnic, 
predictibil, spre un anumit loc. Scanerul facial 
descoperea în cele din urmă modelul itinerariului, iar 
apoi Tabula puteau organiza o ambuscadă. Thorn 
fusese întotdeauna circumspect faţă de situaţiile pe 
care le numea „canale” sau „box canyons”. Canalul era 
o situaţie în care trebuia să călătoreşti urmînd o 
anumită cale, iar autorităţile supravegheau lucrurile. 
Box canyons erau canalele care duceau într-un loc fără 
nici o portiţă de scăpare - precum un avion sau o sală 
de interogatorii pentru imigrări. Tabula aveau 
avantajul banilor şi al tehnologiei.  Arlechinii 
supravieţuiseră datorită curajului şi abilității lor de a 
cultiva hazardul. 

Cînd Maya ajunse la Londra, luă metroul pînă la 
staţia Highbury and Islington, dar nu se întoarse la 
apartamentul său. În schimb, merse un pic mai încolo 
pe aceeaşi stradă la un restaurant cu servire stradală 
numit Hurry Curry. Îi dădu băiatului care făcea 


livrările o cheie de la uşa de afară şi-l rugă să aştepte 
două ore, apoi să ducă o cină cu pui în faţa uşii ei, pe 
coridor. Cum începea să se lase întunericul, urcă pe 
acoperişul de la Highbury Barn, un bar de vizavi de 
clădirea în care locuia. Ascunsă după un canal de aer, 
se uită la oamenii care se opreau să cumpere vin de la 
magazinul de băuturi spirtoase de la parterul clădirii 
ei. Cetăţenii se grăbeau spre casă, ducînd serviete şi 
pungi de cumpărături. O furgonetă de livrări albă era 
parcată lîngă intrarea în apartamentul ei, dar pe locul 
din faţă nu se afla nimeni. 

Băiatul indian de la Hurry Curry apăru exact la 
şapte şi treizeci de minute. În clipa în care descuie uşa 
care ducea sus la apartamentul ei, doi bărbaţi săriră 
din furgoneta albă şi-l împinseră pe coridor. Poate că 
aveau să-l omoare sau doar să-i pună întrebări şi să-l 
lase în viaţă. Mayei nu-i păsa de fapt. Revenea la 
mentalitatea  Arlechinilor: fără compasiune, fără 
ataşare, fără milă. 

Îşi petrecu noaptea într-un apartament din East 
London cumpărat de tatăl ei cu mulţi ani în urmă. 
Mama ei trăise aici, ascunsă în sînul comunităţii din 
Asia de Est, pînă cînd murise de un atac de cord cînd 
Maya avea paisprezece ani. Apartamentul cu trei 
camere era la ultimul etaj al unei clădiri părăginite de 
la capătul unei străzi care dădea în Brick Lane%. La 
parter era o agenţie de voiaj bengaleză, şi unii din 
oamenii care lucrau aici făceau rost de permise de 


35 Stradă din East End, Londra, pe care se află o piață duminicală, 


centrul comunității din Bangladesh, fost centru al comunității 
evreieşti a oraşului, şi înainte de asta, al comunităţii hughenote. 


muncă şi de cărţi de identitate în schimbul unei 
anumite sume. 

East London se aflase întotdeauna în afara 
zidurilor cetăţii, un loc potrivit ca să faci sau să 
cumperi ceva ilegal. Timp de sute de ani, fusese una 
din cele mai teribile mahalale din lume, terenul de 
vinătoare al lui Jack Spintecătorul. Acum mulţimi de 
turişti americani erau plimbaţi prin zonă în tururi de 
noapte pe urmele  Spintecătorului, Old Truman 
Brewery?’ devenise un bar în aer liber, iar turnurile de 
sticlă ale complexului de birouri Bishop's Gate se 
înfigeau în inima vechiului cartier. 

Locul ce fusese odinioară un labirint de coridoare 
întunecate era acum presărat cu galerii de artă şi 
restaurante la modă, dar dacă ştiai unde să cauţi mai 
puteai încă găsi o gamă bogată de produse care te 
ajutau să eviţi supravegherea Uriaşei Maşinării. La 
fiecare sfîrşit de săptămînă  vînzătorii ambulanți 
apăreau în partea de sus a Brick Lane, lîngă Cheshire 
Street. Aceştia vindeau stilete şi boxuri pentru bătăile 
de stradă, casete video piratate şi cartele SIM pentru 
telefoane mobile. Pentru cîteva lire în plus, activau 
cartela cu ajutorul unei cărţi de credit legate de o 
societate-paravan. Deşi autorităţile aveau tehnologia 
necesară ascultării convorbirilor telefonice, nu puteau 
face legătura între acestea şi proprietarii telefoanelor 
mobile. Uriaşa Maşinărie îi putea monitoriza cu 


si Vechea fabrică de bere Truman - fost complex de fabrici de bere 


de pe strada Brick Lane, înfiinţat în 1666 de Joseph Truman, şi care 
a devenit în secolul al XVIII-lea cea mai mare fabrică de bere din 
Londra şi a doua din Anglia. 


uşurinţă pe cetăţenii cu domicilii stabile şi conturi 
bancare. Arlechinii care trăiau în afara Matricei 
foloseau rezerve nesfirşite de telefoane mobile de 
unică folosinţă şi de cărţi de identitate. Aproape totul 
cu excepţia săbiilor lor putea fi folosit de cîteva ori şi 
aruncat ca un ambalaj de bomboană. 

Maya îl sună pe angajatorul ei de la firma de 
design şi-i explică că tatăl ei avea cancer şi că avea să 
fie nevoită să-şi părăsească slujba ca să-l îngrijească. 
Ned Clark, unul din fotografii care lucrau pentru firmă, 
îi dădu numele unui medic homeopat, şi apoi o întrebă 
dacă avea probleme cu impozitele. 

— Nu. De ce mă întrebi? 

— A venit un tip de la Fisc şi-a întrebat despre 
tine. A vorbit cu cei de la contabilitate şi-a cerut 
informaţii despre plata impozitelor tale, numere de 
telefon şi adrese. 

— Şi i le-au dat? 

— Ei bine, desigur. Lucrează pentru guvern. 

Clark cobori vocea. 

— Dacă ai vreun loc în Elveţia, în locul tău m-aş 
duce acolo chiar acum. La naiba cu nenorociţii. 
Oricum, cine vrea să plătească impozite? 

Maya nu ştia dacă tipul de la Fisc era un 
funcţionar guvernamental adevărat sau doar un 
mercenar Tabula cu un act de identitate fals. Oricum, o 
căutau. Înapoi în apartament, Maya găsi cheia de la un 
vestiar de depozitare dintr-un depozit din Brixton. 
Fusese acolo cu tatăl ei cînd era mică, dar nu mai 
revenise de ani buni. După ce supraveghe depozitul 


timp de cîteva ore, intră în clădire, îi arătă cheia 
funcţionarului şi i se permise să ia liftul pînă la etajul 
trei. Vestiarul era o încăpere fără ferestre, cam de 
dimensiunea unui garderob. Oamenii păstrau vin în 
depozit, aşa că în acel spaţiu era menţinută o 
temperatură destul de scăzută cu ajutorul aparatelor 
de aer condiţionat. Maya aprinse becul din tavan, 
încuie uşa şi începu să caute prin cutii. 

Cînd mai crescuse, tatăl ei o ajutase să obţină 
paisprezece paşapoarte din cîteva ţări. Arlechinii 
obțineau certificatele de naştere de la persoane care 
muriseră în accidente de maşină, apoi foloseau 
certificatele ca să solicite acte de identitate legale. Din 
păcate, majoritatea acestor documente false fuseseră 
scoase din uz acum că guvernul stringea informaţii 
biometrice - scanări faciale, modele de iris şi amprente 
- apoi punea informaţiile pe un cip digital ataşat la 
paşaportul sau la cartea de identitate naţională a 
fiecărui cetăţean. Cînd cipul era citit de un scaner, 
datele erau comparate cu informaţiile stocate în 
Registrul Naţional de Identitate al Marii Britanii. În 
cazul zborurilor internaţionale spre America, datele din 
paşaport trebuiau să corespundă scanărilor irisului şi 
amprentelor realizate la aeroport. 

Atît Statele Unite cît şi Australia eliberau 
paşapoarte cu cipuri cu frecvenţă radio încorporate în 
coperte. Aceste noi paşapoarte erau practice pentru 
oficialii de la imigrări, dar ofereau de asemenea Tabula 
un instrument puternic cu care să-şi vineze duşmanii. 
Un aparat numit cititor putea citi informaţiile de pe un 


paşaport ascuns într-un buzunar sau într-o geantă. 
Cititoarele erau instalate în lifturi sau în staţiile de 
autobuz, în orice loc în care oamenii zăboveau un scurt 
răstimp. În timp ce un cetăţean se gîndea la masa de 
prinz, cititorul descărca o mare diversitate de 
informaţii personale. Cititorul putea căuta nume care 
sugerau o anumită rasă, religie sau etnie. Afla virsta, 
adresa şi datele privind amprentele cetăţeanului - 
precum şi unde călătorise în ultimii ani. 

Noua tehnologie o forţa pe Maya să se bazeze pe 
trei paşapoarte „facer” care corespundeau cu trei 
versiuni diferite ale datelor ei biometrice. Era încă 
posibil să păcăleşti Uriaşa Maşinărie, dar trebuia să fii 
inteligent şi inventiv. 

Primul lucru care trebuia deghizat era 
înfăţişarea. Sistemele de recunoaştere se concentrau 
asupra punctelor nodale ale unei persoane şi le 
transformau într-un şir de numere ca să creeze o 
imagine a feţei. Lentilele de contact colorate şi 
perucile de culori diferite îţi puteau schimba 
înfăţişarea superficială, dar numai medicamentele 
speciale puteau învinge scanerele. Maya urma să fie 
nevoită să folosească steroizi ca să-şi umfle pielea şi 
buzele sau tranchilizante care să-i relaxeze pielea şi s-o 
facă să arate mai în vîrstă. Medicamentele trebuiau 
injectate în obraji şi în frunte înainte de sosirea pe un 
aeroport cu scanere. Fiecare din cele trei paşapoarte 
facer folosea doze diferite de medicamente şi o ordine 
diferită a injecţiilor. 


Maya văzuse un film SF făcut la Hollywood în 
care eroul trecuse de un control al irisului arătind 
scanerului globii oculari ai unui mort. În lumea reală, 
nu exista această opţiune. Scanerele pentru iris 
emiteau un fascicul de lumină roşie în ochiul uman, iar 
ochiul unui mort nu se contracta. Agenţiile 
guvernamentale se lăudau că scanerele pentru iris 
erau un mijloc de identificare pe deplin fiabil. Pliurile, 
adînciturile şi petele de pigmentare din irisul unei 
persoane începeau să se formeze în pîntecele matern. 
Deşi un scaner putea fi încurcat de genele lungi sau de 
lacrimi, irisul în sine rămînea neschimbat pe parcursul 
întregii vieţi. 

Thorn şi ceilalţi Arlechini care trăiau în 
clandestinitate găsiseră un răspuns la scanerul pentru 
iris cu cîţiva ani înainte de a fi folosit de oficialii de la 
imigrări. Plătiseră mii de dolari unor opticieni din 
Singapore ca să realizeze lentile de contact speciale. 
Modelul irisului altei persoane era ştanţat pe suprafaţa 
plasticului flexibil. Cînd pupila era atinsă de lumina 
roşie a scanerului, lentila se contracta exact ca țesutul 
uman. 

Ultimul obstacol biometric era scanerul de 
amprente. Deşi cu acid sau cu ajutorul chirurgiei 
plastice amprentele puteau fi modificate, rezultatele 
erau permanente şi lăsau cicatrice. În timpul unei 
vizite în Japonia, Thorn descoperise că oamenii de 
ştiinţă de la Universitatea Yokohama  copiaseră 
amprente lăsate pe suprafaţa paharelor şi le turnaseră 
în straturi de gelatină care puteau acoperi amprentele 


unei persoane. Aceste scuturi pentru degete erau 
fragile şi greu de aplicat, dar fiecare dintre 
paşapoartele facer ale Mayei avea un set diferit de 
amprente pentru acea identitate falsă. 

Căutînd prin cutiile din camera de depozitare, 
Maya găsi o trusă de toaletă din piele care conţinea 
două seringi  hipodermice şi o diversitate de 
medicamente care-i puteau schimba înfăţişarea. 
Paşapoarte. Scuturi pentru degete. Lentile de contact. 
Da, erau toate aici. Scormoni prin celelalte cutii şi găsi 
cuțite, arme de foc şi teancuri de bani din diferite ţări. 
Mai era un telefon prin satelit, un laptop şi un 
generator numeric aleatoriu de mărimea unei cutii de 
chibrituri. Generatorul era un veritabil artefact de 
Arlechin, la acelaşi nivel cu sabia. În vremurile vechi, 
cavalerii care-i apărau pe pelerini purtau cu ei zaruri 
cioplite din os sau fildeş care puteau fi aruncate pe 
pămînt înainte de bătălii. Acum tot cea avea ea de 
făcut era să apese pe un buton şi numere aleatorii 
începeau să pilpiie pe ecran. 

De telefonul prin satelit era lipit un plic sigilat. 
Maya îl rupse şi recunoscu scrisul tatălui ei. 


Cînd eşti pe Internet, fereşte-te de Carnivore. 
Pretinde întotdeauna că eşti un cetăţean şi foloseşte 
un limbaj moderat. Fii în alertă, dar nu temătoare. Ai 
fost intotdeauna o persoană puternică, inventivă, 
Chiar şi cind erai mică. Acum că am înaintat în virstă, 
sînt mindru de un singur lucru din viața mea - că eşti 
fiica mea. 


Maya nu plinsese după tatăl ei cînd era la Praga. 
lar pe drumul de întoarcere la Londra, se concentrase 
asupra propriei supravieţuiri. Dar acum, singură în 
vestiar, se aşeză pe podea şi începu să plingă. Mai 
supravieţuiau încă cîţiva Arlechini, dar ea era complet 
singură. Dacă făcea o greşeală, chiar una mică, Tabula 
aveau s-o distrugă. 


Ca neurolog, Dr. Philip Richardson folosise o 
varietate de tehnici în scopul de a studia creierul 
uman. Examinase tomografii, radiografii şi imagini IMR 
care înfăţişau creierul gindind şi reacţionind la stimuli. 
Disecase creiere, le cîntărise şi ţinuse țesutul cenuşiu- 
maroniu în mînă. 

Toate aceste experienţe îi permiseseră să 
observe activităţile propriului creier, în timp ce ţinea 
cursul de ştiinţă la Universitatea Yale. Richardson îşi 
citea discursul de pe notițe şi apăsa pe un buton care 
făcea ca diferite imagini să fie afişate pe ecranul din 
spatele său. Se scărpina pe git, se muta de pe piciorul 
drept pe stîngul şi atingea suprafaţa netedă a 
podiumului. Putea face toate astea în timp ce număra 
auditoriul şi-l împărțea în diverse categorii. Erau acolo 
colegii săi de la facultatea de medicină şi cam o duzină 
de studenţi de la Yale. Alesese un titlu provocator 
pentru expozeul său: „Dumnezeu în cutie: Progrese 
recente în neurologie” - şi era agreabil să vadă că se 
hotăriseră să participe şi cîteva persoane care nu 
aparţineau mediului academic. 

„În ultimul deceniu, am studiat baza neurologică 
a experienţei spirituale umane. Am alcătuit un eşantion 
de persoane care meditau sau se rugau frecvent, apoi 
le-am injectat un marcator radioactiv ori de cîte ori 


simțeau că sînt în legătură directă cu Dumnezeu şi cu 
universul infinit. Rezultatele sînt următoarele...” 

Richardson apăsă pe buton şi pe ecran apăru o 
imagine cu emisie de fotoni a creierului uman. Cîteva 
părţi ale creierului aveau o strălucire roşiatică, în timp 
ce alte zone aveau o uşoară culoare portocalie. 

— Atunci cînd o persoană se roagă, cortexul 
prefrontal se concentrează asupra cuvintelor. Între 
timp lobul parietal superior din partea de sus a 
creierului se stinge. Lobul stîng procesează informaţii 
despre poziţia noastră în spaţiu şi timp. Ne dă ideea că 
avem un corp fizic distinct. Cînd lobul parietal se 
„decuplează”, nu mai putem distinge între sinele 
nostru şi restul lumii. Ca urmare, subiectul crede că 
este în contact cu puterea infinită şi eternă a lui 
Dumnezeu. Este ceva resimţit ca o experienţă 
spirituală, dar de fapt este doar o iluzie neurologică. 

Richardson apăsă pe buton şi arătă un alt 
diapozitiv prezentînd creierul. 

— În ultimii ani, am examinat de asemenea 
creierele unor persoane care cred că au trăit 
experienţe mistice. Observaţi această succesiune de 
imagini. Persoana care are o viziune religioasă 
reacţionează de fapt la impulsuri de stimulare 
neurologică din lobul temporal, acea zonă 
răspunzătoare de limbaj şi gindirea conceptuală. 
Pentru a reproduce experienţa, am pus electromagneţi 
pe capul voluntarilor mei pentru experienţe şi am creat 
un cîmp magnetic slab. Toţi subiecţii au raportat o 


senzaţie de ieşire din trup şi sentimentul că erau în 
contact direct cu o putere divină. 

— Experimente ca acesta ne forţează să punem 
la îndoială presupuneri tradiţionale privind sufletul 
omenesc. În trecut, aceste chestiuni erau examinate de 
filosofi şi teologi. Pentru Platon sau Toma d'Aquino ar 
fi fost de neconceput ca un medic să ia parte la 
dezbatere. Dar am păşit într-un nou mileniu. În timp ce 
preoţii continuă să se roage, iar filosofii continuă să 
facă speculaţii, neurologii sînt cel mai aproape de a 
răspunde la întrebările fundamentale ale omenirii. Este 
opinia mea ştiinţifică, verificată prin experimente, că 
Dumnezeu trăieşte în interiorul obiectului ascuns în 
această cutie. 

Neurologul era un bărbat înalt, cu mersul tîrşiit, 
de patruzeci şi ceva de ani, dar toată stingăcia sa păru 
să dispară în timp ce se îndrepta spre o cutie de carton 
de pe o masă de lîngă podium. Mulțimea se holba la el. 
Toată lumea voia să vadă. Băgă mîna în cutie, ezită, 
apoi scoase un borcan de plexiglas care conţinea un 
creier. 

— Un creier uman. O simplă bucată de ţesut 
plutind în formaldehidă. Am dovedit prin experimentele 
mele că aşa-zisa noastră conştiinţă spirituală este doar 
o reacţie cognitivă la schimbări neurologice. Simţul 
nostru al divinului, credinţa noastră că o putere 
spirituală ne înconjoară sînt create de creier. Mai 
faceţi un ultim pas, judecaţi implicaţiile acestor date, şi 
va trebui să ajungeţi la concluzia că Dumnezeu este de 
asemenea o creaţie a sistemului nostru neurologic. Am 


evoluat într-o conştiinţă care se poate auto-venera. Şi 
acesta este adevăratul miracol. 


x x 


Creierul mortului asigurase un final dramatic 
prelegerii, dar acum Richardson trebuia să-l ducă 
acasă. Puse borcanul cu grijă înapoi în cutie şi coborî 
treptele platformei. Cîțiva prieteni de la facultatea de 
medicină se strînseră în jurul lui să-l felicite şi un tînăr 
chirurg îl însoţi afară în parcare. 

— Al cui e creierul ăsta? întrebă el. Cineva 
faimos? 

— Nici vorbă. Trebuie să aibă peste treizeci de 
ani vechime. Vreun pacient binevoitor care a semnat 
formularul de donaţie. 

Dr. Richardson puse creierul în portbagajul 
maşinii sale Volvo şi conduse spre nord de universitate. 
După ce soţia sa semnase actele de divorţ şi plecase să 
locuiască în Florida cu un instructor de dans de 
societate, Richardson se gindise să-şi vîndă casa în stil 
victorian de pe Prospect Avenue. Mintea sa raţională 
îşi dăduse seama că o asemenea casă era prea mare 
pentru o singură persoană, dar cedase în mod 
conştient în faţa emoţiilor şi hotărise să păstreze acel 
loc. Fiecare cameră din casă era ca o zonă a creierului. 
Avea o bibliotecă cu pereţii căptuşiţi cu rafturi cu cărţi 
şi un dormitor la etaj plin cu fotografii de cînd era 
copil. Dacă voia să-şi schimbe orientarea emoţională, 
se ducea şi stătea în altă cameră. 


Richardson îşi parcă maşina în garaj şi decise să 
lase creierul în portbagaj. A doua zi de dimineaţă urma 
să-l ducă înapoi la facultatea de medicină şi să-l pună 
la loc în vitrina lui de sticlă. 

leşi din garaj şi trase în jos uşa suspendată. Era 
în jur de ora cinci după-amiaza. Cerul căpătase o 
culoare violet închis. Richardson simţi mirosul de lemn 
ars care venea de la hornul vecinului său. Avea să fie o 
seară rece. Se gîndi că putea face focul în şemineul din 
camera de zi după cină. Ar putea sta în fotoliul mare şi 
verde şi să parcurgă prima variantă a dizertaţiei unui 
student. 

Un străin ieşi din furgoneta verde parcată peste 
drum şi o luă pe alee. Părea să aibă în jur de patruzeci 
de ani, era tuns scurt şi purta ochelari cu rame de oţel. 
Postura corpului său trăda ceva intens şi concentrat. 
Richardson presupuse că bărbatul era un încasator de 
facturi trimis de fosta sa soţie. Sărise intenţionat peste 
plata de luna trecută după ce ea îi trimisese o scrisoare 
recomandată în care-i cerea mai mulţi bani. 

— Îmi pare rău c-am pierdut prelegerea 
dumneavoastră, spuse bărbatul. „Dumnezeu în cutie” 
suna interesant. Aţi avut un public numeros? 

— Mă scuzaţi, făcu Richardson. Ne cunoaştem? 

— Sînt Nathan Boone. Lucrez pentru Fundaţia 
Evergreen. V-am acordat o bursă de cercetare. Corect? 

În ultimii şase ani, Fundaţia Evergreen 
sponsorizase cercetările neurologice ale lui 
Richardson. Era dificil să obţii bursa iniţială. Nu puteai 
de fapt să trimiţi o cerere fundaţiei; ei te contactau. 


Dar odată ce treceai de acel obstacol iniţial, reînnoirea 
bursei se făcea automat. Fundaţia nu te suna niciodată 
şi nu trimitea pe nimeni la laborator să-ţi evalueze 
cercetările. Prietenii lui Richardson glumeau că 
Fundaţia Evergreen era pentru ştiinţă cel mai aproape 
de ideea de bani daţi pe degeaba. 

— Da, îmi sprijiniți munca de ceva vreme, zise 
Richardson. Pot să fac ceva pentru dumneavoastră? 

Nathan Boone băgă mîna în giacă şi scoase un 
plic alb. 

— Ăsta e un exemplar din contractul 
dumneavoastră. Mi s-a spus să vă atrag atenţia asupra 
clauzei 18-C. Cunoaşteţi această secţiune, doctore? 

Richardson îşi amintea clauza, bineînţeles. Era 
ceva întîlnit doar la fundaţia Evergreen, pus în 
contractele lor de finanţare ca să-i apere de cheltuirea 
risipitoare a banilor şi de fraudă. 

Boone scoase contractul din plic şi începu să 
citească: 

— Numărul 18-C. Primitorul bursei - cred că 
dumneavoastră sînteţi, doctore - convine să se 
întilnească cu un reprezentant al Fundaţiei în orice 
moment, pentru a oferi o descriere a cercetărilor în 
desfăşurare şi pentru a da o declaraţie privind alocarea 
fondurilor bursei. Momentul întilnirii va fi stabilit de 
Fundaţie. Se va asigura transportul. Refuzul de a onora 
această solicitare va duce la anularea bursei. 
Primitorul bursei va trebui să returneze Fundaţiei toate 
fondurile alocate anterior. 


Boone răsfoi restul contractului şi ajunse la 
ultima pagină. 

— Iar aici este semnătura dumneavoastră, dr. 
Richardson? Corect? Semnătura dumneavoastră 
autentificată notarial? 

— Desigur. Dar de ce vor să vorbească cu mine 
chiar acum? 

— Sînt sigur că e doar o mică problemă care 
trebuie lămurită. Luaţi-vă nişte şosete şi o periuţă de 
dinţi. Am să vă duc la centrul nostru de cercetare din 
Purchase, New York. Vor să vă uitaţi peste nişte date 
în seara asta ca să vă puteţi întilni cu personalul nostru 
mîine dimineaţă. 

— Nici nu se pune problema, zise Richardson. 
Trebuie să-mi ţin cursurile. Nu pot să plec din New 
Haven. 

Boone îl apucă pe Richardson de braţul drept. Îl 
strînse uşor pentru ca doctorul să nu fugă. Boone nu 
scosese o armă şi nici nu ameninţase în vreun fel, dar 
personalitatea lui avea ceva intimidant. Spre deosebire 
de majoritatea oamenilor, nu arăta nici o urmă de 
îndoială sau ezitare. 

— Vă ştiu orarul, dr. Richardson. Am verificat 
înainte să vin aici. Miine n-aveţi ore. 

— Dă-mi drumul. Te rog. 

Boone îi dădu drumul la braţ. 

— N-am să vă forţez să vă urcați în maşină şi să 
veniţi la New York. Dar dacă decideţi să vă purtaţi 
irațional, ar trebui să vă pregătiţi pentru consecinţe 


negative. În acest caz, aş regreta întotdeauna că un om 
atît de strălucit a făcut alegerea greşită. 

Ca un soldat care tocmai predase un mesaj, 
Boone se întoarse repede şi mărşălui înapoi spre 
furgonetă. Dr. Richardson se simţi de parcă ar fi primit 
un pumn în stomac. Despre ce vorbea omul ăla? 
Consecințe negative. 

— Doar o clipă, domnule Boone. Vă rog... 

Boone se opri lîngă bordură. Era prea întuneric 
ca să i se vadă faţa. 

— Dacă merg la centrul de cercetare, unde o să 
stau? 

— Avem nişte camere foarte confortabile pentru 
personalul nostru. 

— Şi am să fiu înapoi aici mîine după-amiază? 

Vocea lui Boone se schimbă uşor. Suna de parcă 
ar fi zimbit. 

— Contaţi pe asta. 

Dr. Richardson îşi pregăti o geantă mică de voiaj 
în timp ce Nathan Boone îl aştepta în holul de la 
parter. Plecară imediat şi merseră la sud de New York. 
Cînd intrară în districtul Westchester, în apropiere de 
oraşul Purchase, Boone coti pe un drum de ţară cu 
două benzi. Furgoneta trecu pe lîngă case scumpe din 
regiunea suburbană, construite din cărămidă şi piatră. 
Stejari albi şi arţari erau presăraţi pe peluzele din faţă, 
iar iarba era acoperită cu frunze de toamnă. 

Era opt şi cîteva minute cînd Boone coti pe o alee 
cu pietriş şi ajunse la intrarea într-un complex 
înconjurat de ziduri. Un semn discret anunţa că 
ajunseseră la un centru de cercetare al Fundaţiei 
Evergreen. Paznicul din cabină îl recunoscu pe Boone 
şi deschise poarta. 

Parcară într-o parcare mică înconjurată de pini şi 
se dădură jos din furgonetă. În timp ce mergeau pe o 
cărare cu dale, Richardson văzu cele cinci clădiri mari 
care alcătuiau complexul. Erau patru structuri din 
sticlă şi oţel amplasate în colţurile unui patrulater, 
legate între ele prin pasarele închise, la nivelul 
primului etaj. O construcţie fără ferestre cu o faţadă 
din marmură albă se afla în centrul patrulaterului. Îi 
aminti doctorului Richardson de nişte fotografii pe care 
le văzuse înfăţişînd Kaaba, sanctuarul musulman din 


Mecca unde păstrau misterioasa piatră neagră pe care 
Avram o primise de la un înger. 

— Aceea este biblioteca fundaţiei, spuse Boone, 
arătînd spre clădirea din colţul de nord al 
patrulaterului. În sensul acelor de ceasornic, urmează 
clădirea de cercetări genetice, clădirea de cercetări 
informatice şi centrul administrativ. 

— Ce e clădirea albă fără ferestre? 

— Se numeşte Centrul de cercetări neurologice şi 
cibernetice. Au construit-o cam cu un an în urmă. 

Boone îl conduse pe Richardson în interiorul 
centrului administrativ. Holul de la intrare era gol cu 
excepţia unei camere de supraveghere montate pe o 
consolă de perete. La capătul încăperii se aflau două 
lifturi. În timp ce înaintau prin hol, unul dintre 
ascensoare îşi deschise uşile. 

— Cineva ne urmăreşte? 

Boone ridică din umeri. 

— Există întotdeauna posibilitatea asta, doctore. 

— Trebuie să ne urmărească cineva, căci tocmai 
au deschis uşile astea. 

— Port un cip de identificare cu frecvenţă radio. 
Îi spunem Conexiune de protecţie. Cipul îi comunică 
unui computer că sînt în clădire şi că mă apropii de un 
punct de intrare. 

Intrară în lift, iar uşa glisă şi se închise. Boone 
trecu mîna prin dreptul unui panou gri încorporat în 
perete. Se auzi un clic slab şi liftul începu să urce. 

— În majoritatea clădirilor se folosesc simple 
legitimaţii. 


— Ciţiva oameni de aici încă mai au legitimaţii. 

Boone ridică braţul, iar Richardson văzu o 
cicatrice pe dosul miîinii drepte. 

— Dar toată lumea cu autorizaţie de securitate 
de nivel înalt are o Conexiune de protecţie implantată 
sub piele. Un implant este mult mai sigur şi mai 
eficient. 

Ajunseră la etajul doi. Boone îl escortă pe 
Richardson într-un apartament cu dormitor, baie şi un 
salon. 

— Aici vă veţi petrece noaptea, explică Boone. 
Luaţi loc. Faceţi-vă comod. 

— Ce se va întîmpla? 

— Nu trebuie să vă faceţi griji pentru nimic, 
doctore. Cineva vrea să stea de vorbă cu 
dumneavoastră. 

Boone părăsi camera, iar uşa se închise cu un 
clic uşor. E o nebunie, se gindi Richardson. Mă 
tratează ca pe un criminal. Timp de cîteva minute, 
neurologul se plimbă prin cameră, apoi furia începu să 
i se risipească. Poate chiar făcuse ceva greşit. Fusese 
conferinţa aceea din Jamaica, şi mai ce? Cîteva mese la 
restaurant şi nişte nopţi la hotel care n-aveau nimic de- 
a face cu cercetările sale. Cum puteau să ştie despre 
asta? Cine le spusese? Se gîndi la colegii săi de la 
universitate şi decise că erau cîţiva invidioşi pe 
succesul său. 

Uşa se deschise, şi un tînăr asiatic intră cu un 
dosar verde gros. Purta o cămaşă albă impecabilă şi o 


cravată neagră, îngustă, care îl făceau să arate ordonat 
şi respectuos. Richardson se relaxă imediat. 

— Bună seara, doctore. Numele meu este 
Lawrence Takawa, şi sînt managerul proiectelor 
speciale ale Fundaţiei Evergreen. Înainte de a începe, 
doresc să vă spun cîtă plăcere mi-a făcut să vă citesc 
cărţile, mai ales „Maşinăria din craniu”. Aţi conceput 
nişte teorii extrem de interesante privind creierul. 

— Vreau să ştiu de ce am fost adus aici. 

— Trebuia să vorbim cu dumneavoastră. Clauza 
18-C ne dă această ocazie. 

— De ce ne întîlnim în seara asta? Ştiu că am 
semnat contractul, dar este extrem de neobişnuit. Aţi fi 
putut să-mi contactaţi secretara şi să faceţi o 
programare. 

— Trebuia să reacţionăm la o situaţie specială. 

— Ce doriţi? Un rezumat al cercetărilor pe anul 
acesta? V-am trimis un raport preliminar. Nu l-a citit 
nimeni? 

— Nu sînteţi aici ca să ne spuneţi ceva, dr. 
Richardson. În schimb, noi dorim să vă furnizăm nişte 
informaţii importante. 

Lawrence făcu semn spre unul din scaune şi 
luară loc amîndoi faţă în faţă. 

— În ultimii şase ani aţi făcut cîteva experimente 
diferite, dar cercetările dumneavoastră confirmă o 
anumită idee: nu există nici o realitate spirituală în 
univers, conştiinţa umană este pur şi simplu un proces 
biochimic din creierul nostru. 


— Ăsta e un rezumat simplist, domnule Takawa. 
Dar în principiu este corect. 

— Rezultatele cercetărilor dumneavoastră 
sprijină filosofia Fundaţiei Evergreen. Cei care conduc 
fundația cred că fiecare ființă umană este o unitate 
biologică autonomă. Creierul nostru este un computer 
organic cu capacitățile de procesare determinate de 
moştenirea genetică. În timpul vieţii, ne umplem 
creierul cu lucruri învăţate şi cu reacții condiţionate la 
diferite experienţe. Cînd murim, computerul din 
creierul nostru este distrus împreună cu toate datele şi 
programele sale de operare. 

Richardson dădu din cap. 

— Cred că asta e limpede. 

— Este o teorie minunată, zise Lawrence. Din 
păcate, nu este adevărată. Am descoperit că există un 
fragment de energie înăuntrul fiecărei fiinţe vii, 
independent de creiere sau de corp. Această energie 
pătrunde în fiecare plantă sau animal la naştere, şi ne 
părăseşte cînd murim. 

Richardson făcu eforturi să nu zîmbească. 

— Vorbiti despre suflet. 

— Îl numim Lumină. Pare să urmeze legile teoriei 
cuantice. 

— Numiţi-l cum doriţi, domnule Takawa. Nu-mi 
pasă prea mult. Haideţi să presupunem o clipă că avem 
într-adevăr un suflet. Este în noi cît timp sîntem în 
viaţă. Ne părăseşte cînd murim. Chiar dacă acceptăm 
sufletul, nu are nici o relevanţă pentru vieţile noastre. 
Vreau să zic, nu putem face nimic cu sufletul. Nu-l 


putem măsura, verifica, nu-l putem scoate şi pune într- 
un borcan. 

— Un grup de oameni numiţi Călători pot să-şi 
controleze Lumina şi s-o proiecteze în afara corpului. 

— Nu cred nimic din toate inepţiile astea 
spirituale. Sînt lucruri care nu pot fi dovedite 
experimental. 

— Citiţi asta şi vedeţi ce impresie vă lasă. 

Lawrence puse dosarul verde pe masă. 

— Am să revin peste cîtva timp. 

Takawa ieşi, iar Richardson se trezi din nou 
singur.  Conversaţia fusese atît de ciudată şi 
neaşteptată încît  neurologul nu ştia cum să 
reacționeze. Călători. Lumina. De ce folosea angajatul 
unei organizaţii ştiinţifice asemenea termeni mistici? 
Dr. Richardson atinse uşor coperta dosarului verde cu 
virful degetelor, ca şi cum conţinutul acestuia l-ar fi 
putut arde. Inspiră adînc, dădu la prima pagină şi 
începu să citească. 


XXX 


Cartea era împărţită în cinci secţiuni, fiecare 
numerotată separat. Prima secţiune prezenta pe scurt 
experienţele unor diverse persoane care credeau că 
spiritul le părăsise trupul, depăşise patru bariere şi 
trecuse într-o altă lume. Aceşti „Călători” credeau că 
toţi oamenii purtau o energie în corp, ca un tigru închis 
într-o cuşcă. Deodată, uşa cuştii se deschidea, iar 
Lumina era liberă. 


A doua secţiune descria vieţile cîtorva Călători 
care se născuseră în ultima mie de ani. Cîţiva dintre 
aceşti oameni deveniseră pustnici şi se retrăseseră să 
trăiască în deşert, dar mulţi dintre Călători iniţiaseră 
mişcări sociale şi contestaseră autorităţile. Deoarece 
ieşiseră din această lume, Călătorii vedeau totul dintr-o 
altă perspectivă. Autorul secţiunii a doua sugera că 
Sfîntul Francisc de Assisi”, loana d'Arc şi Isaac 
Newton fuseseră Călători. Faimosul „Jurnal întunecat” 
al lui Newton, ţinut ascuns într-o criptă a bibliotecii 
Universităţii Cambridge, dezvăluia faptul că 
matematicianul britanic visase că trecuse bariera apei, 
pămîntului, aerului şi a focului. 

În anii '30, Stalin hotărise că aceşti Călători 
constituiau o ameninţare la adresa dictaturii sale. 
Secţiunea trei povestea cum poliţia secretă rusă 
arestase mai mult de o sută de mistici şi lideri 
spirituali. Un medic pe nume Boris Orlov îi examinase 
pe Călătorii ţinuţi într-un lagăr special de prizonieri de 
lingă Moscova. Cînd prizonierii treceau în alte 
tărîmuri, inima lor bătea o dată la treizeci de secunde, 
şi nu mai respirau. 

„Sînt ca nişte morţi”, scrisese Orlov. „Energia 
vieţii le-a părăsit corpurile.” 

Heinrich Himmler, şeful SS-ului, citise o 
traducere a raportului lui Orlov şi decisese că putea 
face din Călători sursa unei noi arme secrete care 


= Sfînt care a trăit între anii 1182 (?) şi 1226. Călugăr italian 


romano-catolic, întemeietorul ordinului Franciscan (1209), a fost o 
sursă de inspirație pentru adepţii săi, prin abnegația sa, felul său 
simplu de trai şi dragostea pentru natură. A fost canonizat în 1228. 


putea ajuta la cîştigarea războiului. Secţiunea a patra 
din raport descria cum Călătorii capturați în ţările 
ocupate fuseseră trimişi la un centru de cercetare 
dintr-un lagăr de concentrare, aflat sub supravegherea 
notoriului „Doctor Moarte”, Kurt Blauner. Prizonierilor 
li se extirpaseră porţiuni din creier şi fuseseră supuşi 
la electroşocuri şi băi în apă ca gheaţa. După ce 
experimentele nu reuşiseră să creeze o nouă armă, 
Himmler hotărise că aceşti Călători erau „un element 
cosmopolit degenerat”, aşa că deveniseră ţinte ale 
detaşamentelor morţii din SS. 

Richardson nu simţea că are nici un fel de 
legătură cu cercetările grosolane efectuate în trecut. 
Oamenii care credeau că ar călători în lumi alternative 
sufereau de o activitate anormală în anumite porţiuni 
ale creierului. Tereza de Avila, Ioana d'Arc şi toţi 
ceilalţi vizionari fuseseră probabil epileptici cu atacuri 
cerebrale manifestate în lobul temporal. Naziştii se 
înşelaseră, desigur. Aceşti oameni nu erau nici sfinţi, 
nici inamici ai statului; aveau doar nevoie de 
tranchilizante moderne şi de tratament ca să facă faţă 
stresului emoţional cauzat de boala lor. 

Cînd Richardson ajunse la a cincia secţiune a 
cărţii, se bucură să vadă că datele experimentale erau 
obţinute cu ajutorul instrumentelor neurologice 
moderne precum scanerele tomografice şi aparatele de 
imagistică cu rezonanţă magnetică. Dorea să ştie 


38 Sfîntă care a trăit între anii 1515 şi 1582. Călugăriţă spaniolă şi 


scriitoare mistică, a înființat ordinul reformat al Carmelitelor 
(1562). Printre lucrările ei se numără „Calea Perfecţiunii”, 
publicată postum. 


numele savanților, dar toate informaţiile respective 
fuseseră tăiate cu o carioca neagră. Primele două 
rapoarte erau evaluări neurologice detaliate ale 
persoanelor care deveniseră Călători. Cînd aceşti 
indivizi intrau în transă, corpurile lor intrau într-o stare 
latentă. Tomografiile din această perioadă nu indicau 
nici un fel de activitate neurologică, cu excepţia unei 
reacţii la bătăile inimii, controlată de trunchiul 
cerebral. 

Al treilea raport descria un experiment dintr-un 
centru medical din Beijing, în cadrul căruia un grup de 
cercetători chinezi inventaseră ceva numit monitor de 
energie neurală. Acesta măsura energia biochimică 
produsă de corpul uman. După cum arăta, Călătorii 
aveau capacitatea de a crea scurte izbucniri a ceea ce 
Lawrence Takawa numise Lumină. Această putere 
neurală era incredibilă, pînă la de trei sute de ori mai 
puternică decît forţa slabă care trecea printr-un sistem 
nervos obişnuit. Cercetători al căror nume nu era 
menţionat sugeraseră că energia era legată de 
capacitatea de a călători în alte lumi. 

Tot nu dovedeşte nimic, se gîndi Richardson. 
Energia copleşeşte creierul, iar aceşti oameni cred că 
au văzut îngeri. 

Dădu pagina şi citi repede un alt raport. În 
cadrul acestui experiment, oamenii de ştiinţă chinezi 
puseseră fiecare Călător în cîte o cutie de plastic - 
aproape ca un sicriu - cu dispozitive speciale de 
monitorizare a activităţii energetice. De fiecare dată 
cînd un Călător intra în transă, corpul său elibera o 


izbucnire intensă de energie. Lumina declanşa 
monitoarele, trecea prin cutie şi evada. Richardson 
căută prin notele de subsol, încercînd să dea de numele 
savanților şi ale Călătorilor. În fiecare raport de 
cercetare, apăreau cîteva cuvinte ca un comentariu 
obişnuit la sfîrşitul unei lungi conversații. „Subiectul a 
revenit în detenţie.” „Subiectul nu a mai cooperat.” 
„Subiectul a decedat.” 

Dr. Richardson transpira. Era înăbuşitor în 
cameră; sistemul de ventilaţie părea să nu funcţioneze. 
„O să deschid o fereastră”, se gîndi. „Să trag în piept 
aerul rece al nopţii”. Dar cînd trase draperiile grele, 
descoperi un perete gol. Apartamentul nu avea 
ferestre, iar uşa era încuiată. 

În capătul sudic al Brick Lane era un magazin 
bengalez cu articole pentru nunţi. Dacă treceai de sari- 
urile aurii şi de decoraţiunile roz pentru petreceri, 
intrai într-o încăpere din spate în care puteai să te 
conectezi la Internet fără a fi descoperit. Maya le 
trimise mesaje codate lui Linden şi lui Mother Blessing. 
Folosind cartea de credit a proprietarului magazinului, 
dădu anunţuri mortuare on-line în Le Monde şi The 
Irish Times. 


Răpus la Praga de o boală fulgerătoare: H. Lee 
Quinn, fondator al Thorn Security Ltd. A lăsat în urmă 
o fiică, Maya. În loc de flori, recomandăm trimiterea 
unei contribuții la Fondul Călătorului. 


În cursul după-amiezii, primi un răspuns pe o 
tablă de-a Arlechinilor: un perete de cărămidă lingă 
staţia Holborn pe care putea fi mizgălit un mesaj ca un 
graffiti. Folosind o bucată de cretă portocalie, cineva 
desenase o lăută de Arlechin, un şir de cifre, şi 
cuvintele:  Cinci/Şase/Bush/Green. Era uşor de 
descifrat. Numerele indicau ora şi data. Locul întîlnirii 
era 56 Shepherd's Bush Green. 


XXX 


Maya strecură pistolul în buzunarul 
impermeabilului şi îşi petrecu tubul pentru sabie peste 
umărul stîng. 56 Shepherd's Bush Green se dovedi a fi 
un cinematograf cu reducere de pe o alee vizavi de 
Teatrul Empire. În acea după-amiază, cinematograful 
difuza un film kung fu chinezesc şi un documentar de 
călătorii numit Provența: Tărimul minunilor. 

Maya cumpără un bilet de la tînăra somnoroasă 
din cabină. Cineva scrijelise trei carouri întrepătrunse 
de Arlechin în apropiere de intrarea în sala a doua, aşa 
că intră şi găsi înăuntru un beţiv dormind în rîndul al 
treilea. Cînd luminile se stinseră şi începu filmul, capul 
bărbatului căzu pe spate şi acesta începu să sforăie. 

Filmul n-avea nimic de-a face cu Franţa rurală. În 
schimb, coloana sonoră era o înregistrare discordantă 
cu cîntăreaţa americană de jazz Josephine Baker 
cîntînd „J'ai deux amours”, în timp ce pe ecran defilau 
pelicule de ştiri şi fotografii istorice luate de pe 
Internet. Orice cetăţean care s-ar fi abătut pe la acel 
cinematograf ar fi conchis că filmul era un talmeş- 
balmeş vizual, un amestec de imagini fără legătură ale 
durerii, opresiunii şi terorii. Doar Maya îşi dădu seama 
că filmul prezenta o viziune concisă a Arlechinilor 
asupra lumii. Istoria convenţională predată în 
manualele şcolare era o iluzie. Călătorii erau singura 
forţă reală a schimbării în lume, dar Tabula voiau să-i 
distrugă. 

Timp de mii de ani, omorurile fuseseră comise de 
regi şi de conducătorii religioşi. Un Călător apărea 


într-o societate tradiţională şi prezenta o nouă viziune 
care punea puterea sub semnul întrebării. Această 
persoană îşi cîştiga adepţi, iar apoi era distrusă. 
Treptat, conducătorii începură să urmeze „strategia 
regelui Irod”. Dacă erau mai mulţi Călători într-un 
anumit grup etnic sau religios, autorităţile îi ucideau 
pe toţi membrii acelui grup. 

La sfîrşitul Renaşterii, un mic grup de bărbaţi 
care-şi spuneau Fraţii începură să organizeze aceste 
atacuri. Folosindu-şi averea şi relaţiile, puteau ucide 
Arlechini sau da de urma Călătorilor care fugiseră în 
alte ţări. Fraţii erau în slujba regilor şi împăraţilor, dar 
se considerau deasupra manifestării mundane a 
puterii. Ceea ce preţuiau cel mai mult era stabilitatea 
şi obedienţa: o societate ordonată în care fiecare 
persoană îşi ştia locul. 

În secolul al optsprezecelea, filosoful britanic 
Jeremy Bentham proiectase Panopticonul: o închisoare- 
model în care un observator putea supraveghea sute 
de prizonieri în timp ce răminea nevăzut. Fraţii folosiră 
planul închisorii Panopticon ca bază teoretică pentru 
ideile lor. Credeau că ar fi posibil să controleze 
întreaga lume imediat ce Călătorii erau exterminați. 

Deşi Tabula aveau bani şi putere, Arlechinii 
reuşiseră să-i apere pe Călători timp de sute de ani. 
Introducerea calculatoarelor şi răspîndirea Uriaşei 
Maşinării schimbaseră totul. Tabula aveau în cele din 
urmă mijloacele de a-şi găsi şi distruge duşmanii. După 
al doilea război mondial, în lume mai erau aproximativ 
douăzeci şi patru de Călători cunoscuţi. Acum nu mai 


era nici unul, iar Arlechinii fuseseră reduși la o mînă de 
luptători. Deşi Fraţii rămîneau în umbră, erau destul 
de încrezători ca să înfiinţeze o organizaţie publică 
denumită Fundaţia Evergreen. 

Orice jurnalist sau istoric care începea să 
investigheze legendele despre Arlechini şi Călători era 
avertizat sau concediat. Site-urile de Internet despre 
Călători erau infestate cu viruşi care scăpau de sub 
control şi subminau restul sistemului. Experții Tabula 
în calculatoare atacau site-urile web legitime şi apoi 
construiau site-uri false care stabileau legături între 
teoriile despre Călători şi cercurile din lanuri, OZN-uri 
şi cartea Apocalipsei. Cetăţenii obişnuiţi aflau zvonuri 
despre conflictul secret, dar nu aveau cum să ştie dacă 
acesta era adevărat. 


x x k 


Josephine Baker continua să cînte. Beţivul sforăia 
în continuare. Pe ecran, omorurile continuau. Maya 
urmări secvențe de ştiri de televiziune cu oficiali la vîrf 
din diverse guverne, cu toții bărbați mai în vîrstă cu 
ochii morţi şi zîmbete auto-suficiente, care controlau 
armate de soldaţi şi poliţişti. Erau Fraţii sau 
susţinătorii lor. Sîntem pierduţi, îşi spuse Maya. 
Pierduţi pentru totdeauna. 

Pe la jumătatea filmului, un bărbat şi o femeie 
intrară în cinematograf şi se aşezară pe rîndul din faţă. 
Maya scoase pe furiş pistolul automat din buzunarul 
hainei şi trase piedica. Se pregăti să se apere, apoi 


bărbatul îşi descheie fermoarul, iar prostituata se 
aplecă peste braţul scaunului şi începu să presteze. 
Josephine Baker şi imaginile distrugerii Călătorilor nu 
avuseseră nici un efect asupra beţivului, dar acum se 
trezi şi-i observă pe intruşi. 

— Ar trebui să vă fie ruşine! le spuse cu o voce 
nearticulată. Sînt locuri speciale pentru asta, să ştiţi! 

— Du-te naibii, zise femeia, şi se stirni o ceartă 
zgomotoasă care se termină prin plecarea cuplului, cu 
beţivul pe urmele lor. 

Maya era singură în cinematograf. Filmul 
încremeni la o imagine a preşedintelui Franţei care 
dădea mîna cu secretarul de stat american. Cînd uşa 
cabinei se proiecţie se întredeschise scîrţiind, se sculă, 
ridică pistolul automat şi se pregăti să tragă. Din 
cabină ieşi un bărbat masiv, ras în cap, care cobori pe 
o scară scurtă. Ca şi Maya, îşi ducea sabia de Arlechin 
într-un tub de metal atîrnat de umăr. 

— Nu trage, spuse Linden. Mi-ar strica ziua. 

Maya cobori arma. 

— Oamenii ăia lucrau pentru tine? 

— Nu. Nu erau decît nişte paraziți. Credeam că 
nu mai pleacă odată. Ţi-a plăcut filmul, Maya? L-am 
făcut anul trecut cînd locuiam la Madrid. 

Linden străbătu aleea şi o îmbrăţişă pe Maya. 
Avea braţele şi umerii puternici, şi se simţi protejată de 
masivitatea şi puterea lui. 

— Îmi pare rău pentru tatăl tău, zise Linden. Era 
un om extraordinar. Cea mai curajoasă persoană pe 
care-am cunoscut-o vreodată. 


— Tata spunea că ai un informator care lucrează 
pentru Tabula. 

— Aşa e. 

Se aşezară alături, iar Maya îl atinse pe Linden 
pe braţ. 

— Vreau să afli cine mi-a ucis tatăl. 

— L-am întrebat deja pe informator, zise Linden. 
A fost probabil un american pe nume Nathan Boone. 

— Şi cum îi dau de urmă? 

— Omorîrea lui Boone nu este obiectivul nostru 
imediat. Tatăl tău m-a sunat cu trei zile înainte să vii tu 
la Praga. Voia ca tu să mergi în State şi să-l ajuţi pe 
Shepherd. 

— M-a rugat să fac asta. L-am refuzat. 

Linden dădu din cap. 

— Acum te rog şi eu acelaşi lucru. Îţi cumpăr eu 
biletul de avion. Poţi pleca deseară. 

— Vreau să-l găsesc pe cel care mi-a omorît tatăl. 
Am să-l ucid şi apoi am să dispar. 

— Cu mulţi ani în urmă tatăl tău a descoperit un 
Călător pe nume Matthew Corrigan. Bărbatul ăsta trăia 
în Statele Unite împreună cu soţia şi cu cei doi fii. Cînd 
a devenit limpede că erau în pericol, tatăl tău i-a dat lui 
Corrigan o geantă plină cu bani şi o sabie care-i 
aparținuse lui Sparrow. Thorn primise sabia cînd a 
ajutat-o pe logodnica lui Sparrow să părăsească 
Japonia. 

Maya fu impresionată de darul făcut de tatăl ei. 
O sabie folosită de un Arlechin faimos ca Sparrow era 
un obiect de preţ. Dar tatăl ei făcuse alegerea corectă. 


Numai un Călător putea folosi pe deplin puterea unui 
talisman. 

— Tata mi-a spus că familia Corrigan a trecut în 
clandestinitate. 

— Da. Dar Tabula i-au reperat în Dakota de Sud. 
Aflasem că mercenarii i-au omorît pe toţi, dar se pare 
că mama şi fii scăpaseră. Au rămas pierduţi vreme 
îndelungată, pînă cînd unul din fraţi, Michael Corrigan, 
şi-a dat adevăratul nume Uriaşei Magşinării. 

— Fiii ştiu dacă pot trece în alte tărimuri? 

— Nu cred. Tabula plănuiesc să-i prindă pe cei 
doi fraţi şi să-i transforme în Călători. 

— Nu poate fi adevărat, Linden. Tabula n-au mai 
făcut niciodată asta înainte. 

Francezul se ridică brusc, dominînd-o pe Maya. 

— Duşmanii noştri au creat ceva numit computer 
cuantic. Au făcut o descoperire importantă cu ajutorul 
computerului, dar informatorul nostru nu poate obţine 
accesul la informaţia respectivă. Orice au aflat Tabula 
i-a făcut să-şi schimbe strategia. În loc să-i omoare pe 
Călători, vor să le folosească puterea. 

— Shepherd ar trebui să facă ceva. 

— Shepherd n-a fost niciodată un luptător foarte 
bun, Maya. Ori de cîte ori îl întîlnesc, nu vorbeşte decît 
de vreo nouă escrocherie prin care să facă bani. M-am 
gîndit să zbor chiar eu în State, dar Tabula ştiu prea 
multe despre mine. Nimeni n-o poate găsi pe Mother 
Blessing. Şi-a închis canalele de comunicare. Încă mai 
ţinem legătura cu cîţiva mercenari de încredere, dar nu 
sînt capabili să facă faţă unei asemenea probleme. 


Cineva trebuie să-i găsească pe fraţii Corrigan înainte 
de a fi prinşi. 

Maya se ridică şi merse în partea din faţă a 
cinematografului. 

— Am omorît un om în Praga, dar asta a fost doar 
începutul  coşmarului. Cînd m-am întors în 
apartamentul tatălui meu, l-am găsit zăcînd pe 
podeaua dormitorului. Abia l-am putut recunoaşte - 
numai după cicatricele alea vechi de cuţit de pe miini. 
Un fel de animal îi mutilase trupul. 

— O echipă Tabula de cercetare creează animale 
modificate genetic. Oamenii de ştiinţă le numesc 
„lipituri”, deoarece diferite tulpini de ADN sînt tăiate şi 
lipite laolaltă. Poate c-au folosit unul din animalele 
astea ca să-l atace pe tatăl tău. 

Linden strînse din pumnii masivi, ca şi cum şi-ar 
fi înfruntat duşmanii. 

— Tabula au cîştigat această putere fără să se 
gîndească la consecinţe. Singurul mod în care-i putem 
înfrînge este să-i găsim pe Michael şi Gabriel Corrigan. 

— Nu dau doi bani pe Călători. Îmi amintesc cum 
îmi spunea tata că majoritatea Călătorilor nici măcar 
nu ne plac. Ei plutesc către alte tărimuri, iar noi sîntem 
prinşi în lumea asta - pentru totdeauna. 

— Eşti fiica lui Thorn, Maya. Cum poţi să-i refuzi 
ultima cerere? 

— Nu, spuse ea. Nu. 

Dar vocea o trădă. 

Lawrence  Takawa stătea la biroul său, 
urmărindu-l pe Dr. Richardson pe ecranul monitorului 
de la calculator. Patru camere de supraveghere erau 
ascunse în apartamentul de oaspeţi. Îl fotografiaseră 
pe Richardson în ultimele douăsprezece ore în care 
citise despre Călători, dormise şi făcuse un duş. 

Un paznic tocmai intrase în apartament să ia tava 
de la micul-dejun. Lawrence mută cursorul în partea de 
sus a ecranului. Apăsă pe semnul „plus”, iar camera 
doi făcu zoom pe faţa neurologului. 

— Cînd mă voi întilni cu personalul fundaţiei? 
întrebă Richardson. 

Paznicul era un bărbat masiv din Ecuador pe 
nume Immanuel. Purta un sacou bleumarin şi o cravată 
roşie. 

— O să se întîmple în dimineaţa asta? 

— Nimeni nu mi-a spus nimic. 

Ţinînd tava cu o mînă, Immanuel deschise uşa 
dinspre coridorul exterior. 

— Nu încuia uşa, zise Richardson. Nu e necesar. 

— Nu vă încuiem înăuntru, domnule. Vă încuiem 
afară. Nu aveţi autorizaţia de securitate necesară ca să 
vă plimbaţi prin clădire. 

Cînd uşa se închise cu un declic, Richardson 
înjură tare. Sări în picioare ca şi cum urma să facă 


ceva decisiv, apoi începu să se plimbe de colo pînă colo 
prin cameră. Era uşor să ştii ce gindea Richardson 
uitîndu-te la faţa lui. Părea să oscileze în principal între 
două emoţii: mînie şi teamă. 


x x k 


Lawrence Takawa învățase cum să-şi ascundă 
emoţiile cînd era în anul doi de studenţie la Duke 
University. Deşi se născuse în Japonia, mama sa îl 
adusese în America la vîrsta de şase luni. Lawrence ura 
sushi şi filmele cu samurai. Apoi sosise la universitate 
un grup de actori Noh?’ în turneu, şi văzuse o zi de 
spectacole care-i schimbaseră viaţa. 

La început, teatrul Noh păruse exotic şi greu de 
înţeles. Lawrence era fascinat de mişcările stilizate ale 
actorilor pe scenă, de bărbaţii care jucau roluri de 
femei şi de sunetul ciudat al fluierului nohkan“ şi al 
celor trei tobe. Dar măştile Noh fuseseră adevărata 
revelaţie. Măşti din lemn cioplit erau purtate de 
personajele principale, de personajele feminine şi de 
bătrîni. Fantomele, demonii şi nebunii aveau măşti 
ţipătoare care arătau o singură emoție puternică, dar 
majoritatea actorilor purtau o mască a cărei expresie 
era neutră în mod deliberat. Chiar şi bărbaţii de vîrsta 
a doua care jucau fără măşti încercau să aibă feţele cît 


39 Teatru clasic japonez, cu muzică şi dans interpretate într-o manieră 


extrem de stilizată de actori în costume elaborate pe o scenă 
aproape goală. 

Fluier de bambus cu interiorul dat cu lac negru, folosit în teatrul 
tradițional japonez. 

mai imobile. Fiecare gest de pe scenă, fiecare 
declaraţie şi reacţie era o alegere conştientă. 

Lawrence tocmai devenise membru al unei frăţii 
care dădea petreceri cu băutură şi avea ritualuri 
elaborate de iniţiere. Ori de cîte ori se privea în 
oglindă, vedea nesiguranţă şi confuzie: un tînăr care 
nu avea să se adapteze. O mască vie rezolvă problema. 
Stînd în faţa oglinzii din baie, exersa măşti de fericire, 
admiraţie şi entuziasm. Cînd ajunse în ultimul an de 
facultate, fu votat preşedintele frăţiei, iar profesorii îi 
recomandară cu tărie să-şi continue studiile. 


XXX 


Telefonul de pe biroul său bizii uşor, iar 
Lawrence întoarse spatele ecranului calculatorului. 

— Cum reacţionează oaspetele nostru? întrebă 
Boone. 

— Pare agitat şi oarecum speriat. 

— Nu-i nimic în neregulă cu asta, zise Boone. 
Generalul Nash tocmai a sosit. Ia-l pe Richardson şi du- 
l în Camera Adevărului. 

Lawrence cobori cu liftul pînă la etajul al treilea. 
Ca şi Boone, avea o Conexiune de protecţie implantată 
sub piele. Trecu mîna prin dreptul senzorului uşii. 
Încuietoarea se deschise cu un declic, şi intră în 
apartament. 

Dr. Richardson se întoarse şi se apropie de 
Lawrence. Îşi flutură degetul arătător prin faţa 
acestuia. 


— E scandalos! Dl. Boone spunea că urmează să 
mă întîlnesc cu personalul vostru. În schimb, am fost 
ţinut încuiat aici ca un prizonier. 

— Vă cer scuze pentru întîirziere, zise Lawrence. 
Generalul Nash tocmai a sosit şi este nerăbdător să vă 
vadă. 

— Vrei să spui Kennard Nash? Directorul vostru 
executiv? 

— Exact. Sînt sigur că l-aţi văzut la televizor. 

— Nu l-am mai văzut de cîţiva ani. 

Richardson cobori vocea şi se relaxă uşor. 

— Dar îmi amintesc de vremea cînd era consilier 
prezidenţial. 

— Generalul a fost întotdeauna implicat în funcţii 
publice. Aşa că a fost o trecere firească pentru el să se 
alăture Fundaţiei Evergreen. 

Lawrence vîrî mîna în buzunarul hainei şi scoase 
un detector de metale portabil - genul folosit de 
paznici în aeroporturi. 

— Din motive de securitate, am dori să lăsaţi 
toate obiectele de metal în cameră, inclusiv ceasul de 
mînă, monezile şi cureaua. Este procedura standard 
din centrul nostru de cercetare. 

Dacă Lawrence i-ar fi dat un ordin direct, poate 
că Richardson ar fi refuzat. În schimb, avea de-a face 
cu presupunerea liniştitoare că era ceva normal să-şi 
dea jos ceasul de la mînă cînd se întilnea cu o persoană 
importantă. Îşi puse lucrurile pe masă şi apoi Lawrence 
trecu detectorul pe lingă corpul neurologului. leşiră 
din cameră şi o luară pe coridor, spre lift. 


— Aţi citit toate materialele aseară? 

— Da. 

— Sper că vi s-au părut interesante. 

— Este incredibil. De ce n-au fost publicate 
studiile astea recente? N-am citit nimic vreodată 
despre Călători. 

— În prezent, Fundaţia Evergreen doreşte să 
păstreze secrete aceste informaţii. 

— În ştiinţă lucrurile nu merg aşa, domnule 
Takawa. Descoperirile importante au loc deoarece 
savanții de pretutindeni din lume au acces la aceleaşi 
date. 

Luară liftul pînă la subsol şi străbătură un 
coridor pînă la o uşă albă fără miner sau clanţă. Cînd 
Lawrence trecu mîna prin dreptul acesteia, glisă, 
deschizîndu-se. Îi făcu semn Dr. Richardson să o ia 
înainte, iar savantul intră într-o încăpere fără ferestre 
în care nu era nici o mobilă cu excepţia unei mese de 
lemn şi a două scaune de lemn. 

— Aceasta este o cameră de securitate specială, 
explică Lawrence. Tot ceea ce se discută aici este 
confidenţial. 

— Şi unde e Generalul Nash? 

— Nu vă faceţi griji. Va veni în cîteva minute. 


XXX 


Lawrence făcu un gest cu mîna dreaptă şi uşa se 
închise,  încuindu-l pe Richardson în Camera 
Adevărului. În ultimii şase ani, Fundaţia Evergreen 


finanţase o iniţiativă de cercetare secretă ca să afle 
cînd minţea cineva. Acest lucru nu era realizat cu 
ajutorul unui analizor de voce sau cu un poligraf care 
înregistra ritmul respiratoriu şi tensiunea arterială a 
unei persoane. Teama putea distorsiona rezultatele 
unor asemenea teste, iar un bun actor putea suprima 
aceste semne secundare de înşelăciune. 

Ignorînd schimbările fizice aparente, oamenii de 
ştiinţă ai Fundaţiei Evergreen cercetau direct în 
interiorul creierului, folosind aparatele de imagistică 
cu rezonanţă magnetică. Camera Adevărului era pur şi 
simplu o cameră mare de imagistică cu rezonanţă 
magnetică în care o persoană putea vorbi, mînca şi în 
care se putea plimba. Bărbatul sau femeia care erau 
chestionaţi nu trebuiau să ştie ce se întîmpla, iar asta 
permitea o gamă mai mare de reacţii. 

În timp ce era urmărit creierul unei persoane 
care răspundea la întrebări, era posibil să vezi cum 
diferite porţiuni de ţesut reacţionau la ceea ce se 
spunea. Oamenii de ştiinţă ai fundaţiei descoperiseră 
că era mai uşor pentru creier să spună adevărul. Cînd 
cineva minţea, cortexul prefrontal stîng şi girusul 
anterior cingular se aprindeau ca nişte petice roşii de 
lavă topită. 


x kx * 
Lawrence înaintă pe coridor pînă la o altă uşă pe 


care nu scria nimic. Încuietoarea se deschise cu un 
declic, iar el intră într-o cameră întunecată. Patru 


monitoare de televizor erau instalate pe un perete opus 
unui grup de calculatoare şi unei mese lungi pe care se 
afla tabloul de comandă. La masă stătea un bărbat 
dolofan, bărbos, care scria instrucţiuni pe o tastatură 
de calculator. Gregory Vincent realizase şi instalase 
echipamentul care era folosit astăzi. 

— Ai scăpat de obiectele de metal pe care le 
avea? întrebă Vincent. 

— Da. 

— Tu de ce n-ai intrat? Ţi-era teamă c-ai putea 
spune ceva în timp ce priveam eu? 

Lawrence duse un scaun de birou lingă tabloul 
de comandă şi luă loc. 

— N-am făcut decît să urmez instrucţiunile. 

— Mda, sigur. 

Vincent se scărpină pe burtă. 

— Nimeni nu vrea să intre în Camera Adevărului. 

Uitîndu-se la monitoare, Lawrence văzu că trupul 
lui Richardson devenise o imagine ceţoasă alcătuită din 
diferite petice de lumină. Lumina îşi schimba culoarea 
şi intensitatea cînd Richardson respira, înghiţea şi se 
gîndea la situaţia dificilă în care se afla. Era un om 
digital care putea fi cuantificat şi analizat de 
calculatoarele din spatele lor. 

— Arată bine, zise Vincent. O să fie uşor. 

Se uită la un mic monitor de securitate care 
atîrna de tavan. Un bărbat chel înainta pe coridor. 

— La fix. Vine generalul. 

Lawrence îşi compuse masca adecvată: zelos, 
absorbit.  Rămase cu privirea aţintită asupra 


monitoarelor în timp ce generalul Nash intra în 
Camera Adevărului. Generalul avea şaizeci şi ceva de 
ani, un nas bont şi ţinută militară, cu spatele drept. 
Lawrence admira felul în care Nash îşi ascundea 
duritatea în spatele stilului amiabil al unui antrenor 
sportiv de succes. 

Richardson se ridică în picioare, iar Nash dădu 
mîna cu el. 

— Dr. Richardson! Ce plăcere să vă cunosc! Sînt 
Kennard Nash, directorul executiv al Fundaţiei 
Evergreen. 

— E o onoare să vă cunosc, generale Nash. Îmi 
amintesc de vremea cînd eraţi la conducere. 

— Da. Era o adevărată provocare, dar venise 
timpul să merg mai departe. Este pasionant să conduc 
Fundaţia Evergreen. 

Ambii bărbaţi luară loc la masă. În camera de 
monitorizare, Vincent dădu nişte comenzi 
calculatorului. Pe monitoare apărură diverse imagini 
ale creierului lui Richardson. 

— Înţeleg că aţi citit ceea ce noi numim „Cartea 
Verde”. Cuprinde tot ceea ce ştim despre Călători. 

— Informaţiile sînt incredibile, zise Richarson. 
Sint adevărate? 

— Da. Anumiți oameni au capacitatea de a-şi 
proiecta energiile neuronale în afara corpului. Este o 
anomalie genetică care se poate transmite de la 
părinte la copil. 

— Şi unde se duce această energie? 


Kennard Nash îşi desfăcu mîinile şi le ascunse 
sub masă. Se uită lung la Richardson timp de cîteva 
secunde, ochii mişcîndu-i-se uşor în timp ce examina 
faţa doctorului. 

— După cum indică rapoartele noastre, se duce 
într-o altă dimensiune şi apoi se întoarce. 

— Aşa ceva nu este posibil. 

Generalul păru amuzat. 

— A, Ştim de existenţa altor dimensiuni de ani 
buni. Este una din bazele teoriei cuantice moderne. Am 
avut întotdeauna dovada matematică, dar nu şi 
mijloacele de a face călătoria. A fost o surpriză să 
descoperim că oamenii ăştia o fac de secole. 

— Ar trebui să faceţi publice datele pe care le 
deţineţi. Oamenii de ştiinţă din întreaga lume ar începe 
să facă experimente ca să verifice această descoperire. 

— Exact ăsta este motivul pentru care nu vrem s- 
o facem. [ara noastră este atacată de terorişti şi de 
persoane subversive. Atît fundaţia, cît şi prietenii 
noştri din întreaga lume sînt îngrijoraţi că anumite 
grupuri ar putea folosi puterea Călătorilor pentru a 
distruge sistemul economic. Călătorii au tendinţa de a 
fi antisociali. 

— Vă trebuie mai multe date despre oamenii 
ăştia. 

— De aceea dezvoltăm un nou proiect de 
cercetare aici la centru. Chiar acum, pregătim 
echipamentele şi încercăm să găsim un Călător 
cooperant. Poate că vom obţine doi - fraţi. Avem nevoie 
de un neurolog cu experienţa dumneavoastră care să le 


implanteze senzori în creier. Apoi putem folosi 
computerul nostru cuantic ca să depistăm unde se 
duce energia. 

— În cealaltă dimensiune? 

— Da. Cum să ajungem acolo şi cum să ne 
întoarcem. Computerul cuantic ne va permite să 
urmărim tot ceea ce se întîmplă. Nu trebuie să ştiţi 
cum funcţionează calculatorul, doctore. Tot ce trebuie 
să faceţi este să implantaţi senzorii şi să-i trimiteţi pe 
Călătorii noştri la drum. 

Generalul Nash îşi ridică ambele mîini ca şi cum 
ar fi invocat Divinitatea. 

— Sîntem în pragul unei extraordinare 
descoperiri care ne va schimba civilizaţia. Nu trebuie 
să vă spun cît de pasionant este, doctore Richardson. 
Aş fi onorat dacă v-aţi alătura echipei noastre. 

— Şi totul va fi secret? 

— Pe termen scurt. Din motive de securitate, v- 
aţi muta la centrul de cercetare şi aţi folosi personalul 
nostru. Dacă avem succes, vi se va permite să publicaţi 
cercetările dumneavoastră. Verificarea existenţei unor 
lumi diferite ar însemna cîştigarea automată a unui 
Premiu Nobel, dar vă puteţi da seama că e mai mult de 
atît. Ar fi o descoperire la acelaşi nivel cu opera lui 
Albert Einstein. 

— Şi dacă dăm greş? întrebă Richardson. 

— Aranjamentele noastre de securitate ne vor 
proteja de investigaţiile presei. Dacă experimentul nu 
are succes, atunci nimeni nu trebuie să afle de el. 


Călătorii pot redeveni nişte legende populare fără nici 
o verificare ştiinţifică. 

Creierul lui Richardson deveni de culoare roşu 
aprins în timp ce analiza posibilităţile. 

— Cred că m-aş simţi mai în largul meu dacă aş 
lucra la Yale. 

— Ştiu ce se petrece în majoritatea 
laboratoarelor universitare, zise Nash. Eşti obligat să 
ai de-a face cu comisii de revizuire şi cu hirţoage 
interminabile. La centrul nostru de cercetare nu există 
birocraţie. Dacă doriţi un echipament, vă va fi livrat la 
laborator în patruzeci şi opt de ore. Nu vă faceţi griji în 
legătură cu costurile. Noi plătim totul - plus c-am dori 
să vă oferim un onorariu semnificativ pentru 
contribuţia dumneavoastră personală. 

— La universitate trebuie să completez trei 
formulare de alocare ca să primesc o cutie de 
eprubete. 

— Genul ăsta de fleacuri înseamnă o irosire a 
inteligenţei şi creativităţii dumneavoastră. Dorim să vă 
punem la dispoziţie tot ce vă trebuie ca să faceţi o 
descoperire importantă. 

Corpul lui Richardson se relaxă. Lobul său frontal 
arăta mici petice roz de activitate. 

— Toate astea sînt foarte tentante... 

— Sîntem oarecum presaţi de timp, doctore. Mă 
tem că-mi trebuie o hotărîre chiar acum. Dacă ezitaţi, 
atunci o să contactăm alţi oameni de ştiinţă. Cred că 
Mark Beecher, colegul dumneavoastră, este şi el pe 
listă. 


— Beecher nu are experienţa clinică necesară, 
zise Richardson. Aveţi nevoie de un neurolog care are 
de asemenea pregătire de neurochirurg. La cine 
altcineva v-aţi mai gîndit? 

— La David Shapiro de la Harvard. Se pare c-a 
realizat nişte experimente importante referitoare la 
activitatea cortexului. 

— Da, dar numai pe animale. 

Richardson încerca să pară lipsit de entuziasm, 
dar creierul său era foarte activ. 

— Cred că sînt alegerea logică pentru acest 
proiect. 

— Minunat! Ştiam că putem conta pe 
dumneavoastră. Întoarceţi-vă la New Haven şi începeţi 
să faceţi aranjamentele ca să părăsiţi universitatea 
timp de cîteva luni. Veţi descoperi că Fundaţia 
Evergreen are multe contacte la nivel înalt la 
universitate, aşa că acest concediu nu va fi o problemă. 
Lawrence Takawa este persoana dumneavoastră de 
contact. 

Generalul Nash se ridică şi îi strînse mîna lui 
Richardson. 

— Vom schimba lumea pentru totdeauna, 
doctore. lar dumneavoastră veţi fi inclus în această 
iniţiativă. 


XXX 


Lawrence se uită cum corpul luminos al 
generalului Nash părăseşte camera. Unul dintre 


monitoare continua să-l arate pe dr. Richardson, care 
se tot foia pe scaun. Celelalte ecrane prezentau 
înregistrări digitale ale unor segmente diferite din 
conversaţia precedentă. Peste craniul neurologului era 
suprapusă o reţea de linii verzi. Aceasta îi analiza 
reacţiile creierului în timp ce făcea diverse afirmaţii. 

— Nu văd vreun model de înşelăciune în nici una 
din afirmaţiile dr. Richardson. 

— Bine. La asta mă şi aşteptam. 

— Singura înşelăciune a venit din partea 
generalului Nash. Uită-te... 

Vincent scrise o comandă şi unul din monitoare 
afişă o înregistrare digitală a creierului lui Kennard 
Nash. Un prim-plan al cortexului arăta că generalul 
ascunsese ceva pe aproape întreaga durată. 

— Din motive tehnice, întotdeauna iau imagini 
ale ambelor persoane din Camera Adevărului, zise 
Vincent. Îmi arată dacă este vreo problemă cu senzorii. 

— Asta n-a fost autorizat. Te rog să ştergi din 
sistem toate imaginile generalului Nash. 

— Desigur. Nici o problemă. 

Vincent introduse o nouă comandă şi creierul 
plin de intenţii înşelătoare al lui Nash dispăru de pe 
ecran. 


x x k 


Un paznic Îl escortă pe dr. Richardson afară din 
clădire. Cinci minute mai tîrziu, neurologul stătea pe 
bancheta din spate a unei limuzine lungi care-l ducea 


spre New Haven. Lawrence se întoarse în biroul său şi 
trimise un e-mail unuia dintre fraţi care avea contacte 
la Facultatea de medicină Yale. Creă un fişier despre 
Richardson şi scrise în el informaţiile personale ale 
doctorului. 

Fraţii îşi poziţionau toţi angajaţii la unul din cele 
zece niveluri de securitate. Kennard Nash era la nivelul 
unu şi avea deplină cunoştinţă de toate operaţiunile. 
Doctorului Richardson i se dăduse o autorizaţie de 
securitate de nivelul cinci: ştia despre Călători, dar nu 
avea să afle niciodată despre Arlechini. Lawrence era 
un angajat de încredere, de nivelul trei; putea accesa o 
cantitate mare de informaţii, dar nu avea să afle 
niciodată despre marile strategii ale Fraţilor. 


XXX 


Camerele de supraveghere îl urmăriră pe 
Lawrence în timp ce îşi părăsea biroul, străbătea 
coridorul şi cobora cu liftul în parcarea subterană de 
sub centrul administrativ. Cînd ieşi cu maşina pe 
poarta complexului, mişcările  începură să-i fie 
detectate de un satelit de poziţionare globală, iar 
informaţiile erau trimise la un calculator al Fundaţiei 
Evergreen. 

În perioada petrecută la Casa Albă, generalul 
Nash propusese ca fiecare cetăţean american să poarte 
sau să aibă asupra sa o Conexiune de protecţie. 
Programul guvernamental „Să ne eliberăm de teamă” 
sublinia atit aspectele practice, cît şi cele legate de 


siguranţa naţională, ale programului. Codată într-un 
anumit mod, Conexiunea de protecţie putea fi o carte 
de credit şi debit universală. Îţi putea accesa toate 
informaţiile medicale în cazul în care erai implicat într- 
un accident. Dacă toţi americanii loiali, care respectau 
legea, ar fi purtat Conexiunea, criminalitatea stradală 
putea dispare în cîţiva ani. Într-o reclamă din presă, 
doi părinţi tineri care purtau Conexiuni de protecţie o 
înveleau pe fetiţa lor adormită, a cărei Conexiune de 
protecţie era ţinută de ursuleţul ei. Sloganul reclamei 
era simplu, dar eficient: Luptăm împotriva terorismului 
în timp ce tu dormi. 

Cipuri de identitate cu frecvenţă radio fuseseră 
deja introduse sub pielea a mii de americani - 
majoritatea lor bătrîni sau persoane cu probleme grave 
de sănătate. Dispozitive asemănătoare cu rol de carte 
de identitate îi urmăreau pe angajaţii marilor companii. 
Majoritatea americanilor păreau entuziaşti în legătură 
cu un dispozitiv care i-ar proteja de pericole 
necunoscute şi i-ar ajuta să treacă de coada de la casă 
la magazinul lor alimentar din zonă. Dar Conexiunea 
de protecţie fusese atacată de o neobişnuită alianţă 
între grupurile de stînga pentru libertăţi civile şi 
ultraliberalii de dreapta. După ce pierduse sprijinul 
Casei Albe, generalul Nash fusese obligat să 
demisioneze. 

Cînd Nash  preluă conducerea Fundaţiei 
Evergreen, înfiinţă imediat un sistem particular de 
Conexiuni de protecţie. Angajaţii îşi puteau ţine 
legitimaţia în buzunarul de la cămaşă sau atîrnată de 


un şnur la gît, dar toţi angajaţii importanţi aveau cipul 
introdus sub piele. Cicatricea de pe dosul mîinii drepte 
indica statutul lor superior în cadrul fundaţiei. O dată 
pe lună, Lawrence trebuia să-şi ţină mîna pe un 
încărcător de pus în priză. Simţea o senzaţie caldă, ca 
o furnicătură, în timp ce cipul acumula suficientă 
energie pentru a continua să transmită. 

Lawrence îşi dorea să fi ştiut cum funcţionează 
Conexiunea de protecţie în perioada de început a 
programului. Un satelit de poziţionare globală îţi 
urmărea mişcările, iar calculatorul stabilea o reţea de 
destinaţii frecvente pentru fiecare angajat. Ca 
majoritatea persoanelor, Lawrence îşi petrecea 
nouăzeci la sută din viață în aceeaşi rețea de destinații. 
Făcea cumpărături la anumite magazine, exerciții la 
aceeaşi sală de fitness şi se deplasa de la şi spre casa 
lui din oraş şi birou. Dacă Lawrence ar fi ştiut despre 
reţea, ar fi făcut cîteva lucruri neobişnuite în timpul 
primei luni. 

Ori de cîte ori se abătea de la reţeaua de 
destinaţii frecvente, pe calculatorul lui apărea imediat 
o listă de întrebări: De ce ai fost în Manhattan miercuri 
la ora 21:00? De ce te-ai dus în Times Square? De ce ai 
luat-o pe Strada 42 spre Grand Central Terminal? 
Întrebările erau generate de calculator, dar trebuia să 
răspunzi la fiecare în parte. Lawrence se întreba dacă 
răspunsurile lui ajungeau direct imediat într-un fişier 
pe care nu-l citea nimeni sau dacă erau scanate şi 
evaluate de un alt program. Dacă lucrai pentru Fraţi, 


nu ştiai niciodată cînd erai supravegheat - aşa că 
trebuia să presupui că asta se întîmpla tot timpul. 


XXX 


Cînd Lawrence intră în casă, zvirli pantofii din 
picioare, îşi scoase cravata şi-şi aruncă servieta pe 
măsuţă. Îşi cumpărase toată mobila cu ajutorul unui 
decorator angajat de Fundaţia Evergreen. Femeia 
anunţase că Lawrence era o personalitate „de 
primăvară”, aşa că tot mobilierul şi obiectele 
decorative de pe pereţi aveau culorile coordonate în 
nuanţe pastelate de albastru şi verde. 

Lawrence urma acelaşi ritual ori de cîte ori 
rămînea în sfîrşit singur - tipa. Apoi se ducea în faţa 
unei oglinzi şi zimbea şi se încrunta şi ţipa ca un 
nebun. După ce se elibera de tensiune, făcea un duş şi 
se îmbrăca cu un halat. 

În urmă cu un an, Lawrence Takawa construise o 
cameră secretă în biroul său de acasă. Durase luni de 
zile să cableze camera şi s-o ascundă în spatele unei 
biblioteci care se sprijinea pe role ascunse. Lawrence 
fusese în cameră în urmă cu trei zile, şi era timpul 
pentru o altă vizită. Împinse înapoi cîţiva metri 
rafturile, se strecură înăuntru şi aprinse lumina. Pe un 
mic altar budist ţinea două instantanee ale părinţilor 
lui făcute într-o primăvară fierbinte la Nagano, în 
Japonia. Într-una din fotografii, aceştia îşi zîmbeau şi se 
ţineau de mînă. În cea de-a doua fotografie, tatăl său 
era singur, uitîndu-se în depărtare la munţi cu o 


expresie tristă pe faţă. Pe masa din faţa lui se aflau 
două vechi săbii japoneze: una cu mîner cu montură de 
jad, cealaltă cu montură din aur. 

Lawrence deschise o cutie din lemn de abanos şi 
scoase un telefon prin satelit şi un laptop. Un minut 
mai tîrziu era pe Internet, navigînd pînă cînd îl găsi pe 
Arlechinul francez pe nume Linden într-o cameră de 
chat dedicată muzicii trance. 

— Aici fiul lui Sparrow, scrise Lawrence. 

— În siguranţă? 

— Aşa cred. 

— Veşti? 

— Am găsit un doctor care a fost de acord să 
implanteze senzori în creierul subiectului. Tratamentul 
va începe curînd. 

— Alte veşti? 

— Cred că echipa de IT a mai făcut încă o 
descoperire majoră. Păreau foarte bucuroşi în sala de 
mese la prînz. Tot nu am acces la cercetările lor. 

— Au găsit cele mai importante două elemente 
ale experimentului? 

Lawrence se uită la ecranul monitorului, apoi 
scrise rapid. 

— Le caută chiar acum. Timpul se scurge. 
Trebuie să-i găsiţi pe fraţi. 


13 


Intrarea din faţă a clădirii cu patru etaje în care 
se afla fabrica de îmbrăcăminte a domnului Bubble era 
încadrată de două obeliscuri montate în peretele de 
cărămidă roşie. În zona recepţiei de la parter, se aflau 
sculpturi în ghips ale unor figuri din mormintele 
egiptene, iar pe pereţii scărilor erau hieroglife. Gabriel 
se întreba dacă găsiseră un profesor care să scrie 
mesaje hieroglifice reale sau dacă simbolurile fuseseră 
copiate dintr-o enciclopedie. Cînd se plimba noaptea 
prin clădirea goală, atingea hieroglifele şi le urmărea 
formele cu arătătorul. 

În fiecare dimineaţă din timpul săptămînii 
muncitorii începeau să sosească la fabrică. Parterul era 
pentru expedieri şi recepţionări, şi era deservit de 
tineri latino-americani care purtau pantaloni largi şi 
tricouri albe. Ţesăturile care soseau erau trimise cu 
liftul de marfă la tăietoarele de la etajul al treilea. 
Chiar acum făceau lenjerie, iar tăietoarele stivuiau 
straturi de satin şi viscoză pe mese mari de lemn şi 
tăiau țesătura cu foarfeci electrice. Cusătoresele de la 
etajul al doilea erau imigrante ilegale din Mexic şi 
America Centrală. Dl. Bubble le plătea treizeci şi doi de 
centi pentru fiecare articol cusut. Munceau din greu în 
încăperea prăfoasă, dar tot timpul păreau să ridă de 
ceva sau să vorbească între ele. Cîteva dintre ele aveau 


fotografii înrămate ale Fecioarei Maria lipite cu scotch 
de maşinile de cusut, iar Maica Sfintă veghea asupra 
lor în timp ce coseau bustiere cu inimioare de aur 
atirnate de fermoarul de la spate. 

Gabriel şi Michael îşi petrecuseră ultimele cîteva 
zile stînd la etajul al patrulea, folosit ca loc de 
depozitare pentru cutii goale şi mobilier vechi de birou. 
Deek cumpărase saci de dormit şi paturi pliante de la 
un magazin de articole sportive. În clădire nu erau 
duşuri, dar noaptea fraţii coborau şi făceau baie cu 
buretele în baia angajaţilor. La micul dejun mîncau 
gogoşi sau colaci. În timpul prînzului, în faţa fabricii 
era parcată o furgonetă de catering, iar unul din 
bodyguarzi le aducea burrito cu ou sau sandvişuri cu 
curcan în recipiente din polistiren expandat. 

Doi salvadorieni îi păzeau în timpul zilei. După ce 
plecau acasă muncitorii, soseau Deek şi tipul latino 
chelios - un fost bodyguard în cluburi de noapte, pe 
nume Jesus Morales. Acesta îşi petrecea marea parte a 
timpului citind reviste auto şi ascultind muzică 
ranchero“! la radio. 

Dacă Gabriel se plictisea şi voia să facă 
conversaţie, cobora şi stătea de vorbă cu Deek. Porecla 
samoanului cel uriaş se trăgea de la faptul că era 
diacon într-o biserică fundamentalistă din Long Beach. 

— Fiecare om este responsabil pentru propriul 
suflet, îi zise el lui Gabriel. Dacă cineva merge-n iad, 
atunci îi mai mult loc în cer pentru ăia buni. 

— Şi dac-ai să ajungi în iad, Deek? 


su Gen de muzică asemănător muzicii country. 


— N-o să se întîmple una ca asta, frate. Eu o să 
merg sus la locul bun. 

— Dar dacă trebuie să omori pe cineva? 

— Depinde de persoană. Dacă era un adevărat 
păcătos, atunci fac lumea să fie un loc mai bun. 
Gunoiu' ajunge la gunoi. Ştii, frate? 

Gabriel îşi adusese la etajul patru motocicleta sa 
Honda şi cîteva cărţi. Îşi petrecea timpul demontînd 
motocicleta, curăţind fiecare piesă în parte şi 
asamblîndu-le la loc. Cînd obosea să tot facă asta, citea 
reviste vechi sau o traducere de buzunar a cărţii 
Povestea lui Genji”. 

Lui Gabriel îi lipsea senzaţia de eliberare pe care 
o avea cînd gonea cu motocicleta sau sărea dintr-un 
avion. Acum era captiv în fabrică. Tot visa incendiul. 
Era într-o casă veche, şi se uita cum arde un balansoar 
cu o flacără galbenă, intensă. Respira profund. Se 
trezea în întuneric. Michael dormea cîţiva metri mai 
încolo, sforăind, în timp ce o maşină a gunoierilor 
încărca un tomberon afară. 

În timpul zilei, Michael se tot plimba încolo şi 
încoace prin tot etajul şi vorbea la mobil. Încerca să nu 
piardă afacerea cu imobilul de birouri de pe Wilshire 
Boulevard, dar nu putea explica băncii brusca sa 
dispariţie. Afacerea se ducea de rîpă în timp ce el 
pleda să i se dea mai mult timp. 

— Las-o, îi zise Gabriel. Poţi găsi o altă clădire. 

— Poate dura ani întregi. 


£ Capodopera ficţiunii din perioada clasică japoneză Heian şi unul 


dintre primele romane din lume (scris în prima parte a secolului al 
XI-lea) de Murasaki Shikibu. 


— Ne putem muta într-un alt oraş. Să începem o 
altă viaţă. 

— Asta e viaţa mea. 

Michael se aşeză pe o ladă de ambalat. Scoase o 
batistă din buzunar şi încercă să şteargă o urmă de 
grăsime de pe vîrful pantofului drept. 

— Am muncit din greu, Gabe. Acum mă simt ca şi 
cum totul e pe cale să dispară. 

— Am supravieţuit întotdeauna. 

Michael clătină din cap. Arăta ca un boxer care 
tocmai pierduse o luptă pentru campionat. 

— Am vrut să am grijă de amîndoi, Gabe. Părinţii 
noştri nu ne-au protejat. Au încercat doar să se 
ascundă. Cu banii cumperi protecţie. Sînt ca un zid 
între tine şi restul lumii. 

Avionul urmărea întunericul în timp ce se 
îndrepta spre vest, traversînd Statele Unite. Cînd 
stewardesele aprinseră luminile, Maya ridică micul 
oblon de plastic şi se uită pe fereastră. O dungă 
strălucitoare de soare ilumina deşertul de dedesubt, în 
partea de răsărit a orizontului. Avionul zbura peste 
Nevada sau Arizona, nu era prea sigură. Un pilc de 
lumini ale unui orăşel sclipea slab. În depărtare 
şerpuia linia întunecată a unui rîu. 

Maya refuză micul-dejun şi şampania gratuită, 
dar acceptă un biscuit cald, servit cu căpşune şi 
smîntînă groasă. Maya încă îşi mai amintea cum mama 
ei obişnuia să coacă biscuiţi pentru ceaiul de după- 
amiază. Era singurul moment din zi cînd se simţea ca 
un copil normal, citind o revistă de benzi desenate cît 
mama îşi făcea de lucru prin bucătărie. Ceai indian cu 
multă frişcă şi zahăr. Crochete de peşte. Budincă de 
orez. Prăjiturele. 

Cînd mai era o oră pînă la aterizare, Maya se 
duse în partea din spate a avionului, la toaletă, şi 
încuie uşa. Deschise paşaportul pe care-l folosea, îl lipi 
cu bandă adezivă de oglinda de la toaletă şi compară 
imaginea din poză cu felul în care arăta în acel 
moment. Ochii Mayei erau acum căprui datorită 


lentilelor de contact speciale. Din păcate, avionul 
decolase de pe aeroportul Heathrow cu o întîirziere de 
trei ore, iar medicamentele facer începeau să-şi piardă 
efectul. 

Deschise poşeta şi scoase seringa şi steroizii 
diluaţi folosiţi pentru o retuşare. Steroizii erau făcuţi 
să treacă drept rezerve de insulină, iar trusa conţinea o 
scrisoare medicală cu aspect oficial în care se afirma 
că este diabetică. Privindu-şi faţa în oglindă, Maya 
introduse acul adînc în muşchiul obrazului şi injectă 
jumătate de seringă. 

Cînd termină cu steroizii, umplu chiuveta, scoase 
o eprubetă din geantă şi dădu drumul unui scut pentru 
degete în apa rece. Scutul din gelatină era cenuşiu- 
albicios, subţire şi fragil; semăna cu o bucată din 
intestinul unui animal. 

Maya scoase o falsă sticluţă de parfum din 
geantă şi pulveriză adeziv pe degetul arătător. Băgă 
mîna în apă, introduse degetul în scut şi scoase repede 
mîna. Scutul îi acoperea amprenta cu alta destinată 
scanerului digital de la biroul de imigrări. Înainte ca 
avionul să aterizeze, urma să folosească o pilă de 
unghii ca să îndepărteze porţiunea care-i acoperea 
unghia. 

Maya aşteptă două minute să se usuce primul 
scut, apoi desfăcu o a doua eprubetă pentru scutul 
care trebuia să fie lipit de arătătorul miîinii drepte. 
Avionul intră într-o zonă cu turbulenţe şi începu să se 
zgîlţiie în aer. În toaletă se aprinse un indicator roşu de 


avertizare. VĂ RUGĂM SĂ VĂ ÎNTOARCEŢI LA LOCUL 
DUMNEAVOASTRĂ. 

Concentrează-te, îşi spuse. Nu poţi face nici o 
greşeală. În timp ce vîra degetul în scut, avionul se 
înclină brusc în jos, iar ea sfişie tesutul fragil. 

Maya se sprijini de perete, simțind că i se face 
rău de la stomac. Avea un singur scut de rezervă şi 
dacă nici cu el nu reuşea, erau şanse mari să fie 
arestată la aterizarea în America. Tabula îi obţinuseră 
probabil amprentele cînd lucra pentru firma de design 
de la Londra. Era uşor pentru ei să introducă informaţii 
false în calculatorul de la biroul de imigrări al Statelor 
Unite, care să fie declanşate de scanarea amprentelor. 
Persoană suspectă. Contacte cu terorişti. Reţineţi-o 
imediat. 

Maya desfăcu o a treia eprubetă şi turnă singurul 
ei scut de rezervă în apa din chiuvetă. Încă o dată, 
pulveriză adeziv pe arătătorul mîinii drepte. Inspiră 
adînc şi vîri mîna în apă. 

— Mă scuzaţi! 

Stewardesa ciocăni la uşa toaletei. 

— Vă rog să vă întoarceţi imediat la locul 
dumneavoastră! 

— Numai un minut. 

— Pilotul a aprins semnalul pentru centura de 
siguranţă! Regulamentul cere ca toţi pasagerii să se 
întoarcă la locurile lor! 

— Îmi - îmi e rău, zise Maya. Lăsaţi-mă un minut. 
Atîta tot. 


Picături de sudoare i se scurgeau pe ceafă. De 
data asta inspiră lent, umplîndu-şi plămînii cu aer, apoi 
vîri degetul în scut şi scoase mîna din apă. Încă ud, 
scutul de gelatină îi sclipea pe deget. 

Stewardesa, o femeie mai în vîrstă, se uită lung 
la Maya cînd aceasta se întoarse la locul său. 

— N-aţi văzut indicatorul luminos? 

— Îmi pare tare rău, şopti Maya. Dar îmi e rău de 
la stomac. Sînt sigură că mă înţelegeţi. 

Avionul tresări din nou în timp ce îşi punea 
centura de siguranţă şi îşi pregătea mintea pentru 
luptă. Un Arlechin care sosea într-o ţară străină pentru 
prima dată trebuia să fie întîmpinat de o persoană de 
contact de prin partea locului, care să-i dea arme, bani 
şi acte de identitate. Maya avea cu ea sabia şi cuţitele 
ascunse în trepiedul camerei. Atît armele cît şi 
trepiedul fuseseră lucrate la Barcelona de un armurier 
catalan care testase totul cu propriul aparat cu raze X. 

Shepherd promisese că se va întilni cu ea la 
aeroport, dar Arlechinul american dădea dovadă din 
nou de incompetenţa sa obişnuită. În timpul celor trei 
zile înainte de plecarea Mayei din Londra, Shepherd se 
răzgîndi de cîteva ori, apoi trimise un e-mail în care 
scria că era urmărit şi că trebuia să aibă grijă ce 
mişcări făcea. Shepherd contactase o Jonesie, iar 
persoana respectivă urma să aştepte la terminal. 

„Jonesie” era porecla dată membrilor Bisericii 
Divine a lui Isaac T. Jones. Aceasta era formată dintr- 
un grup mic de afro-americani care credeau că un 
Călător pe nume Isaac Jones era cel mai mare profet 


care trăise vreodată pe pămînt. Jones fusese cizmar şi 
trăise în Arkansas în anii 1880. Ca mulţi Călători, 
începuse prin a propovădui un mesaj spiritual, iar apoi 
să răspîndească idei care contestau alcătuirea puterii. 
În partea de sud a statului Arkansas, atît dijmaşii albii 
cît şi cei negri erau controlaţi de un grup mic de 
proprietari de pămînt influenţi. Profetul le spuse 
acestor fermieri săraci să rupă contractele care-i 
ţineau în sclavie din punct de vedere economic. 

În 1889, Isaac Jones fusese acuzat pe nedrept că 
atinsese o femeie albă care intrase în atelierul său să ia 
nişte pantofi. Fusese arestat de şeriful oraşului şi 
omorît în acea noapte de nişte linşori care spărseseră 
uşa de la celula lui. În noaptea în care Jones a fost 
martirizat, un comis-voiajor pe nume Zachary Goldman 
se dusese la închisoare la celula lui. Cînd mulţimea 
intrase, Goldman ucisese trei bărbaţi cu puşca şerifului 
şi alţi doi cu o rangă. Mulțimea îl copleşise pe 
Goldman, iar tînărul fusese castrat, apoi ars de viu pe 
acelaşi rug care-l arse şi pe Isaac Jones. 

Numai credincioşii adevăraţi ştiau adevărata 
poveste: că Zachary Goldman era un Arlechin pe nume 
Lion of the Temple“, care venise în Jackson City cu 
destui bani ca să-l mituiască pe şerif şi să-l scoată pe 
Profet din oraş. Cînd şeriful fugi, Goldman rămase la 
închisoare şi muri apărîndu-l pe Călător. 

Biserica fusese Întotdeauna un aliat al 
Arlechinilor, dar relaţia se schimbase în ultimii zece 
ani. Cîţiva Jonesies credeau că Goldman nu fusese de 


43 În limba engleză, Leul Templului. 


fapt la închisoare, şi că Arlechinii inventaseră povestea 
spre folosul lor. Alţii credeau că biserica le făcuse 
atitea favoruri Arlechinilor, încît datoria faţă de 
Goldman fusese plătită cu mult timp în urmă. Îi deranja 
că existau şi alţi Călători în lume, deoarece învăţăturile 
Profetului n-ar fi trebuit niciodată să fie înlocuite cu noi 
revelații. Numai o mînă de Jonesies încăpăţinaţi îşi 
spuneau DNP - o abreviere pentru „Datoria Neplătită”. 
Un Arlechin murise alături de Profet în timpul 
martiriului acestuia, şi era datoria lor să onoreze acest 
sacrificiu. 

Pe aeroportul din Los Angeles, Maya îşi luă valiza 
cu schimburi, geanta cu camera şi trepiedul, apoi trecu 
pe la biroul de imigrări cu paşaportul său german. 
Lentilele de contact şi scuturile pentru degete îşi 
făcură datoria. 

— Bine aţi venit în Statele Unite, îi zise bărbatul 
în uniformă, iar Maya îi zimbi politicos. 

Urmă semnul verde pentru pasagerii care nu 
aveau nimic de declarat şi străbătu o rampă lungă pînă 
în zona recepţiei. 

Sute de oameni erau împinşi spre o balustradă de 
oţel, aşteptind să sosească pasagerii. Un şofer de 
limuzină ţinea un carton pe care scria numele „J. 
Kaufman”. O tînără cu fustă strimtă şi tocuri înalte 
care făceau zgomot alergă să îmbrăţişeze un soldat 
american. Fata ridea şi lăcrima ca o nebună alături de 
prietenul ei deşirat, dar Maya simţi că i se stringe 
inima de gelozie. Dragostea te face vulnerabil; dacă-ţi 
dăruieşti inima altcuiva, acesta te poate părăsi sau 


poate muri. Şi cu toate astea era înconjurată de viziuni 
ale dragostei. Oamenii se îmbrăţişau aproape de uşă şi 
fluturau pancarte făcute de ei: TE IUBIM, DAVID! 
BINE-AI VENIT ACASĂ! 

Nu avea nici o idee cum ar putea să dea de 
Jonesie. Purtindu-se de parcă ar fi căutat un prieten, 
Maya se plimbă prin terminal. Lua-l-ar naiba pe 
Shepherd, se gîndi ea. Bunicul lui fusese un leton care 
salvase sute de vieţi în timpul celui de-al doilea război 
mondial. Nepotul îi luase numele onorat de Arlechin, 
dar fusese întotdeauna un nesăbuit. 

Maya ajunse la ieşire, se întoarse şi se îndreptă 
din nou spre bariera de siguranţă. Poate ar trebui să 
plece şi să încerce să dea de cealaltă persoană de 
contact, pe care i-o indicase Linden: un bărbat pe 
nume Thomas care locuia la sud de aeroport. Tatăl său 
îşi petrecuse întreaga viaţă făcînd asta, ducîndu-se în 
ţări străine unde angaja mercenari şi căuta Călători. 
Acum era pe cont propriu, şi se simţea nesigură pe ea 
şi un pic speriată. 

Îşi mai dădu un răgaz de cinci minute, apoi 
observă o tînără de culoare îmbrăcată într-o rochie 
albă, care stătea lîngă cabina de informaţii. Fata ţinea 
un buchet de trandafiri, ca un dar de bun-venit. Trei 
carouri lucioase de carton - un semn al Arlechinilor - 
erau amestecate printre flori. Cînd Maya se apropie de 
cabină, văzu că fata avea prinsă de corsajul rochiei o 
fotografie mică a unui bărbat de culoare cu înfăţişare 
solemnă. Era singura fotografie care-i fusese făcută 
vreodată lui Isaac T. Jones. 

Victory From Sin“ Fraser stătea în centrul 
terminalului, cu buchetul de trandafiri în mînă. Ca 
majoritatea membrilor bisericii ei, îl întilnise pe 
Shepherd în timpul călătoriilor acestuia ocazionale la 
Los Angeles. Bărbatul părea atît de convenţional, cu 
zimbetul său cordial şi hainele stilate, încît lui Vicki îi 
venea greu să creadă că era un Arlechin. În imaginaţia 
ei, Arlechinii erau războinici exotici care puteau merge 
pe pereţi şi prindeau gloanţele în dinţi. Ori de cîte ori 
vedea că cineva se comportă într-un mod plin de 
cruzime, îşi dorea ca un Arlechin să intre printr-o 
fereastră sau să sară de pe un acoperiş şi să facă 
dreptate pe loc. 

Vicki se întoarse cu spatele la cabină şi văzu o 
femeie care se apropia de ea. Aceasta ducea o geantă 
de voiaj din pînză, un tub negru cu o curea de umăr, o 
cameră video şi un trepied. Purta ochelari de soare 
negri şi avea părul scurt, castaniu. Deşi corpul era 
zvelt, faţa ei era umflată şi neatrăgătoare. Cînd se 
apropie, Vicki îşi dădu seama că avea ceva feroce şi 
primejdios, o intensitate abia ţinută sub control. 

Femeia se opri în faţa lui Vicki şi o examină din 
priviri. 


43 În limba engleză, numele propriu înseamnă „Victorie din păcat”. 


— Pe mine mă aştepţi? 

Vorbea cu un uşor accent britanic. 

— Mă numesc Vicki Fraser. Aştept pe cineva 
care-l cunoaşte pe un prieten al bisericii noastre. 

— Trebuie să fie vorba de Dl. Shepherd. 

Vicki dădu din cap. 

— Mi-a spus să am grijă de dumneavoastră pînă 
cînd găseşte un loc de întîlnire sigur. Acum este 
urmărit. 

— În regulă. Hai să plecăm de-aici. 

Părăsiră terminalul internaţional împreună cu o 
mulţime de oameni şi traversară o alee îngustă pînă la 
o parcare cu patru niveluri. Femeia refuză s-o lase pe 
Vicki să-i ducă bagajele. Se tot uita peste umăr ca şi 
cum se aştepta să fie urmărită. Cînd începură să urce 
scările de beton, o apucă de braţ pe Vicki şi o trase 
spre ea. 

— Unde mergem? 

— Am - am parcat la etajul unu. 

— Coboară scările cu mine. 

Se întoarseră la parter. O familie de latino- 
americani sporovăind în spaniolă dădu peste ele şi apoi 
urcă scările. Arlechinul se întoarse repede, uitîndu-se 
în toate direcţiile. Nimic. 

Urcară din nou scările, iar Vicki se îndreptă spre 
un Chevrolet sedan care avea pe geamul din spate un 
autocolant pe care scria: „Aflaţi Adevărul! Isaac T. 
Jones a Murit pentru VOI!” 

— Unde e arma mea? întrebă femeia. 

— Ce armă? 


— Trebuia să-mi aduci arme, bani şi acte de 
identitate americane. Asta-i procedura standard. 

— Îmi pare rău, D-ră - D-ră Arlechin. Shepherd n- 
a zis nimic despre asta. Mi-a spus doar să port ceva în 
formă de caro şi să vă întilnesc la terminal. Mama nu 
voia ca eu să fac asta, dar am venit totuşi. 

— Deschide portbagajul - sau cum i-oţi spune. 

Vicki bîjbîi cu cheile şi deschise portbagajul, care 
era plin de conservele din aluminiu şi sticlele de plastic 
pe care le ducea la o staţie de reciclare. Se simţi 
stingherită că Arlechinul le văzuse. 

Femeia puse husa camerei şi trepiedul în 
portbagaj. Se uită de jur-împrejur. Nu se uita nimeni. 
Fără nici o explicaţie, desfăcu ascunzătorile din trepied 
şi scoase două cuțite şi o sabie. Toate astea erau mult 
prea mult. Vicki îşi aminti de Arlechinii imaginari din 
visele ei care aveau săbii aurite şi zburau prin aer cu 
ajutorul friînghiilor. Arma din faţa ei era o sabie 
adevărată, care arăta foarte ascuţită. Neştiind ce să 
spună, îşi aminti de un pasaj din Colecţia completă de 
scrisori ale lui Isaac T. Jones. 

— Cînd Ultimul Mesager va sosi, Cel Rău se va 
prăbuşi în Tărîmul cel mai Întunecat, iar săbiile se vor 
transforma în Lumină. 

— Sună minunat. 

Arlechinul dădu drumul săbiei într-un tub de 
transport. 

— Dar pînă cînd se va întîmpla asta, îmi voi ţine 
lama săbiei ascuţită. 


Se urcară în maşină, iar Arlechinul reglă oglinda 
retrovizoare din dreapta astfel încît să poată vedea 
dacă era cineva în spatele lor. 

— Să plecăm de-aici, zise. Trebuie să mergem 
undeva unde nu sînt camere. 

leşiră din parcare, urmară sensul giratoriu de la 
ieşirea din aeroport şi virară pe Sepulveda Boulevard. 
Era luna noiembrie, dar aerul era cald şi lumina 
soarelui se reflecta de pe fiecare parbriz şi panou de 
geam.  Treceau printr-un cartier comercial cu 
construcţii cu unul sau două etaje, clădiri moderne de 
birouri care se înălţau vizavi de băcănii deschise de 
imigranţi şi de saloane de manichiură. Pe trotuar nu 
erau decît cîteva persoane: săraci, bătrîni şi un nebun 
cu părul înciîlcit care arăta ca Ioan Botezătorul. 

— La cîteva mile de aici este un parc, zise Vicki. 
Acolo nu sînt camere de supraveghere. 

— Eşti sigură sau doar aşa crezi? 

Arlechinul continua să se uite la oglinda 
retrovizoare. 

— Aşa cred. Dar e o presupunere logică. 

Răspunsul ei păru s-o amuze pe tînăra femeie. 

— Bine. Să vedem dacă în America logica este 
mai bună. 

Parcul era o fişie mică de pămînt cu cîţiva copaci 
vizavi de Loyola University. În parcare nu era nimeni şi 
nu părea să fie nici o cameră de supraveghere. 
Arlechinul examină zona cu atenţie, apoi îşi scoase 
ochelarii de soare, lentilele de contact colorate şi 
peruca şaten. Avea părul des şi negru, şi ochii foarte 


deschişi la culoare - cu o uşoară urmă de albastru. 
Faţa îi era umflată de la vreun medicament. Pe măsură 
ce efectul acestuia începea să dispară, arăta mult mai 
puternică şi chiar mai agresivă. 

Vicki încercă să nu se holbeze la tubul în care se 
afla sabia. 

— Vă e foame, D-ră Arlechin? 

Tînăra îndesă peruca în geanta de voiaj. Se mai 
uită încă o dată în oglinda retrovizoare. 

— Mă numesc Maya. 

— Numele meu bisericesc este Victory From Sin 
Fraser. Dar îi rog pe majoritatea oamenilor să-mi zică 
doar Vicki. 

— E o alegere înţeleaptă. 

— Îţi e foame, Maya? 

În loc să-i răspundă, Maya vîri mîna în geanta de 
umăr şi scoase un mic dispozitiv electronic de mărimea 
unei cutii de chibrituri. Apăsă un buton şi pe un ecran 
îngust pîlpîiră nişte cifre. Vicki nu înţelese ce însemnau 
acestea, dar Arlechinul le folosi ca să ia o hotărire. 

— Bine. Hai să luăm prinzul, zise Maya. Du-mă 
undeva unde să putem cumpăra de mîncare şi s-o 
mîncăm în maşină. Parchează cu botul în exterior, spre 
stradă. 

Ajunseră la un chioşc cu mîncare mexicană numit 
Tito's Tacos. Vicki aduse sucurile şi burrito“ în maşină. 
Maya rămase tăcută, ciugulind carnea de vită cu 
ajutorul unei furculiţe mici de plastic. Neştiind ce să 
facă, Vicki privi oamenii care intrau şi plecau din 


3 Lipie umplută cu carne de vită, fasole sau brînză. 


parcare. O bătrină îndesată, cu trăsăturile indiene ale 
unei ţărance din Guatemala; un cuplu filipinez de vîrstă 
mijlocie; doi tineri asiatici - probabil coreeni - care 
purtau haine ţipătoare şi bijuterii de aur ca raperii 
negri. 

Vicki se uită la Arlechin şi încercă să aibă o voce 
sigură. 

— Poţi să-mi spui de ce eşti în Los Angeles? 

— Nu. 

— E vorba de un Călător? Pastorul bisericii mele 
spune că nu mai există Călători. Au fost toţi vînaţi şi 
ucişi. 

Maya lăsă în jos paharul cu suc. 

— De ce nu voia mama ta să te întilneşti cu mine? 

— Biserica Divină a lui Isaac T. Jones nu crede în 
violenţă. Toţi membrii bisericii ştiu că Arlechinii... 

Vicki tăcu, arătînd stingherită. 

— Omoară oameni? 

— Sînt sigură că oamenii cu care vă luptaţi sînt 
răi şi cruzi. 

Vicki aruncă restul mîncării ei într-o pungă de 
hîrtie şi se uită drept în ochii Mayei. 

— Spre deosebire de mama şi de prietenii ei, eu 
cred în Datoria Neplătită. Nu trebuie să uităm 
niciodată că Lion of the Temple a fost singura persoană 
suficient de curajoasă ca să-l apere pe Profet în 
noaptea martiriului său. El a murit alături de Profet şi 
a fost ars pe acelaşi rug. 

Maya învîrti paharul, făcînd bucăţile de gheaţă să 
zornăie. 


— Şi ce faci cînd nu iei străini de la aeroport? 

— Am absolvit liceul în vara asta şi acum Mama 
vrea să dau examen la poştă. Mulţi din Credincioşii de 
aici, din Los Angeles, sînt poştaşi. E o slujbă bună cu 
multe avantaje. Sau cel puţin aşa spun ei. 

— Şi tu ce-ai vrea să faci? 

— Ar fi minunat să călătoresc în jurul lumii. Sînt 
atitea locuri pe care le-am văzut numai în cărţi sau la 
televizor. 

— Atunci fă-o. 

— Eu n-am bani şi bilete de avion ca tine. N-am 
fost niciodată la un restaurant bun sau într-un club de 
noapte. Arlechinii sînt cei mai liberi oameni din lume. 

Maya clătină din cap. 

— N-ai vrea să fii Arlechin. Dac-aş fi liberă, nu m- 
aş afla acum în oraşul ăsta. 

Telefonul mobil din geanta lui Vicki începu să 
sune, pe tema din Oda Bucuriei de Beethoven. Vicki 
ezită, apoi răspunse la telefon şi auzi vocea jovială a lui 
Shepherd. 

— Ai luat pachetul de la aeroport? 

— Da, domnule. 

— Lasă-mă să vorbesc cu ea. 

Vicki îi dădu telefonul lui Maya şi ascultă cum 
Arlechinul zise de trei ori „da”. Aceasta închise 
telefonul şi-i dădu drumul pe banchetă. 

— Shepherd are armele şi actele mele de 
identitate. Trebuie să mergi la 489 Southwest - 
indiferent ce înseamnă asta. 


— Este un cod. Mi-a spus să am grijă cînd 
vorbesc la mobil. 

Vicki luă cartea de telefoane a Los Angeles-ului 
de pe bancheta din spate şi dădu la pagina 489. În 
colţul din stinga jos - partea de sud-vest a paginii - 
dădu peste un anunţ pentru o afacere numită Atelierul 
de Piese Auto Ressurrection. Adresa era în Marina del 
Rey, la cîteva mile de ocean. Plecară din parcare şi 
conduseră spre vest pe Washington Boulevard. Maya 
se uita pe geam de parcă încerca să găsească puncte 
de reper pe care să le ţină minte. 

— Unde este centrul Los Angeles-ului? 

— În centrul comercial, cred. Dar de fapt, nu. 
Aici nu există nici un centru, doar comunităţi mici. 

Arlechinul vîri o mînă sub mîneca puloverului şi 
aşeză mai bine unul din cuțite. 

— Uneori tata îmi recita un poem de Yeats*! cînd 
ne plimbam prin Londra. 

Ezită, apoi rosti încet: 

— „Turning and turning...” 

Trecură de centre comerciale şi de benzinării şi 
zone rezidențiale. Unele cartiere erau sărace şi 
dărăpănate, cu case mici în stil spaniol sau case de 
fermă cu acoperişuri plate acoperite cu pietriş. În faţa 
fiecărei case se afla o fişie de gazon cu un copac-doi, 
de obicei un palmier sau un ulm chinezesc. 

Atelierul de Piese Auto Ressurrection se afla pe o 
stradă laterală îngustă, între o fabrică de tricouri şi un 


1 Yeats, William Butler (1865-1939) - scriitor irlandez considerat 


unul dintre cei mai mari poeți ai secolului XX. În 1923 a luat 
Premiul Nobel pentru literatură. 


salon de frumuseţe. Pe faţada clădirii fără ferestre 
cineva pictase o versiune de benzi desenate a MÎinii lui 
Dumnezeu din Capela Sixtină. În loc să-i dea viaţă lui 
Adam, mîna plana deasupra unei tobe de eşapameni. 

Vicki parcă de cealaltă parte a străzii. 

— Pot să te aştept aici. Nu mă deranjează. 

— Nu e cazul. 

leşiră din maşină şi scoaseră bagajele din 
portbagaj. Vicki se aştepta ca Maya să zică „la 
revedere” sau „mulţumesc mult”, dar Arlechinul îşi 
îndreptase deja atenţia asupra noului mediu. Se uită în 
susul şi-n josul străzii, evaluînd fiecare alee şi maşină 
parcată, apoi îşi luă geanta, camera şi trepiedul şi 
începu să se îndepărteze. 

— Asta-i tot? 

Maya se opri şi-i aruncă o privire peste umăr. 

— Ce vrei să zici? 

— N-o să ne mai vedem? 

— Desigur că nu. [i-ai făcut treaba, Vicki. Cel 
mai bine ar fi să nu povesteşti nimănui despre asta. 

Ducînd tot bagajul în mîna stîngă, Maya traversă 
strada spre Atelierul de Piese Auto Ressurrection. Vicki 
încercă să nu se simtă insultată, dar în minte îi năvăliră 
gînduri mînioase. Cînd era mică, auzise poveşti despre 
Arlechini, despre cum aceştia erau apărătorii curajoşi 
ai celor drepţi. Acum cunoştea doi Arlechini: Shepherd 
era o persoană obişnuită, iar tinăra asta, Maya, era 
egoistă şi nepoliticoasă. 

Era vremea să se întoarcă acasă şi să 
pregătească cina pentru Mama. Biserica Divină avea 


deseară slujba de rugăciuni la ora şapte. Vicki se urcă 
în maşină şi se întoarse pe Washington Boulevard. Cînd 
se opri la stop, se gîndi la Maya care traversa strada cu 
bagajul în mîna stingă. Asta-i lăsa mîna dreaptă liberă. 
Da, asta era. Liberă să tragă sabia şi să omoare pe 
cineva. 

Maya evită intrarea principală în Atelierul de 
Piese Auto Ressurrection. Intră în parcare şi începu să 
înconjure clădirea. Aproape de partea din spate era o 
uşă de urgenţă pe care nu scria nimic, cu un semn de- 
al Arlechinilor în formă de caro scrijelit pe metalul 
ruginit. Deschise uşa şi intră în clădire. Miros de ulei şi 
de solvent pentru curăţare chimică. Sunetul unor voci 
îndepărtate. Se afla într-o încăpere plină de rafturi cu 
carburatoare şi ţevi de eşapament uzate. Totul era 
stivuit şi sortat după marcă şi model Scoţind încă un 
pic sabia, se îndreptă spre lumină. O uşă era 
întredeschisă cîţiva centimetri, şi cînd trase cu ochiul 
prin deschizătură, îl văzu pe Shepherd şi alţi doi 
bărbaţi stînd în picioare în jurul unei mese mici. 

Părură surprinşi cînd Maya intră. Shepherd duse 
mîna la haină ca să scoată un pistol, apoi o recunoscu 
şi rînji. 

— Uite-o! A crescut mare şi e foarte atrăgătoare. 
Ea e faimoasa Maya de care v-am povestit. 

Îl văzuse pe Shepherd cu şase ani în urmă, cînd 
acesta îl vizitase pe tatăl ei la Londra. Americanul avea 
un plan cum să cîştige milioane de dolari din filme de 
la Hollywood piratate, dar Thorn refuză să finanţeze 
operaţiunea. Deşi Shepherd avea spre cinzeci de ani, 
arăta cu mult mai tînăr. Părul său blond era tuns 


periuţă şi purta o cămaşă gri de mătase şi o jachetă de 
tweed făcută de comandă. Ca şi Maya, îşi ţinea sabia 
într-un tub atirnat peste umăr. 

Ceilalţi doi păreau să fie fraţi. Amîndoi aveau 
douăzeci şi ceva de ani, dinţi stricaţi şi părul blond 
decolorat. Cel mai mare avea tatuaje din închisoare 
miînjite pe braţe. Maya decise că erau scursuri - 
termenul din argoul Arlechinilor pentru mercenarii de 
joasă speţă - şi se hotări să-i ignore. 

— Ce se întîmplă? îl întrebă pe Shepherd. Cine te 
urmăreşte? 

— Să lăsăm discuţia asta pe mai tirziu, zise 
Shepherd. Acum aş vrea să-i cunoşti pe Bobby Jay şi 
Tate. Am banii şi actele de identitate pentru tine. Dar 
Bobby Jay îţi va furniza armele. 

Tate, fratele mai mic, se holba la ea. Purta 
pantaloni de trening şi o giacă de fotbal foarte largă 
care ascundea probabil o armă de foc. 

— Are o sabie ca a ta, îi zise el lui Shepherd. 

Shepherd zîmbi indulgent. 

— E un lucru nefolositor, dar e ca şi cum ai face 
parte dintr-un club. 

— Cît face sabia ta? o întrebă Bobby Jay pe Maya. 
Vrei s-o vinzi? 

Enervată, aceasta se întoarse spre Shepherd. 

— Unde le-ai găsit pe scursurile astea? 

— Calmează-te. Bobby Jay cumpără şi vinde arme 
de tot felul. Întotdeauna caută să facă o afacere. Alege- 
ţi echipamentul. Eu am să-l plătesc şi apoi or să plece. 


Pe masă era o valiză de oţel. Shepherd o deschise 
şi-i arătă cinci pistoale aşezate pe o pernă de spumă. 
Apropiindu-se, Maya văzu că una din arme era făcută 
din plastic negru, şi avea un cartuş montat în partea de 
sus a cadrului. 

Shepherd luă arma de plastic. 

— Ai mai văzut vreodată una din asta? E un Taser 
care provoacă şocuri electrice. Desigur, ai purta şi o 
armă adevărată, dar asta îţi dă posibilitatea să nu-ți 
omori adversarul. 

— Nu mă interesează, zise Maya. 

— Vorbesc serios. Jur pe ce am mai sfînt. Eu port 
un Taser. Dacă împuşti pe cineva cu o armă, se va 
amesteca poliţia. Ăsta-ţi dă mai multe opţiuni. 

— Singura opţiune este să ataci sau să nu ataci. 

— Bine, în regulă. Cum vrei tu... 

Shepherd rînji şi apăsă pe trăgaci. Înainte ca ea 
să poată reacţiona, din ţeava armei ţişniră două săgeți 
ataşate de fire, care-o loviră în piept. Un şoc electric 
puternic o azvârli la podea. În timp ce se zbătea să se 
ridice, fu lovită de alt şoc şi apoi de încă unul care făcu 
să se întunece totul în jur. 

Generalul Nash îl sună pe Lawrence sîmbătă 
dimineață şi-i spuse că Nathan Boone urma să aibă o 
teleconferinţă cu comitetul executiv al Fraţilor la ora 
patru în acea după-amiază. Lawrence plecă imediat de 
la casa sa din oraş la centrul de cercetare din districtul 
Westchester, şi-i dădu o listă de intrări paznicului de la 
poarta principală. Trecu pe la biroul său să-şi verifice 
e-mail-urile, apoi se duse la etajul doi să se 
pregătească pentru şedinţă. 

Nash introdusese deja comanda care-i permitea 
lui Lawrence să intre în sala de conferinţe. Cînd acesta 
se apropie de uşă, Conexiunea sa de protecţie fu 
detectată de un scaner, iar încuietoarea se deschise cu 
un declic. În sala de conferinţe se aflau o masă din 
lemn de mahon, scaune din piele maro şi un ecran de 
televizor cît un perete. Două camere video luau imagini 
din diverse unghiuri ale încăperii, astfel încît Fraţii 
care trăiau peste ocean să poată urmări discuţia. 

La şedinţele comitetului, alcoolul nu era 
niciodată permis, aşa că Lawrence puse pe masă sticle 
cu apă şi pahare. Principala sa sarcină era să se 
asigure că sistemul de televiziune cu circuit închis 
funcţiona. Folosind tabloul de comandă amplasat într- 
un colţ, se conectă la o cameră video instalată într-un 
birou închiriat din Los Angeles. Camera arătă un birou 


şi un scaun gol. Boone urma să stea acolo cînd va 
începe şedinţa, şi să dea raportul în legătură cu fraţii 
Corrigan. În douăzeci de minute, în partea de jos a 
ecranului TV apărură patru pătrate mici, iar tabloul de 
comandă arătă că Fraţii care locuiau la Londra, Tokyo, 
Moscova şi Dubai urmau să participe la discuţie. 

Lawrence încerca să pară sîrguincios şi 
respectuos, dar se bucura că nu se mai afla nimeni în 
încăpere. Era speriat, iar masca sa obişnuită nu-i 
ascundea emoţiile. În urmă cu o săptămînă, Linden îi 
trimisese prin poştă o cameră video minusculă, cu 
baterii, denumită păianjen. Ascuns în buzunarul lui 
Lawrence, păianjenul era ca o bombă cu ceas care 
putea exploda în orice clipă. 

Verifică de două ori paharele de apă, asigurindu- 
se că erau curate, apoi se îndreptă spre uşă. Nu pot s-o 
fac, îşi spuse. E prea periculos. Dar corpul său refuză 
să părăsească încăperea. Lawrence începu să se roage 
în tăcere: „Ajută-mă, Tată. Nu sînt aşa de curajos ca 
tine.” 

Mînia pe care-o simţi faţă de propria laşitate 
învinse brusc instinctul de supraviețuire. Întîi 
deconectă camera cu circuit închis care urma să fie 
folosită în timpul discuţiei, apoi se aplecă şi-şi scoase 
pantofii. Mişcîndu-se repede, se urcă pe unul din 
scaune şi apoi în mijlocul mesei. Lawrence introduse 
păianjenul într-un ventil pentru aerul condiţionat din 
tavan, se asigură că magneţii de susţinere sînt în 
contact cu metalul, şi sări înapoi pe podea. Trecuseră 
cinci secunde. Opt secunde. Zece secunde. Lawrence 


porni camera cu circuit închis şi începu să aranjeze 
scaunele. 


x x 


Cînd crescuse, Lawrence nu bănuise niciodată că 
tatăl său era Sparrow, Arlechinul japonez. Mama sa îi 
spusese că rămăsese însărcinată cînd era studentă la 
Universitatea din Tokyo. Iubitul ei bogat refuzase s-o ia 
de soţie, iar ea nu dorise să facă un avort. În loc să 
crească un copil nelegitim în societatea japoneză, 
imigrase în America şi-şi crescuse fiul în Cincinnati, 
Ohio. Lawrence acceptase întreaga poveste. Deşi 
mama sa îl învățase să citească şi să vorbească în 
limba japoneză, nu simţise niciodată dorinţa de a lua 
avionul spre Tokyo ca să dea de urmele unui om de 
afaceri egoist care abandonase o fată însărcinată. 

Mama lui Lawrence murise de cancer în timpul 
celui de-al treilea său an de facultate. Într-o faţă de 
pernă veche ascunsă în şifonier, găsi scrisori de la 
rudele ei din Japonia. Scrisorile prieteneşti, pline de 
afecţiune îl surprinseră. Mama sa îi spusese că familia 
o dăduse afară din casă cînd rămăsese însărcinată. 
Lawrence le scrise membrilor familiei, iar mătuşa sa 
Mayumi veni cu avionul în State ca să ia parte la 
înmormîntare. 

După ceremonie, Mayumi rămase să-l ajute pe 
nepotul său să împacheteze toate lucrurile din casă şi 
să le ducă la un depozit. În această perioadă găsiseră 
lucrurile pe care le adusese din Japonia mama lui 


Lawrence: un chimonou de epocă, nişte cărţi vechi din 
facultate şi un album de fotografii. 

— Asta e bunica ta, zise Mayumi, arătînd o 
femeie bătrină care zîmbea spre aparat. 

Lawrence dădu pagina. 

— lar asta e verişoara mamei tale. Şi prietenele 
ei de la şcoală. Erau nişte fete aşa drăguţe. 

Lawrence dădu din nou pagina şi căzură două 
fotografii. Într-una, mama sa era tînără şi stătea alături 
de Sparrow. Cea de-a doua îl înfăţişa pe Sparrow 
singur cu cele două săbii. 

— Şi el cine e? 

Bărbatul din poză arăta calm şi foarte serios. 

— Cine e omul ăsta? Te rog spune-mi. 

Se uită lung la mătuşa sa, care începu să plîngă. 

— E tatăl tău. L-am întîlnit o singură dată, cu 
mama ta, la un restaurant din Tokyo. Era un bărbat 
foarte puternic. 

Mătuşa Mayumi ştia doar cîteva lucruri despre 
bărbatul din fotografii. Îşi spunea Sparrow, dar din 
cînd în cînd folosea numele de Furukawa. Tatăl lui 
Lawrence era implicat în ceva primejdios. Poate era un 
spion. Cu mulţi ani în urmă, fusese omorît împreună cu 
un grup de gangsteri Yakuza” în timpul unei încăierări 
cu arme de foc la Hotelul Osaka. 

După ce mătuşa sa se întoarse în Japonia, 
Lawrence îşi petrecu tot timpul liber pe Internet, 
căutînd informaţii despre tatăl său. Fu uşor să afle 


4 Alianţă superficială a organizaţiilor criminale şi a întreprinderilor 


ilegale japoneze. 


despre incidentul de la Hotelul Osaka. Articole despre 
masacru apăreau în toate ziarele japoneze, precum şi 
în presa internaţională.  Muriseră optsprezece 
gangsteri Yakuza. Un gangster pe nume Hiroshi 
Furukawa era trecut pe lista morţilor, iar o revistă 
japoneză publicase o fotografie de la morgă a tatălui 
său. Lui Lawrence i se păru ciudat că nici unul din 
articole nu dădea un motiv clar pentru incident. De 
obicei, reporterul îl numea „o dispută privind teritoriul 
bandelor” sau „o ciocnire pentru profituri ilegale”. Doi 
gangsteri Yakuza care fuseseră doar răniţi 
supraviețuiseră, dar refuzaseră să răspundă la 
întrebări. 

La Duke University, Lawrence învățase cum să 
scrie programe de calculator care puteau gestiona o 
cantitate mare de date statistice. După absolvire, lucră 
pentru un site web de jocuri al Armatei SUA, care 
analiza reacțiile adolescenților care alcătuiau echipe 
on-line şi se luptau într-un oraş bombardat. Lawrence 
ajutase la crearea unui program care genera profilul 
psihologic al fiecărui jucător. Profilurile create de 
calculator aveau un grad ridicat de corelare cu 
evaluările faţă în faţă realizate de personalul de 
recrutare al armatei. Programul stabilea cine era un 
viitor plutonier, cine trebuia să fie operator radio, şi 
cine urma să se ofere voluntar pentru misiuni cu grad 
mare de risc. 

Slujba din cadrul armatei dusese la o slujbă la 
Casa Albă şi la Kennard Nash. Generalul îşi dădu 
seama că Lawrence era un bun administrator şi că n-ar 


trebui să-şi irosească talentele scriind programe de 
calculator. Nash avea o relaţie solidă cu CIA şi cu 
Agenţia Naţională de Securitate. Lawrence îşi dădu 
seama că dacă ar lucra pentru Nash, ar obţine un nivel 
de securitate ridicat care i-ar da acces la date secrete 
despre tatăl său. Studiase fotografia acestuia cu cele 
două săbii. Sparrow nu avea tatuajele complicate ale 
unui gangster Yakuza tipic. 

Într-o zi, generalul Nash îl chemase pe Lawrence 
în biroul său şi-i dăduse ceea ce Fraţii numeau 
„Cunoaşterea”. I se spusese versiunea cea mai simplă: 
că exista un grup de terorişti numiţi Arlechini, care-i 
protejau pe ereticii numiţi Călători. Pentru binele 
societăţii, era important ca Arlechinii să fie distruşi, iar 
vizionarii ţinuţi sub control. Lawrence se întorsese la 
staţia sa de lucru cu primele sale coduri de acces ale 
Fraţilor, scrisese numele tatălui său în baza de date cu 
informaţii, şi avusese parte de revelaţie. NUMELE: 
Sparrow. CUNOSCUT ŞI CA: Hiroshi Furukawa. 
PREZENTARE: Cunoscut Arlechin japonez. RESURSE: 
Nivelul 2. EFICIENŢĂ: Nivelul 1. STAREA ACTUALĂ: 
Eliminat - Hotel Osaka - 1975. 

Pe măsură ce Lawrence primea mai multă 
Cunoaştere şi o gamă mai largă de coduri de acces, 
descoperi că majoritatea Arlechinilor fuseseră distruşi 
de mercenarii Fraţilor. Acum lucra pentru forţele care-i 
omoriseră tatăl. Răul îl înconjura, dar ca un actor Noh, 
îşi păstră tot timpul masca. 

Cînd Kennard Nash părăsi Casa Albă, Lawrence 
îl urmă într-un nou post, în cadrul Fundaţiei 


Evergreen. Îi fu permis să citească Cartea Verde, Roşie 
şi Albastră care îi descriau pe Călători şi pe Arlechini şi 
care ofereau un scurt istoric al Fraţilor. În această 
nouă eră, Fraţii respingeau controlul totalitar brutal al 
lui Stalin şi Hitler, în favoarea unui sistem mai 
sofisticat, denumit Panopticon, conceput de filosoful 
britanic din secolul al XVIII-lea Jeremy Bentham. 

— Nu trebuie să-i supraveghezi pe toţi, dacă toţi 
cred că sînt supravegheați, îi explică Nash. Pedeapsa 
nu e necesară, dar inevitabilitatea pedepsei trebuie 
programată în creier. 

Bentham crezuse că sufletul nu există şi că nu 
mai exista nici o altă realitate în afară de lumea fizică. 
La moartea sa, promisese să-şi lase averea 
Universităţii din Londra dacă trupul său urma să fie 
conservat, îmbrăcat în hainele sale preferate, şi pus 
într-o vitrină de sticlă. Corpul filosofului era un loc de 
pelerinaj pentru Fraţi, şi toţi ţineau să-l vadă ori de cîte 
ori vizitau Londra. 

Cu un an în urmă, Lawrence se dusese la 
Amsterdam pentru o întîlnire cu una din echipele 
Fraţilor de monitorizare a Internetul-ului. Făcu o 
escală de o zi la Londra şi luă un taxi pînă la Colegiul 
Universităţii din Londra. Intrînd din Gower Street, 
traversă curtea pătrată a colegiului. Era spre sfirşitul 
verii şi vremea era destul de caldă. Studenţi îmbrăcaţi 
cu pantaloni scurţi şi tricouri stăteau pe treptele de 
marmură albă ale clădirii Wilkins, iar Lawrence îi 
invidie pentru libertatea lor de moment. 


Bentham era aşezat pe un scaun într-o vitrină din 
sticlă şi lemn la intrarea în arcada sudică. Scheletul 
său fusese curăţat de carne, căptuşit cu paie şi vată, 
apoi îmbrăcat cu hainele filosofului. Capul acestuia 
fusese păstrat într-un recipient aşezat la picioarele 
sale, dar nişte studenţi îl furaseră să joace fotbal cu el 
pe peluza din curte. Acum capul era păstrat în pivnițele 
universităţii. Fusese înlocuit cu o faţă de ceară, care 
avea o înfăţişare palidă, spectrală. 

În mod normal, un paznic de la colegiu stătea 
într-o vitrină identică din sticlă şi lemn aflată la 
aproximativ şapte metri de filosof. Fraţii care veneau 
să-i aducă omagiul lor inventatorului Panopticonului 
obişnuiau să glumească că era imposibil să-şi dea 
seama cine era mai mort - Jeremy Bentham sau 
parazitul obedient care-i păzea corpul. Dar în acea 
după-amiază, paznicul dispăruse şi Lawrence era 
singur în sală. Se apropie încet de vitrină şi rămase cu 
privirea aţintită asupra feţei de ceară. Sculptorul 
francez care o crease făcuse o treabă extraordinară, 
iar uşoara arcuire în sus a buzelor lui Bentham sugera 
că acesta este mulţumit de cursul urmat de noul 
mileniu. 

După ce se holbă cîteva secunde la corpul 
conservat, Lawrence făcu un pas la stînga ca să 
studieze o scurtă prezentare a vieţii lui Bentham. Se 
uită în jos şi văzu un graffiti mîzgălit cu un creion roşu 
de ceară pe baza vitrinei. Era o formă ovală cu trei linii 
drepte; Lawrence ştia din cercetările sale că e vorba de 
o lăută de Arlechin. 


Oare era un gest de dispreţ? O declaraţie 
sfidătoare a adversarilor? Lăsîndu-se pe vine, analiză 
semnul mai de aproape şi văzu că una din linii era o 
săgeată care arăta spre scheletul căptuşit al lui 
Bentham. Un semn. Un mesaj. Se uită în coridorul 
arcadei la o tapiserie aflată la distanţă. Undeva prin 
clădire se trînti o uşă, dar nu apăru nimeni. 

Fă ceva, îşi spuse. Asta e singura ta şansă. Uşa 
vitrinei era fixată cu un mic lacăt de alamă, dar trase 
tare de el şi-l smulse. Cînd uşa se deschise scîrţiind, 
băgă mîna înăuntru şi cercetă buzunarele exterioare 
ale hainei negre a lui Bentham. Nimic. Lawrence 
desfăcu haina, atinse căptuşeala de vată şi apoi 
descoperi un buzunar interior. Acolo era ceva. O carte 
poştală. Da, o vedere. Ascunse trofeul în servietă, 
închise uşa de sticlă şi se îndepărtă în grabă. 

O oră mai tirziu stătea într-un pub din apropiere 
de British Museum, examinînd o vedere care înfăţişa 
La Palette, o cafenea de pe rue de Seine, din Paris. O 
marchiză verde. Mese şi scaune pe trotuar. Pe una din 
mesele din fotografie fusese desenat un X, dar 
Lawrence nu înţelegea ce înseamnă. Pe cealaltă faţă a 
vederii, cineva scrisese în franceză: Cînd s-a prăbuşit 
templul. 

Lawrence studie cartea poştală cînd se întoarse 
în America şi-şi petrecu ore întregi căutînd pe Internet. 
Oare un Arlechin lăsase vederea ca indiciu, ca un bilet 
spre o anumită destinaţie? Ce templu se prăbuşise? Nu 
se putea gîndi decît la templul evreiesc iniţial din 
Ierusalim. Chivotul Legămîntului. Sfînta Sfintelor. 


Într-o seară, cînd era acasă la el, Lawrence bău o 
întreagă sticlă de vin şi-şi dădu seama că vechiul ordin 
al Templierilor era legat de Arlechini. Conducătorii 
Templierilor fuseseră arestaţi de regele Franţei şi arşi 
pe rug. Cînd se întîmplase asta? Folosindu-şi laptop-ul, 
intră pe Internet şi află imediat. Octombrie 1307. 
Vineri, treisprezece. 

În acel an erau două zile de vineri, treisprezece, 
iar una dintre ele urma să fie peste cîteva săptămîni. 
Lawrence îşi schimbă programarea de concediu şi 
plecă la Paris. În dimineaţa zilei de treisprezece, merse 
la cafeneaua La Palette purtînd un pulover cu model în 
carouri de Arlechin. Cafeneaua era amplasată pe o 
străduţă laterală cu mici galerii de artă, în apropiere 
de Pont Neuf. Lawrence se aşeză afară la una din 
măsuţe şi comandă o cafe creme. Se simţea încordat şi 
tulburat, gata de aventură, dar trecu o oră fără să se 
întîmple nimic. 

Studiind încă o dată vederea, văzu că semnul X 
se afla pe o anumită masă de pe latura stingă a 
trotuarului restaurantului. Cînd un cuplu tînăr de 
francezi termină de citit ziarul şi plecă la lucru, se duse 
la masa aleasă şi comandă o baghetă cu jambon. 
Aşteptă pînă la amiază, cînd un chelner în vîrstă care 
purta o cămaşă albă şi o vestă neagră veni la masa lui. 

Bărbatul vorbea în franceză. Lawrence scutură 
din cap. Chelnerul încercă în engleză. 

— Căutaţi pe cineva? 

— Da. 

— Şi cine e? 


— Nu ştiu. Dar am să recunosc persoana 
respectivă atunci cînd va veni. 

Bătrînul chelner duse mîna sub vestă, scoase un 
mobil şi i-l dădu lui Lawrence. Aproape imediat, 
telefonul sună, iar Lawrence răspunse. O voce 
profundă îi vorbi în franceză, germană şi apoi în 
engleză. 

— Cum ai găsit locul ăsta? întrebă vocea. 

— Cu ajutorul unei vederi din buzunarul unui 
mort. 

— Ai ajuns într-un punct de acces. Avem şapte 
asemenea puncte în întreaga lume, prin care cooptăm 
aliaţi şi contactăm mercenari. Acesta este doar un 
punct de acces. Nu însemnă că ţi se va permite să intri. 

— Înţeleg. 

— Deci spune-mi - ce s-a întîmplat azi? 

— Ordinul Templierilor a fost strîns şi distrus. 
Dar unii au supravieţuit. 

— Cine a supravieţuit? 

— Arlechinii. Unul dintre ei a fost tatăl meu, 
Sparrow. 

Tăcere. Apoi bărbatul de la telefon rise uşor. 

— Tatăl tău s-ar fi bucurat de momentul ăsta. 
Savura lucrurile neaşteptate. Şi tu cine eşti? 

— Lawrence Takawa. Lucrez pentru Fundaţia 
Evergreen. 

Din nou tăcere. 

— A, da, şopti vocea. Fațada publică a grupului 
care se autointitulează Fraţii. 

— Vreau să aflu despre tatăl meu. 


— De ce-aş avea încredere în tine? 

— E alegerea ta, zise Lawrence. Am să mai stau 
la masa asta încă zece minute, apoi am să plec. 

Închise mobilul şi aşteptă să explodeze, dar nu se 
întîmplă nimic. Peste cinci minute, un tip masiv, ras în 
cap veni pe alee şi se opri în faţa mesei. Bărbatul avea 
atîrnat de umăr un tub negru de metal, iar Lawrence 
îşi dădu seama că se uita la un Arlechin care ducea o 
sabie ascunsă. 

—  Aduceţi-mi un rachiu, vă rog, îi zise 
chelnerului şi se aşeză într-un scaun de răchită. 

Arlechinul îşi vîrî mîna dreaptă în buzunarul 
trenciului, ca şi cum ar fi apucat un pistol. Lawrence se 
întrebă dacă Arlechinul urma să-l execute imediat sau 
dacă o să aştepte să-i vină mai întîi băutura. 

— Faptul c-ai închis telefonul a fost o acţiune 
decisivă, domnule Takawa. Îmi place asta. Poate chiar 
eşti fiul lui Sparrow. 

— Am o fotografie cu părinţii mei împreună. Poţi 
s-o vezi dacă vrei. 

— Sau aş putea să te omor mai întîi. 

— Asta e o altă alegere. 

Francezul zîmbi pentru prima dată. 

— Şi pînă la urmă de ce-ţi rişti viaţa ca să mă 
întîlneşti? 

— Vreau să ştiu de ce a murit tatăl meu. 

— Sparrow era ultimul Arlechin din Japonia. Cînd 
Tabula au angajat gangsteri Yakuza ca să ucidă trei 
Călători cunoscuţi, el i-a apărat şi i-a ţinut în viaţă timp 
de aproape opt ani. Unul dintre Călători era un călugăr 


budist care trăia într-un templu din Kyoto. Yakuza a 
trimis cîteva echipe care să-l asasineze pe călugăr, dar 
ucigaşii tot dispăreau. Sparrow îi prindea, desigur, şi-i 
reteza ca pe nişte buruieni înalte într-o grădină. Spre 
deosebire de numeroşi Arlechini moderni, chiar prefera 
să folosească sabia. 

— Ce s-a întîmplat? Cum l-au prins? 

— A întâlnit-o pe mama ta într-o staţie de autobuz 
de lîngă Universitatea din Tokyo. Au început să se 
întilnească şi s-au îndrăgostit. Cînd mama ta a rămas 
însărcinată, cei din Yakuza au aflat. Au răpit-o şi-au 
dus-o în sala de banchete de la Hotel Osaka. Era 
legată, atîrnată de o fringhie. Gangsterii Yakuza aveau 
de gind să se îmbete şi s-o violeze. Nu-l puteau omori 
pe Sparrow, aşa că voiau s-o pîngărească pe singura 
persoană importantă din viaţa lui. 

Un chelner aduse un pahar de brandy, iar 
bărbatul masiv îşi scoase mîna din buzunarul hainei. 
Zgomotul traficului, sunetul conversaţiilor din jurul lor 
se estompară. Tot ce putea auzi Lawrence era vocea 
bărbatului. 

— Tatăl tău a intrat în sala de banchete deghizat 
în chelner. De sub un cărucior de servit a scos o sabie 
şi o puşcă cu tambur rotativ/foc continuu cu 
douăsprezece gloanţe. Sparrow i-a atacat pe gangsterii 
Yakuza, i-a omorît pe o parte din ei şi i-a rănit pe 
ceilalţi. Apoi a eliberat-o pe mama ta şi i-a spus să 
fugă. 

— L-a ascultat? 


— Da. Sparrow ar fi trebuit să fugă cu mama ta, 
dar onoarea lui fusese pătată. A făcut un tur al sălii de 
banchete cu sabia, executiîndu-i pe gangsterii Yakuza. 
În timp ce făcea asta, unul din răniţi a scos un pistol şi 
l-a împuşcat în spate. Poliţiştii locali au fost mituiţi ca 
să ascundă faptele, iar ziarele au scris că fusese un 
război între bande. 

— Ce s-a întîmplat cu Călătorii? 

— Nemaiavînd cine să-i apere, au fost nimiciţi în 
cîteva săptămîni. Un Arlechin german pe nume Thorn a 
plecat cu avionul în Japonia, dar era deja prea tîrziu. 

Lawrence se uita în jos la ceaşca sa de cafea. 

— Asta e ceea ce s-a întîmplat... 

— Îţi place sau nu, eşti fiul unui Arlechin şi 
lucrezi pentru Tabula. Singura întrebare este: ce-ai de 
gînd să faci în privinţa asta? 


x x k 


Lawrence simţi că-l cuprinde din nou o teamă 
puternică pe măsură ce se apropia ora şedinţei. Îşi 
încuie uşa de la birou, dar oricine cu un nivel de 
securitate mai mare - precum Kennard Nash - putea să 
intre. La ora 15:55, scoase dispozitivul de recepţie pe 
care Linden i-l trimisese prin poştă împreună cu 
păianjenul, şi-l conectă la portul de cablu al laptop-ului 
său. Pe monitor apărură dungi roşii nedesluşite, apoi 
dintr-o dată văzu sala de conferinţe şi auzi voci în căşti. 

Kennard Nash stătea lingă masa lungă şi-i 
întîmpina pe Fraţi pe măsură ce aceştia soseau pentru 


şedinţă. Cîţiva dintre bărbaţi purtau haine de golf şi-şi 
petrecuseră după-amiaza într-un club country local din 
Westchester. Fraţii dădeau ferm mîna unii cu ceilalţi, 
făceau glume şi bîrfeau în legătură cu situaţia politică 
prezentă. Un observator neinformat ar fi putut crede 
că acest grup de persoane mai în vîrstă bine îmbrăcate 
conduceau o fundaţie de acte de caritate cu un banchet 
anual şi cu premii onorifice. 

— În regulă, domnilor, zise Nash. Ocupaţi-vă 
locurile. E vremea pentru discuţia noastră. 

Scriind instrucţiuni pe calculatorul său, 
Lawrence focaliză obiectivul păianjenului. Văzu cum 
Nathan Boone apare pe ecranul video al sălii de 
conferinţe.  Pătratele mici de la baza ecranului 
prezentau imagini ale chipurilor Fraţilor din alte ţări. 

— Bună ziua tuturor. 

Boone vorbea calm, ca un funcţionar bancar care 
discuta despre venitul curent. 

— Am dorit să vă prezint pe scurt situaţia 
referitor la Michael şi Gabriel Corrigan. Cu o lună în 
urmă, am iniţiat un program de supraveghere ca să-i 
urmărim pe aceşti doi bărbaţi. Am angajat personal 
temporar în Los Angeles, şi unii angajaţi au fost aduşi 
aici din alte oraşe. Le-am spus oamenilor noştri să-i 
observe pe fraţi şi să obţină informaţii despre 
caracteristicile lor personale. Trebuiau să-i reţină 
numai dacă devenea clar că urmau să părăsească zona. 

Ecranul TV prezentă imaginea unei clădiri 
dărăpănate cu un etaj. 


— Acum cîteva nopţi, cei doi fraţi s-au întîlnit la 
azilul unde locuia mama lor. Echipa noastră n-a avut 
un dispozitiv termic de imagistică, dar a avut un scaner 
audio. Rachel Corrigan le-a spus fiilor săi 
următoarele... 

Din difuzoarele televizorului răsună vocea stinsă 
a femeii muribunde. 

— Tatăl vostru... a fost un Călător... Un Arlechin 
pe nume Thorn ne-a găsit... Dacă aveți puterea, trebuie 
să vă ascundeţi de Tabula. 

Chipul lui Boone reapăru pe ecran. 

— Rachel Corrigan a murit în noaptea aceea, iar 
fraţii au părăsit azilul. Dl. Prichett conducea echipa. A 
luat decizia de a-l prinde pe Michael Corrigan. Din 
nefericire, Gabriel şi-a urmat fratele pe autostradă şi 
ne-a atacat unul din vehicule. Fraţii au scăpat. 

— Unde sînt acum? întrebă Nash. 

Lawrence privi cum apare pe ecran o nouă 
imagine. Un bărbat masiv care arăta ca cineva din 
insulele Mării Sudului şi un latino-american chel cu o 
puşcă îi păzeau pe fraţii Corrigan în timp ce părăseau o 
casă mică. 

— A doua zi de dimineaţa, una din echipele 
noastre de supraveghere a văzut doi bodyguarzi şi pe 
Gabriel la casa acestuia. O jumătate de oră mai tîrziu, 
acelaşi grup a trecut pe la apartamentul lui Michael şi 
a luat haine. Cei patru s-au îndreptat spre sud de Los 
Angeles, ajungînd la o fabrică de confecţii din Oraşul 
Industrial. Fabrica este proprietatea unui bărbat pe 
nume Frank Salazar. Acesta a făcut bani din activităţi 


ilegale, dar acum deţine cîteva afaceri legitime. 
Salazar a fost un investitor într-una din clădirile de 
birouri ale lui Michael. Oamenii lui îi păzesc acum pe 
ambii fraţi. 

— Şi aceştia încă se mai află în fabrică? întrebă 
Nash. 

— Da. Cer permisiunea de a ataca clădirea la 
noapte şi de a-i prinde pe fraţi. 

Bărbaţii din jurul mesei de conferinţe păstrară 
tăcerea cîteva secunde, apoi reprezentantul chel de la 
Moscova începu să vorbească. 

— Fabrica asta se află într-o zonă publică? 

— Da, zise Boone. Două clădiri de apartamente 
se află la o distanţă de aproximativ cinci sute de metri. 

— Comitetul a hotărît cu cîţiva ani în urmă să 
evităm acţiuni care ar putea atrage atenţia poliţiei. 

Generalul Nash se aplecă în faţă. 

— Dacă asta ar fi o execuţie de rutină, i-aş cere 
domnului Boone să se retragă şi să aştepte o ocazie 
mai bună. Dar situaţia s-a schimbat foarte repede. 
Datorită computerului cuantic, ni s-a dat ocazia să 
obţinem un aliat extrem de puternic. Dacă Proiectul 
Crossover are succes, vom avea în cele din urmă 
tehnologia necesară ca să controlăm populaţia 
generală. 

— Dar avem nevoie de un Călător, zise unul din 
cei aşezaţi în jurul mesei. 

Generalul Nash bătu cu degetele în masă. 

— Da. Şi din cîte ştim, Călătorii nu mai există. 
Aceşti doi tineri sînt fiii unui Călător cunoscut, iar asta 


înseamnă că este posibil să-i fi moştenit darul. Trebuie 
să ajungă în puterea noastră. Nu există altă 
alternativă. 

Maya stătea tăcută şi-i privea pe cei trei bărbaţi. 
Îi luase ceva timp să-şi revină din şocul electric, şi încă 
mai avea o senzaţie de arsură în piept şi în umărul 
stîng. Cît timp fusese inconştientă, bărbaţii tăiaseră o 
curea veche de la un ventilator şi o folosiseră ca să-i 
lege picioarele. Încheieturile mîinilor erau prinse cu o 
pereche de cătuşe trecute pe sub scaunul pe care era 
aşezată. În acel moment, încerca să-şi domine furia şi 
să găsească locul liniştit din inima ei. Gîndeşte-te la o 
piatră, obişnuia să-i spună tatăl ei. O piatră neagră şi 
netedă. Scoate-o dintr-un pîriu rece de munte şi ţine-o 
în mînă. 

— De ce nu vorbeşte? întrebă Bobby Jay. Dac-aş 
fi în locul ei, te-aş face ticălos. 

Shepherd se uită la Maya şi rise. 

— Încearcă să găsească un mod de a-ţi tăia 
beregata. Tatăl ei a învăţat-o să omoare oameni cînd 
era mică. 

— Ce intens! 

— Nu, e ceva nebunesc, zise Shepherd. Un alt 
Arlechin, o femeie irlandeză pe nume Mother Blessing, 
s-a dus într-un oraş din Sicilia şi a omorît treisprezece 
oameni în zece minute. Încerca să salveze un preot 
catolic care fusese răpit de nişte mafioţi locali ce 
lucrau ca mercenari. Preotul a fost împuşcat şi a murit 


într-o maşină din cauza hemoragiei, dar Mother 
Blessing a scăpat. Şi acum, jur pe ce am mai sfint, 
există un altar într-o capelă de pe marginea drumului, 
la nord de Palermo, care include o pictură a lui Mother 
Blessing în chip de Îngerul Morţii. La naiba cu toate 
astea. Nu e decît o blestemată de psihopată, şi atîta 
tot. 

Mestecînd gumă şi scărpinîndu-se, Tate se duse 
lîngă scaun şi se aplecă în faţă, pînă cînd gura lui 
ajunse la cîţiva centimetri de faţa ei. 

— Asta faci tu, drăgălaşo? Te gindeşti să ne 
omori? Asta nu-i frumos. 

— Staţi la distanţă de ea, zise Shepherd. Lăsaţi-o 
pe scaun. Nu desfaceţi cătuşele. Nu-i daţi de mîncare 
sau apă. Am să mă-ntorec imediat ce-l găsesc pe 
Prichett. 

— Trădătorule. 

Maya ar fi trebuit să păstreze tăcerea - 
conversaţia nu aducea nici un avantaj - dar cuvîntul 
păru să-i ţişnească din gură. 

— Cuvîntul ăsta implică trădare, spuse Shepherd. 
Dar ştii ceva? n-am ce trăda. Arlechinii nu mai există. 

— Nu-i putem lăsa pe Tabula să preia controlul. 

— Am nişte veşti pentru tine, Maya. Arlechinii au 
rămas fără slujbă, deoarece Fraţii nu-i mai omoară pe 
Călători. O să-i prindă şi-o să le folosească puterea. 
Asta ar fi trebuit să facem cu ani în urmă. 

— Nu-ţi meriţi numele de Arlechin. Ai trădat 
amintirea familiei tale. 


— Atit bunicului, cît şi tatălui meu nu le-a păsat 
decît de Călători. Nici unul din ei nu s-a gîndit de două 
ori la mine. Sîntem la fel, Maya. Amîndoi am crescut 
printre oameni care venerau o cauză pierdută. 

Shepherd se întoarse spre Bobby Jay şi Tate. 

— Urmăriţi-o permanent, le spuse, şi ieşi din 
încăpere. 

Tate se duse lîngă masă şi luă cuțitul de aruncat 
al Mayei. 

— Uită-te la ăsta, îi zise fratelui său. E perfect 
echilibrat. 

— O să obţinem cuţitele, sabia ei de Arlechin şi 
nişte bani în plus cînd se întoarce Shepherd. 

Maya îşi contractă uşor muşchii braţelor şi ai 
picioarelor, aşteptind ocazia potrivită. Cînd era mult 
mai tînără, tatăl său o ducea într-un club din Soho 
unde jucau biliard cu trei perniţe. Asta a învăţat-o să 
gîndească înainte şi să organizeze o succesiune rapidă 
de acţiuni: bila albă trebuia s-o lovească pe cea roşie, 
apoi să sară de pe perniţele de cauciuc. 

— Shepherd e mult prea speriat de ea. 

Cu cuțitul în mînă, Tate se apropie de Maya. 

— Arlechinii au ditamai reputaţia asta, dar nimic 
n-o susţine. Uită-te la ea. Are două braţe şi două 
picioare ca toată lumea. 

Tate începu să împungă cu virful cuţitului în 
obrazul Mayei. Pielea cedă. Împunse mai tare şi apăru 
o picătură de sînge. 

— Ce să vezi? Siîngerează şi ei. 


Cu grijă, ca un artist care modela lutul ud, Tate îi 
făcu Mayei o crestătură superficială pe git, de lingă 
maxilar pînă la claviculă. Maya simţi sîngele curgind 
din rană şi prelingîndu-i-se pe piele. 

— Vezi? Sînge roşu, ca al meu şi al tău. 

— Nu te mai prosti, îi spuse Bobby Jay. Ai să ne 
bagi în bucluc. 

Tate rînji şi se întoarse la masă. Timp de cîteva 
secunde, stătu întors cu spatele şi-i blocă vederea 
fratelui său. Maya se împinse în faţă, lăsîndu-se să 
cadă în genunchi, şi-şi trase braţele în spate cît putu de 
mult. Cînd se eliberă de scaun, îşi strecură braţele pe 
sub pelvis şi picioare. Acum avea mîinile în faţă. 

Maya se ridică - cu încheieturile miinilor şi cu 
gleznele încă legate - şi sări dincolo de Tate. Făcu o 
tumbă peste masă, îşi apucă sabia şi ateriză în faţa lui 
Bobby Jay. Speriat, acesta începu să bijbiie în giaca de 
piele după un pistol. Maya balansă sabia cu ambele 
mîini şi-i despică gitul; sîngele ţişni în jeturi din artera 
tăiată. Bobby Jay începu să se prăbuşească, dar ea deja 
uitase de el. Strecurind sabia după cureaua neagră de 
cauciuc a ventilatorului, o tăie şi îşi eliberă picioarele. 

Mişcă-te mai repede. Acum. Înconjură masa 
îndreptindu-se spre Tate, în timp ce acesta vîrî mîna 
sub cămaşa prea largă şi apucă o armă automată. Cînd 
ridică arma, Maya se dădu la stînga, balansă sabia în 
jos cu putere şi-i reteză antebraţul. Tate ţipă şi se 
clătină dîndu-se în spate, dar ea se năpusti imediat 
asupra lui, ciopîrţindu-i gîtul şi pieptul. 


Tate se prăbuşi la podea, iar Maya se aplecă 
deasupra corpului său, ţinîndu-şi strîns sabia. Lumea 
deveni mai mică în acea clipă, năruindu-se ca o stea 
întunecată într-un punct minuscul de spaimă şi furie şi 
triumf. 

Fraţii Corrigan locuiau de patru zile la etajul 
fabricii de confecţii. În după-amiaza aceea, Dl. Bubble 
îl chemase pe Michael şi-l asigurase că negocierile 
purtate de el cu familia Torrelli din Philadelphia 
avansau bine. Cam într-o săptămînă, Michael urma să 
semneze nişte acte de transfer al proprietăţii, şi apoi 
erau liberi. 

Deek  apăru seara şi comandă mîncare 
chinezească. Îl trimise pe Jesus la parter să aştepte 
furgoneta de livrări şi începu o partidă de şah cu 
Gabriel. 

— Am jucat o grămadă de şah la pîrnaie, explică 
Deek. Dar fraţii de acolo joacă şah la fel. Atacă şi 
continuă să atace pînă cînd iau regele celuilalt. 

Era o linişte profundă în fabrică atunci cînd 
maşinile de cusut erau oprite şi muncitorii se întorceau 
acasă, la familiile lor. Gabriel auzi o maşină venind pe 
stradă şi oprindu-se în faţa clădirii. Trase cu ochiul de 
la fereastra etajului trei şi văzu un şofer chinez dîndu- 
se jos din maşină cu două pungi cu mîncare. 

Deek avea privirea aţintită asupra tablei de şah, 
calculîndu-şi următoarea mutare. 


— Cineva o să se supere cînd plăteşte Jesus. 
Şoferu' ăla a bătut atîta drum şi zgîrcitu' de Jesus o să-i 
dea bacşiş numa’ un dolar. 

Şoferul luă banii de la Jesus şi începu să se 
îndrepte spre maşină. Deodată, scoase de sub giaca de 
trening un pistol. Îl ajunse din urmă pe Jesus, ridică 
arma şi-i spulberă ţeasta bodyguardului. Deek auzi 
împuşcătura. Se repezi la geam în timp ce două maşini 
veneau în viteză dinspre stradă. O mulţime de bărbaţi 
săriră din maşini şi-l urmară pe chinez în clădire. 

Deek formă un număr pe mobil şi vorbi grăbit. 

— Adu nişte fraţi aici, repede. Şase oameni 
înarmaţi intră prin faţă. 

Închise telefonul, îşi luă puşca M-16 şi-i făcu 
semn lui Gabriel. 

— Mergi şi găseşte-l pe Michael. Stai cu el pînă 
vine Dl. Bubble să ne ajute. 

Bărbatul masiv se mişcă cu grijă spre scări. 
Gabriel o luă la fugă pe coridor şi-l găsi pe Michael 
stînd lîngă paturile pliante. 

— Ce se petrece? 

— Atacă clădirea. 

Auziră o rafală de împuşcături, amortizată de 
pereţi. Deek era în capul scărilor, trăgînd în jos asupra 
atacatorilor. Michael părea încurcat şi speriat. Stînd în 
prag, se uită la Gabriel care apucase lopata ruginită. 

— Ce faci? 

— Hai să plecăm de-aici. 

Gabriel vîri lopata sub partea de jos a unui toc de 
fereastră, şi-o întredeschise. Azvirlind lopata, forţă 


fereastra cu amiîndouă mîinile să se ridice şi se uită 
afară. O cornişă de beton lată de zece centimetri 
înconjura fabrica. Acoperişul altei clădiri se afla la 
aproape doi metri distanţă, dincolo de alee, la un etaj 
mai jos decît cel la care erau ei prinşi. 

Ceva explodă înăuntrul clădirii, şi curentul căzu. 
Gabriel se duse în colţul încăperii şi apucă sabia 
japoneză a tatălui său. O vîrî în rucsac cu mînerul 
îndreptat în jos, astfel încît doar virful tecii ieşea în 
afară. Mai multe împuşcături. Apoi Deek scoase un 
țipăt de durere. 

Gabriel îşi puse rucsacul în spinare şi se întoarse 
la fereastra deschisă. 

— Să mergem. Putem sări pe cealaltă clădire. 

— Nu pot s-o fac, zise Michael. Am s-o dau în 
bară şi-am să ratez. 

— Trebuie să încerci. Dacă rămînem aici, o să fim 
omorilţi. 

— Am să vorbesc cu ei, Gabe. Pot vorbi cu 
oricine. 

— Las-o baltă. Nu vor să facă afaceri. 

Gabriel ieşi pe fereastră şi rămase în picioare pe 
cornişă, ţinîndu-se de cerceveaua geamului cu mîna 
stingă. Era destulă lumină din stradă ca să vadă 
acoperişul, dar aleea dintre cele două clădiri era un 
petic de întuneric. Numără pînă la trei, apoi se împinse 
şi căzu prin aer pe suprafaţa de carton asfaltat a 
acoperişului. Sărind în picioare, privi în sus spre 
fabrică. 

— Grăbeşte-te! 


Michael ezită, făcu o mişcare ca şi cum ar fi vrut 
să iasă pe fereastră, apoi se dădu înapoi. 

— Poţi s-o faci! 

Gabriel îşi dădu seama c-ar fi trebuit să rămînă 
cu fratele său şi să-l ajute să sară el primul. 

— Aminteşte-ţi ce-ai spus întotdeauna. Trebuie să 
rămînem împreună. Este singura cale. 

Motorul unui elicopter cu proiector începu să 
vuiască deasupra. Raza de lumină sfişie întunericul, 
atingînd o clipă fereastra deschisă, apoi începu să 
măture acoperişul fabricii. 

— Haide, Michael! 

— Nu pot! Am să găsesc un loc unde să mă 
ascund. 

Michael vîri mîna în buzunarul hainei, scoase 
ceva şi-l azvîrli spre fratele său. Cînd obiectul căzu pe 
acoperiş, Gabriel văzu că era un teanc de bancnote de 
douăzeci de dolari şi o carte de credit prinse cu o 
agrafă de aur. 

— Ne întîlnim la intersecţia dintre Wilshire 
Boulevard şi Bundy la amiază, spuse Michael. Dacă nu 
sînt acolo, aşteaptă douăzeci şi patru de ore şi încearcă 
din nou. 

— Or să te omoare. 

— Nu-ţi face griji. Am să scap eu. 

Michael dispăru în întuneric, iar Gabriel rămase 
singur. Elicopterul se întoarse deasupra clădirii şi 
rămase planînd în aer, cu motorul urlînd, şi cu elicea 
mare  stîrnind praful şi gunoaiele. O rază a 
proiectorului lovi ochii lui Gabriel; era ca şi cum s-ar fi 


uitat la soare. Pe jumătate orbit de strălucire, străbătu 
acoperişul poticnindu-se pînă la o ieşire de incendiu, se 
prinse de o scară de oţel şi lăsă gravitația să-l tragă în 
jos. 

Maya îşi dădu jos hainele împroşcate cu sînge şi 
le îndesă într-un sac de gunoi. Cele două cadavre se 
aflau la doar cîţiva metri, dar încercă să nu se 
giîndească la ce se întimplase. Rămii în prezent, îşi 
spuse.  Concentrează-te asupra fiecărei acțiuni. 
Învăţaţii şi poeţii scriseseră despre trecut - îl 
admiraseră, tînjiseră după el, îl regretaseră - dar 
Thorn îşi învățase fiica să evite asemenea lucruri care 
distrăgeau atenţia. Însăşi lama săbiei era modelul 
potrivit, cum scînteia prin aer. 

Shepherd plecase să se întilnească cu cineva pe 
nume Prichett, dar se putea întoarce în orice moment. 
Deşi Maya voia să rămînă şi să-l omoare pe trădător, 
primul ei obiectiv era să dea de urma lui Gabriel şi 
Michael Corrigan. Poate că fuseseră deja prinşi, îi 
trecu ei prin minte. Sau poate că nu aveau puterea de 
a deveni Călători. Era doar un singur mod de a 
răspunde la aceste întrebări: trebuia să-i găsească pe 
fraţi cît mai repede posibil. 

Maya scoase din valiză nişte haine de schimb şi 
trase pe ea nişte blugi, un tricou şi un pulover albastru 
de bumbac. Îşi înfăşură mîinile în bucăţi de pungi de 
plastic, umblă prin armele lui Bobby Jay şi alese un mic 
pistol automat de fabricaţie germană cu toc pentru 


gleznă. O puşcă de luptă cu mîner de pistol şi pat 
pliant se afla în valiza lungă de metal, şi se hotări s-o ia 
cu ea. Cînd fu gata de plecare, aruncă un ziar vechi pe 
podeaua plină de sînge şi păşi pe el ca să poată căuta 
prin buzunarele fraţilor. Tate avea patruzeci de dolari 
şi trei flacoane din plastic pline cu cocaină pură. Bobby 
Jay avea mai mult de nouă sute de dolari legaţi cu o 
bandă de cauciuc. Maya luă banii şi lăsă drogurile 
lîngă corpul lui Tate. 

Ducînd cutia puştii şi echipamentul său, ieşi pe 
uşa de urgenţă, merse cîteva cvartale spre vest şi 
îndesă hainele pline de sînge într-un tomberon. Acum 
se afla pe Lincoln Boulevard, o stradă cu patru benzi 
pe marginea căreia se aflau magazine de mobilă şi 
restaurante fast-food. Era foarte cald, şi parcă mai 
simţea încă pe piele sîngele care o împroşcase. 

Maya avea un singur contact de rezervă. Cu 
cîţiva ani în urmă, Linden vizitase America ca să facă 
rost de paşapoarte şi cărţi de credit false. Stabilise un 
punct de livrare a corespondenţei la un bărbat pe 
nume Thomas care locuia în Hermosa Beach. 

Folosi un telefon public ca să cheme un taxi. 
Şoferul era un sirian în vîrstă care abia vorbea engleza. 
Acesta scoase o hartă, o examină îndelung, iar apoi 
spuse că o poate duce la adresa respectivă. 

Hermosa Beach era un orăşel la sud de 
aeroportul din Los Angeles. Avea o zonă centrală 
turistică cu restaurante şi baruri, dar majoritatea 
clădirilor erau mici vile cu un etaj aflate la cîteva 
cvartale distanţă de ocean. Taximetristul se rătăci de 


două ori. Se opri, desfăcu din nou harta şi reuşi în cele 
din urmă să găsească casa pe Sea Breeze Lane. Maya îi 
plăti şi se uită după taxi pînă cînd acesta dispăru în 
josul străzii. Poate că Tabula erau deja aici, aşteptînd 
înăuntrul casei. 

Urcă pe veranda din faţă şi bătu la uşă. Nimeni 
nu răspunse, dar auzi muzică din curtea din spate. 
Maya deschise o portiţă laterală şi se trezi într-un 
coridor între casă şi un perete de beton. Ca să aibă 
mîinile libere, îşi lăsă toate bagajele lingă portiţă. 
Pistolul automat al lui Bobby Jay se afla într-un toc 
uşor de desfăcut prins de glezna ei stingă. Tubul cu 
sabia îi atîrna de umăr. Trase aer adînc în piept, se 
pregăti de luptă şi înaintă. 

Aproape de perete creşteau cîţiva pini, dar în 
restul curţii din spate nu era nici un fel de vegetaţie. 
Cineva săpase o groapă puţin adîncă în solul nisipos şi- 
o acoperise cu o cupolă împletită din bețe legate 
laolaltă cu o funie, înaltă de un metru şi jumătate. În 
timp ce de la un radio portabil se auzea muzică country 
şi western, un bărbat cu pieptul dezgolit acoperea 
cupola cu pătrate înnegrite de piele de vită tăbăcită. 

Bărbatul o văzu pe Maya şi se opri din lucru. Era 
indian, cu părul negru, lung şi un stomac moale. Cînd 
zîmbi, i se văzu o gaură între dinţii din spate. 

— Este mîine, zise. 

— Poftim? 

— Am schimbat data pentru ceremonia din 
colibă. Toţi cei care vin frecvent au primit un e-mail, 
dar tu eşti probabil unul din prietenii lui Richard. 


— Caut pe cineva numit Thomas. 

Bărbatul se aplecă şi închise radioul. 

— Eu sînt. Sînt Thomas Walks the Ground. Şi cu 
cine stau de vorbă? 

— Jane Stanley. Tocmai am venit din Anglia. 

— Am fost odată la Londra ca să ţin o prezentare. 
Cîteva persoane m-au întrebat de ce nu port pene în 
păr. 

Thomas se aşeză pe o bancă de lemn şi începu să 
se îmbrace cu un tricou. 

— Le-am spus că sînt unul dintre Absaroka, 
oamenii-păsări. Voi, albii, ne ziceţi Tribul Ciorilor. Nu 
trebuie să jumulesc un vultur ca să fiu indian. 

— Un prieten mi-a spus că ştii multe lucruri. 

— Poate că da sau poate că nu. Tu ai să hotărăşti. 

Maya continua să se uite prin curte; nu mai era 
nimeni în zonă. 

— Şi acum construieşti colibe? 

— Întocmai. De obicei fac cîte una pe săptămînă. 
În ultimii cîţiva ani, am organizat week-end-uri în 
colibă pentru cupluri divorţate. După două zile de 
transpirat şi de bătut în tobă, oamenii se hotărăsc că 
nu-şi mai urăsc fostul sau fosta. 

Thomas zîmbi şi gesticulă cu mîinile. 

— Nu e mare lucru, dar ajută lumea. Cu toţii 
ducem o bătălie în fiecare zi, dar nu o ştim. Dragostea 
încearcă să învingă ura. Curajul distruge teama. 

— Prietenul meu zicea c-ai putea să-mi spui de la 
ce vine numele celor din Tabula. 


a8 În limba engleză, Thomas care Umblă pe Pămînt. 


Thomas aruncă o privire spre un ventilator 
portabil şi o cămaşă împăturită aflate pe pămînt. Acolo 
îşi ascundea arma. Probabil o puşcă. 

— Tabula. În regulă. E posibil să fi auzit ceva 
despre asta. 

Thomas căscă şi se scărpină pe burtă ca şi cum 
tocmai îl întrebase despre un grup de cercetaşi. 

— Numele de Tabula vine din sintagma 
latinească „tabula rasa” - care înseamnă „tăbliță 
goală”. Tabula cred că mintea umană este la naştere o 
tăbliță goală. Asta înseamnă că cei de la putere îţi pot 
umple creierul cu informaţii selectate. Dacă faci asta 
pe un număr mare de oameni, poţi controla majoritatea 
populaţiei lumii. Tabula îi urăsc pe toţi cei care pot 
arăta că există o realitate diferită. 

— Asemenea Călătorilor? 

Încă o dată, Thomas se uită spre arma ascunsă. 
Ezită, apoi păru să decidă că n-ar putea s-o înşface la 
timp ca să îşi salveze viaţa. 

— Ascultă, Jane, sau cum te-o chema, dacă vrei 
să mă omori, dă-i drumul. Nu-mi pasă. Unul din unchii 
mei a fost Călător, dar eu nu am puterea de a trece 
dincolo. Cînd unchiul meu a revenit în lumea asta, a 
încercat să organizeze triburile astfel încît să putem 
renunţa la alcool şi să preluăm controlul asupra 
propriilor noastre vieţi. Celor de la putere nu le-a 
plăcut asta. Era vorba de pămînt. De contracte de 
închiriere a loturilor petrolifere. La şase luni după ce 
unchiul meu a început să predice, cineva a dat peste el 
cu maşina pe stradă. Aţi făcut totul să pară un 


accident, nu-i aşa? Un şofer care a fugit de la locul 
faptei şi nici un martor. 

— Ştii ce e un Arlechin? 

— Poate... 

— Ai întîlnit un Arlechin francez pe nume Linden 
cu cîţiva ani în urmă. [i-a folosit adresa ca să obţină 
paşapoarte false. În momentul ăsta, am probleme. 
Linden zicea că m-ai putea ajuta. 

— Nu lupt pentru Arlechini. Nu sînt aşa ceva. 

— Am nevoie de o maşină sau de o camionetă, un 
vehicul care să nu poată fi detectat de Uriaşa 
Maşinărie. 

Thomas Walks the Ground se uită la ea îndelung, 
iar ea simţi puterea din ochii lui. 

— Bine, spuse el încet. Pot să fac asta. 

Gabriel mergea prin şanţul de scurgere de pe 
marginea Autostrăzii San Diego. Era aproape în zori. O 
geană de lumină portocalie strălucea în partea de 
răsărit a orizontului. Maşini şi camioane treceau în 
viteză pe lîngă el, îndreptîndu-se spre sud. 

Oricine atacase fabrica d-lui Bubble îl aştepta 
probabil să se întoarcă la casa din West Los Angeles. 
Gabriel îşi lăsase Honda la fabrică şi avea nevoie de 
altă motocicletă. În New York sau Hong Kong - orice 
oraş construit pe verticală - şi-ar fi putut pierde urma 
la metrou sau în mulţime. Dar în Los Angeles numai 
vagabonzii şi imigranții ilegali mergeau pe jos. Dac-ar 
fi pe motocicletă, ar fi absorbit în traficul care se 
scurgea de pe străzile de la suprafaţă în confuzia 
anonimă a autostrăzilor. 

Un bătrîn pe nume Foster locuia la două case mai 
încolo de locuinţa lui Gabriel. Foster avea în curtea din 
spate un şopron cu unelte cu acoperiş de aluminiu. 
Gabriel se căţără pe zidul de beton care despărţea 
autostrada de casele de pe strada sa şi apoi sări pe 
şopronul cu unelte. Uitîndu-se peste acoperişuri, văzu 
că pe partea cealaltă a străzii era parcată o furgonetă 
de reparaţii de la compania de electricitate. Stătu 
acolo cîteva minute, întrebîndu-se ce să facă, şi o 


flacără galbenă licări în cabina furgonetei. Cineva care 
stătea în întuneric tocmai îşi aprinsese o ţigară. 

Gabriel sări de pe şopron şi escaladă zidul de 
beton dinspre autostradă. Acum soarele era pe cer, 
înălţindu-se ca o minge murdară din spatele unui şir de 
depozite. Mai bine fă-o acum, îşi spuse. Dacă au 
aşteptat toată noaptea, sînt probabil pe jumătate 
adormiti. 

Se întoarse la zid, se apucă de coama acestuia şi 
se azvirli peste ea în propria sa curte din spate plină de 
buruieni. Fără să ezite, alergă la garaj şi deschise uşa 
laterală cu o lovitură de picior. Motocicleta sa italiană 
Guzzi era parcată în mijlocul garajului. Motorul său 
mare, rezervorul negru de combustibil şi ghidoanele 
scurte, de cursă, îi amintiseră întotdeauna de un taur 
de luptă care aşteaptă toreadorul. 

Gabriel izbi cu pumnul butonul care activa 
dispozitivul electric de deschidere a uşii garajului, 
încălecă pe motocicletă şi porni cu piciorul motorul. 
Uşa de metal a garajului scoase un scrişnet în timp ce 
se ridica. În clipa în care Gabriel văzu că se ridicase 
deja la un metru şi jumătate de la sol, apăsă pe pedala 
de acceleraţie. 

Trei bărbaţi săriră din furgonetă şi se repeziră 
spre el. În timp ce Gabriel se năpustea pe alee, un 
bărbat cu o giacă albastră ridică o armă care arăta ca o 
puşcă cu o grenadă ataşată de gura ţevii. Gabriel sări 
de pe trotuar în stradă, iar tipul trase. Grenada se 
dovedi a fi o pungă groasă de plastic umplută cu ceva 


greu. Lovi motocicleta lateral, iar aceasta se clătină 
într-o parte şi-n alta. 

Nu te opri, gîndi Gabriel. Nu încetini. Smuci de 
ghidoane spre stinga, îşi recăpătă echilibrul şi se 
năpusti pe stradă pînă la capătul cvartalului. Aruncînd 
o privire peste umăr, îi văzu pe cei trei bărbaţi fugind 
la furgoneta de reparaţii. 

Gabriel luă un viraj strîns, roata din spate a 
motocicletei Guzzi împroşcînd cu pietriş. Ambală 
motorul şi izbucnirea de viteză îl lipi de şa. Corpul său 
păru că devine una cu maşinăria, o prelungire a puterii 
acesteia, în timp ce se ţinea strins de ea şi gonea prin 
lumina roşietică. 


XXX 


Rămase pe străzile de la suprafaţă, îndreptîndu- 
se spre sud, către Compton“, apoi se întoarse şi 
conduse înapoi spre Los Angeles. La amiază, trecu pe 
lîngă intersecţia dintre Wilshire şi Bundy, dar Michael 
nu era acolo. Gabriel se îndreptă atunci spre nord, 
către Santa Barbara, şi-şi petrecu noaptea într-un 
motel dărăpănat aflat la o distanţă de cîteva mile de 
plajă. Se întoarse la Los Angeles a doua zi, dar Michael 
tot nu era la colţul străzii. 

Gabriel cumpără cîteva ziare şi citi fiecare 
articol. Nu se menţiona nicăieri schimbul de focuri de 


49 Oraş din California de sud, suburbie rezidenţială şi industrială 


dintre Los Angeles şi Long Beach. 
Oraş din California de sud, aşezat pe canalul Santa Barbara, la 
vest-nord vest de Los Angeles. 


la fabrica de confecţii. Ştia că ziarele şi crainicii de 
televiziune semnalau lucrurile la un anumit nivel al 
realităţii. Ceea ce i se întîmpla lui era la un alt nivel, ca 
într-un univers paralel. Pretutindeni în jurul lui, diferite 
societăţi se dezvoltau sau erau distruse, dînd naştere la 
noi tradiţii sau încălcînd regulile, în timp ce cetăţenii 
pretindeau că chipurile văzute la televizor erau 
singurele poveşti importante. 

Restul zilei şi-l petrecu pe motocicletă, oprindu- 
se doar o dată ca să alimenteze şi să ia apă de băut. 
Gabriel ştia  Călător-ar trebui să găsească o 
ascunzătoare, dar o energie nervoasă îl ţinea în 
mişcare. Pe măsură ce obosea, Los Angeles-ul se 
desfăcea în bucăţi: imagini izolate fără nici o urzeală 
care să le lege între ele. Ramuri moarte de palmier în 
şanţ. Un pui uriaş din ghips. Afişul prin care era căutat 
un cîine pierdut. Peste tot anunţuri: REDUCERI DE 
PREŢURI! NU REFUZĂM NICI O OFERTĂ! LIVRĂM 
ORIUNDE! Un bătrin care citea din Biblie. O 
adolescentă sporovăind la mobil. Apoi semaforul se 
făcu verde, iar el goni spre nicăieri. 

Gabriel se întilnise cu cîteva femei din Los 
Angeles, dar relaţiile rareori durau mai mult de o lună 
sau două. N-ar fi ştiu cum să-l ajute dacă ar fi apărut în 
pragul casei căutînd adăpost. Avea cîțiva prieteni 
cărora le plăceau săriturile de la înălţime şi alţii care 
aveau motociclete, dar nu era o legătură puternică 
între ei. Ca să evite Matricea, se ţinuse la distanţă de 
toată lumea, în afara fratelui său. 


Mergînd spre est pe Sunset Boulevard, se gîndi 
la Maggie Resnick. Era avocat şi avea încredere în ea; 
ea va şti ce e de făcut. leşind de pe Sunset Boulevard, 
urmă drumul şerpuitor care ducea prin Canionul 
Coldwater. 

Casa lui Maggie era construită pe coasta unei 
pante abrupte. La baza casei se afla o uşă de garaj, 
apoi urmau trei niveluri din sticlă şi oţel, de dimensiuni 
descrescătoare, puse una peste alta ca etajele unui tort 
de nuntă. Era aproape de miezul nopţii, dar luminile 
erau încă aprinse înăuntru. Gabriel sună la uşă, iar 
Maggie deschise, într-un halat de baie din flanelă roşie 
şi în papuci pufoşi. 

— Sper că n-ai venit să mă iei la o plimbare cu 
motocicleta. E frig şi întuneric şi sînt obosită. Mai am 
de citit încă trei depoziţii. 

— Trebuie să stau de vorbă cu tine. 

— Ce s-a întîmplat? Ai necazuri? 

Gabriel dădu din cap. 

Maggie se dădu din prag. 

— Atunci intră. Virtutea este admirabilă, dar 
plictisitoare. Cred că de-asta practic dreptul penal. 

Deşi Maggie ura să gătească, îi spusese 
arhitectului să-i conceapă o bucătărie foarte spațioasă. 
De cîrligele din tavan atîrnau tigăi de aramă. Pe un 
suport de lemn de pe raft se aflau pahare de vin din 
cristal. În frigiderul imens de oţel inoxidabil se aflau 
patru sticle de şampanie şi o cutie cu mîncare 
chinezească. În timp ce Maggie făcea nişte ceai, 
Gabriel se aşeză la barul din bucătărie. Simplul fapt că 


se afla aici putea să o pună în pericol, dar simţea o 
nevoie disperată să spună cuiva ce s-a întîmplat. Acum 
că totul era aşa de volatil, amintiri din copilărie 
începeau să-şi facă loc în gîndurile lui. 

Maggie îi turnă o ceaşcă de ceai, se aşeză de 
partea cealaltă a barului şi-şi aprinse o ţigară. 

— În regulă. În momentul ăsta, sînt avocatul tău. 
Asta înseamnă că tot ce-mi spui e confidenţial, cu 
excepţia cazului în care plănuieşti o infracţiune 
viitoare. 

— N-am făcut nimic rău. 

Ea flutură din mînă şi un fir de fum de ţigară 
pluti prin aer. 

— Sigur c-ai făcut ceva, Gabriel. Toţi am comis 
infracţiuni. Prima întrebare este: Te caută poliţia? 

Gabriel îi descrise pe scurt moartea mamei sale, 
apoi îi descrise pe cei care-l atacaseră pe Michael pe 
autostradă, întîlnirea cu dl. Bubble şi incidentul de la 
fabrică. în marea parte a timpului, Maggie îl lăsă să 
vorbească, dar din cînd în cînd îl întrebă cum de ştia 
un anumit fapt. 

— Mă gîndeam eu că Michael o să te bage în 
încurcături, zise. Cei care-şi ascund banii de guvern 
sînt de obicei implicaţi în alte tipuri de activităţi 
infracţionale. Dacă Michael nu le-a mai plătit chiria 
pentru clădirea sa de birouri, nu s-ar fi dus la poliţie. 
Ar fi angajat pe cineva care să-i dea de urmă. 

— Ar putea fi altceva, zise Gabriel. Cînd eram 
copii şi locuiam în Dakota de sud, nişte bărbaţi au venit 
să-l caute pe tata. Ne-au ars casa şi tata a dispărut, dar 


n-am aflat niciodată de ce s-a întîmplat asta. Mama ne- 
a spus povestea asta incredibilă înainte de a muri. 

Gabriel evitase să povestească cuiva despre 
familia lui, dar acum nu se putea opri. Dădu cîteva 
detalii despre viaţa lor în Dakota de sud şi descrise 
ceea ce spusese mama lor pe patul de moarte. Maggie 
îşi petrecuse marea parte a vieţii ascultîndu-şi clienţii 
cum îşi explicau crimele. Se antrenase să nu manifeste 
scepticism pînă la sfîrşitul poveştii. 

— Asta-i tot, Gabriel? Alte detalii? 

— Asta-i tot ce-mi pot aminti. 

— Vrei nişte coniac? 

— Nu chiar acum. 

Maggie scoase o sticlă de coniac franțuzesc şi-şi 
turnă un pahar. 

— N-am să nu ţin seama de ceea ce v-a spus 
mama voastră, dar nu se leagă de ceea ce ştiu. 
Oamenii intră de obicei în bucluc din cauza sexului, a 
mîndriei sau a banilor. Uneori sînt toate trei laolaltă. 
Gangsterul ăsta de care ţi-a zis Michael - Vincent 
Torrelli - a fost omorît în Atlantic City. Din ce mi-ai 
spus despre Michael, cred c-ar putea fi tentat să 
accepte finanţări ilegale şi apoi să caute o cale de a nu 
le mai plăti înapoi. 

— Crezi că Michael e teafăr? 

— Probabil că da. Trebuie să-l aibă în viaţă dacă 
vor să-şi protejeze investiţia. 

— Ce pot să fac să-l ajut? 


— Nu prea poţi face mare lucru, zise Maggie. Aşa 
că întrebarea este - am să mă implic în asta? Presupun 
că n-ai bani? 

Gabriel dădu din cap că nu. 

— Îmi place de tine, Gabriel. Nu m-ai minţit 
niciodată şi asta mi-a făcut plăcere. Mi-am petrecut 
marea parte a vieţii avind de-a face cu mincinoşi 
profesionişti. Devine obositor după o vreme. 

— Nu voiam decît un sfat, Maggie. Nu-ţi cer să te 
implici în ceva care ar putea fi periculos. 

— Viaţa e periculoasă. Asta o face interesantă. 

Îşi termină coniacul şi luă o hotărîre. 

— Bine. Am să te ajut. E o mitzvah*!, şi am ocazia 
să-mi manifest instinctul matern nefolosit. 

Maggie deschise un dulap de bucătărie şi scoase 
un recipient cu pastile. 

— Acum fă-mi pe plac şi ia nişte vitamine. 


o Poruncă a Legii iudaice. 

Cînd Victory From Sin Fraser avea opt ani, o 
verişoară în vizită la Los Angeles îi povestise despre 
bravul Arlechin care se sacrificase pentru Profet. 
Povestea era atit de dramatică încît simţi o apropiere 
imediată de acest grup misterios de apărători. Cînd 
Vicki crescu, mama ei, Josetta, şi pastorul ei, 
Reverendul J. T. Morganfield, încercaseră s-o 
îndepărteze de o alianță cu grupul Datoriei Neplătite. 
Vicki Fraser slujea de obicei ascultătoare biserica, dar 
refuză să-şi schimbe părerile asupra acestui subiect. 
Datoria Neplătită ținu locul în cazul ei alcoolului şi 
furişatului afară din casă noaptea; era singurul ei act 
real de rebeliune. 

Josetta se înfurie cînd fata ei mărturisi că se 
întîlnise cu un Arlechin la aeroport. 

— Ar trebui să-ţi fie ruşine, zise ea. Profetul a 
spus că e un păcat să nu-ţi asculţi părinţii. 

— Profetul a spus de asemenea că poţi încălca 
regulile mărunte dacă urmezi voinţa mai importantă a 
Domnului. 

—  Arlechinii n-au nimic de-a face cu voinţa 
Domnului, spuse Josetta. Îţi taie beregata, apoi se 
înfurie că sîngerezi pe pantofii lor. 


A doua zi după ce Vicki fusese la aeroport, pe 
strada lor apăru o furgonetă de la compania de 
electricitate. Un negru şi cei doi colegi albi ai săi 
începură să se caţere pe stilpi şi să verifice liniile de 
transmisie, dar Josetta nu se lăsă înşelată. Falşii 
angajaţi luau prînzul timp de două ore pe zi, şi nu 
păreau să-şi mai termine treaba. Cît era ziua de lungă, 
unul din ei stătea întotdeauna degeaba, supraveghind 
casa familiei Fraser. Josetta îi ordonă fiicei ei să stea în 
casă şi să nu vorbească la telefon. Reverendul 
Morganfield şi alţi membri ai parohiei îşi îmbrăcară 
cele mai bune haine şi începură să treacă pe la ele şi să 
organizeze întruniri de rugăciune. Nimeni nu avea să 
spargă uşa şi s-o răpească pe această fecioară a 
Domnului. 

Vicki avea necazuri deoarece o ajutase pe Maya, 
dar nu regreta acest lucru. Oamenii o ascultau 
arareori, iar acum întreaga congregaţie vorbea despre 
ce făcuse. Deoarece nu putea ieşi afară, îşi petrecea 
majoritatea timpului  gindindu-se la Maya. Oare 
Arlechinul era în siguranţă? Sau o omorise cineva? 

La trei zile după actul ei de neascultare, stătea şi 
se uita pe fereastra din spatele casei, cînd Maya sări 
gardul. Timp de o clipă, Vicki se simţi de parcă ar fi 
conjurat Arlechinul din visele ei. 

În timp ce traversa peluza, Maya scoase un pistol 
automat din buzunarul hainei. Vicki deschise uşa de 
sticlă glisantă şi-i făcu semn cu mîna. 


— Ai grijă, îi zise. Trei tipi lucrează pe stradă. Se 
poartă de parc-ar fi de la compania de electricitate, dar 
credem că sînt Tabula. 

— Au intrat în casă? 

— Nu. 

Maya îşi scoase ochelarii de soare cînd trecu din 
camera de zi în bucătărie. Arma îi dispăru în buzunar, 
dar mîna dreaptă atingea partea de sus a tubului de 
metal în care ţinea sabia, şi care-i atîrna de umăr. 

— Îţi e foame? o întrebă Vicki. Să-ţi pregătesc 
micul dejun? 

Arlechinul stătea lîngă chiuvetă, ochii poposindu- 
i asupra fiecărui obiect din încăpere. Şi Vicki văzu 
bucătăria diferit, ca pentru prima oară în viaţa ei. 
Oalele verde-avocado şi tigăile. Ceasul de perete din 
plastic. Drăgălaşa fetiţă de la fermă care stătea lîngă 
fintîna din ceramică. Totul era comun şi inspira 
siguranţă. 

— Shepherd era un trădător, zise Maya. Lucrează 
pentru Tabula. Şi tu l-ai ajutat. Ceea ce înseamnă că şi 
tu ai putea fi o trădătoare. 

— Nu te-am trădat, Maya. Jur în numele 
Profetului. 

Arlechinul arăta obosit şi vulnerabil. Se tot uita 
prin bucătărie de parcă s-ar fi aşteptat s-o atace cineva 
în orice clipă. 

— Nu prea am încredere în tine, dar nu am multe 
opţiuni în momentul ăsta. Sînt dispusă să te plătesc 
pentru ajutorul tău. 

— Nu vreau banii unui Arlechin. 


— Îmi vor garanta o anumită loialitate. 

— Am să te ajut gratis, Maya. Doar roagă-mă. 

Uitîndu-se în ochii Mayei, Vicki îşi dădu seama că 
cerea ceva ce-i era foarte greu unui Arlechin să dea. Să 
ceară ajutorul altei persoane necesita un anumit grad 
de umilinţă şi recunoaşterea propriei slăbiciuni. 
Arlechinii erau susținuți de mîndrie şi de încrederea lor 
de nezdruncinat. 

Maya mormăi cîteva cuvinte, apoi încercă din 
nou, rostind foarte clar. 

— Vreau să mă ajuţi. 

— Da. Cu mare plăcere. Ai un plan? 

— Trebuie să-i găsesc pe doi fraţi înainte să-i 
prindă Tabula. Nu va trebui să atingi o armă de foc sau 
un cuţit. Nu va trebui să răneşti pe nimeni. Doar să mă 
ajuţi să angajez un mercenar care nu mă va trăda. 
Tabula sînt foarte puternici în ţara asta, iar Shepherd îi 
ajută. Nu pot face asta singură. 

— Vicki? 

Mama ei le auzise vocile. 

— Ce se întîmplă? Avem vizitatori? 

Josetta era o femeie masivă cu faţa lată. În 
dimineaţa aceea purta un costum-pantalon verde- 
pădure, şi medalionul în formă de inimă în care ţinea 
fotografia soţului ei mort. Veni în prag, apoi se opri 
văzind-o pe străină. Cele două femei se uitară una la 
cealaltă, şi încă o dată Maya atinse tubul în care ţinea 
sabia. 

— Mamă, ea este ... 


— Ştiu cine e - o păcătoasă ucigaşă care a adus 
moartea în viaţa noastră. 

— Încerc să găsesc doi fraţi, zise Maya. Ar putea 
fi Călători. 

— Isaac T. Jones a fost ultimul Călător. Nu mai 
sînt alţii. 

Maya o atinse pe Vicki pe braţ. 

— Tabula supraveghează casa asta. Uneori au 
echipamente care le permit să vadă prin pereţi. Nu pot 
să mai rămîn aici. E periculos pentru noi toţi. 

Vicki stătea în picioare între mama ei şi Arlechin. 
O parte atît de mare păruse confuză şi vagă pînă în 
acel moment, ca o fotografie nefocalizată în care 
figurile neclare fugeau de aparat. Dar acum, chiar 
acum, avea de-a face cu o alegere adevărată. Să mergi 
e uşor, spusese Profetul. Dar e nevoie de credinţă ca să 
găseşti calea cea bună. 

— Am s-o ajut. 

— Nu, zise Josetta. Nu-ţi dau permisiunea. 

— N-am nevoie de permisiunea ta, mamă. 

Vicki îşi luă geanta şi ieşi în curtea din spate. 
Maya o ajunse din urmă după ce străbătuse deja 
peluza. 

— Ţine minte un lucru, zise Maya. Lucrăm 
împreună, dar tot nu am încredere în tine. 

— În regulă. N-ai încredere în mine. Şi care-i 
primul lucru pe care trebuie să-l facem? 

— Să ne agăţăm de gard şi să sărim. 


XXX 


Thomas Walks the Ground îi dăduse Mayei o 
furgonetă Plymouth. Nu avea geamuri laterale, aşa că 
putea dormi în spate dacă era cazul. Cînd Vicki se urcă 
în furgonetă, Maya îi spuse să-şi dea jos toate hainele. 

— De ce să fac una ca asta? 

— Tu şi cu mama ta aţi rămas în casă în ultimele 
două zile? 

— Nu tot timpul. Am fost să-l vedem pe 
Reverendul Morganfield. 

— Tabula au intrat în casa voastră şi au 
percheziţionat-o. Au pus probabil bile de localizare în 
hainele şi bagajele tale. Odată ce părăseşti zona, un 
satelit te va depista. 

Simţindu-se un pic stingherită, Vicki se duse în 
partea din spate a furgonetei şi-şi scoase pantofii, 
bluza şi pantalonii. În mîna Mayei apăru un stilet, iar 
aceasta folosi arma ca să verifice fiecare tiv şi fiecare 
cusătură. 

— "Ţi-ai dus de curind pantofii la reparat? întrebă 
ea. 

— Nu. Niciodată. 

— Cineva a umblat cu ciocanul la ei. 

Maya viri vîrful cuţitului sub toc şi-l scoase afară. 
În toc fusese scobit o mică adîncitură. Întoarse 
pantoful cu susul în jos şi o bilă albă de localizare îi 
căzu în palmă. 

— Minunat. Acum ştiu c-ai părăsit casa. 

Maya aruncă bila pe fereastră şi conduse într-un 
cartier coreean de pe Western Avenue. Cumpărară o 


pereche nouă de pantofi pentru Vicki, apoi trecură pe 
la o biserică adventistă şi luară o duzină de pamflete 
religioase. Dindu-se drept misionar adventist, Vicki 
vizită casa lui Gabriel de lingă autostradă şi bătu la 
uşă. Nu era nimeni acasă, dar se simţi de parc-ar fi fost 
urmărită. 

Cele două femei conduseră în parcarea unui 
magazin cu depozit şi se duseră în spatele furgonetei. 
În timp ce Vicki o privea, Maya conectă un laptop la un 
telefon prin satelit şi tastă un număr de telefon. 

— Ce faci? 

— Intru pe Internet. E periculos din cauza 
Carnivorei. 

— Ce-i asta? 

— Numele unui program de supraveghere a 
Internet-ului creat de FBI. Agenţia Naţională de 
Securitate a realizat instrumente şi mai puternice, dar 
tatăl meu şi prietenii lui Arlechini au continuat să 
folosească termenul de „Carnivoră”. Vechiul nume le 
amintea să aibă grijă cînd folosesc Internet-ul. 
Carnivora este un program de „adulmecare” a 
pachetelor de informaţii care investighează tot ce 
circulă printr-o anumită reţea. Are în vedere anumite 
site-uri web şi adrese de e-mail, dar detectează şi 
anumite cuvinte şi sintagme declanşatoare. 

— Şi Tabula ştiu de acest program? 

— Au acces neautorizat prin intermediul 
operaţiunii lor de monitorizare a Internet-ului. 

Maya începu să tasteze. 


— Poţi să eviţi Carnivora folosind un limbaj 
moderat care să evite cuvintele declanşatoare. 

Vicki se duse pe scaunul din faţă al furgonetei şi 
fu atentă la parcare, în timp ce Maya îl căuta pe un alt 
Arlechin. Cetăţenii ieşeau din magazinul cu depozit cu 
coşuri de cumpărături foarte mari umplute cu virf cu 
mîncare, haine şi aparate electronice. Coşurile erau 
grele din cauza tuturor lucrurilor din ele, iar cetăţenii 
trebuiau să se aplece în faţă ca să le împingă spre 
maşini. Vicki îşi aminti că în liceu citise despre Sisif, 
regele grec condamnat să împingă pe vecie un bolovan 
în sus pe panta unui munte. 

După ce căută pe cîteva site-uri web şi tastă 
diferite cuvinte-cheie, Maya îl găsi pe Linden. Vicki se 
uita peste umărul Mayei cum aceasta trimitea mesaje 
instantanee folosind un limbaj moderat. Shepherd, 
Arlechinul trădător, deveni „nepotul unui om 
cumsecade” care „se angajase la o firmă concurentă” şi 
distrusese „posibila noastră asociere de afaceri”. 

— Eşti bine, sănătoasă? întrebă Linden. 

— Da. 

— Probleme cu negocierea? 

— Carne rece de două ori, tastă Maya. 

— Destule instrumente? 

— Suficiente. 

— Condiţia fizică? 

— Obosită, dar fără probleme. 

— Te asistă cineva? 

— Un angajat local de la Jones şi Compania. 
Angajez un profesionist azi. 


— Bine. Fonduri disponibile. 

Ecranul rămase gol o secundă, apoi Linden tastă. 

— Ultima dată am auzit de prietenul meu cu 
patruzeci şi opt de ore în urmă. Îşi sugerez să cauţi... 

Informatorul lui Linden din interiorul Fundaţiei 
Evergreen îi dăduse şase adrese unde puteau fi găsiţi 
Michael şi Gabriel Corrigan. Acestea erau însoţite de 
notițe scurte de genul: „Joacă golf cu M.” sau „Prieten 
de-al lui G.” 

— Mulţumesc. 

— Încerc să obţin mai multe date. Noroc. 

Maya scrise adresele şi închise calculatorul. 

— Mai avem cîteva locuri pe care să le verificăm, 
îi spuse lui Vicki. Dar trebuie să angajez un mercenar - 
cineva care să mă poată acoperi. 

— Ştiu pe cineva. 

— Face parte din vreun trib? 

— Ce înseamnă asta? 

— Unii dintre oamenii care resping Uriaşa 
Maşinărie se string în grupuri care trăiesc la diferite 
niveluri clandestine. Unele triburi resping alimentele 
produse de Uriaşa Maşinărie. Altele resping muzica şi 
stilurile vestimentare ale Uriaşei Maşinării. Unele 
triburi încearcă să-şi ducă viaţa conform religiei lor. 
Acestea resping teama şi bigotismul Maşinăriei. 

Vicki rise. 

— Atunci Biserica lui Isaac T. Jones este un trib. 

— Aşa e. 

Maya porni maşina şi ieşi din parcarea imensă. 


— Un trib de luptători este un grup care se poate 
apăra fizic de Maşinărie. Arlechinii îi folosesc ca 
mercenari. 

— Hollis Wilson nu face parte din nici un grup. 
Dar chiar ştie să lupte. 

În timp ce se îndreptau spre partea de sud a Los 
Angeles-ului, Vicki îi explică faptul că Biserica Divină 
îşi dăduse seama că tinerii adepţi puteau fi ispitiţi de 
materialismul ţipător al Noului Babilon. Adolescenţii 
erau încurajați să fie misionari ai bisericii în Africa de 
Sud sau în Caraibi. Aceasta era considerată o 
modalitate bună de a canaliza energia lor tinerească. 

Hollis Wilson făcea parte dintr-o familie 
binecunoscută a bisericii, dar refuzase să devină 
misionar şi începuse să iasă cu membri ai bandelor din 
cartier. Părinţii lui se rugaseră pentru el şi-l încuiaseră 
în cameră. Odată venise acasă la două dimineaţa şi 
găsise acolo un preot Jonesie care aştepta să 
exorcizeze demonul din inima tînărului. Cînd Hollis fu 
arestat în apropierea unei maşini furate, Dl. Wilson îşi 
duse fiul la un curs de karate de la Liga locală de 
atletism a poliţei. Se gîndi că profesorul de karate ar 
putea reuşi să dea o consistenţă vieţii împrăştiate a lui 
Hollis. 

Lumea disciplinată a artelor marţiale fu 
adevărata putere care-l îndepărtă pe Hollis de biserică. 
După ce primise o centură neagră la karate de gradul 
al patrulea, Hollis îl însoţi pe unul din profesorii săi în 
America de Sud. Ajunse în cele din urmă la Rio de 


Janeiro, unde trăi timp de şase ani, devenind expert 
într-un stil brazilian de arte marţiale denumit capoeira. 

— Apoi s-a întors la Los Angeles, zise Vicki. L-am 
întîlnit la nunta surorii lui. A înfiinţat o şcoală de arte 
marţiale în South Central. 

— Descrie-mi-l. Cum arată? E masiv? Slab? 

— Are umerii laţi, dar e zvelt. Are părul scămos 
ca un rastafarian”?. 

— Şi ce fel de personalitate are? 

— E încrezător şi orgolios. Crede că e darul lui 
Dumnezeu pentru femei. 

Şcoala de arte marţiale a lui Hollis Wilson era pe 
Florence Avenue, înghesuită între un magazin de 
băuturi şi un centru de închirieri video. Cineva pictase 
cuvinte pe fereastra dinspre trotuar cu un roşu şi un 
galben ţipător: APĂRAŢI-VĂ! KARATE, KICKBOXING 
ŞI CAPOEIRA BRAZILIAN. FĂRĂ CONTRACTE. 
ÎNCEPĂTORII SÎNT BINEVENIŢI. 

Auziră zgomot de tobe cînd se apropiară de 
şcoală, iar sunetul deveni mai puternic cînd deschiseră 
uşa din faţă. Hollis luase foi de placaj şi construise o 
zonă de recepţie cu un birou şi scaune pliante. 
Programul cursurilor era prins cu pioneze de un panou 
de afişaj, alături de afişe care făceau reclamă la 
campionate locale de karate. Maya şi Vicki trecură de 
două vestiare mici cu cuverturi vechi atîrnate în locul 
uşilor, şi dădură într-o încăpere lungă, fără ferestre. 


32 Membru al unei secte religioase (rastafarianism) originară din 


Jamaica. 


Un bătrîn bătea la o tobă conga* într-un colţ, iar 
sunetul se reverbera de pereţii din beton. Îmbrăcaţi cu 
tricouri şi pantaloni albi de bumbac, practicanţii de 
capoeira stăteau în cerc. Băteau din palme în ritmul 
tobei şi-i urmăreau pe doi bărbaţi care se luptau. Unul 
din luptători era un latino-american scund care purta 
un tricou pe care scria Gîndeşte critic! Încerca să se 
apere de un negru de douăzeci şi ceva de ani care 
dădea instrucţiuni printre lovituri. Negrul aruncă o 
privire spre vizitatori, iar Vicki atinse braţul Mayei. 
Hollis Wilson avea picioare lungi şi braţe musculoase. 
Codiţele sale împletite ajungeau pînă la umeri. După ce 
priviră cîteva minute, Maya se întoarse şi-i şopti lui 
Vicki: 

— Ăla e Hollis Wilson? 

— Da. Cel cu părul lung. 

Maya dădu din cap. 

— Da, e bun. 

Capoeira era un amestec ciudat de graţie şi 
violenţă care arăta ca un dans ritual. După ce Hollis şi 
latino-americanul terminară schimbul de lovituri, alţi 
doi intrară în cerc. Începură să sară unul la celălalt, 
strecurind cîte un element precum roata şi lovituri de 
pumn şi lovituri de picior din răsucire. Dacă cineva 
cădea la podea, ştia cum să lovească cu piciorul în sus 
sprijinindu-se cu palmele de podea. Mişcarea era 
continuă, şi toţi aveau tricourile erau ude de 
transpiratie. 


32 Tobă înaltă, acționată cu degetele şi cu palmele. 


Făcură ocolul cercului o dată, Hollis intervenind 
ca să atace sau să apere. Toboşarul bătu mai repede şi 
fiecare persoană se luptă a doua oară, apoi urmă o 
serie finală de meciuri care puneau accentul pe 
mişcările de picioare şi pe loviturile laterale cu piciorul 
la viteza trăsnetului. Hollis dădu din cap spre toboşar 
şi luptele se încheiară. 

Epuizaţi, elevii se aşezară pe podea. Făceau 
extensii cu picioarele şi inspirau adînc. Hollis nu arăta 
obosit deloc. Se plimba înainte şi înapoi prin faţa lor, 
vorbind în cadenţa unui predicator Jonesie. 

— Există trei feluri de reacţii umane: deliberate, 
instinctive şi automate. Cele deliberate se produc cînd 
te gîndeşti la acţiunile tale. Cele instinctive sînt atunci 
cînd pur şi simplu reacţionezi. Cele automate sînt 
atunci cînd faci ceva din obişnuinţă, deoarece ai mai 
făcut acel lucru şi înainte. 

Hollis făcu o pauză şi se uită la elevii care 
stăteau pe jos în faţa lui. părea să le evalueze puterea 
şi slăbiciunile. 

— În Noul Babilon, mulţi din cei pe care-i 
cunoaşteţi cred că acţionează deliberat cînd de fapt se 
comportă automat. Ca nişte roboţi, îşi conduc maşina 
pe autostradă, merg la lucru, încasează un cec în 
schimbul sudorii, durerii şi umilinţei, apoi conduc 
înapoi spre casă, unde ascultă risetele false de la 
televizor. Sînt deja morţi sau pe moarte. Dar nu o ştiu. 

Mai sînt şi alţi oameni - băieţii şi fetele 
petrecăreţe. Fumează nişte iarbă. Beau nişte bere. 
Încearcă să agaţe pe cineva pentru o partidă rapidă de 


sex. Cred că sînt în legătură cu instinctele lor, cu 
puterea lor naturală, dar ştiţi ceva? Şi ei sînt nişte 
automate. 

Luptătorul e diferit. Luptătorul îşi foloseşte 
puterea creierului pentru a fi deliberat şi puterea inimii 
ca să fie instinctiv. Luptătorii nu sînt niciodată nişte 
automate, decît atunci cînd se spală pe dinţi. 

Hollis făcu o pauză şi-şi desfăcu braţele. 

— Încercaţi să gîndiţi. Simţiţi. Fiţi reali. 

Bătu din palme. 

— Asta-i tot pe ziua de azi. 

Elevii se înclinară în faţa profesorului lor, îşi 
luară sacii de sport, se încălţară cu şlapi în picioarele 
desculţe şi părăsiră şcoala. Hollis şterse nişte 
transpiraţie de pe podea cu un prosop şi se întoarse 
spre Vicki zîmbind. 

— Asta chiar că e o surpriză, spuse el. Eşti 
Victory From Sin Fraser - fiica Josettei Fraser. 

— Eram o fetiţă cînd ai părăsit biserica. 

— Îmi amintesc. Slujba de rugăciuni de miercuri 
seara. Grupul de tineret de vineri seara. Cina laolaltă 
de duminică seara. Întotdeauna mi-au plăcut cîntecele. 
Biserica are muzică bună. Dar erau cam multe 
rugăciuni pentru mine. 

— E clar că nu erai credincios. 

— Cred în multe lucruri. Isaac T. Jones a fost un 
mare profet, dar nu e ultimul. 

Hollis se îndreptă spre intrare. 


— Cum de eşti aici, şi cine e prietena ta? 
Cursurile de începători au loc miercuri, joi şi vineri 
seara. 

— Nu sîntem aici ca să învăţăm să luptăm. Ea e 
prietena mea, Maya. 

— Şi cine eşti tu? O convertită albă? 

— Ăsta e un comentariu nesocotit, zise Vicki. 
Profetul a acceptat toate rasele. 

— Încerc doar să ajung la miezul lucrurilor, 
domnişoară Victory From Sin. Dacă nu sînteţi aici 
pentru lecţii, atunci aţi venit să mă invitaţi la vreo 
slujbă bisericească. Cred că Reverendul Morganfield s- 
a gîndit că va obţine o reacţie mai bună de la mine 
dacă va trimite două femei drăguţe să stea de vorbă cu 
mine. Asta ar putea fi adevărat, dar tot nu merge. 

— N-are nimic de-a face cu biserica, spuse Maya. 
Vreau să te angajez ca luptător. Presupun că ai arme 
sau acces la ele. 

— Şi cine naiba eşti tu? 

Vicki se uită la Maya, cerîndu-i permisiunea. 
Arlechinul îşi mişcă uşor ochii. „Spune-i”. 

— Ea e Maya. E un Arlechin care a venit la Los 
Angeles ca să-i caute pe doi Călători care încă nu-şi 
cunosc puterea. 

Hollis păru surprins, apoi rise zgomotos. 

— Da, iar eu sînt regele lumii. Nu mă lua cu 
prostiile astea, Vicki. Nu mai există Călători sau 
Arlechini. Toţi au fost vînaţi şi ucişi. 


— Sper că toată lumea crede la fel, zise Maya 
calm. E mai uşor pentru noi dacă nimeni nu crede că 
existăm. 

Hollis se holbă la Maya, ridicînd din sprincene ca 
şi cum îi punea la îndoială dreptul de a se afla în 
încăpere. Apoi îşi depărtă picioarele într-o postură de 
luptă şi dădu un pumn cu viteză redusă. Vicki ţipă, dar 
Hollis continuă atacul cu o lovitură la cap şi o lovitură 
încrucişată cu picioarele. Cînd Maya se dădu în spate 
poticnindu-se, tubul cu sabia îi căzu de pe umăr şi se 
rostogoli cîţiva centimetri pe podeaua de dale. 

Hollis făcu o roată care se termină printr-o 
lovitură încrucişată cu picioarele, pe care Maya reuşi s- 
o blocheze. Se mişcă mai repede, atacînd cu toată 
puterea şi viteza. Cu lovituri de picior şi de pumn, o 
împinse pe Maya spre perete. Ea îi respinse pumnii cu 
palmele şi antebraţele, îşi schimbă centrul de greutate 
pe piciorul drept şi-i dădu lui Hollis o lovitură frontală 
în vintre. Hollis căzu pe spate, se rostogoli pe podea şi 
sări în sus într-o altă combinaţie de mişcări. 

Acum se luptau dur, încercînd să se rănească 
unul pe celălalt. Vicki le strigă să se oprească, dar nici 
unul nu păru s-o audă. Acum că Maya îşi revenise din 
surprinderea iniţială, faţa ei era calmă, ochii priveau 
cu intensitate şi concentrare. Se apropie, dînd lovituri 
rapide cu pumnii şi picioarele, prin care încerca să 
provoace maximum de vătămări. 

Hollis se îndepărtă de ea dansînd. Chiar şi în 
situaţia asta, trebuia să le arate tuturor că era un 
luptător grațios şi inventiv. Cu lovituri de pumn 


circulare şi lovituri cu piciorul înapoi din răsucire, 
începu s-o împingă pe Maya prin încăpere. Arlechinul 
se opri cînd atinse cu pantoful tubul cu sabia. 

Se prefăcu că vrea să-l lovească pe Hollis la cap, 
se aplecă şi apucă tubul. Apoi sabia fu afară, mînerul 
fixîndu-se la locul lui cu un declic, în timp ce ea se 
năpustea spre atacator. Hollis îşi pierdu echilibrul, 
căzu pe spate, iar Maya se opri din mişcare. Virful 
lamei săbiei era la cinci centimetri distanţă de gitul lui 
Hollis Wilson. 

— Nu! strigă Vicki, şi vraja se rupse. Violenţa şi 
miînia dispărură fără urmă din încăpere. Maya îşi 
cobori sabia, iar Hollis se ridică în picioare. 

— Ştii, mi-am dorit întotdeauna să văd una din 
săbiile Arlechinilor. 

— Data viitoare cînd o să ne luptăm aşa, ai să fii 
mort. 

— Dar n-o să ne luptăm. Sîntem de aceeaşi parte 
a baricadei. 

Hollis întoarse capul şi-i făcu cu ochiul lui Vicki. 

— Şi cu cît aveţi de gînd să mă plătiţi, 
frumoaselor? 

Hollis conducea furgoneta albastră, iar Vicki 
stătea pe locul din dreapta. Maya se ghemui în spate, 
departe de geam. În timp ce traversau Beverly Hills, 
văzu imagini dispersate ale oraşului. Unele case erau 
construite în stil spaniol, cu acoperişuri de ţiglă roşie şi 
curţi. Altele arătau ca nişte versiuni moderne ale 
vilelor toscane. Citeva case erau pur şi simplu mari, 
neavînd nici un stil care să poată fi identificat; aveau 
porticuri elaborate deasupra uşii de la intrare şi false 
balcoane gen Romeo şi Julieta. Era ciudat să vezi atîtea 
clădiri care erau şi grandioase şi fără haz în acelaşi 
timp. 

Hollis traversă Sunset Boulevard şi începu să se 
îndrepte spre Canionul Coldwater. 

— Ok, zise. Ne apropiem. 

— E posibil să supravegheze locul. Încetineşte şi 
parchează înainte de a ajunge acolo. 

Hollis trase pe dreapta cîteva minute mai tirziu, 
iar Maya trecu în faţă ca să se uite prin parbriz. 
Parcaseră pe o stradă rezidenţială în pantă, unde 
casele erau construite aproape de bordura trotuarului. 
O furgonetă a Direcţiei de apă şi electricitate oprise la 
cîţiva metri de casa lui Maggie Resnick. Un bărbat în 


combinezon portocaliu se urca pe un stilp de 
electricitate, în timp ce alţi doi îl priveau de jos. 

— Pare în regulă, zise Hollis. 

Vicki scutură din cap. 

— Îi caută pe fraţii Corrigan. O furgonetă la fel 
cu asta stă de două zile în faţa casei mele. 

Ghemuită pe podeaua furgonetei, Maya scoase 
puşca de luptă din cutie şi o încărcă cu cartuşe. Puşca 
de luptă avea un pat de metal pe care-l lăsă în jos, 
astfel încît arma arăta ca un pistol mare. Cînd reveni la 
locurile din faţă, un SUV parcase în spatele furgonetei. 
Din el cobori Shepherd, care îi salută din cap pe falşii 
reparatori şi urcă treptele de lemn care duceau la 
intrarea casei cu două etaje. Sună la uşă şi aşteptă 
pînă cînd deschise o femeie. 

— Porneşte furgoneta, zise Maya. Şi condu pînă 
în dreptul casei. 

Hollis n-o ascultă. 

— Cine e tipul blond? 

— E un fost Arlechin pe nume Shepherd. 

— Şi ceilalţi doi? 

— Mercenari Tabula. 

— Cum vrei să rezolvi situația? întrebă Hollis. 

Maya nu spuse nimic. Celorlalţi le luară cîteva 
secunde pînă cînd înţeleseră că urma să-i distrugă pe 
Shepherd şi pe mercenari. Vicki arăta îngrozită, iar 
Arlechinul îşi văzu propria imagine reflectată în ochii 
fetei. 

— N-ai să omori pe nimeni, spuse Hollis încet. 

— Eu te-am angajat, Hollis. Eşti un mercenar. 


— 'Ţi-am spus condiţiile mele. Am să te ajut şi am 
să te protejez, dar n-am să te las să te duci la un străin 
şi să-l termini. 

— Shepherd e un trădător, spuse Maya. Lucrează 
pentru... 

Înainte să apuce să termine explicaţia, uşa 
garajului se ridică şi ieşi un bărbat pe o motocicletă. În 
timp ce sărea peste bordură, unul din reparatorii de la 
telefoane vorbi într-un radio portabil. 

Maya o atinse pe Vicki pe umăr. 

— Ăla e Gabriel Corrigan, zise. Linden mi-a spus 
că are o motocicletă. 

Gabriel coti pe Coldwater Canyon Drive şi se 
îndreptă în susul dealului spre Mulholland. Cîteva clipe 
mai tîrziu, trei motociclişti cu căşti negre ţişniră pe 
lîngă furgonetă şi se luară după el. 

— Se pare că îl aşteptau şi alţii. 

Hollis porni motorul şi apăsă pe acceleraţie. 
Derapînd dintr-o parte în alta pe cauciucurile uzate, 
furgoneta o luă în sus prin canion. Peste cîteva minute, 
virau pe Mulholland Drive, strada cu două benzi care 
mergea pe marginea dealurilor Hollywood. Dacă 
priveai la stînga puteai vedea o ceaţă cafenie care 
acoperea o vale plină de case, piscine de culoare 
albastru-deschis şi clădiri de birouri. 

Maya schimbă locul cu Vicki şi se aşeză cu puşca 
la geamul pasagerului. Cele patru motociclete erau 
deja cu mult în faţa lor, şi pierdură din vedere grupul 
cîteva clipe cînd furgoneta intră într-o curbă. Drumul 
deveni din nou drept. Maya se uită cum unul din 


motociclişti scoate o armă care arăta ca un pistol 
trasor. Acesta se apropie de Gabriel, trase în 
motocicleta lui şi rată. Bombarda atinse asfaltul subţire 
aproape de marginea drumului şi pavajul explodă. 

— Ce naiba a fost asta? strigă Hollis. 

— Trage cu o Hatton round, zise Maya. 
Bombarda e un amestec de ceară şi pilitură de metal. 
Încearcă să-i spargă roata din spate. 

Imediat motociclistul Tabula rămase în urmă, în 
timp ce ceilalţi doi însoțitori continuară urmărirea. O 
camionetă venea din direcția opusă. Şoferul 
înspăimiîntat claxonă şi făcu semn cu mîinile, încercînd 
să-l avertizeze pe Hollis despre ceea ce tocmai văzuse. 

— Nu-l omori! strigă Vicki în timp ce se apropiau 
de primul motociclist. 

Rămînind aproape de marginea drumului, 
mercenarul Tabula încărcă altă bombardă în pistolul 
trasor. Maya propti ţeava puştii de marginea ferestrei 
deschise şi trase, spulberind roata din faţă a 
motocicletei. Aceasta făcu un salt brusc spre dreapta, 
se izbi de un perete de susţinere din beton, iar 
motociclistul fu aruncat într-o parte. 

Maya încărcă din nou magazia puştii. 

— Nu te opri! strigă. Nu vrem să-i pierdem! 

Furgoneta se zgilţiia de parcă n-ar fi putut să 
meargă mai repede, dar Hollis călcă pedala de 
acceleraţie pînă la fund. Auziră o bubuitură şi cînd 
ajunseră în următorul viraj, văzură că un alt motociclist 
rămăsese în urmă ca să încarce altă bombardă în 


pistolul trasor. Închise ţeava şi coti înainte ca ei să-l 
ajungă din urmă. 

— Mai repede! strigă Maya. 

Hollis strînse bine volanul cînd derapară în altă 
curbă. 

— Nu pot. Unul din cauciucurile astea o să 
explodeze. 

— Mai repede! 

Al doilea motociclist ţinea pistolul trasor cu 
dreapta, în timp ce se agăța cu stînga de ghidon. Lovi o 
groapă şi aproape că pierdu controlul asupra 
motocicletei. Cînd încetini, furgoneta îl ajunse din 
urmă. Hollis îl depăşi pe stînga. Maya trase în roata din 
spate, iar motociclistul fu aruncat peste ghidon. 
Furgoneta nu încetini şi intră în alt viraj. O berlină 
mare, verde venea spre ei, claxonînd şi cotind brusc. 
Întoarceţi-vă, gesticulă şoferul, întoarceţi-vă. 

Trecură de virajul spre Laurel Canyon, claxonînd 
şi cotind ca să evite alte maşini cînd trecură pe roşu. 
Maya auzi o a treia bubuitură, dar nu-l văzu pe Gabriel 
şi pe al treilea motociclist. Apoi ieşiră dintr-o curbă şi 
văzură drumul îngust care cobora. Roata din spate a lui 
Gabriel fusese lovită, dar motocicleta continua să 
meargă. Din cauciucul sfirtecat ieşea fum, şi se auzea 
un zgomot hîrşiit de oţel pe asfalt. 

— Gata! strigă Hollis. Conduse maşina pe 
mijlocul drumului şi-l depăşi pe motociclist prin stînga. 

Maya ieşi afară pe fereastră, cu patul puştii 
sprijinit de portiera furgonetei, şi apăsă pe trăgaci. 
Gloanţele atinseră rezervorul motocicletei, iar acesta 


explodă ca o bombă cu benzină/un cocteil Molotov. 
Tabula fu azvirlit într-un şanţ. 

La cinci sute de metri mai încolo, Gabriel coti 
într-o alee. Opri motocicleta, sări de pe ea şi începu să 
alerge. Hollis intră şi el pe alee, iar Maya sări din 
furgonetă. Era prea departe de Gabriel. Avea să fugă. 
Dar sprintă după el şi strigă primul lucru care-i trecu 
prin minte. 

— Tatăl meu îl cunoştea pe tatăl tău! 

Gabriel se opri pe marginea pantei. Ciţiva paşi 
mai încolo, s-ar fi prăbuşit pe o coastă abruptă plină de 
tufişuri. 

— Era Arlechin! strigă Maya. Îl chema Thorn! 

Şi aceste cuvinte - numele tatălui ei - îl atinseră 
pe Gabriel. Arăta dintr-o dată ca un om uimit şi 
disperat să afle. Ignorînd puşca din mîinile Mayei, făcu 
un pas spre ea. 

— Cine sînt eu? 

Nathan Boone îi aruncă o privire lui Michael în 
timp ce avionul cu reacţie particular se îndrepta spre 
est, zburînd peste pătratele şi dreptunghiurile fermelor 
din Iowa. Înainte de a decola de pe aeroportul Long 
Beach, tînărul părea să doarmă. Acum faţa sa era 
moartă, lipsită de orice reacţie. Poate medicamentele 
erau prea puternice, se gîndi Boone. Poate că au 
provocat leziuni permanente ale creierului. 

Se întoarse în scaunul de piele şi se uită la 
medicul care stătea lingă el. Dr. Potterfield era doar un 
alt mercenar, dar se purta de parcă ar fi avut privilegii 
speciale. Lui Boone îi făcea plăcere să-i dea ordine. 

— Verifică semnele vitale ale pacientului. 

— Am făcut-o acum un sfert de oră. 

— Fă-o din nou. 

Dr. Potterfield îngenunche lingă targă, atinse 
artera carotidă a lui Michael şi-i luă pulsul. Îl ascultă la 
inimă şi la plămîni, îi întredeschise o pleoapă şi-i studie 
irisul. 

— N-aş recomanda să-l ţinem anesteziat încă o zi. 
Pulsul e puternic, dar respiraţia devine din ce în ce mai 
slabă. 

Boone se uită la ceas. 


— Ce zici de încă patru ore? După asta o să 
aterizăm la New York şi o să-l ducem la centru de 
cercetare. 

— Patru ore nu or să schimbe cu nimic situaţia. 

— Mă aştept să fii aici cînd se trezeşte, spuse 
Boone. Şi dacă e vreo problemă, sînt sigur că o să îţi 
asumi bucuros întreaga răspundere. 

Miîinile lui Potterfield tremurară uşor în timp ce 
scotea un termometru digital din geanta sa neagră şi 
introducea senzorul în urechea lui Michael. 

— Nu vor fi nici un fel de probleme pe termen 
lung, dar nu te aştepta să poată urca pe munte imediat. 
E ca şi cum şi-ar reveni dintr-o anestezie generală. 
Pacientul va fi confuz şi slăbit. 

Boone se răsuci la loc spre masa mică din 
mijlocul avionului. Era enervat că trebuise să plece din 
Los Angeles. Unul din angajaţii săi, un tînăr pe nume 
Dennis Prichett, stătuse de vorbă cu motocicliştii răniţi 
care-l urmăriseră pe Gabriel Corrigan. Era limpede că 
Maya îşi făcuse aliaţi şi-l prinsese pe tinăr. Echipa din 
Los Angeles avea nevoie de îndrumare, dar 
instrucţiunile lui Boone erau clare. Proiectul Crossover 
avea cea mai mare prioritate. În momentul în care 
obținea controlul asupra oricăruia dintre fraţi, Boone 
trebuia să-l escorteze personal la New York. 

Marea parte a zborului îşi petrecuse timpul 
căutînd-o pe Maya cu ajutorul calculatorului. Toate 
aceste eforturi erau canalizate prin centrul Fraţilor de 
monitorizare a Internet-ului amplasat într-un loc 
ascuns din centrul Londrei. 


Intimitatea devenise o ficţiune convenabilă. 
Kennard Nash ţinuse odată o prelegere pe tema asta 
unui grup de angajaţi ai Fundaţiei Evergreen. Noua 
monitorizare electronică schimbase societatea; era ca 
şi cum toată lumea fusese mutată într-o casă japoneză 
tradiţională cu pereţii interiori făcuţi din bambus şi 
hîrtie. Deşi îi puteai auzi pe ceilalţi cum strănută, 
vorbesc şi fac dragoste, se presupunea că nu trebuie să 
dai atenţie unor asemenea lucruri. Trebuia să pretinzi 
că pereţii erau solizi şi că nu lăsau să treacă sunetele. 
Oamenii se simțeau la fel cînd treceau pe lîngă o 
cameră de supraveghere sau foloseau un telefon mobil. 
Zilele astea autorităţile foloseau la Aeroportul 
Heathrow aparate speciale cu raze X care puteau 
vedea prin hainele pasagerilor. Era supărător să-ţi dai 
seama că diverse organizaţii te urmăreau, îţi ascultau 
convorbirile şi-ţi supravegheau cumpărăturile - aşa că 
majoritatea oamenilor pretindeau că nu e adevărat. 

Oficialii de la putere care-i sprijineau pe Fraţi le 
furnizaseră coduri de acces la baze de date cruciale. 
Cea mai mare sursă era sistemul de Informare totală, 
înfiinţat de guvernul american după promulgarea legii 
Patrioţilor din SUA. Baza de date a sistemului de 
Informare totală era concepută să proceseze şi să 
analizeze fiecare tranzacţie din ţară asociată cu un 
calculator. Ori de cîte ori cineva folosea o carte de 
credit, împrumuta o carte de la bibliotecă, transfera 
bani peste ocean sau mergea într-o excursie, 
informaţiile erau introduse în baza de date 
centralizată. Cîţiva ultraliberali obiectaseră faţă de 


această intruziune, aşa că guvernul transferase 
controlul programului către serviciile de informaţii şi-i 
schimbaseră numele în sistemul de Informare 
împotriva terorismului. Odată ce cuvîntul „totală” 
fusese înlocuit cu „terorism”, toate criticile încetară. 

Alte ţări promulgau noi legi privind siguranţa şi 
îşi înfiinţau propriile versiune ale sistemului de 
informare totală. În plus, diverse societăţi private 
colectau şi vindeau informaţii personale. Dacă angajaţii 
Tabula de la centrul de calculatoare din Londra nu 
reuşeau să obţină codurile de acces, aveau programe 
denumite Peephole*t, Hacksaw5 şi Sledgehammers* 
care le permiteau să spargă sistemele de protecţie de 
tip firewall şi să intre în toate bazele de date din lume. 

Boone simţea că cele mai promițătoare arme în 
lupta împotriva duşmanilor Fraţilor erau noile 
programe de imunologie computaţională. Programele 
IC fuseseră create iniţial ca să supravegheze sistemul 
de calculatoare al Poştei Regale din Anglia. Programele 
Fraţilor erau acum şi mai puternice. Ele tratau întregul 
Internet ca şi cum ar fi fost un uriaş corp omenesc. 
Programele acționau ca nişte limfocite electronice care 
atacau ideile şi informaţiile periculoase. 

În ultimii ani, programele IC fuseseră eliberate 
pe Internet de echipa IT a Fraţilor. Programele 
autonome rătăceau neobservate prin mii de sisteme de 
calculator. Uneori zăboveau asemenea unei limfocite în 
calculatorul de acasă al unei persoane, aşteptind să 
În limba engleză, Orificiu de observaţie. 


În limba engleză, Bomfaierul. 
În limba engleză, Barosul. 


apară o idee „infecţioasă”. Dacă depista ceva suspect, 
programul se întorcea la calculatorul-gazdă din Londra 
pentru alte instrucţiuni. 

Oamenii de ştiinţă ai Fraţilor făceau de 
asemenea experienţe cu un nou program interactiv 
care-i putea pedepsi pe inamicii Fraţilor, ca un grup de 
leucocite care anihilează o infecţie. Programul IC 
identifica persoanele care-i menţionau pe Călători sau 
Arlechini în comunicațiile lor prin intermediul Internet- 
ului. Apoi programul elibera automat în calculatorul 
persoanelor respective un virus care distrugea datele. 
O mică parte dintre cei mai periculoşi viruşi de 
calculator de pe Internet fuseseră creaţi de Fraţi sau 
de aliaţii lor din guverne. Era uşor să dai vina pe un 
pirat informatic de şaptesprezece ani din Polonia. 

Maya fusese depistată folosindu-se atît 
imunologia  computaţională, cît şi o scanare 
convențională a datelor. Cu trei zile mai înainte, 
Arlechinul intrase într-un depozit de piese auto şi 
omorise nişte mercenari. Cînd Maya părăsise zona, 
trebuia fie să meargă pe jos, fie să o ducă cineva cu 
maşina, să cumpere o maşină sau să găsească un 
mijloc de transport public. Cei de la centrul de 
calculatoare din Londra trecuseră în revistă rapoartele 
poliţiei din Los Angeles referitoare la o tînără în zona 
vizată. Deoarece aici nu avuseseră succes, intraseră în 
sistemele informatice ale companiilor de taximetre ca 
să descopere ce pasageri chemaseră taxiuri în perioada 
de patru ore de după crime. Adresele de unde fuseseră 
luate taxiurile şi cele la care fuseseră lăsaţi pasagerii 


fură corelate cu informaţiile obţinute de programele 
IC. Calculatorul central avea numele şi adresele a mii 
de persoane care ar fi putut să-i ajute pe Călători sau 
pe Arlechini. 

Cu cinci ani în urmă, echipa de evaluare 
psihologică a Fraţilor intrase în calculatoarele 
cluburilor de cumpărături ale magazinelor alimentare 
americane. Ori de cîte ori cineva cumpăra ceva şi 
folosea  card-ul de reduceri, cumpărăturile erau 
introduse într-o bază de date generală. În timpul 
studiului iniţial, psihologii Fraţilor încercaseră să 
găsească corelaţia dintre consumul de alimente şi 
alcool al unei persoane şi afilierea sa politică. Boone 
văzuse unele din rezultatele statistice, şi acestea erau 
fascinante. Femeile care trăiau în partea de nord a 
Californiei şi cumpărau mai mult de trei feluri de 
muştar erau de obicei liberale. Bărbaţii care cumpărau 
bere scumpă la sticle în partea de est a Texasului erau 
de obicei conservatori. Cu ajutorul unei adrese a 
domiciliului şi a datelor de la un minim de două sute de 
cumpărături de la magazinele alimentare, echipa de 
evaluare psihologică putea prevesti corect atitudinea 
unei persoane faţă de o carte de identitate obligatorie 
pentru cetăţeni. 

Lui Boone i se părea interesant să vadă ce fel de 
oameni opuneau rezistenţă disciplinei şi ordinii sociale. 
Opoziția venea uneori din partea iubitorilor de copaci 
care erau împotriva tehnologiei şi respingeau 
alimentele fabricate de  Uriaşa  Maşinărie. Dar 
grupurile care făceau probleme erau de asemenea 


organizate de pasionaţii de înaltă tehnologie care 
mîncau batoane de ciocolată la cină şi căutau pe 
Internet zvonuri cu privire la Călători. 

Cînd Boone zbura deja deasupra Pennsylvaniei, 
centrul de monitorizare îi trimisese un mesaj pe 
calculator. Adresa la care a fost lăsată corespunde 
locuinţei lui Thomas Walks the Ground - nepotul unui 
Călător amerindian eliminat. Imunologia 
computaţională a depistat remarci negative referitoare 
la Fraţi făcute de acest individ pe un site web al 
tribului Ciorilor. 

Avionul cu reacţie se înclină mult pe o aripă în 
timp ce se apropiau de un aeroport regional din 
apropierea centrului de cercetare al Fundaţiei 
Evergreen. Boone îşi închise calculatorul şi îi aruncă o 
privire lui Michael. Fraţii îl găsiseră pe acest tînăr şi-l 
salvaseră de Arlechini, dar el ar putea refuza să 
coopereze. Pe Boone îl enerva faptul că oamenii încă 
mai refuzau să recunoască adevărul. Nu era cazul să-şi 
facă griji în legătură cu religia sau filosofia; adevărul 
era determinat de cei care erau la putere. 


XXX 


Avionul fundației  ateriză la aeroportul 
Westchester County şi rulă încet pînă la un hangar 
privat. Cîteva minute mai tîrziu, Boone cobori treptele 
avionului. Cerul era plumburiu din cauza norilor, şi în 
aer plutea un miros de toamnă rece. 


Lawrence Takawa aştepta lîngă ambulanţa care 
urma să-l transporte pe Michael la Centrul de 
cercetare al Fundaţiei Evergreen. Acesta dădu ordine 
unei echipe de paramedici, apoi se duse spre Boone. 

— Bun venit înapoi. Cum e Michael? 

— Va fi bine. La centru e totul pregătit? 

— Eram pregătiţi de acum două zile, dar a trebuit 
să facem nişte ajustări de ultim moment. Generalul 
Nash a contactat echipa de evaluare psihologică şi 
aceştia ne-au dat o nouă strategie privind modul în 
care să tratăm cu Michael. 

În vocea lui Lawrence Takawa era o uşoară 
tensiune, iar Boone se uită la tînăr. De fiecare dată 
cînd îl vedea pe asistentul lui Nash, acesta ducea ceva 
- o mapă, un dosar, o foaie de hirtie - un obiect care-i 
proclama autoritatea. 

— Ai o problemă cu asta? întrebă Boone. 

— Noua strategie pare cam agresivă, spuse 
Lawrence. Nu ştiu dacă asta e necesar. 

Boone se întoarse pe călcîie şi privi înapoi spre 
avion. Dr. Potterfield supraveghea o echipă de 
paramedici care puneau targa pe pistă. 

— Totul s-a schimbat acum că Arlechinii au 
controlul asupra lui Gabriel. Trebuie să ne asigurăm că 
Michael lucrează pentru tabăra noastră. 

Lawrence se uită la mapa sa. 

— Am citit rapoartele preliminare despre cei doi 
fraţi. Se pare că au o relaţie strinsă. 


— Dragostea nu e decît un alt mod de 
manipulare, zise Boone. Putem să folosim această 
emoție aşa cum folosim ura sau frica. 

Targa lui Michael fu aşezată pe un cărucior de 
oţel şi împinsă pe pistă la ambulanţă. Arătînd încă 
îngrijorat, Dr. Potterfield rămase lîngă pacient. 

— Înţelegi obiectivul nostru, d-le Takawa? 

— Da, domnule. 

Boone făcu o mişcare rapidă cu mîna dreaptă, 
părind să includă avionul şi ambulanţa şi toţi angajaţii 
care lucrau pentru Fraţi. 

— Asta e armata noastră, spuse el. lar Michael 
Corrigan a devenit noua noastră armă. 

Vicki Fraser îi privea pe Hollis şi pe Gabriel cum 
apucară motocicleta şi-o ridicară ca s-o pună în partea 
din spate a furgonetei. 

— Condu tu, spuse Hollis şi-i aruncă cheile lui 
Vicki. El şi Gabriel se ghemuiră lîngă motocicletă în 
timp ce Maya rămase pe locul pasagerului din față cu 
puşca în poală. 

O luară spre vest şi se rătăciră pe străzile 
rezidenţiale înguste care străbăteau dealurile de la 
Hollywood. Gabriel îi tot punea întrebări Mayei despre 
trecutul familiei sale; părea disperat să afle totul cît 
mai repede posibil. 

Vicki ştia doar cîteva lucruri despre Călători şi 
Arlechini, aşa că ascultă cu atenţie conversaţia. 
Abilitatea de a trece pe alte tărimuri părea să fie 
genetică, moştenită de la un părinte sau de la o rudă, 
dar din cînd în cînd apăreau noi Călători fără nici o 
legătură cu o anumită familie. Arlechinii ţin arbori 
genealogici elaboraţi ai Călătorilor din trecut, şi aşa 
aflase Thorn de tatăl lui Gabriel. 

Hollis locuia la cîteva cvartale mai încolo de 
şcoala sa de capoeira. Casele de o singură familie in 
zonă aveau curţi în faţă şi straturi de flori, dar pe 
pereţi şi pe panourile de afişaj erau făcute tot felul de 


graffiti specifice bandelor de cartier. Cînd ieşiră de pe 
Florence Avenue, Hollis îi spuse Mayei să se ducă în 
partea din spate a furgonetei. Aşezîndu-se în faţă, o 
instrui pe Vicki să încetinească ori de cîte ori vedeau 
grupuri de tineri îmbrăcaţi cu haine prea largi şi 
bandane albastre. De fiecare dată cînd se opreau lîngă 
aceşti membri ai bandelor, Hollis dădea mîna cu ei şi le 
zicea pe numele lor de stradă. 

— Se poate ca cineva să vină pe aici şi să întrebe 
de mine, le spuse. Ziceţi-le că sînt în cartierul greşit. 

Aleea spre casa cu două camere a lui Hollis era 
blocată de o poartă din sîrmă întărită cu benzi de 
plastic. Odată ce intrară cu furgoneta pe alee şi 
închiseră poarta, vehiculul fu ascuns vederii celor de 
pe stradă. Hollis descuie uşa din spate şi intrară în 
casă. Fiecare încăpere era curată şi neaglomerată, iar 
Vicki nu văzu nici un semn al existenţei vreunei 
prietene. Perdelele erau făcute din cearşafuri, pe un 
capac curat de roată erau puse nişte portocale, şi un 
dormitor fusese umplut cu bare de haltere şi 
transformat într-o sală de sport. 

Vicki se aşeză la masa din bucătărie cu Gabriel şi 
Maya. Hollis luă o puşcă de asalt dintr-un dulap cu 
mături, puse în ea un încărcător şi aşeză arma pe 
dulap. 

— O să fim în siguranţă aici, spuse. Dacă atacă 
cineva casa, am să le dau de lucru, iar voi o să săriţi 
gardul în curtea din spate a vecinului meu. 

Gabriel dădu din cap. 

— Nu vreau să-şi rişte nimeni viaţa pentru mine. 


— Sînt plătit pentru asta, spuse Hollis. Maya este 
cea care o face gratis. 

Toată lumea se uita la Hollis care umplu un 
ceainic şi fierse apă pentru ceai. Deschise frigiderul şi 
scoase piine, brînză, căpşuni şi două fructe coapte de 
mango. 

— Vă e foame? întrebă. Cred că am destulă 
mîncare. 

Vicki se hotări să facă o salată de fructe în timp 
ce Hollis făcea sandvişuri cu brînză la prăjitor. Fetei îi 
făcu plăcere să stea la masă şi să taie căpşunile. Era 
incomod de stat lingă Maya. Arlechinul arăta epuizat, 
dar nu părea să se relaxeze. Vicki se gîndi că trebuie să 
fie dureros să treci prin viaţă fiind gata întotdeauna să 
omori, aşteptindu-te în orice clipă să fii atacat. Îşi 
aminti de scrisoarea pe care Isaac T. Jones o scrisese 
congregaţiei sale despre iad. Desigur, exista şi un iad 
adevărat. Profetul îl văzuse cu propriii ochi. Dar, frați 
şi surori, principala voastră preocupare ar trebui să fie 
iadul pe care Íl creați în propriile voastre inimi. 

— Mi-ai spus cîteva lucruri despre Călători cînd 
eram în maşină, îi zise Gabriel Mayei. Dar cum rămîne 
cu restul poveştii? Spune-mi despre Arlechini. 

Maya reglă cureaua tubului în care-şi ducea 
sabia. 

— Arlechinii îi apără pe Călători. Asta-i tot ce 
trebuie să ştii. 

— Sînt conducători şi reguli? Ţi-a dat cineva 
ordin să vii în America? 

— Nu. A fost propria mea decizie. 


— Dar de ce n-a venit cu tine tatăl tău? 

Ochii Mayei priveau ţintă la solniţa din mijlocul 
mesei. 

— Tatăl meu a fost ucis acum o săptămînă la 
Praga. 

— Tabula au făcut-o? întrebă Hollis. 

— Exact. 

— Ce s-a întîmplat? 

— Asta nu e problema voastră. 

Vocea Mayei era controlată, dar corpul ei era 
aproape rigid din cauza furiei. Vicki simţi că Arlechinul 
era gata să sară în picioare şi să-i nimicească pe toţi. 

— Am acceptat obligaţia de a-i proteja pe Gabriel 
şi pe fratele lui. Cînd o să termin cu asta, am să-l vinez 
pe omul care mi-a ucis tatăl. 

— Michael şi cu mine avem ceva de-a face cu 
asta? întrebă Gabriel. 

— Nu chiar. Tabula l-au vînat pe tatăl meu marea 
parte a vieţii lui. Aproape l-au omorît acum doi ani în 
Pakistan. 

— Îmi pare rău... 

— Nu-ţi irosi emoţiile, zise Maya. Noi nu simţim 
nimic pentru restul lumii şi nu aşteptăm nimic în 
schimb. Cînd eram copil, tata obişnuia să-mi zică: 
Verdammt durch das Fleisch. Gerettet durch das Blut. 
Înseamnă: Condamnaţi de carne. Mîntuiţi de sînge. 
Arlechinii sînt condamnaţi să ducă o bătălie fără sfîrşit. 
Dar poate Călătorii ne vor salva de Iad. 

— Şi de cînd poartă bătălia asta? întrebă Hollis. 

Maya îşi dădu la o parte părul de pe faţă. 


— Tata spunea că sîntem o linie neîntreruptă de 
războinici care datează de mii de ani. De Paştele 
evreiesc, aprindea lumînări şi citea din capitolul 
optsprezece al Evangheliei lui loan. După ce lisus îşi 
petrece noaptea în grădina Ghetsemani, luda apare cu 
soldaţii romani şi cu ofiţerii trimişi de preotul-şef. 

— Ştiu pasajul ăsta din Biblie, spuse Hollis. De 
fapt, e un detaliu ciudat acolo. Se presupune că lisus 
este Prinţul Păcii. În întregul Nou Testament, nimeni n- 
a menţionat vreodată arme sau gărzi de corp, dar 
dintr-o dată unul din apostoli ... 

— Este Petru, spuse Vicki. 

— Exact. Acum îmi amintesc. Şi Petru trage o 
sabie şi-i taie urechea servitorului marelui preot, un 
bărbat pe nume... 

De data asta Hollis se uită la Vicki, ştiind că ea 
are răspunsul. 

— Malchus. 

— Corect şi de data asta. 

Hollis dădu din cap. 

— Aşa că tipul cel rău stă acolo în grădină cu o 
singură ureche. 

— Unii învăţaţi cred că Petru era zelot*, spuse 
Maya. Dar tatăl meu credea că el a fost primul Arlechin 
menţionat vreodată într-un document istoric. 

— Vrei să spui că lisus a fost un Călător? întrebă 
Vicki. 


și Membru al unei mişcări evreieşti din primul secol după Hristos 


care lupta împotriva guvernării romane din Palestina, ca fiind 
incompatibilă cu monoteismul strict. 


— Arlechinii sînt luptători, nu teologi. Nu ne 
pronunţăm care Călător este adevărata întruchipare a 
Luminii. Cel mai important Călător ar putea fi lisus sau 
Mohamed sau Buddha. Sau ar putea fi un obscur rabin 
hasidic”? ucis în timpul Holocaustului. Noi îi apărăm pe 
Călători, dar nu le judecăm sfinţenia. Asta e treaba 
celor credincioşi. 

— Dar tatăl tău cita din Biblie, spuse Gabriel. 

— Mă trag din ramura europeană a Arlechinilor 
şi avem legături strînse cu creştinismul. De fapt, unii 
Arlechini citesc mai multe în Evanghelia lui loan. După 
ce lisus a fost luat de romani, Petru - 

— l-a renegat pe lisus. 

Hollis se întoarse cu spatele la cuptor. 

— Era unul din apostoli, dar l-a renegat pe Domul 
său de trei ori. 

— Legenda zice că Arlechinii sînt condamnaţi din 
cauza asta. Deoarece Petru n-a rămas loial în acel 
moment, trebuie să-i apărăm pe Călători pînă la 
sfîrşitul lumii. 

— Se pare că nu crezi asta, zise Hollis. 

— E doar o povestire din Biblie. N-o accept în 
ceea ce mă priveşte, dar cred că există într-adevăr o 
istorie secretă a lumii. Au existat întotdeauna 
războinici care i-au apărat pe pelerini sau pe alţi 
spiritualişti. În timpul Cruciadelor, un grup de cavaleri 
creştini a început să-i protejeze pe pelerinii care 
călătoreau în Ţara Sfîntă. Baldwin al II-lea, regele 


2 Adept al hasidismului, sectă mistică mozaică, întemeiată în Polonia 


în sec. XVIII. 


cruciat al Ierusalimului, i-a lăsat pe aceşti cavaleri să 
ocupe o parte din fostul templu evreiesc. Aceştia au 
început să-şi spună Cavalerii săraci ai lui Hristos şi 
Cavalerii Templului lui Solomon. 

— Nu erau numiţi de obicei Templieri? întrebă 
Gabriel. 

— Da, ăsta e numele comun. Templierii deveniră 
un ordin bogat şi puternic care controla biserici şi 
castele în întreaga Europă. Aveau corăbii şi 
împrumutau bani regilor europeni. În cele din urmă 
Templierii nu mai ocupară Țara Sfintă şi începură să-i 
apere pe cei care întreprindeau călătorii spirituale. 
Dezvoltară legături cu grupuri eretice, bogomiliis” din 
Bulgaria şi catarii“ din Franţa. Aceşti oameni erau 
gnostici6!, care credeau că sufletul este închis în trup şi 
că numai persoanele cărora li s-a încredinţat o 
cunoaştere secretă sînt în stare să scape din această 
închisoare şi să ajungă pe diverse tărîmuri. 

— Apoi Templierii au fost distruşi, zise Gabriel. 

Maya dădu din cap uşor, ca şi cum îşi amintea o 
poveste pe care-o aflase cu mult timp în urmă. 

— Regele Filip al Franţei se temea de puterea lor 
şi voia să le confişte tezaurul. În 1307, şi-a trimis 
trupele la cartierul general al templierilor şi i-a arestat 


59 Adepţi ai bogomilismului - (în evul mediu) doctrină creştină 


dualistă, care nu recunoştea biserica ortodoxă şi autoritatea 
statului, avînd un caracter antifeudal. 

Adepţi ai unei secte maniheiste din evul mediu (în sud-vestul 
Franţei), care respingea sfintele taine ale bisericii şi nega 
purgatoriul şi posibilitatea mîntuirii. 

Adepţi ai gnosticismului, curent filozofic religios, apărut în sec. II, 
care îmbina teologia creştină cu filozofia elenistică şi cu unele 
concepţii panteiste ale religiilor orientale. 

pentru erezie. Marele maestru al Templierilor a fost 
ars pe rug, iar ordinul a încetat să mai existe - public. 
Dar n-au fost ucişi decît cîţiva templieri. Majoritatea 
lor au început să ducă o viaţă clandestină şi şi-au 
continuat activităţile. 

— E vremea prînzului, spuse Hollis. 

Puse un platou cu sandvişuri pe masă, iar Vicki 
termină de făcut salata de fructe. Se aşezară cu toţii şi 
începură să mănînce. Maya se relaxase uşor, dar 
atmosfera încă mai era stînjenitoare. Arlechinul se uita 
la Gabriel de parcă ar fi încercat să hotărască dacă 
avea puterea de a trece dincolo. Gabriel părea să ştie 
la ce se gîndea ea. Se uita în farfurie şi abia ciugulea 
din mîncare. 

— Dar de ce vă numiţi Arlechini? o întrebă Hollis 
pe Maya. Arlechinii nu sînt un fel de actori cu faţa 
pictată, ca nişte clovni? 

— Ne-am luat numele ăsta în secolul al 
şaptesprezecelea. Arlechinul este unul din personajele 
din commedia dell'arte“? italiană, de obicei un servitor 
isteţ. Personajul Arlechinului poartă un costum în 
carouri. Uneori cîntă la lăută sau poartă o sabie de 
lemn.  Arlechinul poartă întotdeauna o mască, 
ascunzîndu-şi identitatea. 

— Dar ăsta e un nume italian, zise Hollis. Mi s-a 
spus că existau Arlechini şi în Japonia şi în Persia şi 
cam în fiecare loc din lume. 


62 Un gen de comedie apărut în Italia în secolele XVI şi XVII, 


caracterizat de improvizații faţă de ideea standard a intrigii şi de 
folosirea personajelor stereotipe, adesea purtînd măşti şi costume 
tradiționale. 


— În secolul al şaptesprezecelea, Arlechinii 
europeni au început să ia legătura cu războinicii din 
alte culturi care-i apărau şi ei pe Călători. Prima 
noastră alianţă a fost cu indienii Sikh din Punjab. Ca 
şi Arlechinii, practicanţii Sikh fervenţi poartă o sabie 
ritualică numită kirpan. Cam în aceeaşi perioadă, am 
făcut alianţe şi cu războinicii budişti şi sufiţi“t. În 
secolul al optsprezecelea, ni s-a alăturat un ordin de 
războinici evrei din Rusia şi Europa de est, care-i 
apărau pe rabinii ce studiau Kabala. 

Vicki se întoarse spre Gabriel. 

— Lion of the Temple, Arlechinul care l-a apărat 
pe Profet, provenea dintr-o familie evreiască. 

Hollis părea amuzat. 

— Ştii, am fost în oraşul ăla din Arkansas unde l- 
au linşat pe Isaac T. Jones. Cu treizeci de ani în urmă, 
Asociaţia naţională de promovare a persoanelor de 
culoare şi un grup de evrei au amplasat împreună o 
placă comemorativă în onoarea lui Zachary Goldman. 
Au făcut un gest de înfrățire în numele păcii şi al 
dragostei deoarece Arlechinul ăsta a omorit doi rasişti 
nenorociţi cu o rangă. 


63 Regiune istorică din India de nord-vest şi Pakistanul de nord 


delimitată de fluviile Ind şi Jumna. A fost un centru al civilizației 
preistorice din valea Indusului şi după 1500 î.Hr. locul aşezărilor 
ariene timpurii. Mogulii au făcut renumită regiunea din punct de 
vedere cultural. Punjab-ul a fost controlat de Sikh din 1799 pînă 
în1849, cînd a fost anexat de Imperiul Britanic. În 1947 a fost 
împărţit între India şi Pakistan. 

Adepţi ai sufismului, curent principal al misticii musulmane, apărut 
în sec. VIII în Arabia şi Persia ca reacţie împotriva islamismului, cu 
caracter anticlerical şi ascetic. 

— A existat vreodată o Adunare a Arlechinilor? 
întrebă Gabriel. Diversele grupuri s-au întîlnit vreodată 
în aceeaşi încăpere? 

— Asta nu se va întimpla vreodată. Arlechinii 
respectă caracterul aleatoriu al luptei. Nu ne plac 
regulile. Familiile de Arlechini sînt legate între ele prin 
căsătorii, tradiţii şi prietenii. Unele familii sînt aliate de 
sute de ani. Nu avem conducători aleşi sau o 
constituţie. Există doar un mod specific Arlechinilor de 
a privi lumea. Unii Arlechini luptă deoarece este 
destinul nostru. Unii dintre noi luptă ca să apere 
libertatea. Nu vorbesc despre libertatea de a cumpăra 
paisprezece feluri diferite de pastă de dinţi sau despre 
nebunia care-l face pe un terorist să arunce în aer un 
autobuz. Adevărata libertate este tolerantă. Le dă 
oamenilor dreptul de a trăi şi de a gîndi în moduri noi. 

— Tot vreau să ştiu despre „Condamnaţi de 
carne. Mîntuiţi de sînge”, spuse Hollis. Despre al cui 
sînge e vorba? Al Tabula, al Arlechinilor sau al 
Călătorilor? 

— Alege cum îţi place, zise Maya. Poate că e 
vorba de al tuturor. 


XXX 


În casă era un singur dormitor. Hollis propuse ca 
cele două femei să împartă patul, iar el şi Gabriel să 
doarmă în camera de zi. Vicki îşi dădu seama că Mayei 
nu-i plăcea ideea. Acum că-l găsise pe Gabriel, părea să 
nu fie liniştită dacă nu-l avea sub ochi. 


— O să fie bine, şopti Vicki. Gabriel e la numai 
cîţiva metri de noi. Dacă vrei, putem lăsa uşa deschisă. 
În plus, Hollis are puşca. 

— Hollis e un mercenar. Nu ştiu cît de multe 
dispus să se sacrifice. 

Maya merse de cîteva ori de la camera de zi la 
dormitor ca şi cum memora poziţia uşilor şi a pereţilor. 
Apoi intră în dormitor şi strecură lamele celor două 
cuțite ale ei între somieră şi saltea. Dacă lăsa mîna în 
jos, putea trage imediat un cuţit din teacă. În cele din 
urmă se băgă în pat, iar Vicki se aşeză de cealaltă 
parte a saltelei. 

— Noapte bună, zise Vicki, dar Maya nu-i 
răspunse. 

Vicki dormise cu sora ei mai mare şi cu mai 
multe verişoare în vacanțe, şi era obişnuită să se tot 
foiască în pat. Maya era cît se poate de diferită. 
Arlechinul se culcă pe spate cu mîinile încleştate 
pumni. Arăta de parcă o greutate imensă îi apăsa 
corpul. 


26 


Cînd Maya se trezi a doua zi de dimineaţă, văzu o 
pisică neagră cu gitul alb stînd pe şifonier. 

— Ce vrei? o întrebă în şoaptă, dar nu primi nici 
un răspuns. 

Pisica sări pe podea, se strecură prin uşă şi-o 
lăsă singură. 

Auzi voci şi trase cu ochiul pe fereastra 
dormitorului. Hollis şi Gabriel erau pe alee, inspectînd 
motocicleta avariată. Cumpărarea unei roţi noi 
însemna o tranzacţie monetară şi contactul cu o 
afacere care avea legătură cu Uriaşa Maşinărie. Tabula 
aveau să afle despre motocicleta deteriorată şi urmau 
să activeze programele de căutare pe calculator ca să 
monitorizeze vinzările de anvelope de motocicletă din 
zona Los Angeles-ului. 

Gîndindu-se la următoarea ei mişcare, Maya se 
duse la baie şi făcu un duş rapid. Scuturile pentru 
degete care o ajutaseră să treacă de biroul de imigrări 
al Statelor Unite începeau să se decojească de pe 
arătătoarele ei ca nişte fişii de piele moartă. Se 
îmbrăcă, îşi prinse ambele cuțite de braţe şi-şi verifică 
celelalte arme. Pisica neagră reapăru cînd ieşi din baie 
şi o conduse în hol. Vicki spăla vasele în chiuvetă. 

— Văd că l-ai cunoscut pe Garvey. 


— Aşa-l cheamă? 

— Da. Nu-i place să fie atins şi nu toarce. Nu 
cred că asta e normal. 

— N-am de unde să ştiu, spuse Maya. N-am avut 
niciodată un animal de companie. 

Pe dulap era un filtru de cafea. Maya îşi turnă 
cafea într-o cană de un galben viu şi puse în ea nişte 
frişcă. 

— Tocmai am făcut nişte turte de mălai. [i-e 
foame? 

— Clar. 

Vicki tăie o felie groasă de turtă de mălai şi o 
puse într-un castron. Cele două tinere se aşezară 
amîndouă la masă. Maya unse nişte unt pe turtă, apoi 
puse o lingură de gem de mure. Prima înghiţitură fu 
delicioasă, şi simţi un moment de plăcere neaşteptată. 
Totul în bucătărie era curat şi organizat. Petice de 
lumină străluceau pe podeaua cu linoleum verde. Deşi 
Hollis se îndepărtase de biserică, o fotografie înrămată 
a lui Isaac T. Jones atîrna pe peretele din spatele 
frigiderului. 

— Hollis o să meargă să cumpere nişte piese de 
motocicletă, spuse Vicki. Dar vrea ca Gabriel să nu fie 
văzut de nimeni şi să rămînă aici. 

Maya încuviinţă din cap în timp ce înghiţea turta. 

— E un plan bun. 

— Şi ce-ai de gînd să faci? 

— Nu sînt foarte sigură. Trebuie să iau legătura 
cu prietenul meu din Europa. 

Vicki luă vasele murdare şi le puse în chiuvetă. 


— Crezi că Tabula ştiu că ieri a condus Hollis? 

— Poate. Asta depinde de ce-au văzut cei trei 
motociclişti cînd i-am depăşit. 

— Şi ce se va întîmpla dacă află de Hollis? 

Vocea Mayei era în mod deliberat monotonă şi 
lipsită de emotie. 

— O să încerce să-l prindă, să-l tortureze ca să 
obţină informaţii şi să-l omoare. 

Vicki se întoarse cu un prosop de vase în mînă. 

— Asta i-am zis şi eu lui Hollis, dar a glumit în 
legătură cu asta. A zis că întotdeauna caută noi 
parteneri de luptă. 

— Cred că Hollis se poate apăra singur, Vicki. E 
un luptător foarte bun. 

— E mult prea încrezător. Cred c-ar trebui... 

Uşa scîrţii, se deschise şi Hollis intră înăuntru. 

— Ok, am lista de cumpărături. 

Îi zîmbi lui Vicki. 

— De ce nu vii cu mine? O să cumpărăm o nouă 
anvelopă şi nişte mîncare pentru prînz. 

— Ai nevoie de bani? întrebă Maya. 

— Ai ceva? 

Maya viri mîna în buzunar şi scoase citeva 
bancnote de douăzeci de dolari. 

— Folosiţi bani gheaţă. După ce cumpăraţi 
anvelopa, plecaţi imediat din magazin. 

— N-avem nici un motiv să mai stăm pe-acolo. 

— Evitaţi magazinele cu camere de supraveghere 
în parcare. Camerele pot fotografia plăcuţele cu 
numerele de înmatriculare. 


Maya se uită cum pleacă Vicki şi Hollis. Gabriel 
încă mai era afară pe alee, scoţind anvelopa de pe 
janta roții. Maya se asigură că poarta e închisă, 
ascunzîndu-l pe Gabriel de ochii tuturor celor care 
conduceau pe stradă. Se gîndi să discute următorul pas 
cu el, dar decise că trebuia să vorbească mai întîi cu 
Linden. Gabriel păruse copleşit de tot ceea ce-i spusese 
ieri. Avea probabil nevoie de timp să se gîndească la 
toate. 

Maya se întoarse în dormitor, îşi porni laptop-ul 
şi intră pe Internet cu ajutorul telefonului său prin 
satelit. Linden fie dormea, fie nu era la calculator. Îi 
luă o oră ca să-l găsească şi să-l urmeze într-o încăpere 
de discuţii sigură. Folosind limbaj moderat care să nu 
activeze Carnivora, îi descrise cele petrecute. 

— Concurenţii noştri în afaceri au răspuns cu 
tactici de marketing agresive. Chiar acum sînt în casa 
angajatului meu împreună cu noul nostru asociat. 

Maya folosi un cod bazat pe numere prime 
aleatorii ca să-i dea lui Linden adresa casei. 

Arlechinul francez nu răspunse, şi după cîteva 
minute ea tastă: 

— Ai înţeles? 

— Noul nostru asociat are capacitatea de a 
călători în locuri îndepărtate? 

— Deocamdată nu. 

— Vezi ceva care să indice această capacitate? 

— Nu. Este doar un cetăţean obişnuit. 

— Trebuie să-l prezinţi unui profesor care să-i 
evalueze puterea. 


— Nu e responsabilitatea noastră, tastă Maya. 

Arlechinii trebuiau doar să-i găsească şi să-i 
protejeze pe Călători. Nu se implicau în călătoria 
spirituală a nimănui. 

Încă o dată, urmă o pauză de cîteva minute, timp 
în care Linden păru să se gîndească ce să răspundă. În 
cele din urmă începură să apară cuvinte pe ecranul 
calculatorului. 

— Concurenţii noştri au căpătat controlul asupra 
fratelui mai mare şi l-au dus cu avionul la un centru de 
cercetare din apropierea New York-ului. Plănuiesc să-i 
evalueze capacitatea şi să-l instruiască. În acest punct, 
nu le cunoaştem obiectivul mai mare. Dar trebuie să ne 
folosim toate resursele ca să le facem faţă. 

— Şi noul nostru asociat este principala noastră 
resursă? 

— Întocmai. A început competiţia. În momentul 
ăsta, concurenţii noştri cîştigă. 

— Dacă nu va coopera? 

— Foloseşte toate mijloacele necesare ca să-l faci 
să se răzgîndească. În partea de sud-vest a Statelor 
Unite trăieşte un profesor, protejat de o comunitate de 
prieteni. Du asociatul în acel loc în trei zile. În acest 
timp, îi voi contacta pe prietenii noştri şi le voi spune 
că veniţi. Destinația voastră este... 

Urmă o altă pauză şi apoi pe ecran apăru un şir 
lung de numere codate. 

— Confirmă transmisia, tastă Linden. 

Maya nu răspunse. 


Cuvintele apărură din nou, de data asta cu 
majuscule care cereau în mod imperios acordul ei. 

— CONFIRMĂ TRANSMISIA. 

Nu-i răspunde, îşi spuse Maya. Se gîndi să 
părăsească casa şi să-l ducă pe Gabriel peste graniţă, 
în Mexic. Ăsta era cel mai sigur lucru pe care-l putea 
face. Trecură cîteva secunde, apoi tastă încet. 

— Informaţii primite. 

Ecranul se goli, iar Linden dispăru. Maya decodă 
numerele cu ajutorul calculatorului ei şi descoperi că 
trebuia să călătorească pînă într-un oraş numit San 
Lucas, din Arizona de Sud. Şi ce se va întîmpla acolo? 
Alţi duşmani? O altă confruntare? Ştia că Tabula îi vor 
căuta folosind întreaga putere a Uriaşei Maşinării. 

Se întoarse în bucătărie şi deschise uşa. Gabriel 
stătea pe alee lîngă motocicletă. Găsise un umeraş de 
haine, îl îndreptase şi îndoise un capăt al tijei de metal. 
Acum folosea acest instrument improvizat ca să se 
asigure că axul roții din spate era bine aliniat. 

— Gabriel, aş dori să mă uit la sabia pe care o ai 
cu tine. 

— Te rog. lese un pic din rucsacul meu. L-am 
lăsat lîngă canapeaua din camera de zi. 

Ea rămase în prag, neştiind ce să zică. El nu 
părea să-şi dea seama de lipsa de respect pe care o 
arăta faţă de arma sa. 

Gabriel se opri din lucru. 

— Ce nu e-n regulă? 

— Sabia asta e foarte specială. Cel mai bine-ar fi 
să mi-o dai chiar tu. 


Păru surprins, apoi zîmbi şi ridică din umeri. 

— Sigur. Dacă asta vrei. Dă-mi un minut. 

Maya îşi aduse valiza în camera de zi şi se aşeză 
pe canapea. Auzi apa curgind prin ţevi în timp ce 
Gabriel îşi spăla unsoarea de pe miini la bucătărie. 
Cînd intră în camera de zi, se uită lung la ea de parc-ar 
fi fost o nebună care l-ar fi putut ataca. Maya îşi dădu 
seama că pe sub miînecile puloverului de bumbac era 
vizibil conturul cuţitelor ei. 

Thorn o avertizase în legătură cu relaţia ciudată 
dintre Arlechini şi Călători. Numai pentru că Arlechinii 
îşi riscau viaţa ca să-i apere pe Călători, asta nu 
însemna că cele două grupuri se plăceau. Cei care 
treceau pe alte tărimuri deveneau de obicei mai 
spirituali. Dar Arlechinii rămîneau întotdeauna legaţi 
de pămînt, mînjiţi de moartea şi violenţa celui de-al 
Patrulea Tărim. 

Cînd Maya avea paisprezece ani, călătorise prin 
Europa de est împreună cu Mother Blessing. În clipa în 
care Arlechinul irlandez dădea un ordin, atît cetăţenii 
cît şi paraziţii se grăbeau s-o asculte. Da, doamnă. 
Desigur, doamnă. Sperăm că nu sînt nici un fel de 
probleme. Mother Blessing depăşise un fel de limită, 
iar oamenii simțeau asta imediat. Maya îşi dădu seama 
că nu era încă suficient de puternică încît să fie aşa. 

Gabriel se duse la rucsac şi scoase sabia - care 
se afla încă în teaca sa de lac negru. I-o oferi Mayei cu 
ambele miîini. 

Ea simţi echilibrul perfect al săbiei şi ştiu imediat 
că era o armă specială. Minerul învelit în piele sub 


formă de raze era înfăşurat în fire cu o montură din jad 
verde închis. 

— Tatăl meu i-a dat această sabie tatălui tău cînd 
erai copil. 

— Nu-mi amintesc, spuse Gabriel. În copilărie, 
era întotdeauna acolo. 

Ţinînd teaca pe genunchi, Maya trase încet sabia, 
apoi o ridică şi se uită pe lungimea lamei. Era o sabie 
în stil tachi, o sabie menită a fi purtată cu marginea în 
jos. Forma era perfectă, dar adevărata frumuseţe se 
vedea la hamon, despărţitura dintre marginea călită a 
lamei şi metalul necălit al restului săbiei. Zonele 
strălucitoare ale oţelului, numite nie, contrastau cu un 
uşor abur alb-perlat. Îi amintea Mayei de peticele de 
pămînt care se văd printr-o zăpadă uşoară de 
primăvară. 

— De ce e sabia asta aşa de importantă? întrebă 
Gabriel. 

— A fost folosită de Sparrow, un Arlechin 
japonez. Era singurul Arlechin care mai rămăsese în 
Japonia: ultimul supravieţuitor al unei tradiţii nobile. 
Sparrow era renumit pentru curajul său şi pentru 
inventivitatea sa. Apoi a permis o slăbiciune în viaţa sa. 

— Ce slăbiciune? 

— S-a îndrăgostit de o tînără studentă. Gangsterii 
Yakuza care lucrau pentru Tabula au aflat şi-au răpit-o. 
Cînd Sparrow a încercat s-o salveze, a fost ucis. 

— Atunci cum de-a ajuns sabia în America? 


— Tatăl meu a găsit-o pe studentă. Era 
însărcinată şi se ascundea de Yakuza. A ajutat-o să 
fugă în America, iar ea i-a permis să ia sabia. 

— Dacă obiectul ăsta era aşa de important, 
atunci cum de nu l-a păstrat tatăl tău? 

— E un talisman. Asta înseamnă că e foarte 
veche şi că are propria sa putere. Un talisman poate fi 
o amuletă sau o oglindă - sau o sabie. Călătorii pot lua 
talismanele cu ei cînd trec într-un alt tărîm. 

— Şi cum de-am ajuns noi s-o posedăm? 

— Nu poţi poseda un talisman, Gabriel. Puterea 
sa există independent de lăcomia şi dorinţa oamenilor. 
Putem doar să folosim un talisman sau să-l transmitem 
altcuiva. 

Maya se uită din nou la marginea săbiei. 

— 'Talismanul ăsta trebuie curăţat şi uns. Dacă 
nu te superi... 

— Sigur. Te rog. 

Gabriel arăta stingherit. 

— N-am petrecut timp lustruind-o. 

Maya adusese cele necesare ca să-şi întreţină 
propria sabie. Scoase din valiză o bucată de hîrtie 
hosho moale făcută din partea interioară a scoarţei 
unui dud. Willow o învățase cum să trateze o armă cu 
respect. Înclină uşor sabia şi începu să şteargă 
murdăria şi urmele de pete de pe lamă. 

— Am veşti proaste, Gabriel. Acum cîteva minute 
am luat legătura pe Internet cu un alt Arlechin. 
Prietenul meu are un spion în interiorul organizaţiei 


Tabula şi mi-a conformat că aceştia l-au prins pe 
fratele tău. 

Gabriel se aplecă înainte pe scaun. 

— Ce putem face? Unde-l ţin? 

— Este ţinut la un centru de cercetare păzit de 
lîngă New York. Chiar dac-aş şti locul exact, ar fi dificil 
să-l eliberăm. 

— De ce nu putem contacta poliţia? 

— Poliţiştii obişnuiţi poate că sînt cinstiţi, dar 
asta nu ne va ajuta cauza. Duşmanii noştri pot 
manipula Uriaşa Maşinărie - sistemul de calculatoare 
din întreaga lume care monitorizează şi controlează 
societatea noastră. 

Gabriel dădu din cap. 

— Părinţii noştri îl numeau Matricea. 

— Tabula pot intra în calculatoarele poliţiei şi pot 
introduce rapoarte false. Au pus probabil un mesaj în 
sistem cum că tu şi cu mine sîntem căutaţi pentru 
crimă. 

— Bine, să uităm de poliţie. Hai să mergem acolo 
unde-l ţin pe Michael. 

— Sînt o singură persoană, Gabriel. L-am angajat 
pe Hollis să lupte, dar nu ştiu dacă mă pot baza pe el. 
Tata obişnuia să le spună luptătorilor „săbii”. E doar un 
alt mod de a număra oamenii care sînt de partea ta. În 
momentul ăsta, eu n-am destule săbii ca să atac un 
centru de cercetare apărat de Tabula. 

— Trebuie să-l ajutăm pe fratele meu. 

— Nu cred că-l vor omori. Tabula au un plan care 
implică ceva denumit „computer cuantic” şi folosirea 


unui Călător. Vor să-l pregătească pe fratele tău ca să 
treacă pe alte tăriîmuri. Toate astea sînt noi. Nu ştiu 
cum o vor face. Călătorii sînt învăţaţi de obicei de 
cineva numit Găsitorul Căii. 

— Asta ce mai e? 

— Dă-mi un moment şi-am să-ţi explic... 

Maya verifică din nou lama şi văzu cîteva mici 
zgirieturi şi adîncituri în metal. Numai un expert 
japonez denumit togishi putea ascuţi arma asta. Tot ce 
putea face ea era să acopere lama cu ulei ca să nu 
ruginească. Luînd o sticluţă maronie, turnă ulei de 
cuişoare pe o bucată de tifon. Mirosul dulce de 
cuişoare se răspîndi în cameră în timp ce ea ştergea 
uşor lama. Pentru o clipă, ştiu ceva cu o siguranţă 
deplină. Sabia asta e foarte puternică. A ucis şi va 
ucide din nou. 

— Un Găsitor al Căii este un tip de profesor 
deosebit. De obicei e o persoană cu pregătire 
spirituală. Găsitorii Căii nu sînt Călători - nu pot 
ajunge pe alte tărîmuri - dar pot ajuta pe cineva care 
are acest dar. 

— Şi unde-i poţi găsi? 

— Prietenul meu mi-a spus unde-l pot găsi pe un 
Găsitor al Căii care trăieşte în Arizona. Această 
persoană va afla dacă ai puterea. 

— Ce vreau de fapt să fac este să-mi repar 
motocicleta şi să plec de-aici. 

— Ăsta ar fi un lucru nesăbuit. Fără protecţia 
mea, Tabula te-ar găsi în cele din urmă. 


— N-am nevoie de protecţia nimănui, Maya. Am 
trăit în afara Matricei aproape toată viaţa. 

— Dar acum te caută cu toate resursele şi 
puterea lor. Nu înţelegi ce pot face. 

Gabriel arăta mînios. 

— Am văzut ce s-a întîmplat cu tatăl meu. 
Arlechinii nu ne-au salvat. Nimeni n-a făcut-o. 

— Cred c-ar trebui să vii cu mine. 

— De ce? Ce rost are? 

Ţinînd în continuare sabia, Maya vorbi lent, 
amintindu-şi ce-o învățase Thorn. 

— Unii oameni cred că tendinţa firească a 
omenirii este să fie intolerantă, plină de ură şi crudă. 
Cei puternici vor să-şi menţină poziţia, şi vor distruge 
pe oricine îi contestă. 

— Asta pare clar, spuse Gabriel. 

— Impulsul de a-i controla pe ceilalţi este foarte 
puternic, dar dorinţa de libertate şi capacitatea de a 
manifesta compasiune vor exista întotdeauna. 
Întunericul este pretutindeni, dar cu toate astea 
Lumina tot apare. 

— Şi crezi că asta se întîmplă datorită 
Călătorilor? 

— Apar la fiecare generaţie. Călătorii părăsesc 
această lume şi apoi se întorc să-i ajute pe ceilalţi. Ei 
inspiră omenirea, ne dau idei noi şi ne conduc 
înainte ... 

— Poate că tata era unul din oamenii ăştia, dar 
asta nu înseamnă că Michael şi cu mine avem aceeaşi 
capacitate. Nu mă duc în Arizona să-l întîlnesc pe 


profesorul ăla. Vreau să-l găsesc pe Michael şi să-l ajut 
să scape. 

Gabriel se uită spre uşă ca şi cum decisese deja 
să plece. Maya încercă să regăsească calmul pe care-l 
simţea cînd se lupta. Trebuia să spună lucrul potrivit 
sau el va pleca. 

— Poate că îţi vei întilni fratele pe un alt tărim. 

— Nu ştii asta. 

— Nu pot să-ţi promit nimic. Dacă sînteţi amindoi 
Călători, s-ar putea întîmpla. Tabula îl vor învăţa pe 
Michael cum să treacă dincolo. 

Gabriel o privi drept în ochi. Pentru o clipă, fu 
uimită de curajul şi puterea lui. Apoi lăsă capul în jos, 
şi redeveni încă o dată un tînăr obişnuit îmbrăcat în 
blugi şi într-un tricou decolorat. 

— Poate că mă minţi, spuse el încet. 

— Va trebui să-ţi asumi riscul ăsta. 

— Dacă mergem în Arizona, eşti sigură că-l vom 
găsi pe Găsitorul Căii? 

Maya dădu din cap. 

— Locuieşte lingă un oraş numit San Lucas. 

— Am să merg acolo şi-am să mă întîlnesc cu el. 
Apoi voi hotări ce-am să fac. 

Se ridică repede şi ieşi din cameră. Maya rămase 
pe canapea cu sabia de jad. Lama era perfect unsă, iar 
oţelul scînteie cînd balansă sabia prin aer. Pune-o 
deoparte, îşi spuse. Ascunde-i puterea în întuneric. 


XXX 


Din bucătărie se auziră voci. Păşind încet ca să 
nu scîrţiie podeaua de lemn, Maya intră în sufragerie şi 
se uită printr-o crăpătură a uşii. Hollis şi Vicki se 
întorseseră. Pregăteau prînzul în timp ce birfeau 
despre biserica lor. Se părea că două femei în vîrstă se 
certaseră cine face cel mai bun tort de nuntă, iar 
congregația se împărţise în două tabere. 

— Aşa că atunci cînd verişoara mea a ales-o pe 
Miss Anne să-i facă tortul, Miss Grace a venit la 
recepţie şi s-a prefăcut că i s-a făcut rău mîncînd din 
el. 

— Asta nu mă surprinde. Dar mă mir că n-a pus 
un gîndac mort în aluat. 

Riseră amîndoi în acelaşi timp. Hollis îi zîmbi lui 
Vicki, apoi se uită repede în altă parte. Maya făcu 
podeaua să scîrţiie ca să-i anunţe că era în cealaltă 
cameră, aşteptă cîteva secunde, apoi intră în bucătărie. 

— Am vorbit cu Gabriel. O să pună noua anvelopă 
şi vom pleca mîine dimineaţă. 

— Unde vă duceţi? întrebă Hollis. 

— Departe de Los Angeles. Asta-i tot ce trebuie 
să ştii. 

— Ok. E alegerea ta. 

Hollis ridică din umeri. 

— Poţi să-mi dai vreo informaţie? 

Maya se aşeză la masa din bucătărie. 

— E un risc să foloseşti cecuri sau să faci 
transferuri bancare. Tabula au devenit foarte abili la 
monitorizarea lucrurilor de genul ăsta. Peste cîteva 
zile, vei primi o revistă sau un catalog într-un plic cu 


timbru german. Între pagini vor fi ascunse bancnote de 
o sută de dolari. E posibil să fie nevoie de două sau trei 
livrări, dar îţi vom plăti 5.000 de dolari. 

— Sînt prea mulţi bani, spuse Hollis. Era vorba 
de o mie de dolari pe zi şi te ajut doar de două zile. 

Maya se întrebă dacă Hollis ar mai fi spus asta 
dacă Vicki n-ar fi fost de faţă. Dacă-ţi place de cineva, 
asta te face nesăbuit şi vulnerabil. Hollis voia să pară 
nobil în faţa fetei. 

— M-ai ajutat să-l găsesc pe Gabriel. Te plătesc 
pentru serviciile tale. 

— Şi asta e tot? 

— Da. Contractul e anulat. 

— Haide, Maya. Tabula nu vor renunţa. Vor 
continua să vă caute pe tine şi pe Gabriel. Dacă chiar 
vrei să-i induci în eroare, ar trebui să le dai informaţii 
false. Să faci să pară că eşti încă în Los Angeles. 

— Şi cum ai face asta? 

— Am cîteva idei. 

Hollis se uită la Vicki. Da, îl privea. 

— Voi, Arlechinii, îmi plătiţi 5.000 de dolari. Aşa 
că vă voi oferi încă trei zile de muncă. 

A doua zi de dimineață, Vicki se trezi devreme şi 
făcu cafea şi biscuiţi pentru toată lumea. După ce 
mîncară, ieşiră afară, iar Hollis inspectă furgoneta 
Mayei. Puse ulei la motor şi schimbă numerele de 
înmatriculare cu cele ale unei maşini care nu mai 
mergea de-a unui vecin. Apoi scotoci prin dulapuri şi 
veni cu provizii: sticle de plastic cu apă şi haine de 
schimb pentru Gabriel, o cutie lungă de carton în care 
să ascundă puşca şi o hartă care să-i îndrume către 
Arizona de Sud. 

Maya propuse să ducă motocicleta în furgonetă - 
măcar pînă cînd ieşeau din California - dar Gabriel 
respinse ideea. 

— Exagerezi, îi spuse. În momentul ăsta, sînt mai 
mult de o sută de mii de vehicule care circulă pe 
autostrăzile din jurul Los Angeles-ului. Nu văd cum m- 
ar putea găsi Tabula. 

— Căutarea nu este făcută de oameni, Gabriel. 
Tabula pot accesa camerele de supraveghere care sînt 
prinse de semnele de circulaţie de pe autostradă. Chiar 
acum, un program de scanare pe calculator procesează 
imagini, căutînd plăcuţele de înmatriculare ale 
motocicletei tale. 


După ce se contraziseră cinci minute, Hollis găsi 
nişte sfoară de nailon în garaj şi prinse rucsacul lui 
Gabriel de partea din spate a motocicletei. Părea să fie 
un mod improvizat de a duce rucsacul, dar ascundea 
de fapt numărul de înmatriculare. Gabriel dădu din cap 
aprobator şi porni motocicleta, în timp ce Maya se urcă 
în furgonetă. Cobori geamul lateral şi-i salută din cap 
pe Vicki şi pe Hollis. 

De-acum Vicki era obişnuită cu manierele 
Arlechinilor. Mayei îi era greu să spună „mulţumesc” 
sau „la revedere”. Poate comportamentul ei era 
determinat doar de lipsa de politeţe sau de miîndrie, 
dar Vicki hotărise că motivul era altul. Arlechinii 
acceptaseră o obligaţie puternică: să-i apere pe 
Călători cu preţul vieţii. Faptul de a admite o prietenie 
cu cineva din afara lumii lor ar fi fost o povară în plus. 
De aceea preferau mercenarii, care puteau fi folosiţi şi 
apoi aruncaţi la o parte. 

— De-acum, ar trebui să fii foarte atent, îi spuse 
Maya lui Hollis. Tabula au creat un sistem de detectare 
a  transmisiunilor electronice. Fac de asemenea 
experimente cu lipituri - animale modificate genetic, 
care pot fi folosite pentru a omori oameni. Cea mai 
bună strategie e să fii disciplinat, dar imprevizibil. 
Pentru calculatoarele Tabula e greu să calculeze o 
ecuaţie care implică ceva aleatoriu. 

— Tu trimite-mi banii, zise Hollis. Nu-ţi face griji 
în privinţa mea. 


Hollis deschise poarta spre alee. Gabriel ieşi 
primul, iar Maya îl urmă. Furgoneta şi motocicleta 
rulară încet pe stradă, luară virajul şi dispărură. 

— Ce crezi? întrebă Vicki. Or să fie în siguranţă? 

Hollis ridică din umeri. 

— Gabriel a dus pînă acum o viaţă foarte 
independentă. Nu ştiu dacă va accepta ordine de la un 
Arlechin. 

— Şi despre Maya ce crezi? 

— În circuitul de lupte din Brazilia, la începutul 
meciului te duci în mijlocul ringului, arbitrul face 
prezentările, şi tu te uiţi în ochii adversarului. Unii 
cred că lupta e deja terminată în acel punct. Unul din 
cei doi doar pretinde că e curajos, în vreme ce 
cîştigătorul priveşte prin obstacol, dincolo de acesta. 

— Şi Maya e aşa? 

— Acceptă posibilitatea morţii, şi asta nu pare s-o 
sperie. E un mare avantaj pentru un războinic. 


XXX 


Vicki îl ajută pe Hollis să spele vasele şi să 
strîingă prin bucătărie. Hollis o întrebă dacă nu vrea să 
meargă cu el la şcoală şi să urmeze cursul de capoeira 
pentru începători de la ora cinci, dar Vicki spuse „nu, 
mulţumesc frumos”. Era timpul să se ducă acasă. 

În maşină nu vorbiră. Hollis se tot uita la ea, dar 
ea nu se uita la el. Cînd făcuse un duş de dimineaţă, 
cedase curiozităţii şi căutase prin baie ca un detectiv. 
În sertarul din partea de jos a dulapului de la chiuvetă, 


găsi o cămaşă de noapte curată, un flacon de fixativ, 
tampoane igienice şi cinci periuţe de dinţi noi. Nu se 
aştepta ca Hollis să fie abstinent, dar cele cinci periuţe 
de dinţi, fiecare într-o cutie de plastic, sugeraseră o 
serie nesfirşită de femei care se dezbrăcau şi se culcau 
în patul lui. Dimineaţa Hollis făcea cafeaua, o conducea 
pe femeie acasă, arunca periuţa de dinţi folosită şi o 
lua de la capăt. 

Cînd ajunseră pe strada ei din Baldwin Hills, 
Vicki îi spuse lui Hollis să parcheze la colţ. Nu voia ca 
mama ei să-i vadă în maşină şi să iasă din casă 
alergind. Josetta ar presupune tot ce-i mai rău despre 
Hollis - că rebeliunea fiicei ei fusese provocată de o 
relaţie secretă cu acest bărbat. 

Se întoarse spre Hollis. 

— Cum ai să-i convingi pe Tabula că Gabriel încă 
mai e în L.os Angeles? 

— N-am un plan precis, dar am să inventez eu 
ceva. Înainte ca Gabriel să plece, i-am înregistrat vocea 
pe casetofonul meu. Dacă-l aud vorbind de la un 
telefon local, vor presupune că mai este încă în oraş. 

— Şi cînd se termină cu asta, ce-ai să faci în 
continuare? 

— Am să iau banii şi-am să-mi repar şcoala. Avem 
nevoie de un sistem de aer condiţionat, iar proprietarul 
nu vrea să cumpere unul. 

Probabil că ea îşi arătă dezamăgirea, căci Hollis 
păru supărat. 

— Haide, Vicki. Nu te purta ca o fată bisericoasă. 
În ultimele douăzeci şi patru de ore n-ai fost deloc aşa. 


— Cum adică aşa? 

— Dispusă să-i judeci întotdeauna pe ceilalţi. 
Gata să-l citezi pe Isaac Jones ori de cîte ori ai ocazia. 

— Da. Am uitat. Tu nu crezi în nimic. 

— Cred în importanţa faptului de a vedea 
lucrurile limpede. Şi mi se pare evident că Tabula au 
toţi banii şi toată puterea. Sînt şanse mari să-i 
găsească pe Gabriel şi pe Maya. Ea e Arlechin, aşa că 
nu se va preda... 

Hollis scutură din cap. 

— Mă aştept să fie moartă în două săptămîni. 

— Şi n-ai să faci nimic în privinţa asta? 

— Nu sînt un idealist. Am părăsit biserica cu mult 
timp în urmă. Cum am spus, am să termin treaba asta. 
Dar n-am să lupt pentru o cauză pierdută. 

Vicki luă mîna de pe mînerul portierei şi-l privi 
drept în faţă. 

— Pentru ce e pregătirea ta, Hollis? Ca să faci 
bani? Asta-i tot? N-ar trebui să lupţi pentru ceva care 
să-i ajute pe ceilalţi? Tabula vor să-i prindă şi să-i 
controleze pe toţi cei care ar putea fi Călători. Vor ca 
noi, ceilalţi, să ne purtăm ca nişte roboţei, ascultind de 
chipurile pe care le vedem la televizor, urînd şi 
temîndu-ne de oameni pe care nu i-am întîlnit 
niciodată. 

Hollis ridică din umeri. 

— Nu spun că n-ai dreptate. Dar asta nu schimbă 
nimic. 

— Şi dacă are loc o mare bătălie, de care parte ai 
să fii? 


Apucă din nou miîinerul portierei, pregătindu-se 
să plece, dar Hollis îi atinse mîna stingă. Trăgînd-o 
uşor, o apropie de el, apoi se aplecă şi-o sărută pe 
buze. Se simţiră de parc-ar fi curs lumină prin amindoi, 
numai pentru că fuseseră uniţi o clipă. Vicki se trase şi 
deschise portiera. 

— Mă placi? întrebă el. Recunoaşte că mă placi. 

— Datoria Neplătită, Hollis. Datoria Neplătită. 

Vicki merse repede pe trotuar şi traversă peluza 
unui vecin ca să ajungă la uşa casei ei. Nu te opri, îşi 
spuse. Nu privi înapoi. 

Maya studie harta şi văzu că o autostradă 
interstatală ducea direct de la Los Angeles la Tucson. 
Dacă urmau linia asta verde groasă, urmau să ajungă 
acolo în şase sau şapte ore. O rută directă era 
eficientă, dar şi mai periculoasă. Tabula o să-i caute pe 
principalele autostrăzi. Maya se hotări să traverseze 
Deşertul Mojave în Nevada de Sud, apoi să meargă pe 
drumuri locale prin Arizona. 

Sistemul de autostrăzi era derutant, dar Gabriel 
ştia pe unde s-o ia. Mergea cu motocicleta în faţa ei, ca 
o escortă a poliţiei, gesticulînd cu mîna dreaptă ca să-i 
spună să încetinească, să schimbe benzile, s-o ia pe o 
anumită rampă. La început urmară autostrada 
interstatală pînă în ţinutul Riverside. Cam la fiecare 
douăzeci de mile, treceau pe lingă un centru de 
cumpărături cu  magazine-depozit mari. În jurul 
magazinelor erau grupate comunităţi rezidenţiale de 
case identice cu acoperişuri de ţiglă roşie şi peluze de 
un verde strălucitor. 

Toate aceste oraşe aveau nume care apăreau pe 
semnele de pe drum, dar pentru Maya erau la fel de 
artificiale ca şi decorurile de placaj de pe o scenă de 
operă. Nu putea crede că cineva ajunsese în locurile 


astea într-o căruţă cu coviltir ca să are pămîntul şi să 
construiască o şcoală. Oraşele de pe autostradă arătau 
deliberat, ca şi cum vreo corporație Tabula proiectase 
întreaga comunitate şi cetăţenii urmaseră planul: să 
cumpere case, să-şi ia slujbe, să aibă copii şi să-i 
încredinţeze Uriaşei Maşinării. 

Cînd ajunseră într-un oraş numit Twentynine 
Palms®, ieşiră de pe şoseaua principală şi o luară pe un 
drum asfaltat cu două benzi care străbătea Deşertul 
Mojave. Partea asta din America era diferită de 
comunităţile de pe autostradă. La început peisajul fu 
monoton şi sterp, apoi începură să treacă de grămezi 
de bolovani roşii - fiecare deal separat şi distinct ca şi 
piramidele. Acolo creşteau plante de yucca cu frunze 
ca nişte săbii şi Joshua trees cu ramuri răsucite care-i 
aminteau Mayei de nişte braţe ridicate spre cer. 

Acum că ieşiseră de pe autostradă, Gabriel 
începu să se bucure de călătorie. Se înclina de pe o 
parte pe alta, făcînd S-uri graţioase pe mijlocul 
drumului liber. Dintr-o dată, începu să meargă mult 
mai repede. Maya acceleră şi ea, încercînd să se ţină 
după el, dar Gabriel schimbă în viteza a cincia şi goni 
mult înaintea ei. Furioasă, îl urmări cum se micşorează 
din ce în ce mai tare, pînă cînd dispăru cu tot cu 
motocicletă la orizont. 

Începu să se îngrijoreze cînd Gabriel nu se 
întoarse. Oare se hotărise să uite de Găsitorul Căii şi să 
plece de unul singur? Sau se întîmplase ceva rău? 
Poate că Tabula îl prinseseră şi acum o aşteptau şi pe 


$5 În limba engleză, Douăzeci şi nouă de palmieri. 


ea să apară. Trecură zece minute. Douăzeci de minute. 
Cînd era aproape înnebunită, un punct minuscul apăru 
pe drum, în faţa ei. Deveni din ce în ce mai mare, şi în 
cele din urmă Gabriel apăru din ceaţă. Mergea cu 
viteză mare cînd trecu pe lîngă ea în direcţia opusă, 
zimbind şi făcîndu-i cu mîna. Nebun, gîndi ea. Nebun 
nenorocit. 

Privind în oglinda retrovizoare, îl văzu pe Gabriel 
întorcîndu-se şi gonind ca s-o ajungă din urmă. Cînd o 
depăşi din nou, ea claxonă şi semnaliză cu farurile. 
Gabriel se retrase pe cealaltă bandă şi conduse pe 
lîngă furgonetă, în timp ce Maya cobora geamul. 

— Nu poţi face asta! strigă ea. 

Gabriel făcu ceva la motocicletă, încît să scoată 
şi mai mult zgomot. Făcu semn spre ureche şi clătină 
din cap. „Îmi pare rău. Nu te aud.” 

— Încetineşte! Trebuie să rămîi lîngă mine! 

Rînji ca un băiat neastîmpărat, apăsă din nou pe 
acceleraţie şi se îndepărtă de ea. Încă o dată, o luă la 
goană pe drum şi fu absorbit de ceaţă. Pe un fund de 
lac secat apăru un miraj. Apa falsă scînteia şi curgea 
sub soarele alb. 


XXX 


Cînd ajunseră în oraşul Saltus, Gabriel opri în 
faţa unei combinaţii de mic magazin universal şi 
restaurant care era conceput să arate ca o cabană de 
buşteni a unui pionier. Făcu plinul motocicletei şi intră 
în clădire. 


Maya puse nişte benzină în rezervorul 
furgonetei, îi plăti bătrînului care era proprietarul 
magazinului universal şi intră printr-un pasaj deschis 
în restaurant. Încăperea era decorată cu unelte de 
fermă şi cu corpuri de iluminat în formă de roată de 
căruţă. Pe pereţi erau capete împăiate de cerbi şi de oi 
de munte. Era după-amiază tîrziu şi înăuntru nu mai 
erau alţi clienţi. 

Se aşeză într-un separeu vizavi de Gabriel şi-i 
dădură comanda unei chelneriţe plictisite care purta 
un şorţ cu pete. Mincarea veni repede. Gabriel îşi 
înfulecă hamburger-ul şi comandă încă unul, în timp ce 
Maya abia ciugulea din omleta ei cu ciuperci. 

Oamenii care puteau trece în alte tărimuri 
deveneau adesea conducători spirituali, dar Gabriel 
Corrigan nu arăta nici un semn de spiritualitate. Marea 
parte a timpului se purta ca un tînăr obişnuit căruia îi 
plăceau motocicletele şi care punea prea mult ketchup 
în mîncare. Era doar un alt cetăţean - atîta tot - şi cu 
toate astea Maya se simţea stingherită cînd era în 
preajma lui. Bărbaţilor pe care-i cunoscuse la Londra le 
plăcea sunetul propriei lor voci. Te ascultau cu o 
ureche, în timp ce îşi aşteptau rindul să vorbească. 
Gabriel era diferit. O privea cu atenţie, se concentra 
asupra lucrurilor pe care le spunea ea şi părea să 
reacționeze la stările ei de spirit diferite. 

— Chiar te cheamă Maya? o întrebă el. 

— Da. 

— Şi care e numele tău de familie? 

— N-am nici unul. 


— Toată lumea are un nume de familie, zise 
Gabriel. În afară de cazul în care eşti un star rock sau 
un rege sau ceva de genul ăsta. 

— La Londra, îmi spuneam Judith Strand. Am 
intrat în ţara asta cu un paşaport în care scria că sînt 
cetăţean german şi că mă numesc Siegrid Kohler. Am 
la mine paşapoarte de rezervă din trei ţări diferite. Dar 
„Maya” e numele meu de Arlechin. 

— Ce înseamnă asta? 

—  Arlechinii aleg un nume special cînd ai 
doisprezece sau treisprezece ani. Te hotărăşti pur şi 
simplu asupra unui nume şi i-l spui familiei tale. 
Numele nu au întotdeauna o semnificaţie evidentă. 
Arlechinul francez care-şi spune „Linden” şi-a luat 
numele după un copac cu frunze în formă de inimă. Un 
Arlechin foarte feroce din Irlanda îşi spune Mother 
Blessing. 

— Şi tu de ce te numeşti Maya? 

— Mi-am ales un nume care să-l deranjeze pe 
tatăl meu. Maya este un alt nume al zeiţei DeviS, 
consoarta lui Shiva“. Dar mai înseamnă şi iluzie, falsa 
lume a simţurilor. În asta am vrut să cred - în lucrurile 
pe care le puteam vedea şi auzi şi simţi. Nu în Călători 
şi în celelalte tărimuri. 

Gabriel privi în jur prin restaurantul micuţ şi 
prăfuit. Pe o pancartă scria: AVEM ÎNCREDERE ÎN 


po În hinduism, zeiţă-mamă cu diverse manifestări şi roluri, în special 


cel de consoartă a lui Shiva. 

Una dintre principalele zeități hinduse, zeu adorat ca distrugătorul 
şi restauratorul lumilor şi în numeroase alte forme complementare. 
Conceput adesea ca membru al triadei care mai este alcătuită din 
Brahma şi Vishnu. 


67 


DUMNEZEU. TOŢI CEILALŢI SĂ PLĂTEASCĂ CU 
BANI GHEAŢĂ. 

— Dar fraţii şi surorile tale? Şi ei aleargă dintr-un 
loc în altul cu săbii, căutînd Călători? 

— Am fost singură la părinţi. Mama mea 
provenea dintr-o familie Sikh care trăia în Marea 
Britanie de trei generaţii. Ea mi-a dat asta... 

Maya ridică încheietura miîinii drepte şi-i arătă 
brăţara de oţel. 

— Se numeşte kara. Îţi aminteşte să nu faci nimic 
care ţi-ar putea aduce ruşine sau dizgrație. 

Maya dorea să termine de mîncat şi să iasă din 
restaurant. Dacă erau afară, îşi putea pune din nou 
ochelarii de soare şi-şi putea ascunde ochii. 

— Cum era tatăl tău? întrebă Gabriel. 

— Nu trebuie să ştii despre el. 

— Era nebun? Te bătea? 

— Sigur că nu. De obicei era în altă ţară 
încercînd să salveze un Călător. Tata nu ne spunea 
niciodată unde se duce. Nu ştiam niciodată dacă e viu 
sau mort. Nu ajungea acasă de ziua mea de naştere sau 
de Crăciun, apoi apărea într-un moment neaşteptat. 
Tata se purta întotdeauna ca şi cum totul era normal, 
ca şi cum ar fi fost la colţ pentru o halbă de bere. Cred 
că-mi era dor de el. Dar de asemenea nu-mi doream să 
vină acasă. Asta însemna că trebuia să reluăm lecţiile. 

— Şi te-a învăţat cum să foloseşti sabia? 


6g Joc de cuvinte - în limba engleză „We trust in God”, o aluzie la 


inscriptia „In God we trust” de pe bancnotele americane, însemnînd 
„Credem în Dumnezeu”. 


— Asta a fost doar o parte din ceea ce m-a 
învăţat. A trebuit de asemenea să învăţ karate, judo, 
kickboxing şi cum să trag cu diferite tipuri de arme. A 
încercat să mă facă să gîndesc într-un anumit fel. Dacă 
făceam cumpărături la un magazin, îmi cerea dintr-o 
dată să-i descriu toate persoanele pe care le văzusem. 
Dacă mergeam împreună cu metroul, mă punea să mă 
uit la toată lumea din vagon şi să stabilesc ordinea 
luptei. Trebuie să ataci întîi persoana cea mai 
puternică şi să-ţi croieşti drum printre ceilalţi. 

Gabriel dădu din cap ca şi cum ar fi înţeles 
despre ce vorbea. 

— Şi ce mai făcea? 

— Cînd am mai crescut, Tata angaja hoţi sau 
drogaţi să mă urmărească pe străzi cînd ieşeam de la 
şcoală. Trebuia să-i observ şi să găsesc un mod de a 
scăpa de ei. Pregătirea mea s-a desfăşurat întotdeauna 
în stradă, cît mai periculos posibil. 

Era pe punctul de a-i descrie lupta de la metrou 
cu huliganii de la Arsenal, dar din fericire sosi 
chelneriţa cu al doilea hamburger. Gabriel îl ignoră şi 
încercă să continue conversaţia. 

— Se pare că nu ţi-ai dorit să devii Arlechin. 

— Am încercat să duc o viaţă de cetăţean. Nu a 
fost posibil. 

— Eşti supărată din cauza asta? 

— Nu ne putem alege calea întotdeauna. 

— Pari supărată pe tatăl tău. 

Cuvintele se strecurară pe sub garda ei şi-i 
atinseră inima. Timp de o secundă, crezu c-o să 


înceapă să plingă atît de tare încît lumea care-i 
înconjura se va nărui. 

— L-am - l-am respectat, se bilbii ea. 

— Asta nu înseamnă că nu poţi fi supărată. 

— Uită de tatăl meu, spuse Maya. El n-are nimic 
de-a face cu situaţia în care ne aflăm noi în prezent. 
Chiar acum Tabula ne caută, iar eu încerc să te 
protejez. Nu mai goni pe drum cu motocicleta. Trebuie 
să te am sub ochi tot timpul. 

— Sîntem în mijlocul deşertului, Maya. N-o să ne 
vadă nimeni. 

— Matricea încă există, chiar dacă nu-i vezi 
liniile. 

Maya se ridică şi-şi atîrnă tubul cu sabia de 
umăr. 

— Termină-ţi masa. Te aştept afară. 


x x x 


Restul zilei, Gabriel merse în fața ei şi-şi potrivi 
viteza după cea a furgonetei. Soarele cobori şi se topi 
la linia orizontului, iar ei continuară să călătorească 
spre nord-vest. Cam la patruzeci de mile de graniţa cu 
Nevada văzu firma de neon verde cu albastru a unui 
mic motel. 

Maya scoase din geantă generatorul numeric 
aleatoriu. Un număr par însemna să conducă în 
continuare. Un număr impar însemna să se oprească 
aici. Apăsă pe buton. Generatorul indică numărul 
88167, aşa că semnaliză cu farurile şi coti, intrînd în 


curtea cu pietriş. Motelul avea formă de U. 
Douăsprezece camere. O piscină goală pe fundul căreia 
creştea iarbă. 

Maya ieşi din furgonetă şi se duse la Gabriel. 
Trebuiau să împartă o cameră ca să-l poată păzi, dar se 
hotări să nu-i spună asta. Nu-l forţa, îşi spuse. 
Inventează o scuză. 

— Nu avem prea mulţi bani. E mai convenabil 
dacă împărţim o cameră. 

— E-n regulă, zise Gabriel, şi o urmă la recepţie. 

Motelul era proprietatea unei bătriîne care fuma 
ţigară de la ţigară şi care zîmbi atotcunoscător cînd 
Maya scrise pe un carton alb DI. şi D-na Thompson. 

— Plătim cu bani gheaţă, zise Maya. 

— Da, dragă. E-n regulă. Şi încercaţi să nu 
spargeţi nimic. 

Două paturi desfundate. O măsuţă şi două scaune 
de plastic. În cameră era un aparat de aer condiţionat, 
dar Maya hotărî să nu-l pornească. Zgomotul 
ventilatorului ar fi înăbuşit sunetele făcute de cineva 
care s-ar fi apropiat. Întredeschise fereastra de 
deasupra paturilor, apoi se duse la baie. Din para 
duşului se scurgea un firicel de apă călduţă. Avea un 
miros searbăd, alcalin, şi-i fu greu să-şi clătească părul 
des. leşi din baie într-un tricou şi-n pantaloni scurţi de 
sport, şi fu rîndul lui Gabriel să se ducă la duş. 

Maya trase pătura de pe patul ei, apoi se băgă 
sub cearşaf cu sabia la cîţiva centimetri de piciorul 
drept. Peste cinci minute, Gabriel ieşi din baie cu părul 
ud, în tricou şi chiloţi. Se mişcă încet pe covorul tocit şi 


se aşeză pe marginea patului său. Maya crezu că va 
spune ceva, dar se răzgîndi şi se vîri sub învelitori. 

Stînd cu faţa în sus, Maya începu să catalogheze 
toate sunetele din jurul ei. Vîntul care împingea uşor în 
plasa de ţinţari de la geam. Cîte un camion sau cîte o 
maşină care treceau din cînd în cînd pe şosea. Era pe 
punctul de a adormi, pe jumătate visînd că era din nou 
copil, stînd singură în tunelul de la metrou în timp ce o 
atacau cei trei bărbaţi. Nu. Nu te gîndi la asta. 

Deschizînd ochii, întoarse uşor capul şi se uită în 
partea cealaltă a camerei, la Gabriel. Capul său se 
odihnea pe pernă, iar corpul era o formă moale sub 
cearşaf. Maya se întrebă dacă avea multe prietene în 
Los Angeles care-l flatau şi-i spuneau „Te iubesc”. Era 
suspicioasă faţă de cuvîntul „dragoste”. Îl tot foloseau 
în cîntece şi-n reclamele de la televizor. Dacă 
dragostea era un cuvînt alunecos, înşelător - un cuvînt 
pentru cetăţeni - atunci care era cel mai intim lucru pe 
care-l putea spune un Arlechin altei persoane? 

Apoi îşi aminti de o frază, ultimul lucru pe care i-l 
spusese tatăl său la Praga: Mi-aş da viața pentru tine. 

Se auzi un scîrţiit, căci Gabriel se foia în pat. 
Trecură cîteva minute, apoi îşi sprijini capul cu două 
perne. 

— Te-ai supărat în timp ce luam prînzul azi după- 
amiază. Poate n-ar fi trebuit să-ţi pun toate întrebările 
alea. 

— Nu trebuie să ştii despre viaţa mea, Gabriel. 


— Nici eu n-am avut o copilărie normală. Părinţii 
mei erau suspicioşi din orice. Mereu se ascundeau sau 
fugeau de ceva. 

Tăcere. Maya se întrebă dac-ar trebui să spună 
ceva. Arlechinii şi cei pe care-i protejau puteau avea 
conversații personale? 

— L-ai întîlnit vreodată pe tatăl meu? întrebă ea. 
Ţi-l aminteşti? 

— Nu. Dar îmi amintesc cînd am văzut pentru 
prima dată sabia de jad. Cred că aveam opt ani. 

Gabriel tăcu, iar Maya nu mai puse alte întrebări. 
Unele amintiri erau ca nişte cicatrici pe care le ţineai 
ascunse de alţi oameni. Pe lîngă motel trecu un 
camion. O maşină. Alt camion. Dacă intra un vehicul în 
curte, ar fi auzit pietrişul scrişnind sub roţi. 

— Pot să uit de familia mea cînd sar dintr-un 
avion sau merg cu motocicleta. 

Vocea lui Gabriel era potolită, cuvintele absorbite 
de întuneric. 

— Apoi încetinesc şi totul revine... 

— Toate amintirile mele de cînd eram mic se 
referă la mersul cu maşina sau camioneta. Ne făceam 
mereu bagajele şi plecam. Cred că de-asta Michael şi 
cu mine sîntem aşa de obsedati să avem o casă. 

— Dacă stăteam într-un loc mai mult de două 
săptămîni, ne prefăceam că urma să stăm acolo pentru 
totdeauna. Apoi o maşină trecea mai mult de două ori 
pe lîngă motelul nostru sau cineva de la o staţie de 
benzină îi punea tatei o întrebare neobişnuită. Părinţii 
mei începeau să vorbească în şoaptă şi ne trezeau în 
toiul nopţii şi trebuia să ne îmbrăcăm pe întuneric. 
Înainte de a răsări soarele, eram înapoi pe drum, 
îndreptîndu-ne spre nicăieri. 

— Părinții voştri v-au dat vreodată vreo 
explicaţie? întrebă Maya. 

— Nu prea. Şi tocmai asta făcea totul atît de 
înfricoşător. Nu spuneau decit: „E periculos aici” sau 
„Ne caută nişte oameni răi”. Apoi ne făceam bagajele şi 
plecam. 

— Şi nu v-aţi plins niciodată de asta? 

— Nu în faţa tatei. Purta întotdeauna haine uzate 
şi cizme de lucru, dar avea ceva - o privire - care-l 
făcea să pară foarte puternic şi înţelept. Străinii îi 


spuneau mereu secrete tatălui meu, ca şi cum i-ar fi 
putut ajuta. 

— Cum era mama ta? 

Gabriel rămase tăcut un minut. 

— Mă tot gîndesc la ultima dată cînd am văzut-o 
înainte de a muri. E greu să-mi scot asta din minte. 
Cînd eram mici era mereu optimistă în legătură cu 
orice. Dacă făceam pană în mijlocul unui drum de ţară, 
ne ducea pe cîmp şi începeam să căutăm flori sălbatice 
sau un trifoi norocos cu patru foi. 

— Şi tu cum te purtai? întrebă Maya. Erai un 
copil cuminte, sau unul neastîmpărat? 

— Eram destul de tăcut, tineam întotdeauna totul 
pentru mine. 

— Şi Michael? 

— El era fratele mai mare şi încrezător. Dacă 
aveam nevoie de un dulap sau de mai multe prosoape 
de la directorul motelului, ai mei îl trimiteau pe 
Michael să rezolve. 

— Faptul că eram tot timpul pe drumuri era 
plăcut uneori. Păream să avem destui bani, chiar dacă 
tata nu muncea. Mama ura televizorul, aşa că ne 
spunea tot timpul poveşti sau ne citea cărţi. Îi plăceau 
Mark Twain şi Charles Dickens, şi-mi amintesc cît de 
entuziasmați am fost cînd ne-a citit Piatra lunii, de 
Wilkie Collins. Tata ne învăţa cum să reglăm un 
motor de maşină, cum să citim o hartă şi cum să nu ne 
rătăcim într-un oraş necunoscut. În loc să învăţăm din 


Sa Scriitor britanic (1824-1889), remarcat pentru romanele sale 


polițiste de pionierat, printre care Femeia în alb (1860) şi Piatra 
lunii (1868). 


manuale de şcoală, ne opream la fiecare reper istoric 
de pe drum. 

— Cînd aveam opt ani, iar Michael avea 
doisprezece, părinţii noştri ne-au spus că vor cumpăra 
o fermă. Ne opream în oraşele mici, citeam ziarul şi 
mergeam la fermele care aveau pe peluză semnul „De 
vînzare”. Fiecare loc mi se părea în regulă, dar tata se 
întorcea la camionetă clătinînd din cap şi spunîndu-i 
mamei că „Termenii nu era buni”. După ce trecură 
astfel cîteva săptămîni, am început să cred că 
„termenii” erau un grup de bătrîne răutăcioase cărora 
le plăcea să spună „nu”. 

— Am mers pînă în Minnesota, apoi am luat-o 
spre vest către Dakota de Sud. La Sioux Falls”, tata a 
aflat de o fermă de vînzare într-un oraş numit 
Unityville. Era o zonă frumoasă, cu dealuri vălurite şi 
lacuri şi lanuri de lucernă. Ferma era la o jumătate de 
milă de drum, ascunsă de un crîng de molizi. Era un 
hambar mare şi roşu, cîteva şoproane de unelte şi o 
casă şubredă cu două etaje. 

— După multă  tocmeală, tata cumpără 
proprietatea de la un bărbat care voia bani gheaţă, şi 
după două săptămîni ne-am mutat. Totul păru normal 
pînă la sfîrşitul lunii, cînd s-a oprit curentul. La 
început, eu şi cu Michael am crezut că se stricase ceva, 
dar părinţii ne-au chemat la bucătărie şi ne-au spus că 
instalaţia electrică şi telefonul ne conectau la restul 
lumii. 


Oraş din sud-estul Dakotei de Sud, aproape de graniţa cu 
Minnesota; în prezent este cel mai mare oraş din stat. 


— Tatăl tău ştia că eraţi vînaţi, zise Maya. Voia 
să trăiască în afara Uriaşei Maşinării. 

— Tata n-a pomenit niciodată de asta. N-a spus 
decît că o să ne numim „Miller” şi că urma să ne 
alegem cu toţii un prenume nou. Michael a vrut să se 
numească Robin, Băiatul-minune, dar tatei nu i-a 
plăcut ideea. După multe discuţii, Michael s-a hotărit 
să fie David, iar eu mi-am ales numele de Jim, după Jim 
Hawkins din Comoara din insulă”. 

— În aceeaşi noapte tata a scos toate armele şi 
ne-a arătat unde urma să fie ţinută fiecare. Sabia de 
jad era în dormitorul părinţilor noştri, şi n-aveam voie 
s-o atingem fără permisiunea lor. 

Maya zimbi pentru sine, gîndindu-se la sabia 
valoroasă ascunsă într-un şifonier. Se întrebă dacă 
fusese sprijinită într-un colţ, lingă o pereche de pantofi 
vechi. 

— O puşcă de asalt se afla în spatele canapelei 
din salonul din faţă, iar puşca era ţinută în bucătărie. 
Tata îşi ţinea revolverul de calibru 38 într-un toc de 
umăr pe sub haină atunci cînd muncea. Asta nu ni se 
părea ceva neobişnuit în copilărie. Armele erau încă un 
lucru pe care-l acceptam. Ai spus că tatăl meu era 
Călător. Ei bine, nu l-am văzut niciodată îndepărtindu- 
se plutind sau dispărînd sau făcînd altceva de genul 
ăsta. 

— Corpul persoanei respective rămîne în lume, 
spuse Maya. Numai Lumina dinlăuntru trece barierele. 


Roman de aventuri (1883) al scriitorului britanic Robert Louis 
Stevenson (1850-1894). 


— De două ori pe an, tata se urca în camionetă şi 
lipsea cîteva săptămîni. Ne spunea mereu că se duce la 
pescuit, dar nu se întorcea niciodată cu peşte. Cînd era 
acasă, făcea mobilă sau plivea grădina. De obicei 
înceta munca în jurul orei patru după-amiază. Ne lua 
pe Michael şi pe mine în hambar şi ne învăţa judo şi 
karate şi kendo cu săbii de bambus. Michael ura să 
exerseze. Credea că nu e decît o pierdere de timp. 

— l-a spus vreodată asta tatălui vostru? 

— Nu îndrăzneam să-l provocăm. Uneori tata 
doar se uita la tine şi ştia exact la ce te gîndeai. 
Michael şi cu mine credeam că ne poate citi gîndurile. 

— Ce credeau vecinii voştri despre el? 

— Nu  cunoşteam mulţi oameni. Familia 
Stevenson trăia la o fermă care era mai încolo, pe 
coama dealului, dar nu erau prea prietenoşi. Un cuplu 
mai în vîrstă, Don şi Irene Tedford, locuia de cealaltă 
parte a piriului, şi au venit într-o după-amiază pe la noi 
cu două plăcinte cu mere. Au fost surprinşi că n-aveam 
curent electric, dar nu păru să-i deranjeze. Mi-l 
amintesc pe Don spunînd că televizorul era o mare 
pierdere de timp. 

— Michael şi cu mine am început să ne ducem la 
familia Tedford în fiecare după-amiază ca să mîncăm 
gogoşi făcute în casă. Tata rămînea întotdeauna acasă, 
dar uneori mama ducea o încărcătură de rufe la ei şi le 
spăla la maşina lor. Soții Tedford avuseseră un fiu pe 
nume Jerry, care murise în război, iar poza lui era în 
toată casa. Vorbeau despre el ca şi cum ar mai fi fost 
viu. 


— Totul a fost în regulă pînă cînd Şeriful 
Randolph a intrat pe alee cu maşina sa de poliţie. Era 
un om masiv în uniformă, şi purta o armă. M-am 
speriat cînd a venit. Am crezut că era din Matrice şi că 
tata va trebui să-l omoare ... 

Maya îl întrerupse. 

— Odată eram într-o maşină cu un Arlechin pe 
nume Libra, şi-am fost opriţi pentru depăşirea vitezei 
legale. Am crezut că Libra urma să-i taie gitul 
poliţistului. 

— Aşa m-am simţit şi ei, spuse Gabriel. Michael 
şi cu mine nu ştiam ce-o să se întîmple. Mama a făcut 
ceai cu gheaţă pentru Şeriful Randolph, şi ne-am 
aşezat cu toţii pe prispa din faţă. La început Randolph 
a spus o mulţime de lucruri drăguţe despre felul în 
care reparasem locul, apoi începu să vorbească despre 
impozitul local pe proprietate. Deoarece nu eram 
conectaţi la linia de electricitate, a crezut că am putea 
refuza să plătim impozitul din motive politice. 

— Tata n-a spus nimic la început, dar se uita fix 
la Randolph, concentrindu-se tare asupra lui. Dintr-o 
dată, a anunţat că va plăti bucuros impozitul şi toată 
lumea s-a relaxat. Singurul care nu părea fericit era 
Michael. S-a dus la şerif şi i-a spus că voia să meargă la 
şcoală cu ceilalţi copii. 

— Cînd şeriful plecă, tata ne-a chemat în 
bucătărie pentru o discuţie de familie. I-a spus lui 
Michael că şcoala e periculoasă deoarece face parte 
din Matrice. Michael a zis că trebuia să învăţăm şi noi 
lucruri precum matematica şi ştiinţele şi istoria. A spus 


că nu ne vom putea apăra de duşmani dacă nu aveam 
educaţie. 

— Şi ce s-a întîmplat? întrebă Maya. 

— N-am mai vorbit despre asta tot restul verii. 
Apoi tata a zis că-i în regulă, că putem merge la şcoală, 
dar că trebuie să avem grijă. Nu puteam să le spunem 
celorlalţi numele noastre adevărate şi nu puteam 
pomeni de arme. 

— Aveam emoţii să-i întîlnesc pe ceilalţi copii, 
dar Michael era fericit. În prima zi de şcoală, s-a trezit 
cu două ore mai devreme să-şi aleagă hainele pe care 
urma să le poarte. Mi-a spus că toţi băieţii din oraş 
poartă blugi şi cămăşi de flanelă. Iar noi trebuia să ne 
îmbrăcăm la fel, ca să arătăm ca toată lumea. 

— Mama ne-a dus în Unityville şi ne-am înscris la 
şcoală sub numele noastre false. Michael şi cu mine am 
petrecut două ore în birou, ca să fim testaţi de 
directorul adjunct, doamna Batenor. Eram amîndoi 
avansați la citit, dar eu nu eram aşa bun la matematică. 
Cînd m-a dus într-o clasă, ceilalţi elevi s-au holbat la 
mine. A fost prima dată cînd mi-am dat seama cu 
adevărat cît de diferită era familia noastră şi cum ne 
vedeau ceilalţi oameni. Toţi copiii au început să 
şuşotească pînă cînd profesoara le-a spus să facă 
linişte. 

— În pauză, l-am găsit pe Michael pe terenul de 
sport, şi-am stat pe margine privindu-i pe ceilalţi băieţi 
cum jucau fotbal. Aşa cum spusese el, purtau cu toţii 
blugi. Patru băieţi mai mari au ieşit din joc şi au venit 
să stea de vorbă cu noi. Îmi amintesc şi acum de 


expresia fratelui meu. Era atît de încîntat, atit de 
fericit. Credea că băieţii or să ne spună să jucăm fotbal 
cu ei şi că apoi ne vom împrieteni cu ei. 

— Unul dintre băieţi, cel mai înalt, a zis: „Voi 
sînteţi fraţii Miller. Părinţii voştri au cumpărat ferma 
lui Hale Robinson.” Michael a încercat să dea mîna cu 
el, dar băiatul a spus: „Părinţii voştri sînt nebuni”. 

— Fratele meu a continuat să zîmbească cîteva 
secunde, ca şi cum nu-i venea să creadă că băiatul 
spusese aşa ceva. În toţi anii petrecuţi pe drumuri îşi 
crease fantezia asta despre şcoală şi prieteni şi o viaţă 
normală. Mi-a spus să stau deoparte şi apoi i-a tras un 
pumn în gură băiatului cel înalt. Toţi au sărit pe el, dar 
n-aveau nici o şansă. Michael folosea lovituri pe spate 
cu piciorul din răsucire şi mişcări de karate cu nişte 
băieţi de fermieri. I-a făcut praf şi-ar fi continuat să-i 
bată dacă nu l-aş fi tras de acolo. 

— Aşa că nu v-aţi făcut prieteni niciodată? 

— Nu prea. Profesorii îl plăceau pe Michael 
pentru că ştia cum să le vorbească adulţilor. Ne 
petreceam tot timpul liber la fermă. Asta era în regulă. 
Aveam întotdeauna cîte un proiect, cum ar fi 
construirea unei case într-un copac sau antrenarea 
Minervei. 

— Cine era Minerva? Cîinele vostru? 

— Era sistemul nostru de securitate pe bază de 
bufniţă. 

Gabriel zimbi amintindu-şi. 

— La cîteva luni de la începerea şcolii, am găsit 
un pui de bufniţă lîngă pîrîul care traversa proprietatea 


D-lui Tedford. N-am văzut nicăieri un cuib, aşa c-am 
învelit-o în tricoul meu şi-am dus-o în casă. 

— Cît era pui am tinut-o într-o cutie de carton şi- 
am hrănit-o cu mîncare pentru pisici. Eu am hotărît să-i 
spunem Minerva, deoarece citisem o carte în care scria 
că zeiţa avea drept ajutor o bufniţă. Tata a tăiat o 
gaură în peretele de la bucătărie, apoi a construit o 
platformă pe ambele părţi, cu o mică uşă-trapă. Am 
învăţat-o pe Minerva cum să deschidă uşa împingînd-o 
şi să intre în bucătărie. 

— Tata a pus colivia Minervei într-un hăţiş de 
molizi la capătul aleii. Colivia avea o greutate 
declanşatoare care deschidea uşa  coliviei, iar 
greutatea era prinsă de un fir de undiţă întins peste 
alee. Dacă o maşină intra pe alee dinspre drum, lovea 
firul şi deschidea colivia. Minerva trebuia să zboare 
pînă casă şi să ne anunţe că aveam vizitatori. 

— Asta a fost o idee inteligentă. 

— Poate că da, dar atunci n-am crezut aşa. Cînd 
locuiam în moteluri, văzusem filme de spionaj şi-mi 
aminteam de toate dispozitivele de înaltă tehnologie. 
Dacă ne căutau oamenii răi, mă gindeam c-ar trebui să 
avem o protecţie mai bună decît o bufniţă. 

— Oricum, am tras de firul de pescuit, uşa 
coliviei s-a deschis şi Minerva a zburat spre deal. Cînd 
tata şi cu mine am ajuns în bucătărie, bufnița intrase 
prin trapă şi mînca din mîncarea ei pentru pisici. Am 
dus-o pe Minerva înapoi, am mai testat odată colivia, 
şi-a zburat din nou spre casă. 


— Atunci l-am întrebat pe tata de ce voiau unii 
oameni să ne omoare. Mi-a spus că-ne va explica totul 
cînd vom mai creşte puţin. L-am întrebat de ce nu ne 
puteam duce la Polul Nord sau într-un alt loc 
îndepărtat unde să nu ne poată găsi. 

— Tata arăta obosit şi trist. „M-aş putea duce 
într-un asemenea loc”, mi-a spus. „Dar tu şi cu Michael 
şi mama n-aţi putea veni cu mine. N-am să plec şi n-am 
să vă las singuri.” 

— "Ţi-a spus că era Călător? 

— Nu, spuse Gabriel. Nimic de genul ăsta. Au 
trecut vreo două ierni şi totul părea în regulă. Michael 
nu s-a mai bătut la şcoală, dar ceilalţi copii îl credeau 
un mare mincinos. Le spusese despre sabia de jad şi 
despre puşca de asalt a tatei, dar le spusese şi că 
aveam o piscină în pivniţă şi un tigru în hambar. 
Spunea atitea poveşti încît nimeni nu-şi dădea seama 
că unele din ele erau adevărate. 

— Într-o după-amiază cînd aşteptam să vină 
autobuzul şcolii să ne ducă acasă, un alt băiat a zis de 
un pod de beton care trecea peste autostrada 
interstatală. O conductă de apă trecea pe sub pod şi cu 
cîţiva ani în urmă un puşti pe nume Andy o folosise ca 
să traverseze şoseaua. 

— „E uşor”, le spuse Michael. „Fratele meu mai 
mic ar putea s-o facă şi în somn”. Peste douăzeci de 
minute eram pe taluzul de sub pod. Am sărit şi m-am 
apucat de conductă şi-am început să traversez 
autostrada interstatală, în timp ce Michael şi ceilalţi 
băieţi se uitau la mine. Încă mai cred c-aş fi putut s-o 


fac, dar cînd eram la jumătatea drumului conducta s-a 
rupt şi-am căzut pe autostradă. M-am lovit la cap şi mi- 
am rupt piciorul stîng în două locuri. Îmi amintesc c-am 
ridicat capul, m-am uitat pe şosea şi-am văzut un 
camion cu remorcă îndreptîndu-se direct spre mine. 
Am leşinat, şi cînd m-am trezit eram într-o sală de 
urgenţe dintr-un spital, cu ghips la picior. Sînt destul 
de sigur că l-am auzit pe Michael spunîndu-i asistentei 
că mă numesc Gabriel Corrigan. Nu ştiu de ce-a făcut 
asta. Poate s-a gîndit c-am să mor dacă nu-mi dădea 
numele adevărat. 

— Şi aşa v-au găsit Tabula, zise Maya. 

— Poate, dar cine ştie? Au mai trecut cîţiva ani şi 
nu ni s-a întîmplat nimic. Cînd aveam doisprezece ani, 
iar Michael şaisprezece, stăteam în bucătărie, făcîndu- 
ne temele după cină. Era ianuarie, şi afară era tare 
frig. Apoi Minerva a intrat prin trapă şi-a rămas acolo, 
ţipînd şi clipind la lumină. 

— Asta se mai întîmplase de vreo cîteva ori mai 
înainte, cînd cîinele familiei Stevenson lovise firul de 
pescuit. Mi-am pus cizmele şi-am ieşit afară să găsesc 
cîinele. Am înconjurat casa, am privit în josul dealului 
şi-am văzut patru bărbaţi ieşind dintre molizi. Toţi 
purtau haine întunecate şi aveau puşti. Vorbiră între ei, 
se despărţiră şi începură să urce dealul. 

— Mercenari Tabula, zise Maya. 

— Nu ştiam cine sînt. Cîteva secunde nu m-am 
putut mişca, apoi am dat fuga în casă şi le-am spus alor 
mei. Tata s-a dus sus în dormitor şi-a coborit cu un sac 
marinăresc şi cu sabia de jad. Mie mi-a dat sabia, iar 


mamei sacul. Apoi i-a dat lui Michael puşca, şi ne-a 
spus să ieşim pe uşa din spate şi să ne ascundem în 
pivniţa pentru rădăcinoase. 

— „Şi tu ce-ai să faci?” l-am întrebat. 

— „Voi duceţi-vă în pivniţă şi staţi acolo”, ne-a 
spus. „Nu ieşiţi decît cînd îmi auziţi vocea.” 

— Tata a luat cealaltă puşcă şi noi am ieşit pe uşa 
din spate. Ne-a zis să mergem pe lîngă gard ca să nu 
lăsăm urme de paşi în zăpadă. Am vrut să rămîn şi să-l 
ajut, dar Mama a spus că trebuia să mergem. Cînd am 
ajuns în grădină, am auzit o împuşcătură şi un bărbat 
ţipînd. Nu era vocea tatălui meu, sînt sigur de asta. 

— Pivniţa pentru rădăcinoase era doar un loc 
unde aruncam uneltele vechi. Michael deschise uşa şi 
am coborit pe scară. Uşa era atit de ruginită încît 
Michael n-a reuşit s-o închidă complet. Am rămas toţi 
trei acolo în întuneric, pe o margine de beton. Un timp 
am auzit focuri de armă, apoi s-a făcut linişte. Cînd m- 
am trezit, lumina soarelui intra prin crăpătura din jurul 
uşii. 

— Michael deschise uşa, iar noi l-am urmat afară. 
Casa şi hambarul arseseră din temelii. Minerva zbura 
deasupra noastră, ca şi cum ar fi căutat ceva. Patru 
bărbaţi morţi zăceau în locuri diferite - la distanţă de 
douăzeci-treizeci de metri unii de alţii - iar sîngele lor 
topise zăpada din jur. 

— Mama se aşeză, îşi cuprinse picioarele cu 
braţele şi începu să plingă. Michael şi cu mine am 
verificat ce mai rămăsese din casă, dar n-am găsit nici 


o urmă de-a lui tata. I-am spus lui Michael că bărbaţii 
nu-l omoriseră, şi că fugise. 

— Michael mi-a spus: „Uită de asta. Mai bine am 
pleca de aici. Trebuie să mă ajuţi cu mama. O să 
mergem la familia Tedford şi-o să împrumutăm break- 
ul lor.” 

Se întoarse în pivniţă şi reveni de acolo cu sabia 
de jad şi cu sacul marinăresc. Ne uitarăm în sac şi 
văzurăm că era plin cu teancuri de bancnote de o sută 
de dolari. Mama încă mai stătea în zăpadă, plingînd şi 
vorbind singură în şoaptă ca o femeie nebună. Ducînd 
armele şi sacul, am luat-o şi pe ea peste cîmpuri pînă la 
ferma familiei Tedford. Cînd Michael a bătut la uşa lor, 
Don şi Irene s-au trezit şi-au coborit în halate. 

— L-am auzit pe Michael minţind de sute de ori 
la şcoală, dar nimeni nu-i credea vreodată poveştile. De 
data asta, părea că el chiar credea ce spune. Le zise 
soţilor Tedford că tata fusese soldat şi că fugise din 
armată. Noaptea trecută, nişte agenţi guvernamentali 
ne arseseră casa din temelii şi-l omoriseră. Întreaga 
poveste suna nebuneşte pentru mine, dar apoi mi-am 
amintit că fiul soţilor Tedford fusese ucis în război. 

— O minciună dibace, zise Maya. 

— Aşa e. A mers. Don Tedford ne-a împrumutat 
break-ul lui. Michael conducea deja de vreo doi ani la 
fermă. Am încărcat armele şi sacul marinăresc, apoi 
am pornit la drum. Mama zăcea pe bancheta din spate. 
Am acoperit-o cu o pătură şi a adormit. Cînd m-am 
uitat pe geamul lateral, am văzut-o pe Minerva zburind 
prin fum sus spre cer... 


Gabriel tăcu, iar Maya rămase uitîndu-se în 
tavan. O camionetă trecu pe şosea, iar farurile sale 
luminară prin obloanele de la fereastră. Din nou 
întuneric. Linişte. Umbrele care-i înconjurau păreau să 
capete substanţă şi greutate. Maya se simţea de parc- 
ar fi zăcut împreună pe fundul unei piscine adînci. 

— Şi apoi ce s-a mai întîmplat? întrebă ea. 

— Ne-am petrecut cîţiva ani hoinărind prin ţară, 
apoi am obţinut certificate de naştere false şi-am locuit 
în Austin, Texas. Cînd am împlinit şaptesprezece ani, 
Michael a hotărit c-ar trebui să ne mutăm în Los 
Angeles şi să începem o nouă viaţă. 

- Apoi Tabula v-au găsit, şi acum eşti aici. 

— Da, spuse Gabriel încet. Acum sînt aici. 

Lui Boone nu-i plăcea Los Angeles-ul. Era un oraş 
destul de obişnuit la suprafaţă, dar exista un impuls 
spre anarhie. Îşi amintea că văzuse odată nişte imagini 
filmate în timpul unei revolte din cartierele din ghetou. 
Fum înălţindu-se spre cer. Un palmier izbucnind în 
flăcări. Erau multe bande de stradă la Los Angeles, şi 
marea partea a timpului încercau să se omoare între ei. 
Asta era acceptabil. Dar un conducător vizionar, 
precum un Călător, putea opri drogurile şi direcţiona 
furia spre exterior. 

O luă pe autostradă spre sud, spre Hermosa 
Beach, îşi lăsă maşina într-o parcare publică şi merse 
pe jos pînă pe Sea Breeze Lane. O furgonetă de 
reparaţii de la compania de electricitate era parcată 
peste drum de casa indianului. Boone ciocăni la uşa din 
spate a furgonetei, iar Prichett ridică jaluzelele care 
acopereau geamul. Zîmbi şi dădu din cap cu nerăbdare 
- mă bucur că eşti aici. Boone deschise portiera şi se 
urcă înăuntru. 

Cei trei mercenari Tabula stăteau pe scăunele de 
plajă puse în spatele furgonetei. Hector Sanchez era un 
fost federale mexican care fusese implicat într-un 


scandal de mituire. Ron Olson era un fost poliţist 
militar care fusese acuzat de viol. 

Cel mai tînăr din grup era Dennis Prichett. Avea 
părul scurt, castaniu, o faţă bucălată şi maniere 
politicoase, dar pline de zel, care-l făceau să semene cu 
un tînăr misionar. Prichett mergea la biserică de trei 
ori pe săptămînă şi nu folosea niciodată un limbaj 
murdar. În ultimii cîţiva ani, Fraţii începuseră să 
angajeze credincioşi adevăraţi de diverse religii. Deşi 
erau plătiţi ca nişte mercenari, ei se alăturau Fraţilor 
din motive ce ţineau de morală. În ceea ce-i privea, 
Călătorii erau falşi profeţi care contestau ceea ce ei 
considerau a fi adevărata credinţă. Aceşti noi angajaţi 
se presupunea că erau mai demni de încredere şi mai 
necruţători decît mercenarii obişnuiţi, dar Boone nu 
avea încredere în ei. Înţelegea lăcomia şi teama mult 
mai bine decît zelul religios. 

— Unde e suspectul nostru? întrebă el. 

— Pe veranda din spate, spuse Prichett. Uite. 

Se ridică de pe scaun şi Boone se aşeză în faţa 
monitorului. Unul din aspectele mai plăcute ale slujbei 
sale era că-i punea la dispoziţie tehnologia necesară ca 
să vadă prin pereţi. Pentru operaţiunea din Los 
Angeles, furgoneta fusese dotată cu un dispozitiv de 
imagistică termică. Camera specială prezenta imagini 
alb-negru ale oricărei suprafeţe care producea sau 
reflecta căldură. În garaj era un petic alb: era boilerul. 
Un alt petic alb era în bucătărie: probabil un filtru de 
cafea. Un al treilea obiect - o fiinţă umană - stătea pe 
veranda din spate. 


Echipa de supraveghere scana casa de trei zile, 
monitoriza telefoanele şi folosea programul Carnivora 
ca să depisteze e-mail-urile. 

— Au fost trimise sau primite mesaje? întrebă 
Boone. 

— A primit două telefoane de dimineaţă despre 
week-end-ul în colibă, spuse Sanchez. 

Olson se uită pe un monitor de calculator. 

— În adresa sa de e-mail nu sînt decît mesaje 
nesolicitate. 

— Bun, spuse Boone. Să mergem. Are toată 
lumea insigne? 

Cei trei încuviinţară din cap. Li se dăduseră 
insigne FBI false cînd ajunseseră la Los Angeles. 

— Ok. Hector şi Ron, intraţi pe uşa din faţă. Dacă 
întîmpinaţi rezistenţă, Fraţii ne-au dat permisiunea să 
închidem dosarul tipului. Dennis, tu vii cu mine. O să 
mergem pe alee. 

Cei patru ieşiră din furgonetă şi traversară 
strada grăbiţi. Olson şi Sanchez se urcară pe prispa din 
faţă a casei. Boone deschise poarta de lemn şi Prichett 
îl urmă pe alee. În curtea din spate se vedea o colibă 
grosolană construită din bețe şi bucăţi de piele de vită 
tăbăcită. 

Trecură de colţul casei şi-l văzură pe Thomas 
Walks the Ground stînd la o măsuţă de lemn pusă pe 
verandă. Indianul demontase un dispozitiv de eliminare 
a deşeurilor stricat, iar acum îl monta la loc. Boone se 
uită la Prichett şi văzu că tînărul îşi scosese pistolul 
automat de 9 mm. ÎI strîngea cu putere. Încheieturile 


degetelor i se albiseră. Din faţa casei se auzi un trosnet 
puternic cînd cei doi mercenari sparseră uşa. 

— E-n regulă, îi spuse Boone lui Prichett. N-ai de 
ce să-ţi faci griji. 

Băgă mîna în haină, scoase un mandat federal 
fals şi se duse la veranda din spate. 

— Bună ziua, Thomas. Sînt agent special Baker, 
iar acesta e agentul special Morgan. Avem un mandat 
să-ţi percheziţionăm casa. 

Thomas Walks the Ground încetă să mai stringă 
un şurub de la dispozitivul de eliminare a deşeurilor. 
Puse jos cheia tubulară şi-i studie pe cei doi vizitatori. 

— Nu cred că sînteţi ofiţeri de poliţie adevăraţi, 
spuse el. Şi nu cred că ăla e un mandat adevărat. Din 
păcate, mi-am lăsat arma în bucătărie, aşa că voi 
accepta această realitate. 

— Asta-i o alegere înţeleaptă, zise Boone. Bravo 
ţie. 

Se întoarse spre Prichett. 

— Du-te înapoi la furgonetă şi dă drumul la 
comunicaţii. Spune-i lui Hector să-şi pună costumul şi 
să folosească dispozitivul de depistare. Ron să rămînă 
pe prispa din faţă. 

— Da, domnule. 

Prichett strecură arma înapoi în tocul de umăr. 

— Şi cu suspectul cum rămîne, domnule? 

— O să fie în regulă. O să port o conversaţie cu 
Thomas despre diversele lui opţiuni. 

Hotărit să facă o treabă bună, Prichett se grăbi 
înapoi pe alee. Boone trase o bancă şi se aşeză la masă. 


— Care-i problema cu dispozitivul de eliminare a 
deşeurilor? întrebă el. 

— S-a înfundat şi s-a ars motorul. Ştii care era 
problema? 

Thomas arătă spre un obiect mic şi negru de pe 
masă. 

— Un sîmbure de prună. 

— De ce nu cumperi un nou dispozitiv? 

— E prea scump. 

Boone dădu din cap. 

— Aşa-i. Ți-am examinat contul bancar şi extrasul 
cărţii de credit. Ai rămas fără bani. 

Thomas Walks the Ground îşi continuă treaba, 
umblînd prin piesele împrăştiate pe masă. 

— Sînt foarte bucuros că un pretins ofiţer de 
poliţie se preocupă de aşa-zisele mele finanţe. 

— Nu vrei să păstrezi casa asta? 

— Nu e important. Mă pot întoarce oricînd la 
tribul meu din Montana. Am stat prea mult în locul 
ăsta. 

Boone vîrî mîna în buzunarul interior al hainei 
sale de piele, scoase un plic şi-l puse pe masă. 

— Aici sînt douăzeci de mii de dolari în numerar. 
Sînt ai tăi în schimbul unei conversații cinstite. 

Thomas Walks the Ground luă plicul, dar nu-l 
deschise. Îl ţinu în palmă, ca şi cum i-ar fi estimat 
greutatea. Apoi îl lăsă pe masă. 

— Sînt un om cinstit, aşa că îţi voi oferi 
conversaţia gratis. 


— O tînără a luat un taxi pînă la adresa asta. 
Numele ei este Maya, dar a folosit probabil un nume 
fals. Are douăzeci şi ceva de ani. Păr negru. Ochi 
albaştri deschis. A fost crescută în Marea Britanie, şi 
are accent englezesc. 

— Mă vizitează o mulţime de oameni. Poate c-a 
venit la coliba mea. 

Thomas îi zîmbi lui Boone. 

— Încă mai sînt cîteva locuri libere pentru 
ceremonia de week-end-ul ăsta. Tu şi cu oamenii tăi ar 
trebui să veniţi. Să bateţi într-o tobă. Să eliminaţi 
otrava prin transpiraţie. Cînd veţi ieşi în frig, vă veţi 
simţi pe deplin vii. 

Sanchez veni pe alee ducînd un costum alb de 
protecţie biologică şi echipamentul de depistare. 
Acesta semăna cu un aspirator de mînă ataşat la un 
bloc de alimentare de umăr. La blocul de alimentare 
era conectat un radio-transmiţător care trimitea datele 
direct la calculatorul din furgonetă. Sanchez puse 
dispozitivul pe un scaun de pe iarbă. Intră în costum, 
apoi îl trase pe picioare, braţe şi umeri. 

— Ăsta pentru ce e? întrebă Thomas. 

— Avem o mostră de ADN a acestei tinere. 
Echipamentul de pe scaun este un dispozitiv de 
colectare de date genetice. Foloseşte un cip cu 
microarray ca să compare ADN-ul suspectei cu ADN-ul 
găsit la tine în casă. 

Thomas găsi trei şuruburi care se potriveau şi 
zimbi. Le puse lîngă un nou motor electric. 

— După cum spuneam, am avut mulţi vizitatori. 


Sanchez îşi trase costumul peste cap şi începu să 
respire prin filtrul de aer. Acum propriul său ADN nu 
mai avea cum să interfereze cu mostra. Mercenarul 
deschise uşa din spate, intră în casă şi începu să 
lucreze. Cele mai bune mostre se găseau pe rufăria de 
pat, pe colacul de la toaletă şi pe spătarele mobilierului 
tapisat. 

Cei doi bărbaţi se priviră în timp ce ascultau 
bîzîitul înfundat scos de dispozitivul de depistare. 

— Şi spune-mi, zise Boone, ţi-a vizitat Maya casa? 

— De ce e important lucrul ăsta pentru tine? 

— E o teroristă. 

Thomas Walks the Ground începu să caute trei 
şaibe de oţel care să se potrivească la cele trei 
şuruburi. 

— În lumea asta există terorişti adevăraţi, dar un 
grup mic de oameni se foloseşte de teama noastră de ei 
ca să-şi sporească puterea. Aceşti oameni îi vinează pe 
şamani şi pe mistici... 

Thomas zîmbi din nou. 

— Şi pe oamenii numiţi Călători. 

Biziitul se auzea în continuare dinspre casă. 
Boone ştia că Sanchez trecea dintr-o cameră în alta, 
răzuind cu duza detectorului pe diferite obiecte. 

— Toţi teroriştii sînt la fel, spuse Boone. 

Thomas se sprijini de spătarul scaunului. 

— Am să-ţi povestesc despre un indian Paiute”? 
pe nume Wovoka”?. În anii 1880, acesta a început să 

Trib indian din partea de vest a Statelor Unite. 
(1858?-1932) Lider religios Paiute care a înfiinţat mişcarea Dansul 
fantomei. Mişcarea a intrat în declin cînd mai mulţi dintre adepţii 


treacă în alte tărimuri. După ce Wovoka s-a întors, a 
vorbit cu toate triburile şi a iniţiat o mişcare denumită 
Dansul fantomei'?. Adepții lui dansau în cercuri, cîntînd 
cîntece speciale. Cînd nu dansau, trebuiau să ducă o 
viaţă  virtuoasă. Fără alcool. Fără furturi. Fără 
prostituție. 

— Ai crede că albii care conduceau rezervaţia au 
admirat asta. După ani de degradare, indienii 
redeveneau morali şi puternici. Din păcate, indienii 
Lakota nu deveneau şi obedienţi. Dansatorii au 
început ritualul în Rezervaţia Pine Ridge din Dakota de 
Sud, iar albii din zonă s-au speriat foarte tare. Un 
agent guvernamental pe nume Daniel Royer a hotărit 
că indienii Lakota nu aveau nevoie de libertate sau de 
propriul lor pămînt, ci trebuiau să înveţe baseball. A 
încercat să-i înveţe pe războinici să arunce mingea şi s- 
o lovească cu biîta, dar nu le-a abătut atenţia de la 
Dansul fantomei. 

— Aşa că albii şi-au spus: „Indienii devin din nou 
periculoşi.” Iar guvernul a trimis soldaţi la o ceremonie 
a Dansului fantomei lîngă pîrîul Wounded Knee, care 
au tras cu puştile şi-au masacrat 290 de bărbaţi, femei 
şi copii. Soldaţii au săpat gropi şi-au aruncat cadavrele 
în pămîntul îngheţat. Iar indienii s-au întors la alcool şi 
la o viaţă de confuzie... 


săi, despre care se credea că au protecţie supranaturală, au fost 
masacrați la Wounded Knee (1890). 

Dans de grup asociat cu o mişcare religioasă mesianică în rîndul 
indienilor americani din sud-vest şi din Marile Cîmpii la sfîrşitul 
secolului XIX. Profeţii Dansului fantomei prevesteau dispariţia 
iminentă a albilor, restituirea pămînturilor şi refacerea modului de 
viaţă tradiţional şi învierea strămoşilor morţi. 


19 Cel mai mare şi mai vestic dintre popoarele Sioux. 


Zgomotul încetă. Peste un minut, uşa din spate 
scîrţii, se deschise, iar Sanchez ieşi afară. Îşi scoase 
filtrul de la gură şi gluga costumului alb. Faţa îi 
strălucea de sudoare. 

— Am găsit ceva, zise. Era un fir de păr de-al ei 
pe canapeaua din camera de zi. 

— Bine. Te poţi întoarce la furgonetă. 

Sanchez îşi scoase costumul şi plecă pe alee. Încă 
o dată, Boone şi Thomas erau singuri. 

— Maya a fost aici, spuse Boone. 

— După maşinăria asta. 

— Vreau să ştiu ce-a zis şi ce-a făcut. Vreau să 
ştiu dacă i-ai dat bani sau dacă ai dus-o cu maşina 
undeva. Era rănită? Şi-a schimbat înfăţişarea? 

— N-am să te ajut, zise Thomas calm. Pleacă din 
casa mea. 

Boone îşi scoase pistolul automat, dar îl tinu lipit 
de piciorul stîng. 

— Nu prea ai de ales, Thomas. Nu vreau decît să 
accepţi lucrul ăsta. 

— Am libertatea de a spune nu. 

Boone oftă ca un părinte în faţa unui copil 
încăpăţinat. 

— Libertatea este cel mai mare mit creat 
vreodată. Este un scop distructiv, de neatins, care a 
provocat multe suferinţe. Foarte puţini oameni pot face 
faţă libertăţii. O societate este sănătoasă şi productivă 
cînd se află sub control. 

— Şi crezi că asta se va întîmpla? 


— O nouă eră este pe cale să se instaureze. Ne 
apropiem de un moment cînd vom avea tehnologia 
necesară ca să monitorizăm şi să supraveghem foarte 
mulţi oameni. În ţările industrializate, structura este 
deja realizată. 

— lar tu vei avea controlul? 

— A, şi eu voi fi supravegheat. Toată lumea va fi 
supravegheată. E un sistem foarte democratic. Şi este 
inevitabil, Thomas. Nu poate fi oprit în nici un fel. 
Sacrificiul tău pentru un Arlechin este complet lipsit de 
sens. 

— Ai dreptul să ai propria părere, dar eu voi 
decide ce anume dă sens vieţii mele. 

— Ai să mă ajuţi, Thomas. Nu e loc de negocieri 
aici. Nici un compromis. Trebuie să te confrunţi cu 
realitatea situaţiei. 

Thomas scutură din cap cu compasiune. 

— Nu, prietene. Tu eşti cel care a pierdut 
contactul cu realitatea. Te uiţi la mine şi vezi un Indian 
Crow  supraponderal cu un dispozitiv defect de 
eliminare a deşeurilor şi fără bani. Şi te gîndeşti: „A, 
nu e decît un om obişnuit.” Dar îţi spun că bărbaţii şi 
femeile obişnuite vor vedea ce faceţi. Şi ne vom ridica, 
vom smulge uşa şi vom ieşi din cuşca voastră 
electronică. 

Thomas se ridică de pe scaun, cobori de pe 
verandă şi se îndreptă spre alee. Boone se răsuci pe 
bancă. Ţinînd pistolul automat cu ambele mîini, îi 
spulberă inamicului său rotula dreaptă. Thomas se 
prăbuşi, se rostogoli pe spate şi nu se mai mişcă. 


Ţinînd în continuare arma, Boone se duse lîngă 
corp. Thomas era conştient, dar respira repede. 
Piciorul îi fusese aproape despărţit de trup de la 
genunchi în jos, şi din artera retezată se revărsa sînge 
de un roşu întunecat. Cînd Thomas începu să intre în 
stare de şoc, se uită în sus la Boone şi vorbi încet. 

— Nu mi-e frică de tine... 

Boone fu cuprins de un val intens de furie. 
Îndreptă arma spre fruntea lui Thomas ca şi cum ar fi 
vrut să-i distrugă toate gîndurile şi amintirile, apoi 
apăsă pe trăgaci. 

A doua împuşcătură păru insuportabil de 
zgomotoasă, undele sonore amplificîndu-se în lume. 

Michael era ţinut într-un apartament fără 
ferestre cu patru încăperi. Din cînd în cînd auzea 
zgomote înfundate şi sunetul apei care curgea prin 
ţevi, aşa că presupuse că mai erau şi alţi oameni în 
clădire. Avea o baie, un dormitor, o cameră de zi şi o 
sală de pază, unde stăteau doi oameni tăcuţi cu sacouri 
bleumarin care nu-l lăsau să plece. Nu era sigur dacă e 
în America sau într-o ţară străină. În nici una din 
încăperi nu era vreun ceas şi nu ştia niciodată dacă e zi 
sau noapte. 

Singura persoană care vorbea cu el era 
Lawrence Takawa, un tînăr american de origine 
japoneză care purta întotdeauna o cămaşă albă şi o 
cravată neagră. Lawrence stătea pe un scaun lingă 
patul lui Michael cînd acesta se trezi din somnul indus 
de medicamente. Cîteva minute mai tîrziu sosi un 
doctor şi-i făcu lui Michael un examen fizic rapid. Îi 
şopti ceva lui Lawrence şi apoi nu se mai întoarse. 

Din acea primă zi, Michael începu să pună 
întrebări. „Unde sînt? De ce mă ţineţi aici?” Lawrence 
zimbea amabil şi-i dădea mereu acelaşi set de 
răspunsuri. „Acesta e un loc sigur. Noi sîntem noii tăi 


prieteni, Chiar acum îl căutăm pe Gabriel ca să se 
poată afla şi el în siguranţă.” 

Michael ştia că era prizonier şi că ei erau 
duşmanii. Dar Lawrence şi cei doi paznici îşi petreceau 
marea parte a timpului asigurindu-se că el are tot 
confortul. Camera de zi era dotată cu un televizor 
scump şi cu un raft de DVD-uri. Bucătarii erau de 
serviciu douăzeci şi patru de ore din douăzeci şi patru 
în clădire, şi-i găteau orice dorea să mănînce. Cînd 
Michael se dădu jos din pat prima oară, Lawrence îl 
conduse la un garderob şi-i arătă haine, pantofi şi 
accesorii valorind mii de dolari. Cămăşile erau făcute 
din mătase sau din bumbac egiptean şi aveau 
monograme discrete cu inițialele lui pe buzunar. 
Puloverele erau tesute din cel mai moale caşmir. Erau 
acolo pantofi eleganti, pantofi de sport şi papuci - totul 
pe mărimea lui. 

Ceru echipament de sport. În camera de zi apăru 
o bandă de alergat şi un set de greutăţi libere. Dacă 
dorea să citească o anumită carte sau revistă, îi spunea 
lui Lawrence şi aceasta apărea cîteva ore mai tirziu. 
Mîncarea era excelentă şi putea comanda vinuri de pe 
o listă cu sortimente franţuzeşti şi americane. 
Lawrence Takawa îl asigură că în cele din urmă îi vor 
aduce şi femei. Avea tot ce dorea, mai puţin libertatea 
de a pleca. Lawrence îi spuse că obiectivul pe termen 
scurt era să-l ajute să fie din nou în formă şi sănătos 
după încercarea prin care trecuse. Michael urma să se 
întilnească cu un om foarte puternic, iar această 
persoană îi va spune tot ce dorea să ştie. 


Tîrziu într-o după-amiază, după ce Michael făcu 
un duş, ieşi din baie şi descoperi că cineva îi alesese 
haine şi i le pusese pe pat. Pantofi şi ciorapi. Pantaloni 
de lină cenuşie la dungă şi o bluză neagră de tricot 
care se potriveau perfect. Se duse în următoarea 
încăpere din apartament şi-l găsi pe Lawrence bînd un 
pahar de vin în timp ce asculta un CD cu jaz. 

— Cum te simţi, Michael? Ai dormit bine? 

— În regulă. 

— Vreun vis? 

Michael visase că zbura deasupra unui ocean, 
dar n-avea nici un motiv să descrie ce se întimplase. 
Nu voia ca ei să ştie ce se petrecea în mintea lui. 

— Nici unul. Sau cel puţin nu mi le amintesc. 

— Asta ai aşteptat. Peste cîteva minute, îl vei 
întîlni pe Kennard Nash. Ştii cine e? 

Michael îşi aminti un chip dintr-un program de 
ştiri de la televizor. 

— N-a făcut parte din guvern? 

— A fost general de brigadă. După ce a părăsit 
armata, a lucrat pentru doi preşedinţi americani. Toată 
lumea îl respectă. În prezent, este directorul executiv 
al Fundaţiei Evergreen. 

— Pentru toate generaţiile, spuse Michael, citînd 
sloganul folosit de fundaţie cînd sponsoriza programe 
la televizor. Emblema lor era una extrem de distinctă. 
Era o înregistrare video cu doi copii, un băiat şi o fată, 
aplecîndu-se peste un pui de pin, şi apoi totul se 
transforma în simbolul stilizat al unui copac. 


— E aproape şase seara. Te afli în clădirea 
administrativă a centrului naţional de cercetare al 
fundaţiei. Clădirea se află în Westchester County - la 
aproximativ patruzeci şi cinci de minute cu maşina de 
oraşul New York. 

— Şi de ce m-aţi adus aici? 

Lawrence puse jos paharul cu vin şi zimbi. Era 
imposibil să-ţi dai seama ce gîndea. 

— Mergem sus să-l vedem pe generalul Nash. El 
va fi bucuros să-ţi răspundă la toate întrebările. 

Cei doi paznici îi aşteptau în sală. Fără vreun 
cuvînt, îi escortară pe Michael şi pe Lawrence din 
cameră şi pe un coridor care ducea la mai multe 
ascensoare. La cîţiva metri de locul în care stăteau se 
afla o fereastră, iar Michael îşi dădu seama că era 
noapte. Cînd veni liftul, Lawrence îi făcu semn să intre. 
Îşi trecu mîna dreaptă în dreptul unui senzor şi atinse 
butonul cu etajul dorit. 

—  Ascultă-l cu atenţie pe generalul Nash, 
Michael. E un om care ştie foarte multe lucruri. 

Lawrence se retrase în coridor, iar Michael urcă 
singur pînă la ultimul etaj. 

Liftul se deschise direct într-un birou particular. 
Era o încăpere vastă, care fusese decorată astfel încît 
să semene cu biblioteca unui club britanic pentru 
bărbaţi. Pereţii erau căptuşiţi cu rafturi de stejar pe 
care se aflau seturi de volume legate în piele, şi 
scăunele de stat în faţa focului şi mici lămpi verzi 
pentru citit. Singurul detaliu neobişnuit era 
reprezentat de cele trei camere de supraveghere 


montate pe tavan. Camerele se mişcau încet înainte şi 
înapoi, monitorizînd întreaga cameră. Mă urmăresc pe 
mine, se gîndi Michael. Cineva mă urmăreşte tot 
timpul. 

Ocoli mobilierul şi lămpile, încercînd să nu atingă 
nimic. Într-un colţ al încăperii, spoturi luminoase 
punctiforme iluminau o machetă arhitecturală aşezată 
pe un piedestal din lemn. Clădirea miniaturală era 
alcătuită din două părţi: un turn central înconjurat de o 
clădire în formă de inel. Structura exterioară era 
împărţită în mici încăperi identice, fiecare cu o 
fereastră zăbrelită pe peretele exterior, şi cu o altă 
fereastră amplasată în partea de sus a uşii de la 
intrare. 

Turnul părea să fie un monolit solid, dar cînd 
Michael se mişcă de cealaltă parte a piedestalului, 
văzu o secţiune transversală a clădirii. Era un labirint 
de uşi şi scări. Fişii din lemn de balsa acopereau 
ferestrele ca nişte storuri venețiene. 

Michael auzi scîrţiitul unei uşi care se deschidea 
şi-l văzu pe Kennard Nash intrînd în cameră. Era un 
bărbat chel, cu umerii laţi. Cînd Nash zîmbi, Michael 
îşi aminti de dăţile cînd îl văzuse pe general la talk 
show-urile de televiziune. 

— Bună seara, Michael. Sînt Kennard Nash. 

Generalul Nash străbătu încăperea cu paşi repezi 
şi-i strînse mîna lui Michael. Una din camerele de 
supraveghere se întoarse încet de parcă ar fi trebuit să 
surprindă scena. 

— Văd c-ai găsit Panopticonul. 


Nash se apropie de machetă. 

— Ce e? Un spital? 

— Presupun c-ar putea fi un spital sau chiar o 
clădire de birouri, dar este o închisoare proiectată de 
filosoful din secolul al optsprezecelea Jeremy Bentham. 
Deşi a trimis planurile sale tuturor celor din guvernul 
britanic, n-a fost niciodată construită. Modelul are la 
bază schiţele lui Bentham. 

Nash se apropie mai mult de model şi-l studie cu 
atenţie. 

— Fiecare încăpere este o celulă cu pereţi 
suficient de groşi ca prizonierii să nu poată comunica 
între ei. Lumina intră din exterior, astfel încît 
prizonierul este întotdeauna luminat din spate şi 
vizibil. 

— Iar paznicii se află în turn? 

— Bentham l-a numit pavilion de supraveghere. 

— Arată ca un labirint. 

— Asta e ideea genială a Panopticonului. Este 
conceput astfel încît să nu-i poţi vedea niciodată faţa 
gardianului şi să nu-l poţi auzi cînd se apropie. 
Gîndeşte-te la implicaţii, Michael. În turn pot fi 
douăzeci de paznici sau unul singur sau nici unul. Nu 
contează. Prizonierul trebuie să presupună că este 
urmărit tot timpul. După o vreme, această presupunere 
devine o parte a conştiinţei prizonierului. Cînd sistemul 
funcţionează perfect, gărzile pot părăsi turnul ca să ia 
prinzul - sau pentru un week-end de trei zile. N-are 
importanţă. Prizonierii şi-au acceptat condiţia. 


Generalul Nash se duse la o bibliotecă. Deschise 
un perete fals cu cărţi, dezvăluind un bar plin de 
pahare, o găleată cu gheaţă şi sticle de băutură. 

— Este şase şi treizeci. Pe la ora asta beau de 
obicei un pahar de whisky. Avem whisky, vodkă şi vin. 
Sau pot comanda pentru tine ceva mai elaborat. 

— Vreau un whisky cu puţină apă. 

— Excelent. Bună alegere. 

Nash începu să scoată dopurile de la sticle. 

— Fac parte dintr-un grup numit Fraţii. Existăm 
de destul timp, dar sute de ani n-am făcut decît să 
reacţionăm la evenimente, încercînd să reducem 
haosul. Panopticonul a fost o revelaţie pentru membrii 
noştri. Ne-a schimbat modul de gîndire. 

— Chiar şi cel mai simplu om care studiază 
istoria îşi dă seama că fiinţele omeneşti sînt lacome, 
impulsive şi crude. Dar închisoarea lui Bentham ne-a 
arătat că era posibil să existe control social, cu ajutorul 
tehnologiei potrivite. Nu trebuie ca la fiecare colţ să 
stea cîte un poliţist. Tot ce-ţi trebuie e un Panopticon 
virtual care să monitorizeze populaţia. Nu trebuie să-i 
urmăreşti propriu-zis tot timpul, dar masele trebuie să 
accepte această posibilitate şi  inevitabilitatea 
pedepsei. Ai nevoie de structură, de sistem, de 
ameninţarea implicită care devine un fapt cotidian. 
Cînd oamenii renunţă la noţiunea de intimitate, permit 
existenţa unei societăţi fără conflicte. 

Generalul duse două pahare lîngă o canapea şi 
cîteva scaune grupate în jurul unei mese scunde din 


lemn. Puse băutura lui Michael pe masă, şi cei doi se 
aşezară unul în faţa celuilalt. 

— Beau în cinstea Panopticonului. 

Nash îşi ridică paharul spre modelul de pe 
piedestal. 

— A fost o invenţie eşuată, dar o idee măreaţă. 

Michael sorbi din whisky. După gust nu părea să 
fi fost puse droguri în el, dar nu putea fi sigur. 

— Dacă vrei, poţi să-mi ţii prelegeri despre 
filozofie, spuse el, dar de fapt nu-mi pasă. Tot ce ştiu e 
că sînt prizonier. 

— De fapt, ştii mult mai mult de atît. Familia ta a 
trăit sub un nume fals timp de cîţiva ani pînă cînd un 
grup de oameni înarmaţi v-a atacat casa din Dakota de 
Sud. Noi am făcut asta, Michael. Oamenii aceia erau 
angajaţii noştri şi urmau vechea noastră strategie. 

— Mi-aţi omorît tatăl. 

— Oare? 

Kennard Nash ridică din sprincene. 

— Personalul nostru a căutat prin resturile casei, 
dar nu i-am găsit cadavrul. 

Tonul destins al lui Nash era exasperant. 
Ticălosule, se gîndi Michael. Cum poţi sta aici şi zîmbi? 
Un val de miînie îi străbătu corpul, şi se gîndi să se 
repeadă peste masă şi să-l apuce de beregată pe Nash. 
În cele din urmă, distrugerea familiei lui ar fi 
răzbunată. 

Generalul Nash părea să nu-şi dea seama că era 
pe punctul de a fi atacat. Cînd îi sună mobilul, puse jos 


paharul cu băutură şi scoase telefonul din buzunarul 
hainei de la costum. 

— Am cerut să nu fiu deranjat, îi spuse celui 
care-l sunase. Da. Serios? Ce interesant. Ei bine, de ce 
să nu-l întreb chiar pe el? 

Nash cobori telefonul şi se încruntă la Michael. 
Semăna cu un oficial de la o bancă ce tocmai 
descoperise o mică problemă la o solicitare de credit. 

— La telefon e Lawrence Takawa. Spune că ai de 
gînd să mă ataci sau să încerci să evadezi. 

Lui Michael i se tăie răsuflarea cîteva secunde, în 
timp ce mîinile i se încleştară de marginea scaunului. 

— Nu - nu ştiu despre ce vorbeşti, zise. 

— Te rog, Michael, nu-ţi pierde vremea încercînd 
să mă înşeli. Chiar acum eşti monitorizat de un scaner 
cu infraroşii. Lawrence spune că ţi-a crescut pulsul, că 
ai o reacţie galvanică a pielii puternică, şi semnale de 
căldură în jurul ochilor. Toate datele astea sugerează 
clar că ai o reacţie de tip atac sau fugă. Asta mă 
readuce la întrebarea iniţială: Ai de gînd să mă ataci 
sau să încerci să evadezi? 

— Spune-mi de ce ai vrut să-mi omori tatăl. 

Nash studie faţa lui Michael, apoi decise să 
continue conversaţia. 

— Nu-ţi face griji, îi spuse lui Takawa. Cred că 
progresăm. 

Generalul închise telefonul şi-l puse la loc în 
buzunar. 

— Tatăl meu era un criminal? întrebă Michael. 
Furase ceva? 


— Îți  aminteşti de Panopticon? Modelul 
funcţionează perfect dacă întreaga omenire trăieşte în 
interiorul clădirii. Nu funcţionează dacă un individ 
poate deschide o uşă şi ieşi în afara sistemului. 

— Şi tatăl meu putea face asta? 

— Da. Este ceea ce numim un „Călător”. Tatăl 
tău putea să-şi proiecteze energia neurală în afara 
trupului şi să călătorească în alte realităţi. Lumea 
noastră este cel de-al Patrulea Tărim. Sînt bariere fixe 
de care trebuie să treci ca să ajungi pe celelalte 
tărimuri. Nu ştim dacă tatăl tău le-a explorat pe toate. 

Nash se uită direct în ochii lui Michael. 

— Capacitatea de a părăsi această lume pare să 
aibă o origine genetică. Poate şi tu poţi s-o faci, 
Michael. Tu şi cu Gabriel aţi putea avea puterea. 

— Iar voi sînteţi Tabula? 

— Numele ăsta e folosit de duşmanii noştri. Cum 
ţi-am spus, ne numim Fraţii. Fundaţia Evergreen este 
instituţia noastră publică. 

Michael se uită la paharul său cu băutură în timp 
ce încerca să găsească o strategie. Era încă în viaţă 
deoarece voiau ceva. Poate şi tu poți s-o faci, Michael. 
Da. Asta era. Tatăl său dispăruse şi ei aveau nevoie de 
un Călător. 

— Tot ce ştiu despre fundaţia voastră e din 
reclamele pe care le-am văzut la televiziunea publică. 

Nash se ridică şi se duse la fereastră. 

— Fraţii sînt adevăraţi idealişti. Vrem ce-i mai 
bun pentru toată lumea: pace şi prosperitate pentru 


toţi. Singurul mod de a atinge acest scop este să 
realizăm stabilitatea socială şi politică. 

— Aşa că puneţi toată lumea într-o închisoare 
uriaşă? 

— Nu înţelegi, Michael? În prezent oamenii se 
tem de lumea din jurul lor, şi teama asta este uşor de 
încurajat şi de menţinut. Oamenii vor să trăiască în 
Panopticonul nostru virtual. O să-i păzim ca nişte buni 
păstori. Vor fi monitorizaţi, controlaţi, protejaţi de 
necunoscut. 

— În plus, rareori recunosc închisoarea. Există 
întotdeauna ceva care să le distragă atenţia. Un război 
în Orientul Mijlociu. Un scandal care implică 
celebrităţi. Cupa mondială sau (Campionatul de 
bowling. Drogurile, atît cele ilegale, cît şi 
medicamentele prescrise. Reclamele. Un cîntec nou. O 
schimbare de modă. Teama îi poate face pe oameni să 
intre în Panopticonul nostru, dar cît timp sînt înăuntru 
îi amuzăm permanent. 

— Între timp ucideţi Călători. 

— După cum am spus, asta e o strategie depăşită. 
În trecut, am reacţionat ca un organism sănătos, 
respingînd diverşii viruşi. Toate legile de bază au fost 
scrise într-o mulţime de limbi. Regulile sînt clare. 
Omenirea trebuie doar să înveţe să asculte. Dar ori de 
cîte ori o societate era aproape de un anumit grad de 
stabilitate, apărea un Călător cu idei noi şi cu dorinţa 
de a schimba totul. În timp ce bogaţii şi înțeleptii 
încercau să construiască o vastă catedrală, Călătorii tot 
subminau temelia - făcînd probleme. 


— Şi ce s-a schimbat? întrebă Michael. De ce nu 
m-aţi omorît? 

— Oamenii noştri de ştiinţă au început să lucreze 
la ceva numit computer cuantic, şi au obţinut rezultate 
neaşteptate. N-am să-ţi dau detaliile în seara asta, 
Michael. Tot ce trebuie să ştii este că un Călător ne 
poate ajuta să realizăm o descoperire tehnologică 
incredibilă. Dacă Proiectul Crossover are succes, 
istoria va fi schimbată definitiv. 

— Şi vreţi să devin Călător? 

— Da. Exact. 

Michael se ridică de pe canapea şi se apropie de 
generalul Nash. De-acum îşi revenise după reacţia la 
scanerul cu infraroşii. Poate că oamenii ăştia îi puteau 
detecta ritmul cardiac şi temperatura pielii, dar asta n- 
avea să schimbe nimic. 

— Acum cîteva minute ai spus că organizaţia ta a 
atacat casa familiei mele. 

— N-am avut nimic de-a face cu asta, Michael. A 
fost un incident regretabil. 

— Chiar dacă aş fi de acord să uit de trecut şi să 
vă ajut, asta nu înseamnă că e posibil. Nu ştiu cum să 
„călătoresc” nicăieri. Tata nu ne-a învăţat decît cum să 
ne luptăm cu bețe de bambus. 

— Da. Sînt conştient de asta. Ai văzut centrul 
nostru de cercetare? 

Nash făcu semn cu mîna, iar Michael privi pe 
fereastră. Luminile de siguranţă iluminau complexul 
păzit. Biroul lui Nash era la ultimul etaj al unei clădiri 
moderne de birouri legată de alte trei clădiri prin 


pasarele acoperite. În mijlocul patrulaterului se afla o a 
cincia clădire care arăta ca un cub alb. Pereţii de 
marmură ai cubului erau suficient de subţiri pentru ca 
lumina din interior să facă acea clădire să strălucească 
dinăuntru. 

— Dacă ai potenţialul de a deveni Călător, atunci 
noi avem personalul şi tehnologia necesare ca să te 
ajutăm să capeţi această putere. În trecut, Călătorii 
erau instruiți de preoţi eretici, mistici nonconformişti şi 
rabini captivi în ghetouri. Întregul proces era dominat 
de credinţă religioasă şi de misticism. Uneori nu 
mergea. După cum poţi vedea, operaţiunea noastră nu 
are nimic dezorganizat. 

— Ok. E clar că aveţi nişte clădiri mari şi o 
mulţime de bani. Dar asta tot nu înseamnă că eu sînt 
un Călător. 

— Dacă reuşeşti, ne vei ajuta să schimbăm 
istoria. Chiar dacă dai greş, o să te instalăm într-un loc 
confortabil. Nu va trebui să mai munceşti vreodată. 

— Şi dacă refuz să cooperez? 

— Nu cred că asta se va întîmpla. Nu uita, ştiu 
totul despre tine, Michael. Personalul nostru te-a 
investigat cîteva săptămîni. Spre deosebire de fratele 
tău, tu eşti ambițios. 

— Nu-l amesteca pe Gabriel în asta, spuse 
Michael cu o voce tăioasă. Nu vreau să fie căutat de 
nimeni. 

— N-avem nevoie de Gabriel. Te avem pe tine. Şi 
acum îţi ofer o ocazie uriaşă. Tu eşti viitorul, Michael. 


Vei fi Călătorul care va aduce cu adevărat pacea în 
lume. 

— Oamenii vor continua să se lupte. 

— Îţi aminteşti ce ţi-am spus? E vorba doar de 
teamă şi de distracţii. Teama îi va aduce pe oameni în 
Panopticonul nostru virtual, şi apoi îi vom face fericiţi. 
Oamenii vor fi liberi să ia medicamente antidepresive, 
să facă datorii şi să se uite ore în şir la televizor. 
Societatea poate părea dezorganizată, dar va fi foarte 
stabilă. Odată la cîţiva ani vom alge un alt manechin 
care să ţină discursuri din grădina de trandafiri a Casei 
Albe. 

— Dar cine deţine cu adevărat controlul? 

— Fraţii, desigur. lar tu vei face parte din familia 
noastră, îndrumîndu-ne înainte. 

Nash îşi puse mîna pe umărul lui Michael. Era un 
gest prietenesc, ca şi cum ar fi fost un unchi blind sau 
un nou tată vitreg. Să ne îndrumi înainte, se gîndi 
Michael. Vei face parte din familia noastră. Rămase 
lîngă fereastră, cu ochii pironiţi asupra clădirii albe. 

Generalul Nash se întoarse şi se duse la bar. 

— Lasă-mă să-ţi torn încă un pahar. O să 
comandăm cina - muşchi de vită sau sushi, orice 
doreşti. Şi apoi vom sta de vorbă. Majoritatea 
oamenilor trec prin viaţă fără să ştie adevărul despre 
evenimentele principale din epoca lor. Sînt spectatori 
ai unei farse interpretate la marginea scenei, cînd 
drama reală se petrece în spatele cortinei. 

— În seara asta voi ridica cortina şi vom merge în 
spatele scenei şi vom vedea cum funcţionează 


decorurile, ce e în spatele lor şi cum se poartă actorii 
în cabină. Jumătate din lucrurile pe care le-ai învăţat la 
şcoală sînt doar o ficţiune convenabilă. Istoria este un 
spectacol de marionete pentru nişte minţi copilăreşti. 

Gabriel se trezi în camera de motel şi văzu că 
Maya nu mai era. Fără să facă un zgomot, îşi părăsise 
patul şi se îmbrăcase. I se păru ciudat că băgase cu 
grijă marginile păturii pe sub saltea şi aşezase cele 
două perne sub cuvertura de bumbac scămoşată. Era 
ca şi cum ar fi vrut să şteargă toate semnele prezenţei 
ei, a faptului că ei doi îşi petrecuseră noaptea în 
acelaşi spaţiu. 

Se ridică în capul oaselor şi se rezemă cu spatele 
de tăblia patului care scîrţiia. Încă de cînd plecaseră 
din Los Angeles, se gîndise ce însemna să fii Călător. 
Oare toţi oamenii erau doar o maşinărie biologică? Sau 
era ceva etern în fiecare fiinţă vie, o scînteie de 
energie pe care Maya o numea Lumina? Chiar dacă 
asta era adevărat, nu însemna că el avea puterea. 

Gabriel încercă să se gindească la o altă lume, 
dar se trezi copleşit de gînduri întîmplătoare. Nu-şi 
putea controla mintea. Aceasta sărea ca o maimuţă 
zgomotoasă într-o cuşcă, azvirlind imagini ale vechilor 
prietene, curse de motocicletă pe panta unui munte şi 
versuri dintr-un cîntec. Auzi un zumzăit şi deschise 
ochii. O muscă se izbea de geam. 


Furios pe el însuşi, se duse la baie şi-şi dădu cu 
apă pe faţă. Maya, Hollis şi Vicki îşi riscaseră vieţile 
pentru el, dar aveau să fie dezamăgiţi. Gabriel se 
simţea ca un intrus la o petrecere, care se dădea drept 
cineva important. Găsitorul Căii - dacă exista - ar ride 
de pretenţiile lui. 

Cînd se întoarse în cameră, văzu că geanta de 
voiaj şi laptop-ul Mayei se aflau lîngă uşă. Asta 
însemna că era pe undeva prin apropriere. Oare luase 
furgoneta şi plecase să cumpere mîncare? Nu era 
posibil. Nu se aflau nici un fel de restaurante sau 
magazine alimentare în zonă. 

Gabriel se îmbrăcă şi ieşi în parcarea din curte. 
Bătrîna proprietară a motelului stinsese firma de neon, 
iar în biroul ei era întuneric. Cerul dimineţii avea 
culoarea lavandei şi era presărat cu nori subţiri, 
argintii. Ocoli aripa de sud a motelului şi-o văzu pe 
Maya stînd în picioare pe o dală de beton în mijlocul 
unui pîlc de pelin. Betonul arăta ca fundaţia unei case, 
care fusese abandonată deşertului. 

Maya găsise o bară de oţel pe locul construcţiei. 
Ţinînd-o ca pe o sabie, executa o serie de forme şi 
combinaţii ritualice, asemănătoare celor pe care le 
văzuse el la şcoala de kendo. Parează. Fandează. 
Apără. Fiecare mişcare aluneca grațios în alta. 

De la distanţă, o putea observa pe Maya şi putea 
rămîne detaşat de intensitatea ei sălbatică. Gabriel nu 
mai întîlnise niciodată pe cineva asemenea acestui 
Arlechin. Ştia că ea e un războinici care ar ucide fără 
ezitare, dar în felul în care înfrunta lumea era şi ceva 


pur şi sincer. Urmărind-o cum se antrena, Gabriel se 
întrebă dacă-i păsa de orice altceva în afară de această 
obligaţie străveche, de violenţa care-i acaparase viaţa. 

Lîngă tomberonul motelului era aruncată o 
mătură veche. Rupse coada măturii şi merse cu ea pînă 
lîngă dala de beton. Cînd îl văzu, Maya se opri din 
mişcare şi lăsă în jos arma sa improvizată. 

— Am luat şi eu cîteva lecţii de kendo, dar tu pari 
expertă, zise el. Vrei să exersăm? 

— Arlechinii nu trebuie să se lupte niciodată cu 
Călătorii. 

— E posibil să nu fiu Călător, ok? Ar trebui să 
acceptăm posibilitatea asta. 

Gabriel flutură coada măturii. 

— Şi asta nu e tocmai o sabie. 

Apucă băţul cu ambele miini, şi apoi o atacă cu 
viteză redusă. Maya pară uşor şi-şi balansă arma spre 
stînga lui. Tălpile cizmelor lui de motociclist scoaseră 
un hîrşiit uşor cînd se mişcară pe dreptunghiul de 
beton. Pentru prima dată, simţea că Maya se uită la el, 
tratîndu-l ca pe un egal. Chiar îi zîmbi de cîteva ori 
cînd el îi blocă atacul şi încercă s-o surprindă cu o 
mişcare neaşteptată. Luptîndu-se cu graţie şi precizie, 
se mişcau sub cerul enorm. 

Începu să se încălzească în timp ce treceau 
graniţa interstatală în Nevada. În momentul în care 
părăsiră California, Gabriel îşi scoase casca de 
motociclist şi o azvîrli în furgonetă. Îşi puse nişte 
ochelari de soare şi merse înaintea Mayei. Ea se uita 
cum îi atingea lui vintul miînecile de la tricou şi 
manşetele blugilor. Cotind spre sud-est, se îndreptară 
spre riul Colorado şi spre punctul de traversare de la 
stăvilarul Davis. Stînci roşii. Cactuşi saguaro'$. Valuri 
de aer fierbinte licărind pe asfaltul negru. În 
apropierea unui oraş numit Searchlight, Maya văzu pe 
marginea drumului o serie de semne cu litere scrise de 
mînă: PARADISE DINER. CINCI MILE. UN COIOT VIU! 
ARĂTAŢI-L COPIILOR! TREI MILE. PARADISE DINER. 
LUAŢI MASA AICI! 

Gabriel făcu semn cu mîna - hai să luăm micul 
dejun - şi cînd Paradise Diner apăru, viră în parcarea 
neasfaltată. Restaurantul era o clădire cu acoperiş plat 
care arăta ca un vagon de mărfuri cu ferestre. Un 
aparat mare de aer condiţionat era instalat pe 


76 O specie de cactus foarte mare (Carnegiea gigantea) din partea de 


sud-vest a Statelor Unite şi din nordul Mexicului, cu ramuri cu 
nervuri curbate în sus, cu flori albe în formă de pîlnii şi fructe roşii 
comestibile. 


acoperiş. Ţinînd în mînă tubul cu sabia, Maya ieşi din 
furgonetă şi studie clădirea înainte de a se hotărî să 
intre. Intrarea din faţă. Intrarea din spate. O camionetă 
roşie rablagită era parcată în faţa restaurantului şi o a 
doua camionetă cu caroserie de rulotă de camping era 
parcată într-o parte. 

Gabriel se îndreptă cu pas vioi spre ea. Îşi roti 
umerii, relaxîndu-şi muşchii încordaţi. 

— Nu cred c-o să avem nevoie de asta, spuse el, 
arătînd spre tubul săbiei. Nu facem decît să luăm micul 
dejun, Maya. Nu e Al Treilea Război Mondial. 

Maya se văzu în ochii lui Gabriel. Nebunia 
Arlechinilor. Paranoia permanentă. 

— Tata m-a pregătit să port arme tot timpul. 

— Relaxează-te, spuse Gabriel. Va fi bine. 

Iar ea îi văzu într-un fel nou faţa şi ochii şi părul 
castaniu. 

Întorcîndu-se şi îndepărtîndu-se de el, Maya 
inspiră profund şi puse sabia în furgonetă. Nu-ţi face 
griji, îşi spuse. Nu se va întîmpla nimic. Dar se asigură 
că cele două cuțite erau prinse la locul lor de braţe. 

Coiotul era ţinut într-o cuşcă de plasă amplasată 
aproape de partea din faţă a restaurantului. Stînd în 
şezut pe o dală de beton pe care se aflau mormane de 
excremente, animalul captiv gifiia de la căldură. Era 
prima oară cînd Maya vedea un coiot. Arăta ca un cîine 
corcit, cu cap şi colţi de lup. Numai ochii lui căprui- 
închis erau sălbatici; o priviră pe Maya cu atenţie în 
timp ce ea ridica mîna. 


— Urăsc grădinile zoologice, îi zise ea lui Gabriel. 
Îmi amintesc de nişte închisori. 

— Oamenilor le place să vadă animalele. 

— Cetăţenii vor să ucidă creaturile sălbatice sau 
să le pună în cuşti. Îi ajută să uite că şi ei sînt nişte 
prizonieri. 

Restaurantul era o încăpere lungă, îngustă, cu 
separeuri lîngă ferestre, o tejghea cu taburete şi o 
mică bucătărie. Aproape de uşa din faţă erau trei 
automate de jocuri, fiecare dintre ele cu o temă de 
prost-gust: Circul  poturilor. Marele cîştigător. 
Năuceala fericită. 

Doi mexicani cu cizme de cowboy şi haine de 
lucru pline de praf stăteau la tejghea şi mîncau omletă 
şi turte de mălai. O chelneriţă tînără cu părul blond 
vopsit şi cu şorţuleţ golea o sticlă de ketchup în alta. 
Maya văzu o faţă privind prin fereastra de servit a 
bucătăriei: un bătrin cu ochi spălăciţi şi barbă 
dezordonată. Bucătarul. 

— Aşezaţi-vă unde doriţi, le spuse chelneriţa, iar 
Maya alese cea mai bună poziţie defensivă - ultimul 
separeu, cu faţa spre intrare. Cînd se aşeză, rămase cu 
privirea aţintită asupra tacîmurilor de pe masa de 
plastic şi încercă să vizualizeze încăperea în minte. Era 
un loc bun de poposit. Cei doi mexicani arătau 
inofensivi şi putea vedea orice maşină care se apropia 
de clădire dinspre drum. 

Chelneriţa veni cu pahare de apă cu gheaţă. 

— Bună dimineaţa. Doriţi cafea? 

Avea o voce voioasă, subţirică. 


— Doar nişte suc de portocale, zise Gabriel. 

Maya se ridică. 

— Unde e toaleta? 

— Trebuie să ieşiţi afară în spate. Plus că e 
încuiată. Veniţi, am să vă conduc. 

Chelneriţa - pe al cărei ecuson scria „Kathy” - o 
conduse pe Maya în spatele restaurantului la o uşă pe 
care nu scria nimic, închisă cu un lacăt şi un zăvor. 
Continuă să sporovăiască în timp ce căuta cheia prin 
buzunare. 

— Tăticu' îşi face griji că intră oamenii şi-i fură 
toată hiîrtia igienică. El e bucătarul şi spală şi vasele şi 
face restul treburilor pe aici. 

Kathy descuie uşa şi aprinse lumina. Încăperea 
era plină de cutii de carton cu conserve şi alte provizii. 
Intră şi verifică distribuitorul de hiîrtia igienică şi şterse 
chiuveta. 

— Ai un prieten tare drăguţ, zise Kathy. Mi-ar 
plăcea să călătoresc cu un bărbat care să arate aşa 
bine, dar sînt reţinută aici la Paradise pînă cînd Tăticu' 
va vinde locul ăsta. 

— Sînteţi un pic cam izolaţi aici. 

— Numai noi şi coiotu' ăla bătrîn. Plus cîţiva 
oameni care vin de la Vegas. Ai fost la Vegas? 

— Nu. 

— Eu am fost de şase ori. 

Cînd ieşi în cele din urmă din încăpere, Maya 
încuie uşa şi se aşeză pe o stivă de cutii de carton. O 
deranja faptul c-ar putea simţi orice fel de ataşament 
faţă de Gabriel. Arlechinii nu aveau voie să se 


împrietenească cu Călătorii pe care-i protejau. 
Atitudinea adecvată era să se simtă oarecum superiori 
Călătorilor, ca şi cum aceştia erau nişte copilaşi care 
nu ştiau de lupii din pădure. Tatăl ei îi spusese 
întotdeauna că există un motiv practic pentru această 
distanţă emoţională. Chirurgii arareori îşi operau 
membrii propriei familii. Asta le-ar fi putut afecta 
judecata. Aceleaşi reguli li se aplicau şi Arlechinilor. 

Maya stătu în faţa chiuvetei şi se privi lung în 
oglinda crăpată. Uită-te la tine, se gîndi. Părul înciâlcit. 
Ochii injectaţi. Haine întunecate, monotone. Thorn o 
transformase într-un ucigaş fără legături afective, 
cineva căruia îi lipsea dorinţa de confort a paraziţilor şi 
dorinţa de siguranţă a cetăţenilor. Călătorii poate că 
erau slabi şi confuzi, dar puteau trece într-un alt tărîm 
şi scăpa din această închisoare lumească. Arlechinii 
erau prinşi în cel de-al Patrulea Tărîm pînă cînd 
mureau. 

Cînd Maya se întoarse în restaurant, cei doi 
mexicani terminaseră masa şi plecaseră. Ea şi Gabriel 
comandară micul dejun, apoi el se lăsă pe spate în 
separeu şi-o privi cu atenţie. 

— Hai să presupunem că oamenii chiar pot trece 
în alte tărimuri. Cum e acolo? E periculos? 

— Nu ştiu atît de multe despre asta. De aceea ai 
nevoie de un Găsitor al Căii care să te ajute. Tata mi-a 
pomenit totuşi despre două posibile pericole. Cînd treci 
dincolo, învelişul tău - corpul tău - rămîne aici. 

— Şi care e acela de-al doilea pericol? 


— Lumina ta, spiritul sau cum vrei să-i spui, 
poate fi ucis sau rănit pe un alt tărim. Dacă se întîmplă 
asta, atunci eşti prins acolo pentru totdeauna. 

Voci. Risete. Maya se uită la uşă şi văzu patru 
tineri intrînd în restaurant. Afară, în parcare, soarele 
deşertului arunca sclipiri pe SUV-ul lor albastru-închis. 
Maya cîntări fiecare persoană din grup şi le dădu 
porecle. Braţe Mari, Ţeastă Rasă şi Grăsanul purtau 
toţi un amestec de haine de sport de la diverse echipe 
şi pantaloni de trening. Arătau de parc-ar fi scăpat 
dintr-un incendiu la un club de atletism şi-ar fi luat 
haine la întîmplare din vestiare diferite. Conducătorul 
lor - cel mai scund, dar cu vocea cea mai răsunătoare - 
purta cizme de cowboy ca să pară mai înalt. Spune-i 
Mustaţă, se gîndi. Nu. Cataramă de Argint. Catarama 
făcea parte dintr-o centură de cowboy complicată. 

— Aşezaţi-vă unde doriţi, le spuse Kathy. 

— La naiba, sigur, îi zise Cataramă de Argint. 
Oricum asta făceam. 

Vocile lor zgomotoase, dorinţa lor de a fi 
recunoscuţi o făcură pe Maya să se simtă neliniştită. 
Mîncă repede, terminîndu-şi micul dejun, în timp ce 
Gabriel îşi întindea nişte gem de căpşuni pe pîinea 
prăjită. Cei patru tineri luară cheia toaletei de la Kathy 
şi comandară micul dejun, răzgîndindu-se şi cerînd mai 
multă slănină. Îi spuseră lui Kathy că se întorceau în 
Arizona după ce fuseseră să vadă un meci de box în 
Las Vegas. Pierduseră un pariu mare pe challenger, 
plus alţi bani la mesele de black jack. Kathy le luă 
comanda şi se retrase în spatele tejghelei. Grăsanul 


schimbă o bancnotă de douăzeci de dolari pe fise şi 
începu să se joace la automatele de jocuri. 

— Ai terminat de mîncat? îl întreba Maya pe 
Gabriel. 

— Termin într-un minut. 

— Hai să plecăm de-aici. 

Gabriel păru amuzat. 

— Nu-ţi plac tipii ăştia. 

Ea zdrăngăni bucățele de gheaţă din paharul cu 
apă şi minţi. 

— Nu le dau atenţie cetăţenilor decît dacă-mi 
stau în cale. 

— Credeam că îţi place Vicki Fraser. Voi două vă 
purtaţi ca nişte prietene... 

— Asta-i o înşelătorie! 

Grăsanul dădu cu pumnul într-unul din 
automatele de jocuri. 

— Tocmai am băgat douăzeci de dolari în el şi n- 
am primit nici măcar unul înapoi. 

Cataramă de Argint stătea vizavi de Ţeastă Rasă 
într-un separeu. Îşi mîngîie mustaţa şi rînji. 

— Deşteaptă-te, Davey. E pus să nu mai vezi 
vreun ban înapoi. Nu scot destui bani cu cafeaua asta 
proastă, aşa că-i mai jupoaie de cîţiva dolari pe turiştii 
care joacă la automatele astea. 

Kathy veni din spatele tejghelei. 

— Uneori mai şi cîştigi. Un camionagiu a luat 
potul cel mare acum vreo două săptămîni. 

— Nu mă minţi, drăguţo. Dă-i doar înapoi 
prietenului meu cei douăzeci de dolari. Tre' să fie vreo 


lege, ceva, care să spună că trebuie să plăteşti un 
procent din ceea ce se introduce în maşină. 

— Nu pot face asta. Aparatele astea nici măcar 
nu sînt ale noastre. Noi doar le închiriem de la Dl. 
Sullivan. 

Braţe Mari se întoarse de la toaletă. Rămase 
lîngă automatul de jocuri şi ascultă discuţia. 

— Nu ne pasă de asta, zise el. Toată nenorocita 
asta de Nevada e un jaf uriaş. Dă-ne banii sau o masă 
gratis. 

— Da, zise Ţeastă Rasă. Eu unul prefer masa 
gratis. 

— Mîncarea n-are nici o legătură cu automatele 
de jocuri, spuse Kathy. Dac-aţi comandat masa, 
atunci ... 

Grăsanul făcu trei paşi spre tejghea şi-o apucă pe 
Kathy de braţ. 

— La naiba, am să iau altceva în locul unei mese 
gratis. 

Cei trei prieteni îşi manifestară zgomotos 
aprobarea. 

— Eşti sigur? întrebă Braţe Mari. Crezi că face ea 
douăzeci de dolari? 

— Dacă ne face pe toţi patru, înseamnă cinci 
dolari de bucată. 

Uşa de la bucătărie se deschise brusc şi tatăl lui 
Kathy apăru ţinînd o bită de baseball. 

— Dă-i drumul! Chiar acum! 

Cataramă de Argint păru amuzat. 

— Mă ameninţi, boşorogule? 


— Chiar aşa! Acum luaţi-vă catrafusele şi plecaţi! 

Cataramă de Argint se întinse peste masă şi 
apucă zaharniţa masivă de sticlă de lîngă sticluţa roşie 
de sos Tabasco”. Se ridică un pic şi azvirli zaharniţa cu 
putere. Tatăl lui Kathy se feri, dar recipientul îl lovi în 
obrazul stîng şi se sparse. Zahărul se împrăştie peste 
tot, iar bătrînul se împletici înapoi. 

Ţeastă Rasă se strecură afară din separeu. Apucă 
bîta de capăt, o smulse din mîinile bătrinului şi-l apucă 
cu braţul de gît. Cu capătul gros al bitei, Ţeastă Rasă îl 
lovi pe bătrîn de mai multe ori. Bătrinul se înmuie, iar 
Ţeastă Rasă îi dădu drumul victimei sale pe podea. 

Maya atinse mîna lui Gabriel. 

— leşi prin bucătărie. 

— Nu. 

— Asta n-are nimic de-a face cu noi. 

Gabriel o privi dispreţuitor, iar Maya se simţi de 
parc-ar fi fost crestată cu un cuţit. Nu se mişcă - nu 
putu să facă nici o mişcare - în timp ce Gabriel se 
ridică şi făcu cîţiva paşi către bărbaţi. 

— Plecaţi de-aici. 

— Şi tu cine naiba mai eşti? 

Cataramă de Argint se strecură afară din 
separeu. Acum toţi cei patru bărbaţi stăteau în picioare 
aproape de tejghea. 

— Nu ne spui tu ce să facem. 

Ţeastă Rasă îl lovi pe tatăl lui Kathy în coaste. 

— Întîi o să-l închidem pe ticălosu' ăsta bătrîn în 
cuşcă cu coiotul. 


Li Sos mexican picant. 


Kathy încercă să scape, dar Grăsanul o ţinea 
strîns. 

— Apoi o să inspectăm marfa. 

Gabriel arăta nesiguranța cuiva care practicase 
lupta numai la o şcoală de karate. Stătea acolo, 
aşteptind să fie atacat. 

— Aţi auzit ce-am spus. 

— Mda, am auzi. 

Ţeastă Rasă balansă bîta de baseball ca pe un 
baston de poliţist. 

— Ai cinci secunde să te cari. 

Maya ieşi şi ea din separeu. Avea palmele 
desfăcute şi se simţea relaxată. Felul nostru de a lupta 
e ca şi cum ne-am scufunda în ocean, îi spusese odată 
Thorn. Cădem, dar cu graţie. Traşi în jos de gravitatie, 
dar în mod controlat. 

— Nu-l atinge, zise Maya. 

Bărbaţii riseră, iar ea făcu cîţiva paşi mai în faţă, 
intrind în zona de distrugere. 

— Din ce ţară eşti? întrebă Cataramă de Argint. 
După cum vorbeşti, s-ar zice că din Anglia sau ceva de 
genul ăsta. Pe-aici, femeile îi lasă pe bărbaţi să-şi vadă 
singuri de luptă. 

— Hei, vreau să fie şi ea implicată, zise Braţe 
Mari. Are un corp frumuşel. 

Maya simţi cum răceala Arlechinilor îi cuprinde 
inima.  Instinctiv, ochii  măsurară distanţele şi 
traiectoriile dintre ea şi cele patru ţinte. Faţa ei era 
moartă - lipsită de orice emoție - dar încercă să 
rostească cuvintele cît mai clar şi mai distinct. 


— Dacă-l atingeţi, vă voi distruge. 

— O, chiar mi-e frică. 

Ţeastă Rasă se uită la prietenul său şi rînji. 

— Ai dat de bucluc, Russ! Domnişoara pare 
furioasă! Mai bine-ai avea grijă! 

Gabriel se întoarse spre Maya. Şi pentru prima 
dată, păru să preia controlul relaţiei lor: ca un Călător 
care-i dădea ordine Arlechinului său. 

— Nu, Maya! Mă auzi? Îţi ordon să nu... 

Era pe jumătate întors spre ea, ignorind 
primejdia, şi Ţeastă Rasă ridică bîta de baseball. Maya 
sări pe un scăunel, apoi pe tejghea. Din doi paşi mari, 
trecu de recipientele cu muştar şi ketchup, întinse 
piciorul drept şi-l lovi pe Ţeastă Rasă în git. Acesta 
scuipă şi scoase un gilgiit, dar tot nu dădu drumul 
bîtei. Maya o apucă de capăt şi sări jos, smulgîndu-i-o 
din mînă dintr-o mişcare, apoi din a doua mişcare o 
balansă, lovindu-l cu ea în cap. Se auzi un trosnet şi el 
se prăbuşi în faţă. 

Cu coada ochiului, îl văzu pe Gabriel luptindu-se 
cu Cataramă de Argint. Alergă spre Kathy, ţinînd bita 
cu dreapta şi scoţind stiletul cu stînga. Grăsanul arăta 
îngrozit. Ridică braţele ca un soldat care se predă în 
luptă, iar ea îi azvirli stiletul în palmă, prinzîndu-i-o de 
lambriul de lemn. Cetăţeanul scoase un urlet piţigăiat, 
dar ea îl ignoră şi înaintă spre Braţe Mari. Prefă-te că-l 
loveşti în cap, dar dă mai jos. Sparge genunchiul drept. 
Un trosnet. Osul se făcu praf. Şi imediat o lovitură la 
cap. Ținta se prăbuşi înainte şi ea se răsuci. Cataramă 
de Argint era la podea, inconştient. Gabriel îl 


terminase. Grăsanul scîncea în timp ce ea înaintă spre 
el. 

— Nu, zise. Te rog, Doamne, nu. 

Şi cu o lovitură de bită, îl făcu să-şi piardă 
cunoştinţa. Cînd se prăbuşi cu faţa în jos, smulse 
cuțitul din perete. 

Maya dădu drumul bitei, se aplecă şi smulse 
stiletul. Era mînjit de sînge, aşa că-l şterse de tricoul 
Grăsanului. Cînd se ridică, claritatea extremă a luptei 
începu să dispară. Cinci trupuri zăceau pe podea. Îl 
apărase pe Gabriel, dar nimeni nu era mort. 

Kathy se holbă la Maya ca şi cum ar fi fost o 
stafie. 

— Plecaţi, spuse ea. Doar plecaţi de-aici. Pentru 
că îl sun pe şerif într-un minut. Nu vă faceţi griji. Dac-o 
luaţi spre sud, am să-i spun c-aţi plecat spre nord. Am 
să schimb maşina şi tot ce e legat de voi. 

Gabriel ieşi primul, iar Maya îl urmă. Cînd trecu 
pe lîngă coiot, trase zăvorul şi deschise uşa cuştii. La 
început animalul nu făcu nici o mişcare, ca şi cum ar fi 
uitat ce e libertatea. Maya continuă să meargă şi 
aruncă o privire peste umăr. Încă nu-şi părăsise 
închisoarea. 

— Pleacă de-aici! îi strigă ea. E singura ta şansă! 

Cînd porni furgoneta, coiotul ieşi prudent din 
cuşcă şi se uită prin parcarea neasfaltată. Urletul 
motorului motocicletei lui Gabriel îl sperie pe animal. 
Sări într-o parte, regăsindu-şi atitudinea nonşalantă, 
apoi se îndepărtă repede de restaurant. 


Gabriel nu se uită la Maya cînd reveni pe şosea. 
Nu mai urmară zîmbete şi semne cu mîna, nici curbe 
graţioase în formă de S peste linia albă frîntă. Îl 
protejase pe Gabriel - îl salvase - dar într-un fel 
acţiunile ei părură să-i îndepărteze şi mai mult unul de 
altul. În acea clipă ea ştiu cu absolută certitudine că 
nimeni nu o va iubi şi nu-i va vindeca durerea. Ca şi 
tatăl ei, va muri înconjurată de duşmani. Va muri 
singură. 


34 


Lawrence Takawa, cu o mască şi un halat 
chirurgical, stătea într-unul din colţurile sălii de 
operaţii. Noua clădire de la centrul de cercetare nu era 
dotată încă pentru o procedură medicală. O instalaţie 
temporară fusese montată în subsolul bibliotecii. 

Se uită cum Michael Corrigan se întinse pe masa 
chirurgicală. D-ra Yang, asistenta, veni cu o pătură 
încălzită şi i-o înfăşură în jurul picioarelor. Mai 
devreme în acea zi îi răsese tot părul de pe cap. 
Michael arăta acum ca un recrut care tocmai începuse 
instruirea de bază. 

Dr. Richardson şi Dr. Lau, anestezistul adus din 
Taiwan, terminară de pregătit pentru operaţie. În 
braţul lui Michael fu introdus un ac, iar tubul de plastic 
al perfuziei fu ataşat la o soluţie sterilă. Obţinuseră 
deja radiografii şi imagini IMR ale creierului lui 
Michael la o clinică particulară din Westchester County 
care era controlată de Fraţi. D-ra Yang prinse filmul de 
panourile luminoase din capătul sălii. 

Richardson privi spre pacientul său. 

— Cum te simţi, Michael? 

— O să doară? 


— Nu chiar. Folosim anestezia din motive de 
siguranţă. În timpul procedurii, capul tău trebuie să fie 
perfect imobilizat. 

— Dacă ceva nu merge cum trebuie, iar asta îmi 
provoacă leziuni ale creierului? 

— E doar o procedură minoră Michael. Nu sînt 
motive de îngrijorare, spuse Lawrence. 

Richardson dădu din cap către Dr. Law şi tubul 
perfuziei fu ataşat la o seringă de plastic. 

— În regulă. Îi dăm drumul. Începi să numeri 
înapoi de la o sută. 

Peste zece secunde, Michael era inconştient şi 
respira regulat. Cu ajutorul asistentei, Richardson fixă 
o pensă de oţel de craniul lui Michael şi strînse 
şuruburile înfăşurate în tampoane de vată. Chiar dacă 
corpul lui Michael ar fi intrat în convulsii, capul lui nu 
s-ar fi mişcat. 

— Harta timpului, îi zise Richardson asistentei. 

D-ra Yang îi dădu o riglă flexibilă de oţel şi un 
marker negru, iar neurologul petrecu următoarele 
douăzeci de minute desenînd o grilă pe partea de sus a 
testei lui Michael. Verifică de două ori ceea ce făcuse, 
apoi marcă opt puncte separate pentru o incizie. 

De cîțiva ani neurologii implantau electrozi 
permanenţi în creierul pacienţilor suferind de depresie. 
Această stimulare în profunzimea creierului permitea 
doctorilor să învîrtă un buton, să introducă o cantitate 
mică de electricitate în ţesut şi să schimbe instantaneu 
starea de spirit a unei persoane. Unul dintre pacienţii 
lui Richardson - o brutăreasă tînără pe nume Elaine - 


prefera setarea doi de pe electrometru cînd stătea 
acasă şi se uita la televizor, dar îi plăcea să-şi 
„activeze” creierul la setarea cinci dacă muncea din 
greu la crearea unui tort de nuntă. Aceeaşi tehnologie 
care-i ajutase pe oamenii de ştiinţă să stimuleze 
creierul urma să fie folosită pentru depistarea energiei 
neurale a lui Michael. 

— I-am spus adevărul? întrebă Lawrence. 

Dr. Richardson îi aruncă o privire din cealaltă 
parte a încăperii. 

— Ce vrei să spui? 

— Procedura îi poate vătăma creierul? 

— Dacă vrei să  monitorizezi activitatea 
neurologică a unei persoane cu ajutorul unui computer, 
trebuie să-i introduci senzori în creier. Electrozii 
ataşaţi în partea exterioară a craniului nu ar fi la fel de 
eficienţi. De fapt, ar putea chiar să furnizeze date 
contradictorii. 

— Dar conductorii nu-i vor distruge celulele 
cerebrale? 

— Avem un milion de celule cerebrale, d-le 
Takawa. Poate că pacientul va uita cum se pronunţă 
cuvîntul „Constantinopole” sau ar putea uita numele 
fetei care stătea alături la ora de matematică din liceu. 
Nu este important. 

Cînd fu satisfăcut de punctele de incizie, dr. 
Richardson se aşeză pe un taburet lingă masa de 
operaţie şi studie partea superioară a capului lui 
Michael. 


— Mai multă lumină, spuse el, iar d-ra Yang reglă 
lampa chirurgicală. 

Dr. Law stătea la cîţiva metri mai încolo, 
supraveghind ecranul unui monitor şi urmărind 
semnele vitale ale lui Michael. 

— Totul e în regulă? 

Dr. Law verifică pulsul şi respiraţia lui Michael. 

— Poţi începe. 

Richardson cobori o freză osoasă ataşată la un 
braţ reglabil şi perforă cu grijă un mic orificiu în 
craniul lui Michael. Se auzi un zgomot strident, 
scrişnit, asemănător frezei unui dentist. 

Îndepărtă freza. Pe piele apăru o picătură de 
sînge care începu să se mărească, dar d-ra Yang o 
şterse cu un tampon de vată. Un dispozitiv injector 
neuropat era montat pe un al doilea braţ care atirna de 
tavan. Richardson îl puse deasupra orificiului minuscul, 
apăsă pe declanşator şi un conductor de cupru acoperit 
cu teflon, de dimensiunea unui fir de păr uman, fu 
înfipt direct în creierul lui Michael. 

Conductorul era prins de un cablu care 
transmitea date la computerul cuantic. Lawrence purta 
căşti radio cu legătură directă la centrul de 
calculatoare. 

— Iniţiaţi testul, spuse el unuia dintre tehnicieni. 
Primul senzor este în creier. 

Trecură cinci secunde. Douăzeci de secunde. 
Apoi un tehnician confirmă că percepeau activitatea 
neurală. 


— Primul senzor funcţionează, zise Lawrence. 
Puteţi continua. 

Dr. Richardson făcu să alunece pe lungimea 
firului o plăcuţă de electrod, o lipi de piele şi tăie restul 
de fir. Peste alte nouăzeci de minute, toţi senzorii 
fuseseră introduşi în creierul lui Michael şi ataşaţi de 
plăcuţe. De la distanţă, părea că de craniul acestuia 
fuseseră lipiţi opt bănuţi de argint. 


XXX 


Michael era încă inconştient, aşa că asistenta 
rămase lîngă el, în timp ce Lawrence îi urma pe cei doi 
doctori în încăperea alăturată. Toţi îşi scoaseră 
halatele chirurgicale şi le aruncară la coş. 

— Cînd se va trezi? întrebă Lawrence. 

— Peste aproximativ o oră. 

— Va simţi vreo durere? 

— Cea mai mică posibil. 

— Excelent. Îi voi întreba pe cei de la centrul de 
calculatoare cînd putem începe experimentul. 

Dr. Richardson părea agitat. 

— Poate că noi doi ar trebui să stăm de vorbă. 

Cei doi ieşiră din bibliotecă şi străbătură 
dreptunghiul pînă la centrul administrativ. Cu o noapte 
înainte plouase, şi cerul încă mai era plumburiu. 
Trandafirii fuseseră tăiaţi, iar din stinjenei nu mai 
rămăseseră decit nişte bețe uscate. Gazonul care 
mărginea aleea se usca. Totul arăta vulnerabil la 
trecerea timpului, cu excepţia clădirii albe fără ferestre 


din centrul curţii. Denumirea oficială pentru aceasta 
era Centrul de cercetare cibernetică neurologică, dar 
membrii de personal mai tineri o numeau „Mormîntul”. 

— Am mai citit date referitoare la Călători, zise 
Richardson. În prezent pot anticipa unele probleme. 
Avem un tînăr care va fi - sau nu - capabil să treacă 
într-un alt tărim. 

— Este corect, spuse Lawrence. Nu vom şti pînă 
cînd nu încearcă. 

— Materialele de cercetare arată că aceşti 
Călători pot învăţa şi singuri cum să treacă dincolo. 
Aceasta se poate întîmpla din cauza stresului pe 
termen lung sau a unui şoc brusc. Dar majoritatea lor 
au un fel de profesor care-i instruieşte. 

— Sînt numiţi Găsitorii Căii, spuse Lawrence. Am 
căutat pe cineva care să îndeplinească această funcţie, 
dar n-am avut succes. 

Se opriră la intrarea centrului administrativ. 
Lawrence observă că dr. Richardson nu-i plăcea să 
privească spre  Mormînt. Neurologul rămase cu 
privirea aţintită asupra cerului, apoi şi-o mută asupra 
unei jardiniere de beton cu iederă englezească - orice, 
cu excepţia clădirii albe. 

— Ce se întîmplă dacă nu puteţi depista un 
Găsitor al Căii? întrebă Richardson. Cum va şti Michael 
ce să facă? 

— Mai există o altă abordare. Personalul de 
sprijin investighează diverse medicamente care ar 
putea acţiona ca un catalizator neurologic. 


— Acesta este domeniul meu, şi vă pot spune că 
n-a fost descoperit nici un asemenea medicament. 
Nimic din ceea ce se poate introduce în corp nu va 
determina o intensificare rapidă a energiei neurale. 

— Fundaţia Evergreen are numeroase contacte şi 
surse. Facem tot ce putem. 

— Este clar că nu mi se spune tot, zise 
Richardson. Să-ţi spun ceva, domnule Takawa. 
Atitudinea asta nu este favorabilă unui experiment de 
succes. 

- Şi ce mai trebuie să ştii, doctore? 

— Nu e vorba doar de Călători, nu? Aceştia fac 
parte dintr-un obiectiv mult mai amplu - ceva care 
implică computerul cuantic. Ce căutăm de fapt? Poţi 
să-mi spui? 

— Te-am angajat ca să faci un Călător să ajungă 
pe un alt tărim, spuse Lawrence. Şi tot ce trebuie să 
înţelegi este că generalul Nash nu acceptă eşecul. 


XXX 


Întors în biroul său, Lawrence trebui să rezolve 
douăsprezece mesaje telefonice urgente şi peste 
patruzeci de e-mail-uri. Vorbi cu generalul Nash despre 
intervenţia chirurgicală şi confirmă faptul că centrul de 
calculatoare detectase activitate neurală din toate 
secţiunile creierului lui Michael. În următoarele două 
ore, scrise un mesaj formulat cu mare grijă care fu 
trimis prin e-mail savanților cărora Fundaţia Evergreen 
le acordase burse. Deşi nu-i putea menţiona pe 


Călători, solicită informații explicite despre 
medicamente psihotrope care le dădeau oamenilor 
viziuni asupra unor lumi alternative. 

La ora şase seara, dispozitivul Conexiunii de 
protecție îl detectă pe Lawrence care părăsi centrul de 
cercetare şi conduse înapoi la casa lui din oraş. Încuind 
uşa de la intrare, Lawrence se dezbrăcă de hainele de 
la lucru, îşi luă pe el un halat de bumbac negru şi intră 
în camera sa secretă. 

Voia să-l pună la curent pe Linden în legătură cu 
Proiectul Crossover, dar în clipa în care intră pe 
Internet, o casetă mică albastră începu să pilpiie în 
colţul din stînga sus al ecranului. Cu doi ani în urmă, 
după ce Lawrence primise un nou cod de acces la 
sistemul de calculatoare al Fraţilor, acesta concepuse 
un program special care să caute date despre tatăl său. 
Odată ce programul fu lansat, acesta începu să 
cutreiere Internet-ul ca un dihor domesticit care caută 
şobolani într-o casă veche. Astăzi găsise informaţii 
despre tatăl său în dosarele cu probe ale 
Departamentului de Poliţie din Osaka. 

În fotografia lui Sparrow apăreau două săbii: una 
cu mîner de aur, şi alta cu monturi de jad. La Paris, 
Linden îi explicase că mama sa i dăduse sabia de jad 
unui Arlechin pe nume Thorn care o transmisese 
familiei Corrigan. Lawrence ghicise că Gabriel 
Corrigan încă mai avea arma cînd Boone şi mercenarii 
acestuia atacaseră fabrica de confecţii. 

O sabie de jad. O sabie de aur. Poate mai erau şi 
altele. Lawrence aflase că cel mai faimos armurier din 


istoria japoneză fusese un preot pe nume Masamune. 
Acesta-şi făurise lamele în secolul al treisprezecelea, 
cînd mongolii încercaseră să invadeze Japonia. 
Împăratul de atunci ordonase să se ţină o serie de 
ritualuri de rugăciuni în templele budiste, şi multe 
săbii faimoase fuseseră create ca ofrande religioase. 
Masamune însuşi făurise o sabie perfectă cu un 
diamant în mîner, care să-i inspire pe cei zece discipoli 
ai săi, Jittetsu. Cînd aceştia învăţaseră cum să forjeze 
oţelul, fiecare crease cîte o armă specială pe care să i-o 
prezinte maestrului. 

Programul de calculator al lui Lawrence găsise 
site-ul web al unui preot budist care trăia la Kyoto. 
Site-ul dădea numele celor zece Jittetsu şi ale săbiilor 
lor speciale. 

FIERARUL 

SABIA 

I. Hasabe Kinishige 

Argint 

II. Kanemitsu 

Aur 

III. Go Yoshishiro 

Lemn 

IV. Naotsuna 

Perlă 

V. Sa Os 

VI. Rai Kunitsugu 

Fildeş 

VII. Kinju Jad 


VIII. Shizu Kaneuji 

Fier 

IX. Chogi Bronz 
X. Saeki Norishige 

Mărgean 


O sabie de jad. O sabie de aur. Celelalte săbii 
Jittetsu dispăruseră - pierdute probabil în cutremure 
sau în războaie - dar succesiunea condamnată a 
Arlechinilor japonezi protejase două dintre aceste arme 
sacre. Acum Gabriel Corrigan avea una dintre aceste 
comori, iar cealaltă fusese folosită la uciderea de 
gangsteri Yakuza într-o sală de banchete împroşcată cu 
sînge. 

Programul de căutare parcurgea lista de dovezi a 
poliţiei şi traducea caracterele japoneze în engleză. 
Tachi (sabie lungă) străveche. Miner de aur. 
Investigația criminală 15433. Dovada lipseşte. 

Nu lipseşte, se gindi Lawrence. E furată. Probabil 
că Fraţii luaseră sabia de aur de la Poliţia din Osaka. 
Ar putea fi în Japonia sau în America. Poate că era 
păstrată la centrul de cercetare, la doar cîţiva metri de 
biroul său. 

Lawrence Takawa era gata să sară şi să conducă 
înapoi la centru. Îşi înfrînă emoţiile şi-şi închise 
calculatorul. Cînd Kennard Nash îi spusese prima dată 
despre  Panopticonul virtual, era doar o teorie 
filosofică, dar acum el chiar trăia în închisoarea 
invizibilă. Peste una sau două generaţii, fiecare 
cetăţean in lumea industrializată va trebui să facă 


aceeaşi presupunere: că era depistat şi monitorizat de 
Uriaşa Maşinărie. 

Sint singur, îşi spuse Lawrence. Da. Complet 
singur. Dar îşi puse o nouă mască care-l făcea să arate 
alert, zelos şi gata să asculte ordinele. 

Uneori dr. Richardson simțea că vechea sa viață 
dispăruse complet. Visa la întoarcerea sa la New 
Haven ca o fantomă din Colindul de Crăciun al lui 
Dickens, stînd în stradă în întuneric şi în frig, în timp 
ce foştii săi prieteni şi colegi erau în propria sa casă, 
rizind şi bînd vin. 

Era limpede că n-ar fi trebuit niciodată să 
accepte să locuiască la complexul de cercetare din 
Westchester County. Se gîndise că va dura săptămîni 
întregi ca să se pună la punct plecarea sa de la Yale, 
dar Fundaţia Evergreen părea să exercite o putere 
extraordinară la universitate. Decanul Facultăţii de 
Medicină Yale aprobase personal concediul său plătit 
cu salariu integral, şi apoi întrebase dacă fundaţia n-ar 
fi interesată să finanţeze noul laborator de cercetări 
genetice. Lawrence Takawa angajă un neurolog de la 
Universitatea Columbia care fu de acord să conducă în 
fiecare marţi şi joi pînă la Yale şi să termine de predat 
cursurile lui Richardson. La cinci zile după 
întrevederea acestuia cu generalul Nash, doi angajaţi 
de la pază apărură acasă la Richardson, îl ajutară să-şi 
facă bagajele şi-l conduseră la centrul de cercetare. 


Noua lui lume era confortabilă, dar plină de 
restricţii. Lawrence Takawa îi dăduse o Conexiune de 
protecţie care se prindea cu o agrafă, iar acesta îi 
determina accesul în diversele părţi ale centrului. 
Richardson putea intra în bibliotecă şi în centrul 
administrativ, dar nu avea acces în centrul de 
calculatoare, în centrul de cercetări genetice sau în 
clădirea fără ferestre numită „Mormîntul”. 

În prima săptămînă petrecută la centru, lucră în 
subsolul bibliotecii, exersîndu-şi aptitudinile 
chirurgicale pe creieri de cîini şi de cimpanzei, precum 
şi pe un cadavru gras cu o barbă albă, pe care 
personalul îl numea „Kriss Kringle”. Acum că 
introdusese cu succes în creierul lui Michael Corrigan 
conductorii acoperiţi cu teflon, Richardson îşi petrecea 
majoritatea timpului în micul său apartament din 
centrul administrativ sau într-un separeu de la 
bibliotecă. 

Cartea Verde prezenta pe scurt vastele cercetări 
neurologice efectuate pe Călători. Nici unul din 
rapoarte nu fusese publicat, şi numele diverselor 
echipe de cercetare fuseseră ascunse de linii negre, 
groase. Se părea că oamenii de ştiinţă chinezi 
folosiseră tortura pe Călătorii tibetani; notele de subsol 
descriau tratamente chimice şi cu electroşocuri. Dacă 
un Călător murea în timpul unei şedinţe de tortură, 
după numărul de caz al subiectului urma un asterisc 
discret. 


A, Altă denumire în limba engleză pentru Moş Crăciun. 


Dr. Richardson simţea că înţelege aspectele 
principale ale activităţii creierului unui Călător. 
Sistemul nervos producea o uşoară sarcină electrică. 
Cînd Călătorul intra într-o stare de transă, sarcina 
devenea mai mare şi prezenta o structură repetitivă 
distinctă,  pulsatilă. Deodată, totul părea să se 
deconecteze în creier. Respirația şi activitatea 
cardiovasculară erau minime. Cu excepţia unei reacţii 
la nivel redus din bulbul rahidian”, pacientul era 
practic în moarte cerebrală. În tot acest timp, energia 
neurologică a Călătorului se afla pe un alt tărîm. 

Majoritatea Călătorilor aveau o legătură genetică 
cu un părinte sau o rudă care avea puterea, dar asta nu 
era valabil întotdeauna. Un Călător putea apărea în 
mijlocul Chinei rurale, într-o familie de ţărani care nu 
călătoriseră niciodată pe un alt tărim. O echipă de 
cercetare de la universitatea din Utah pregătea în 
prezent o bază de date genealogică secretă referitoare 
la toţi Călătorii cunoscuţi şi la strămoşii lor. 

Dr. Richardson nu era sigur ce informaţii erau 
confidenţiale şi care puteau fi împărtăşite cu restul 
personalului. Anestezistul său, Dr. Lau, şi asistenta 
chirurgicală, d-ra Yang, fuseseră aduşi cu avionul din 
Taiwan pentru experiment. Cînd miîncau toţi trei 
împreună la cantină, discutau despre chestiuni practice 
sau despre pasiunea d-rei Yang pentru musical-uri 
americane desuete. 


19 Prelungire a măduvei spinării, care asigură legătura între creier şi 


măduva spinării. 


Richardson nu dorea să vorbească despre 
Sunetul muzicii sau Oklahoma“. Îşi făcea griji în 
legătură cu posibilul eşec al experimentului. Nu era 
nici un Găsitor al Căii care să-l îndrume pe Michael, iar 
echipa sa nu primise nici un medicament special care 
să facă Lumina unui Călător să-i ţişnească acestuia din 
trup. Neurologul trimise un e-mail general prin care 
cerea ajutorul celorlalte echipe de cercetare care 
lucrau la centru. Douăsprezece ore mai tîrziu, primi un 
raport de laborator de la centrul de cercetări genetice. 

Raportul descria un experiment care implica 
regenerarea celulară. Richardson studiase conceptul 
cu mulţi ani în urmă, la cursul de biologie din primii 
ani de facultate. El şi partenerul său de laborator 
tăiaseră un vierme plat în douăsprezece bucăţi de 
dimensiuni diferite. Cîteva săptămîni mai tîrziu, erau 
douăsprezece versiuni identice ale creaturii originare. 
Anumiți amfibieni, precum salamandrele, puteau 
pierde un picior şi le putea creşte altul la loc. Agenţia 
de Proiecte de Cercetare a Departamentului de 
Apărare al Statelor Unite cheltuise milioane de dolari 
pe experimente de regenerare cu mamifere. 
Departamentul de Apărare susținea că intenționează să 
„crească” degete şi braţe noi pentru veteranii răniţi, 
dar circulau zvonuri despre tentative de regenerare 
mai ambiţioase. Un om de ştiinţă care lucra pentru 
guvern declarase unei comisii a congresului că viitorul 
soldat american va fi capabil să suporte o rană de glonţ 
gravo, să se vindece şi să continue lupta. 


30 Titluri ale unor musical-uri americane celebre. 


Aparent Fundaţia Evergreen depăşise cu mult 
acele cercetări iniţiale despre regenerare. Raportul de 
laborator descria cum un animal hibrid denumit 
„lipitură” putea înceta să mai sîngereze dintr-o rană 
gravă într-un minut sau două şi putea regenera un nerv 
spinal secţionat în mai puţin de o săptămînă. Nu era 
descris nicăieri felul în care aceşti savanţi obţinuseră 
rezultatele respective. Richardson citea raportul a 
doua oară cînd Lawrence Takawa apăru în bibliotecă. 

— Tocmai am aflat c-aţi primit nişte informaţii 
neautorizate de la echipa noastră de cercetări 
genetice. 

— Îmi pare bine că s-a întîmplat asta, zise 
Richardson. Datele astea sînt foarte promițătoare. Cine 
se ocupă de program? 

În loc să-i răspundă, Lawrence scoase telefonul 
mobil şi formă un număr. 

— Puteţi trimite pe cineva la bibliotecă? spuse el. 

— Mulţumesc. 

— Ce se întîmplă? 

— Fundaţia Evergreen nu este gata să-şi publice 
descoperirile. Dacă menţionaţi raportul cuiva, dl. 
Boone o va considera o violare a securităţii. 

Un paznic intră în bibliotecă, iar Richardson 
simţi că i se face rău de la stomac. Lawrence stătea 
lîngă separeu cu o expresie liniştitoare pe chip. 

— Dr. Richardson trebuie să-şi înlocuiască 
calculatorul, anunţă Lawrence ca şi cum s-ar fi defectat 
echipamentul. 


Paznicul deconectă imediat calculatorul, îl luă în 
braţe şi-l scoase din bibliotecă. Lawrence se uită la 
ceas. 

— E aproape ora unu, doctore. De ce nu mergeţi 
să luaţi prînzul? 

Richardson comandă un sandviş cu salată de pui 
şi o cană cu supă de orz, dar era prea încordat ca să 
termine de mîncat. Cînd se întoarse la bibliotecă, în 
separeul său fusese instalat un calculator nou. 
Raportul de laborator nu se afla pe noul hard, dar 
personalul informatic al fundaţiei descărcase un 
simulator de şah sofisticat. Neurologul încercă să nu se 
gîndească la consecinţele negative, dar era greu să-şi 
controleze gîndurile. 'Tot restul zilei jucă cu nervozitate 
finale de partidă. 


x x k 


Într-o seară după cină Richardson rămase în 
cantina angajaților. Încerca să citească un articol din 
New York Times despre ceva numit Noua spiritualitate, 
în timp ce un grup de tineri programatori stătea la o 
masă din apropiere şi făcea glume zgomotoase despre 
un joc video pornografic. 

Cineva îl atinse pe umăr, iar cînd se întoarse se 
trezi faţă-n faţă cu Lawrence Takawa şi Nathan Boone. 
Richardson nu-l mai văzuse pe bărbatul de la siguranţă 
de cîteva săptămîni şi hotărise că teama sa dinainte 
fusese o reacţie iraţională. Acum că Boone se holba la 
el, frica reveni. Omul ăsta avea ceva foarte intimidant. 


- Am nişte veşti minunate, zise Lawrence. 

— Una din persoanele noastre de contact tocmai 
ne-a sunat în legătură cu un medicament pe care l-am 
investigat, denumit 3B3. Credem că l-ar putea ajuta pe 
Michael Corrigan să treacă dincolo. 

— Cine a realizat medicamentul? 

Lawrence ridică din umeri ca şi cum n-ar fi 
contat. 

— Nu ştim. 

— Pot să citesc rapoartele de laborator? 

— Nu există aşa ceva. 

— Cînd pot obţine o doză din acest medicament? 

— Veniţi cu mine, spuse Boone. O să-l căutăm 
împreună. Dacă găsim o sursă, trebuie să faceţi o 
evaluare rapidă. 


XXX 


Cei doi bărbaţi plecară imediat, îndreptîndu-se 
cu maşina spre Manhattan în SUV-ul lui Boone. Boone 
purta o cască de telefon şi răspunse la o serie de 
apeluri -  nespunind niciodată ceva specific şi 
nemenţionind numele cuiva. Ascultîndu-i comentariile 
disparate, Richardson ajunse la concluzia că oamenii 
lui Boone căutau pe cineva din California care avea 
drept gardă de corp o femeie periculoasă. 

— Dacă-o găsiţi, fiţi atenţi la mîinile ei şi n-o 
lăsaţi să se apropie de voi, spuse Boone cuiva. Aş zice 
că zona aproximativă de siguranţă este de doi metri şi 
jumătate. 


Urmă o pauză lungă şi Boone primi mai multe 
informaţii. 

— Nu cred că irlandeza e în America, spuse el. 

— Sursele mele europene mi-au spus că a 
dispărut complet. Dac-o vedeţi, reacţionaţi într-un mod 
extrem. Nu are nici un fel de reţinere. Extrem de 
periculoasă. Ştiţi ce s-a întîmplat în Sicilia? Da? ei bine, 
nu uitaţi. 

Boone îşi închise telefonul şi se concentră asupra 
drumului. Lumina de la panoul său de bord era 
reflectată de lentilele ochelarilor lui. 

— Dr. Richardson, am auzit că ai avut acces la 
informaţii neautorizate de la echipa de cercetări 
genetice. 

— A fost doar un accident, d-le Boone. Nu 
încercam să ... 

— Dar n-ai văzut nimic. 

— Din păcate am văzut, dar... 

Boone se încruntă la Richardson ca şi cum 
neurologul ar fi fost un copil încăpăţinat. 

— N-ai văzut nimic, repetă el. 

— Nu. Cred că n-am văzut nimic. 

— Bine. 

Boone trecu uşor pe banda din dreapta şi viră 
spre New York. 

— Atunci n-avem nici o problemă. 


XXX 


Era cam zece seara cînd ajunseră în Manhattan. 
Richardson rămase cu privirea aţintită pe fereastră la 
un vagabond care scormonea printr-un tomberon şi la 
un grup de fete care rideau cînd ieşiră dintr-un 
restaurant. După mediul liniştit de la centrul de 
cercetare, New York-ul părea zgomotos şi necontrolat. 
Oare vizitase cu adevărat oraşul ăsta împreună cu 
fosta sa soţie, mersese la teatru şi la restaurante? 
Boone se îndreptă spre partea de est a oraşului şi 
parcă pe Twenty-eight Street. Coboriră din maşină şi 
se îndreptară spre turnurile întunecate ale spitalului 
Bellevue. 

— Ce facem aici? întrebă Richardson. 

— O să ne întîlnim cu un prieten al Fundaţiei 
Evergreen. 

Boone îi aruncă lui Richardson o privire scurtă, 
evaluatoare. 

— În seara asta ai să descoperi câţi prieteni noi ai 
în lume. 

Boone întinse o carte de vizită femeii plictisite de 
la biroul de recepţie, care le permise să ia liftul pînă la 
secţia de psihiatrie. La etajul şase, un paznic în 
uniformă stătea în spatele unei bariere de plexiglas. 
Paznicul nu păru surprins cînd Boone scoase un pistol 
automat din tocul de umăr şi puse arma într-un mic 
dulap cenuşiu. Intrară în secţie. Un bărbat hispanic 
scund purtînd un halat alb de laborator îi aştepta. Le 
zîmbi şi întinse ambele braţe ca şi cum tocmai sosiseră 
la o aniversare. 


— Bună seara, domnilor. Care dintre 
dumneavoastră e dr. Richardson? 

— Eu sînt. 

— E o plăcere să vă cunosc. Sînt Dr. Raymond 
Flores. Fundația Evergreen m-a anunțat că veți trece 
pe-aici în seara asta. 

Dr. Flores îi escortă pe coridor. Chiar dacă era 
tirziu, cîţiva pacienţi de sex masculin îmbrăcaţi în 
pijamale verzi de bumbac şi în halate de baie rătăceau 
prin încăpere. Toţi erau sedaţi şi se mişcau încet. 
Aveau ochii inerţi şi papucii lor scoteau un hîrşiit uşor 
cînd atingeau podeaua de gresie. 

— Aşadar lucraţi pentru fundaţie? întrebă Flores. 

— Da. Mă ocup de un proiect special, zise 
Richardson. 

Dr. Flores trecu pe lingă camerele cîtorva 
pacienţi, apoi se opri în faţa unei uşi încuiate. 

— Cineva de la fundaţie pe nume Takawa m-a 
rugat să caut persoane internate sub influenţa unui 
nou drog de stradă, 3B3. Nimeni n-a făcut încă o 
analiză chimică a acestuia, dar se pare că este un 
halucinogen foarte puternic. Cei care-l iau cred că le-a 
fost oferită o viziune a unor lumi diferite. 

Flores descuie uşa şi intrară într-o celulă de 
detenţie care mirosea a urină şi a vomă. Sigura lumină 
venea de la un bec protejat de o apărătoare de plasă. 
Pe podeaua de gresie verde zăcea un tînăr într-o 
cămaşă de forţă din pînză tare. Era ras în cap, dar pe 
ţeastă începea să-i crească un uşor puf de păr blond. 


Pacientul deschise ochii şi le zîmbi celor trei 
bărbaţi care stăteau în picioare lîngă el. 

— Bună tuturor. De ce nu vă scoateţi creierii să 
vă faceţi comozi? 

Dr. Flores îşi netezi reverele halatului şi zimbi 
amabil. 

— Terry, domnii aceştia vor să afle despre 3B3. 

Terry clipi de două ori şi Richardson se întrebă 
dacă va scoate vreo vorbă. Brusc, acesta începu să 
împingă din picioare, tîrindu-se pe podea pînă la 
perete, apoi sculindu-se în şezut. 

— De fapt nu e un drog. E o revelaţie. 

— ÎI injectezi, îl prizezi, îl inhalezi sau îl înghiţi? 

Vocea lui Boone era calmă şi deliberat neutră. 

— E un lichid, albastru deschis ca un cer de vară. 

Terry închise ochii cîteva secunde, apoi îi 
redeschise. 

— L-am înghiţit la club, apoi corpul ăsta s-a 
fisurat şi am ieşit din el zburînd. Am trecut prin apă şi 
foc şi-am ajuns într-o pădure frumoasă. Dar n-am putut 
rămîne mai mult de cîteva secunde. 

Păru dezamăgit. 

— Jaguarul avea ochi verzi. 

Dr. Flores îi aruncă o privire lui Richardson. 

— A spus povestea asta de multe ori, şi de fiecare 
dată încheie cu jaguarul. 

— Şi unde pot găsi 3B3? întrebă Richardson. 

Terry închise din nou ochii şi zîmbi senin. 

— Ştii cît cere pe o doză? Trei sute treizeci şi trei 
de dolari. Spune că e un număr magic. 


— Şi cine face banii ăştia? întrebă Boone. 

— Pius Romero. E mereu la Chan Chan Room. 

— E un club de dans din centru, explică Dr. 
Flores. 

— Am avut cîţiva pacienţi care-au luat o 
supradoză acolo. 

— Lumea asta e prea mică, şopti Terry. Vă daţi 
seama de asta? E ca mingea scăpată de un copil într-un 
iaz. 

Îl urmară pe Flores înapoi pe coridor. Boone se 
îndepărtă de cei doi doctori şi sună imediat pe cineva 
de pe mobil. 

— l-aţi examinat pe ceilalţi pacienţi care-au luat 
drogul ăsta? întrebă Richardson. 

— Ăsta e al patrulea internat în ultimele două 
luni. Le dăm o combinaţie de Fontex şi Valdov cîteva 
zile pînă cînd intră în stare catatonicăt!, apoi reducem 
doza şi-i readucem la realitate. După o vreme, jaguarul 
dispare. 


XXX 


Boone îl escortă pe Richardson înapoi la SUV. 
Primi încă două telefoane, spuse „da” fiecărei 
persoane, apoi închise mobilul. 

— Ce facem acum? întrebă Richardson. 

— Următoarea oprire e Chan Chan Room. 


B Sindrom psihomotor al schizofreniei cu pierderea inițiativei de 


mişcare, conduită stereotipă şi stupoare mintală. 


Limuzine şi maşini negre de oraş erau parcate pe 
două şiruri lîngă intrarea în club de pe Fifty-third 
Street. 'Ţinută în spatele unui cordon de catifea, o 
mulţime aştepta ca bodyguarzii să-i percheziţioneze cu 
detectoarele de metal portabile. Fetele care stăteau la 
rînd purtau rochii scurte sau fuste minuscule cu şliţuri 
pe părți. 

Boone trecu de mulţime, apoi opri maşina în 
spatele unui sedan parcat la jumătatea cvartalului. Din 
maşină coboriră doi bărbaţi, care se duseră la geamul 
lateral din dreptul lui Boone. Unul dintre ei era un 
afro-american scund îmbrăcat cu o jachetă trei sferturi, 
scumpă, de piele întoarsă. Partenerul său era alb şi 
masiv ca un jucător de fotbal american. Purta o jachetă 
în stil militar şi arăta de parc-ar fi avut de gînd să ia de 
gît cîţiva pietoni şi să-i arunce în stradă. 

Negrul rînji. 

— Hei, Boone. A trecut ceva vreme. 

Dădu din cap spre dr. Richardson. 

— Cine e noul tău prieten? 

— Dr. Richardson, ei sînt detectivul Mitchell şi 
partenerul său, detectivul Krause. 

— Am primit mesajul tău, am venit aici şi-am 
vorbit cu bodyguarzii de la club. 

Krause avea o voce profundă, tunătoare. 

— Spun că Romero ăsta a venit acum o oră. 

— Voi doi duceţi-vă la ieşirea de urgenţă, zise 
Mitchell. O să-l scoatem noi afară. 

Boone ridică geamul şi conduse pînă la capătul 
străzii. Parcă la două cvartale distanţă de club, apoi 


băgă mîna sub scaunul din faţă şi scoase o mănuşă de 
piele neagră. 

— Vino cu mine, doctore. Dl. Romero ar putea 
avea nişte informaţii. 

Richardson îl urmă pe Boone într-o alee ce ducea 
la ieşirea din spate a clubului. O muzică ritmică, 
bubuitoare, se auzea prin uşa de incendiu din oţel. 
Peste cîteva minute uşa se dădu de perete şi detectivul 
Krause îl azvirli pe un portorican slăbănog pe asfalt. 
Păstrindu-şi înfăţişarea jovială, detectivul Mitchell se 
duse pînă la el şi-l lovi cu piciorul în burtă. 

— Domnilor, vi-l prezentăm pe Pius Romero. 
Stătea în încăperea VIP-urilor bînd din ceva de fructe 
cu o umbreluţă. Asta nu-i corect, nu? Krause şi cu mine 
sîntem doi angajaţi publici devotați muncii lor şi nu 
sîntem niciodată invitaţi în încăperea VIP-urilor. 

Pius Romero zăcea pe asfalt, respirind cu 
greutate. Boone îşi puse mănuşa neagră de piele. Se 
uită la Romero de parcă tînărul era o cutie de carton 
goală. 

— Ascultă cu atenţie, Pius. Nu sîntem aici ca să 
te arestăm, dar vreau nişte informaţii. Dacă minţi în 
legătură cu ceva, prietenii mei or să dea de urma ta şi- 
o să-ţi provoace multă durere. Înţelegi? Arată-mi că 
înţelegi. 

Pius se ridică în şezut şi-şi atinse cotul zgiriat. 

— Nu fac nimic greşit. 

— Cine-ţi furnizează 3B3? 

Denumirea drogului îl făcu pe tînăr să-şi îndrepte 
un pic spinarea. 


— N-am auzit niciodată de el. 

— L-ai vindut cîtorva persoane. Cine ţi-l vinde 
ţie? 

Pius se ridică pe picioare clătinîndu-se şi încercă 
să fugă, dar Boone îl prinse. Îl izbi pe traficant de 
perete şi începu să-l pleznească cu mîna dreaptă. 
Mănuşa de piele scotea un pocnet de fiecare dată cînd 
lovea faţa lui Romero. Din gură şi din nas începu să-i 
curgă sînge. 

Dr. Richardson ştia că violenţa asta era ceva real 
- foarte real - dar nu se simţea legat în vreun fel de 
cele ce se petreceau. Era ca şi cum se afla la un pas 
distanţă de ceea ce se petrecea, ca şi cum urmărea un 
film la televizor. În timp ce bătaia continua, aruncă o 
privire spre cei doi detectivi. Mitchell zimbea, iar 
Krause dădea aprobator din cap ca un fan al 
baschetului care tocmai văzuse un coş de trei puncte 
perfect. 

Vocea lui Boone era calmă şi rezonabilă. 

— Ţi-am spart nasul, Pius. Acum am să lovesc 
mai sus şi-am să-ţi zdrobesc oasele cornetului nazal de 
sub ochi. Oasele astea n-o să se vindece niciodată 
complet. Nu ca un picior sau un braţ. Ai să suferi tot 
restul vieţii. 

Pius Romero ridică mîinile ca un copil. 

— Ce vrei? 

Scînci. 

— Nume? Am să-ţi dau nume. Îţi spun tot... 


XXX 


În jurul orei două noaptea, găsiră adresa în 
apropierea aeroportului JFK din Jamaica, Queens. 
Bărbatul care fabrica 3B3 locuia într-o casă albă de 
şindrilă cu scaune de aluminiu prinse de verandă cu 
lanţuri. Era un cartier liniştit, de muncitori, genul de 
loc în care oamenii îşi măturau partea lor de trotuar şi 
aşezau statui de beton ale Fecioarei Maria pe micile 
peluze din faşa casei. Boone îşi parcă SUV-ul şi-i spuse 
dr. Richardson să iasă. Se duseră la detectivii care 
rămăseseră în maşina lor. 

— Vrei ajutor? întrebă Mitchell. 

— Rămiîneţi aici. Dr. Richardson şi cu mine o să 
intrăm. Dacă avem probleme, vă sun de pe mobil. 

Senzaţia de detaşare care-l protejase pe 
Richardson cînd Boone îl bătea pe Pius Romero 
dispăruse în timp ce se îndreptau spre Queens. 
Neurologul se simţea obosit şi speriat. Voia să fugă de 
cei trei bărbaţi, dar ştia că n-avea nici un rost. 
Tremurînd de frig, îl urmă pe Boone care traversa 
strada. 

— Ce-ai să faci? întrebă. 

Boone stătea pe trotuar şi privea la lumina care 
venea de la o fereastră de la al doilea etaj. 

— Nu ştiu. Întîi trebuie să evaluez problema. 

— Domnule Boone, urăsc violenţa. 

— Şi eu. 

— Aproape l-ai omorît pe tînărul ăla. 

— Nici vorbă. 

Cînd vorbi, din gura lui Boone ieşeau aburi albi. 


— Trebuie să studiezi istoria, doctore. Toate 
marile schimbări se bazează pe suferinţă şi distrugere. 

Cei doi merseră pe aleea care ducea la intrarea 
din spate a casei. Boone urcă pe verandă şi atinse tocul 
uşii cu vîrful degetelor. Dintr-o dată, se dădu un pas în 
spate şi lovi exact deasupra clanţei. Se auzi un trosnet, 
iar uşa zbură de perete. Richardson îl urmă înăuntru. 

În casă era foarte cald şi mirosea a ceva aspru şi 
sălbatic, ca şi cum cineva vărsase o sticlă de amoniac. 
Cei doi trecură prin bucătăria aflată în întuneric, iar 
Richardson se împiedică de un vas cu apă. Prin 
bucătărie şi pe dulapuri se mişcau nişte creaturi. 
Boone apăsă întrerupătorul şi aprinse lumina. 

— Pisici, spuse el, aproape scuipînd cuvîntul. 
Urăsc pisicile. Nu le poţi învăţa nimic. 

Erau patru pisici în bucătărie şi încă două în hol. 
Păşeau fără zgomot cu lăbuţele moi, în timp ce stratul 
interior din ochii lor reflecta lumina slabă şi devenea 
auriu şi roz şi verde închis. Cozile lor se curbau în aer 
ca nişte mici semne de întrebare, în timp ce mustăţile 
adulmecau aerul. 

— E o lumină sus, zise Boone. Să vedem cine-i 
acasă. 

Mergînd unul după altul, urcară scările de lemn 
pînă la etajul doi. Boone deschise o uşă şi intrară într- 
un pod care fusese transformat în laborator. Erau mese 
şi sticlărie pentru chimie. Un spectrograf. Microscoape 
şi un arzător Bunsen. 

Într-un scaun de răchită şedea un bătrîn cu o 
pisică persană albă în poală. Era proaspăt ras şi 


îmbrăcat îngrijit, şi purta ochelari bifocali care-i 
alunecau în jos pe nas. Nu păru surprins de intruziune. 

— Bună seara, domnilor. 

Bărbatul vorbea foarte distinct, articulînd clar 
fiecare silabă. 

— Ştiam că veţi trece pe aici în cele din urmă. De 
fapt, anticipasem asta. Legea a treia a mişcării a lui 
Newton susţine că pentru fiecare acţiune există o 
reacțiune egală şi de sens contrar. 

Boone îl privi pe bătrîn ca şi cum acesta ar fi fost 
pe punctul de a fugi. 

— Sînt Nathan Boone. Cum vă numiţi? 

— Lundquist. Dr. Jonathan Lundquist. Dacă 
sînteţi poliţişti, puteţi pleca chiar acum. N-am făcut 
nimic ilegal. Nu există nici o lege împotriva 3B3, 
deoarece guvernul nu ştie de existenţa sa. 

O pisică bălţată încercă să se frece de piciorul lui 
Boone, dar el o împinse. 

— Nu sîntem poliţişti. 

Dr. Lundquist păru surprins. 

— Atunci trebuie să fiţi - da, desigur - lucraţi 
pentru Fraţi. 

Boone arăta de parcă urma să-şi pună mănuşa de 
piele neagră şi să-i rupă nasul bătrînului. Richardson 
clătină uşor din cap. Nu era nevoie de aşa ceva. Se 
apropie de bătriîn şi se aşeză pe un scaun pliant. 

— Sînt Dr. Phillip Richardson, cercetător 
neurolog de la Universitatea Yale. 

Lundquist părea mulţumit să întilnească un alt 
savant. 


— Şi acum lucrezi pentru Fundaţia Evergreen. 

— Da. La un proiect special. 

— Cu mulţi ani în urmă, am cerut fundaţiei o 
bursă, dar nici măcar nu mi-au răspuns la scrisoare. 
Asta era înainte să aflu despre Călători de pe site-uri 
rebele de pe Internet. 

Lundquist rise încet. 

— M-am gîndit că ar fi cel mai bine să lucrez pe 
cont propriu. Fără formulare de completat. Fără cineva 
care să mi se uite peste umăr. 

— Încercaţi să reproduceţi experienţa 
Călătorilor? 

— E mult mai mult de atît, doctore. Încercam să 
răspund la unele întrebări fundamentale. 

Lundquist încetă să mai mîngiie pisica persană, 
care-i sări din poală. 

— Acum cîţiva ani predam chimie organică la 
Princeton... 

Îi aruncă o privire lui Richardson. 

— Aveam o carieră respectabilă, dar nimic 
spectaculos. Am fost interesat întotdeauna de tabloul 
de ansamblu. Nu doar chimie, ci şi alte domenii ale 
ştiinţei. Aşa că într-o după-amiază am participat la un 
seminar al studenţilor din ultimii ani la facultatea de 
fizică despre ceva numit teoria branelor. 

— Fizicienii se confruntă cu o problemă serioasă 
în prezent. Conceptele care explică universul, precum 
teoria relativităţii generale a lui Einstein, nu sînt 
compatibile cu lumea subatomică a mecanicii cuantice. 
Unii fizicieni au ocolit această contradicţie folosindu-se 


de teoria şirurilor, ideea că totul este alcătuit din 
obiecte subatomice minuscule care vibrează în spaţiul 
multidimensional. Din punct de vedere matematic are 
sens, dar şirurile sînt atît de mici încît nu se pot 
demonstra prea multe experimental. 

— Teoria branelor are o abordare de ansamblu şi 
încearcă să furnizeze o explicaţie cosmologică. „Brană” 
este o prescurtare de la „membrană”. Teoreticienii 
consideră că universul nostru perceptibil este închis 
într-un fel de membrană de spaţiu şi timp. Analogia 
obişnuită este aceea că galaxia noastră este asemenea 
spumei de la suprafaţa unui iaz - un strat subţire de 
existenţă plutind pe o masă mult mai mare de ceva. 
Toată materia, inclusiv propriile noastre corpuri, este 
prinsă în membrana noastră, dar gravitatea se poate 
scurge în marea masă sau poate influenţa în mod subtil 
propriul nostru fenomen fizic. Alte brane, alte 
dimensiuni, alte tărîmuri - foloseşte ce cuvînt vrei - pot 
fi foarte aproape de noi, dar noi le ignorăm complet. 
Asta deoarece nici lumina, nici sunetul, nici 
radioactivitatea nu pot scăpa din propria lor 
dimensiune specifică. 

O pisică neagră se apropie de Lundquist, iar el o 
scărpină după urechi. 

— Cel puţin asta e teoria, într-o formă foarte 
simplificată. Şi cu această teorie în minte m-am dus să 
ascult o prelegere la New York ţinută de un călugăr din 
Tibet. Stăteam acolo, ascultindu-l cum vorbeşte despre 
cele şase tărimuri diferite ale cosmologiei budiste, şi 
mi-am dat seama că descria branele - diferitele 


dimensiuni şi barierele care le separă. Dar există o 
diferenţă crucială: colegii mei de la Princeton nu pot 
concepe că este posibilă deplasarea în aceste locuri 
diferite. Pentru un Călător, acest lucru este posibil. 
Corpul n-o poate face, dar Lumina dinăuntru poate. 

Lundquist se rezemă de spătarul scaunului şi le 
zîmbi oaspeţilor săi. 

— Această legătură între spiritualitate şi fizică m- 
a făcut să privesc ştiinţa într-un nou mod. În prezent 
sfărimăm atomi şi sfişiem cromozomi. Coborim pe 
fundul oceanului şi explorăm spaţiul cosmic. Dar nu 
investigăm cu adevărat zona din interiorul craniului 
nostru decît în cel mai superficial mod. Oamenii 
folosesc aparate IMR şi tomografe ca să vizualizeze 
creierul, dar totul la un nivel insignifiant şi fiziologic. 
Nimeni nu pare să-şi dea seama cît de imensă este de 
fapt conştiinţa. Ne leagă de restul universului. 

Richardson aruncă o privire prin cameră şi văzu 
o pisică tigrată stînd pe o mapă de piele burduşită cu 
foi de hîrtie pătate. Încercînd să nu-l alarmeze pe 
Lundquist, se ridică şi făcu cîţiva paşi spre masă. 

— Şi aţi început experimentul? 

— Da. Mai întîi la Princeton. Apoi m-am 
pensionat şi m-am mutat aici ca să economisesc bani. 
Amintiţi-vă că sînt chimist, nu fizician. Aşa că m-am 
hotărît să caut o substanţă care să ne elibereze Lumina 
din trupuri. 

— Şi aţi descoperit o formulă... 

— Nu e o reţetă de prăjitură. 

Lundquist părea supărat. 


— 3B3 e ceva viu. O nouă tulpină de bacterii. 
Cînd înghiţi soluţia lichidă, acesta e absorbită în 
sistemul nervos. 

— Sună primejdios. 

— L-am luat de zeci de ori. Şi încă mai ţin minte 
să scot tomberoanele din curte ca să le golească 
gunoierii  marţea şi să-mi plătesc factura de 
electricitate. 

Pisica tigrată începu să toarcă şi se îndreptă spre 
Richardson cînd acesta ajunse la masă. 

— Şi 3B3 vă permite să vedeţi diferite tărimuri? 

— Nu. E un eşec. Îl poţi înghiţi cât vrei, dar nu te 
va transforma într-un Călător. Călătoria este foarte 
scurtă, un contact care nu durează în loc de o aterizare 
adevărată. Stai suficient de mult ca să vezi una sau 
două imagini, apoi trebuie să pleci. 

Richardson deschise mapa şi aruncă o privire 
graficelor pătate şi notiţelor mizgălite. 

— Dacă am lua bacteriile dumneavoastră şi i le- 
am da cuiva? 

— Vă rog. O parte din substanţă se află în 
capsula petri din faţa ta. Dar va fi o pierdere de timp. 
Cum ţi-am spus, nu merge. De-asta am început să i-o 
dau unui tînăr pe nume Pius Romero care-mi curăța 
aleea de zăpadă. M-am gîndit că poate era ceva în 
neregulă cu propria mea conştiinţă. Poate alţi oameni 
ar putea să ia 3B3 şi să treacă pe un alt tărîm. Dar nu 
era vorba de mine. Ori de cîte ori se întoarce Pius să ia 
mai mult, insist să-mi dea un raport complet. Oamenii 
au viziuni ale unei alte lumi, dar nu pot zăbovi acolo. 


Richardson luă capsula petri de pe masă. O 
bacterie albastră-verzuie creştea într-o curbă graţioasă 
în soluţia de agar-agar*?. 

— Asta e? 

— Da. Eşecul. Întoarceţi-vă la Fraţi şi spuneţi-le 
să se ducă să stea într-o mănăstire. Să se roage. Să 
mediteze. Să studieze Biblia, Coranul sau Cabala. Nu 
există nici un mod rapid de a evada din lumea noastră 
mică şi săracă. 

— Dar dac-ar lua un Călător 3B3? întrebă 
Richardson. 

— L-ar ajuta să pornească în călătorie, apoi ar 
termina-o de unul singur. 

Dr. Lundquist se aplecă în faţă, şi Richardson 
crezu că bătrinul va sări de pe scaun. 

— Asta-i o idee interesantă, zise el. 

— Dar nu sînt morţi toţi Călătorii? Fraţii au 
cheltuit o grămadă de bani ca să-i măcelărească. Dar 
cine ştie? Poate puteţi găsi unul care se ascunde prin 
Madagascar sau în Kathmandu. 

— Am găsit un Călător care este dispus să 
coopereze. 

— Şi-l folosiţi? 

Richardson aprobă dînd din cap. 

— Nu-mi vine să cred. De ce fac Fraţii una ca 
asta? 

Richardson luă mapa şi capsula petri. 

în industria alimentară, farmaceutică şi textilă. 


— Este o descoperire minunată, dr. Lundquist. 
Vreau să ştiţi lucrul ăsta. 

— Nu vreau complimente, doar o explicaţie. De 
ce şi-au schimbat Fraţii strategia? 

Boone se apropie de masă şi vorbi încet. 

— După asta am venit, doctore? 

— Cred că da. 

— Nu ne mai întoarcem. Mai bine aţi fi sigur. 

— Asta-i tot ce ne trebuie. Ascultă, nu vreau săi 
se întîmple nimic rău doctorului Lundquist. 

— Desigur, doctore. Înţeleg ce simţiţi. Nu e un 
infractor ca Pius Romero. 

Boone atinse uşor umărul lui Richardson şi-l 
dirijă spre uşă. 

—  Întoarceţi-vă în maşină şi aşteptaţi acolo. 
Trebuie să-i explic doctorului Lundquist despre 
preocupările noastre legate de securitate. Nu va dura 
mult. 

Richardson se împletici pe scări, trecu prin 
bucătărie şi ieşi pe uşa din spate. O rafală de aer rece 
îl făcu să-i dea lacrimile ca şi cum ar fi izbucnit în plins. 
Stînd pe verandă, se simţi atît de obosit încît îşi dori să 
se întindă şi să se facă ghem. Viaţa sa se schimbase 
pentru totdeauna, dar corpul lui continua să pompeze 
sîngele, să digere mîncarea şi să absoarbă oxigen. Nu 
mai era un om de ştiinţă care scria lucrări şi visa la 
Premiul Nobel. Cumva devenise mai mic, aproape 
insignifiant, o piesă minusculă într-un mecanism 
complex. 


Ţinînd încă vasul petri, Richardson îşi tîrşii 
picioarele pe alee. Aparent discuţia lui Boone cu 
doctorul Lundquist nu dură foarte mult. Îl ajunse din 
urmă pe neurolog înainte ca acesta să ajungă la 
maşină. 

— E totul în regulă? întrebă Richardson. 

— Bineînţeles, spuse Boone. Ştiam că n-o să fie 
nici o problemă. Uneori cel mai bine e să fii limpede şi 
direct. Fără vorbe de prisos. Fără falsă diplomaţie. Mi- 
am spus punctul de vedere cu fermitate şi am primit un 
răspuns pozitiv. 

Boone deschise portiera maşinii şi făcu o 
plecăciune batjocoritoare ca un şofer insolent. 

— Trebuie să fii obosit, dr. Richardson. A fost o 
noapte lungă. Lasă-mă să te duc înapoi la centrul de 
cercetare. 

Hollis trecu cu maşina sa pe lingă complexul din 
care făcea parte apartamentul lui Michael Corrigan la 
ora nouă dimineaţa, la două după-amiaza şi la şapte 
seara. Căuta mercenari Tabula stînd în maşini parcate 
şi pe băncile din parc, bărbaţi care se dădeau drept 
angajaţi ai companiei de electricitate sau lucrători 
municipali. De fiecare dată după ce trecea cu maşina, 
parca în faţa unui salon de frumuseţe şi nota tot ce 
văzuse. O bătrină care împingea un cărucior de 
cumpărături. Un bărbat cu barbă care punea în 
portbagaj un scaun de maşină pentru copii. Cînd reveni 
cinci ore mai tirziu, îşi compară notițele şi nu văzu nici 
o asemănare. Asta însemna doar că Tabula nu aşteptau 
în afara clădirii. Poate că stăteau în apartamentul 
peste drum de cel al lui Michael. 

Se gîndi la un plan după ce tinu cursul de 
capoeira de seară. A doua zi, se îmbrăcă cu o salopetă 
albastră de bumbac şi luă mopul şi găleata pe roţi pe 
care le folosea cînd spăla podeaua la şcoala lui. 
Complexul în care se afla apartamentul lui Michael 
ocupa un întreg cvartal pe Wilshire Boulevard, aproape 
de Barrington. Erau trei zgîrie-nori, o parcare cu patru 


niveluri legată de aceştia şi o curte interioară mare cu 
o piscină şi terenuri de tenis. 

Fii deliberat, se gîndi Hollis. Nu vrei să te lupţi 
cu Tabula, ci doar să te joci cu minţile lor. Îşi parcă 
maşina la două cvartale distanţă de intrare, umplu 
găleata pe roţi cu apă cu săpun din două bidoane de 
plastic, băgă mopul în apă şi începu să împingă totul pe 
trotuar. În timp ce se apropia de intrare, încercă să 
gîndească precum un om de serviciu - să joace acel rol. 

Două bătrine ieşeau din clădire cînd ajunse el. 

— Tocmai am curăţat trotuarul, le spuse. Acum 
cineva a făcut mizerie pe unul din holuri. 

— Oamenii ar trebui să mai înveţe bunele 
maniere, spuse una din femei. 

Prietena sa ţinu uşa deschisă pentru ca Hollis să 
poată împinge găleata în hol. 

Hollis dădu din cap şi zîmbi în timp ce bătrinele 
se îndepărtau. Aşteptă cîteva secunde, apoi se duse la 
lifturi. Cînd sosi următorul lift, care era gol, îl luă pînă 
la etajul şapte. Apartamentul lui Michael Corrigan se 
afla la capătul coridorului. 

Dacă Tabula se ascundeau în apartamentul de 
vizavi, uitîndu-se la el prin vizor, atunci va trebui să 
înceapă imediat să mintă. Dl. Corrigan mă plăteşte să-i 
fac curat în casă. Da, domnule. O fac odată pe 
săptămînă. Dl. Corrigan a plecat? Nu ştiam Călător-a 
plecat, domnule. Nu mi-a dat banii de o lună. 

Folosind cheia pe care i-o dăduse Gabriel, Hollis 
deschie uşa şi intră. Era alert, gata să se apere de un 
atac, dar nu apăru nimeni. Apartamentul avea un miros 


fierbinte, prăfos. Un număr vechi de două săptămîni 
din Wall Street Journal încă se mai afla pe măsuţa de 
cafea. Hollis lăsă găleata cu mopul lîngă uşă şi se grăbi 
să ajungă în dormitorul lui Michael. Găsi telefonul, 
scoase un reportofon şi formă numărul de acasă al lui 
Maggie Resnick. Aceasta nu era acasă, dar Hollis nici 
nu voia să vorbească cu ea. era sigur că Tabula 
supravegheau liniile telefonice. După ce intră robotul 
lui Maggie, Hollis porni reportofonul şi-l ţinu lingă 
receptor. 

— Bună, Maggie. Sînt Gabe. Am să plec din Los 
Angeles şi-am să găsesc un loc unde să mă ascund. Îţi 
mulţumesc pentru tot. La revedere. 

Hollis închise telefonul, opri reportofonul şi 
părăsi în grabă apartamentul. Se simţi încordat în timp 
ce împingea găleata pe coridor, dar sosi liftul, iar el 
păşi înăuntru. Ok, îşi spuse. A fost destul de uşor. Nu 
uita, încă mai eşti omul de serviciu. 

Cînd liftul ajunse la nivelul holului de la intrare, 
Hollis împinse găleata afară şi salută din cap un cuplu 
de tineri cu un cocker spaniel. Uşa de la intrare se 
deschise şi trei mercenari Tabula se năpustiră 
înăuntru. Arătau ca nişte ofiţeri de poliţie care făceau 
treaba asta pentru bani. Unul din ei era îmbrăcat cu o 
giacă de blugi şi ceilalţi doi purtau haine de zugravi. 
Aceştia duceau prosoape şi prelate de acoperit mobila 
care le ascundeau mîinile. 

Hollis îi ignoră cînd aceştia dădură peste el. Era 
la cinci metri de uşă cînd un tip latino-american mai în 
vîrstă deschise uşa care ducea la piscină. 


— Hei, ce se întîmplă aici? îl întrebă el pe Hollis. 

— Cineva a scăpat o sticlă de suc de afine la 
etajul cinci. Tocmai am făcut curat. 

— Nu era pomenit nimic de asta în raportul de 
dimineaţă. 

— Tocmai s-a întîmplat. 

Hollis era la uşă de-acum, aproape atinsese 
clanţa. 

— Da’ asta nu-i treaba lui Freddy? Tu pentru cine 
lucrezi? 

— Tocmai am fost angajat de ... 

Dar înainte ca Hollis să poată termina propoziţia 
simţi o mişcare în spatele lui. Apoi cineva îl împunse cu 
vîrful tare al gurii ţevii unei arme în şale. 

— Lucrează pentru noi, spuse unul dintre 
bărbaţi. 

— Aşa e, zise altul. Şi n-a terminat. 

Cei doi bărbaţi îmbrăcaţi ca nişte zugravi stăteau 
lîngă Hollis. Îl făcură să se întoarcă şi-l duseră înapoi la 
lift. Bărbatul cu giaca de blugi vorbea cu tipul de la 
întreţinere, arătîndu-i o scrisoare în care era vorba de 
un fel de permisiune oficială. 

— Ce se întîmplă? 

Hollis încercă să pară surprins şi speriat. 

— Nu vorbi, îi zise în şoaptă tipul mai masiv. 

— Să nu scoţi nici un cuvînt. 

Hollis şi cei doi zugravi intrară în lift. Chiar 
înainte ca uşa să se închidă, Giacă de blugi se strecură 
înăuntru şi apăsă butonul de la etajul al şaptelea. 

— Cine eşti? întrebă el. 


— Tom Jackson, omul de serviciu. 

— Nu ne lua cu prostiile astea, zise zugravul mai 
scund. 

El era cel care ţinea arma. 

— Tipul de acolo nu ştia cine eşti. 

— Tocmai am fost angajat aici acum două zile. 

— Care e numele companiei care te-a angajat? 
întrebă Giacă de blugi. 

— A fost Dl. Regal. 

— Te-am întrebat cum se cheamă compania. 

Hollis se dădu uşor într-o parte ca să se 
îndepărteze ţeava armei. 

— Îmi pare rău, domnule, îmi pare foarte rău. 
Dar tot ce ştiu e că Dl. Regal m-a angajat şi mi s-a spus 
să ... 

Se întoarse pe jumătate, îl apucă pe cel cu arma 
de încheietură şi-i suci mîna spre exterior. Cu dreapta 
îi dădu un pumn în mărul lui Adam. Pistolul se 
descărcă scoţind un zgomot puternic în spaţiul mic, iar 
celălalt zugrav fu împuşcat. Acesta ţipă în timp ce 
Hollis se întoarse, izbindu-l pe Giacă de blugi în gură. 
Hollis răsuci şi mai mult braţul celui cu pistolul, iar 
Tabula scăpă arma. 

Întoarce-te. Atacă. Învârte-te şi loveşte din nou. În 
cîteva secunde, toţi trei zăceau la podea. Uşa se 
deschise. Hollis atinse butonul roşu ca să oprească 
liftul şi ieşi afară. O luă la fugă pe coridor, găsi ieşirea 
de incendiu şi cobori scările în goană, din două-n două. 

Cînd Michael se făcuse mai mare, iar familia lui 
era tot timpul pe drum, avea o reacţie automată la 
poveştile exagerate ale mamei lui şi la planurile 
nepractice ale lui Gabriel de a cîştiga bani. E timpul să 
ne întoarcem în Oraşul realităţii, le spunea, ceea ce 
însemna că cineva din familie trebuia să fie obiectiv în 
legătură cu problemele lor. Michael se considera 
primarul Oraşului realităţii - care nu era poate un loc 
tocmai plăcut, dar măcar acolo ştiai cum stai. 

Acum că trăia la centrul de cercetare, îi venea 
greu să fie obiectiv. Nu era nici o îndoială că era 
prizonier. Chiar dacă descoperea o modalitate de a ieşi 
din camera sa încuiată, paznicii nu l-ar fi lăsat 
niciodată să iasă pe poartă şi să ia autobuzul spre New 
York. Poate că-şi pierduse libertatea - dar asta nu-l 
deranja. Pentru prima oară în viaţa lui oamenii păreau 
să-i arate respectul şi consideraţia meritate. 

În fiecare marţi, Michael îl întîlnea pe Kennard 
Nash ca să bea un pahar împreună şi să cineze în 
biroul cu lambriuri de stejar. Generalul domina 
conversaţia, explicînd obiectivele ascunse din spatele 
unor situaţii care păreau întîmplătoare. Într-o seară 
Nash descrise cipul RFID ascuns în paşapoartele 
americane, şi-i arătă fotografii ale unui dispozitiv 


denumit „cititor” care putea citi paşapoartele de la o 
distanţă de douăzeci de metri. Cînd fusese propusă 
pentru prima dată noua tehnologie, cîţiva experţi 
ceruseră un paşaport „de contact” care trebuia trecut 
printr-o fantă ca şi o carte de credit, dar prietenii de la 
Casa Albă ai Fraţilor insistaseră pentru cipul cu 
frecvenţă radio. 

— Informaţiile sînt codate? întrebă Michael. 

— Sigur că nu. Asta ar îngreuna cooperarea 
tehnologică cu alte guverne. 

— Dar dacă teroriştii ar folosi cititoare? 

— Cu siguranţă le-ar uşura treaba. Să zicem că 
un turist s-ar plimba prin piaţa din Cairo. Un cititor i-ar 
putea „vedea” paşaportul - ar arăta dacă este american 
şi dacă a vizitat Israelul. Pînă să ajungă americanul 
respectiv la capătul străzii, un asasin ar putea ieşi pe o 
uşă din apropiere. 

Michael se aşeză o clipă şi studie zimbetul amabil 
al lui Nash. 

— Toate astea n-au nici un sens. Guvernul zice că 
vrea să ne protejeze, dar ia nişte măsuri care ne fac să 
fim şi mai vulnerabili. 

Generalul Nash avea o expresie de parcă nepotul 
său favorit tocmai făcuse o greşeală nevinovată. 

— Da, este o situaţie nefericită. Dar trebuie să 
pui în balanţă pierderea cîtorva vieţi şi puterea care ne 
este dată de această nouă tehnologie. Ăsta e viitorul, 
Michael. Nimeni nu-l poate opri. În cîţiva ani, n-or să 
fie doar paşapoartele. Toată lumea va purta o 


Conexiune de protecţie care îi va depista în 
permanenţă. 

În timpul uneia din aceste conversații 
săptămînale, Nash pomenise de ceea ce se întîmplase 
cu Gabriel. Aparent, fratele lui Michael fusese luat 
prizonier de o femeie fanatică, care lucra pentru un 
grup terorist denumit Arlechinii. Aceasta omorîse 
cîteva persoane înainte ca ei să fugă din Los Angeles. 

— Personalul meu o să-i caute în continuare, zise 
Nash. 

— Nu vrem ca cineva să-i facă vreun rău fratelui 
tău. 

— Anunţaţi-mă şi pe mine cînd îl găsiţi. 

— Bineînţeles. 

Nash unse un biscuit sărat cu brînză tartinabilă 
şi caviar şi stoarse deasupra o picătură de zeamă de 
lămîie. 

— Motivul pentru care ţi-am pomenit de asta e 
faptul că Arlechinii s-ar putea să-l pregătească pe 
Gabriel să devină Călător. Dacă aveți amîndoi 
capacitatea asta, există posibilitatea de a vă întîlni pe 
un alt tărîm. Va trebui să-l întrebi unde se află corpul 
lui fizic. Odată ce ştim asta, îl putem salva. 

— Las-o baltă, spuse Michael. Gabe ar ajunge pe 
un alt tărîm numai dac-ar putea ajunge acolo cu o 
motocicletă. Poate că Arlechinii îşi vor da seama de 
asta şi-i vor da drumul. 


XXX 


În dimineaţa experimentului, Michael se trezi 
devreme şi făcu un duş, purtînd o cască de baie astfel 
încît anozii de argint să nu se ude. Se îmbrăcă cu un 
tricou, o pereche de pantaloni cu şnur şi se încălţă cu 
şlapi. Fără mic-dejun în dimineaţa asta. Dr. Richardson 
nu credea c-ar fi o idee bună. Michael stătea pe 
canapea, ascultînd muzică, cînd Lawrence bătu uşor la 
uşă şi intră în cameră. 

— Echipa de cercetare este gata, zise el. A sosit 
timpul. 

— Şi dacă mă hotărăsc să n-o fac? 

Lawrence păru surprins. 

— Asta e alegerea ta, Michael. Evident, Fraţii n- 
ar fi mulţumiţi de această decizie. Ar trebui să-l sun pe 
generalul Nash şi ... 

— Stai liniştit. Nu m-am răzgîndit. 

Îşi puse pe creştetul ras o căciuliţă de lînă 
tricotată şi-l urmă pe Lawrence pe coridor. Afară erau 
doi paznici care purtau cravata neagră şi haina 
bleumarin obişnuite. Aceştia formau un fel de gardă de 
onoare - unul în faţă, celălalt în spate. Micul grup ieşi 
în curte printr-o o uşă care fusese încuiată. 

Michael fu surprins să vadă că toţi cei implicaţi 
în Proiectul Crossover -  secretare, chimişti şi 
programatori - ieşiseră să-l vadă cum intră în Mormiînt. 
Deşi marea parte a personalului nu înţelegea adevărata 
natură a Proiectului Crossover, li se spusese că acesta 


va ajuta la protejarea Americii de inamicii săi şi că 
Michael avea un rol important în plan. 

El îi salută uşor din cap, ca un atlet care 
răspunde aplauzelor mulţimii, şi străbătu curtea cu un 
pas nonşalant pînă la Mormînt. Toate acele clădiri 
fuseseră construite şi toţi acei oameni fuseseră adunaţi 
pentru acel moment. Pun pariu c-a costat o grămadă de 
bani, se gîndi el. Pun pariu c-a costat milioane. Michael 
simţise întotdeauna că este special, destinat pentru 
ceva măreț, iar acum era tratat ca un star de cinema 
dintr-un film cu buget mare care avea un singur rol, un 
singur chip pe ecran. Dac-ar putea într-adevăr să 
călătorească pe un alt tărim, atunci ar trebui să-i 
acorde respectul lor. Nu se afla aici din noroc. Era 
dreptul lui din naştere. 


XXX 


O uşă de oţel se deschise şi intrară într-o 
încăpere vastă, aflată în semi-întuneric. O galerie cu 
pereţi de sticlă, cam la şase metri deasupra podelei de 
beton, înconjura toţi cei patru pereţi. Lumina de la 
tablourile de comandă şi de la monitoarele 
calculatoarelor strălucea în interiorul galeriei, iar 
Michael văzu că erau cîţiva tehnicieni care priveau în 
jos la el. Aerul era rece şi uscat şi auzea un biziit slab. 

În centrul încăperii era o masă de operaţii din 
oţel cu o pernă mică pe care să-şi pună capul. Dr. 
Richardson stătea lingă masă. Asistenta şi Dr. Lau 
verificau echipamentele de monitorizare şi conţinutul 


unui stelaj de oţel plin cu eprubete cu lichide de 
diverse culori. Opt fire conectate la plăcuţe de electrozi 
argintii erau puse lîngă perna mică, albă. Firele 
separate erau lipite laolaltă într-un cablu negru gros 
care şerpuia de pe masă şi dispărea în podea. 

— Eşti în regulă? întrebă Lawrence. 

— Pînă acum, da. 

Lawrence atinse uşor braţul lui Michael şi 
rămase lingă uşă împreună cu cei doi paznici. Aceştia 
se purtau de parcă el urma să fugă din clădire, să sară 
zidul şi să se ascundă în pădure. Michael avansă pînă 
în centrul Mormîntului, îşi scoase căciuliţa tricotată şi 
i-o dădu asistentei. Rămînînd în tricou şi în pantalonii 
cu şnur, se întinse pe masă cu faţa în sus. În încăpere 
era frig, dar se simţea pregătit pentru orice, asemenea 
unui sportiv pe cale să joace un meci important. 

Richardson se aplecă deasupra lui şi lipi cu 
bandă adezivă cele opt fire cu senzori de cele opt 
plăcuţe de electrozi de pe capul lui Michael. Acum 
creierul său era conectat direct la computerul cuantic, 
iar tehnicienii de sus din galerie îi puteau monitoriza 
activitatea neurologică. Richardson părea să aibă 
emoţii, iar Michael îşi dori ca faţa doctorului să fie 
ascunsă de o mască chirurgicală. La naiba cu el. Nu în 
creierul lui se înfipseseră mici fire de cupru. Este viaţa 
mea, se gîndi Michael. Riscul meu. 

— Noroc, îi spuse Richardson. 

— Lasă asta. Hai să trecem la treabă şi să vedem 
ce se întîmplă. 


Richardson dădu din cap şi-şi puse nişte căşti ca 
să poată vorbi cu tehnicienii din galerie. El răspundea 
de creierul lui Michael, în timp ce dr. Lau şi asistenta 
se ocupau de restul corpului. Aceştia îi lipiră cu bandă 
adezivă senzori pe piept şi git, astfel încît să-i poată 
urmări semnele vitale. Asistenta îi dădu cu un 
anestezic local pe braţ, apoi îi introduse sub piele un ac 
intravenos. Acul era ataşat la un tub de plastic şi o 
soluţie salină începu să i se scurgă în vene. 

— Aveţi un interval de unde? şopti Richardson în 
microfon. 

— Bine. Da. Asta-i foarte bine. 

— Ne trebuie un nivel iniţial de la care să 
pornim, îi spuse el lui Michael. 

— Aşa că o să-i administrăm creierului diferite 
tipuri de stimuli. Nimic la care să te gindeşti. Doar ai 
să reacţionezi. 

Asistenta se duse la dulapul de oţel şi se întoarse 
cu cîteva eprubete. Primul set conţinea gusturi: sărat, 
acru, amar, dulce. Apoi diferite mirosuri: trandafir, 
vanilie, şi ceva care-i aminti lui Michael de cauciucul 
ars. Richardson tot murmura în microfon în timp ce luă 
o lanternă specială şi îndreptă lumini colorate spre 
ochii lui Michael. Îi puseră să asculte sunete la diverse 
volume şi-i atinseră faţa cu o pană, o bucată masivă de 
lemn şi o bucată de oţel cu asperităţi. 

Mulţumit de datele senzoriale, Richardson îi ceru 
lui Michael să numere înapoi, să facă adunări şi să 
descrie cina care-i fusese servită cu o seară înainte. 
Apoi îi explorară memoria de durată şi Michael trebui 


să le povestească despre prima dată cînd văzuse 
oceanul şi prima dată cînd văzuse o femeie goală. Ai 
avut propria ta cameră cînd erai adolescent? Cum 
arăta? Descrie mobilierul şi afişele de pe pereţi. 

În cele din urmă, Richardson încetă să-i mai pună 
întrebări, iar asistenta îi pulveriză nişte apă în gură. 

— În regulă, le spuse Richardson tehnicienilor. 

— Cred că sîntem gata. 

Asistenta scoase din dulap o pungă de perfuzie 
umplută cu un amestec diluat din medicamentul pe 
care-l numeau 3B3. Kennard Nash îl sunase pe Michael 
ca să discute despre medicament. Îi explicase că 3B3 
era o bacterie specială creată în Elveţia de o echipă de 
oameni de ştiinţă renumiţi. Medicamentul era foarte 
scump şi greu de produs, dar toxinele create din 
bacterii păreau să crească energia neurală. Cînd 
asistenta ridică mai sus punga, lichidul vîscos turcoaz 
plescăi. 

Îndepărtă soluţia salină neutră, ataşă punga de 
perfuzie şi un firicel de 3B3 începu să curgă în jos prin 
tubul de plastic şi prin acul din braţul său. Richardson 
şi dr. Lau îl priveau fix, ca şi cum avea să plutească 
într-o altă dimensiune. 

— Cum te simţi? întrebă Richardson. 

— Normal. Cît durează pînă cînd îşi face efectul 
chestia asta? 

— Nu ştim. 

— Pulsul a crescut uşor, îi informă dr. Lau. 
Respirația e neschimbată. 


Încercînd să nu-şi manifeste dezamăgirea, 
Michael privi cîteva minute în tavan, apoi închise ochii. 
Poate nu era cu adevărat un Călător sau poate că 
medicamentul nu avea efect. Toate eforturile şi toţi 
banii cheltuiţi duseseră la un eşec. 

— Michael? 

Deschise ochii. Richardson se holba la el. În 
încăpere era tot rece, dar pe fruntea doctorului 
apăruseră broboane de sudoare. 

— Începe să numeri înapoi de la o sută. 

— Am făcut deja asta. 

— Vor să revină la nivelul neurologic iniţial. 

— Las-o baltă. N-o să ... 

Michael îşi mişcă braţul stîng şi văzu ceva 
extraordinar. O mînă şi o încheietură formate din mici 
puncte de lumină ţişniră din mîna sa de carne ca o 
fantomă care ieşea dintr-un dulap încuiat. Fără viaţă, 
mîna sa din carne şi oase căzu moale pe masă în timp 
ce mîina-fantomă rămase ridicată. 

Ştiu în aceeaşi clipă că lucrul ăsta - apariţia asta 
- fusese întotdeauna o parte din el, înăuntrul trupului 
său. Miîna-fantomă îi amintea de desenele simple 
alcătuite din constelații precum Gemenii sau 
Săgetătorul. Mîna sa era alcătuită din stele minuscule 
care erau legate între ele de linii subţiri, aproape 
imperceptibile, de lumină. Nu-şi putea mişca această 
mînă-fantomă ca pe restul corpului. Cînd se gîndea - 
mişcă degetul mare, stringe degetele - nu se întîmplă 
nimic. Trebuia să se gindească ce voia să facă mîna în 
viitor şi, după un scurt răstimp, aceasta reacţiona la 


viziunea sa. Era înşelător. Totul se petrecea cu o 
uşoară întîrziere, ca şi cum şi-ar fi mişcat trupul sub 
apă. 

— Ce crezi? 

— Începe să numeri înapoi, te rog. 

— Ce crezi despre mîna mea? Nu poţi să vezi ce 
se petrece? 

Richardson clătină din cap. 

— Ambele tale miîini sînt întinse pe masa de 
examinare. Poţi să descrii ceea ce vezi? 

Michael descoperi că îi e greu să vorbească. Nu 
era vorba doar despre mişcarea buzelor şi a limbii, ci şi 
despre efortul mare, laborios de a conceptualiza idei şi 
de a găsi cuvinte pentru ele. Mintea era mai rapidă 
decît cuvintele. Mult mai rapidă. 

— Cred - că... 

Făcu o pauză un timp care i se păru îndelungat. 

— Asta nu e o halucinație. 

— Descrie, te rog. 

— A fost întotdeauna înăuntrul meu. 

— Descrie ce vezi, Michael. 

— Eşti - orb. 

Enervarea lui Michael crescu, transformîndu-se 
în mînie, şi împinse antebraţele în faţă ca să se ridice 
în şezut pe masă. Simţi ca şi cum făcea ceva vechi şi 
fragil, o capsulă de sticlă îngălbenită, să se fisureze ca 
să poată ieşi. Apoi îşi dădu seama că partea de sus a 
corpului său-fantomă era la verticală în timp ce trupul 
din carne şi oase rămăsese în urmă. De ce nu puteau ei 
să vadă asta? Era totul foarte limpede. Dar Richardson 


continua să se holbeze la corpul de pe masă ca şi cum 
ar fi fost o ecuaţie care urma să-şi găsească brusc 
propria rezolvare. 

— Toate semnele vitale s-au oprit, zise Lau. Fie 
este mort, fie ... 

— Ce tot spui? ricană Richardson. 

— Nu. Se aude bătaia inimii. O singură bătaie. Şi 
plămînii se mişcă. E într-un fel de stare latentă, ca 
cineva care a fost îngropat în zăpadă. 

Lau examină monitoarele. 

— Încet. Totul e foarte încet. Dar e încă viu. 

Richardson se aplecă pînă cînd buzele sale 
ajunseră la cîţiva centimetri de urechea stingă a lui 
Michael. 

— Mă auzi, Michael? Poţi ... 

Şi vocea umană era atit de greu de ascultat - atît 
de ataşată de regrete şi slăbiciuni şi temeri - încît 
Michael îşi smulse restul corpului-fantomă de trupul 
din carne şi pluti deasupra lor. Se simţea ciudat în 
această poziţie, ca un copil care învăţa să înoate. 
Plutea în sus. Plutea în jos. Privea lumea, dar era 
detaşat de agitația nervoasă a acesteia. 

Deşi nu putea percepe nimic vizibil, simţi că 
există parcă o mică deschizătură neagră în podeaua 
încăperii, ca un canal de scurgere într-o piscină. Îl 
trăgea în jos cu o forţă blîndă. Nu. Fereşte-te. Îi putea 
opune rezistenţă şi putea să nu se îndrepte spre ea 
dacă voia. Dar ce era acolo? Făcea oare parte din 
transformarea într-un Călător? 


Timpul trecea. Ar fi putut fi cîteva secunde sau 
minute. În timp ce corpul său luminos plutea în jos, 
puterea - forţa de atracţie - deveni mai intensă, iar el 
începu să se sperie. Avu o viziune a feţei lui Gabriel şi 
simţi o dorinţă puternică de a-şi revedea fratele. Ar 
trebui să facă faţă lucrului ăstuia împreună. Totul era 
periculos cînd erai singur. 

Mai aproape. Foarte aproape de-acum. Şi 
renunţă să se mai lupte, şi-şi simţi corpul- fantomă 
prăbuşindu-se într-un glob, un punct, o esenţă 
concentrată care era atrasă în gaura neagră. Fără 
plămîni. Fără gură. Fără voce. Dispărut. 


XXX 


Michael deschise ochii şi se trezi plutind în 
mijlocul unui ocean de un verde întunecat. Deasupra sa 
se aflau trei sori mici, dispuşi în formă de triunghi. 
Aceştia străluceau incandescenţi într-un cer galben- 
pai. 

Încercă să se relaxeze şi să evalueze situaţia. Apa 
era caldă şi se simţea o uşoară hulă. Nici urmă de vînt. 
Împingînd picioarele sub apă, se ridică deasupra 
acesteia ca un dop şi scrută lumea din jurul său. Văzu o 
linie ceţoasă, întunecată, care marca orizontul, dar nici 
urmă de pămînt. 

— Hei! strigă. 

Şi, pentru o clipă, sunetul propriei voci îl făcu să 
se simtă puternic şi viu. Dar cuvîntul se pierdu în 
expansiunea infinită a mării. 


— Sînt aici! strigă. Chiar aici! 

Dar nu-i răspunse nimeni. 

Îşi aminti de copiile interogatoriilor care le 
fuseseră luate Călătorilor, pe care dr. Richardson i le 
lăsase în cameră. Erau patru bariere care-i blocau 
accesul la alte tărimuri: apa, focul, pămîntul şi aerul. 
Barierele nu erau într-o anumită ordine, iar Călătorii le 
întilneau în moduri diferite. Trebuia să găseşti o cale 
de a trece de fiecare barieră, dar Călătorii foloseau 
cuvinte diferite pentru a descrie încercarea. Exista 
întotdeauna o uşă. O cale de trecere. Un Călător rus o 
numise o despicătură într-o cortină lungă, neagră. 

Toţi erau de acord că puteai să scapi şi să ajungi 
la o altă barieră sau să te întorci la punctul de plecare 
din lumea din care veniseşi. Dar nimeni nu lăsase un 
manual de instrucţiuni despre cum să te descurci. 
Găseşti o cale, explicase o femeie. Sau te găseşte ea pe 
tine. Diferitele explicaţii îl enervau. De ce nu puteau să 
spună pur şi simplu: mergi doi metri, ia-o la dreapta. 
Voia o hartă, nu filozofie. 

Michael înjură tare şi împroşcă apă cu mîinile, 
numai ca să audă un sunet. Apa-i atinse faţa şi i se 
scurse pe obraji în gură. Se aştepta să aibă un gust 
aspru, sărat, ca oceanul, dar apa era complet neutră, 
fără gust sau miros. Luînd nişte apă în căuşul palmei, o 
examină îndeaproape. În lichid erau suspendate mici 
particule. Putea fi nisip sau alge sau praf magic; n-avea 
cum să ştie. 

Oare era doar un vis? Putea să se înece cu 
adevărat? Privind cerul, încercă să-şi amintească 


poveşti de la ştiri despre pescari pierduţi pe mare sau 
turişti care căzuseră de pe vase de croazieră şi 
plutiseră în ocean pînă cînd fuseseră salvaţi. Cît de 
mult timp supravieţuiseră? Trei sau patru ore? O zi? 

Îşi scufundă capul sub suprafaţă, ieşi afară şi 
scuipă apa care-i intrase în gură. De ce erau trei sori 
pe cerul de deasupra sa? Era ăsta un univers diferit cu 
reguli diferite privind viaţa şi moartea? Deşi încerca să 
se gîndească la aceste idei, la situaţie în sine, faptul că 
era singur şi că nu se vedea pămînt nicăieri i se insinuă 
în minte. Nu intra în panică, îşi spuse. Poţi rezista mult 
timp. 

Michael îşi aminti vechi cîntece rock-and-roll şi le 
cîntă cu glas tare. Numără înapoi şi recită poezii 
pentru copii - orice care să-i dea senzaţia că e încă în 
viaţă. Inspiră. Expiră. Împroaşcă cu apă. Întoarce-te. 
Împroaşcă încă o dată. Dar de fiecare dată, după ce 
termina, micile valuri şi încreţituri erau absorbite de 
nemişcarea din jurul lui. Era mort? Poate că era mort. 
Richardson poate că se trudea cu corpul său fără vlagă 
chiar în acest moment. Poate era aproape mort şi, 
dacă-şi îngăduia să se afunde în adîncuri, apa urma să-i 
spele ultima frîntură de viaţă din corp. 

Înspăimîntat, alese o direcţie şi începu să înoate. 
Întâi înotă craul, apoi pe spate cînd îi obosiră braţele. 
Michael n-avea cum să măsoare în vreun fel cît timp 
trecuse. Cinci minute. Cinci ore. Dar cînd se opri şi se 
ridică din nou deasupra apei, văzu aceeaşi linie a 
orizontului. Aceeaşi trei sori. Cerul galben. Se lăsă să 


se scufunde şi apoi ieşi la suprafaţă repede, scuipînd 
apă şi strigind. 

Michael rămase cu faţa în sus, îşi arcui spatele şi 
închise ochii. Monotonia mediului înconjurător, natura 
statică a acestuia sugerau o creaţie a minţii. Şi totuşi 
vesele sale îl înfăţişaseră întotdeauna pe Gabriel şi pe 
ceilalţi oameni pe care-i cunoştea. Solitudinea absolută 
a acestui loc avea ceva straniu şi supărător. Dac-ar fi 
fost visul lui, s-ar fi aflat în el o corabie de pirați sau o 
barcă cu motor scînteietoare plină cu femei. 

Deodată simţi că ceva îi atinge piciorul cu o 
mişcare rapidă, şerpuitoare. Michael începu să înoate 
frenetic. Loveşte cu picioarele. Înaintează. Prinde-te de 
apă. Singurul său gînd fu să înainteze cît mai repede şi 
să scape de lucrul care-l atinsese. Apa-i umplu nările, 
dar o scoase afară. Închise ochii şi înotă orbeşte, ca un 
cîine, disperat. Opreşte-te. Aşteaptă. Sunetul propriei 
răsuflări. Apoi frica se scurse prin el şi reîncepu să 
înoate spre nicăieri, către orizontul care se îndepărta 
tot timpul. 

Timpul trecea. Timp de vis. Timp în spaţiu. Nu 
era sigur de nimic. Dar încetă să se mai mişte şi 
rămase întins pe spate, epuizat şi gifiind. Toate 
gîndurile îi dispărură din minte, cu excepţia dorinţei de 
a respira. Ca o singură bucată de ţesut viu, se 
concentră asupra acestei acţiuni care păruse simplă şi 
automată în viaţa de pînă acum. Trecu şi mai mult 
timp, iar el deveni conştient de o nouă senzaţie. Se 
simţi ca şi cum s-ar fi mişcat într-o anumită direcţie, 


tras înspre o anumită parte a orizontului. Treptat, 
curentul deveni mai puternic. 

Michael auzi apa curgîndu-i pe lîngă urechi, şi 
apoi un muget stins, ca al unei cascade aflate la 
distanţă. Mişcîndu-se în poziţie verticală, se forţă să-şi 
ridice capul cît mai sus şi încercă să vadă încotro se 
îndrepta. La distanţă o ceaţă fină se ridica în aer şi 
mici valuri spărgeau suprafaţa netedă a oceanului. 
Acum curentul era puternic şi era greu de înotat 
împotriva lui. Mugetul deveni din ce în ce mai puternic, 
pînă cînd propria sa voce fu acoperită de zgomot. 
Michael ridică braţul drept în aer, ca şi cum o pasăre 
uriaşă sau un înger ar fi putut să coboare şi să-l salveze 
de la distrugere. Curentul îl trase pînă cînd marea păru 
să se prăbuşească în faţa sa. 

Timp de o clipă se află sub apă, apoi se împinse 
spre lumină. Se afla pe marginea unui vîrtej imens care 
era cît un crater de pe lună. Apa verde se rotea într-un 
vortex întunecat. lar el era împins de curent, care-l 
trăgea tot mai afund, departe de lumină. Continuă să te 
mişti, îşi spuse Michael. Nu renunţa. Ceva dinlăuntrul 
său ar fi fost distrus pentru totdeauna dacă ar fi lăsat 
apa să-i umple gura şi plămînii. 

La jumătatea distanţei pînă la fundul acestui 
bazin verde, văzu o umbră mică, întunecată, cam de 
dimensiunea şi forma unui hublou de navă. Umbra era 
ceva independent de vîrtej. Dispărea sub ceața fină şi 
sub spumă, precum o stîncă neagră ascunsă într-un rîu, 
numai ca să reapară în aceeaşi poziţie. 


Lovind cu picioarele şi împingînd cu mîinile, 
Michael se prăbuşi spre umbră. O pierdu. O regăsi. Şi 
apoi se aruncă în miezul său întunecat. 

Marea parte a galeriei cu pereţi de sticlă care 
înconjura interiorul  Mormiîntului era folosită de 
personalul tehnic, dar în partea de nord a clădirii se 
putea pătrunde numai printr-o uşă păzită. Această zonă 
de vizualizare privată era mochetată şi în ea se aflau o 
canapea demontabilă şi lampadare din oţel inoxidabil. 
Lîngă geamurile fumurii erau aşezate mici mese negre 
şi scaune din piele cu spătar drept. 

Kennard Nash stătea singur la una din mese, în 
timp ce garda sa de corp, un fost poliţist peruvian pe 
nume Ramón Vega, îi turna Chardonnay într-un pahar 
de vin. Ramón omorise odată cinci mineri dintr-o mină 
de cupru, care fuseseră destul de nesăbuiţi încît să 
organizeze o grevă, dar Nash îl preţuia pentru calităţile 
sale de valet şi chelner. 

— Ce avem la cină, Ramón? 

— Somon. Piure de cartofi cu usturoi. Fasole 
verde cu alune. O să aducă miîncarea de la centrul 
administrativ. 

— Excelent. Asigură-te că mîncarea nu se 
răceşte. 

Ramón se întoarse în anticamera de lingă uşa 
păzită, iar Nash sorbi din vin. Una din lecţiile pe care 
le învățase din cei douăzeci şi doi de ani petrecuţi în 


armată fusese necesitatea ca ofiţerii să se ţină 
deoparte de simplii soldaţi. Erai conducătorul, nu 
prietenul lor. Cînd lucrase la Casa Albă, personalul 
urmase aceeaşi procedură. Din două în două săptămîni, 
Preşedintele era scos din izolarea sa ca să lovească o 
minge de baseball la un meci sau să aprindă bradul 
naţional de Crăciun, dar marea parte a timpului era 
protejat de caracterul întîmplător, primejdios al 
evenimentelor improvizate. Deşi Nash era militar, îl 
avertizase în mod special pe Preşedinte să nu participe 
la funeraliile nici unui soldat. O văduvă instabilă 
emoţional putea plinge şi tipa. O mamă se putea 
arunca peste coşciug, în timp ce un tată putea întreba 
care era motivul morţii fiului său. Filozofia 
Panopticonului îi învăţa pe Fraţi că adevărata putere se 
baza pe control şi pe lucruri previzibile. 

Deoarece Proiectul Crossover avea un rezultat 
imprevizibil, Nash nu-i informase pe Fraţi că 
experimentul era în plină derulare. Erau pur şi simplu 
prea multe variabile ca să poată garanta succesul. 
Totul depindea de Michael Corrigan, de tînărul al cărui 
trup zăcea acum pe masa din mijlocul Mormîntului. 
Mulţi dintre tinerii şi tinerele care luaseră 3B3 
sfîrşiseră n spitale de boli nervoase. Dr. Richardson se 
plingea că nu putea măsura dozajul corect al 
medicamentului şi că nu-i putea prezice efectul asupra 
unui potenţial Călător. 

Dacă asta ar fi fost o operaţiune militară, Nash ar 
fi încredinţat întreaga răspundere unui ofiţer mai mic 
în grad şi s-ar fi ţinut departe de luptă. Era mai uşor să 


eviţi învinuirile dacă nu te aflai în zona respectivă. 
Nash ştia acea regulă de bază - ţinuse cont de ea în 
întreaga sa carieră - dar îi era imposibil să se ţină 
departe de centrul de cercetare. Proiectarea 
computerului cuantic, construirea Mormiîntului şi 
încercarea de a crea un Călător erau toate deciziile lui. 
Dacă Proiectul Crossover avea succes, urma să 
schimbe cursul istoriei. 

Deja Panopticonul Virtual preluase controlul 
asupra locului de muncă. Sorbind din vin, Kennard 
Nash îşi îngădui plăcerea unei viziuni măreţe. La 
Madrid un calculator număra dăţile cînd o tînără 
obosită atingea tastele ca să introducă informaţii 
referitoare la cărţile de credit. Programul de calculator 
care-i monitoriza munca crea un grafic pentru fiecare 
oră, care arăta dacă-şi făcuse norma. Îi erau trimise 
automat mesaje care îi spuneau Bravo, Maria sau Mă 
îngrijorezi, d-ră Sanchez. Rămii în urmă. lar tînăra se 
apleca în faţă şi bătea mai repede, şi mai repede, ca să 
nu-şi piardă slujba. 

Undeva la Londra o cameră de supraveghere 
făcea focus asupra feţelor din mulţime, transformînd o 
fiinţă umană într-un şir de numere care puteau fi 
corelate cu un fişier numeric. În Mexico şi în Jakarta 
„urechi” electronice ascultau apelurile telefonice, iar 
vorbăria permanentă de pe Internet era monitorizată. 
Calculatoarele guvernamentale ştiau că o anumită 
carte era cumpărată în Denver în timp ce o altă carte 
era împrumutată de la o bibliotecă din Bruxelles. Cine 
cumpărase una dintre cărţi? Cine o citea pe cealaltă? 


Numele erau urmărite. Se stabileau referințe 
încrucişate. Numele erau din nou urmărite. Zi după zi, 
Panopticonul Virtual îşi urmărea prizonierii, 
integrîndu-se în lumea lor. 

Ramón Vega se strecură înapoi în cameră şi se 
înclină uşor. Nash presupuse că se întîmplase ceva 
neplăcut cu cina. 

— Dl. Boone este la uşă, generale. Spune că aţi 
dorit să-l vedeţi. 

— Da, desigur. Trimite-l încoace imediat. 

Kennard Nash ştia că, dac-ar fi stat în Camera 
Adevărului, partea stîngă a cortexului său ar fi strălucit 
în culoarea roşie a înşelăciunii. Nu-i plăcea Nathan 
Boone şi se simţea agitat cînd acesta era prin preajma 
sa. Boone fusese angajat de predecesorii lui Nash, şi 
ştia o mulţime de lucruri despre treburile interne ale 
Fraţilor. În ultimii cîțiva ani, Boone îşi crease propriile 
relaţii separate cu ceilalţi membri ai comitetului 
executiv. Majoritatea Fraţilor îl considerau pe dl. 
Boone curajos şi inventiv: şeful de securitate perfect. 
Pe Nash îl deranja că nu avea deplin control asupra 
activităţilor lui Boone. Descoperise recent că şeful 
securităţii nu dăduse ascultare unui ordin direct. 

Ramón îl conduse pe Boone în galerie, apoi îi lăsă 
singuri pe cei doi. 

— Aţi vrut să mă vedeţi? întrebă Boone. 

Stătea cu picioarele uşor depărtate şi cu mîinile 
la spate. 

Se presupunea că Nash era liderul, cel care 
deţinea puterea, dar ambii bărbaţi ştiau că Boone 


putea străbate camera şi-i putea rupe gitul generalului 
în cîteva secunde. 

— Ia loc, domnule Boone. Serveşte un pahar de 
Chardonnay. 

— Nu chiar acum. 

Boone se duse pînă la geam şi privi în jos la masa 
de operaţii. Anesteziologul tocmai regla un senzor 
cardiac de pe pieptul lui Michael. 

— Cum merge? 

— Michael este în transă. Are pulsul slab, 
respiraţia redusă. Sper că a devenit Călător. 

— Sau poate e mai mult mort decît viu. 3B3 se 
poate să-i fi prăjit creierul. 

— Energia  neurală i-a părăsit corpul. 
Computerele noastre par să detecteze mişcarea destul 
de bine. 

Amîndoi bărbaţii rămaseră tăcuţi un moment, 
privind pe geam. 

— Să presupunem că este într-adevăr un Călător, 
zise Boone. 

— Poate muri în această clipă? 

— Persoana care zace pe masa de examinare 
poate înceta să mai fie vie biologic. 

— Dar ce se va întîmpla în cazul ăsta cu Lumina 
lui? 

— Nu ştiu, zise Nash. Dar n-ar mai putea reveni 
în trup. 

— Poate muri pe un alt tărîm? 

— Da. Credem că, dacă eşti ucis pe un alt tărîm, 
eşti prins acolo pentru totdeauna. 


Boone se întoarse cu spatele la geam. 

— Sper că va merge. 

— Trebuie să anticipăm toate posibilităţile. De 
aceea este crucial să-l găsim pe Gabriel Corrigan. Dacă 
Michael moare, o să avem nevoie de un înlocuitor 
imediat. 

— Înţeleg. 

Generalul Nash lăsă jos paharul de vin. 

— Conform surselor mele, ai retras agenţii de 
teren din California. Asta era echipa care-l căuta pe 
Gabriel. 

Pe Boone nu păru să-l deranjeze acuzaţia. 

— Supravegherea electronică continuă. Am de 
asemenea o echipă care-l caută pe mercenarul Arlechin 
care a plasat un indiciu fals în apartamentul lui 
Michael Corrigan. Cred că e un instructor de arte 
marţiale care a fost membru al Bisericii lui Isaac Jones. 

— Dar nimeni nu-l caută efectiv pe Gabriel, zise 
Nash. Ai nesocotit un ordin direct. 

— Este răspunderea mea să protejez organizaţia 
noastră şi să o ajut să-şi atingă obiectivele. 

— În acest moment, Proiectul Crossover este 
principalul nostru scop, domnule Boone. Nu există 
nimic mai important. 

Boone se apropie şi mai mult de masă, ca un 
ofiţer de poliţie pe punctul de a confrunta un suspect. 

— Poate că acest aspect ar trebui discutat de 
comitetul executiv. 

Generalul Nash privi în jos spre masă şi îşi 
cîntări opţiunile. Evitase să-i furnizeze lui Boone toate 


datele despre computerul cuantic, dar devenise 
imposibil să mai ţină secretul. 

— După cum ştii, acum avem un computer 
cuantic funcţional. Nu e momentul să discutăm 
aspectele tehnologice ale acestui instrument, dar el 
implică suspendarea particulelor subatomice într-un 
cîmp energetic. Pentru o perioadă extrem de scurtă de 
timp, aceste particule dispar din cîmpul de forţă şi apoi 
revin. Şi unde se duc, domnule Boone? Oamenii noştri 
de ştiinţă îmi spun că ele călătoresc într-o altă 
dimensiune - pe un alt tărîm. 

Boone arăta amuzat. 

— Călătoresc împreună cu Călătorii. 

— Aceste particule s-au întors în computerul 
nostru cu mesaje de la o civilizaţie avansată. La 
început, am primit coduri binare simple, apoi informaţii 
din ce în ce mai complexe. Această civilizaţie a furnizat 
oamenilor noştri de ştiinţă noi descoperiri în fizică şi 
calculatoare. Ei ne-au arătat cum să facem modificările 
genetice la animale şi să creăm lipiturile. Dacă putem 
afla mai multe despre această tehnologie avansată, 
vom putea înfiinţa Panopticonul în timpul vieţii 
noastre. Fraţii vor avea în cele din urmă puterea de a 
urmări şi controla un grup imens de persoane. 

— Şi ce vrea în schimb această civilizaţie? 
întrebă Boone. Nimeni nu dă nimic degeaba. 

— Vor să vină în lumea noastră şi să ne 
întilnească. Şi de-asta avem nevoie de Călători - să le 
arate calea. Computerul cuantic îl detectează pe 


Michael Corrigan în timp ce călătoreşte între diferite 
tărîmuri. Înţelegi, domnule Boone? E suficient de clar? 

Pentru prima dată, Boone arăta impresionat. 
Nash savură momentul în timp ce îşi umplea din nou 
paharul. 

— De-asta ţi-am cerut să-l găseşti pe Gabriel 
Corrigan. Şi nu sînt mulţumit că ai refuzat să asculţi 
ordinele. 

— Am retras agenţii de teren dintr-un singur 
motiv, zise Boone. Cred că există un trădător în 
această organizaţie. 

Mîna lui Nash tremură uşor în timp ce puse pe 
masă paharul de vin. 

— Eşti sigur în legătură cu asta? 

— Fiica lui Thorn, Maya, este în Statele Unite. 
Dar n-am reuşit s-o prind. Arlechinii au anticipat toate 
acţiunile noastre. 

— Şi crezi că un agent de teren ne-a trădat? 

— Este filozofia Panopticonului că toată lumea 
trebuie supravegheată şi evaluată - chiar şi cei care 
răspund de întregul sistem. 

— Vrei să spui că eu am ceva de-a face cu asta? 

— Deloc, zise Boone, dar îl privi ţintă pe general 
ca şi cum ar fi luat în calcul posibilitatea asta. 

— Chiar acum folosesc echipa de Internet ca să-i 
depistez pe toţi cei care au legătură cu acest proiect. 

— Şi cine va examina propriile tale activităţi? 

— N-am avut niciodată vreun secret faţă de Fraţi. 

Nu te uita la el, gîndi Nash. Nu-l lăsa să-ţi vadă 
ochii. Privi pe geam la corpul lui Michael. 


Dr. Richardson umbla agitat de colo pînă colo pe 
lîngă pacientul său nemişcat. Cumva, o molie albă se 
strecurase în mediul controlat climatic al Mormîntului. 
Doctorul păru uimit cînd o văzu apărind din umbre şi 
zburînd la lumină şi înapoi în întuneric. 

Maya şi Gabriel trecură de oraşul San Lucas în 
jurul orei unu după-amiaza şi se îndreptară spre sud pe 
o autostradă cu două benzi. Pe măsură ce mai 
parcurgeau o milă, Maya încerca să ignore tensiunea 
care creştea în ea. La Los Angeles, mesajul lui Linden 
fusese clar. Mergeţi la San Lucas, Arizona. Luaţi-o pe 
autostrada 77 spre sud. Căutaţi panglica verde. 
Numele persoanei de contact - Martin. Poate că 
trecuseră pe lîngă panglica verde sau poate că vintul 
din deşert o smulsese. Linden putea să fi fost păcălit de 
grupul de pe Internet al Tabula, şi ei se puteau 
îndrepta spre o ambuscadă. 

Maya era obişnuită cu indicaţiile vagi care 
duceau la refugii sau la puncte de acces, dar faptul că-l 
apăra pe un posibil Călător ca Gabriel schimba totul. 
De la bătaia de la Bufetul Paradise, el păstrase 
distanţa, spunîndu-i doar cîteva cuvinte cînd se opreau 
să alimenteze cu benzină şi se uitau pe hartă. Se purta 
ca un om care fusese de acord să urce pe un munte 
primejdios şi care era pregătit să tolereze obstacolele 
întîlnite pe drum. 

Cobori geamul furgonetei, iar aerul deşertului îi 
uscă transpiraţia de pe piele. Albastrul cerului. Un 
şoim care se lăsa purtat de un curent ascendent. 


Gabriel se afla la o milă în faţa ei şi brusc se întoarse şi 
goni spre ea. Arătă spre stinga şi făcu semn cu palma. 
O găsise. 

Maya văzu o panglică verde, lungă, legată de 
baza de oţel a unei borne. Un drum de pămînt - nu mai 
lat de două făgaşe de roţi - pornea din autostradă în 
acel punct, dar nu era nici un semn care să indice unde 
ducea. Gabriel îşi scoase casca şi o atîrnă de ghidon în 
timp ce o luară pe drum. Străbăteau deşertul înalt - un 
ţinut plan, arid, cu cactuşi, petice de iarbă uscată şi 
acacia cat's claw care zgîria părţile laterale ale 
furgonetei. Pe drumul de pămînt erau două răscruci, 
dar Gabriel găsi panglicile verzi care-i îndrumau către 
răsărit. Pe măsură ce altitudinea creştea, începură să 
apară mesquite şi stejari cenuşii, şi tufişuri holly-green 
cu floricele galbene care atrăgeau albinele. 

Gabriel ajunse pe culmea unui deal scund şi se 
opri un minut. Ceea ce de pe autostradă arăta ca un 
lanţ muntos era de fapt un platou care întindea două 
braţe enorme în jurul unei văi adăpostite. Chiar de la 
distanţă puteai vedea cîteva case de forma unor cutii, 
pe jumătate ascunse printre pini. Mult deasupra 
acestei comunităţi, pe marginea platoului, se aflau trei 
turbine eoliene. Fiecare pilon metalic susţinea un rotor 
cu trei palete care se învîrtea ca o elice masivă de 
avion. 

Gabriel îşi şterse praful de pe faţă cu o bandană, 
şi apoi continuă să urce pe drumul de pămînt. Înainta 
încet, aruncînd priviri într-o parte şi-ntr-alta, ca şi cum 


se aştepta ca cineva să sară de sub pămînt şi să-i 
surprindă. 

Puşca de luptă zăcea pe podeaua furgonetei, 
acoperită cu o pătură veche. Maya luă arma, 
introduse/pompă un rind de gloanţe în camera 
încărcătorului şi o puse pe locul pasagerului lîngă ea. 
Se întrebă dacă un Găsitor de cale chiar trăia în acest 
loc sau dacă fusese vînat şi ucis de Tabula. 

Drumul cotea direct spre vale şi trecea peste un 
pod de piatră care se arcuia deasupra unui pîrîu 
îngust. De cealaltă parte a piîriului, văzu nişte siluete 
care se apropiau prin tufişuri şi încetini. 

Patru - nu, cinci - copii cărau nişte pietre mari 
pe poteca ce ducea la pîrîu. Poate construiau un fel de 
stăvilar sau de bazin de înotat. Maya nu putea fi sigură. 
Dar se opriră cu toţii şi rămaseră cu ochii ţintă la 
motocicletă şi la furgonetă. Trei sute de metri mai 
încolo, trecură pe lîngă un băieţel care ducea o găleată 
de plastic, şi care le făcu cu mîna. Încă nu văzuseră 
nici un adult, dar copiii păreau destul de fericiţi să fie 
singuri. Timp de cîteva secunde, Maya îşi imagină un 
regat al copiilor care creşteau în afara influenţei 
constante a Uriaşei Maşinării. 

Cînd se apropiară de vale, drumul începu să fie 
pavat cu cărămidă roşie-maronie, un pic mai închisă la 
culoare decît solul din jur. Trecură pe lîngă trei sere 
lungi cu geamuri fumurii, apoi Gabriel opri în curtea 
unei zone de întreţinere a automobilelor. Patru 
camionete prăfuite erau parcate într-un pavilion 
deschis care era folosit ca garaj de reparaţii. Un 


buldozer, două jeep-uri şi un vechi autobuz de şcoală 
erau aliniate lingă un şopron de lemn cu unelte. Trepte 
de cărămidă urcau panta pînă la un ţarc mare plin cu 
găini albe. 

Maya lăsă puşca de luptă ascunsă sub pătură, 
dar îşi atiîrnă de umăr tubul cu sabia. Cînd trînti 
portiera furgonetei, văzu o fetiţă de zece ani care 
stătea cocoţată pe un zid de sprijin din cărămidă. 
Fetiţa era asiatică şi avea părul negru, lung pînă la 
umerii înguşti. Ca şi ceilalţi copii, purta blugi, un tricou 
şi o pereche de bocanci solizi. De cingătoare îi atîrna 
un cuţit mare de vînătoare cu mîner de corn şi teacă. 
Arma şi părul lung o făceau să semene cu scutierul 
unui cavaler, gata să le ia caii de friu acum că 
ajunseseră la un castel. 

— Bună! zise fetiţa. 

— Sînteţi cei din Spania? 

— Nu, sîntem din Los Angeles. 

Gabriel se prezentă şi o prezentă şi pe Maya. 

— Iar tu cine eşti? 

— Alice Chen. 

— Locul ăsta are un nume? 

— New Harmony5, spuse Alice. 

— Am ales numele ăsta cu doi ani în urmă. Toată 
lumea a avut un vot. Chiar şi copiii. 

Fata sări jos de pe zid şi se apropie să inspecteze 
motocicleta plină de praf a lui Gabriel. 

— Aşteptăm doi posibili din Spania. Posibilii stau 
aici trei luni şi apoi putem vota să rămînă cu noi. 


83 În limba engleză, Noua armonie. 


Întoarse spatele motocicletei şi rămase uitîndu-se 
lung la Maya. 

— Dacă nu sînteţi posibilii, atunci ce faceţi aici? 

— Căutăm pe cineva pe nume Martin, explică 
Maya. 

— Ştii unde este? 

— Cred c-ar fi mai bine să vorbiţi întîi cu mama. 

— Nu e cazul... 

— Urmaţi-mă. Este la centrul comunitar. 

Fetiţa îi conduse peste încă un pod, sub care 
piriul se prăvălea peste stinci roşietice şi fierbea în 
bulboane. De ambele părţi ale drumului erau case 
mari, construite în stilul din sud-vest. Aveau pereţii 
exteriori din stuc, ferestre mici şi acoperişuri plate 
care puteau fi folosite ca nişte patio% în nopţile 
fierbinţi. Majoritatea caselor erau destul de mari, iar 
Maya se întrebă cum aduseseră constructorii tonele de 
cărămidă şi ciment pe drumul îngust de pămînt. 

Alice Chen se tot uita peste umăr ca şi cum se 
aştepta ca vizitatorii să se îndepărteze de ea în fugă. 
Cînd trecură pe lingă o casă zugrăvită în verde 
pastelat, Gabriel o ajunse din urmă pe Maya. 

— Oamenii ăştia nu ne aşteptau? 

— Se pare că nu. 

— Cine e Martin? Găsitorul Căii? 

— Nu ştiu, Gabriel. Vom afla cît de curînd. 


Curte interioară, înconjurată de arcade, specifică locuinţelor 
spaniole. 


Străbătură un cring de pini şi ajunseră la un 
complex de patru clădiri albe în jurul unei curţi cu o 
fîintină de piatră în centru. 

— Ăsta e centrul comunitar, le zise Alice în timp 
ce deschidea o uşă grea de lemn. 

O urmară pe un coridor scurt ce ducea la o clasă 
plină cu jucării. O învăţătoare tînără stătea pe o 
carpetă cu cinci copii în jur şi le citea dintr-o carte cu 
poze. Dădu din cap spre Alice, apoi rămase cu privirea 
aţintită asupra străinilor care tocmai treceau pragul. 

— Cei mici stau toată ziua la şcoală, explică 
Alice. 

— Dar eu termin orele la două. 

Părăsiră şcoala, traversară curtea şi intrară în 
cea de-a doua clădire. Aceasta era alcătuită din trei 
birouri fără ferestre pline cu calculatoare. Într-una din 
încăperi, mai multe persoane stăteau în cubicule 
separate, studiind imaginile de pe ecranele 
calculatoarelor în timp ce vorbeau la căşti. 

— Întoarce mouse-ul invers, zicea un tînăr. 

— Vezi o lumină roşie? Asta înseamnă... 

Făcu o pauză de cîteva clipe şi rămase uitindu-se 
la Maya şi Gabriel. 

Merseră mai departe, trecînd din nou prin curte 
şi intrind în a treia clădire cu alte birouri şi 
calculatoare. O chinezoaică cu halat alb de medic ieşi 
dintr-o cameră întunecată. Alice alergă la ea şi-i spuse 
ceva în şoaptă. 

— Bună ziua, zise femeia. 

— Sînt mama lui Alice, dr. Joan Chen. 


— Ea e Maya şi el e Gabriel. Nu sînt din Spania. 

— Îl căutăm pe... 

— Da. Ştiu de ce sînteţi aici, spuse Joan. 

— Martin a pomenit de voi la întrunirea 
consiliului. Dar nu am ajuns la un acord. Nu am votat 
în această chestiune. 

— Vrem doar să stăm de vorbă cu Martin, spuse 
Gabriel. 

— Da. Desigur. 

Joan o atinse pe umăr pe fiica sa. 

— Du-i sus pe deal să-l vadă pe dl. Greenwald. 
Ajută la construirea noii case pentru familia Wilkins. 

Alice alergă înaintea lor cînd ieşiră din clinică şi 
continuară să meargă pe drum. 

— Nu mă aşteptam la un comitet de primire cînd 
am ajuns aici, spuse Gabriel. 

— Dar prietenii tăi nu par să fie prea ospitalieri. 

— Arlechinii nu au prieteni, zise Maya. 

— Avem obligaţii şi alianţe. Nu spune nimic pînă 
cînd nu evaluez situaţia. 

Drumul era presărat cu frînturi de paie. Cîteva 
sute de metri mai încolo, ajunseră la un stog de 
baloturi de paie ridicat lingă un şantier plin de forfotă. 
În fundaţia de beton al unei case noi fuseseră vîrite 
bare de oţel, iar baloturile erau înfipte pe bare aidoma 
unor cărămizi galbene uriaşe. Cam douăzeci de oameni 
de toate virstele munceau la casă în acelaşi timp. 
Adolescenţi cu tricouri pătate de sudoare băteau cu 
barosul barele în baloturi, în timp alte trei persoane 
prindeau o plasă de oţel galvanizat de pereţii exteriori. 


Doi tîmplari purtînd centuri cu unelte construiau un 
cadrul de lemn care să susţină grinzile acoperişului. 
Maya îşi dădu seama că toate clădirile din vale 
fuseseră construite în acelaşi fel simplu. Comunitatea 
n-avea nevoie de cărămizi şi ciment în cantităţi mari, ci 
doar de plăci de placaj, de grinzi de lemn, de ghips 
impermeabil şi cîteva sute de baloturi de paie. 

Un latino-american musculos de vreo patruzeci 
de ani stătea în genunchi în praf, măsurînd o bucată de 
placaj. Purta pantaloni scurţi, un tricou pătat şi o 
centură roasă cu unelte. Cînd îi văzu pe cei doi străini, 
se ridică şi se duse la ei. 

— Pot să vă ajut? întrebă. 

— Căutaţi pe cineva? 

Înainte ca Maya să poată da un răspuns, Alice 
păşi pragul casei cu un bărbat mai în vîrstă şi îndesat, 
care purta o pereche de ochelari cu lentile groase. 
Bărbatul grăbi pasul spre ei şi le adresă un zîmbet 
forţat. 

— Bun venit la New Harmony. Sînt Martin 
Greenwald. lar acesta este prietenul meu, Antonio 
Cardenas. 

Se întoarse spre latino-american. 

— Ei sînt vizitatorii despre care-am vorbit la 
şedinţa de consiliu. Am fost contactat de prietenii 
noştri din Europa. 

Antonio nu părea bucuros să-i vadă. Umerii îi 
trădau tensiunea şi-şi depărtă puţin picioarele ca şi 
cum se pregătea de bătaie. 


— Vezi ce-i atîrnă ei de umăr? Ştii ce înseamnă 
aia? 

— Nu ridica tonul, zise Martin. 

— E un blestemat de Arlechin. Tabula nu s-ar 
bucura dac-ar afla că a fost pe-aici. 

— Oamenii ăştia sînt oaspeţii mei, spuse Martin 
ferm. 

— Alice îi va duce la Casa albastră. Pe la şapte, 
pot veni la Casa galbenă şi vom lua cina. 

Se întoarse spre Antonio. 

— Şi eşti invitat şi tu, prietene. O să stăm de 
vorbă despre asta la un pahar de vin. 

Antonio ezită cîteva clipe, apoi se întoarse pe 
şantier. Comportîndu-se ca un ghid turistic, Alice Chen 
îşi conduse vizitatorii înapoi în parcare. Maya îşi 
înfăşură armele în pătură, iar Gabriel îşi atîrnă de 
umăr sabia de jad. O urmară înapoi pe Alice în vale 
pînă la o casă albastră pe un drum lateral aflat lîngă 
pîrîu. Era destul de mică - o bucătărie, un dormitor, o 
cameră de zi cu un spaţiu de dormit. Două uşi-ferestre 
dădeau într-o grădină împrejmuită de un zid, în care 
creşteau tufişuri de rozmarin şi muştar sălbatic. 

Baia avea tavan înalt şi o cadă de modă veche cu 
picioare şi cu pete verzi pe robinete. Maya îşi dădu jos 
hainele murdare şi făcu o baie. Apa mirosea uşor a fier, 
ca şi cum ar fi venit de undeva din adîncul pămîntului. 
Cînd cada fu pe jumătate plină, se întinse pe spate şi 
încercă să se relaxeze. Cineva pusese o floare de 
măceş într-o sticlă albastru-închis deasupra chiuvetei. 
Pentru o clipă uită de pericolele care o înconjurau şi se 


concentră asupra acestui punct unic de frumuseţe în 
lume. 

Dacă Gabriel se dovedea a fi Călător, atunci 
putea continua să-l protejeze. Dacă Găsitorul Căii 
hotăra că Gabriel era doar un alt suflet obişnuit, atunci 
trebuia să-l părăsească pentru totdeauna. Cufundîndu- 
se sub suprafaţa apei, şi-l imagină pe Gabriel rămînînd 
în New Harmony, îndrăgostindu-se de o ţărancă tînără 
şi drăguță căreia îi plăcea să coacă piine. Treptat, 
imaginaţia sa o luă razna pe o cale întunecată şi se 
văzu stînd afară, lîngă o casă, noaptea, uitîndu-se pe o 
fereastră în timp ce Gabriel şi soţia sa pregăteau cina. 
Arlechin. Ai sînge pe miini. Ține-te deoparte. 

Îşi spălă şi-şi clăti părul, găsi un halat de baie în 
dulap şi se strecură pe coridor pînă în dormitor. 
Gabriel şedea pe patul din spaţiul de dormit care ocupa 
o jumătate din nişă, şi-l auzi înjurînd. Mai trecu ceva 
timp şi apoi scara de lemn scîrţii cînd el cobori să facă 
o baie. 

La asfinţit, scotoci prin geanta de voiaj şi găsi un 
maiou albastru şi o fustă de bumbac pînă la glezne. 
Cînd se uită în oglindă, fu mulţumită să vadă cît de 
banal arăta - exact ca orice tînără pe care Gabriel ar fi 
putut s-o cunoască în Los Angeles. Apoi îşi ridică fusta 
şi îşi prinse cele două cuțite de picioare. Celelalte arme 
erau ascunse sub cuvertura care acoperea patul. 


leşi în camera de zi şi-l găsi pe Gabriel stînd în 
picioare în penumbră. Trăgea cu ochiul printr-o 
crăpătură din perdea. 

— Cineva se ascunde în tufişuri cam la douăzeci 
de metri pe panta dealului, spuse el. Supraveghează 
casa. 

— Probabil e Antonio Cardenas sau unul din 
prietenii lui. 

— Şi ce-ar trebui să facem în legătură cu asta? 

— Nimic. Hai să mergem să găsim o casă 
galbenă. 

Maya încercă să pară relaxată în timp ce coborau 
pe drum, dar nu putea fi sigură că nu-i urmărea cineva. 
Aerul era cald încă, şi pinii păreau să fi reţinut mici 
petice de întuneric. O casă mare, galbenă, se afla lîngă 
unul dintre poduri. Lămpi cu ulei străluceau de pe 
patio-ul de pe acoperiş, şi se auzeau vocile unor 
persoane care stăteau de vorbă. 

Intrară în casă şi găsiră opt copii de vîrste 
diferite mîncînd la o masă lungă. O femeie scundă cu 
părul roşu şi creţ trebăluia prin bucătărie. Purta o 
fustă de blugi şi un tricou cu imaginea desenată a unei 
camere de supraveghere, tăiată cu o bară roşie. Acesta 
era un simbol al rezistenţei împotriva Uriaşei 
Maşinării. Maya văzuse simbolul pe podeaua unui club 
din Berlin şi desenat cu spray pe un zid din cartierul 
Malasaña din Madrid. 

Cu lingura în mînă, femeia făcu un pas înainte să- 
i întîmpine. 


— Sînt Rebecca Greenwald. Bun venit în casa 
noastră. 

Gabriel zîmbi şi făcu un semn spre copii. 

— Aveţi mulţi copii aici. 

— Numai doi dintre ei sînt ai noştri. Cei trei copii 
ai lui Antonio mănîncă cu noi, plus fiica lui Joan, Alice, 
şi încă doi prieteni din alte familii. Copiii din această 
comunitate iau constant cina în casa altcuiva. După 
primul an, a trebuit să stabilim o regulă: copilul trebuie 
să spună cel puţin la doi adulţi pînă la ora patru după- 
amiază. Vreau să zic, asta-i regula, dar poate deveni un 
pic exasperant. Săptămîna trecută, făceam cărămizi 
pentru drum, aşa c-am avut aici şapte copii plini de 
noroi, plus trei adolescenţi care mănîncă dublu. Am 
gătit o groază de spaghete. 

— Martin este...? 

— Soţul meu e sus pe patio-ul de pe acoperiş cu 
ceilalţi. Urcaţi scările. Am să vin şi eu peste cîteva 
minute. 

Trecură prin sufragerie într-o grădină 
împrejmuită cu ziduri. În timp ce urcau scara 
exterioară spre acoperiş, Maya auzi voci certîndu-se. 

— Nu uita de copiii din această comunitate, 
Martin. Trebuie să ne protejăm copiii. 

— Mă gindesc la copiii care cresc în toată lumea. 
Uriaşa Maşinărie îi învaţă ce-i teama şi lăcomia şi ura... 

Conversaţia încetă o clipă. Maya şi Gabriel îşi 
făcură apariţia. În patio-ul de pe acoperiş fusese pusă o 
masă de lemn, luminată cu lămpi cu ulei vegetal. 
Martin, Antonio şi Joan stăteau în jurul ei, bînd vin. 


— Bun venit din nou, zise Martin. Luaţi loc, vă 
TOg. 

Maya evaluă repede direcţia logică a unui atac şi 
se aşeză lîngă Joan Chen, din acea poziţie, putea vedea 
pe oricine ar fi urcat scările. Martin se agita în jurul 
lor, asigurîndu-se că au tacîmuri şi turnîndu-le vin în 
pahare dintr-o sticlă fără etichetă. 

— Ăsta e un Merlot pe care-l cumpărăm direct de 
la o întreprindere vinicolă, le explică el. 

— Cînd ne gîndeam la început la New Harmony, 
Rebecca m-a întrebat care e viziunea mea şi i-am zis că 
voiam să beau seara un pahar de vin bun cu prietenii. 

— Pare un scop modest, spuse Gabriel. 

Martin zîmbi şi se aşeză. 

— Da, dar chiar şi o dorinţă mică precum asta 
are implicaţiile ei. Înseamnă o comunitate cu timp 
liber, un grup cu venit suficient ca să cumpere vinul 
bun, şi o dorinţă generală de a te bucura de micile 
plăceri ale vieţii. 

Zîmbi şi ridică paharul. 

— În acest context, un pahar cu vin devine un 
manifest revoluţionar. 

Maya nu se pricepea la vin, dar avea un gust 
plăcut care-i amintea de cireşe. O briză uşoară adie 
dinspre canion, iar flăcările celor trei lămpi pilpiiră 
uşor. Pe bolta senină a deşertului străluceau mii de 
stele. 

— Vreau să vă cer scuze amîndurora pentru 
întîmpinarea neospitalieră, zise Martin. 


— Şi mai vreau de asemenea să-i cer scuze lui 
Antonio. Am pomenit despre voi la şedinţa consiliului, 
dar n-am supus asta la vot. N-am crezut că veţi sosi atit 
de repede. 

— Spune-ne doar unde e Găsitorul Căii, spuse 
Maya, şi vom pleca imediat. 

— Poate că Găsitorul Căii nu există, mirii 
Antonio. Şi poate că voi sînteţi spioni trimişi de Tabula. 

— În după-amiaza asta, erai furios că e Arlechin, 
spuse Martin. Şi acum o acuzi că e spion. 

— Orice e posibil. 

Martin zîmbi cînd soţia sa urcă scările ducînd o 
tavă cu mîncare. 

— Chiar dacă sînt spioni, sînt oaspeţii noştri şi 
merită o masă bună. Zic să mîncăm mai întîi. Să vorbim 
cu stomacul plin. 

Farfurii şi boluri cu mîncare fură trecute de jur- 
împrejurul mesei. Salată. Lasagna. O pîine cu crustă 
crocantă coaptă în cuptorul comunităţii. În timp ce 
luau masa, cei patru membri ai New Harmony începură 
să se relaxeze şi să vorbească nestingheriţi despre 
responsabilităţile lor. O conductă de apă curgea. Unul 
din camioane avea nevoie de un schimb de ulei. Peste 
cîteva zile se ducea un convoi la San Lucas, şi trebuiau 
să plece foarte devreme deoarece unul din adolescenţi 
dădea examen de admitere la facultate. 

După virsta de treisprezece ani, copiii era 
îndrumați de un profesor de la centrul comunitar, dar 
aveau instructor din întreaga lume - majoritatea lor 
studenţi în ultimii ani care predau pe Internet. Cîteva 


facultăţi îi oferiseră burse integrale unei fete care 
absolvise anul trecut şcoala din New Harmony. Erau 
impresionați de o elevă care studiase analiza 
matematică şi putea traduce din piesele lui Moliere, 
dar putea şi să sape un puț de apă şi să repare un 
motor diesel stricat. 

— Care e cea mai mare problemă de aici? întrebă 
Gabriel. 

— Întotdeauna apare ceva, dar cînd apare, o 
rezolvăm, explică Rebecca. 

— De exemplu, majoritatea caselor au cel puţin 
un şemineu, dar fumul rămînea să plutească deasupra 
văii. Copiii tuşeau. Abia puteai vedea cerul. Aşa că ne- 
am întîlnit şi-am hotărît că nimeni n-avea să aprindă 
focul dacă steagul albastru de la centrul comunitar nu 
flutura în vînt. 

— Şi sînteţi cu toţii persoane religioase? întrebă 
Maya. 

— Eu sînt creştin, zise Antonio. Martin şi 
Rebecca sînt evrei. Joan e budistă. Aici avem un întreg 
spectru de credinţe, dar viaţa noastră spirituală e o 
chestiune privată. 

Rebecca îi aruncă o privire soţului ei. 

— Cu toţii trăiam în Uriaşa Maşinărie. Dar totul a 
început să se schimbe cînd lui Martin i s-a defectat 
maşina pe autostradă. 

— Cred că ăla a fost punctul de plecare, zise 
Martin. Cu opt ani în urmă, locuiam în Houston, eram 
consultant imobiliar şi lucram pentru familii bogate 


care deţineau proprietăţi comerciale. Aveam două case 
şi trei maşini şi ... 

— Era nefericit, zise Rebecca. Cînd venea acasă 
de la muncă, se ducea la subsol cu o sticlă de whisky şi 
se uita la filme vechi pînă cînd adormea pe canapea. 

Martin clătină din cap. 

— Fiinţele omeneşti au o capacitate de auto- 
iluzionare aproape nelimitată. Putem justifica orice 
tristeţe, cît de mare, dacă se potriveşte cu standardul 
nostru propriu privind realitatea. Probabil că m-aş fi 
tirit pe acelaşi drum tot restul vieţii, dar s-a întîmplat 
ceva. Am făcut o călătorie de afaceri în Virginia şi a 
fost o experienţă groaznică. Noii mei clienţi erau ca 
nişte copii lacomi, fără nici un fel de simţ de 
răspundere. La un moment dat în cursul discuţiei, le- 
am sugerat să doneze un procent din venitul lor anual 
unor organizaţii de caritate din comunitatea lor, iar ei 
s-au plîns că nu eram destul de dur ca să mă descurc 
cu investiţiile lor. 

— După aceea totul s-a înrăutățit. Pe aeroportul 
din Washington erau sute de ofiţeri de poliţie din cauza 
unei alerte speciale. Am fost percheziţionat de două ori 
cînd am trecut pe la pază, apoi am văzut cum un bărbat 
făcea un atac de cord în sala de aşteptare. Avionul meu 
a avut o întîrziere de şase ore. Mi-am petrecut timpul 
bînd şi uitindu-mă la un televizor din barul 
aeroportului. Mai multă moarte şi distrugere. Crime. 
Poluare. Toate poveştile de la ştiri îmi spuneau să mă 
tem. 'Toate reclamele îmi spuneau să cumpăr lucruri de 


care n-avea nevoie. Mesajul era că oamenii pot fi 
numai victime pasive sau consumatori pasivi. 

— Cînd m-am întors la Houston, acolo era o 
temperatură de aproape 43 de grade, şi o umiditate de 
90 la sută. Cînd eram la jumătatea drumului spre casă, 
mi s-a defectat maşina pe autostradă. Bineînţeles, n-a 
oprit nimeni. Nimeni n-a vrut să mă ajute. Îmi amintesc 
c-am ieşit din maşină şi am privit cerul. Din cauza 
poluării, avea o culoare maronie, murdară. Erau numai 
gunoaie peste tot. Zgomotul traficului mă înconjura din 
toate părţile. Mi-am dat seama că n-aveam nici un 
motiv să-mi fac griji despre iadul din viaţa de apoi, căci 
deja am creat iadul pe pămînt. 

— Şi atunci s-a întîmplat. În spatele meu a oprit o 
camionetă şi din ea a coborit un bărbat. Era cam de 
vîrsta mea, purta blugi şi o cămaşă de lucru, şi ducea o 
ceaşcă veche de ceramică - ceva de genul celor folosite 
pentru ceremonia ceaiului în Japonia. A venit la mine şi 
nu s-a prezentat şi nici nu m-a întrebat nimic despre 
maşină. M-a privit în ochi şi m-am simţit de parcă mă 
cunoştea, am simţit că înţelegea ce simţeam în acel 
moment. Apoi mi-a oferit ceaşca şi mi-a zis: „Uite nişte 
apă. Cred că ţi-e sete.” 

— Am băut apa şi era rece şi avea gust bun. 
Bărbatul a ridicat capota maşinii mele, a dres ceva la 
motor şi l-a făcut să meargă în cîteva minute. În mod 
obişnuit i-aş fi dat acestui bărbat nişte bani şi mi-aş fi 
văzut de drum, dar nu mi s-a părut în regulă, aşa că l- 
am invitat la cină. Douăzeci de minute mai tîrziu, am 
ajuns la mine acasă. 


Rebecca clătină din cap şi zîmbi. 

— Am crezut că Martin o luase razna. Întîlnise un 
bărbat pe autostradă, iar acum străinul ăsta urma să ia 
masa cu familia noastră. Primul gînd care mi-a trecut 
prin cap a fost că era o persoană fără adăpost. Poate 
un criminal. Cînd am terminat de mîncat, a strîns 
vasele şi-a început să le spele în timp ce Martin îi culca 
pe copii. Străinul m-a întrebat despre viaţa mea şi, nu 
ştiu din ce motiv, am început să-i povestesc tot. Cît de 
nefericită eram. Cum îmi făceam griji pentru soţul şi 
copiii mei. Cum trebuia să iau somnifere ca să adorm 
seara. 

— Oaspetele nostru era Călător, zise Martin, 
uitîndu-se peste masă direct la Gabriel şi Maya. Nu ştiu 
cît de multe cunoaşteţi despre puterea lor. 

— Aş dori să aflu tot puteţi să-mi spuneţi, zise 
Gabriel. 

— Călătorii au ajuns în afara lumii noastre şi apoi 
s-au întors înapoi, spuse Martin. Au un mod diferit de a 
privi lucrurile. 

— Pentru că au ieşit din închisoarea asta în care 
trăim, Călătorii pot vedea lucrurile clar, zise Antonio. 
De-asta Tabula se tem de ei. Vor ca noi să credem că 
Uriaşa Maşinărie este singura realitate adevărată. 

— La început, Călătorul n-a spus prea multe, zise 
Rebecca. Dar cînd erai cu el, te simţeai de parcă îţi 
putea vedea în adîncul sufletului. 

— M-am învoit trei zile de la serviciu, spuse 
Martin. Rebecca şi cu mine n-am făcut decît să stăm de 
vorbă cu el, încercînd să explicăm cum de ajunsesem în 


situaţia asta. După ce-au trecut cele trei zile, Călătorul 
s-a mutat într-un motel din centrul Houston-ului. În 
fiecare seara venea la noi acasă şi-am început să-i 
invităm pe la noi şi pe unii prieteni. 

— Eu eram antreprenorul care construise noul 
dormitor în casa familiei Greenwald, zise Antonio. 

— Cînd m-a chemat Martin, am crezut că voia să 
întîlnesc vreun predicator. M-am dus pe la el într-o 
seară şi atunci l-am întîlnit pe Călător. În camera de zi 
era o mulţime de oameni, iar eu stăteam ascuns într-un 
colţ. Călătorul m-a privit vreo două secunde şi asta mi- 
a schimbat viaţa. Am simţit că în sfîrşit întîlnisem pe 
cineva care chiar îmi înţelegea toate problemele. 

— Am aflat despre Călători mult mai tîrziu, spuse 
Joan. 

— Martin a luat legătura şi cu alţi oameni pe 
Internet şi-a aflat de site-urile secrete. Ceea ce e 
esenţial de ştiut e că fiecare Călător e diferit. Provin 
din religii şi culturi diferite. Marea lor parte vizitează 
doar unul sau două tărîmuri. Cînd revin în această 
lume, au interpretări diferite privind experienţele lor. 

— Călătorul nostru vizitase Cel de-al doilea Tărîm 
al stafiilor înfometate, explică Martin. Ceea ce a văzut 
acolo l-a făcut să înţeleagă de ce oamenii sînt disperaţi 
să-şi hrănească foamea din suflet. Caută tot timpul noi 
obiecte şi experienţe care îi pot satisface doar scurt 
timp. 

— Uriaşa Maşinărie ne ţine nesatisfăcuţi şi 
înspăimîntaţi, spuse Antonio. E şi ăsta doar un alt mod 
de a ne face să fim obedienţi. Mi-am dat seama treptat 


că toate lucrurile pe care le cumpăram nu mă făceau 
deloc mai fericit. Copiii mei aveau probleme la şcoală. 
Soţia mea şi cu mine discutam despre divorţ. Uneori 
mă trezeam la trei dimineaţa şi rămîneam în pat, 
gîndindu-mă la cît datoram pentru cărţile mele de 
credit. 

— Călătorul ne-a făcut să simţim că nu eram 
prinşi într-o capcană, spuse Rebecca. S-a uitat la noi 
toţi - doar un grup de oameni obişnuiţi - şi ne-a ajutat 
să vedem cum ne putem făuri o viaţă mai bună. Ne-a 
făcut să ne dăm seama ce-am putea face pe cont 
propriu. 

Martin dădu din cap încet. 

— Prietenii noştri au stat de vorbă cu prietenii lor 
şi, cam după vreo săptămînă, aveam o duzină de familii 
care veneau la noi acasă în fiecare seară. După 
douăzeci şi trei de zile de la venire, Călătorul ne-a spus 
adio şi-a plecat. 

— După ce-a plecat, patru dintre familii au 
încetat să mai vină la întruniri, zise Antonio. Fără 
puterea lui, nu reuşeau să se rupă de vechile lor 
deprinderi. Apoi alţii au intrat pe Internet şi-au aflat 
despre Călători şi cît de periculos era să te opui 
Uriaşei Maşinării. Mai trecu o lună şi am rămas numai 
cinci familii. Ăsta a fost nucleul de oameni care au vrut 
să-şi schimbe vieţile. 

— Nu doream să trăim într-o lume sterilă, dar 
nici nu voiam să renunţăm la trei sute de ani de 
tehnologie, explică Martin. Cea mai bună soluţie 
pentru grupul nostru a fost un amestec de înaltă 


tehnologie şi de tehnologie tradiţională. E un fel de „A 
Treia Cale”. Aşa că am pus banii pe care-i aveam 
laolaltă, am cumpărat pămînturile astea şi-am venit 
aici. Primul an a fost incredibil de greu. A fost greu să 
instalăm turbinele eoliene ca să putem avea propria 
noastră sursă independentă de electricitate. Dar 
Antonio a fost grozav. El a rezolvat toate problemele în 
direcţia asta şi-a făcut generatoarele să funcţioneze. 

— În acel moment rămăsesem patru familii, 
spuse Rebecca. Martin ne-a convins să construim mai 
întîi centrul comunitar. Folosind telefoane prin satelit, 
am reuşit să intrăm pe Internet. Acum oferim asistenţă 
tehnică clienţilor a trei companii diferite. Aceasta e 
principala sursă de venit a comunităţii. 

— Toţi adulţii din New Harmony trebuie să 
muncească şase ore pe zi, cinci zile pe săptămînă, 
explică Martin. Poţi lucra la centrul comunitar, da o 
mînă de ajutor la şcoală sau în sere. Producem cam o 
treime din mîncarea noastră - ouăle şi legumele pe 
care le folosim - şi cumpărăm restul. În comunitatea 
noastră nu are loc nici o infracţiune. Nu avem ipoteci 
sau datorii pentru cărţile de credit. Şi avem cel mai 
important lux: o grămadă de timp liber. 

— Şi ce faceţi cu timpul ăsta? întrebă Maya. 

Joan lăsă jos paharul. 

— Eu fac excursii pe jos cu fata mea. Cunoaşte 
toate potecile de prin zonă. Unii din adolescenţi mă 
învaţă cum să zbor cu deltaplanul. 


— Eu fac mobilă, spuse Antonio. Sînt ca nişte 
lucrări de artă, doar că poţi şedea pe ele. Am făcut 
masa asta pentru Martin. 

— Eu învăţ să cînt la violoncel, zise Rebecca. 
Profesorul meu este în Barcelona. Folosind o cameră 
web, mă poate privi şi asculta cînd interpretez. 

— Eu îmi petrec timpul comunicînd cu alţi 
oameni pe Internet, spuse Martin. Cîţiva dintre aceşti 
noi prieteni au venit să trăiască în New Harmony. 
Acum am ajuns la douăzeci şi unu de familii. 

— New Harmony ajută la răspîndirea de 
informaţii despre Uriaşa Maşinărie, spuse Rebecca. Cu 
doi ani în urmă, Casa Albă a propus ceva numit cartea 
de identitate Conexiunea de protecţie. Această 
propunere a fost respinsă la votul din Congres, dar am 
auzit că în prezent e folosită de angajaţii marilor 
corporaţii. Peste cîţiva ani, guvernul va prezenta din 
nou ideea şi o va transforma în ceva obligatoriu. 

— Dar nu v-aţi rupt de tot de viaţa modernă, zise 
Maya. Aveţi computere şi electricitate. 

— Şi medicină modernă, zise Joan. Mă consult cu 
alţi medici pe Internet şi avem o asigurare de bază de 
grup în caz de îmbolnăviri grave. Nu ştiu dacă e vorba 
de faptul că facem mişcare, de alimentaţie sau de lipsa 
stresului, dar oamenii se îmbolnăvesc rar pe-aici. 

— N-am vrut să fugim de lume şi să pretindem că 
sîntem nişte agricultori medievali, zise Martin. 
Obiectivul nostru a fost să căpătăm control asupra 
vieților noastre şi să dovedim că această A Treia Cale a 
noastră poate da rezultate. Mai există şi alte grupuri 


precum New Harmony - acelaşi amestec de înaltă 
tehnologie şi de tehnologie tradiţională - şi sîntem toţi 
în legătură unii cu alţii prin Internet. Cam cu două luni 
în urmă tocmai a apărut o nouă comunitate în Canada. 

Gabriel nu mai zisese nimic de ceva vreme, dar 
se uita lung la Martin. 

— Spune-mi ceva, zise el. Care era numele 
acestui Călător? 

— Matthew. 

— Şi care era numele lui de familie? 

— Nu ni l-a spus niciodată, zise Martin. 

— Aveţi o fotografie de-a lui? 

— Cred c-avem una în cufărul în care păstrăm 
lucrurile de valoare. Rebecca se ridică. 

— Vrei să mă duc... 

— Nu-i nevoie, zise Antonio. Am eu una. 

Vîri mîna în buzunarul de la spate şi scoase o 
agendă de piele plină cu liste, chitanţe vechi şi planuri 
de construcţii. Punînd agenda pe masă, o răsfoi, apoi 
scoase o poză mică. 

— Soţia mea a făcut-o cu patru zile înainte să 
plece Călătorul. În acea seară a luat cina la mine 
acasă. 

Ţinînd fotografia de o margine de parc-ar fi fost o 
relicvă prețioasă, Antonio o dădu din mînă în mînă în 
jurul mesei. Gabriel luă poza şi rămase multă vreme 
uitîndu-se la ea. 

— Şi cînd a fost făcută? 

— Cam cu opt ani în urmă. 


Gabriel ridică privirea spre ei. Pe faţa sa se 
citeau durerea, speranţa, bucuria. 

— Acesta e tatăl meu. Îl credeam mort, nimicit 
într-un incendiu, dar iată-l - stînd lîngă voi. 


40 


Gabriel stătea sub cerul nopţii şi examina 
instantaneul uzat al tatălui său. Mai mult ca orice, îşi 
dorea ca Michael să fie acolo cu el. Fraţii stătuseră 
unul lîngă altul în faţa rămăşiţelor arse ale casei de la 
ferma din Dakota de Sud. Străbătuseră împreună toată 
regiunea, vorbind în şoaptă noaptea cînd mama lor 
dormea. Oare Tata mai era în viaţă? Oare-i căuta? 

Fraţii Corrigan îşi căutaseră constant tatăl, 
aşteptindu-se să-l vadă stind într-o staţie de autobuz 
sau privind pe geamul unei cafenele. Uneori, cînd 
intrau într-un oraş nou, fraţii îşi aruncau unul altuia 
priviri pline de agitaţie şi nerăbdare. Poate tatăl lor 
locuia acolo. Poate era pe aproape - foarte aproape - 
trebuia doar să mai conducă două cvartale spre vest şi 
apoi să vireze la stînga. Numai cînd au ajuns la Los 
Angeles Michael a anunţat că se terminase cu 
speculaţiile. Tata murise sau dispăruse pentru 
totdeauna. Să dăm uitării trecutul şi să trecem mai 
departe. 

Sub stelele care scînteiau pe boltă, Gabriel le 
puse întrebări celor patru membri ai New Harmony. 
Antonio şi ceilalţi erau plini de compasiune, dar nu-i 
puteau da prea multe informaţii. Nu ştiau cum să-l 


găsească pe Călător. Acesta nu-i contactase şi nici nu 
lăsase vreo adresă. 

— A pomenit vreodată faptul că avea o familie? O 
soţie? Doi fii? 

Rebecca îi puse lui Gabriel mîna pe umăr. 

— Nu, n-a spus niciodată nimic. 

— Ce v-a spus cînd şi-a luat la revedere? 

— Ne-a îmbrăţişat pe fiecare în parte şi apoi a 
rămas în prag. 

Vocea lui Martin era plină de emoție, iar bărbatul 
făcea eforturi să poată vorbi. 

— Ne-a spus că cei care au puterea vor încerca 
să ne sperie şi să ne umple de ură. Că vor încerca să ne 
controleze vieţile şi să ne distragă atenţia... 

— ...Cu iluzii strălucitoare, spuse Joan. 

— Da. Cu iluzii strălucitoare. Dar noi nu trebuie 
să uităm niciodată că Lumina sălăşluieşte în inimile 
noastre. 

Fotografia - şi reacţia lui Gabriel la ea - 
rezolvase totuşi o problemă. Antonio nu mai credea că 
el şi Maya erau spioni Tabula. În timp ce terminau de 
băut vinul, Antonio le explică situaţia: comunitatea lor 
proteja un Găsitor de cale şi că persoana respectivă 
trăia undeva într-un loc izolat aflat cam la treizeci de 
mile spre nord. Dacă mai doreau încă să meargă acolo, 
o să-i ducă el de dimineaţă. 


XXX 


Maya rămase tăcută în timp ce se întorceau pe 
jos spre Casa Albastră. Cînd ajunseră la uşa din faţă, 
trecu în faţa lui Gabriel şi intră prima în casă. Gestul 
ăsta avea ceva agresiv - ca şi cum fiecare loc nou în 
care ajungeau era unul în care puteau fi atacati. 
Arlechinul nu aprinse luminile. Părea să fi memorat 
poziţia fiecărei mobile în parte. Inspectă repede casa şi 
apoi rămaseră faţă în faţă în camera de zi. 

— E-n regulă, Maya. Sîntem în siguranţă aici. 

Arlechinul clătină din cap ca şi cum el spusese 
ceva prostesc. Siguranţa era o vorbă goală pentru ea. 
O altă iluzie. 

— Nu l-am întîlnit niciodată pe tatăl tău şi nu ştiu 
unde este, spuse Maya. Dar tot ce vreau să-ţi spun este 
că poate a făcut asta ca să vă apere. Casa voastră a 
fost distrusă. Familia ta s-a ascuns. Potrivit spionului 
nostru, Tabula credeau c-aţi murit. Aţi fi fost în 
siguranţă dacă Michael nu s-ar fi întors în Matrice. 

— Poate că ăsta a fost motivul. Dar cu toate 
astea.. 

— Vrei să-l vezi. 

Gabriel încuviinţă din cap. 

— Poate că într-o zi ai să-l găseşti. Dacă ai 
puterea de a deveni Călător, l-ai putea întîlni pe un alt 
tărim. 


XXX 


Gabriel urcă scara spre patul din pod. Încercă să 
doarmă, dar era imposibil. În timp ce un vînt rece sufla 


dinspre canion şi făcea să zdrăngăne geamul, Gabriel 
stătea în pat şi încerca să devină Călător. Nimic din 
toate astea nu era real. Corpul lui nu era real. Şi îl 
putea părăsi. Uite - aşa. 

Timp de vreo oră, raţionă cu sine însuşi. 
Presupunînd că am puterea, atunci tot ce trebuie să fac 
este să accept acest lucru. A plus B egal C. Cînd logica 
nu dădu rezultat, îşi închise ochii şi se lăsă antrenat de 
propriile emoţii. Îl putea găsi pe tatăl său şi putea 
vorbi cu el dacă reuşea să scape din cuşca asta de 
carne. În mintea sa, Gabriel încercă să iasă din 
întuneric şi să se îndrepte spre lumină, dar cînd 
deschise ochii se afla tot în pat. Înfuriat şi frustrat, izbi 
cu pumnul în saltea. 

În cele din urmă adormi şi se trezi în zori cu 
pătura aspră de lînă înfăşurată în jurul trupului. Cînd 
umbrele dispărură din colţurile podului/nişei, Gabriel 
se îmbrăcă şi cobori scara. Nu era nimeni la baie, iar 
dormitorul era şi el gol. O luă pe hol spre bucătărie şi 
trase cu ochiul printr-o crăpătură a uşii. Maya stătea 
jos cu tubul cu sabia în poală şi cu mîna stingă pusă pe 
masă, uitîndu-se lung la un petic de lumină de pe 
podeaua de dale roşii. Sabia şi expresia intensă de pe 
faţa ei îl făcură să simtă că Arlechinul era parcă izolat 
de orice contact adevărat cu oamenii. Se întrebă dac-ar 
putea exista o viaţă mai solitară: întotdeauna vînat, 
întotdeauna pregătit să lupte şi să moară. 

Maya se întoarse uşor cînd Gabriel intră în 
bucătărie. 


— Ne-au lăsat ceva pentru micul-dejun? întrebă 
el. 

— În dulap este ceai şi nes. Lapte, unt şi o 
franzelă în frigider. 

— E destul pentru mine. 

Gabriel umplu un ceainic şi-l puse pe un ochi al 
plitei electrice. 

— De ce n-ai pregătit ceva? 

— Nu mi-e foame. 

— Ştii ceva despre acest Găsitor al Căii? întrebă 
Gabriel. E tînăr sau bătrin? Ce naţionalitate are? 
Aseară nu ne-au dat nici un fel de informaţii. 

— Găsitorul Căii este secretul lor. Faptul că-l 
ascund este actul lor de rezistenţă împotriva Uriaşei 
Maşinării. Antonio avea dreptate în legătură cu un 
lucru: comunitatea asta ar putea avea probleme mari 
dacă Tabula ar şti că sîntem aici. 

— Şi ce se va întîmpla cînd o să-l întîlnim pe 
Găsitorul Căii? Ai să rămii prin preajmă şi-ai să te uiţi 
cum dau greş? 

— Am alte treburi. Nu uita, Tabula continuă să te 
caute. Trebuie să-i fac să creadă că eşti în altă parte. 

— Şi cum plănuieşti să faci asta? 

— Ai spus că fratele tău ţi-a dat bani şi o carte de 
credit cînd aţi fost despărțiți la fabrica de confecţii. 

— Uneori folosesc cartea lui de credit, zise 
Gabriel. Eu nu am aşa ceva. 

— Crezi c-aş putea s-o împrumut? 

— Şi cum rămîne cu Tabula? N-or să urmărească 
numărul cărţii de credit? 


— Asta mă şi aştept să facă, spuse Maya. Am să 
folosesc cartea de credit şi motocicleta ta. 

Gabriel nu voia să-şi piardă motocicleta, dar ştia 
că Maya avea dreptate. Tabula îi ştiau numărul de 
înmatriculare şi mai ştiau o mulţime de alte moduri de 
a-l depista. Trebuia să abandoneze tot ceea ce făcuse 
parte din vechea sa viaţă. 

— Ok. 

Îi dădu cartea de credit a lui Michael şi cheile de 
la motocicletă. Maya arăta de parc-ar fi vrut să-i spună 
ceva important, dar se ridică fără un cuvint şi se 
îndreptă spre uşă. 

— Măniîncă-ţi micul dejun, spuse ea. Antonio va fi 
aici în cîteva minute. 

— Asta ar putea fi o pierdere de vreme. S-ar 
putea să nu fiu Călător. 

— Am acceptat posibilitatea asta. 

— Aşa că nu-ţi risca viaţa făcînd ceva nebunesc. 

Maya se uită la el şi zimbi. Gabriel simţi că în 
acel moment erau legaţi unul de celălalt. Nu întocmai 
prieteni, dar camarazi de arme. Şi apoi, pentru prima 
dată în relaţia lor, îl auzi pe Arlechin rizînd. 

— Totul e o nebunie, Gabriel. Dar tu trebuie să-ţi 
găseşti echilibrul. 


XXX 


Antonio Cardenas apăru peste zece minute şi 
spuse că-i va duce unde locuia Găsitorul Căii. Gabriel 
luă cu el sabia de jad şi rucsacul plin cu hainele sale de 


schimb. În spatele camionetei lui Antonio se aflau trei 
saci de pînză cu conserve de alimente, pîine şi legume 
proaspete din sere. 

— Cînd Găsitorul Căii a sosit la început, am 
petrecut o lună în locul acela, instalînd un motor eolian 
care să alimenteze cu electricitate o pompă de apă şi 
iluminatul, zise Antonio. 

— Acum trec pe acolo la două săptămîni cu 
provizii. 

— Şi cum e el? întrebă Gabriel. Nu ne-ai spus de 
fapt. 

Antonio le făcu cu mîna unor copii, în timp ce 
camioneta înainta încet pe drum. 

— Găsitorul Căii e o persoană foarte puternică. 
Spune-i adevărul şi va fi în regulă. 

Ajunseră la autostrada cu două benzi care ducea 
înapoi la San Lucas, dar cotiră cîteva mile mai încolo 
pe un drum asfaltat abandonat, care tăia deşertul cu o 
linie dreaptă. Peste tot erau semne cu TRECEREA 
INTERZISĂ, unele atîrnînd de stilpi de oţel, altele 
lăsate cu faţa în sus pe pămîntul crăpat. 

— Asta a fost o bază de rachete, le explică 
Antonio. A fost activă timp de vreo treizeci de ani. Bine 
împrejmuită,  ultrasecretă. Apoi Departamentul 
Apărării a luat de-aici rachetele şi a vîndut pămîntul 
direcţiei de sănătate publică a regiunii. Cînd direcţia n- 
a mai avut ce face cu el, grupul nostru a cumpărat toţi 
cei patru sute de acri. 

— Arată ca un teren necultivat, spuse Maya. 


— După cum veţi vedea, prezintă anumite 
avantaje pentru Găsitorul Căii. 

Plante de yucca şi cactuşi zgîriau camioneta. 
Drumul era acoperit cu nisip pe o porţiune de vreo sută 
de metri, apoi reapărea. Pe măsură ce drumul urca 
uşor, începură să treacă pe lingă mormane de pietre 
roşietice şi pilcuri de Joshua trees. Fiecare copac 
cioturos din deşert îşi înălța spre cer ramurile cu 
frunze aidoma unor sulițe, ca braţele unui profet care 
se ruga cerului. Era foarte cald şi soarele părea să 
devină tot mai mare pe boltă. 

După douăzeci de minute de condus precaut, 
ajunseră la un gard de sîrmă ghimpată cu o poartă 
spartă. 

— De aici trebuie s-o luăm pe jos, spuse Antonio, 
şi se dădură cu toţii jos din maşină. Ducînd sacii cu 
mîncare, se strecurară printr-o gaură din poartă şi o 
luară pe drum. 

Gabriel văzu la distanţă una din turbinele eoliene 
ale lui Antonio. Căldura care se înălța din pămînt făcea 
turnul să tremure şi să se încovoieze. Înainte de a 
putea reacţiona, un şarpe se tîri peste drum. Avea cam 
un metru lungime, capul rotunjit, corpul negru cu 
benzi de culoare crem. Maya se opri şi atinse tubul cu 
sabia. 

— Nu e otrăvitor, zise Gabriel. Cred că e un 
garter snake sau un gopher snake. De obicei sînt destul 
de timizi. 

— E un şarpe regal, le spuse Antonio. Şi pe-aici 
nu sînt timizi. 


Continuară să meargă şi văzură un alt şarpe 
regal tîrîndu-se prin praf, apoi un al treilea care se 
încălzea la soare pe drum. Toţi şerpii aveau corpul 
negru, dar modelul şi culoarea benzilor păreau să 
varieze. Alb. Crem. Galben pal. 

Pe drum apărură şi mai mulţi şerpi, iar Gabriel 
încetă să-i mai numere. Zeci de reptile se încolăceau şi 
se tîrau şi priveau în jur cu ochişorii lor negri. Maya 
părea agitată - aproape speriată. 

— Nu-ţi plac şerpii? 

Îşi lăsă braţele pe lîngă corp şi încercă să se 
relaxeze. 

— Nu vezi prea mulţi în Anglia. 

Cînd se apropiară de turbina eoliană, Gabriel 
văzu că fusese construită lîngă o zonă dreptunghiulară 
de beton cam de mărimea unui teren de fotbal. Aceasta 
arăta ca un buncăr enorm pentru mitraliere abandonat 
de armată. Imediat la sud de zona de beton se afla o 
rulotă mică de aluminiu care reflecta lumina din 
deşert. O paraşută fusese instalată ca un umbrar 
deasupra unei mese de picnic din lemn şi deasupra 
unor lăzi de plastic pline cu scule şi provizii. 

Găsitorul Căii stătea în genunchi aproape de 
baza turbinei eoliene, sudînd o proptea. Purta blugi, o 
cămaşă în carouri cu mînecă lungă şi mănuşi groase de 
piele. Faţa lui era acoperită de o cască de sudură, şi 
părea să se concentreze asupra flăcării, în timp ce 
îmbina două bucăţi de metal. 

Un şarpe regal de un metru şi ceva trecu pe lingă 
ei, aproape atingîind virful bocancilor lui Gabriel. 


Acesta văzu că nisipul de ambele părţi ale drumului era 
marcat cu mii de S-uri uşoare, semn al trecerii 
reptilelor prin ţinutul uscat. 

Cînd ajunseră la zece metri de turbină, Antonio 
strigă şi-şi flutură braţele. Găsitorul Căii îl auzi, se 
sculă în picioare şi ridică apărătoarea căştii de sudură. 
La început Gabriel presupuse că Găsitorul Căii era un 
bărbat bătrîn cu părul alb. Cînd se mai apropiară, îşi 
dădu seama că urmau să cunoască o femeie care avea 
peste şaptezeci de ani. Aceasta avea o frunte înaltă şi 
nasul drept - o faţă ce denota multă putere şi nici un 
dram de sentimentalism. 

— Bună dimineaţa, Antonio. De data asta văd c-ai 
venit cu nişte prieteni. 

— Dr. Briggs, el e Gabriel Corrigan. Este fiul unui 
Călător şi vrea să ştie dacă ... 

— Da. Desigur. Bine aţi venit. 

Doctorul avea un accent energic de New 
England. Îşi scoase una din mănuşile de sudor şi-i 
strînse mîna lui Gabriel. 

— Sînt Sophia Briggs. 

Avea degete puternice şi ochi verzi-albaştri, 
intenşi şi critici. Gabriel se simţi cîntărit, apoi ea îi 
întoarse spatele. 

— Iar tu eşti... 

— Maya. Prietenă cu Gabriel. 

Dr. Briggs observă tubul negru de metal care 
atîrna de umărul Mayei şi înţelese ce se afla în el. 

— Ce interesant. Credeam că voi toţi Arlechinii 
aţi murit, măcelăriți după diferite acţiuni auto- 


destructive. Poate că eşti prea tînără pentru treaba 
asta. 

— Iar tu poate că eşti prea bătrină. 

— Asta da atitudine. Un pic de rezistenţă. Îmi 
place asta. 

Sophia se întoarse la rulotă şi  îndesă 
echipamentul de sudură într-o ladă de plastic pusă pe 
pămînt. Speriaţi de zgomot, doi şerpi regali mari ieşiră 
din umbra de sub rulotă şi se tîrîră spre turbina 
eoliană. 

— Bun venit în ţinutul Lampropeltis getula, 
şarpele regal comun. Bineînţeles, nu au nimic banal. 
Sînt nişte reptile curajoase, inteligente, adorabile - un 
alt dar al lui Dumnezeu pentru o lume căzută. Cei pe 
care-i vedeţi aici sînt din subspecia splendida, şarpele 
regal din deşertul Arizona. Se hrănesc cu şerpi- 
mocasin şi cu şerpi cu clopoței, dar şi cu broaşte, 
păsări şi şobolani. Le place la nebunie să omoare 
şobolani. În special pe cei mari, periculoşi. 

— Dr. Briggs studiază şerpii, spuse Antonio. 

— Sînt biolog, specializat pe reptile. Timp de 
douăzeci şi opt de ani am predat la Universitatea din 
New Hampshire, pînă cînd m-au dat afară. Ar fi trebuit 
să-l vedeţi pe Preşedintele Mitchell, un omuleţ 
caraghios care abia putea urca scările fără să giifiie, 
spunîndu-mi că eram prea fragilă ca să predau. Ce 
prostie. Peste cîteva săptămîni de la cina de 
pensionare, am început să primesc mesaje de la 

cît şi obişnuit, banal. 


prietenii mei de pe Internet în care îmi spuneau că 
Tabula descoperiseră că eram un Găsitor al Căii. 

Antonio lăsă sacul cu alimente pe masă. 

— Dar n-a plecat. 

— Şi de ce să fi plecat? Nu sînt o laşă. Am trei 
arme de foc şi ştiu să le folosesc. Apoi Antonio şi 
Martin au aflat de locul ăsta şi m-au ademenit aici. Voi 
doi sînteţi doi şcolari isteţi. 

— Ştiam că n-ai să poţi rezista, zise Antonio. 

— Aici ai dreptate. Cu cinzeci de ani în urmă, 
guvernul a irosit milioane de dolari ca să construiască 
baza asta de rachete ridicolă. 

Sophia trecu de rulotă şi arătă spre bază. Gabriel 
văzut trei discuri enorme de beton montate în cadre de 
oţel ruginit. 

— Chiar acolo sînt capacele buncărului. Puteau fi 
deschise şi închise dinăuntru. Acolo păstrau rachetele. 

Se întoarse pe călcîie şi arătă spre o movilă de 
pămînt aflată la o depărtare de vreo jumătate de milă. 

— După ce-au fost scoase rachetele, direcţia de 
sănătate publică a transformat zona de acolo într-o 
groapă de gunoi. Sub douăzeci şi doi de centimetri de 
pămînt şi o prelată de plastic se află gunoaie care 
putrezesc de douăzeci de ani, şi care hrănesc o 
populaţie enormă de şobolani. $Şobolanii mănîncă 
gunoiul şi se înmulţesc. Şerpii regali mănîncă şobolanii 
şi trăiesc şi se înmulţesc în buncăr. Studiez subspecia 
splendida, care pînă acum a avut destul de mult 
succes. 

— Şi noi ce-o să facem? întrebă Gabriel. 


— O să luăm priînzul, desigur. Mai bine mîncăm 
pîinea asta înainte să se învechească. 

Sophia le dădu tuturor cîte o sarcină, şi pregătiră 
o masă cu alimentele perisabile. Maya fu pusă să taie o 
pîine felii, şi părea enervată de cuțitul tocit. Prinzul fu 
simplu, dar delicios. Roşii proaspete cu ulei şi oţet. 
Brînză grasă de capră tăiată bucăţi mari. Pîine de 
secară. Căpşuni. Ca desert, Sophia scoase o ciocolată 
belgiană şi le dădu tuturor exact cîte două tablete. 

Şerpii erau pretutindeni. Dacă stăteau în cale, 
Sophia îi ridica ferm şi-i ducea pe un petic umed de 
pămînt aproape de şopron. Maya stătea turceşte la 
masă, de parcă una dintre reptile ar fi putut să i se 
urce pe picior. În timpul prînzului, Gabriel mai află cîte 
ceva despre Sophia Briggs. Nu avea copii. Nu se 
măritase niciodată. Acceptase să se opereze la şold cu 
cîţiva ani în urmă, dar în afară de asta, încerca să se 
ferească de medici. 

Pe la vîrsta de patruzeci de ani, Sophia începu să 
facă excursii anuale la Narcisse Snake Dens/grotele cu 
narcise ale şerpilor din Manitoba, ca să studieze cele 
cincizeci de mii de garter snakes cu laturile roşii care 
ieşeau din grotele de calcar în timpul ciclului lor anual 
de reproducere. Se împrieteni cu un preot catolic care 
trăia în zonă şi, după mulţi ani, el îi dezvălui că era un 
Găsitor al Căii. 

— Părintele Morissey era un om uimitor, spuse 
ea. Ca majoritatea preoţilor, prezida mii de botezuri, 
nunţi şi înmormîntări, dar el chiar învățase ceva din 

acea experienţă. Era un om receptiv. Foarte înţelept. 
Uneori simţeam că-mi putea citi gîndurile. 

— Şi de ce te-a ales pe tine? o întrebă Gabriel. 

Sophia întinse brinza moale pe o bucată de piine. 

— Nu pot spune că mă pricep cel mai bine la 
oameni. De fapt, oamenii nu-mi plac foarte mult. Sînt 
orgolioşi şi nesăbuiţi. Dar m-am autoinstruit să observ 
lucrurile. Pot să mă concentrez asupra unui lucru şi să 
elimin detaliile care nu au importanţă. Poate că 
Părintele Morissey ar fi putut găsi pe cineva mai bun, 
dar se îmbolnăvi de cancer limfatic şi muri la 
şaptesprezece săptămîni de la diagnosticare. Mi-am 
luat concediu un semestru şi-am vegheat lîngă patul lui 
de spital, în timp ce-mi transmitea cunoştinţele sale. 

După ce toată lumea termină de mîncat, Sophia 
se ridică şi o privi pe Maya. 

— Cred c-a venit vremea să pleci, domnişoară. 
Am în rulotă un telefon prin satelit, care funcţionează 
marea parte a timpului. Am să-l sun pe Martin cînd o 
să terminăm. 

Antonio strînse sacii de pînză goi şi o luă înapoi 
pe drum. Maya şi Gabriel stăteau aproape unul de 
celălalt, dar nici unul din ei nu zicea nimic. El se 
întreba ce-ar putea să-i spună. Ai grijă de tine. Drum 
bun. Ne vedem curînd. Nici una dintre formulele 
banale de rămas-bun nu părea să se aplice unui 
Arlechin. 

— La revedere, spuse ea. 

— La revedere. 


Maya făcu cîţiva paşi, apoi se opri şi se întoarse 
să-l privească. 

— Păstrează sabia de jad cu tine, îi spuse. Nu 
uita. E un talisman. 

Apoi plecă, silueta ei micşorîndu-se din ce în ce 
mai mult, pînă cînd dispăru pe drum. 

— Te place. 

Gabriel se întoarse şi-şi dădu seama că Sophia îi 
urmărise. 

— Ne respectăm reciproc... 

— Dacă o femeie mi-ar spune asta, aş considera-o 
fără minte, dar pentru un bărbat e ceva tipic. 

Sophia se întoarse la masă şi începu să strîngă 
vasele murdare. 

— Maya te place, Gabriel. Dar ăsta e un lucru 
absolut interzis unui  Arlechin. Au o putere 
extraordinară. În schimbul acestui dar, sînt probabil 
cei mai singuri oameni din lume. Nu-şi poate permite 
ca emoţiile de vreun fel să-i întunece judecata. 

În timp ce strîingeau mîncarea şi spălau vasele 
într-o albie de plastic, Sophia îi puse întrebări lui 
Gabriel despre familia lui. Pregătirea sa ştiinţifică era 
evidentă după modul sistematic în care obținea 
informaţiile. 

— Cum de ştii asta? îl tot întreba. Ce te face să 
crezi că asta e adevărat? 

Soarele cobora spre apus. Cînd solul pietros 
începu să se răcorească, vintul se intensifică. Făcea 
paraşuta de deasupra lor să pleznească şi să se umfle 
ca o pinză de corabie. Sophia păru amuzată cînd 


Gabriel îi descrise tentativele sale eşuate de a deveni 
Călător. 

— Unii Călători pot afla de unii singuri cum să 
treacă dincolo, spuse ea. Dar nu în lumea noastră 
frenetică. 

— De ce nu? 

—  Simţurile noastre sînt copleşite de tot 
zgomotul şi de toate luminile strălucitoare din jur. În 
trecut, un posibil Călător se retrăgea într-o grotă sau 
îşi găsea refugiul într-o biserică. Trebuie să fii într-un 
mediu plin de linişte, precum buncărul nostru de 
rachete. 

Sophia termină de acoperit lăzile de alimente şi 
se întoarse cu faţa la el. 

— Vreau să-mi promiţi c-ai să stai în buncăr cel 
puţin opt zile. 

— E destul de mult timp, zise Gabriel. Credeam 
c-ai să afli curînd dacă am puterea de a trece dincolo. 

— Tu trebuie să descoperi asta, tinere, nu eu. 
Acceptă regulile sau întoarce-te la Los Angeles. 

— În regulă. Opt zile. Nici o problemă. 

Gabriel se apropie de masă ca să-şi ia rucsacul şi 
sabia de jad. 

— Vreau să fac asta, Dr. Briggs. E important 
pentru mine. Poate am să reuşesc să iau legătura cu 
tatăl şi cu fratele meu ... 

— Eu una nu m-aş gîndi la asta. N-o să te ajute. 

Sophia mătură cu mîna un şarpe regal de pe un 
rezervor colector şi luă o lampă cu propan. 


— Ştii de ce-mi plac şerpii? Dumnezeu i-a creat 
să fie curaţi, frumoşi - şi lipsiţi de ornamente. Studiind 
şerpii, am fost inspirată să renunţ la toată neorînduiala 
şi nesăbuinţa din viaţa mea. 

Gabriel privi în jur la buncărul de rachete şi la 
peisajul deşertului. Simţi că era pe punctul de a lăsa 
totul în urmă şi de a pleca într-o călătorie lungă. 

— Am să fac orice e necesar. 

— Bun. Să coborîm în subteran“. 


ud Joc de cuvinte - în limba engleză în original, „underground”, 
însemnînd atît subteran, subsol, cît şi ceva clandestin, tainic. Prin 
urmare, expresia „let's go underground” poate avea, pe lîngă sensul 
„Să coborîm în subteran”, şi sensul „Să intrăm în clandestinitate”. 

Un cablu de curent gros şi negru se întindea 
între generatorul electric al turbinei eoliene şi 
buncărul de rachete. Sophia Briggs urmă cablul peste 
placa de beton pînă la o rampă care ducea în jos la o 
zonă protejată cu podeaua de oţel. 

— Cînd au depozitat rachetele aici, intrarea 
principală se făcea printr-un lift de mărfuri. Dar 
guvernul a scos liftul cînd a vîndut locul ăsta direcţiei 
de sănătate publică. Şerpii intră în tot felul de chipuri, 
dar noi trebuie să folosim scara de urgenţă. 

Sophia puse jos lampa cu gaz şi aprinse fitilul cu 
un chibrit. Cînd lampa începu să ardă cu o flacără albă, 
incandescentă, ridică o trapă cu ambele mîini, lăsînd la 
vedere o scară de oţel care ducea undeva în întuneric. 
Gabriel ştia că şerpii regali nu sînt periculoşi pentru 
oameni, dar nu se simţi în largul lui văzînd un 
specimen mare care se tîra în jos pe scări. 

— El unde se duce? 

— Într-unul din multe locuri. În buncăr sînt între 
trei şi patru mii de şerpi splendida. Este zona lor de 
reproducere. 

Sophia mai cobori două trepte şi se opri. 

— Te deranjează şerpii? 


— Nu. Dar e ceva un pic neobişnuit. 

— Fiecare experienţă nouă este neobişnuită. 
Restul vieţii este doar somn şi şedinţe de comitet. 
Acum vino după mine şi închide uşa din spatele tău. 

Gabriel ezită cîteva secunde, apoi închise trapa. 
Stătea pe prima treaptă a unei scări de metal care 
descria o spirală în jurul unui puț de lift apărat de o 
cuşcă de plasă. Doi şerpi regali erau pe treptele din 
faţa lui şi alţi cîţiva înăuntrul cuştii, deplasîndu-se în 
susul şi-n josul vechilor conducte de parc-ar fi fost 
ramificații ale unei autostrăzi pentru şerpi. Reptilele 
alunecau una pe lingă cealaltă, iar limbile lor mici 
ţişneau afară şi se retrăgeau înăuntru, gustînd aerul. 

O urmă pe Sophia în jos pe scară. 

— Ai îndrumat vreodată o persoană care credea 
că e Călător? 

— Am avut doi elevi în ultimii treizeci de ani: o 
tinără şi un bărbat mai în vîrstă. Nici unul din ei n-a 
putut face trecerea, dar poate că asta a fost din vina 
mea. 

Sophia îi aruncă o privire peste umăr. 

— Nu-i poţi învăța pe oameni să fie Călători. E 
mai degrabă o artă decît o ştiinţă. Tot ce poate face un 
Călător este să încerce să aleagă tehnica corectă, 
astfel încît oamenii să-şi poată descoperi propria 
putere. 

— Şi cum faci asta? 

— Părintele Morissey m-a ajutat să ţin minte pe 
de rost Cele 99 de Căi. E o carte scrisă de mînă, ce 
cuprinde nouăzeci şi nouă de tehnici şi exerciţii 


dezvoltate de-a lungul vremii de vizionari din diferite 
religii. Dacă nu eşti pregătit pentru cartea asta, ai 
putea crede că-i vorba de magie şi raze de lună - o 
groază de bazaconii scornite de sfinţi creştini, evrei 
care-au studiat Cabala, călugări budişti şi aşa mai 
departe. Dar Cele 99 de Căi nu e deloc o carte mistică. 
E o listă practică de idei cu acelaşi scop: să îţi 
elibereze Lumina din corp. 

Ajunseră la fundul puţului de lift şi se opriră în 
faţa unei uşi de siguranţă masive, care încă mai atîrna 
de o balama. Sophia conectă două părţi ale cablului 
electric şi un bec se aprinse lîngă un generator de 
curent abandonat. Împinseră uşa, care se deschise, 
străbătură un coridor scurt şi intrară într-un tunel care 
era suficient de lat ca să mergi prin el cu o camionetă. 
Traverse ruginite căptuşeau pereţii ca nişte coaste ale 
unui animal enorm. Podeaua era construită din plăci 
plate de oţel. Deasupra capetelor lor atîrnau conducte 
de aerisire şi ţevi de apă. Vechile tuburi cu neon 
fuseseră deconectate, şi toată lumina venea de la şase 
becuri obişnuite ataşate de cablul de curent. 

— Ăsta e tunelul principal, spuse Sophia. De la 
un capăt la altul, are cam o milă lungime. Toată zona 
este ca o şopiîrlă gigantică îngropată sub pămînt. Ne 
aflăm la mijlocul corpului şopirlei. Dacă mergi spre 
nord, spre capul şopirlei, ai să ajungi la buncărul de 
rachete numărul unu. Picioarele din faţă ale şopirlei 
duc la buncărele doi şi trei, iar cele două picioare din 
spate duc la centrul de comandă şi la zonele de locuit. 


Dacă mergi spre sud, pînă la capătul cozii şopirlei, vei 
găsi antena radio care a fost depozitată în subteran. 

— Unde sînt toţi şerpii? 

— Sub podea sau în spaţiul gol de deasupra ta. 

Sophia îl îndrumă prin tunel. 

— E foarte periculos să explorezi locul ăsta dacă 
nu ştii încotro te îndrepţi. Toate podelele sînt goale, 
montate pe arcuri de oţel care pot prelua şocul unei 
explozii. Există etaje construite peste alte etaje şi, în 
unele locuri, poţi cădea tare de sus. 

O luară pe un coridor lateral şi intrară într-o 
încăpere mare, rotundă. Pereţii exteriori erau făcuţi 
din blocuri de beton, zugrăviți în alb, şi patru pereţi 
falşi împărțeau camera în zone de dormit. Într-una din 
acestea era un pat pliant cu un sac de dormit, o pernă 
şi o saltea de cauciuc spongios. La cîţiva metri de pat 
erau puse o a doua lampă cu gaz, o găleată cu capac şi 
trei sticle de apă. 

— Ăsta era pe vremuri dormitorul comun al 
personalului. Am stat în subteran cîteva săptămîni cînd 
am numărat pentru prima dată populaţia de splendida. 

— Iar eu ar trebui să stau aici? 

— Da. Timp de opt zile. 

Gabriel se uită în jur la camera goală. Îi amintea 
de o închisoare. Nu te plinge, îşi zise. Doar fă ce-ţi 
spune. Îşi lăsă rucsacul pe podea şi se aşeză pe pat. 

— Bine. Să-i dăm drumul. 

Sophia se mişca febril prin încăpere, adunind 
bucăţi de beton căzute din pereţi şi aruncîndu-le într- 
un colţ. 


— Întâi am să-ţi prezint lucrurile de bază. Toate 
fiinţele vii poartă o energie specială, numită Lumina. Îi 
poţi spune „suflet” dacă vrei. Nu-mi bat capul prea 
mult cu teologia. Cînd oamenii mor, Lumina lor se 
întoarce la energia care ne înconjoară. Dar Călătorii 
sînt diferiţi. Lumina lor poate călători şi apoi reveni în 
corpul lor viu. 

— Maya spunea că Lumina călătoreşte pe diferite 
tărimuri. 

— Da. Oamenii le numesc „tărimuri” sau „lumi 
paralele”. Încă o dată, poţi folosi orice termen care are 
sens pentru tine. Scripturile tuturor religiilor 
importante descriu diferite aspecte ale acestor 
tărîmuri. Ele sînt sursa tuturor viziunilor mistice. Mulţi 
sfinţi şi profeţi au scris despre tărimuri, dar călugării 
budişti care trăiesc în Tibet au făcut prima încercare 
de a le înţelege. Înainte de invazia chineză, Tibetul era 
o teocraţie de mai bine de o mie de ani. Ţăranii îi 
susțineau material pe călugări şi călugăriţe, care 
puteau examina povestirile Călătorilor şi organiza 
datele într-un sistem. Cele şase tărimuri nu sînt un 
concept budist sau tibetan. Tibetanii sînt pur şi simplu 
primii oameni care le-au descris. 

— Şi cum ajung acolo? 

— Lumina ţişneşte din corp. Trebuie să te mişti 
uşor pentru ca procesul să aibă loc. Prima dată e 
surprinzător - chiar dureros. Apoi Lumina ta trebuie să 
treacă de patru bariere ca să ajungă în fiecare dintre 
diferitele tărîmuri. Barierele sînt alcătuite din apă, foc, 
pămînt şi aer. Nu există o anumită ordine în care le 


treci. Odată ce Lumina ta găseşte culoarul de trecere 
prin ele, îl vei regăsi întotdeauna. 

— Şi apoi intri în cele şase tărîmuri, zise Gabriel. 
Şi cum sînt? 

— Noi trăim în cele de-al Patrulea Tărim, Gabriel. 
Este tărimul realităţii omeneşti. Şi cum e lumea 
noastră? Frumoasă. Oribilă. Dureroasă. Pasionantă. 

Sophia luă de pe jos o bucată de beton şi-o azvirli 
în partea cealaltă a camerei. 

— Orice realitate cu şerpi regali şi îngheţată cu 
bucăţi de ciocolată cu mentă are părţile ei bune. 

— Dar cum sînt celelalte locuri? 

— Fiecare persoană poate regăsi urme ale 
tărîmurilor în propria inimă. Tărîmurile sînt dominate 
de o anumită însuşire. În cel de-al Şaselea Tărîm al 
zeilor, păcatul este mîndria. În cel de-al Cincilea Tărîm 
al semizeilor, păcatul este invidia. Trebuie să înţelegi 
că nu vorbim despre Dumnezeu, puterea care a creat 
universul. După Tibetani, zeii şi semizeii sînt un fel de 
fiinţe omeneşti dintr-o altă realitate. 

— Iar noi trăim în cel de-al Patrulea Tărim... 

— Unde păcatul este dorinţa. 

Sophia se întoarse şi privi un şarpe regal care se 
tira încet pe o conductă. 

— Animalele din cel de-al Treilea Tărim ignoră 
toate celelalte tărimuri. Cel de-al Doilea Tărim este 
locuit de stafiile înfometate care nu pot fi niciodată 
mulţumite. Primul Tărîm este o cetate a urii şi furiei, 


condusă de oameni fără compasiune. Există şi alte 
nume pentru acest loc: Sheolt, Hades%, Iad. 

Gabriel se ridică în picioare ca un prizonier gata 
să înfrunte plutonul de execuţie. 

— Tu eşti Găsitorul Căii. Aşa că spune-mi ce 
trebuie să fac. 

Sophia Briggs păru amuzată. 

— Ai obosit, Gabriel? 

— A fost o zi lungă. 

— Atunci ar trebui să te culci. 

Scoţind un marker din buzunar, Sophia se duse 
la perete. 

— Trebuie să înlături distincţia dintre această 
lume şi visele tale. Am să-ţi arăt cea de-a optzeci şi una 
cale. A fost descoperită de evreii cabalişti care trăiau 
în cetatea Safed din nordul Galileei. 

Cu markerul, scrise patru litere ebraice pe 
perete. 

— Acesta e tetragramatonul - numele din patru 
litere al lui Dumnezeu. Încearcă să păstrezi literele în 
minte cînd începi să adormi. Nu te gîndi la tine sau la 
mine - sau la splendida. De trei ori în timpul somnului, 
ar trebui să te întrebi: „Oare sînt treaz sau visez?” Nu 
deschide ochii, ci rămii în lumea viselor şi observă ceea 
ce se întîmplă. 

— Şi asta-i tot? 

Sophia zîmbi şi se îndreptă spre ieşirea din 
cameră. 


39 Lumea subterană din Vechiul Testament, în care morţii sălăşluiau 
în întuneric. 


În mitologia greacă, iadul, sălaşul umbrelor celor morţi. 


— E un început. 

Gabriel îşi scoase bocancii, se întinse pe patul 
pliant şi rămase cu privirea pironită asupra celor patru 
litere ebraice. Nu le putea citi sau pronunţa, dar 
formele lor începură să-i plutească prin minte. O literă 
arăta ca un adăpost în calea furtunii. Un toiag. Alt 
adăpost. Şi apoi o mică linie curbă care arăta ca un 
şarpe. 

Căzu într-un somn adînc, apoi se trezi sau fu pe 
jumătate treaz - nu era sigur. privea în jos la 
tetragramatonul desenat cu nisip roşu pe o podea de 
gresie cenuşie. În timp ce se uita la el, o rafală de vînt 
spulberă numele Domnului. 


XXX 


Gabriel se trezi transpirat tot. Ceva se întîmplase 
cu becul din dormitor, iar încăperea era cufundată în 
întuneric. O lumină slabă venea dinspre coridorul care 
ducea la tunelul principal. 

— Hei! strigă el. Sophia? 

— Vin acum. 

Gabriel auzi paşii cuiva care intra în dormitor. 
Chiar şi pe întuneric, Sophia părea să ştie pe unde 
mergea. 

— Asta se întîmplă tot timpul. Umezeala se 
infiltrează prin beton şi ajunge la conexiunile electrice. 

Sophia bătu cu degetul în bec şi filamentul se 
aprinse. 

— Gata. 


Se duse pînă la pat şi luă lampa cu gaz. 

— Asta e lampa ta. Dacă se stinge lumina sau 
vrei să mergi în explorare, ia-o cu tine. 

Îi studie faţa. 

— Şi cum ai dormit? 

— A fost bine. 

— Ai fost conştient de vis? 

— Aproape. Apoi n-am mai putut rămîne în el. 

— Toate astea iau timp. Vino cu mine. Şi ia şi 
sabia aia cu tine. 

Gabriel o urmă pe Sophia în tunelul principal. Nu 
ştia cît dormise. Oare era dimineaţă sau încă mai era 
noapte? Observă că becurile luminau diferit. La şase 
metri deasupra lor vîntul sufla printre frunzele Joshua 
trees şi împingea lamele turbinei eoliene. Uneori vîntul 
sufla cu putere şi becurile luminau mai intens. Cînd 
vîntul slăbea, tensiunea venea doar de la baterii, iar 
filamentele becurilor pîilpîiau, avînd culoarea portocaliu 
închis a jăratecului dintr-un foc care se stinge. 

— Vreau să exersezi calea a şaptesprezecea. Ai 
adus cu tine sabia aia, aşa că pare o idee bună. Această 
cale a fost inventată de japonezi sau de chinezi - o 
cultură a săbiei. Te învaţă cum să-ţi concentrezi 
gîndurile negîndind. 

Se opriră în capătul tunelului şi Sophia arătă 
spre o băltoacă de apă de pe plăcile ruginite de oţel. 

— Uite... 

— Ce trebuie să fac? 

— Priveşte sus, Gabriel. Chiar deasupra. 


Îşi ridică capul şi văzu o picătură de apă 
formîndu-se pe una din grinzile arcuite de deasupra 
lor. După trei secunde, picătura se desprinse de grindă 
şi căzu, împroşcînd cînd ajunse pe podea în faţa lui. 

— Trage sabia şi taie picătura în două înainte să 
lovească podeaua. 

O clipă crezu că Sophia îl tachina dîndu-i o 
sarcină imposibilă, dar văzu că nu zîmbea. Gabriel 
trase sabia de jad din teacă. Lama ei lustruită sclipi în 
semiîntuneric. Ţinînd arma cu amîndouă mîinile, luă o 
poziţie de kendo şi aşteptă să atace. Picătura de apă de 
deasupra lui crescu, tremură şi apoi căzu. El flutură 
sabia şi rată complet. 

— Nu anticipa, îi spuse ea. Doar fii gata. 

Găsitorul Căii îl lăsă singur sub grindă. Se forma 
o nouă picătură de apă. Urma să cadă peste două 
secunde. O secundă. Acum. Picătura căzu, iar el flutură 
sabia cu speranţă şi dorinţă. 


42 


După confruntarea din blocul lui Michael, Hollis 
se întoarse la şcoala lui de arte marţiale de pe Florence 
Avenue şi tinu o ultimă zi de cursuri. Le spuse celor 
mai buni doi elevi ai săi - Marco Martinez şi Tommy 
Wu - că le încredința lor şcoala. Marco urma să le 
predea elevilor avansați, iar Tommy celor de la 
nivelurile inferioare. În primul an urmau să împartă 
costurile în mod egal, apoi urmau să decidă dacă 
doresc să continue parteneriatul. 

— S-ar putea să treacă pe aici nişte oameni care 
să mă caute. Ar putea fi ofiţeri de poliţie adevăraţi sau 
pot folosi legitimaţii false. Spuneţi-le că m-am hotărît 
să mă întorc în Brazilia şi să reintru în circuitul de 
lupte. 

— Ai nevoie de bani? îl întrebă Marco. Am acasă 
trei sute de dolari. 

— Nu, e-n regulă. Aştept o plată de la cineva din 
Europa. 

Tommy şi Marco îşi aruncară o privire unul 
altuia. Presupuseră probabil că făcea afaceri cu 
droguri. 

Hollis se opri la o băcănie în drum spre casă, şi 
se plimbă în sus şi-n jos printre rafturi, îndesînd 


mîncare într-un coş de cumpărături. Începea să-şi dea 
seama că tot ceea ce i se păruse odinioară o decizie 
importantă - să plece din sînul bisericii, să 
călătorească în Brazilia - nu făcuse decît să-l 
pregătească pentru momentul în care Vicki Fraser şi 
Maya intraseră în şcoala lui. Pentru bătălia asta se 
pregătise întreaga viaţă. 

Conducînd pe strada care ducea la casa lui, 
Hollis se tot uita după străini care nu aveau ce căuta în 
cartier. Se simţi vulnerabil cînd deschise poarta 
dinspre alee şi-şi parcă maşina în garaj. Ceva se mişcă 
prin umbre cînd deschise uşa din spate şi intră în 
bucătărie. Sări înapoi, şi după aceea rise cînd îl văzu 
pe Garvey, motanul lui. 

Pînă acum Tabula aflaseră că un negru se luptase 
cu trei dintre mercenarii lor într-un lift. Hollis se gîndi 
că nu va dura mult pînă cînd calculatoarele lor îi vor 
găsi numele. Shepherd o folosise pe Vicki ca s-o 
întîlnească pe Maya la aeroport. Uriaşa Maşinărie avea 
probabil numele tuturor membrilor Bisericii Jonesie de 
prin partea locului. Hollis se rupsese de biserică cu 
cîţiva ani în urmă, dar congregația ştia că predă arte 
marţiale. 

Deşi Tabula voiau să-l omoare, n-avea să fugă. Şi 
asta din motive practice - trebuia să primească cei 
5.000 de dolari care i se cuveneau de la Arlechini, iar 
faptul de a rămîne în Los Angeles se potrivea de 
asemenea cu stilul său de luptă. Hollis miza pe 
contraatac. Ori de cîte ori lupta într-o întrecere, îl lăsa 
întotdeauna pe adversar să atace la începutul fiecărei 


runde. Dacă încasa un pumn se simţea puternic şi 
îndreptăţit să lupte. Voia ca tipii cei răi să facă prima 
mişcare, ca să-i poată distruge. 

Hollis îşi încărcă puşca de asalt şi stătu în 
penumbra din camera de zi. Nu deschise televizorul 
sau radioul, şi mîncă cereale la cină. Din cînd în cînd 
Garvey intra cu coada în aer şi-i arunca o privire 
sceptică. Cînd se întunecă, Hollis se urcă pe acoperişul 
casei cu o saltea de cauciuc spongios şi un sac de 
dormit. Ascuns de unitatea de aer condiţionat, se culcă 
pe spate şi rămase cu ochii la boltă. Maya spunea că 
Tabula foloseau dispozitive termice de imagistică cu 
care vedeau prin pereţi. Hollis se putea apăra pe 
timpul zilei, dar nu voia ca Tabula să ştie unde dormea. 
Lăsă aparatul de aer condiţionat să funcţioneze, 
sperînd ca motorul electric să degajeze destulă căldură 
ca să ascundă căldura corpului său. 

A doua zi, poştaşul aduse un colet din Germania: 
două cărţi despre covoare orientale. Nu era nimic între 
pagini, dar cînd tăie coperţile cu o lamă, găsi 5.000 de 
dolari în bancnote de o sută. Persoana care plătise 
banii inclusese o carte mică de vizită de la un studio de 
înregistrări german. Pe spatele cărţii de vizită, cineva 
scrisese o adresă de site web şi un mesaj prietenesc. 
Te simţi singur? Noi prieteni te aşteaptă. Hollis zimbi 
pentru sine în timp ce număra banii. Noi prieteni te 
aşteaptă. Arlechini. Din cei adevăraţi. Ei bine, s-ar 
putea să aibă nevoie de sprijin dacă mai avea o întîlnire 
cu Tabula. 


Hollis sări peste zid şi stătu de vorbă cu vecinul 
din spate, un fost lider de bandă pe nume Deshawn 
Fox, care vindea jante de anvelope personalizate. Îi 
dădu lui Deshawn 1.800 de dolari ca să cumpere o 
camionetă la mîna a doua cu camper shell. 

Peste trei zile, camioneta era parcată pe aleea lui 
Deshawn, plină cu haine de schimb, conserve de 
alimente şi muniţie. Cît Hollis căuta provizii de 
camping, Garvey intră în spaţiul gol din pod. Hollis 
încercă să ademenească motanul să coboare cu un 
şoarece de cauciuc şi cu o farfurioară de ton, dar 
Garvey rămase ascuns printre grinzi. 

O furgonetă de la compania de electricitate îşi 
făcu apariţia, şi trei bărbaţi cu căşti pretinseră că 
repară linia electrică din colţ. De asemenea, îşi făcu 
apariţia un nou poştaş: un bărbat alb mai în vîrstă cu o 
tunsoare militară, care sună la uşă cîteva minute 
înainte să plece. Hollis urcă pe acoperiş imediat după 
apusul soarelui cu puşca şi cîteva sticle de apă. 
Luminile de pe stradă şi poluarea făceau să fie greu să 
vezi stelele, dar se culcă pe spate şi urmări cu privirea 
avioanele cu reacţie care descriau cercuri în timp ce se 
pregăteau să aterizeze pe aeroportul din Los Angeles. 
Încercă să nu se gîndească la Vicki Fraser, dar chipul 
ei îi stăruia în minte. Majoritatea fetelor Jonesie 
rămîneau virgine pînă la căsătorie. Hollis se întrebă 
dacă şi ea era la fel sau dacă avea prieteni secreti. 

Se trezi pe la două noaptea, cînd poarta ce dădea 
în alee scoase un zgomot uşor. Cîţiva oameni săriră 
peste poarta încuiată şi aterizară pe beton. Trecură 


cîteva secunde şi apoi mercenarii Tabula sparseră uşa 
din spate şi intrară în casă. 

— Nu-i aici! strigară nişte voci. 

— Nu-i aici! 

O farfurie se sparse şi o cratiţă fu trîntită de 
podea. 

Trecură zece-cincisprezece minute. Auzi cum 
scîrţiie uşa din spate cînd o închiseră, apoi două maşini 
porniră motoarele şi demarară. Era din nou linişte. 
Hollis îşi atîrnă de umăr puşca de asalt şi cobori de pe 
acoperiş. Cînd picioarele îi atinseră solul, trase piedica 
puştii. 

Rămînînd în picioare într-un strat de flori, ascultă 
la bass-ul înfundat al casetofonului unei maşini în 
trecere. Hollis era cît pe ce să sară zidul care-l 
despărţea de casa lui Deshawn, cînd îşi aminti de 
motan. Poate că mercenarii Tabula îl speriaseră pe 
Garvey şi-l făcuseră să se dea jos din pod cînd 
percheziţionaseră casa. 

Deschise uşa din spate şi se strecură în 
bucătărie. Prin fereastră intra puţină lumină, dar putu 
vedea că Tabula făcuseră totul praf în jur. Uşa de la 
debara era deschisă şi toate lucrurile din dulapurile de 
bucătărie fuseseră zvirlite pe podea. Hollis călcă pe 
cioburile unei farfurii sparte şi sunetul îl făcu să 
tresară. Stai calm, îşi spuse. Tipii răi au plecat. 

Bucătăria era în spatele casei. Un hol mic ducea 
la baie, la dormitor şi la sala de fitness unde-şi ţinea 
echipamentul de exerciţii. La capătul holului, o altă uşă 
dădea în camera de zi în formă de L. Latura lungă a L- 


ului era colţul în care Hollis asculta muzică şi se uita la 
televizor. Transformase latura mică a L.-ului într-un 
spaţiu pe care-l numea „camera amintirilor”, unde 
ţinea fotografii înrămate ale familiei lui, vechile trofee 
la karate şi un album cu articole despre luptele 
profesioniste la care participase în Brazilia. 

Hollis împinse uşa dinspre hol şi simţi un miros 
urit, care-i amintea de o cuşcă murdară dintr-un 
adăpost pentru animale. 

— Garvey? şopti el, aducîndu-şi brusc aminte de 
motan. 

— Unde naiba eşti? 

Înaintă prudent pe hol şi descoperi că podeaua 
era mînjită cu ceva. Sînge. Smocuri de blană. 
Nenorociţii ăia de Tabula îl găsiseră pe Garvey şi-l 
sfişiaseră. 

Mirosul deveni mai puternic cînd ajunse la uşa de 
la capătul holului. Rămase acolo un minut, cu gindul 
tot la Garvey. Apoi auzi un riset strident venind din 
camera de zi. Era oare vreun animal? Se miră. Tabula 
lăsaseră oare un cîine de pază în casă? 

Ridică puşca, întredeschise uşa şi intră în camera 
de zi. Lumina de-afară era filtrată de cearşafurile pe 
care le folosea ca perdele, dar Hollis putea vedea că un 
animal de talie mare stătea în colţul îndepărtat, lingă 
canapea. Cînd se apropie, fu surprins să constate că nu 
era un cîine, ci o hienă. Era lată în umeri, avea urechi 
scurte şi un maxilar mare, puternic. Cînd îl văzu pe 
Hollis, îşi dezveli colții într-un rînjet. 


O a doua hienă, cu blana pătată, ieşi din 
penumbra camerei amintirilor. Cele două animale îşi 
aruncară o privire, iar liderul - cel de lingă canapea - 
scoase un miîrîit din gîtlej. Încercînd să păstreze 
distanţa, Hollis se apropie de uşa din faţă care era 
încuiată. Auzi un fel de lătrat în spate - ca un ris 
nervos - şi se răsuci ca să vadă o altă hienă venind din 
hol. Al treilea animal stătuse ascuns pînă cînd Hollis 
intrase în camera de zi. 

Cele trei hiene începură să se mişte într-un 
triunghi cu el în centru. Le simţi mirosul de 
sălbăticiune, le auzi ghearele pe podeaua de lemn. 
Hollis respiră cu greutate. O senzaţie de frică intensă i 
se scurse prin corp. Liderul scoase un riset scurt şi-şi 
arătă din nou colții. 

— Du-te la naiba, zise Hollis şi trase cu puşca. 

Îl împuşcă întîi pe lider, se răsuci uşor şi trase o 
rafală spre hiena pătată de lingă colţul amintirilor. Al 
treilea animal sări prin aer în timp ce Hollis se aruncă 
într-o parte. simţi o durere ascuţită în partea de sus a 
braţului stîng cînd se lovi de podea. Hollis se rostogoli 
pe o parte şi văzu cum a treia hienă se răsucea să 
atace. Apăsă pe trăgaci şi gloanţele loviră animalul de 
aproape, muşcînd din pieptul hienei, pe care forţa 
impactului o izbi de perete. 

Cînd Hollis se ridică, îşi pipăi braţul şi dădu de 
sînge. Hiena probabil că-l sfişiase cu ghearele cînd 
făcuse saltul înainte. Acum animalul zăcea într-o rînă, 
scoţind un hiîrîit profund, în timp ce sîngele gilgiia 


dintr-o rană în piept. Hollis se uită la atacator, dar nu 
se apropie. Hiena se holbă la el cu ură în ochi. 

Măsuţa de cafea era răsturnată. O ocoli şi-l 
studie pe lider. Se vedeau găurile lăsate de gloanţe în 
pieptul şi în labele din faţă ale animalului. Avea 
colţurile gurii trase, ca şi cum ar fi rînjit. 

Hollis călcă într-o baltă de sînge, mînjind 
podeaua. Gloanţele trecuseră prin beregata hienei 
pătate şi aproape îi despărţiseră capul de trup. Hollis 
se aplecă şi văzu că părul galben cu negru al 
animalului acoperea o piele groasă aproape ca pielea 
tăbăcită de vită. Gheare ascuţite. Bot şi colţi puternici. 
Era o maşină de ucis perfectă - diferită de hienele mai 
mici, prudente, pe care le văzuse în emisiunile cu 
animale. Creatura asta era o denaturare, ceva crescut 
să vîneze fără teamă, silită să atace şi să ucidă. Maya îl 
avertizase că oamenii de ştiinţă Tabula învăţaseră cum 
să răstoarne legile geneticii. Care era cuvîntul pe care- 
l folosise ea? Lipituri. 

În cameră se schimbase ceva. Întoarse spatele 
animalului mort şi-şi dădu seama că nu mai auzea 
hîrîitul care venea de la a treia hienă. Hollis ridică 
puşca de asalt, apoi văzu o umbră mişcîndu-se în 
stînga. Se răsuci exact în clipa în care liderul se ridica 
pe picioare şi sărea spre el. 

Hollis trase dezlănţuit. Un glonţ îl atinse pe lider 
şi-l aruncă în spate. Continuă să apese pe trăgaci pînă 
cînd se goli cartuşiera cu treizeci de gloanţe. Întorcînd 
puşca, Hollis fugi şi începu să lovească animalul cu o 
furie isterică, zdrobind ţeasta şi fălcile animalului. 


Patul de lemn se crăpă, apoi se desprinse de cadrul 
armei. Rămase în penumbră, strîngînd devenită arma 
nefolositoare. 

Un zgrepţănat de gheare pe podea. La doi metri 
mai încolo, a treia hienă se ridica pe picioare. Deşi 
avea încă pieptul ud de sînge, se pregătea să atace. 
Hollis aruncă cu puşca în lipitură şi o luă la fugă pe 
hol. Închise uşa în urmă, dar hiena goni cu toată viteza 
şi-o sparse. 

Hollis ajunse în baie, închise uşa şi se propti cu 
trupul în placajul subţire, ţinînd clanţa cu mina. Se 
gîndi să iasă pe geam, apoi îşi dădu seama că uşa nu ar 
rezista mai mult de cîteva secunde. 

Lipitura se lovi de uşă cu putere. O întredeschise 
cîţiva centimetri, dar Hollis se împinse în picioare şi 
reuşi s-o trintească la loc. Găseşte o armă, se gîndi. 
Orice. Tabula împrăştiaseră prosoapele şi articolele de 
toaletă pe podea. Încă proptindu-se în uşă, îngenunche 
şi căută cu disperare prin acel talmeş-balmeş. Lipitura 
se lovi de uşă încă o dată, deschizînd-o. Hollis văzu 
colții creaturii şi-i auzi risetul de animal ieşit din minţi 
cînd împinse uşa la loc cu toată puterea sa. 

Pe podea zăcea un flacon de fixativ. Pe chiuvetă 
era o brichetă cu gaz. Le apucă pe amîndouă, se 
împletici înapoi spre geam, iar uşa se trînti de perete. 
În răgazul unei bătăi de inimă, se uită în ochii 
animalului şi văzu cît de intensă era dorinţa acestuia 
de a ucide. Era ca şi cum ar fi atins un cablu electric 
sub tensiune şi s-ar fi simţit şfichiuit de o putere 
răuvoitoare care îi cuprindea corpul. 


Hollis apăsă pe buton, împroşcînd-o pe hienă cu 
spray în ochi, apoi aprinse bricheta. Norul de fixativ 
luă foc şi un şuvoi de flăcări portocalii lovi animalul. 
Hiena scoase un urlet gilgiit ca un om cuprins de 
durere. Arzînd, o luă clătinîndu-se pe hol spre 
bucătărie. Hollis fugi în sala de fitness, luă o bară de 
oţel pentru haltere şi o luă pe urmele lipiturii pînă în 
bucătărie. Casa era plină de mirosul înţepător de carne 
şi blană piîrlită. 

Hollis rămase lingă uşă şi-şi ridică arma. Era 
gata să atace, dar lipitura continuă să urle şi să ardă şi 
să se tirască înainte pînă cînd se prăbuşi sub masă şi 
muri. 

Gabriel nu ştia de cît timp stătea în subteran. 
Poate de patru sau cinci zile. Poate mai mult. Se simţea 
detaşat de lumea exterioară şi de alternanţa zilnică a 
luminii solare şi a întunericului. 

Zidul pe care-l crease între starea de veghe şi vis 
începea să dispară. La Los Angeles, visele lui Gabriel 
erau derutante sau n-aveau sens. Acum păreau să 
alcătuiască un alt fel de realitate. Dacă adormea 
concentrindu-se asupra  tetragramatonului, putea 
rămîne conştient în timpul viselor şi se putea plimba în 
jurul lor ca un vizitator. Lumea viselor era intensă - 
aproape copleşitoare - aşa că marea parte a timpului 
se uita la picioare, aruncînd din cînd în cînd cîte o 
privire în sus ca să vadă noul mediu în care se afla. 

Într-un vis, Gabriel se plimba pe o plajă pustie, 
unde fiecare grăunte de nisip era o mică stea. Se oprea 
şi rămînea cu privirea aţintită asupra oceanului verde- 
albastru, ale cărui valuri se stingeau în tăcere la țărm. 
Odată se trezi într-un oraş pustiu cu statui asiriene cu 
barbă construite în zidurile înalte de cărămidă. În 
centrul oraşului se afla un parc cu şiruri de mesteceni, 
o fîntînă şi un strat de irişi albaştri. Fiecare floare, 


frunză şi fir de iarbă era perfect şi distinct: o creaţie 
ideală. 

Desprinzîndu-se dintr-una din aceste experienţe, 
găsi biscuiţi, conserve de ton şi bucăţi de fructe lăsate 
într-o ladă de plastic lîngă patul său. Mîncarea apărea 
aproape ca prin magie şi nu-şi dădea niciodată seama 
cum reuşea Sophia Briggs să intre în dormitor fără să 
facă nici un zgomot. Gabriel mînca pînă cînd se sătura, 
apoi părăsea dormitorul şi intra în tunelul principal. 
Dacă Sophia nu era prin preajmă, lua lampa cu gaz şi 
pleca să exploreze. 

Şerpii regali se fereau de obicei de becurile din 
tunelul principal, dar îi găsea întotdeauna în încăperile 
laterale. Uneori erau încolăciţi într-o masă ondulatorie 
de capete şi cozi şi corpuri care se tîrau. Adesea 
stăteau nemişcaţi pe podea, ca şi cum încă ar fi digerat 
un şobolan mare. Şerpii nu sîstiau niciodată la Gabriel 
şi nu făceau nici o mişcare amenințătoare, dar i se 
părea neliniştitor să se uite în ochii lor, limpezi şi 
precişi ca nişte mici giuvaeruri negre. 

Şerpii nu-i făceau nici un rău, dar buncărul în 
sine era periculos. Gabriel inspectă camera de 
comandă, generatorul electric şi antena radio 
abandonate. Generatorul era acoperit cu mucegai, care 
atîrna de oţel ca un covor verde, pufos. În camera de 
comandă, instrumentele de măsurare şi panourile 
fuseseră sfărimate şi prădate. Cabluri electrice atîrnau 
de tavan ca nişte rădăcini într-o grotă. 

Gabriel îşi aminti că văzuse o mică deschizătură 
într-unul din capacele de beton care acopereau un 


buncăr de lansare. Poate era posibil să se tirască afară 
din hruba asta şi să iasă la lumina zilei, dar zona 
rachetelor era cea mai periculoasă parte din complexul 
subteran. Odată Gabriel încercă să exploreze un 
buncăr de lansare. Se rătăci în coridoarele întunecoase 
şi aproape căzu printr-o gaură în podea. 

În apropiere de rezervoarele goale de 
combustibil ale generatorului electric, găsi un număr 
dintr-un ziar din Phoenix”, Arizona Republic, vechi de 
patruzeci şi doi de ani. Ziarul era îngălbenit şi casant 
pe margini, dar încă lizibil. Gabriel petrecu ore în şir 
pe patul pliant, citind articole de ştiri, anunţuri de la 
mica publicitate şi anunţuri pentru nunţi. Se prefăcu că 
era un vizitator de pe un alt tărîm şi ziarul era singura 
sa sursă de informaţii despre rasa umană. 

Civilizaţia care apărea în paginile ziarului 
Arizona Republic părea să fie una violentă şi crudă. 
Dar erau şi lucruri bune. Lui Gabriel îi făcu plăcere să 
citească un articol despre un cuplu din Phoenix care 
era căsătorit de cincizeci de ani. Tom Zimmerman era 
electrician, şi-i plăceau trenuleţele. Soţia sa, Elizabeth, 
fusese profesoară şi activa în biserica metodistă. Stînd 
pe pat, studie poza aniversară decolorată a celor doi. 
Zîmbeau la aparat şi aveau degetele împletite. Gabriel 
avusese relaţii cu diferite femei din Los Angeles, dar 
acele experienţe păreau să fie foarte îndepărtate. Poza 
familiei Zimmerman era dovada faptului că dragostea 
putea supravieţui în faţa furiei lumii. 


20 Capitala şi cel mai mare oraş din statul Arizona, în partea de 


centru-sud a statului, la nord-vest de Tucson. 


Ziarul vechi şi gindurile legate de Maya erau 
singurele diversiuni. De obicei, se plimba prin tunelul 
principal şi o întilnea pe Sophia Briggs. Cu un an în 
urmă ea numărase toţi şerpii din buncărul de rachete 
şi acum făcea un alt recensămînt ca să afle dacă 
populaţia crescuse. Ducînd cu ea un tub de vopsea 
netoxică spray, găsea un şarpe şi marca specimenul ca 
să vadă apoi că fusese numărat. Gabriel se obişnuise să 
vadă şerpi regali cu dungi portocalii fosforescente pe 
virful cozii. 


XXX 


Mergea printr-un coridor lung într-un vis, apoi 
deschise ochii şi se trezi stînd culcat pe patul pliant. 
După ce bău nişte apă şi mîncă o mînă de biscuiţi, ieşi 
din dormitor şi-o găsi pe Sophia în camera de comandă 
abandonată. Biologul se întoarse şi-i aruncă o privire 
pătrunzătoare,  cîntărindu-l. Gabriel se simțea 
întotdeauna ca un student nou la unul din cursurile ei 
de la facultate. 

— Cum ai dormit? îl întrebă. 

— Bine. 

— Ai găsit mîncarea pe care ţi-am lăsat-o? 

— Da. 

Sophia văzu un şarpe regal mişcîndu-se în 
penumbră. Repede, îi făcu o bandă cu spray-ul pe 
coadă, apoi înregistră specimenul la numărătoare cu 
ajutorul unui dispozitiv manual. 


— Şi ce se mai aude cu picătura aia minunată de 
apă? Ai despicat-o cu sabia? 

— Încă nu. 

— Ei bine, poate de data asta, Gabriel. Încearcă. 

lar el se întoarse la băltoaca de pe podea, cu 
privirea aţintită la tavan şi blestemînd toate cele 
nouăzeci şi nouă de căi. Picătura de apă era prea mică 
şi prea rapidă. Lama săbiei era prea îngustă. Asta într- 
adevăr era o sarcină imposibilă. 

La început, încercase să se concentreze asupra 
faptului în sine, uitîindu-se intens la picătura care se 
forma, încordîndu-şi muşchii şi apucînd sabia ca un 
jucător de baseball care aşteaptă o minge aruncată în 
cea mai mare viteză. Din nefericire, ceea ce se întîmpla 
nu avea nimic regulat. Uneori treceau douăzeci de 
minute fără ca picătura să cadă. Alteori cădeau două 
picături în interval de zece secunde. Gabriel flutură 
sabia şi rată. Trase o înjurătură printre dinţi, apoi 
încercă din nou. Inima sa era atît de plină de miînie, 
încît îi trecu prin cap să fugă din buncăr şi să se 
întoarcă pe jos la San Lucas. Nu era prinţul rătăcit din 
poveştile mamei sale, ci doar un tînăr nesăbuit care 
primea ordine de la o bătrînă pe jumătate nebună. 

Gabriel presimţea că şi ziua de azi îi va aduce 
doar noi eşecuri. Dar stînd în picioare singur cu sabia 
timp de cîteva ore, treptat-treptat uită de sine însuşi şi 
de problemele sale. Deşi arma era încă în miinile lui, 
nu simţea că o ţine în mod conştient. Sabia era pur şi 
simplu o prelungire a minţii sale. 


Picătura de apă căzu, dar de data asta păru să 
cadă cu încetinitorul. Cînd flutură sabia, era la un pas 
distanţă de propria experienţă, privind cum lama 
atinge picătura de apă şi-o taie în două. Timpul se opri 
în acea clipă şi văzu totul limpede - sabia, mîinile sale 
şi cele două jumătăţi ale picăturii de apă sărind în 
direcţii opuse. 

Apoi timpul începu din nou să se scurgă, iar 
senzaţia dispăru. Trecuseră doar cîteva secunde, dar 
păruse o frîntură de eternitate. Gabriel se-ntoarse şi 
alergă pe coridor. 

— Sophia! strigă. 

— Sophia! 

Vocea sa fu reverberată de pereţii din beton. 

Ea încă se mai afla în camera de comandă, notind 
în carnetul său legat în piele. 

— S-a întîmplat ceva? 

Gabriel se bilbiîi ca şi cum limba nu-l mai asculta. 

— Am - am tăiat picătura cu sabia de jad. 

— Bine. Foarte bine. 

Închise carnetul. 

— Faci progrese. 

— A mai fost ceva, dar e greu de explicat. Am 
simţit că timpul şi-a încetinit scurgerea cît s-a întîmplat 
asta. 

— Ai văzut aşa ceva? 

Gabriel lăsă privirea în pămînt. 

— Ştiu că sună nebunesc. 

— Nimeni nu poate opri timpul, spuse Sophia. 
Dar oamenii îşi pot concentra simţurile mult dincolo de 


limitele normale. Poate părea ca şi cum lumea îşi 
încetineşte mersul, dar totul se petrece doar în mintea 
ta. Percepţiile tale s-au accelerat. Din cînd în cînd, 
marii atleți pot face asta. O minge este aruncată sau 
zboară prin aer, şi ei pot s-o vadă cu precizie. Uneori 
muzicienii pot auzi fiecare instrument în parte dintr-o 
orchestră simfonică în acelaşi moment. Lucrul ăsta li 
se poate întîmpla chiar oamenilor obişnuiţi care 
meditează sau se roagă. 

— Li se întîmplă şi Călătorilor? 

— Călătorii sînt diferiţi de noi ceilalţi, deoarece 
pot învăţa cum să-şi controleze acest fel de percepții 
intensificate. Le dă puterea de a vedea lumea cu o 
imensă claritate. 

Sophia studie faţa lui Gabriel ca şi cum în ochii 
lui putea găsi un răspuns. 

— Poţi face asta, Gabriel? Poţi declanşa un 
comutator în mintea ta şi poţi face lumea să pară că-şi 
încetineşte mersul şi că se opreşte pentru o vreme? 

— Nu. Totul s-a petrecut pur şi simplu. 

Ea dădu din cap. 

— Atunci trebuie să muncim în continuare. 

Sophia îşi ridică lampa cu gaz şi se îndreptă spre 
ieşirea din cameră. 

— Hai să încercăm cea de-a şaptesprezecea cale 
ca să-ţi ajutăm simţul echilibrului şi al mişcării. Cînd 
corpul unui Călător se mişcă încet, lucrul ăsta ajută 
Lumina să se elibereze. 

Cîteva minute mai tîrziu stăteau în picioare pe o 
margine care era construită la jumătatea buncărului 


înalt de optsprezece metri care adăpostise odinioară 
antena radio a bazei. O grindă de oţel lată de 
aproximativ şapte centimetri traversa buncărul pe 
întreaga lungime a acestuia. Sophia înălţă lampa şi-i 
arătă lui Gabriel că aceasta era la nouă metri deasupra 
unei grămezi de maşinării abandonate. 

— Pe grindă se află o monedă, cam pe la 
jumătatea ei. Du-te şi ia-o. 

— Dacă am să cad, o să-mi rup picioarele. 

Sophia nu păru îngrijorată. 

— Da, ţi-ai putea rupe picioarele. Dar cred că mai 
degrabă ţi-ai fractura ambele glezne. Desigur, dac-ai 
cădea în cap, probabil ai muri. 

Lăsă lampa în jos şi dădu din cap. 

— Haide. 

Gabriel inspiră adînc şi începu să meargă lateral 
pe grindă, astfel încît greutatea sa să se lase pe 
curbura tălpii. Cu grijă, începu să se îndepărteze încet 
de margine. 

— Nu e corect, zise Sophia. Păşeşte cu degetele 
de la picioare îndreptate înainte. 

— E mai sigur aşa. 

— Nu, nu e. Trebuie să-ţi ţii braţele desfăcute în 
unghi drept faţă de grindă. Concentrează-te asupra 
respirației, nu asupra fricii. 

Gabriel întoarse capul să-i spună ceva Sophiei şi- 
şi pierdu echilibrul. Se clătină înainte şi înapoi o clipă, 
apoi se ghemui şi apucă grinda cu ambele miîini. Fu din 
nou pe punctul de a cădea, pînă cînd azvirli picioarele 


în afară şi încălecă pe grindă. Îi luă două minute să se 
întoarcă pe margine. 

— A fost jalnic, Gabriel. Încearcă din nou. 

— Nu. 

— Dacă vrei să fii Călător ... 

— Nu vreau să mor! Încetează să-mi mai ceri 
lucruri pe care tu însăţi nu le poţi face. 

Sophia puse lampa jos pe margine. Păşind pe 
grindă ca un acrobat obişnuit cu mersul pe sîrmă, se 
mişcă repede pînă la jumătatea grinzii, se aplecă şi 
ridică moneda. Bătrina sări jos de la o înălţime de 
cîţiva metri, se răsuci în aer complet şi ateriză într-un 
picior. lute, reveni pe margine şi aruncă moneda în 
direcţia lui Gabriel. 

— Odihneşte-te, Gabriel. Ai fost treaz mai mult 
timp decît crezi. 

Luă lampa de jos şi se îndreptă înapoi spre 
tunelul principal. 

— Cînd am să cobor din nou, o să încercăm cea 
de-a douăzeci şi şaptea cale. Asta este destul de veche, 
concepută în secolul al doisprezecelea de o călugăriţă 
germană pe nume Hildegard von Bingen. 

Furios, Gabriel aruncă moneda cît colo şi se luă 
după ea. 

— Cît de mult am stat sub pămînt? 

— Nu-ţi face griji în privinţa asta. 

— Nu-mi fac griji. Vreau doar să ştiu. De cît timp 
sînt aici şi cîte zile mi-au mai rămas? 

— Du-te la culcare. Şi nu uita să visezi. 

Gabriel se gîndi să plece, apoi hotări să n-o facă. 
Dacă pleca mai devreme, va trebui să explice decizia sa 
Mayei. Dacă mai rămînea cîteva zile şi dădea greş, 
nimănui nu-i va păsa ce se întîmpla cu el. 

Somnul. Un alt vis. Cînd Gabriel îşi înălţă 
privirea, stătea în curtea unei clădiri mari din 
cărămidă. Părea să fie un fel de mănăstire sau şcoală, 
dar nu era nimeni acolo. Pe pardoseală era împrăştiate 
bucăţi de hîrtie, iar vîntul le spulbera în aer. 

Gabriel se întoarse, păşi printr-o uşă deschisă şi 
intră într-un coridor lung cu ferestre sparte pe partea 
dreaptă. Nu se vedeau cadavre sau pete de sînge, dar 
ştiu imediat că aici se dăduse o luptă. Vîntul sufla prin 
tocurile de geam goale. O foaie de caiet de dictando 
zburătăcea de acolo pînă acolo pe podea. Merse pînă la 
capătul coridorului, dădu colţul şi văzu o femeie cu 
părul negru care stătea pe podea şi ţinea un bărbat în 
poală. Cînd se apropie, văzu că era propriul său corp. 
Avea ochii închişi şi nu părea să respire. 

Femeia privi în sus şi-şi dădu părul lung de pe 
faţă. Era Maya. Avea hainele acoperite de sînge, iar 
sabia sa ruptă zăcea pe podea, lîngă piciorul ei. Îi ţinea 
trupul strîns, legănîndu-se înainte şi înapoi. Dar cel 
mai înspăimîntător lucru era faptul că Arlechinul 
plîngea. 

Gabriel se gîndi trezi într-un întuneric atit de 
profund că-i fu greu să-şi dea seama dacă era mort sau 
viu. 

— Hei! strigă, şi sunetul vocii sale se reverberă 
de pereţii de beton ai încăperii. 

Se întimplase ceva cu cablul electric sau cu 
generatorul de curent. Toate becurile se stinseseră, iar 
el era prizonierul întunericului. Încercînd să nu intre în 
panică, pipăi cu mîna sub pat şi găsi lampa şi o cutie 
de chibrituri. Flacăra chibritului îl făcu să tresară cu 
strălucirea sa bruscă. Aprinse fitilul şi încăperea se 
umplu de lumină. 

În timp ce regla sticla lămpii, auzi un hîrşiit 
aspru. Gabriel se întoarse puţin spre stinga exact cînd 
şarpele cu clopoței se ridicase, ajungind la mai puţin 
de un metru de piciorul lui. Într-un fel sau altul, 
năpîrca intrase în buncăr şi fusese atrasă de căldura 
corpului lui Gabriel. Coada şarpelui vibra repede, iar 
acesta îşi dădu capul pe spate, gata să atace. 

Brusc, un şarpe regal enorm ieşi din penumbră 
ca o linie dreaptă, neagră, şi-l muşcă pe şarpele cu 
clopoței chiar de ceafă. Cei doi şerpi căzură împreună 
pe podeaua de beton, iar şarpele regal îşi încolăci 
trupul în jurul prăzii sale. 

Gabriel apucă lampa şi ieşi din încăpere 
împleticindu-se. Luminile erau stinse pe toată lungimea 
tunelului principal, şi-i luară cinci minute ca să 
găsească scara de urgenţă care ducea la suprafaţă. 
Bocancii săi făceau un zgomot surd în timp ce urca 


scările spre trapă. Ajunse la palier, împinse tare şi-şi 
dădu seama că era încuiat înăuntru. 

— Sophia! strigă. 

— Sophia! 

Dar nu răspunse nimeni. Gabriel se întoarse în 
tunelul principal şi rămase lîngă şirul de becuri stinse. 
Eşuase în toate încercările sale de a deveni Călător. 
Părea fără sens să continue. Dacă Sophia avea să ţină 
trapa încuiată, atunci va trebui să intre în buncărele de 
lansare şi să găsească o altă cale de ieşire. 

Gabriel se grăbi spre partea de nord a tunelului 
principal şi intră în labirintul de coridoare. Buncărele 
erau concepute să devieze explozia de flăcări din 
momentul lansării rachetelor, iar el tot dădea peste 
puțuri de ventilaţie care nu duceau nicăieri. În cele din 
urmă se opri din mers şi rămase cu privirea pironită 
asupra lămpii din mîna sa. Odată la cîteva secunde, 
flacăra tremura ca şi cum ar fi fost atinsă de o uşoară 
adiere. Înaintă încet în acea direcţie pînă cînd simţi un 
curent de aer rece în tunel. Strecurîndu-se printre o 
uşă grea de oţel şi un toc de uşă îndoit, se găsi pe o 
platformă care ieşea în afară din peretele buncărului 
de lansare din centru. 

Buncărul era o grotă verticală de mari 
dimensiuni, cu pereţi de beton. Cu ani în urmă, 
guvernul luase de acolo armele îndreptate în direcţia 
Uniunii Sovietice, dar mai putea vedea conturul 
întunecat al unei platforme de rachete aflate cam la o 
sută de metri sub el. Un şir de scări descria o spirală în 
jurul buncărului, de la bază pînă la deschizătură. Şi da, 


asta era - o săgeată de lumină a zilei străpungind 
printr-o gaură din acoperişul buncărului. 

Ceva îl împroşcă pe obraz. Apa subterană se 
infiltra prin crăpăturile din peretele de beton. Cu 
lampa într-o mînă, Gabriel începu să urce scara spre 
lumină. Treptele se cutremurau de fiecare dată cînd 
făcea un pas. Cincizeci de ani de apă făcuseră să 
ruginească bolţurile de oţel care ţintuiau structura de 
perete. 

S-o iau mai încet, îşi zise. Trebuie să fiu cu 
băgare de seamă. Dar scările începură să tremure ca o 
fiinţă vie. Deodată, un bolţ se smulse din perete şi căzu 
prin aer în întunericul de dedesubt. Gabriel se opri şi 
ascultă cum bolţul ricoşează de pe platformă. Apoi, cu 
zgomotul unor gloanţe ţişnind dintr-o mitralieră, un şir 
de bolţuri se smulse din beton, şi scările începură să se 
desprindă de perete. 

Dădu drumul lămpii şi se prinse cu ambele miîini 
de balustradă, în timp ce partea de sus a scării cădea 
spre el. Greutatea structurii care se prăbuşea smulse şi 
mai multe bolţuri, apoi Gabriel se trezi căzînd în 
exterior, numai ca să se trîntească din nou de beton, 
cam la şase metri dedesubtul proeminenţei de la 
intrare. Numai una din scoabele de sprijin mai susţinea 
încă balustrada. 

Gabriel atîrnă o clipă de balustradă, copleşit de 
frică. Buncărul se căsca sub el ca o prăpastie, ca o 
poartă spre o întunecime fără sfîrşit. Începu încet să se 
caţere pe şină, apoi auzi un vijiit în urechi. Ceva era în 
neregulă cu partea dreaptă a corpului său. părea 


paralizată. În timp ce încerca să se ţină, văzu fantoma 
unei miîini alcătuită din mici puncte de lumină ţişnindu- 
i din trup, în vreme ce braţul său drept îi căzu imobil 
pe lingă corp. Se ţinea cu o mînă, dar tot ce putea face 
era să se uite la lumină. 

— Ţine-te! îi strigă Sophia. Sînt chiar deasupra 
ta! 

Sunetul vocii Găsitorului Căii făcu mîna-fantomă 
să dispară. Gabriel nu putea vedea unde era Sophia, 
dar o frînghie de nailon înnodată căzu şi se izbi de 
peretele de beton. Abia reuşi să se întindă şi să apuce 
fringhia că scoaba de sprijin se smulse din beton. 
Balustrada căzu pe lingă el, zdrobindu-se de rampa de 
lansare. 

Gabriel se trase în sus pînă pe margine, apoi 
zăcu acolo o vreme, gifiind. Sophia era aplecată 
deasupra lui, ţinînd lampa ei în mînă. 

— Eşti bine? 

— Nu. 

— Eram la suprafaţă cînd a făcut scurt-circuit 
generatorul. L-am făcut să funcţioneze din nou şi-am 
coborit imediat. 

— M-ai - m-ai încuiat înăuntru. 

— Aşa e. Mai trebuia să treacă doar o zi. 

Gabriel se ridică şi o luă înapoi pe coridor. 
Sophia îl urmă. 

— Am văzut ce s-a întîmplat, Gabriel. 

— Mda. Era să mor. 


— Nu despre asta vorbesc. Braţul tău drept a 
rămas fără vlagă cîteva secunde. N-am putu s-o văd, 
dar ştiu că Lumina a ieşit din trupul tău. 

— Nu sînt sigur dacă e zi sau noapte, dacă visez 
sau sînt treaz. 

— Eşti un Călător ca şi tatăl tău. Nu-ţi dai 
seama? 

— Las-o baltă. Nu-mi place deloc toată povestea 
asta. Nu vreau decît să am o viaţă normală. 

Fără vreun alt cuvînt, Sophia făcu repede un pas 
spre Gabriel. Se întinse, îl apucă din spate de curea, şi- 
l smuci cu putere. Gabriel simţi că ceva se sfişia, se 
rupea înăuntrul lui. Şi apoi simţi Lumina ţişnind afară 
din cuşca sa şi plutind tot mai sus, în timp ce trupuli 
se prăbuşea cu faţa în jos pe podea. Era îngrozit, 
dorindu-şi cu disperare să se întoarcă la ceea ce-i era 
cunoscut. 

Gabriel îşi privi mîinile şi văzu că se 
transformaseră în sute de puncte de lumină, fiecare 
limpede şi scînteietor ca o stea. În timp ce Sophia 
îngenunchea lîngă corpul abandonat, Călătorul pluti în 
sus, trecînd prin tavanul de beton. 

Stelele părură să se apropie mai mult, în timp ce 
devenea un punct concentrat de energie. Era un întreg 
ocean într-o picătură de apă, un munte înghesuit într- 
un grăunte de nisip. Şi apoi particulele care conţineau 
energia sa, adevărata sa conştiinţă, intrară într-un fel 
de canal sau culoar care-l propulsă înainte. 

Clipa asta se poate să fi durat o mie de ani sau 
doar cît o singură bătaie de inimă; nu mai avea 


conştiinţa timpului. Tot ce ştia era că se mişca foarte 
repede, gonind prin întuneric, urmînd conturul curbat 
al unui spaţiu înconjurător. Şi apoi mişcarea încetă şi 
avu loc o transformare. O singură suflare, mai 
esenţială şi mai pătrunzătoare decît plămînii şi 
oxigenul, îi umplu fiinţa. 

Du-te. Găseşte calea. 

Gabriel deschise ochii şi se trezi căzînd prin cerul 
albastru. Privi în jos şi dintr-o parte în alta, dar nu văzu 
nimic. Dedesubt nu era pămînt. Nici un loc de aterizare 
şi nici o destinaţie finală. Aceasta era bariera aerului. 
Îşi dădu seama că ştiuse întotdeauna de existenţa ei. 
Atîrnat de o paraşută, încercase să recreeze această 
senzaţie în propria sa lume. 

Dar acum se eliberase de avionul din care făcea 
săriturile şi de coborirea inevitabilă înapoi pe pămînt. 
Gabriel închise ochii o vreme, controlîndu-şi mişcarea 
prin aer. Caută calea de trecere. Asta-i spusese Sophia. 
Exista o cale de trecere care te ducea dincolo de toate 
cele patru bariere, pe celelalte tărimuri. Aplecîndu-se 
spre dreapta, începu să descrie spirale în jos asemenea 
unui şoim care-şi caută prada. 

Trecu ceva timp, apoi văzu la distanţă o linie 
neagră subţire, ca o umbră plutind în spaţiu. Gabriel 
întinse braţele, se smulse din cercul strimt şi căzu 
repede la stînga, urmînd o diagonală precisă. Umbra 
crescu, devenind o formă ovală, iar el plană în centrul 
său întunecat. 

Simţi încă o dată comprimarea luminii, mişcarea 
înainte şi suflarea dătătoare de viaţă. Deschizînd ochii, 
se trezi stînd în mijlocul unui deşert, cu pămîntul roşu 
plin de crăpături mari, ca şi cum ar fi încercat să 
respire. Gabriel se întoarse prin urmare un călcii, 
scrutind acest nou mediu. Cerul de deasupra sa era 
albastru ca un safir. Deşi soarele dispăruse, lumina 
strălucea în fiecare parte a orizontului. Nici o stîncă, 
nici o plantă. Nici o vale, nici un munte. Era prizonierul 
barierei de pămînt, singurul lucru vertical într-o lume 
plană. 

Gabriel începu să meargă. Cînd se opri şi privi în 
jur, perspectiva nu se schimbase. Îngenunchind, atinse 
tărîna roşie cu degetele. Îi trebuia un al doilea punct 
de reper în peisaj, ceva care să-i confirme propria 
existenţă. Lovi cu piciorul şi zgirie cu unghiile pe 
pămînt pînă cînd adună o grămadă de ţărină cam de 
douăzeci şi cinci centimetri înălţime. 

Ca un copil care trîntise pe jos o ceaşcă şi cu asta 
schimbase lumea, dădu ocol grămezii de cîteva ori 
numai ca să se asigure că era tot acolo. Încă o dată, 
începu să meargă, numărîindu-şi paşii. Cincizeci. 
Optzeci. O sută. Dar cînd se uită peste umăr, moviliţa 
dispăruse. 

Gabriel simţi un val de panică în inimă. Se aşeză, 
închise ochii şi se odihni, apoi se ridică din nou şi 
reîncepu să meargă. În timp ce se uita după calea de 
trecere, începu să se simtă fără speranţă şi pierdut. O 
vreme, scormoni pămîntul cu virful bocancului. Fărime 


de ţărină zburau în aer, cădeau şi erau absorbite 
instantaneu de această nouă realitate. 

Privi peste umăr şi văzu un petic de întuneric în 
spatele său. Era propria sa umbră, urmîndu-l în 
această călătorie fără ţintă, dar imaginea avea o 
profunzime şi o claritate neobişnuită, ca şi cum cineva 
ar fi săpat în pămînt. Oare asta era calea de scăpare 
de-acolo? Să fi fost întotdeauna acolo? Închizînd ochii, 
se lăsă să cadă pe spate şi fu tras în jos în calea de 
trecere. 

Respiră, îşi spuse. Respiră încă o dată. Şi se trezi 
în genunchi pe o stradă nepavată care trecea prin 
mijlocul unui oraş. Gabriel se ridică prudent, 
aşteptindu-se ca pămîntul să se prăbuşească, iar el să 
cadă în aer, apă sau în lumea goală a deşertului. Dădu 
din picioare pe stradă, ca un om apucat de furie, dar 
această nouă realitate rămase acolo, refuzind să se 
evapore. 

Oraşul îi amintea de un avanpost de la frontieră 
dintr-un film western de modă veche, genul de loc în 
care găseşti cowboy, şerifi şi dansatoare. Clădirile 
aveau cîte unul sau două etaje, fiind construite din 
scînduri şi şindrilă. De ambele părţi ale străzii se aflau 
trotuare de lemn, ca şi cum constructorii voiseră să 
împiedice noroiul să mînjească pragurile. Dar nu era 
pic de noroi sau ploaie sau apă de vreun fel. Cei cîţiva 


copaci de pe stradă păreau morţi; frunzele lor erau 
uscate şi maronii. 

Gabriel trase sabia de jad şi o ţinu strîns în timp 
ce înainta pe trotuarul de lemn. Încercă o uşă - 
neîncuiată - şi păşi într-o frizerie alcătuită dintr-o 
singură cameră, în care se aflau trei scaune. De pereţi 
atîrnau oglinzi, iar Gabriel îşi privi lung propria faţă şi 
sabia din mînă. Arăta înspăimîntat, ca un om care se 
aştepta să fie atacat în orice moment. Părăseşte locul 
ăsta. Grăbeşte-te. Şi reveni pe trotuar, sub cerul fără 
nori şi sub copacii fără viaţă. 

Toate uşile erau descuiate, iar el începu să 
cerceteze fiecare clădire. Pantofii lui făceau un zgomot 
cavernos pe trotuarul de lemn. Descoperi o prăvălie de 
ţesături plină cu suluri de materiale. Deasupra era un 
apartament. Avea o chiuvetă cu pompă manuală şi o 
plită de fontă. Fuseseră puse farfurii şi căni pentru trei 
oameni, dar rafturile şi răcitorul erau goale. Într-o altă 
clădire, găsi prăvălia unui dogar cu butoaie în diferite 
stadii de finalizare. 

Oraşul avea doar două străzi, iar acestea se 
intersectau într-un scuar central cu bănci şi un obelisc 
din piatră. Nu era nici o inscripţie pe acest monument 
comemorativ, ci doar o serie de simboluri geometrice 
care includeau un cerc, un triunghi şi o pentagramă. 
Gabriel continuă să meargă pe stradă pînă cînd oraşul 
dispăru şi ajunse la o barieră de copaci morţi şi tufişuri 
de mărăciniş. Rămase cîtva timp să caute o cărare, 
apoi renunţă şi se întoarse în scuar. 

— Hei! strigă. E cineva aici? 


Dar nimeni nu-i răspunse. Acum sabia îl făcea să 
se simtă ca un laş, aşa că o puse la loc în teacă. 

O clădire de lîngă scuar avea un acoperiş rotund, 
în formă de cupolă, iar uşa de la intrare era făcută 
dintr-un lemn închis la culoare, masiv, şi avea balamale 
de fier. Gabriel intră şi se trezi într-o biserică cu şiruri 
de bănci şi ferestre cu vitralii, cu modele geometrice 
complexe. În partea din faţă era un altar de lemn. 

Locuitorii absenţi ai oraşului decoraseră altarul 
cu trandafiri care erau uscați şi păliţi, lăsînd numai să 
se bănuiască o vagă urmă din culoarea lor de 
odinioară. O lumînare neagră ardea în mijlocul acestei 
ofrande uscate. Flacăra strălucitoare pilpiia în toate 
părţile. În afară de el, era singurul lucru viu şi care se 
mişca din întregul oraş. 

Păşi spre altar şi respiră adînc, de parcă ar fi 
oftat. Lumînarea neagră căzu din sfeşnicul de alamă şi 
flacăra atinse petalele şi frunzele uscate. Un trandafir 
se aprinse şi o văpaie portocalie se prelinse în jos pe 
tulpină şi ajunse la o altă floare. Gabriel începu să se 
uite prin încăpere după o sticlă cu apă sau o găleată cu 
nisip, orice-ar fi putut stinge flacăra. Dar nimic. Cînd 
se întoarse, şi altarul era în flăcări. Limbile de foc se 
încolăceau în jurul stilpilor şi atingeau marginile 
ornamentaţiei cu volute. 

Gabriel ieşi afară în fugă şi rămase în mijlocul 
străzii. Avea gura deschisă, dar rămase tăcut. Unde-ar 
fi putut să se ascundă? Oare exista vreun loc unde să 
se poată adăposti? Încercînd să-şi domine teama, o luă 
la fug pe strada care trecea pe lingă frizerie şi pe lingă 


prăvălia de ţesături. Cînd ajunse la marginea oraşului, 
se opri şi privi spre pădure. Toţi copacii era cuprinşi de 
flăcări, iar fumul se ridica spre cer ca un perete 
cenuşiu, enorm. 

O fărimă de cenuşă îl atinse pe obraz şi o 
îndepărtă cu mîna. Gabriel ştia că nu există nici o cale 
de scăpare, dar alergă înapoi la biserică. Pe lîngă uşa 
grea se prelingea fumul. Geamurile cu vitralii 
străluceau dinăuntru. În timp ce privea, în vitraliul 
central apăru o fisură care se lărgi, ca o rană crestată 
pe pielea cuiva. Aerul pătrunse în clădire şi geamul 
explodă, împroşcînd strada cu o ploaie de cioburi de 
sticlă. Pe lîngă cadrul în care fusese geamul ieşiră 
flăcări, şi fumul negru atinse în părţi cupola albă. 

Se repezi să fugă spre cealaltă parte a oraşului şi 
văzu un pin arzînd cum explodează în flăcări. Întoarce- 
te, îşi spuse. Fugi. Dar acum toate clădirile ardeau. 
Căldura intensă stîrni un suflu care făcea fragmentele 
de cenuşă să se rotească în virtejuri ca frunzele de 
toamnă în timpul furtunii. 

Undeva în toată distrugerea asta era o cale de 
scăpare, coridorul întunecat care urma să-l ducă înapoi 
în lumea oamenilor. Dar focul distrugea toate umbrele, 
iar fumul care se înălța prefăcea ziua în noapte. E prea 
fierbinte, îşi spuse. Nu pot respira. Întorcîndu-se în 
piaţă, îngenunche lîngă obeliscul de piatră. Băncile din 
parc şi buruienile uscate ardeau. Totul era atins de 
văpaie. Gabriel îşi acoperi capul cu braţele şi se 
ghemui. Focul îl înconjură şi-i trecu prin piele. 

Şi apoi trecu. Cînd Gabriel deschise ochii, văzu 
că era înconjurat de ruinele arse ale oraşului şi pădurii. 
Bucăţi mari de lemn încă mai ardeau şi dîre de fum se 
ridicau spre cerul negru-cenuşiu. 

Gabriel părăsi piaţa şi o luă încet pe stradă. 
Biserica, prăvălia dogarului şi prăvălia de ţesături cu 
apartamentul de la etaj fuseseră distruse. O clipă mai 
tîrziu, ajunse la marginea oraşului şi la ceea ce mai 
rămăsese din pădure. Unii copaci se prăbuşiseră la 
pămînt, dar cîţiva încă mai stăteau în picioare ca nişte 
siluete-stilpi negre cu braţe răsucite. 

O luă pe urma propriilor paşi pe străzile 
acoperite de cenuşă şi văzu că în mijlocul distrugerii 
un stilp de lemn al unei marchize încă mai stătea în 
picioare. Atinse stilpul, lăsîndu-şi mîna să alunece în 
jos pe suprafaţa netedă. Era oare posibil? Cum de 
scăpase neatins? Zăbovi lingă stilp, încercînd să-i 
pătrundă înţelesul, şi văzu un perete cu tencuială albă 
în picioare, cam la şase metri de el. Peretele nu 
existase cu cîteva minute în urmă - sau poate era el 
prea năucit ca să-l observe. Continuă să meargă şi găsi 
un scaun de frizer în mijlocul cenuşii. Acest obiect era 
complet real. Îl putea atinge, putea simţi pielea verde 
şi braţele de lemn. 

Îşi dădu seama că oraşul urma să reapară în 
exact aceeaşi formă. Va redeveni întreg, numai ca să 
ardă din nou - procesul repetîndu-se la infinit. Aceasta 
era damnarea barierei focului. Dacă nu putea găsi 


calea de trecere, va rămîne prins în acest ciclu nesfîrşit 
de renaştere şi nimicire. 

În loc să caute o umbră, se întoarse în scuar şi se 
sprijini de obelisc. Sub ochii lui apăru o uşă de intrare, 
apoi o parte dintr-un trotuar de lemn. Oraşul începu să 
se formeze şi să se impună din nou ca realitate, 
crescînd aidoma unei creaturi vii. Fumul dispăru, iar 
cerul era din nou albastru. Totul era schimbat şi în 
acelaşi timp la fel, în timp ce firele de cenuşă se topeau 
la soare ca nişte fulgi de zăpadă murdară. 

În cele din urmă procesul se încheie. Îl înconjura 
un oraş cu încăperi goale şi copaci morţi. Abia atunci 
reîncepu să gîndească cu o anumită claritate. Dă uitării 
sinuozităţile filosofiei. Nu sînt decît două stări de a fi: 
echilibru şi mişcare. Tabula adulau idealul de control 
politic şi social, iluzia că totul trebuie să rămînă la fel. 
Dar asta era vidul rece al spaţiului, nu energia Luminii. 

Gabriel îşi părăsi refugiul şi începu să caute o 
umbră. Ca un detectiv care încearcă să descopere un 
indiciu, întră în fiecare clădire şi deschise cămările şi 
dulapurile goale. Se uită sub paturi şi încercă să 
privească fiecare obiect dintr-un unghi diferit. Poate va 
reuşi să vadă calea de trecere dacă stătea în poziţia 
corectă. 

Cînd reveni în stradă, aerul părea uşor mai cald. 
Oraşul era nou şi întreg, dar acumula puteri pentru 
următoarea explozie de flăcări. Începu să se înfurie 
gîndindu-se la inevitabilitatea ciclului. De ce nu putea 
să oprească ceea ce urma să se întîmple? Începu să 
fluiere un colind de Crăciun, bucurîndu-se de zgomotul 


slab din mijlocul tăcerii. Întorcîndu-se la biserică, 
crăpă uşa şi înaintă către altarul de lemn. 

Lumînarea reapăruse la locul ei ca şi cum nimic 
nu se petrecuse vreodată, şi ardea cu o flacără 
strălucitoare în sfeşnicul său de alamă. Gabriel îşi 
umezi cu salivă degetul mare şi arătătorul, apoi întinse 
mîna să stingă lumînarea. În clipa în care o atinse, 
flacăra se desprinse de muc şi începu să filfiie în jurul 
capului lui ca un fluture galben strălucitor. Poposi pe o 
tulpină de trandafir şi firul uscat ca iasca începu să 
ardă. Gabriel încercă să strivească focul cu palma, dar 
scăpară cîteva scîntei, care săriră pe restul altarului. 

În loc să fugă de foc, se aşeză pe o bancă 
centrală şi privi distrugerea răspîndindu-se prin 
încăpere. Ar putea oare muri în locul ăsta? Dacă trupul 
îi era nimicit, ar fi reapărut precum altarul şi scaunul 
de frizer? Începu să simtă o căldură intensă, dar 
încercă să nege noua realitate. Poate că toate astea 
erau un vis, o altă construcţie a minţii lui. 

Fumul se ridicase pînă la tavan, iar acum începea 
să se lase în jos, tras spre uşa pe jumătate deschisă. 
Cînd Gabriel se ridică şi începu să se îndrepte spre 
ieşire, altarul se transformă într-un stilp de foc. Fumul 
îi intră în plămîni. Începu să tuşească, apoi aruncă o 
privire în stînga şi văzu cum se ivea o umbră într-una 
din ferestrele cu vitralii. Umbra era neagră şi adîncă; 
plutea înainte şi înapoi ca o frîntură tremurătoare de 
noapte. Gabriel apucă o bancă şi-o tîrî pînă la perete. 
Se urcă în picioare pe ea şi se trase pe marginea 
îngustă a ambrazurii ferestrei. 


Trăgind sabia, despică umbra şi mîna sa dreaptă 
dispăru în întunecime. Sari, îşi spuse. Salvează-te. 
Începu să cadă prin pasajul de întuneric, tras în spaţiu. 
Numai în ultimul moment privi înapoi şi-l văzu pe 
Michael stînd în pragul bisericii. 


45 


Cu motocicleta lui Gabriel ascunsă în spatele 
furgonetei, Maya se îndreptă spre nord, către Las 
Vegas. Văzu zeci de semne pe marginea drumului care 
făceau reclamă la cazinouri, apoi la orizont ţişni un 
mănunchi de turnuri strălucitoare. După ce trecu de 
cîteva moteluri din afara oraşului, se cază la Frontier 
Lodge - zece camere separate concepute să arate ca 
nişte cabane de buşteni. Cabina de duş avea pete verzi 
de la robinetele care curgeau, iar salteaua era cu 
cocoloaşe, dar îşi puse sabia alături şi dormi timp de 
douăsprezece ore. 

Maya ştia că în cazinouri sînt camere de 
supraveghere, şi că o parte din ele ar putea fi 
conectate la calculatoarele Tabula. Cînd se trezi, 
scoase o seringă şi-şi injectă în buze şi în pielea de sub 
ochi medicamente de modificare a înfăţişării. Acestea o 
făcură să arate supraponderală şi depravată, ca o 
femeie care avea probleme cu băutura. 

Merse cu maşina la un centru comercial şi 
cumpără haine ieftine, ţipătoare - pantaloni trei 
sferturi, un tricou roz şi sandale - apoi trecu pe la un 
magazin unde o femeie mai în vîrstă îmbrăcată într-un 
costum de cowgirl vindea cosmetice şi peruci sintetice. 


Maya arătă spre o perucă blondă care se afla pe un 
manechin din polistiren expandat din spatele tejghelei. 

— Ăla e modelul „blond şampanie”, scumpo. Vrei 
să ţi-o împachetez sau s-o porţi? 

— Am s-o pun chiar acum. 

Vînzătoarea dădu din cap aprobatoare. 

— Bărbaţii se dau în vînt după părul ăsta blond. Îi 
scoate din minţi. 

Acum era gata. O luă pe bulevardul principal, 
viră la dreapta în dreptul Turnului Eiffel la scară de 1:2 
faţă de cel adevărat, şi lăsă furgoneta în parcarea 
Hotelului Paris Las Vegas. Hotelul era o versiune de tip 
parc de distracţii a Oraşului Luminilor. Avea o variantă 
la scară redusă a Arcului de Triumf şi faţade pictate 
care semănau cu Luvrul şi cu Opera din Paris. Cazinoul 
de la parter era o încăpere enormă cu tavan boltit care 
sclipea într-o culoare albastru-închis ca un asfinţit 
nesfirşit la Paris. Turiştii se plimbau pe alei pavate 
între mesele de black-jack şi rîndurile de automate de 
jocuri de noroc. 

Maya o luă pe fişia de asfalt ce ducea la un alt 
hotel şi văzu gondolieri plimbînd turiştii pe un canal 
care nu ducea nicăieri. Deşi fiecare hotel avea o temă 
diferită, toate erau practic la fel. Nici una din sălile de 
jocuri de noroc nu avea ceasuri sau ferestre. Te aflai 
acolo şi în acelaşi timp nicăieri. Cînd Maya intră pentru 
prima dată într-un cazinou, simţul ei ascuţit al 
echilibrului o ajută să-şi dea seama de un lucru pe care 
majoritatea turiştilor nu l-ar fi înţeles niciodată. 
Parterul era uşor înclinat astfel încît gravitația să 


atragă vizitatorii în mod imperceptibil dinspre hotel 
spre automatele de jocuri de noroc şi mesele de black- 
jack. 

Pentru marea parte a oamenilor Las Vegas era o 
destinaţie fericită, unde puteai bea fără măsură şi juca 
jocuri de noroc şi privi femei necunoscute cum se 
dezbracă. Dar acest oraş al plăcerilor era o iluzie 
tridimensională. Camerele de supraveghere vegheau în 
permanenţă, computerele monitorizau jocurile de 
noroc şi o legiune de paznici cu drapelul american 
cusut pe uniforme se asigurau că nu se întîmpla 
niciodată ceva cu adevărat neobişnuit. Acesta era 
obiectivul Tabula: aparenţa libertăţii şi realitatea 
controlului. 

Într-un asemenea mediu ordonat, era greu să 
înşeli autorităţile. Maya îşi petrecuse întreaga viaţă 
evitind Uriaşa Maşinărie, dar acum trebuia să le 
declanşeze toţi senzorii şi să scape fără să fie prinsă. 
Era sigură că programele de calculator ale Tabula 
căutau prin Uriaşa Maşinărie diverse date - inclusiv 
folosirea cărţii de credit a lui Michael. Dacă aceasta 
era raportată ca furată, atunci ar putea avea de-a face 
cu paznicii care nu ştiau nimic despre Tabula. 
Arlechinii evitau să le facă rău cetăţenilor sau 
paraziţilor, dar uneori asta era necesar pentru propria 
supravieţuire. 

După ce vizită restul hotelurilor de pe fişie, se 
hotări că Hotelul New York - New York îi oferea cele 
mai multe opţiuni de scăpare. Maya îşi petrecu după- 


amiaza într-o dugheană a Armatei Salvării’, de unde 
cumpără două valize folosite şi haine bărbăteşti la 
mîna a doua. Cumpără o trusă de toaletă şi-o umplu cu 
un tub de spumă de bărbierit, un tub pe jumătate 
folosit de pastă de dinţi şi o periuţă de dinţi, pe care o 
frecă de betonul din afara cabanei de la motel. Ultimul 
detaliu era cel mai important: hărţi rutiere însemnate 
cu carioca, indicînd o călătorie de la o coastă la alta, cu 
destinaţia finală la New York. 

Gabriel îşi lăsase casca, mănuşile şi giaca de 
motociclist în furgonetă. Cînd se întoarse la motel, în 
cabana pe care o ocupa, Maya îşi puse echipamentul 
de motociclist. Se simţea ca şi cum pielea lui Gabriel, 
prezenţa sa o înconjurau. Maya avusese un scuter cînd 
locuia la Londra, dar motocicleta italiană era o 
maşinărie mare şi puternică. Era greu de condus, şi de 
fiecare dată cînd schimba vitezele auzea un scrişnet. 

În acea seară lăsă motocicleta în parcarea 
hotelului New York - New York şi folosi un telefon 
public ca să rezerve un apartament. Peste douăzeci de 
minute intra în atrium-ul uriaş şi se duse la recepţie cu 
valizele. 

— Soţul meu a făcut rezervarea, îi explică ea 
recepţionerului. O să vină şi el cu avionul în cursul 
nopţii. 

Recepţionerul era un tînăr musculos cu părul 
blond tuns periuţă. Arăta ca un director de tabără 
sportivă de vară din Elveţia. 

evanghelică şi caritabilă înfiinţată în 1865 de William Booth ca o 
societate pentru renaşterea Londrei şi redenumită în 1878. 


— Vă urez un week-end plin de distracţii, zise el 
şi-i ceru apoi un act de identitate. 

Maya îi dădu paşaportul ei fals şi cartea de credit 
a lui Michael Corrigan. Numerele fură transferate din 
calculatorul de birou de la recepţie într-un computer 
principal şi apoi către un mare calculator central 
undeva în lume. Maya privi cu atenţie faţa 
funcţionarului, căutînd uşoară încordare în cazul în 
care apăreau pe monitor cuvintele carte de credit 
furată. Era gata să mintă, să fugă, să ucidă dacă era 
necesar - dar recepţionerul îi zimbi şi-i dădu o cartelă 
de acces din plastic. Cînd Maya intră în lift trebui să 
introducă cartela într-o fantă şi să tasteze numărul 
etajului dorit. Acum calculatorul hotelului ştia exact 
unde se afla: în ascensorul care urca la etajul 
paisprezece. 

Apartamentul cu două camere avea un televizor 
imens. Mobila şi accesoriile din baie erau mai mari 
decît orice puteai găsi într-un hotel britanic. 
Americanii erau oameni destul de masivi, se gîndi 
Maya. Dar era mai mult de atît - era vorba de dorinţa 
conştientă de a se simţi copleşiţi de mobilierul 
impunător. 

Maya auzi ţipete şi apoi un vuiet puternic. Cînd 
trase perdelele, văzu că pe acoperişul unei clădiri 
aflate cam la o sută cincizeci de metri depărtare era 
instalat un montagne russe. Ignorind distracţia, lăsă 
apa să curgă în cadă şi-n chiuvetă, folosi un săpun şi 
umezi cîteva prosoape. În camera de zi a 
apartamentului puse hărţile rutiere şi o cariocă pe o 


servantă. Lîngă televizor lăsă o pungă de hirtie cu 
ambalajele unsuroase de la un restaurant fast-food. Cu 
ajutorul fiecărui gunoi şi al fiecărei haine, elabora o 
povestioară care să pară reală şi să poată fi 
interpretată de un mercenar Tabula. Trecuseră cam 
zece minute de cînd numărul cărţii de credit fusese 
introdus în  Uriaşa  Maşinărie.  Întorcîndu-se în 
dormitor, desfăcu valizele şi puse o parte din haine 
într-un sertar. Scoase micul pistol automat german pe 
care-l găsise la atelierul de piese auto Ressurrection şi- 
l strecură sub un tricou împăturit. 

Arma era dovada supremă că fusese la hotel. 
Tabula n-ar crede niciodată că un Arlechin ar renunţa 
în mod deliberat la o armă. Dacă poliţiştii descoperea 
arma, aceasta ar fi fost înregistrată în baza lor de date, 
iar computerele Tabula care căutau pe Internet ar fi 
depistat-o imediat. 

Maya mototolea cearşafurile şi păturile cînd auzi 
un uşor declic în cealaltă cameră. Cineva trecuse o 
cartelă de acces prin încuietoarea uşii şi acum 
deschidea uşa. 

Atinse cu mina dreaptă tubul săbiei. Simţi 
dorinţa Arlechinilor de a ataca - de a ataca întotdeauna 
- şi de a distruge ameninţarea la adresa siguranţei ei. 
Dar cu asta n-ar fi atins scopul real, acela de a-i deruta 
pe Tabula cu informaţii false. Maya se uită prin cameră 
şi văzu o uşă glisantă de sticlă care dădea în balcon. 
Scoase stiletul şi se aproprie de perdele; îi trebuiră 
cîteva secunde ca să taie două fişii de material. 


Podeaua scîrţii în cealaltă cameră în timp ce 
intrusul mergea tiptil pe covor. Oricine se afla de 
partea cealaltă a uşii dormitorului, făcu o pauză de 
cîteva secunde, iar Maya se întrebă dacă îşi făcea curaj 
să atace. 

Cu fişiile de perdea în mînă, deschise uşa 
glisantă şi ieşi pe balcon. Aerul cald al deşertului o 
împresură. Stelele nu răsăriseră încă, dar neoane verzi 
şi roşii luminau intermitent jos, pe stradă. Nu avea 
timp să facă o fringhie. Legă ambele fişii de balustradă 
şi apoi o escaladă. 

Perdelele erau făcute din bumbac subţire şi nu 
erau suficient de rezistente ca să-i susţină greutatea. În 
timp ce Maya cobora, o fişie se destrămă şi cedă. Se 
legănă prin aer, ţinîndu-se de cealaltă fişie, apoi îşi 
continuă coborirea pînă la etajul următor. Deasupra se 
auzi o voce. Poate c-o văzuse. 

Nu era timp să gîndească sau să simtă sau să se 
teamă. Arlechinul se apucă de balustrada de fier şi se 
trase într-un balcon. Încă odată, trase stiletul şi văzu 
că se tăiase în palmă. Condamnaţi de carne. Mîntuiţi 
de sînge. Deschise o uşă de sticlă şi străbătu în fugă 
camera goală. 

Unul din motivele pentru care lui Michael îi 
plăcea să locuiască la centrul de cercetare era felul în 
care personalul părea să-i anticipeze nevoile. Cînd se 
întorsese prima dată de la bariere, se simţise fragil şi 
năucit, nu foarte sigur de realitatea propriului trup. 
După cîteva teste medicale, dr. Richardson şi Lawrence 
Takawa îl duseră în galeria de la primul etaj ca să se 
întilnească pe generalul Nash. Michael ceruse suc de 
portocale, iar ei se întorseseră după cinci minute cu o 
cutie de carton de 3 litri, luată probabil din cutia cu 
mîncare a vreunui îngrijitor. 

Acum se întorcea din a doua experienţă de 
trecere a barierelor şi totul era pregătit pentru 
confortul său. Pe o servantă din galerie îl aştepta o 
carafă de sticlă cu suc de portocale rece. Lîngă ea era 
o tavă de argint cu prăjituri de ciocolată proaspăt 
coapte, ca şi cum o echipă de mămici cu şorţuri 
făcuseră pregătiri pentru întoarcerea sa acasă. 

Kennard Nash stătea vizavi de el într-un scaun de 
piele neagră şi sorbea dintr-un pahar cu vin. Cînd 
începuseră să poarte discuţii, Michael fusese surprins 
că generalul nu lua niciodată notițe. Acum îşi dădu 
seama că întotdeauna camerele de supraveghere erau 


la datorie. Michael se bucura că tot ceea ce spunea şi 
făcea el era atît de important încît trebuia înregistrat şi 
analizat. Întregul centru de cercetare depindea de 
puterea sa. 

Nash se aplecă spre el şi vorbi încetişor. 

— Şi apoi a izbucnit focul? 

— Da. Copacii au început să ardă. Asta s-a 
întîmplat cînd am găsit o cale care ducea într-un oraş 
de nicăieri. Toate clădirile ardeau, de asemenea. 

— Era cineva acolo? întrebă Nash. Sau erai 
singur? 

— La început am crezut că oraşul e pustiu. Apoi 
am intrat într-o bisericuţă şi mi-am văzut fratele, pe 
Gabriel. N-am vorbit unul cu celălalt. El tocmai intrase 
într-un pasaj care ducea probabil înapoi în lumea asta. 

Nash scoase un celular din buzunarul de la 
haină, apăsă pe o tastă şi vorbi cu Lawrence Takawa. 

— Copiază ultimele cinci secunde ale 
conversaţiei noastre şi trimite-i-o d-lui Boone. Are 
nevoie de datele astea cît mai repede. 

Generalul închise telefonul şi luă din nou paharul 
cu vin. 

— Fratele tău încă mai este prizonierul unui grup 
terorist numit Arlechinii. Evident, l-au antrenat ca să 
treacă dincolo. 

— Gabriel avea cu el sabia japoneză a tatălui 
nostru. Cum este posibil aşa ceva? 

— Cercetările noastre ne-au indicat că anumite 
obiecte numite talismane pot fi luate cu sine de un 
Călător. 


— Nu-mi pasă cum se cheamă, găsiţi unul şi 
aduceţi-mi-l. Vreau să am o armă cînd trec dincolo. 

Generalul Nash dădu repede din cap, ca şi cum 
ar fi spus Orice doriți, domnule Corrigan. Nici o 
problemă.  Rezolvăm noi. Michael se rezemă de 
spătarul scaunului. Se simţea destul de încrezător ca 
să facă următoarea cerere. 

— Asta dacă mă hotărăsc să vizitez celelalte 
tărimuri. 

— Sigur că le vei vizita, îi spuse Nash. 

— Nu mă ameninţa, generale. Nu sînt înrolat în 
armata ta. Dacă vrei să mă omori, dă-i drumul. Ai 
pierde cel mai important element al acestui proiect. 

— Michael, dacă vrei bani ... 

— Sigur că vreau bani. Dar asta e ceva minor. 
Ceea ce vreau cu adevărat este să fiu informat pe 
deplin. Prima dată cînd ne-am întîlnit mi-ai spus că 
urma să te ajut să faci o importantă descoperire 
tehnologică. Ai zis că urma să schimbăm istoria 
împreună. Ok, acum sînt Călător. De ce am conductori 
implantaţi în creier? Care e sensul tuturor acestor 
eforturi? 

Nash se duse la măsuţă şi luă o prăjitură de 
ciocolată. 

— Hai cu mine, Michael. Trebuie să-ţi arăt ceva. 

Cei doi părăsiră galeria şi o luară pe un coridor 
care ducea la lift. 

— Toate astea au început cu cîţiva ani în urmă 
cînd eram la Casa Albă şi am elaborat programul „Să 
ne eliberăm de teamă”. Toată lumea din America urma 


să poarte o Conexiune de protecţie. Aceasta ar fi pus 
capăt infracţiunilor şi terorismului. 

— Dar n-a mers, zise Michael. 

— În acel moment, tehnologia noastră nu era atît 
de sofisticată. Nu aveam un sistem de calcul capabil să 
facă faţă la atît de multe date. 

Cînd ieşiră din clădire, doi paznici îi urmară prin 
curtea pătrată din centrul complexului de cercetare. 
Aerul era rece şi umed, şi nişte nori groşi ascundeau 
cerul nopţii. Michael fu surprins să vadă că se 
îndreptau spre centrul de calculatoare. Înăuntru aveau 
acces numai tehnicienii speciali. 

— Cînd am preluat şefia în rîndul Fraţilor, am 
început să insist asupra creării unui computer cuantic. 
Ştiam că va fi suficient de puternic ca să rezolve 
probleme complexe şi să opereze cu cantităţi enorme 
de informaţii. Cu un grup de computere cuantice am 
putea practic să depistăm şi să urmărim activităţile 
zilnice ale tuturor oamenilor din lume. S-ar putea să 
obiecteze cîţiva, dar majoritatea ar renunţa bucuroşi la 
un pic de intimitate în schimbul siguranţei. Gîndeşte-te 
numai la avantaje. Fără comportamente deviante. Fără 
surprize neplăcute ... 

— Fără Călători, zise Michael. 

Generalul Nash rise. 

— Da, recunosc. Făcea parte din planul nostru să 
scăpăm de oameni precum Călătorii. Dar toate astea s- 
au schimbat. Acum tu faci parte din echipa noastră. 

Paznicii rămaseră afară cînd Michael şi Nash 
intrară în holul pustiu al centrului de calculatoare. 


— Un calculator obişnuit funcţionează pe baza 
unui sistem binar. Indiferent de dimensiunea sau de 
puterea sa, nu are decît două stări de conştiinţă: 0 sau 
1. Calculatoarele obişnuite pot lucra foarte repede sau 
în tandem unele cu altele, dar sînt totuşi în continuare 
limitate la aceste două posibilităţi. 

Un computer cuantic are la bază mecanica 
cuantică. Pare logic faptul că un atom se poate deplasa 
în sus sau în jos: 0 sau 1. Încă o dată, este un sistem 
binar. Dar mecanica cuantică ne arată că un atom 
poate fi sus sau jos sau în ambele stări în acelaşi timp. 
Astfel s-ar putea realiza simultan calcule diferite şi la 
viteză mare. De vreme ce un computer cuantic 
foloseşte comutatoare cuantice în locul celor 
convenţionale, are o putere imensă. 

Intrară într-un cubicul fără ferestre şi o uşă de 
oţel se închise în urma lor. Nash îşi apăsă palma pe un 
panou de sticlă. O a doua uşă glisă cu un uşor fişiit şi 
intrară într-o încăpere luminată difuz. 

În mijlocul încăperii se afla un bazin de sticlă 
închis, înalt cam de un metru şi jumătate şi lat de un 
metru douăzeci, aşezat pe un piedestal masiv de oţel. 
Cabluri groase şerpuiau pe podea de la piedestal la un 
grup de calculatoare binare aflate lîngă perete. Trei 
tehnicieni în halate albe se învîrteau în jurul bazinului 
se sticlă ca nişte ajutoare de preoţi în jurul unui altar, 
dar cînd generalul Nash îi privi fix, părăsiră zona 
imediat. 

Bazinul era umplut cu un lichid verde, viscos, 
care se mişca şi se învolbura încet. Mici explozii, ca 


nişte fulgere minuscule, scînteiau în diferite părţi ale 
lichidului. Michael auzi un biziit şi în aer mirosea a ars, 
ca şi cum cineva dăduse foc la o mînă de frunze 
moarte. 

— Ăsta e computerul nostru cuantic, zise Nash. 
Este un set de electroni care plutesc în heliu lichid 
super-răcit. Energia care trece prin heliu forţează 
electronii să interacţioneze şi să efectueze operaţii 
logice. 

— Arată ca un acvariu de peşti imens. 

— Da. Numai că peştii sînt particule subatomice. 
Teoria cuantelor ne-a arătat că, pentru o foarte scurtă 
perioadă de timp, particulele de materie ajung în 
dimensiuni diferite şi apoi se întorc. 

— Ca un Călător. 

— Şi exact asta s-a întîmplat, Michael. În timpul 
primelor noastre experimente cu computerul cuantic 
am început să primim mesaje de pe un alt tărim. La 
început nu ştiam ce se petrece. Am crezut că era o 
eroare în programul software. Apoi unul din oamenii 
noştri de ştiinţă şi-a dat seama că primisem versiuni 
binare ale unor ecuaţii matematice standard. Cînd am 
expediat mesaje asemănătoare, am început să primim 
diagrame care ne arătau cum să creăm un computer 
mai puternic. 

— Şi aşa aţi construit maşina asta? 

— De fapt asta e a treia versiune. A fost un 
proces continuu de evoluţie. Ori de cîte ori ne 
perfecţionam computerul, puteam primi informaţii mai 
avansate. A fost ca şi cum am fi construit o serie de 


radiouri puternice. Cu fiecare nou receptor poţi auzi 
mai multe cuvinte, obţine mai multe informaţii. Şi am 
aflat şi despre alte lucruri în afară de calculatoare. Noii 
noştri prieteni ne-au învăţat cum să manipulăm 
cromozomii şi să creăm diferite specii hibride. 

— Şi ce vor? întrebă Michael. 

— Această civilizaţie ştie totul despre Călători şi 
cred că sînt un pic invidioşi. 

Nash părea amuzat. 

— Sînt prinşi în propriul lor tărîm, dar şi-ar dori 
să ne viziteze lumea. 

— Asta e posibil? 

— Computerul cuantic te-a urmărit cînd ai trecut 
de bariere. De-asta ţi-am pus conductorii în creier. Tu 
eşti cercetaşul care va furniza o hartă pentru noii 
noştri prieteni. Dacă tu treci într-un alt tărîm, ne-au 
promis să ne trimită modelul unei maşinării şi mai 
puternice. 

Michael se apropie mai mult de computerul 
cuantic şi urmări micile fulgere. Nash credea că 
înţelege puterea sub toate formele sale, dar Michael îşi 
dădu seama deodată de limitele viziunii generalului. 
Fraţii erau atît de obsedati de ideea de a ţine omenirea 
sub control, încît nu priveau prea departe înaintea lor. 
Eu sînt păzitorul porţii, se gîndi Michael. Eu sînt cel 
care controlează ceea ce se întîmplă. Dacă civilizaţia 
asta chiar vrea să intre în lumea noastră, atunci eu voi 
fi cel care va decide cum se va întîmpla asta. 

Inspiră adînc şi apoi se îndepărtă de computerul 
cuantic. 


— Foarte impresionant, generale. O să facem 
lucruri măreţe împreună. 

Maya viră greşit în deşert şi se rătăci căutînd 
baza de rachete abandonată. Deja se făcuse tîrziu cînd 
găsi gardul de sîrmă ghimpată şi poarta spartă. 

Se simţea bine purtînd haine de comandă închise 
la culoare, dar în acest mediu asta ar fi atras atenţia. 
Cît era la Las Vegas, se dusese la un magazin al 
Armatei Salvării şi cumpărase pantaloni cu cordon, 
fuste şi topuri - nimic prea strimt în jurul umerilor şi 
picioarelor. În după-amiaza aceea, Maya purta un 
pulover de bumbac şi o fustă plisată - ceva de genul 
unei uniforme purtate de şcolăriţele britanice. Era 
încălţată cu pantofi de mecanic cu bombeul de oţel, 
extrem de eficienţi cînd erau folosiţi la lovituri 
circulare cu piciorul. 

Se dădu jos din furgonetă, îşi petrecu tubul cu 
sabia peste umăr şi apoi se uită în oglinda retrovizoare 
să vadă cum arată. Asta fusese o greşeală. Părul ei 
negru şi încîlcit arăta ca un cuib de păsări. Nu 
contează, se gîndi Maya. Sînt aici numai ca să-l apăr. 
Se îndreptă hotărită spre poartă, ezită, apoi se simţi 
nevoită să se întoarcă la furgonetă. Maya era furioasă - 
aproape-i venea să urle de mînie - în timp ce îşi peria 
părul. Nesăbuită, se gîndi. Eşti o nesăbuită. Eşti 


Arlechin. Lui nu-i pasă de tine. Cînd termină, azvirli 
peria în maşină cu o mişcare bruscă şi nervoasă din 
încheietură. 

Aerul deşertului începea să se răcorească şi zeci 
de şerpi regali ieşiseră afară, tirindu-se pe drumul de 
asfalt. Pentru că nimeni nu o privea, trase sabia şi-o 
tinu pregătită în cazul în care una dintre reptile s-ar fi 
apropiat prea mult. Această recunoaştere a propriei 
temeri era chiar mai frustrantă decît incidentul cu 
peria. Nu sînt periculoşi, îşi spuse. Nu fi laşă. 

Toate gîndurile astea furioase dispărură cînd se 
apropie de mica rulotă parcată lingă turbina eoliană. 
Gabriel stătea la masa de picnic sub paraşuta-umbrar. 
Cînd o văzu, se ridică şi-i făcu semn cu mîna. Maya îi 
studie faţa. Arăta oare diferit? Se schimbase? Gabriel 
zimbea ca şi cum tocmai se întorsese dintr-o lungă 
călătorie. Părea bucuros s-o revadă. 

— Au trecut nouă zile, zise el. Am început să-mi 
fac griji pentru tine cînd am văzut că nu apari aseară. 

— Martin Greenwald mi-a trimis un mesaj pe 
Internet. Nu primise veşti de la Sophia, aşa că s-a 
gîndit că e totul în regulă. 

Uşa rulotei se deschise. Sophia Briggs ieşi cu un 
urcior de plastic şi nişte căni. 

— Şi totul e în regulă în momentul ăsta. Bună 
ziua, Maya. Bine-ai venit înapoi. 

Sophia puse ulciorul pe masă şi se uită la 
Gabriel. 

— I-ai spus? 

— Nu. 


— A trecut de cele patru bariere, îi zise Mayei. 
Aperi un Călător. 

La început Maya se simţi răzbunată. Toate 
sacrificiile meritaseră dacă apăra un Călător. Dar apoi 
îi veniră în minte posibilităţi mult mai sumbre. Tatăl ei 
avea dreptate: Tabula deveniseră prea puternici. În 
cele din urmă îl vor găsi pe Gabriel şi-l vor ucide. Tot 
ceea ce făcuse ea - să-l găsească, să-l aducă la 
Găsitorul Căii - îl adusese doar mai aproape de 
distrugere. 

— E minunat, zise Maya. În dimineaţa asta am 
luat legătura cu prietenul meu de la Paris. Spionul 
nostru i-a spus că Michael a trecut şi el dincolo. 

Sophia dădu din cap. 

— Am aflat vestea înaintea ta. Gabriel l-a văzut 
chiar înainte să părăsească bariera focului. 


XXX 


În timp ce apunea soarele, stătură toţi trei sub 
paraşuta-umbrar şi băură limonadă. Sophia se oferi să 
pregătească cina, dar Maya respinse ideea. Gabriel 
stătuse aici prea mult şi era timpul să plece. Sophia 
ridică un şarpe regal rătăcit care se încolăcea sub 
masă şi-l duse la buncăr. Cînd se întoarse, arăta 
obosită şi un pic tristă. 

— La revedere, Gabriel. Să mai treci pe aici dacă 
poti. 

— Am să-ncerc. 


— În Roma antică, cînd un mare general se 
întorcea dintr-un război pe care-l cîştigase, îl purtau în 
triumf pe străzile oraşului. Mai întîi veneau armurile 
celor pe care-i omorise şi stindardele pe care le 
capturase, apoi soldaţii prizonieri şi familiile lor. Apoi 
venea armata generalului şi ofiţerii acestuia, şi, în cele 
din urmă, mare om însuşi într-un car de luptă aurit. Un 
servitor mîna caii în timp ce un altul stătea în spatele 
învingătorului şi-i şoptea la ureche: „Eşti muritor. Eşti 
un om muritor.” 

— Asta e un avertisment, Sophia? 

— O călătorie pe alte tărimuri nu te învaţă 
întotdeauna ce e compasiunea. Un Călător Rece eo 
persoană care a luat-o pe calea greşită. Ei îşi folosesc 
puterea ca să aducă mai multe suferinţe în lume. 


XXX 


Maya şi Gabriel se urcară în furgonetă, apoi o 
luară pe drumul cu două benzi care tăia deşertul. 
Luminile oraşului Phoenix străluceau la orizont, spre 
vest, dar cerul de deasupra lor era liber şi puteau 
vedea o lună aproape plină şi aburul strălucitor al Căii 
Lactee. 

În timp ce conducea, Maya îi explică planul ei. În 
momentul ăsta aveau nevoie de bani, de un loc sigur 
unde să se ascundă, şi de mai multe tipuri de acte de 
identitate false. Linden trimitea dolari americani unor 
contacte din Los Angeles. Hollis şi Vicki erau tot acolo 
şi-ar fi bine să aibă aliaţi. 


— Nu le spune aliaţi, zise Gabriel. Sînt prieteni. 

Maya voi să-i spună lui Gabriel că nu puteau avea 
prieteni - nu întocmai. El era principala ei obligaţie. 
Nu-şi putea risca viaţa decit pentru o singură 
persoană. Principala răspundere a lui Gabriel era să-i 
evite pe Tabula şi să supravieţuiască. 

— Sînt prieteni, repetă el. Înţelegi lucrul ăsta, 
nu? 

Ea se hotări să schimbe subiectul. 

— Şi cum a fost? îl întrebă. Cum te-ai simţit cînd 
ai trecut de bariere? 

Gabriel îi descrise cerul nesfirşit, deşertul şi 
imensul ocean. În cele din urmă îi spuse cum îşi văzuse 
fratele în biserica în flăcări. 

— Şi ai vorbit cu el? 

— Am încercat, dar eram deja în pasaj. Pînă cînd 
m-am întors, Michael dispăruse. 

— Spionul nostru din rîndul Tabula ne-a spus că 
fratele tău este foarte cooperant. 

— Nu ştii dacă e adevărat. Încearcă doar să 
supravieţuiască. 

— E mai mult decît supravieţuire. Îi ajută. 

— Şi acum îţi faci griji că va deveni un Călător 
Rece? 

— S-ar putea întîmpla. Un Călător Rece e cineva 
care a fost corupt de putere. Poate provoca multă 
distrugere în lume. 

Merseră în tăcere încă zece mile. Maya tot 
arunca cîte o privire în oglinda retrovizoare, dar nu-i 
urmărea nimeni. 


— Arlechinii îi apără pe Călătorii Reci? 

— Sigur că nu. 

— Îi omoriţi pe oamenii ăştia? 

Vocea Călătorului suna diferit şi Maya se 
întoarse să-l privească. Gabriel se uita la ea cu o 
intensitate deosebită. 

— Îi omoriţi pe oamenii ăştia? repetă el. 

— Uneori. Dacă putem. 

— L-ai omori pe fratele meu? 

— Dac-ar fi necesar. 

— Şi cu mine ce-ai face? M-ai omori şi pe mine? 

— 'Toate astea sînt pure speculaţii, Gabriel. Nu 
trebuie să discutăm despre asta. 

— Nu mă minţi. Pot să-ţi văd răspunsul. 

Maya strînse volanul mai tare, fără să 
îndrăznească să se uite la el. La o sută de metri în faţa 
lor, o formă întunecată ţişni peste drum şi dispăru 
printre buruieni. 

— Am puterea asta, dar n-o pot controla, şopti 
Gabriel. Pot să-mi accelerez percepțiile pentru o clipă 
şi să văd totul limpede. 

— Poţi să vezi tot ce vrei, dar n-am să te mint. 
Dac-ai deveni un Călător Rece, te-aş omori. Aşa ar 
trebui să se întîmple. 

Solidaritatea rezervată dintre ei, plăcerea lor de 
a se vedea dispăruseră. În tăcere, călătoreau pe 
drumul pustiu. 

Lawrence 'Takawa îşi puse mîna dreaptă pe masa 
de bucătărie şi se uită lung la mica umflătură care 
arăta unde îi fusese introdus sub piele dispozitivul 
Conexiunii de protecţie. Cu stînga luă o lamă de ras şi-i 
contemplă marginea ascuţită. Fă-o, îşi spuse. Tatălui 
tău nu i-a fost frică. inîndu-şi răsuflarea, făcu o 
tăietură scurtă, adîncă. Sîngele se scurse din rană şi 
picură pe masă. 


XXX 


Nathan Boone studiase fotografiile de 
supraveghere făcute la recepţia Hotelului New York - 
New York din Las Vegas. Era clar că tînăra blondă care 
se cazase în cameră folosind cartea de credit a lui 
Michael Corrigan era Maya. Imediat fusese trimis un 
mercenar la hotel, dar Arlechinul scăpase. Douăzeci şi 
patru de ore mai tîrziu, una din echipele de securitate 
ale lui Boone găsise motocicleta lui Gabriel în parcarea 
hotelului. Gabriel călătorea cu ea? Sau era totul doar o 
operaţiune-capcană? 

Boone hotărî să zboare în Nevada şi să-i 
chestioneze pe toţi cei care îl întîlniseră pe Arlechin. 


Se îndrepta spre aeroportul din Westchester cînd primi 
un telefon de la Simon Leutner, administratorul-şef al 
centrului clandestin de calculatoare al Fraţilor din 
Londra. 

— Bună dimineaţa, domnule. Aici Leutner. 

— Ce se întîmplă? Ai găsit-o pe Maya? 

— Nu, domnule. E vorba de o altă problemă. 
Acum o săptămînă, ne-aţi cerut să facem o verificare de 
securitate tuturor angajaţilor Fundaţiei Evergreen. Pe 
lîngă examinarea standard a telefonului şi a cărţii de 
credit, am încercat să vedem dacă cineva îşi folosise 
codul de acces ca să intre în sistemul nostru. 

— Asta ar fi o ţintă logică. 

— Calculatorul efectuează o verificare a codurilor 
de acces odată la douăzeci şi patru de ore. Tocmai am 
aflat că un angajat de nivelul trei pe nume Lawrence 
Takawa a intrat într-un sector de date neautorizat. 

— Lucrez cu dl. Takawa. Eşti sigur că n-a fost o 
greşeală? 

— Deloc. Folosea codul de acces al generalului 
Nash, dar informaţiile ajungeau direct în calculatorul 
personal al lui Takawa. Cred că nu şi-a dat seama că 
am adăugat o capacitate de detectare a destinaţiei 
specifice săptămîna trecută. 

— Şi care era obiectivul d-lui Takawa? 

— Căuta expedieri speciale din Japonia către 
centrul nostru administrativ din New York. 

— Unde se află angajatul în acest moment? Ai 
verificat locaţia Conexiunii lui de protecţie? 


— Încă mai este în locuinţa sa din Westchester 
County. În jurnalul din calculator scrie că a raportat o 
boală virală şi că nu va merge la serviciu astăzi. 

— Anunţă-mă dacă iese din casă. 

Boone îl sună pe pilotul care aştepta pe aeroport 
şi îşi amînă zborul. Dacă Lawrence Takawa îi ajuta pe 
Arlechini, atunci securitatea Fraţilor fusese grav 
compromisă. Un trădător era ca o tumoare ascunsă în 
corp. Ar putea avea nevoie de un chirurg - cineva ca 
Boone - care nu se temea să scoată afară țesutul 
malign. 

Fundaţia Evergreen avea o întreagă clădire de 
birouri pe Fifty-fourth Street şi Madison Avenue din 
Manhattan. Două treimi din clădire era folosită de 
angajaţii publici ai fundaţiei care supervizau cererile 
de burse de cercetare şi gestionau dotările. Aceşti 
angajaţi - porecliţi Mieluşeii - nu aveau nici cea mai 
mică idee despre Fraţi şi activităţile lor. 

Fraţii foloseau ultimele opt etaje ale clădirii, la 
care aveau acces printr-un lift separat. În registrul 
clădirii, acestea erau trecute ca fiind sediul unei 
organizaţii non-profit denumită Naţiunile Solidare, care 
ajuta chipurile ţările de Lumea a treia să-şi 
îmbunătăţească apărarea anti-teroristă. Cu doi ani în 
urmă la o întrunire a Fraţilor la Londra, Lawrence 
Takawa o întilnise pe tinăra din Elveţia care răspundea 
la telefoanele şi e-mail-urile trimise organizaţiei 


Naţiunile Solidare. Era expertă în abaterea tuturor 
investigaţiilor într-un mod politicos şi amabil. Aparent 
ambasadorul din Togo la Naţiunile Unite era convins că 
„Naţiunile Solidare” intenționau să-i acorde ţării sale o 
mare finanţare nerambursabilă ca să cumpere aparate 
cu raze X pentru aeroporturi. 

Lawrence ştia că acea clădire avea un punct 
vulnerabil: paznicii de la parter erau Mieluşei care nu 
cunoşteau priorităţile mai vaste ale Fraţilor. După ce-şi 
parcă maşina într-un parcare de pe Forty-eighth 
Street, o luă pe jos pe Madison pînă la clădire şi intră 
în hol. Deşi afară era frig, îşi lăsase haina şi sacoul în 
maşină. Nici o servietă - doar un pahar de carton cu 
cafea şi un dosar maroniu. Toate făceau parte din plan. 

Lawrence îi arătă cartea sa de identitate 
paznicului mai în vîrstă de la birou şi-i zimbi. 

— Mă duc la biroul „Naţiunilor Solidare” de la 
etajul douăzeci şi trei. 

— Staţi pe pătratul galben, d-le Takawa. 

Lawrence stătu cu faţa la un scaner de iris, o 
cutie cenuşie mare montată pe biroul de pază. Paznicul 
apăsă pe un buton şi o lentilă fotografie ochii lui 
Lawrence, apoi compară imperfecţiunile irisurilor sale 
cu datele din dosarul de securitate. Se aprinse o 
lumină verde. Paznicul mai în vîrstă dădu din cap spre 
un bărbat latino-american tînăr care stătea la birou. 

— Enrique, procesează-l te rog pe dl. Takawa la 
etajul douăzeci şi trei. 

Paznicul tînăr îl escortă pe Lawrence la liftul 
special, trecu o cartelă prin senzorul de securitate şi 


apoi Lawrence rămase singur. În timp ce liftul urca, 
deschise plicul maroniu şi scoase nişte hirtii cu 
înfăţişare oficială. 

Dac-ar fi purtat o haină sau ar fi dus o servietă, 
celelalte persoane din hol l-ar fi putut întreba unde 
merge. Dar un tînăr îmbrăcat îngrijit şi cu o înfăţişare 
sigură pe sine cu nişte documente în mînă trebuia să 
fie un coleg angajat aici. Poate că era noul angajat de 
la calculatoare care tocmai se întorsese din pauza de 
cafea. Hoţii nu duc pahare cu espresso proaspăt. 

Lawrence găsi repede încăperea de 
corespondenţă şi-şi trecu cardul de identitate prin 
fantă ca să intre. Lîngă pereţi erau stivuite cutii, iar 
corespondenţa care trebuia împărţită angajaţilor 
fusese deja pusă în cutii poştale diferite. Angajatul care 
se ocupa de distribuirea corespondenţei îşi împingea 
probabil căruciorul pe hol şi urma să se întoarcă în 
cîteva minute. Lawrence trebuia să găsească coletul şi 
să iasă din clădire cît mai repede posibil. 

Cînd Kennard Nash menţionase ideea de a obţine 
o sabie-talisman, Lawrence dădu din cap obedient şi 
promise să găsească o soluţie. Îl sună pe general peste 
cîteva zile şi-i relată nişte informaţii cît mai vagi. 
Sistemul de date menţiona că un Arlechin pe nume 
Sparrow fusese omorit în timpul unei confruntări la 
Hotel Osaka. Era posibil ca Fraţii japonezi să fi obţinut 
sabia mortului. 

Kennard Nash spuse că-i va contacta pe prietenii 
săi din Tokyo. Majoritatea lor erau oameni de afaceri 
influenţi care considerau că stabilitatea societăţii 


japoneze era ameninţată de Călători. Patru zile mai 
tirziu, Lawrence folosi codul de acces al lui Nash 
pentru a intra în fişierul de mesaje al generalului. V-am 
primit solicitarea. Ne pare bine că putem fi de ajutor. 
Obiectul cerut a fost trimis la centrul administrativ din 
New York. 

Ocolind o despărţitură, Lawrence văzu în colţ o 
cutie de expediere din plastic. Pe eticheta de expediere 
erau caractere japoneze împreună cu o declaraţie 
vamală care descria conţinutul ca accesorii de filme cu 
samurai pentru premiera unui film. Nu era nevoie să 
spună autorităţilor că expediau o sabie din secolul al 
treisprezecelea, o comoară naţională creată de unul 
dintre Jittetsu. 

Pe tejgheaua de expediere era un cutter pentru 
cutii şi Lawrence îl folosi ca să taie banda adezivă şi 
sigiliile vamale. Desfăcu capacul şi fu dezamăgit să 
găsească înăuntru o armură din fibră de sticlă făcută 
pentru un film cu samurai. Platoşă. Coif. Mănuşi. Şi 
apoi, aproape pe fundul cutiei, o sabie înfăşurată în 
hîrtie maronie. 

Lawrence scoase arma şi ştiu că era prea grea ca 
să fie din fibră de sticlă. Repede, sfişie hiîrtia care 
acoperea mînerul săbiei şi văzu că ornamentele erau 
din aur şlefuit. Sabia tatălui său. Un talisman. 


x x k 


Boone era întotdeauna suspicios cînd un angajat 
care făcea probleme nu venea la lucru. La cinci minute 


după conversaţia cu angajatul de la Londra, trimise un 
membru al echipei sale de securitate la locuinţa lui 
Lawrence Takawa. O furgonetă de supraveghere era 
deja parcată vizavi de casa acestuia din oraş cînd sosi 
Boone. Se urcă în spatele furgonetei şi-l găsi acolo pe 
un tehnician pe nume Dorfman care clefăia nişte fulgi 
de porumb în timp ce se uita la ecranul unui dispozitiv 
imagistic termic. 

— Takawa este tot în casă, domnule. A sunat la 
centrul de cercetare azi dimineaţă şi le-a spus că are 
gripă. 

Boone îngenunche pe planşeul furgonetei şi 
examină imaginea. Nişte linii vagi arătau pereţii şi 
conductele. Un petic strălucitor de căldură se afla în 
dormitor. 

— Ăsta e dormitorul, zise Dorfman. Şi aici e 
angajatul nostru bolnav. Conexiunea de protecţie este 
încă activă. 

În timp ce se uitau, corpul sări din pat şi păru să 
se tîrască spre uşa deschisă. Ezită cîteva secunde, apoi 
se întoarse pe saltea. În timpul întregii secvenţe, 
corpul nu se aflase deloc la o distanţă mai mică de 
aproape un metru de podea. 

Boone dădu un picior în uşa din spate a 
furgonetei, deschizînd-o, şi ieşi în stradă. 

— Cred că e vremea să ne întîlnim cu dl. Takawa 
- sau cu oricine o fi în patul lui. 


XXX 


Le trebuiră patruzeci şi cinci de secunde ca să 
spargă uşa din faţă şi zece secunde ca să intre în 
dormitorul lui Lawrence. Pe cuvertură erau împrăștiați 
biscuiţi pentru cîini, şi în pat era un maidanez care 
rodea la un os de vită. Animalul scheună uşor cînd 
Boone se apropie. 

— Fii cuminte, murmură el. Cuminte. 

O pungă de plastic era lipită cu bandă adezivă de 
zgarda câinelui. Boone desfăcu punga şi găsi un 
dispozitiv al unei Conexiuni de protecţie plin de sînge. 


XXX 


În timp ce Lawrence o lua spre sud pe Second 
Avenue, o picătură de ploaie căzu pe parbrizul maşinii 
sale. Nori cenuşii, întunecaţi acopereau cerul, şi un 
steag american prins de o prăjină de oţel se agita în 
vînt. Va trebui să conducă cu grijă. Dosul miîinii drepte 
a lui Lawrence era acoperit cu un bandaj, dar rana 
încă-l mai durea. Încercînd să ignore durerea, privi 
peste umăr la bancheta din spate. Cu o zi mai înainte 
cumpărase un set de crose de golf şi un sac de golf cu 
o husă exterioară de voiaj. Sabia şi teaca erau ascunse 
între crosele de golf. 

Faptul că mergea la aeroport cu maşina sa era 
un risc calculat. Lawrence se gîndise să cumpere o 
maşină la mîna a doua care nu avea un sistem de 
poziţionare globală, dar sistemul de securitate al 
Tabula ar fi putut detecta tranzacţia. Ultimul lucru pe 
care-l dorea era să fie întrebat de calculator: D-le 


Takawa, de ce-ai cumpărat încă o maşină? Ce e-n 
neregulă cu vehiculul care v-a fost pus la dispoziţie de 
Fundaţia Evergreen? 

Cea mai bună deghizare era să se poarte cît mai 
obişnuit posibil. Urma să conducă pînă la aeroportul 
Kennedy, să se îmbarce într-un avion spre Mexic şi să 
ajungă în Acapulco în acea seară, la ora opt. În acest 
punct, urma să dispară din Uriaşa Maşinărie. În loc să 
se ducă la un hotel, urma să închirieze serviciile unuia 
din şoferii mexicani care aşteptau la aeroport şi să se 
îndrepte spre sud, către Guatemala. Va folosi alt şofer 
pentru fiecare porţiune de o sută de mile, se va caza la 
mici pensiuni şi peste cîteva ore va găsi un nou şofer. 
Cînd va ajunge în zona rurală din America centrală, va 
putea evita scanerele faciale şi programul Carnivore 
accesat de Fraţi. 

În  căptuşeala impermeabilului erau  cusuţi 
douăsprezece mii de dolari. Lawrence n-avea idee cît 
timp îi vor ajunge aceşti bani. Poate că va fi nevoit să 
mituiască autorităţile sau să cumpere o casă într-un 
sat. Aceşti bani gheaţă erau singura sa resursă. Orice 
utilizare a unui cec sau a unei cărţi de credit ar fi 
detectată imediat de Tabula. 

Căzură şi mai mulţi stropi de ploaie, cîte doi sau 
trei odată. Lawrence aşteptă la un semafor şi văzu că 
oamenii cu umbrele mergeau repede, încercînd să se 
adăpostească înainte să înceapă furtuna. Viră la stînga 
şi se îndreptă spre est către Tunelul Queens Midtown. 
E vremea să-ncepi o nouă viaţă, îşi spuse. Să scapi de 
vechea viaţă. Cobori geamul şi începu să-şi arunce pe 


stradă cărţile de credit. Dacă le găsea vreun străin şi le 
folosea, asta putea stirni şi mai multă confuzie. 


XXX 


Un elicopter îl aştepta pe Boone cînd ajunse la 
centrul de cercetare al fundaţiei. Cobori din maşină, 
traversă repede porţiunea cu iarbă şi se urcă în 
aparatul de zbor. În timp ce elicopterul se ridica în aer, 
Boone îşi conectă căştile la mufa de comunicaţii şi auzi 
vocea lui Simon Leutner. 

— Takawa a fost la centrul administrativ din 
Manhattan acum douăzeci de minute. A intrat în 
camera de corespondenţă  folosindu-şi cartea de 
identitate şi a părăsit clădirea peste şase minute. 

— Putem afla ce-a făcut acolo? 

— Nu imediat, domnule. Dar cei de acolo au 
început să facă un inventar al corespondenţei şi 
coletelor care s-au aflat probabil în cameră. 

— Iniţiază o scanare informativă completă care 
să-l caute pe Takawa. Pune-ţi una din echipe să se 
ocupe de cartea sa de credit şi de activitatea contului 
său bancar. 

— Am început deja să facem asta. Ieri şi-a golit 
contul de economii. 

— Organizează o altă echipă care să intre în 
sistemele de date ale linilor aeriene şi să caute o 
rezervare de zbor. 

— Da, domnule. 


—  Direcţionează efortul principal către 
depistarea maşinii sale. În acest moment, avem un 
avantaj. Takawa se îndreaptă undeva cu maşina, dar nu 
cred că ştie că-l căutăm. 

Boone privi afară pe fereastra laterală a 
elicopterului. Văzu drumurile asfaltate cu două benzi 
din Westchester County şi, la distanţă, artera statală a 
New York-ului. Autoturisme şi alte vehicule se 
îndreptau spre diferite destinaţii. Un autobuz al unei 
şcoli. O furgonetă de livrare FedEx. O maşină sport 
verde care se strecura prin trafic. 

În trecut, oamenii cheltuiau bani în plus ca să 
comande sisteme de poziţionare globală pentru 
maşinile lor, dar acestea deveniseră treptat nişte dotări 
standard. Sistemele GPS furnizau direcţiile de condus 
şi ajutau poliţia să dea de urma maşinilor furate. 
Dădeau serviciilor de monitorizare posibilitatea de a 
descuia portierele sau de a semnaliza cu farurile dacă 
îţi rătăceai maşina în parcare, dar de asemenea 
transformau fiecare maşină într-un obiect mare în 
mişcare care putea fi monitorizat cu uşurinţă de Uriaşa 
Maşinărie. 

Majoritatea cetăţenilor nu-şi dădeau seama că 
maşinile lor includeau de asemenea un sistem de tip 
cutie neagră care furniza informaţii despre ceea ce 
petrecea în vehicul cu cîteva secunde înaintea unei 
coliziuni. Producătorii de anvelope implantaseră 
microcipuri în peretele anvelopelor, care puteau fi citiţi 
de senzori de la distanţă. Senzorii stabileau legătura 


între anvelope şi numărul de identificare al vehiculului 
şi numele proprietarului. 

În timp ce elicopterul continua să se înalțe, 
calculatoarele Fraţilor din Londra spărgeau sisteme 
protejate de date. Ca nişte fantome digitale, treceau 
prin pereţi şi apăreau în camerele de stocare. Lumea 
exterioară încă arăta la fel, dar fantomele puteau 
vedea turnurile şi pereţii ascunşi ai Panopticonului 
virtual. 

Cînd Lawrence ieşi din Tunelul Queens Midtown, 
ploua torențial. Stropii de ploaie explodau pe pavaj şi 
răpăiau pe acoperişul maşinii sale. Traficul se opri 
complet, apoi înaintă centimetru cu centimetru ca o 
armată extenuată. leşi spre bulevardul care mărginea 
parcul Grand Central, împreună cu un şir de maşini. La 
distanţă, putea vedea perdele de ploaie împinse într-o 
parte de vînt. 

Mai avea o ultimă răspundere înainte de a 
dispărea în junglă. Lawrence rămase cu privirea 
aţintită la stopurile maşinii din faţă şi formă numărul 
de telefon pentru urgenţe pe care i-l dăduse Linden 
cînd se întîlniseră la Paris. Nu răspunse nimeni. În 
schimb auzi o înregistrare care-i spunea ceva despre o 
vacanţă de week-end în Spania: Lăsaţi un mesaj şi vă 
vom contacta. 

— Aici e prietenul tău american, zise Lawrence, 
apoi spuse data şi ora. 


— Plec într-o călătorie foarte lungă şi nu mă mai 
întorc. Ar trebui să presupui că firma mea ştie că am 
lucrat pentru concurenţă. Asta înseamnă că vor evalua 
toate contactele mele anterioare şi fiecare solicitare 
către sistemul de date. Am să ies din Matrice, dar poţi 
presupune că fratele mai mare va rămîne la centrul 
nostru de cercetare. Experimentul merge bine... 

E destul, îşi spuse. Nu mai spune nimic în plus. 
Dar era greu să termine apelul. 

— Noroc. A fost un privilegiu să te întîlnesc. Sper 
că tu şi prietenii tăi veţi supravieţui. 

Lawrence atinse întrerupătorul din rezemătoarea 
pentru braţ şi lăsă în jos geamul electric. Stropii de 
ploaie se năpustiră în maşină, lovindu-i faţa şi mîinile. 
Aruncă telefonul celular pe stradă şi conduse mai 
departe. 

Împins de furtună, elicopterul se îndreptă spre 
sud. Ploaia lovea parbrizul de plexiglas al pilotului, 
care pocnea ca şi cum ar fi fost lovit de bucățele de 
noroi. Boone continua să formeze diferite numere de 
telefon şi ocazional pierdea semnalul. Elicopterul căzu 
printr-un gol de aer, pierdu o sută de metri altitudine şi 
apoi îşi recăpătă stabilitatea. 

— 'Ţinta tocmai şi-a folosit celularul, zise Leutner. 
Am stabilit locaţia. Este în Queens. Intrarea pe 
autostrada Van Wyck. Sistemul GPS din maşină 
confirmă aceeaşi locaţie. 


— Se îndreaptă spre aeroportul Kennedy, zise 
Boone. Ajung acolo în douăzeci de minute. Mă întîlnesc 
acolo cu nişte prieteni. 

— Ce vreţi să faceţi? 

— Ai acces la dispozitivul de detectare a locației 
din maşina lui? 

— E uşor. 

Leutner părea foarte mindru de el. 

— Pot face asta în cinci minute. 


x k 


Lawrence scoase biletul din maşină şi intră în 
parcarea pe termen lung a aeroportului. Va trebui să-şi 
abandoneze maşina. Odată ce Frații aflau de lipsa lui 
de loialitate, nu se va mai putea întoarce niciodată în 
State. 

Ploaia continua să cadă şi cîţiva oameni se 
înghesuiau unul într-altul în adăposturile din parcare, 
aşteptind ca autobuzul-navetă să-i ducă la terminalul 
liniilor aeriene. Lawrence găsi un loc de parcare liber 
şi se strecură între liniile albe estompate. Se uită la 
ceas: mai erau două ore şi jumătate pînă cînd avionul 
lui pleca spre Mexic. O mulţime de timp să-şi 
înregistreze bagajele şi crosele de golf, să treacă de 
securitate şi să bea o ceaşcă de cafea în sala de 
aşteptare. 

Cînd atinse mînerul portierei, văzu că butoanele 
de blocare alunecă în jos ca şi cum le-ar fi împins o 
mînă invizibilă. Un declic puternic. Linişte. Cineva de 


la un terminal de calculator aflat la distanţă tocmai îi 
blocase toate portierele maşinii. 

Elicopterul lui Boone coborî la sol într-o zonă de 
aterizare de lîngă terminalul de zbor privat de lîngă 
aeroportul Kennedy. Elicea principală continuă să se 
rotească lent în timp ce Boone se năpustea prin ploaie 
către Ford-ul sedan care-l aştepta la marginea spațiului 
de decolare. Deschise portiera din spate şi sări în 
maşină. Detectivii Mitchell şi Krause stăteau pe 
locurile din faţă, bînd bere şi mîncînd sandvişuri. 

— Adu arca, zise Mitchell. Potopul vine şi el 
imediat ... 

— Să mergem. Dispozitivul de localizare GPS 
arată că maşina lui Takawa este în locul de parcare 
unu sau doi de lingă terminal. 

Krause se uită la partenerul său, apoi îşi dădu 
ochii peste cap. 

— Poate că maşina e aici, Boone. Dar el a şters-o 
probabil. 

— Nu prea cred. Tocmai l-am încuiat înăuntru. 

Detectivul Mitchell porni motorul şi se îndreptă 
spre ieşirea păzită. 

— În parcările alea sînt mii de maşini. O să ne ia 
cîteva ore să-l găsim. 

Boone îşi puse căştile şi formă un număr pe 
mobil. 

— Am eu grijă şi de asta. 


XXX 


Lawrence încercă să tragă în sus de butonul de 
blocare şi să forţeze mînerul portierei. Nimic. Se simţi 
ca şi cum ar fi fost închis într-un coşciug. Tabula ştiau 
tot. Probabil că-l urmăreau de cîteva ore. Îşi frecă faţa 
cu mîinile. Calmează-te, îşi spuse. Încearcă să fii un 
Arlechin. Încă nu te-au prins. 

Brusc claxonul maşinii începu să răsune, în timp 
ce farurile din faţă se aprindeau şi se stingeau. 
Zgomotul ritmic părea să-l împungă în corp ca vîrful 
unui cuţit. Lawrence intră în panică şi începu să 
izbească cu pumnii în geamul lateral, dar securitul nu 
se sparse. 

Lawrence se răsuci, se tîrî pe locul din spate şi 
deschise sacul de voiaj în care se afla setul de crose. 
Scoase o crosă de fier şi lovi geamul din faţă al 
pasagerului de cîteva ori. Apărură fisuri ca un model 
complicat pe cristal, şi apoi capul crosei de oţel sparse 
centrul geamului. 


XXX 


Cei doi detectivi scoaseră pistoalele cînd se 
apropiară de maşină, dar Boone deja văzuse geamul 
spart şi sacul de voiaj din nailon care zăcea într-o 
baltă. 

— Nimic, zise Krause, aruncînd o privire în 
maşină. 


— Ar trebui să circulăm prin parcare, spuse 
Mitchell. Ar putea să fugă de noi chiar acum. 

Boone se întoarse la maşină, continuînd să 
vorbească cu echipa din Londra. 

— A ieşit din vehicul. Opriţi alarma anti-furt şi 
iniţiaţi scanarea facială cu toate camerele de 
supraveghere din aeroport. Fiţi atenţi mai ales la zona 
de sosire din afara terminalului. Dacă Takawa ia un 
taxi, vreau numărul de înmatriculare. 


XXX 


Metroul ţişni înainte, roţile de oţel scrişnind cînd 
plecă din staţia Howard Beach. Cu părul ud şi 
impermeabilul picurînd, Lawrence se aşeză într-unul 
din capetele vagonului. Ţinea sabia în poală, cu teaca 
şi mînerul de aur încă acoperite cu hîrtia maronie. 

Lawrence ştia că cele două camere de 
supraveghere de la aeroport îl fotografiaseră cînd se 
urca în autobuzul-navetă care ducea vizitatorii la 
punctul de legătură cu metroul. La intrarea în staţie, la 
cabina de fise şi pe platformă erau şi mai multe camere 
de supraveghere. Tabula vor introduce imaginile luate 
de camere în calculatoarele lor şi-l vor căuta folosind 
tehnologia de recunoaştere facială. De-acum, ştiau 
probabil că era în trenul A, îndreptindu-se spre 
Manhattan. 

Faptul că ştiau asta era complet nefolositor dacă 
rămînea în tren şi continua să meargă mai departe. 
Sistemul de metrou din New York era uriaş; multe 


staţii aveau niveluri multiple şi diferite coridoare de 
ieşire. Lawrence se amuză cu ideea de a trăi în 
subteranele metroului pentru tot restul vieţii. Nathan 
Boone şi ceilalţi mercenari ar sta neajutoraţi pe 
platformele staţiilor locale în timp ce el trecea pe lingă 
ei într-un tren expres. 

Nu pot să fac asta, îşi spuse. În cele din urmă m- 
ar găsi şi m-ar aştepta. 

Trebuia să găsească o cale de a ieşi din oraş, 
care să nu fie monitorizată de Uriaşa Maşinărie. Sabia 
şi teaca păreau primejdioase în mîinile lui; greutatea, 
masivitatea lor îl făceau să se simtă curajos. Dacă 
încerca să se ascundă în Lumea a treia, atunci trebuia 
să găsească locuri asemănătoare în Statele Unite. În 
Manhattan taxiurile erau înregistrate, dar în suburbii 
era uşor să găseşti taxiuri clandestine neînregistrate. 
Un taxi clandestin călătorind pe străzile de la suprafaţă 
ar fi foarte greu de depistat. Dacă şoferul îl putea duce 
peste rîu în Newark”?, poate că se putea strecura într- 
un autobuz care mergea în sud. 

În staţia de metrou East New York, Lawrence 
cobori din tren şi se grăbi să urce scările ca să prindă 
trenul Z care mergea în Lower Manhattan. Apa de 
ploaie picura printr-un grătar din tavan şi în aer plutea 
ceva umed, mucegăit. Stătu singur pe platformă pînă 
cînd apărură în tunel luminile trenului. Rămii în 
mişcare. Rămii mereu în mişcare. Era singura cale de 
scăpare. 


92 Oraş în nord-estul statului New Jersey în golful Newark la oceanul 


Atlantic, la vest de oraşul New York. 


XXX 


Nathan Boone stătea în elicopterul aflat la sol, 
împreună cu Mitchell şi Krause. Ploaia continua să 
cadă în zona de aterizare de beton. Ambii detectivi 
părură deranjaţi cînd Boone le spuse să nu fumeze. Îi 
ignoră, închise ochii şi ascultă vocile care răsunau în 
căşti. 

Echipa de Internet a Fraţilor accesase camerele 
de supraveghere a douăsprezece organizații 
guvernamentale şi comerciale diferite. În timp ce 
oamenii se grăbeau pe trotuarele din New York şi pe 
coridoarele de la metrou, în timp ce se opreau la colţ 
de stradă şi se urcau în autobuze, punctele nodale ale 
feţelor lor erau reduse la o ecuaţie de numere. Aproape 
instantaneu aceste ecuaţii erau comparate cu 
algoritmul special care-l personifica pe Lawrence 
Takawa. 

Boone se bucura de această viziune a fluxului 
constant de informaţii curgînd ca o apă neagră, rece 
prin cabluri şi reţele de calculatoare. Sînt doar 
numere, se gîndi el. Asta sîntem de fapt - numere. 
Deschise ochii cînd Simon Leutner începu să 
vorbească. 

— Ok. Tocmai am accesat sistemul de securitate 
al Citibank. Pe Canal Street este un bancomat cu o 
cameră de supraveghere. Ţinta tocmai a trecut pe lingă 
cameră, îndreptîndu-se spre podul Manhattan. 


După vocea lui Leutner, părea că acesta 
zimbeşte. 

— Cred că n-a observat camera de la bancomat. 
Au devenit parte din peisaj. 

Urmă o pauză. 

— Bine. Acum ţinta este pe trotuarul pentru 
pietoni de pe pod. Am accesat deja sistemul de 
securitate al Autorităţii portuare. Camerele sînt 
amplasate sus pe turnurile farurilor, în afara razei 
vizuale imediate. Îl putem detecta de departe. 

— Unde merge? întrebă Boone. 

— Spre Brooklyn. inta se mişcă repede, şi în 
mîna dreaptă ţine un fel de par sau de baston. 

Altă pauză. 

— Ajunge la capătul podului. 

Încă o pauză. 

— 'Ţinta o ia spre Flatbush Avenue. Nu. Aşteptaţi. 
Face cu mîna unui şofer de taxi cu un suport de bagaje 
sudat pe vehicul. 

Boone se întinse şi apăsă pe întrerupătorul 
interfonului care comunica în cabina pilotului. 

— L-am găsit, spuse. Am să-ţi spun unde să 
mergi. 


x k X 
Şoferul taxiului clandestin era un bărbat haitian 


mai în vîrstă care purta un impermeabil din plastic şi o 
şapcă de baseball a echipei Yankees. Acoperişul 


maşinii curgea şi bancheta din spate era udă. 
Lawrence simţi că răceala umedă îi atingea picioarele. 

— Unde vrei să mergi? 

— Newmark, New Jersey. la-o pe Verrazano. Am 
să plătesc eu taxa. 

Bătrînul nu păru încîntat de idee. 

— Prea multe mile şi nu-mi plăteşte nimeni 
drumul de întoarcere. Nimeni din Newmark nu vrea să 
meargă la Fort Greene. 

— Cît costă un dus? 

— Patruzeci şi cinci de dolari. 

— Am să-ţi dau o sută de dolari. Să mergem. 

Mulţumit de afacerea făcută, bătrinul porni 
motorul şi Chevrolet-ul vechi plecă pufnind. Şoferul 
începu să murmure un cîntec creol în timp ce bătea 
ritmul cu degetele în volan. 

„Ti chéri. Ti chéri...” 

De deasupra se auzi un sunet asurzitor şi 
Lawrence văzu cum rafale puternice de vînt aruncau 
stropi de ploaie pe maşini. Bătrînul apăsă pe frină, 
uluit de viziunea din faţa sa: un elicopter care ateriza 
încet în intersecţia dintre Flatbush şi Tillary Street. 

Lawrence apucă sabia şi deschise portiera cu 
piciorul. 


XXX 


Boone sprintă prin ploaie. Cînd privi peste umăr, 
putu vedea că cei doi detectivi deja gifiiau şi-şi 
bălăbăneau braţele. Takawa era la vreo două sute de 


metri în faţa lor, alergînd pe Myrtle Avenue şi cotind 
pe St. Edwards. Boone trecu pe lîngă un cash-checking 
store cu geamuri zăbrelite, un cabinet stomatologic şi 
un mic magazin cu o firmă aprinsă, roz cu mov. 

Turnurile proiectului de locuinţe Fort Greene 
dominau linia orizontului ca un zid spart. Cînd oamenii 
de pe trotuar vedeau trei albi fugărind un tînăr asiatic, 
instinctiv se dădeau înapoi în prag sau se grăbeau să 
treacă strada. O arestare pentru trafic de droguri, se 
gîndiră. Poliţişti. Nu te amesteca. 

Boone ajunse pe St. Edwards şi-o luă în josul 
străzii. Picăturile de ploaie loveau trotuarul şi maşinile 
parcate. Apa curgea prin rigole şi băltea în intersecţii. 
Cineva se mişca. Nu. doar o bătrină cu o umbrelă. 
Takawa dispăruse. 

În loc să-i aştepte pe detectivi, Boone continuă să 
alerge. Trecu de două blocuri de locuinţe dărăpănate, 
apoi se uită pe o alee şi-l văzu pe Takawa strecurîndu- 
se printr-o gaură din perete. Ocolind saci cu gunoi şi o 
saltea aruncată, Boone ajunse la gaură şi descoperi o 
foaie de oţel galvanizat care sigilase odinioară o 
intrare. Cineva, probabil drogaţii de prin partea 
locului, îndoiseră foaia de oţel, iar acum Takawa era 
înăuntru. 

Mitchell şi Krause ajunseră la intrarea în alee. 

— Acoperiţi ieşirile! strigă Boone. Eu am să intru 
să-l găsesc! 

Intră cu grijă pe lingă foaia de metal şi se trezi 
într-o încăpere lungă cu podea de beton şi tavan înalt. 
Gunoaie peste tot. scaune rupte. Cu mulţi ani în urmă, 


clădirea fusese folosită ca garaj. Lîngă un perete se 
afla un banc cu scule şi în podea era o nişă pentru 
reparaţii unde stăteau odinioară mecanicii ca să 
lucreze la maşini. Nişa dreptunghiulară era plină cu 
apă uleioasă, iar în lumina slabă arăta ca şi cum ar fi 
putut duce la o cavernă aflată la distanţă. Boone se 
opri lingă o scară de beton şi ascultă. Auzi apa 
prelingîndu-se pe podea şi apoi un hîrşiit venind de 
sus. 

— Lawrence! Sînt Nathan Boone! Ştiu că eşti 
sus! 


XXX 


Lawrence stătea singur la primul etajul. 
Impermeabilul său mustea de apă, îngreunat de miile 
de dolari ascunşi în căptuşeală. Îl scoase repede şi-l 
aruncă deoparte. Apa de ploaie îl împroşca pe umeri, 
dar asta nu conta. Se simţea de parcă o povară imensă 
îi fusese luată de pe umeri. 

— Coboară! strigă Boone. Dacă vii jos imediat, n- 
am să-ţi fac rău! 

Lawrence rupse hiîrtia în care era împachetată 
teaca săbiei tatălui său, trase arma şi examină aburul 
strălucitor de pe lamă. Sabia de aur. O sabie Jittetsu. 
Făurită în foc şi oferită zeilor. O picătură de apă i se 
scurse pe faţă. Dus. Totul se dusese. Aruncat. Aruncase 
totul. Slujba sa şi poziţia sa. Viitorul său. Singurele 
două lucruri care erau cu adevărat ale lui erau sabia 
asta şi propriul curaj. 


Lawrence puse teaca pe podeaua udă, apoi 
merse spre scară cu sabia în mînă. 

— Rămii acolo! strigă el. Vin jos! 

Cobori pe scara plină de gunoaie. Cu fiecare pas, 
pierdea tot mai mult din greutate, din iluziile care-i 
împovăraseră inima. Înţelegea în cele din urmă 
singurătatea vizibilă în fotografia tatălui său. Faptul de 
a deveni Arlechin era atît o eliberare, cît şi o acceptare 
a propriei morţi. 

Ajunse la parter. Boone stătea în mijlocul 
camerei pline de gunoaie cu un pistol automat în mînă. 
— Aruncă arma! îi strigă. Arunc-o la pămînt! 

După o viaţă trăită în spatele măştilor, ultima 
mască era scoasă. Ţinînd sabia de aur, fiul lui Sparrow 
se năpusti spre duşman. Se simţi liber, eliberat de 
îndoieli şi ezitare, în timp ce Boone ridică încet pistolul 
şi îi trase un glonţ în inimă. 


49 


Vicki era prizonieră în casa mamei sale. Era 
urmărită de Tabula, ca şi de congregația bisericii sale. 
Furgoneta de la compania de electricitate plecase, dar 
apăruseră alte echipe de supraveghere. Doi bărbaţi 
care lucrau pentru o companie de cablu TV începură să 
înlocuiască cutiile cu relee din virful stilpilor de 
telefon. Noaptea nu mai încercau să se camufleze. Un 
negru şi un alb stăteau într-un SUV parcat peste drum. 
O dată, o maşină de poliţie oprise lîngă SUV, şi cei doi 
poliţişti din patrulă stătură de vorbă cu Tabula. În timp 
ce Vicki trăgea cu ochiul prin perdele, mercenarii 
scoaseră nişte cărţi de identitate şi sfirşiră prin a da 
mîna cu ofiţerii. 

Mama sa solicită protecţia bisericii. Noaptea, 
unul sau doi oameni dormeau în camera de zi. 
Dimineaţa, echipa din tura de noapte pleca şi doi 
membri ai bisericii veneau să-şi petreacă ziua în casă. 
Jonesies nu credeau în violenţă, dar se considerau 
apărători ai credinţei înarmaţi cu cuvîntul Profetului. 
Dacă ar fi fost atacată casa, ei ar fi cîntat imnuri şi s-ar 
fi întins pe jos în calea maşinilor. 

Vicki îşi petrecu o săptămînă uitîndu-se la 
televizor, dar în cele din urmă îl stinse. Majoritatea 


emisiunilor păreau puerile sau înşelătoare odată ce-ţi 
dădeai seama ce se petrecea cu adevărat sub aparenţe. 
Făcu rost de nişte haltere de la un diacon al bisericii şi 
ridica greutăţi în garaj în fiecare după-amiază pînă 
cînd o dureau muşchii. Noaptea rămînea trează pînă 
tirziu şi căuta pe Internet site-urile secrete create în 
Polonia, Coreea de Sud şi Spania, care pomeneau de 
Călători şi de Uriaşa Maşinărie. Majoritatea lor păreau 
să fie de acord că toţi Călătorii dispăruseră, distruşi de 
Tabula şi mercenarii lor. 

Cînd era mică, Vicki aşteptase întotdeauna cu 
nerăbdare slujba de duminică de la biserică; se trezea 
devreme, îşi dădea părul cu parfum şi se îmbrăca cu 
rochia ei specială, albă. Acum fiecare zi a săptămînii 
părea la fel. Încă mai zăcea în pat duminică dimineaţă 
tîrziu cînd Josetta intră în cameră. 

— Trebuie să te pregăteşti, Vicki. Trimit o maşină 
să ne ia. 

— Nu vreau să merg. 

— N-ai nici un motiv să te temi. Congregația te 
va apăra. 

— Nu mă tem de Tabula. Îmi fac griji pentru 
prietenii mei. 

Josetta strînse din buze şi Vicki ştiu ce-i trecea 
mamei ei prin minte: Nu sînt prietenii tăi. Rămase 
lîngă pat pînă cînd Vicki se ridică şi se îmbrăcă cu o 
rochie. 

— Isaac Jones i-a spus odată fratelui său ... 

— Nu-mi cita din Profet, mamă. A spus o mulţime 
de lucruri, care nu sînt întotdeauna de acord între ele. 


Cînd cauţi ideile de bază, e limpede că Isaac Jones 
credea în libertate şi compasiune şi speranţă. Nu 
putem doar să-i repetăm cuvintele şi să credem că 
avem dreptate. Oamenii trebuie să-şi schimbe vieţile. 

O oră mai tîrziu, stătea în biserică alături de 
mama ei. lotul era neschimbat - imnurile familiare, 
băncile şubrede şi feţele care o înconjurau - dar ea nu 
simţea că ia parte la ceremonie. Întreaga congregaţie 
ştia că Victory From Sin Frazer avusese de-a face cu 
Hollis Wilson şi cu un Arlechin rău pe nume Maya. Se 
uitau la Vicki şi-şi exprimau temerile în timpul 
confesiunii publice. 

Confesiunea era ceva unic, specific bisericii 
Jonesie, un amestec ciudat între o reînnoire a 
legămintelor faţă de biserică, ca la baptişti, şi o 
întrunire a quakerilor*. În dimineaţa aceea evoluă în 
mod tipic. Mai întîi, Reverendul J.T. Morganfield tinu o 
predică despre mana din deşert, nu numai mîncarea 
oferită israeliților, ci şi bogăţiile puse la dispoziţia 
oricărui credincios. Cînd o formaţie alcătuită din trei 
instrumente începu să cînte un ritm antrenant de 
gospel, congregația cîntă „Strigă-ţi credinţa mai 
departe”, un imn Jonesie vechi. Oamenii se ridicaseră 
în picioare în timpul cîntecului şi la sfîrşitul fiecărui 
refren îşi dădeau glas grijilor. 

Aproape toată lumea pomeni de Vicki Fraser. 
Erau îngrijoraţi pentru ea; se temeau, dar ştiau că 
Dumnezeu o va apăra. Vicki privea drept în faţă şi 


23 Membru al unei secte religioase protestante pacifiste şi austere, 


întemeiată în sec. XVII şi răspîndită în Anglia şi în SUA. 


încerca să nu arate stingherită. Din felul în care 
vorbeau, era de fapt vina ei că credea în Datoria 
Neplătită. Alt refren. O confesiune. Un refren. O 
confesiune. Îi venea să se ridice şi să fugă din biserică, 
dar ştia că toţi s-ar lua după ea. 

Cînd cîntecul începu să răsune mai tare, uşa 
diaconului de lingă altar se deschise şi prin ea intră 
Hollis Wilson. Toţi se opriră din cîntat, dar asta nu 
păru să-l deranjeze. Stînd în faţa bisericii, vîri mîna în 
haină şi scoase un exemplar legat în piele al Colecţției 
complete de scrisori ale lui Isaac T. Jones. 

— Trebuie să fac o mărturisire, zise Hollis. Am o 
mărturie pentru voi toţi. În cea de-a patra scrisoare, 
scrisă din Meridian, Mississippi, Profetul spune că nu 
există un bărbat sau o femeie cu adevărat căzuţi. 
Oricine, chiar şi cel mai mizerabil păcătos, poate lua 
hotărîrea de a se întoarce la Dumnezeu şi în cercul 
celor credincioşi. 

Hollis îi aruncă o privire  Reverendului 
Morganfield şi pastorul răspunse, aproape automat, 
„Amin, Frate”. 

Întreaga biserică de credincioşi trase aer în piept 
şi păru să se relaxeze. Da, lîngă altar stătea un om 
periculos, dar erau obişnuiţi cu stilul confesiunii lui. 
Hollis se uită la Vicki pentru prima dată şi dădu foarte 
uşor din cap ca şi cum ar fi recunoscut legătura dintre 
ei. 

— Am rătăcit mulţi ani, zise Hollis. Am dus o 
viaţă rebelă, de neascultare şi păcat. Le cer scuze 
tuturor celor pe care i-am rănit sau i-am ofensat, dar 


nu aştept iertare. În cea de-a noua scrisoare a sa, Isaac 
Jones ne spune că numai Dumnezeu poate acorda 
iertarea - pe care o dă în mod egal fiecărui bărbat sau 
femeie, din fiecare rasă şi naţiune de sub soare. 

Hollis deschise cartea verde şi citi un pasaj. 

— „Noi, care sîntem egali în Ochii Domnului, ar 
trebui să fim egali şi în Ochii Omenirii”. 

— Amin, spuse o bătrină. 

— De asemenea nu cer iertare pentru că m-am 
alăturat unui Arlechin ca să lupt împotriva Tabula. Am 
făcut-o la început pentru bani - ca un ucigaş plătit. Dar 
acum nu mai sînt legat la ochi, şi am văzut puterea 
Tabula şi planul lor de a controla şi manipula oamenii 
din Noul Babilon. 

— Mulţi ani, această biserică a fost împărţită de 
problema Datoriei Neplătite. Cred cu toată puterea că 
această dispută şi-a pierdut rostul. Zachary Goldman, 
Lion of the Temple, a murit alături de Profet. Ăsta e un 
fapt, şi nimeni nu-l contestă. Dar ce e mai important 
este răul comis chiar acum, dorinţa Tabula de a trăda 
omenirea. Cum spunea Profetul: „Cei Drepţi trebuie să 
se lupte cu Balaurul atît în întuneric cît şi la lumină”. 

Vicki aruncă o privire prin biserică. Hollis îi 
cîştigase de partea sa pe unii dintre ei, dar categoric 
nu şi pe Reverendul Morganfield. Credincioşii mai 
vîrstnici clătinau din cap şi se rugau şi şopteau „Amin”. 

— Trebuie să-i sprijinim pe Arlechini şi pe aliaţii 
lor, nu doar cu rugăciunile noastre, ci şi cu fii şi fiicele 
noastre. De aceea am venit aici azi. Armata noastră are 


nevoie de ajutorul Victoriei From Sin Frazer. Îi cer să 
ni se alăture şi să împartă cu noi toate încercările. 

Hollis ridică mîna dreaptă şi făcu un gest ca şi 
cum voia să spună: Vino cu mine. Vicki ştia că era cea 
mai mare alegere din viaţa ei de pînă acum. Cînd se 
uită la mama ei, o văzu plingind. 

— Vreau binecuvîntarea ta, şopti Vicki. 

— Nu te duce. Or să te omoare. 

— Asta-i viaţa mea, mamă. Este alegerea mea. 
Ştii că nu pot rămîne aici. 

Încă plîngînd, Josetta îşi îmbrăţişă fata. Vicki 
simţi cum braţele mamei ei o string puternic, iar în 
cele din urmă îi dau drumul să plece. Toată lumea o 
privea în timp ce ea se ridică de pe bancă şi i se 
alătură lui Hollis lîngă altar. 

— Rămas-bun, zise ea congregaţiei. 

Fu surprinsă de propria voce. Aceasta era 
puternică şi încrezătoare. 

— În următoarele cîteva săptămîni s-ar putea să 
vă cer unora dintre voi ajutorul şi sprijinul. Duceţi-vă la 
casele voastre şi rugaţi-vă. Hotăriţi dacă vreţi să vă 
alăturaţi nouă. 

Hollis o apucă de mînă şi ieşiră repede pe uşă. Pe 
o alee laterală era parcată o camionetă cu camper 
shell. Cînd se urcară în ea, Hollis scoase un pistol 
automat de la brîu şi-l puse pe banchetă între ei. 

— În faţă, peste drum, sînt doi mercenari Tabula. 
Să sperăm că nu au un al doilea grup care să ne 
urmărească. 


Conduse încet pe alee pînă la un drum de acces 
de pămînt care trecea printre două şiruri de clădiri. 
Hollis tot viră pînă cînd ajunseră la o stradă pavată 
aflată la cîteva cvartale distanţă de biserică. 

— Eşti bine? 

Vicki îi aruncă o privire lui Hollis, iar acesta 
zimbi. 

— Am avut o mică luptă cu trei lipituri, dar am 
să-ţi povestesc despre asta mai tîrziu. În ultimele cîteva 
zile am tot condus prin oraş, ducîndu-mă în biblioteci 
publice şi folosind calculatoarele de acolo. Am ţinut 
contactul cu un Arlechin din Franţa pe nume Linden. E 
prieten cu Maya, tipul care mi-a trimis banii. 

— Cine mai e în „armata” asta de care vorbeai? 

— În momentul ăsta, sîntem doar noi doi, Maya şi 
Gabriel. L-a adus înapoi în Los Angeles. Dar ascultă 
aici... 

Hollis dădu cu pumnul în volan. 

— Gabriel a trecut de bariere. E Călător. Unul 
adevărat. 

Vicki se uita la trafic în timp ce ieşiră pe 
autostradă. Mii de oameni stăteau singuri, fiecare în 
cutiuţa lor pe roţi. Cetăţenii se uitau la barele de 
protecţie din faţa lor, ascultau zgomotul de la radiouri 
şi presupuneau că timpul şi locul ăsta era singura 
realitate adevărată. În mintea lui Vicki totul se 
schimbase. Un Călător rupsese piedicile care-i ţintuiau 
în lumea asta. Autostrada, maşinile şi şoferii nu erau 
un răspuns definitiv, ci doar una din alternativele 
posibile. 


— Îţi mulţumesc c-ai venit la biserică, Hollis. A 
fost un lucru periculos. 

— Ştiam că vei fi acolo şi mi-am amintit de alee. 
Pe lîngă asta, aveam nevoie de permisiunea 
congregaţiei. Pot să spun că majoritatea m-au susţinut. 

— Despre ce fel de permisiune vorbeşti? 

Hollis se rezemă de spătarul scaunului şi rise. 

— Ne ascundem la Arcadia. 

Arcadia era o tabără a bisericii pe dealurile aflate 
la nord-vest de Los Angeles. O femeie albă pe nume 
Rosemary Kuhn, căreia îi plăcea să cînte imnuri în 
biserica Jonesie, donase congregaţiei patruzeci de 
pogoane de pămînt într-o fermă din Malibu. Atît Vicki 
cît şi Hollis vizitaseră Arcadia cînd erau copii, făcînd 
excursii, înotînd în piscină şi cîntînd în jurul focului de 
tabără pe care-l făceau sîmbătă seara. Cu cîţiva ani în 
urmă puţul de apă al taberei se defectase şi consiliul 
zonal condamnase locul pentru mai multe încălcări. 
Biserica Jonesie încerca să vîndă proprietatea, în timp 
ce copiii lui Rosemary Kuhn intentaseră proces ca s-o 
recapete. 

Hollis o luă pe Drumul 1 de-a lungul coastei, apoi 
pe autostrada cu două benzi care trecea prin Canionul 
Topanga. Cînd virară la stînga în dreptul oficiului 
poştal din Topanga, drumul se îngustă şi deveni foarte 
abrupt. De ambele părţi ale sale creşteau stejari de 
coastă şi tufişuri dese. În cele din urmă trecură pe sub 
o arcadă din lemn cu un semn vandalizat pe care se 
mai vedea cuvîntul CADIA şi ajunseră pe culme. O alee 


lungă de pămînt, erodată de viituri, îi duse la o parcare 
cu pietriş. 

Clădirile din tabără nu se schimbaseră în ultimii 
douăzeci de ani. Tabăra avea dormitoare comune 
pentru bărbaţi şi pentru femei, o piscină goală cu o 
casă a piscinei, un rezervor de apă şi un mare centru 
comunitar folosit pentru mese şi pentru slujbele 
bisericeşti. Clădirile albe, lungi, aveau acoperişuri de 
ţiglă roşie în stil spaniol. Straturile de flori şi grădina 
de legume, odinioară bine îngrijite de Jonesie, erau 
acum pline de buruieni. Toate geamurile fuseseră 
sparte şi pe jos erau aruncate cutii goale de bere. De 
pe culme puteai vedea într-o parte munţii şi în cealaltă 
Oceanul Pacific. 

Vicki crezu că erau singuri pînă cînd Maya şi 
Gabriel ieşiră din centrul comunitar şi veniră în 
parcare să-i întîimpine. Maya arăta la fel: puternică şi 
agresivă. Vicki se uită lung la Gabriel, căutînd o 
schimbare în înfăţişarea sa. Zimbetul nu i se 
schimbase, dar ochii o priveau cu o intensitate nouă. 
Se simţi un pic neliniştită pînă cînd Gabriel o salută şi 
o îmbrăţişă. 

— Ne-am făcut griji pentru tine, Vicki. Mă bucur 
că eşti aici. 

Hollis fusese la un magazin cu surplus de 
echipamente militare şi cumpărase paturi pliante şi 
saci de dormit pentru cele două dormitoare comune. În 
bucătăria centrului comunitar erau o sobă de 
campanie, sticle cu apă şi conserve de alimente. 
Folosiră o mătură veche ca să măture o parte din praf, 


apoi se aşezară la una dintre mesele lungi. Maya îşi 
deschise calculatorul şi le arătă informaţii personale 
despre americani de virsta lor care muriseră în 
accidente de maşină. În următoarele cîteva săptămîni, 
urmau să obţină certificatele de naştere ale celor 
morţi, apoi permisele de conducere, apoi paşapoarte 
pentru diferite identități. În cele din urmă, vor trece 
graniţa în Mexic şi vor căuta un loc sigur în care să se 
ascundă. 

— Nu vreau să sfirşesc într-o închisoare 
mexicană, zise Hollis. Dacă părăsim ţara, vom avea 
nevoie de bani. 

Maya le explică cum Linden trimisese mii de 
dolari în America ascunşi în interiorul unui Buddha 
vechi. Pachetul era păstrat de un negustor de obiecte 
de artă din West Hollywood. Era periculos să expediezi 
bani şi să ridici colete dacă te căutau Tabula. Hollis se 
oferi să stea de pază în spatele casei în timp ce ea intra 
pe uşa din faţă. 

— Nu pot să-l las singur pe Gabriel. 

— O să fiu în regulă, îi spuse Gabriel. Nimeni nu 
ştie de locul ăsta. Chiar dacă Tabula ar afla de el, tot ar 
trebui să urce aici pe drumul ăsta şerpuit. Am vedea 
maşina cu zece minute înainte de a ajunge aici. 

Arlechinul se răzgîndi de două ori în timpul 
prinzului, şi apoi hotărî în cele din urmă că era 
important să ia banii. Vicki şi Gabriel rămaseră în 
parcare şi priviră cum camioneta lui Hollis cobora 
dealul. 

— Ce crezi despre Maya? întrebă Gabriel. 


— E foarte curajoasă. 

— Tatăl ei a pus-o să treacă prin nişte 
antrenamente destul de dure ca s-o facă să devină 
Arlechin. Cred că acum nu are încredere în nimeni. 

— Profetul i-a scris odată o scrisoare nepoatei 
sale de doisprezece ani, Evangeline. I-a spus că părinţii 
noştri ne dau să purtăm o armură şi noi hotărim să 
punem şi mai multe armuri pe noi pe măsură ce 
creştem. Cînd devenim adulţi, diferitele bucăţi ale 
armurii nu se potrivesc şi nu ne protejează pe deplin. 

— Maya este foarte bine protejată. 

— Da. Dar sub armură e aceeaşi. Toţi sîntem 
aceiaşi. 

Vicki luă mătura şi mătură podeaua centrului 
comunitar. In cînd în cînd arunca cîte o privire pe 
fereastră şi vedea că Gabriel se tot învirtea prin 
parcarea  neasfaltată. Călătorul arăta neliniştit şi 
nefericit. Se gindea la ceva, încercînd să rezolve o 
problemă. Vicki termină de măturat şi spăla mesele cu 
o cîrpă udă cînd Gabriel se ivi în prag. 

— Am hotărît să trec dincolo. 

— De ce s-o faci acum? 

— Trebuie să-mi găsesc fratele, pe Michael. Am 
trecut pe lîngă el în bariera focului, dar poate că este 
într-unul din tărimuri. 

— Crezi că-i ajută pe Tabula? 

— Asta mă îngrijorează, Vicki. S-ar putea să-l 
forţeze s-o facă. 


Îl urmă pe Gabriel în dormitorul comun al 
bărbaţilor şi-l privi cum se aşează pe unul din paturile 
pliante, cu picioarele întinse în faţă. 

— Să plec? întrebă ea. 

— Nu. E-n regulă. Corpul meu rămîne aici. Fără 
flăcări sau îngeri. 

Ţinind sabia de jad cu ambele miîini, Gabriel 
începu să inspire adînc, prelung. Brusc îşi lăsă partea 
de sus a corpului să cadă înapoi. Mişcarea rapidă păru 
să schimbe totul. Respiră o ultimă dată şi apoi Vicki 
văzu transformarea. Corpul său tremură şi rămase fără 
vlagă. Acum îi amintea de un tablou pe care-l văzuse, 
cu un cavaler de piatră zăcînd pe un mormînt. 

Oare Gabriel era deasupra ei? Plutind prin 
spaţiu? Se uită în jur după un semn şi nu văzu nimic în 
afară de pereţii de beton pătaţi de apă şi tavanul 
murdar. Veghează asupra lui, se rugă. Milostive 
Doamne, apără-l pe acest Călător. 

Gabriel trecuse dincolo, Lumina sa traversînd 
cele patru bariere. Cînd deschise ochii, se trezi stînd în 
capul scărilor unei case vechi. Era singur. În casă era 
tăcere. O lumină de un cenuşiu palid se scurgea printr- 
o fereastră îngustă. 

Pe palierul din spatele lui era o măsuţă de salon 
de modă veche. Pe ea se găsea o vază cu un trandafir 
de mătase, iar Gabriel atinse petalele rigide, netede. 
Trandafirul şi vaza şi încăperea care-l înconjura erau la 
fel de false ca obiectele din propria sa lume. Numai 
Lumina era permanentă şi reală. Corpul său şi hainele 
sale erau imagini-fantomă care-l urmaseră în acest loc. 
Gabriel trase sabia de jad afară din teacă cîţiva 
centimetri, şi lama ei de oţel scînteie cu o energie 
argintie. 

Trase de perdelele de dantelă şi se uită pe 
fereastră. Era seara devreme, imediat după asfinţit. Se 
afla într-un oraş cu trotuare şi copaci pe margine. De 
cealaltă parte a drumului se vedea un şir de case 
identice, iar zona îi amintea de cartierele de case cu 
faţada de gresie roşietică din New York sau Baltimore. 
În cîteva apartamente erau aprinse luminile, şi 


jaluzelele aveau o culoare dulce, galbenă, ca bucăţile 
de pergament vechi. 

Gabriel îşi rearanjă sabia astfel încît cureaua să 
fie petrecută peste un umăr, teaca atingîndu-i spatele. 
Cobori scara cît de repede putu pînă la etajul al doilea. 
Deschise una din uşi, aşteptind să fie atacat, şi 
descoperi un dormitor gol. Toată mobila era masivă şi 
întunecată: un şifonier mare cu decoraţiuni de alamă şi 
un pat cu un cadru de lemn sculptat. Camera avea o 
înfăţişare de modă veche care-i amintea de filmele cu 
acţiunea în anii 1920. Nu găsi un ceas cu radio sau un 
televizor, nimic nou şi strălucitor. La etajul întîi auzi 
sunetul unui pian venind de jos. Muzica era lentă şi 
tristă: o melodie simplă repetată cu mici variaţiuni. 

Gabriel încercă să nu facă scările să scîrţiie în 
timp ce cobora ultimul rînd de scări. La parter o uşă 
deschisă dădea într-o sufragerie cu o masă lungă şi 
şase jilţuri cu spătar înalt. Într-un vas de pe bufet erau 
fructe de ceară. Străbătind holul, trecu pe lîngă un 
birou cu fotolii-club de piele şi o lampă de citit 
singuratică, apoi intră în salonul din spate. 

O femeie stătea jos cu spatele la uşă, cîntînd la o 
pianină. Avea părul cărunt şi purta o fustă lungă, 
neagră şi o bluză de culoarea lavandei cu mîneci 
umflate. Cînd Gabriel se îndreptă spre ea, podeaua 
scîrţii, iar ea aruncă o privire peste umăr. Faţa sa îl 
făcu să tresară: era emaciată şi palidă, ca şi cum 
femeia ar fi fost încuiată în casă şi lăsată să moară de 
foame. Numai ochii erau vii: strălucitori şi intenşi, îl 


priveau fix. Era surprinsă, dar nu speriată că un străin 
apăruse în cameră. 

— Cine eşti? întrebă femeia. Nu te-am mai văzut 
pînă acum. 

— Mă numesc Gabriel. Poţi să-mi spui numele 
acestui loc? 

Fusta ei neagră foşni cînd ea se apropie de el. 

— Arăţi altfel, Gabriel. Probabil că eşti nou. 

— Da. Cred că aşa e. 

Se dădu înapoi din calea femeii, dar ea veni după 
el. 

— Îmi pare rău că mă aflu în casa ta. 

— O, să nu-ţi pară rău deloc. 

Înainte ca el s-o poată opri, îl apucă de mîna 
dreaptă. Pe faţă-i apăru o expresie de uimire. 

— Ai pielea caldă. Cum e posibil? 

Gabriel încercă să se smulgă din strînsoare, dar 
femeia îl ţinea cu o putere care nu se potrivea deloc cu 
trupul ei fragil. Tremurind uşor, se aplecă şi-i sărută 
dosul mîinii. Gabriel simţi nişte buze reci atingindu-i 
pielea, şi apoi o durere ascuţită. Îşi smulse mîna şi 
văzu că sîngera. 

O mică picătură de sînge - sîngele lui - se zărea 
în colţul gurii femeii. Aceasta atinse sîngele cu 
arătătorul, studie culoarea roşie strălucitoare şi apoi 
băgă degetul în gură. În extaz, posedată de plăcere, 
tremură şi închise ochii. Gabriel se repezi afară din 
cameră şi o luă la fugă pe holul care ducea la uşa de la 
intrare. 


Înainte de a putea găsi un loc unde să se 
ascundă, un automobil negru trecu încet pe stradă. 
Maşina semăna cu un sedan din anii 1920, dar modelul 
avea ceva vag. Arăta ca ideea unei maşini, un gest, în 
loc de o maşinărie veritabilă construită într-o fabrică. 
Şoferul era un bătrîn cu o înfăţişare trasă, zbîrcită. Se 
uită lung la Gabriel cînd trecu. 

Nu apărură alte maşini cît rătăci Gabriel pe 
străzile întunecate. Ajunse la un scuar înconjurînd un 
părculeţ cu bănci, o estradă pentru orchestră şi cîţiva 
copaci umbroşi. Parterul clădirilor cu două etaje era 
ocupat de magazine cu vitrine. Prin ferestrele 
camerelor de la etaj străluceau lumini. Vreo zece- 
doisprezece oameni rătăceau fără ţintă prin scuar. 
Purtau aceleaşi haine solemne, de modă veche, ca şi 
femeia care cînta la pian: costume închise la culoare, 
fuste lungi, pălării şi pardesie care le ascundeau 
trupurile slabe. 

Gabriel simţea că bate la ochi îmbrăcat cu jeanşi 
şi tricou. Încercă să rămînă în umbra clădirilor. 
Vitrinele magazinelor aveau geamul gros şi cadrele de 
oţel care protejează de obicei vitrinele magazinelor de 
bijuterii. Fiecare magazin avea o fereastră şi în fiecare 
fereastră era cîte un singur obiect, bine iluminat. Trecu 
pe lîngă un bărbat slăbănog, chel, cu o expresie agitată 
pe faţă. Acesta se holba la un ceas vechi de aur dintr-o 
vitrină. Arăta năucit, aproape hipnotizat, de obiect. La 
două case mai încolo se afla un magazin de antichităţi 
care avea în vitrină statuia de marmură albă a unui 
băiat gol. O femeie dată cu ruj roşu-închis stătea foarte 


aproape de geam şi se uita fix la statuie. În timp ce 
Gabriel trecea, se aplecă şi sărută geamul. 

La capătul cvartalului era o băcănie. Nu era un 
magazin modern cu intervale de trecere spaţionase şi 
lăzi frigorifice cu uşi de sticlă, dar totul arăta curat şi 
bine organizat. Printre rafturile cu marfă se plimbau 
clienţi cu coşuri de cumpărături din sîrmă roşie. O 
tînără în halat alb stătea la casă. 

Aceasta se uită lung la Gabriel cînd intră în 
magazin, iar el o luă pe un interval de trecere ca să 
scape de curiozitatea ei. Pe rafturi se aflau cutii şi 
borcane pe care nu scria nimic. În schimb, diversele 
recipiente aveau desene colorate ale produselor 
ascunse în interior. Copii şi părinţi zîmbitori, desenaţi, 
zimbeau vesel în timp ce mîncau cereale pentru micul- 
dejun şi supă de roşii. 

Gabriel luă o cutie de biscuiţi; nu era grea 
aproape deloc. Luă o altă cutie, o desfăcu şi descoperi 
că era goală. Verificînd alte cutii şi borcane, trecu pe 
următorul interval de trecere şi dădu peste un omuleţ 
care stătea în genunchi pe podea în timp ce rearanja 
mărfurile de pe rafturi. Şorţul său alb, apretat de 
comerciant şi papionul roşu îi dădeau o înfăţişare 
ordonată şi organizată. Bărbatul îşi făcea treaba cu o 
mare precizie, asiguriîndu-se că partea cu imaginea a 
fiecărei cutii era întoarsă în afară. 

— Care este problema? întrebă Gabriel. Toate 
sînt goale. 

Omuleţul se ridică şi-l privi cu intensitate pe 
Gabriel. 


— Cred că eşti nou pe-aici. 

— Cum poţi vinde cutii goale? 

— Deoarece oamenii vor ceea ce e înăuntrul lor. 
Toţi vrem asta. 

Bărbatul era atras de căldura corpului lui 
Gabriel. Făcu avid un pas în faţă, dar Gabriel îl 
împinse. Încercînd să nu intre în panică, părăsi 
magazinul şi se întoarse în scuar. Inima-i bătea repede 
şi prin corp îi trecu un val de rece de frică. Sophia 
Briggs îi spusese despre locul ăsta. Se afla în cel de-al 
Doilea 'Tărim al stafiilor înfometate. Erau spirite 
rătăcite, fragmente de Lumină care căutau permanent 
ceva cu care să-şi umple golul dureros. Va rămîne aici 
pentru totdeauna dacă nu va găsi calea de ieşire. 

Grăbi pasul pe stradă şi fu surprins să găsească o 
măcelărie. Cotlete de miel, antricoate de porc şi 
jumătăţi de vită erau în tăvile de metal în magazinul 
luminat puternic. Un măcelar îndesat, blond, stătea în 
spatele tejghelei împreună cu asistentul său, un tînăr 
de douăzeci şi ceva de ani. Un băiat cu un şorţ prea 
mare pentru el mătura cu grijă podeaua de gresie albă. 
Mîncarea era reală. Cei doi bărbaţi şi băiatul arătau 
sănătoşi. Mîna lui Gabriel atinse clanţa de alamă a uşii. 
Ezită, apoi intră. 

— Trebuie să fii un nou-sosit, zise măcelarul cu 
un zîmbet voios. Ştiu cam pe toată lumea de-aici şi nu 
te-am mai văzut pînă acum. 

— Aveţi ceva de mîncare? întrebă Gabriel. De 
pildă, jamboanele astea. 


Arătă spre trei jamboane afumate care atîrnau de 
cîrlige deasupra tejghelei cu vitrină. Măcelarul păru 
amuzat, iar asistentul său rînji. Fără să ceară voie, 
Gabriel se întinse şi atinse unul din jamboane. Avea o 
consistenţă ciudată. Ceva era ciudat. Îl trase de pe 
cîrlig, îi dădu drumul pe podea şi privi cum obiectul de 
ceramică se sparge în bucăţi. Totul din magazin era 
fals: mîncare imaginară expusă ca şi cum ar fi fost 
adevărată. 

Auzi un declic puternic şi se răsuci. Băiatul 
încuiase uşa cu zăvorul. Întorcîndu-se din nou, Gabriel 
văzu că măcelarul şi asistentul său ieşeau din spatele 
tejghelei. Asistentul scoase un cuţit de douăzeci de 
centimetri din tocul de piele care-i atîrna de 
cingătoare. Proprietarul ţinea în mînă un satir mare. 
Gabriel trase sabia şi se dădu înapoi ca să fie aproape 
de perete. Băiatul lăsă mătura deoparte şi scoase un 
cuţit subţire, curbat - genul folosit la tăiatul fileurilor 
de pe os. 

Zimbind, asistentul ridică braţul şi aruncă arma. 
Gabriel se trase la stînga, iar lama se îngropă în 
panourile de lemn. Acum măcelarul venea spre el, 
răsucind şi învirtind repede satirul greu. Gabriel se 
făcu că vrea să lovească la cap, apoi se aplecă mult şi-i 
reteză braţul. Stafia rînji şi-i arătă rana: piele, muşchi 
şi os tăiate, dar nici urmă de sînge. 

Gabriel atacă; satîrul fu ridicat şi-i blocă sabia. 
Lamele se frecară una de cealaltă, oţelul scoţind ţipete 
ca o pasăre prinsă. Gabriel sări într-o parte, ajunse în 
spatele măcelarului şi lovi jos, retezînd piciorul stîng al 


stafiei sub genunchi. Măcelarul căzu înainte şi se 
prăbuşi pe podeaua de gresie. Rămase zăcînd pe burtă, 
gemînd şi întinzînd braţele ca şi cum ar fi încercat să 
înoate pe uscat. 

Asistentul înşfăcă un cuţit de pe tocător şi 
Gabriel se pregăti să se apere. În loc să-l atace, 
asistentul îngenunche lîngă măcelar şi-l înjunghie în 
spate. Tăie adînc, despicînd cu lama în jos prin muşchi 
pînă la şold. Băiatul se repezi şi el şi i se alătură la 
atac, tăind bucăţi de carne uscată şi îndesîndu-le în 
gură. 

Gabriel descuie uşa şi fugi afară. Trecu strada şi 
intră în părculeţul din mijlocul scuarului cînd îşi dădu 
seama că oamenii ieşeau din clădiri. Îi recunoscu pe 
femeia care cîntase la pian şi pe micul negustor cu 
papion. Stafiile ştiau că e în oraşul lor. Îl căutau, 
sperînd că el le va umple golul. 

Gabriel rămase în picioare, singur, lingă estrada 
pentru orchestră. Să fugă de ei? Oare exista o cale de 
scăpare? Auzi un motor, se răsuci şi văzu nişte faruri 
care se îndreptau spre el de pe o stradă laterală. Cînd 
maşina se apropie, văzu că era un taxi de modă veche 
cu un bec galben aprins pe acoperiş. Cineva începu să 
claxoneze şi nu se mai oprea, apoi vehiculul opri lingă 
trotuar. Şoferul cobori geamul lateral şi rînji: era 
Michael. 

— Sari înăuntru! strigă el. 

Gabriel se repezi în maşină şi fratele său dădu 
ocol scuarului, claxonînd şi ocolind stafiile. O luă pe o 
stradă laterală şi acceleră un pic. 


— Eram sus pe acoperişul unei clădiri şi cînd am 
privit în jos te-am văzut în scuar. 

— Cum ai pus mîna pe taxi? 

— Am alergat în stradă şi-a apărut un taximetrist. 
Era un bătrînel slăbănog care mă tot întreba dacă sînt 
„nou” - ce-o mai însemna şi asta. Aşa că l-am tras afară 
din taxi, i-am tras un pumn în faţă şi-am plecat cu 
maşina. 

Michael rise zgomotos. 

— Nu ştiu unde sîntem, dar mă îndoiesc c-am să 
fiu arestat pentru furtul maşinii. 

— Sîntem în Al Doilea Tărim al stafiilor 
înfometate. 

— Sună corect. Am nimerit într-un restaurant şi 
erau patru oameni care stăteau în separeuri. Nici un 
fel de mincare pe nicăieri. Numai farfurii goale. 

Michael smuci de volan şi făcu taxiul să vireze pe 
o alee. 

— Grăbeşte-te, zise. Trebuie să intrăm în clădirea 
asta înainte să ne vadă cineva. 

Fraţii se dădură jos din taxi. Michael ţinea în 
mînă o sabie cu un triunghi de aur întipărit în mîner. 

— De unde ai asta? îl întrebă Gabriel. 

— De la nişte prieteni. 

— E un talisman. 

— Ştiu. E bine să ai o armă într-un loc ca ăsta. 

Fraţii Corrigan părăsiră aleea şi se grăbiră să 
traverseze trotuarul din faţa unei clădiri cu trei etaje şi 
faţadă de granit. Uşa mare de la intrare era făcută 
dintr-un metal întunecat şi era împărţită în casete cu 


basoreliefuri cu griu, mere şi alte feluri de mîncare. 
Michael trase de uşă cu forţă şi fraţii se strecurară 
înăuntru. Se treziră într-un hol lung, fără ferestre, cu o 
podea ca o tablă de şah, din pătrate albe şi negre, şi cu 
lămpi suspendate de lanţuri de alamă. Michael o luă la 
fugă pe hol şi se opri la o uşă pe care scria 
BIBLIOTECĂ. 

— Aici. E cel mai sigur loc din oraş. 

Gabriel îşi urmă fratele într-o încăpere care se 
întindea pe două etaje şi avea o fereastră cu vitraliu la 
un capăt. Toţi pereţii erau căptuşiţi cu rafturi de stejar 
ticsite cu cărţi. Erau scări pe nişte şine montate pe 
pereţi, care dădeau ocolul camerei, şi o pasarelă la 
şapte metri deasupra podelei, care oferea acces la un 
alt rînd de rafturi. În mijlocul încăperii se aflau scaune 
masive de lemn şi mese de lectură acoperite cu piele 
verde. Lămpi de sticlă verde-închis luminau mesele. 
Biblioteca îl duse pe Gabriel cu gîndul la istorie şi 
tradiţie. În acest loc putea fi găsită orice carte de 
înţelepciune. 

Michael se plimba prin încăpere ca şi cum ar fi 
fost bibliotecarul. 

— Drăguţ, nu? 

— Şi nu vine nimeni aici? 

— Sigur că nu. De ce-ar veni cineva? 

— Să citească o carte. 

— Nici o şansă să se întîmple una ca asta. 

Michael luă un tom gros legat în piele neagră şi i- 
l aruncă fratelui său. 

— Uită-te şi tu. 


Gabriel deschise cartea şi nu găsi decît pagini 
goale. Îi dădu drumul pe o masă şi scoase o alta din 
raft. Pagini albe. Michael rise. 

— M-am uitat în Biblie şi într-un dicţionar. Totul 
e alb. Oamenii care trăiesc aici nu pot mînca, bea sau 
citi. Pun pariu că nu pot face sex şi nu pot dormi. Dacă 
ăsta e un vis, e clar un coşmar. 

— Nu e un vis. Sîntem amindoi aici. 

— Aşa e. Sîntem Călători. 

Michael dădu din cap şi atinse braţul fratelui său. 

— Mi-am făcut griji pentru tine, Gabe. Mă bucur 
că eşti bine. 

— Tata e în viaţă. 

— Cum de ştii asta? 

— Am fost într-un loc numit New Harmony din 
partea de sud a Arizonei. Cu opt ani în urmă, tata a 
întîlnit nişte oameni şi i-a inspirat să înfiinţeze o 
comunitate care să trăiască liberă, în afara Matricei. Ar 
putea fi în lumea noastră - în lumea asta - oriunde. 

Michael mergea înainte şi înapoi între mesele de 
lectură. Luă o carte ca şi cum acolo ar fi putut găsi un 
răspuns, apoi o aruncă. 

— Bine, spuse. Tata e viu. Ăsta e un lucru 
interesant, dar nu e relevant. Trebuie să ne 
concentrăm asupra problemei noastre actuale. 

— Şi care e asta? 

— În momentul ăsta, corpul meu zace pe o masă 
într-un centru de cercetare din apropiere de New York. 
Tu unde eşti, Gabe? 


— Sînt într-o tabără religioasă părăsită de pe 
dealurile Malibu. 

— Eşti înconjurat de paznici? 

— Sigur că nu. 

— Cînd am să mă întorc în lumea normală, am să 
le spun unde eşti ... 

— Ai înnebunit? 

Gabriel se apropie de fratele său. 

— Ai fost prins de Tabula. Sînt aceiaşi oameni 
care ne-au atacat casa şi-au ars-o din temelii. 

— Ştiu totul despre asta, Gabe. Un bărbat pe 
nume Kennard Nash mi-a explicat totul. Dar asta a fost 
în trecut. Acum au nevoie de un Călător. Sînt în 
contact cu o civilizaţie avansată. 

— Şi cu ce schimbă asta lucrurile? Vor să 
distrugă orice fel de libertate personală. 

— Ăsta e planul pentru oamenii obişnuiţi, dar nu 
şi pentru noi. Nu există bine sau rău în legătură cu 
asta. Este ceea ce se va întîmpla. Nu poţi opri lucrul 
ăsta. Fraţii deja instaurează sistemul. 

— Părinţii noştri n-au văzut lumea aşa. 

— Şi ce naiba ne-a adus asta? N-am avut bani. N- 
am avut prieteni. Nici măcar nu ne puteam folosi 
numele adevărate şi ne-am petrecut toată viaţa fugind. 
Nu poţi evita Matricea. Aşa că de ce să nu te alături 
celor care deţin controlul? 

— Tabula ti-au spălat creierul. 

— Nu, Gabe. Este exact invers. Sînt sigurul din 
familie care a văzut vreodată lucrurile limpede. 

— Nu şi de data asta. 


Michael puse mîna pe mînerul săbiei de aur. Cei 
doi Călători se priviră în ochi. 

— Te-am protejat cînd creşteam, zise Michael. 
Cred că trebuie s-o fac din nou. 

Se răsuci pe călciie şi se năpusti afară din 
încăpere. 

Gabriel rămase între mese. 

— Întoarce-te! strigă. Michael! 

Aşteptă cîteva secunde, apoi ieşi în fugă pe hol. 
Acesta era gol. Nu era nimeni acolo. Uşa scîrţii încet în 
timp ce se închise în spatele lui. 

Michael stătea pe masa chirurgicală din mijlocul 
Mormîntului. Dr. Richardson şi anestezistul stăteau 
deoparte şi se uitau la el în timp ce d-ra Yang îi 
îndepărta senzorii de pe corp. Cînd asistenta termină, 
luă un pulover gros de bumbac din sertar şi i-l întinse 
lui Michael. Acesta îl luă şi-l trase încet pe el. Se 
simţea epuizat şi-i era foarte frig. 

— Poate-ar fi bine să ne spui ce s-a întîmplat. 

Dr. Richardson părea îngrijorat. 

— Unde e generalul Nash? 

— L-am chemat imediat, spuse Dr. Lau. Era la 
centrul administrativ. 

Michael ridică sabia în teacă care se afla pe masă 
lîngă el. Ca un spirit protector călătorise împreună cu 
el, trecînd de bariere. Lama strălucitoare a săbiei şi 
mînerul de aur erau exact la fel şi în cel de-al Doilea 
Tărim. 

Uşa se deschise şi pe podeaua întunecată apăru o 
străfulgerare subţire de lumină. Michael puse sabia la 
loc pe masă în timp ce Kennard Nash se repezi în 
cameră. 

— E totul în regulă, Michael? Mi-au zis că vrei să 
mă vezi. 


— Zi-le să iasă. 

Nash încuviinţă din cap. Richardson, Lau şi d-ra 
Yang se retraseră prin uşa de laborator de dedesubtul 
galeriei dinspre nord. Tehnicienii informaticieni încă 
mai trăgeau cu ochiul în jos de la geamurile galeriei. 

— Gata! spuse Nash tare. Şi vă rog deconectaţi 
microfoanele! Mulţumesc foarte mult! 

Tehnicienii reacționară imediat ca nişte şcolari 
prinşi că trag cu ochiul în cancelarie. Imediat se 
îndepărtară de ferestre şi se întoarseră la lumina 
lucitoare a monitoarelor. 

— Deci unde-ai fost, Michael? Un nou tărîim? 

— Am să ţi-l descriu mai tîrziu. Avem o problemă 
mai importantă. L-am întîlnit pe fratele meu. 

Generalul Nash se apropie de masă. 

— Asta e minunat! Aţi reuşit să staţi de vorbă? 

Michael se răsuci ca să stea pe marginea mesei. 
Cînd el şi Gabriel călătoreau prin ţară împreună, 
Michael îşi petrecuse ore în şir uitîndu-se pe geam la 
peisajul prin care treceau. Uneori se concentra asupra 
unui anumit obiect de pe marginea drumului şi păstra 
acea viziune în minte timp de cîteva secunde pînă cînd 
dispărea. Acum  retrăia aceeaşi senzaţie cu o 
intensitate sporită. Imagini îi zăboveau în minte şi 
putea analiza cele mai mici detalii. 

— Cînd creşteam, Gabriel nu privea niciodată în 
viitor şi nu-şi făcea nici un fel de planuri. Eu eram cel 
care descoperea întotdeauna ceea ce era de făcut. 

— Desigur, Michael. Înţeleg. 

Vocea lui Nash era moale şi liniştitoare. 


— Tu eşti fratele mai mare. 

— Lui Gabe îi vin o groază de idei trăsnite. Eu 
trebuie să fiu obiectiv. Să fac alegerea corectă. 

— Sînt sigur că Arlechinii i-au spus fratelui tău 
toate legendele lor prosteşti. El nu vede imaginea de 
ansamblu. Nu ca tine. 

Părea că timpul îşi încetinise curgerea. Fără nici 
un efort, Michael putea vedea schimbările de expresie 
de o frîntură de secundă de pe faţa lui Nash. În mod 
normal, totul se petrecea repede în timpul unei 
conversații. O persoană vorbea şi cealaltă aştepta să 
poată răspunde. Era zgomot, mişcare, confuzie, şi toţi 
aceşti factori îi ajutau pe oameni să-şi ascundă 
adevăratele emoţii. Acum totul era clar. 

Îşi amintea cum se purta tatăl său cu străinii, 
privindu-i cu atenţie în timp ce vorbeau. Aşa făceai, se 
gîndi Michael. Nu le citeai cu adevărat gîndurile - ci 
doar feţele. 

— Eşti în regulă? întrebă Nash. 

— După ce-am stat de vorbă, mi-am părăsit 
fratele şi-am găsit calea de trecere înapoi. Gabriel încă 
se mai află pe cel de-al Doilea Tărîm, dar corpul lui 
zace într-o tabără religioasă de pe dealurile Malibu. 

— Asta-i o veste grozavă. Trimit o echipă acolo 
imediat. 

— Asta nu înseamnă că trebuie să-i faci rău. Doar 
ia-l sub control. 

Nash privi în jos ca şi cum se pregătea să 
ascundă adevărul. Mişcă uşor din cap şi-şi arătă dinţii 
într-un zîmbet scurt. Michael clipi şi apoi lumea 


redeveni normală. Timpul continuă să treacă, fiecare 
nouă clipă căzînd în viitor ca o piesă dintr-un şir de 
domino. 

— Nu-ţi face griji. Vom face tot ce putem ca să-ţi 
protejăm fratele. Mulţumesc, Michael. Ai făcut ceea ce 
trebuia. 

Generalul Nash se întoarse şi se grăbi spre ieşire 
prin penumbră. Tocurile pantofilor săi făceau un 
zgomot puternic pe podeaua lustruită de beton. Clic- 
clic. Clic-clic. Sunetul îşi găsea ecou de pereţii 
Mormîntului. 

Michael apucă sabia de aur şi strînse teaca. 

Era aproape cinci după-amiaza, dar Hollis şi 
Maya tot nu se întorseseră încă. Vicki se simţea ca un 
Arlechin apărînd Călătorul care zăcea pe patul pliant 
din faţa ei. Din cinci în cinci minute îi atingea gitul lui 
Gabriel cu degetele. Pielea lui era caldă, dar nu găsea 
nici urmă de puls. 

Vicki se aşeză la cîţiva metri de el şi citi nişte 
reviste de modă pe care le găsi în dulap. Revistele erau 
despre haine şi machiaj şi despre cum poţi găsi bărbaţi 
şi cum îi poţi pierde şi cum să ştii totul despre sex. 
Vicki se simţea stingherită să citească unele articole, 
aşa că le răsfoia repede. Se întrebă dacă s-ar simţi 
incomodată să poarte haine strimte care să-i sublinieze 
corpul. Hollis ar găsi-o mai atrăgătoare, dar atunci ar 
putea deveni una dintre fetele care primeau o periuţă 
de dinţi de rezervă şi erau duse cu maşina pînă acasă 
în dimineața următoare. Reverendul Morganfield 
vorbea mereu despre femeile moderne lipsite de ruşine 
şi despre tîrfa de pe marginea drumului. 

— Fără ruşine, şopti ea. Fără ruşine. 

Cuvintele astea puteau suna ca o pană molatică 
sau ca un şarpe tirîndu-se. 


Vicki aruncă revistele într-un coş de gunoi, ieşi 
afară şi privi spre poalele dealului. Cînd se întoarse în 
dormitorul comun, pielea lui Gabriel era palidă şi rece. 
Poate Călătorul intrase pe un tîrîm primejdios. Ar fi 
putut fi omorît de demoni sau de stafiile flămînde. În ea 
se trezi teama, ca o voce care se aude la început încet, 
apoi mai tare şi mai puternic. Gabriel îşi pierdea 
puterea. Murea. Şi ea nu-l putea salva. 

Îi descheie cămaşa, se aplecă peste trupul lui şi- 
şi lipi urechea de pieptul său. Ascultă să vadă dacă se 
aude vreo bătaie a inimii. Deodată răsună un bubuit, 
dar Vicki îşi dădu seama că venea din afara clădirii. 

Abandonînd corpul, ieşi în fugă pe uşă şi văzu un 
elicopter care cobora în zona plană de pămînt de lingă 
piscina goală. Din el săriră bărbaţi care purtau căşti cu 
scuturi şi platoşe anti-glonţ care-i făceau să arate ca 
nişte roboţi. 

Vicki alergă înapoi în dormitor. Îşi petrecu 
braţele în jurul pieptului lui Gabriel şi-l trase, dar era 
prea greu ca să-l poată duce. Patul pliant se răsturnă 
într-o parte, aşa că trebui să lase corpul pe podea. 
Încă-l mai ţinea în braţe pe Călător cînd în încăpere 
dădu buzna un bărbat înalt purtînd o platoşă. 

— Dă-i drumul! strigă el şi-şi îndreptă spre ea 
puşca de asalt. 

Vicki nu se clinti. 

— Dă-te înapoi şi pune-ţi mîinile după ceafă! 

Degetul bărbatului începu să apese pe trăgaci şi 
Vicki aşteptă glonţul. Va muri alături de Călător, 


întocmai aşa cum Lion of the Temple murise pentru 
Isaac Jones. După toţi aceşti ani, datoria va fi plătită. 

Peste o clipă intră Shepherd. Arăta la fel de 
elegant ca întotdeauna, cu părul său blond tuns periuţă 
şi costumul de comandă. 

— Destul, zise el. Nu-i nevoie de asta. 

Bărbatul înalt cobori puşca. Shepherd dădu 
aprobator din cap, apoi se apropie de Vicki ca şi cum 
ar fi întirziat la o petrecere. 

— Bună, Vicki. Te căutam. 

Se aplecă peste trupul Călătorului, luă sabia şi-şi 
apăsă degetele pe artera carotidă a lui Gabriel. 

— Se pare că dl. Corrigan a trecut pe un alt 
tărim. E-n regulă. Mai devreme sau mai tîrziu, va 
trebui să se întoarcă acasă. 

— Ai fost Arlechin, zise Vicki. E un păcat să 
lucrezi pentru Tabula. 

— „Păcat” e un cuvînt atit de demodat. Desigur, 
voi, fetele Jonesie, aţi fost întotdeauna de modă veche. 

— Eşti un ticălos, spuse Vicki. Cuvîntul ăsta îl 
înţelegi? 

Shepherd îi zîmbi binevoitor. 

— Gîndeşte-te la asta ca la un joc extrem de 
complex. Am ales să fiu de partea cîştigătorilor. 


53 


Maya şi Hollis se aflau la aproximativ patru mile 
de intrare cînd văzură elicopterul Tabula. Acesta se 
înălţă în aer şi se învîrti deasupra taberei religioase 
precum un prădător care-şi caută prada. 

Hollis scoase camioneta de pe drum şi-o parcă în 
tufele de ciumăfaie care creşteau lingă un zid de 
susţinere. Priviră printre crengile unui stejar cum 
elicopterul zbura peste culme. 

— Şi acum ce facem? întrebă Hollis. 

Maya voia să izbească cu pumnii în geam, să 
lovească cu piciorul şi să strige: orice ca să-şi 
descătuşeze furia. Dar îşi forţă emoţiile să se 
îngrămădească într-o cămăruţă din creier, iar apoi 
încuie uşa. Cînd era mică, Thorn o punea să stea într- 
un colţ şi se prefăcea c-o atacă cu o sabie, cu un cuţit 
sau cu pumnii. Dacă se clintea sau intra în panică, tatăl 
ei era dezamăgit. Dacă răminea calmă, el lăuda 
puterea fiicei sale. 

— Tabula nu-l vor omori pe Gabriel imediat. O să- 
l interogheze mai întîi ca să afle ce ştie. Cît se va 
întîmpla asta, vor lăsa o echipă la tabăra religioasă ca 
să prindă în ambuscadă pe oricine s-ar întoarce. 


Hollis se uită pe geam. 

— Vrei să zici că acolo ne aşteaptă cineva să ne 
omoare? 

— Exact. 

Maya îşi puse ochelarii de soare ca Hollis să nu-i 
vadă ochii. 

— Dar asta n-o să se întîmple... 

Soarele apuse pe la şase, iar Maya începu să 
urce dealul spre Arcadia. Hăţişurile erau o încîlceală 
de vegetație uscată şi aveau mirosul dulce şi 
pătrunzător al anasonului sălbatic. Arlechinului îi era 
greu să înainteze în linie dreaptă. Era ca şi cum 
crengile şi vitele o apucau de picioare şi încercau să-i 
tragă tubul cu sabia de pe umăr. Pe la jumătatea 
dealului, se trezi că îi e blocat drumul de un desiş de 
manzanita şi stejar pitic din cauza căruia trebui să 
caute o cale mai uşoară. 

În cele din urmă ajunse la gardul de sîrmă care 
înconjura tabăra. Se apucă de bara de sus şi sări peste 
gard. Cele două dormitoare comune, zona piscinei, 
rezervorul de apă şi centrul comunitar se vedeau clar 
în lumina lunii. Mercenarii Tabula trebuiau să fie pe 
acolo, ascunzîndu-se în umbre. Presupuneau probabil 
că singurul punct de intrare era aleea care urca dealul. 


Oricare dintre cele cîteva specii de tufişuri sau copăcei veşnic verzi 
din genul Arctostaphylos de pe coasta Pacificului, în America de 
Nord, în special A. manzanita, cu flori albe sau roz în ciorchini care 
atîrnă în jos şi cu fructele ca nişte boabe roşii. 


Un lider convenţional şi-ar fi poziţionat oamenii în 
triunghi în jurul parcării. 

Maya trase sabia şi-şi aminti de lecţia de mers 
uşor pe care o învățase de la tatăl ei. Te mişcai de 
parc-ai fi traversat un lac acoperit cu o pojghiţă subţire 
de gheaţă: întinzi piciorul, tatonezi terenul şi în cele 
din urmă păşeşti înainte cu toată greutatea. 

Maya ajunse într-o zonă de întuneric aproape de 
rezervorul de apă şi văzu pe cineva ghemuit lingă casa 
piscinei. Era un bărbat scund, lat în umeri, cu o puşcă 
de asalt. Apropiindu-se de el din spate, îl auzi vorbind 
în şoaptă în microfonul unor căşti radio. 

— Mai ai apă? Eu am rămas fără. 

Făcu o pauză de cîteva secunde, apoi păru 
enervat. 

— Înţeleg asta, Frankie. Dar n-am adus două 
sticle ca tine. 

Maya făcu un pas la stînga, fugi înainte şi flutură 
sabia în dreptul cefei lui. Bărbatul căzu în faţă ca un 
vițel măcelărit. Singurul sunet care se auzi fu 
zdrăngănitul armei sale care căzu pe beton. Maya se 
aplecă deasupra corpului şi scoase căştile radio de pe 
capul mortului. Auzi alte voci vorbind în şoaptă. 

— Uite-i, zise o voce cu accent sud-african. Vezi 
farurile? Urcă dealul... 

Hollis îşi conduse camioneta în sus pe alee pînă 
în parcare şi opri motorul. Era suficientă lumină de la 
lună ca să i se vadă silueta în cabina camionetei. 

— Acum ce facem? întrebă vocea unui american. 

— Vezi o femeie? 


— Nu. 

—  Omoară-l pe bărbat dacă se dă jos din 
camionetă. Dacă rămîne acolo, aşteaptă-l pe Arlechin. 
Boone mi-a spus s-o împuşc pe femeie pe loc. 

— Nu-l văd decît pe bărbat, zise americanul. Tu 
ce vezi, Richard? 

Mortul nu răspundea la întrebări. Maya îi lăsă 
arma pe pămînt şi se grăbi spre centrul comunitar. 

— Richard? Mă auzi? 

Nici un răspuns. 

Hollis rămase în camionetă, distrăgindu-le 
atenţia de la adevăratul pericol. Maya îl găsi pe al 
doilea Tabula în cel de-al doilea punct al triunghiului. 
În genunchi lîngă centrul comunitar, îndrepta o puşcă 
cu lunetă spre camionetă. Paşii Mayei nu făceau 
zgomot pe pămîntul bătătorit, dar probabil că el o 
simţise apropiindu-se. Tabula se întoarse puţin şi lama 
săbiei ei îi lovi gitul într-o parte. Din artera tăiată ţişni 
sînge în timp ce bărbatul se prăbuşea. 

— Cred că se dă jos din camionetă, zise sud- 
africanul. Richard? Frankie? Sînteţi acolo? 

Maya făcu alegerea rapidă, sigură a unui 
Arlechin în luptă şi o luă la goană spre dormitorul 
comun al femeilor. Şi într-adevăr al treilea bărbat 
stătea în picioare lîngă colţul clădirii. Tabula era atît 
de înspăimîntat că vorbea tare. 

— Mă auziţi? Trageti în tipul din camionetă! 

leşind din întuneric, îi reteză mîna dreaptă. Sud- 
africanul scăpă puşca şi ea atacă din nou, tăindu-i 


tendoanele de la genunchiul stîng. Căzu în faţă, urlînd 
de durere. 

Aproape gata. Stătea lîngă el, gesticulînd cu 
sabia. 

— Unde sînt cei doi prizonieri? Unde i-aţi dus? 

Mercenarul încercă să scape, dar Maya flutură 
din nou sabia şi-i reteză tendoanele de la celălalt 
genunchi. Acum bărbatul zăcea pe burtă, tîrindu-se ca 
un animal, cu degetele săpînd în pămîntul moale. 

— Unde sînt? 

— l-au dus la aeroportul Van Nuys. l-au urcat 
într-un... 

Gemu şi avu un spasm. 

— Avion personal. 

— Care e destinaţia? 

— Westchester County, lingă New York. Centrul 
de cercetare al Fundaţiei Evergreen. 

Bărbatul se rostogoli pe spate şi-şi ridică mîinile. 

— Jur pe Dumnezeu, îţi spun adevărul. Este 
Fundaţia Evergreen... 

Sabia ei scînteie în întuneric. 

Fasciculele de la farurile camionetei zburau 
deasupra drumului în timp ce Hollis conducea în josul 
dealului. 

Maya stătea rezemată de portieră cu sabia de 
Arlechin în poală. De cînd sosise în America, fie 
luptase, fie fugise, iar acum dăduse greş complet. În 
acest moment, Gabriel şi Vicki erau duşi pe Coasta de 
Est într-un avion particular. Şi Tabula deţineau 
controlul asupra ambilor Călători. 

— Trebuie să atacăm Centrul de cercetare al 
Fundaţiei Evergreen, zise ea. Sîntem numai noi doi, 
dar nu văd nici o altă opţiune. Condu la aeroport şi-o să 
luăm un avion spre New York. 

— Nu-i o idee bună, zise Hollis. Eu n-am acte de 
identitate false şi va fi greu să ne transportăm armele. 
Tu eşti cea care mi-ai spus totul despre Uriaşa 
Maşinărie. Tabula au intrat probabil în toate sistemele 
de date ale poliţiei din Statele Unite şi-au plasat 
fotografiile noastre la categoria „fugari”. 

— Am putea merge cu trenul? 

— Statele Unite nu au un sistem de căi ferate de 
mare viteză precum Europa sau Japonia. Dac-am 


călători în felul ăsta ne-ar putea lua patru sau cinci 
zile. 

Maya ridică tonul, arătindu-şi mînia. 

— Şi ce putem face, Hollis? Trebuie să 
reacţionăm imediat. 

— O să traversăm ţara cu maşina. Am mai făcut-o 
înainte. Durează cam şaptezeci şi două de ore. 

— E prea mult timp. 

— Hai să zicem c-am avea un covor magic care 
ne-ar duce imediat la centrul de cercetare. Tot ar 
trebuie să găsim cea mai bună cale de a pătrunde 
înăuntru. 

Îi zîmbi Mayei, încercînd să pară optimist. 

— Ca să traversăm America n-avem nevoie decît 
cafeină, benzină şi nişte muzică bună. Cît sîntem pe 
drum, ai trei zile să faci un plan. 

Maya privea fix pe geam, fără să clipească, apoi 
dădu uşor din cap. O deranja faptul că emoţiile i-ar 
putea influenţa alegerile. Hollis avea dreptate; el 
gîndea ca un Arlechin. 

Pe locul dintre ei erau cutii de pantofi pline de 
CD-uri cu muzică. Camioneta avea o pereche de boxe 
mari şi două CD-playere aşezate unul peste altul. Cînd 
intrară pe autostradă, Hollis puse un CD şi apăsă pe 
buton. Maya se aştepta la muzică house cu un ritm 
bubuitor, dar în loc de asta îl auzi brusc pe chitaristul 
tigan Django Reinhardt interpretind „Sweet Georgia 
Brown”. 

Hollis găsea legături ascunse între jazz, rap, 
muzică clasică şi muzica lumii. În timp ce mergeau cu 


viteză pe autostradă, îşi ţinea mîna stîngă pe volan, în 
timp ce cu dreapta căuta prin CD-urile din cutiile de 
pantofi. Începu o coloană sonoră continuă pentru 
călătoria lor, contopind un cîntec în altul, astfel încît 
un solo al saxofonistului Charlie Parker se transforma 
într-o psalmodie a unor călugări ruşi, care ducea la o 
arie din Madame Butterfly interpretată de Maria 
Callas. 

Deşerturile şi munţii din Vest păreau să alunece 
pe lîngă ei aidoma unui vis frumos de deschidere şi 
libertate. Peisajul american nu avea legătură cu 
realitatea, care putea fi regăsită numai în uriaşele 
camioane-remorcă ce goneau pe autostradă încărcate 
cu benzină, placaj de lemn şi o sută de porci speriaţi 
care-şi vîrau riturile printre spaţiile unui container de 
marfă. 

În timp ce Hollis conduse aproape tot timpul, 
Maya stătea pe locul din dreapta şi-şi folosea telefonul 
prin satelit şi laptop-ul ca să intre pe Internet. Îl găsi 
pe Linden într-o cameră de chat şi-i explică unde se 
ducea, folosind un limbaj moderat. Arlechinul francez 
avea contact cu noile triburi care se formau în 
America, Europa şi Asia - majoritatea lor tineri care se 
opuneau Uriaşei Maşinării. Unul din aceste grupuri se 
întrunea pe un site web rebel numit Clubul Social din 
Stuttgart. Deşi nici unul din aceşti pirați informatici nu 
locuia de fapt în Stuttgart, clubul le apăra identitățile 
şi le oferea posibilitatea unei comunicări instantanee. 
Linden le spuse că era nevoie să afle urgent totul 


despre Centrul de cercetare al Fundaţiei Evergreen din 
Purchase, New York. 

La început cei din Clubul Social din Stuttgart îi 
trimiseră Mayei articole de ziar descărcate de pe 
Internet despre Fundaţia Evergreen. Cîteva ore mai 
tirziu, membrii clubului începură să spargă sistemele 
de date corporative şi guvernamentale. Un pirat 
informatic pe nume Hercule intră în calculatorul firmei 
de arhitectură care proiectase centrul de cercetare şi 
pe ecranul calculatorului Mayei începură să apară 
schiţele electronice. 

— E un complex mare într-o zonă suburbană, zise 
Maya, parcurgînd informaţiile. Sînt patru clădiri mari 
construite în jurul unui dreptunghi central. În mijloc se 
află o clădire fără ferestre. 

— Care e situaţia pazei? întrebă Hollis. 

— E ca un castel modern. Are un zid înalt de 3 
metri. Camere de supraveghere. 

— Avem un avantaj. Pun prinsoare că Tabula sînt 
atit de mîndri şi de încrezători încît nu se vor aştepta la 
un atac. Există vreo cale de a intra înăuntru fără a 
declanşa toate alarmele? 

— Clădirea care a fost proiectată pentru 
cercetările genetice are patru etaje deasupra 
parterului. Există conducte de apă, cabluri electrice şi 
tuburi pentru sistemul de aer condiţionat care merg 
prin nişte tuneluri subterane. Unul dintre punctele de 
întreţinere pentru sistemul de ventilaţie se află la 
aproximativ doi metri în afara zidului. 

— Sună promiţător. 


— O să avem nevoie de scule ca să intrăm 
înăuntru. 

Hollis introduse un nou CD şi boxele începură să 
răsune de muzica dance a unui grup denumit 
Funkadelic. 

— Nici o problemă! strigă el şi muzica îi propulsă 
înainte prin peisajul imens. 

Era aproape miezul nopţii cînd corpul lui Gabriel 
fu adus la centrul de cercetare. Un paznic bătu la uşa 
camerei doctorului Richardson din centrul 
administrativ şi-i spuse să se îmbrace. Neurologul puse 
un stetoscop în buzunarul hainei, apoi fu escortat 
afară, în dreptunghiul central. Era o seară rece de 
toamnă, dar cerul era senin. Mormiîntul era luminat 
dinăuntru şi părea să plutească în întuneric aidoma 
unui cub masiv. 

Dr. Richardson şi paznicul său se întilniră cu o 
ambulanţă particulară şi un microbuz negru la poarta 
de la intrare şi merseră în urma convoiului ca nişte 
bocitoare în urma unui cortegiu funerar. Cînd 
vehiculele ajunseră la clădirea centrului de cercetări 
genetice, doi angajaţi ai fundaţiei se dădură jos din 
microbuz împreună cu o fată afro-americană. Angajatul 
cel mai tînăr spuse că se numeşte Dennis Prichett. El 
era responsabil cu transferul şi era hotărit să nu facă 
nici o greşeală. Bărbatul mai în vîrstă avea părul 
periuţă şi o faţă frivolă. Prichett îi tot spunea 
„Shepherd”, ca şi cum ăsta era singurul său nume. De 
umărul stîng îi atîrna un tub negru de metal, şi ducea o 
sabie japoneză într-o teacă. 


Tînăra negresă se uita ţintă la doctorul 
Richardson, dar acesta îi evita privirea. Richardson 
simţi că era un fel de prizonieră, dar nu avea puterea 
de a o salva. Dacă şoptea „Te rog, ajută-mă”, va trebui 
să-şi recunoască propria captivitate şi laşitate. 

Prichett deschise uşile din spate ale ambulanţei. 
Dr. Richardson văzu că Gabriel Corrigan era legat de 
un cărucior cu benzile groase de pinză folosite în spital 
pentru pacienţii violenţi de la secţia de urgenţe. Cînd 
căruciorul fu scos din ambulanţă, capul său se legănă 
dintr-o parte în alta. 

Tînăra încercă să se apropie de Gabriel, dar 
Shepherd o apucă de braţ şi-o tinu strîns. 

— Lasă asta, zise el. Trebuie să-l ducem înăuntru. 

Împinseră căruciorul pe roate pînă la clădirea de 
cercetări genetice şi se opriră. Nici una din 
Conexiunile de protecţie ale celor prezenţi nu era 
autorizată să intre în clădire. Prichett trebui să cheme 
paza pe telefonul mobil în timp ce grupul stătea afară 
în aerul rece. În cele din urmă un tehnician care stătea 
în faţa unui calculator din Londra autoriză intrarea 
pentru diversele lor cărţi de identitate. Prichett 
împinse căruciorul dincolo de uşi şi restul grupului îl 
urmă. 

De cînd Richardson citise accidental raportul 
laboratorului despre animalele hibride, fusese curios în 
legătură cu clădirea strict-secretă de cercetări 
genetice. Laboratoarele de la parter nu aveau nimic 
impunător. Neoane pe tavan. Frigidere şi mese de 
laborator. Un microscop electronic. Clădirea mirosea a 


cuşcă de cîine, dar Richardson nu văzu nici un fel de 
animale de laborator - şi cu siguranţă nimic care să 
poată fi numit „lipitură”. Shepherd o conduse pe tînără 
pe hol, în timp ce Gabriel era transportat într-o 
încăpere goală. 

Prichett rămase lingă trupul lui Gabriel. 

— Credem că dl. Corrigan a trecut într-un alt 
tărîm. Generalul Nash vrea să ştie dacă trupul lui e 
vătămat sau nu. 

— Tot ce am e un stetoscop. 

— Faceţi tot ce puteţi, dar grăbiţi-vă. Nash va 
sosi aici în cîteva minute. 

Richardson apăsă gitul lui Gabriel cu virful 
degetelor şi-i căută pulsul. Nimic. Scoase din haină un 
creion, împunse uşor într-una din tălpile tînărului şi 
obţinu o reacţie musculară. În timp ce Prichett îl 
urmărea cu privirea, neurologul îi descheie cămaşa lui 
Gabriel şi apăsă stetoscopul de pieptul Călătorului. 
Zece secunde. Douăzeci de secunde. Apoi, în cele din 
urmă, o singură bătaie de inimă. 

De pe coridor se auziră voci. Richardson se 
îndepărtă de corp cînd Shepherd îi conduse pe Michael 
şi pe generalul Nash în încăpere. 

— Deci? întrebă Nash. E în regulă? 

— Este viu. Nu ştiu dacă s-a produs vreo 
vătămare neurologică. 

Michael se duse lingă cărucior şi atinse faţa 
fratelui său. 


— Gabe încă mai este pe Al Doilea Tărim, căutînd 
o cale de scăpare de acolo. Găsisem deja calea de 
trecere, dar lui nu i-am spus. 

— Asta a fost o decizie înţeleaptă, spuse Nash. 

— Unde e talismanul fratelui meu? sabia 
japoneză? 

Shepherd arăta de parcă ar fi fost acuzat de furt. 
Îi întinse sabia lui Michael, care-o puse pe pieptul 
fratelui său. 

— Nu-l puteţi ţine legat la nesfirşit, zise 
Richardson. Va face ulceraţii pe piele ca pacienţii cu 
vătămări ale măduvei spinării. Muşchii lui vor începe 
să se deterioreze. 

Generalul Nash păru enervat că cineva ridicase o 
obiecţie. 

— Eu nu mi-aş face griji în legătură cu asta, 
doctore. Va rămîne sub control pînă cînd îl vom face să 
se răzgîndească. 


XXX 


În dimineaţa următoare, Richardson încercă să 
treacă neobservat în laboratorul neurologic amplasat la 
subsolul bibliotecii. I se dăduse acces la un joc de şah 
online care rula pe calculatorul centrului de cercetare, 
şi această activitate îl fascina. Piesele sale de şah 
negre şi cele albe ale calculatorului erau mici figurine 
animate cu feţe, braţe şi picioare. Cînd nu se mişcau pe 
tablă, nebunii citeau din cărţile lor de rugăciuni, în 


timp ce cavalerii îşi struneau caii. Pionii plictisiţi 
căscau, se scărpinau şi adormeau mereu. 

După ce Richardson se obişnui ca piesele de şah 
să fie vii, avansă la acela numit al doilea nivel 
interactiv. La acest nivel, piesele se insultau între ele 
sau îi dădeau sugestii lui Richardson. Dacă muta o 
piesă într-o direcţie greşită, piesa îl certa în legătură 
cu strategia, apoi se mişca bombănind în pătratul 
următor. La al treilea nivel interactiv, Richardson nu 
mai avea nimic altceva de făcut decit să privească. 
Piesele se mutau singure, iar cele superioare le omorau 
pe cele mai slabe, zdrobindu-le cu ghioage sau 
înjunghiindu-le cu săbii. 

— Munceşti din greu, doctore? 

Richardson privi în spate şi-l văzu pe Nathan 
Boone stind în prag. 

— Nu făceam decit să joc un pic de şah pe 
calculator. 

— Bun. 

Boone se apropie de masa de laborator. 

— Toţi trebuie să ne oferim provocări în 
permanenţă. Asta ne ţine mintea alertă. 

Boone se aşeză de cealaltă parte a mesei. Oricine 
ar fi aruncat o privire în încăpere ar fi crezut că doi 
colegi discută o chestiune ştiinţifică. 

— Ce mai faci, doctore? N-am mai stat de vorbă 
în ultima vreme. 

Dr. Richardson aruncă o privire pe ecranul 
calculatorului. Piesele de şah vorbeau între ele, 
aşteptind să atace. Richardson se întrebă dacă acestea 


credeau că sînt oameni adevăraţi. Poate că se rugau şi 
visau şi se bucurau de micile lor victorii, fără să-şi dea 
seama că el era cel care deţinea controlul. 

— Aş - aş vrea să mă întorc acasă. 

— Înţelegem asta. 

Boone îi adresă un zîmbet plin de înţelegere. 

— În cele din urmă te vei putea întoarce la 
studenţii tăi, dar acum eşti un membru important al 
echipei noastre. Mi s-a spus că ai fost aici aseară cînd 
l-au adus pe Gabriel Corrigan. 

— Doar l-am examinat rapid. Asta-i tot. E încă în 
viaţă. 

— Aşa-i. E aici, e viu şi acum va trebui s-avem de- 
a face cu el. Asta ne confruntă cu o problemă unică - 
cum ţii un Călător închis într-o cameră? După spusele 
lui Michael, dacă ţii un Călător complet legat, acesta 
nu poate ieşi din propriul trup. Dar aceasta ar putea 
cauza probleme fizice. 

— Exact. l-am spus asta generalului Nash. 

Boone se aplecă înainte şi apăsă pe un buton al 
laptop-ului. Jocul de şah cu toate personajele sale 
dispăru. 

— În ultimii cinci ani, Fundaţia Evergreen a 
sponsorizat cercetări privind procesarea neurologică a 
durerii. După cum sînt sigur că ştii, durerea este un 
fenomen complex. 

— Durerea este manipulată de mai multe regiuni 
ale creierului şi călătoreşte pe căile unor nervi paraleli, 
spuse Richardson. Astfel, dacă o parte a creierului este 
scoasă din uz, noi tot mai putem reacţiona la o leziune. 


— Corect, doctore. Dar cercetătorii noştri au 
descoperit că pot fi implantaţi conductori în cinci 
regiuni diferite ale creierului, cele mai importante fiind 
cerebelul şi talamusul. Uită-te la asta. 

Boone scoase un DVD din buzunar şi-l introduse 
în calculatorul lui Richardson. 

— Asta a fost filmată cam cu un an în urmă în 
Coreea de Nord. 

Pe ecranul calculatorului apăru o maimuţă 
rhesus maroniu-gălbuie. Stătea într-o cuşcă şi din 
ţeastă îi ieşeau nişte fire. Acestea erau prinse de un 
dispozitiv de transmisiuni radio legat cu curele de 
trupul animalului. 

— Vezi asta? Nimeni nu răneşte animalul ăsta şi 
nu-i arde pielea. Tot ce trebuie să faci e să apeşi pe un 
buton şi... 

Maimuţa ţipă şi se prăbuşi cu o expresie de 
suferinţă intensă pe faţă. Zăcea pe podeaua cuştii, 
cuprinsă de convulsii şi scîncind încetişor. 

— Vezi ce se întîmplă? Nu e nici o traumă fizică, 
dar sistemul nervos e copleşit de o senzaţie 
neurologică puternică. 

Richardson abia reuşi să vorbească. 

— De ce-mi arăţi mie asta? 

— Nu e clar, doctore? Vrem să introduci fire în 
creierul lui Gabriel. Cînd se întoarce din călătorie, i se 
va da drumul din legături. Va fi tratat bine şi vom 
încerca să-i schimbăm părerile rebele despre anumite 
lucruri. Dar în momentul în care va încerca să ne 
părăsească, cineva va apăsa pe un buton şi... 


— Nu pot face asta, zise Richardson. Asta-i 
tortură. 

— Foloseşti un cuvînt incorect. Nu facem decît să 
asigurăm o consecinţă imediată pentru anumite alegeri 
negative. 

— Sînt medic. Am fost pregătit să vindec 
oamenii. Asta - asta e ceva greşit. 

— Chiar că trebuie să-ţi revizuieşti vocabularul, 
doctore. Procedura nu este greşită. Este necesară. 

Nathan Boone se ridică şi o luă spre uşă. 

— Studiază informaţiile de pe DVD. Peste cîteva 
zile o să-ţi mai trimitem şi alte date. 

Mai zîmbi odată, apoi dispăru pe hol. 

Dr. Richardson se simţi ca un om care tocmai 
aflase că fusese depistat cu cancer, celulele distructive 
răspîndindu-i-se în sînge şi oase. De teamă sau din 
ambiţie, ignorase toate simptomele, iar acum era prea 
tirziu. 

Stînd în laborator, se uită cum diferite maimuțe 
apăreau pe ecranul calculatorului. Ar trebui să iasă din 
cuşti, se gîndi. Ar trebui să fugă şi să se ascundă. Dar 
era dat un ordin, se apăsa pe un buton şi erau forţate 
să asculte. 

Intrarea în clădiri era considerată o calitate 
minoră, dar importantă a Arlechinilor. Cînd Maya era 
adolescentă, Linden îşi petrecuse trei zile învăţind-o 
despre încuietori, carduri de securitate şi sisteme de 
supraveghere. La sfîrşitul acestui curs neoficial, 
Arlechinul francez o ajutase să pătrundă prin efracţie 
în Colegiul universitar din Londra. Rătăciră pe 
coridoarele pustii şi strecurară o carte poştală în haina 
neagră care acoperea scheletul lui Jeremy Bentham. 

Schiţele electronice ale centrului indicau un 
canal de ventilaţie care ducea pe sub pămînt la nivelul 
subsolului clădirii de cercetări genetice. În diverse 
puncte de pe schiţă, arhitectul scrisese „PIR” cu litere 
mici, indicînd un sistem de detectori pasivi de mişcare 
cu raze infraroşii. Acea problemă putea fi rezolvată 
într-un anumit mod, dar Maya îşi făcea griji că ulterior 
ar fi putut fi adăugat un alt dispozitiv de securitate. 


x x x 


Hollis opri la un centru comercial aflat la vest de 
Philadelphia. Cumpărară echipamente de alpinism de 
la un magazin de articole sportive şi o canistră mică cu 


azot lichid de la un depozit de echipamente medicale. 
În apropierea centrului comercial se afla un magazin 
pentru reparaţii casnice, şi petrecură o oră plimbîndu- 
se pe aleile enorme dintre rafturi. Maya umplu coşul de 
cumpărături cu un ciocan şi o daltă, o lanternă, o 
rangă, o mică lampă de sudură cu propan şi două 
maşini de filetat buloane. Se simţea de parcă toată 
lumea îi privea, dar Hollis glumi cu tînăra de la casă şi 
ieşiră din magazin fără să fie opriţi. 

Tîrziu în acea după-amiază ajunseră în oraşul 
Purchase din statul New York. Era o comunitate 
înstărită cu case mari, externate particulare şi sedii de 
companii înconjurate de parcuri amenajate. Maya 
hotări că zona era perfectă pentru un centru de 
cercetare secret. Acesta ar fi fost aproape de oraşul 
New York şi de aeroporturile locale, dar Tabula şi-ar fi 
putut ascunde cu uşurinţă activităţile în spatele unui 
zid de piatră. 

Se cazară la un motel şi Maya dormi cîteva ore 
cu sabia alături. Cînd se trezi, îl găsi pe Hollis 
bărbierindu-se în baie. 

— Eşti gata să mergem? îl întrebă. 

Hollis trase pe el o cămaşă curată, apoi îşi legă la 
spate codiţele. 

— Mai dă-mi două minute, zise. Un bărbat 
trebuie să arate bine înainte de luptă. 

Pe la zece seara plecară de la motel, trecură de 
Old Oaks Country Club şi virară spre nord pe un drum 
cu două benzi. Centrul de cercetare era uşor de găsit. 
Lămpi de siguranţă cu sodiu erau montate pe zid şi un 


paznic stătea într-o gheretă la intrare. Hollis se tot uita 
în oglinda retrovizoare, dar nu-i urmărea nimeni. După 
încă o milă, o luă pe un drum lateral spre nord şi parcă 
pe acostament/trase maşina pe margine, în apropierea 
unui pilc de meri. Merele fuseseră culese cu cîteva 
săptămîni în urmă şi pămîntul era acoperit de frunze 
moarte. 

În camionetă era ciudat de multă linişte. Maya îşi 
dădu seama că se obişnuise să audă muzică din boxe, 
care-i susţinuse pe tot parcursul călătoriei. 

— O să fie greu, zise Hollis. Sînt sigur că sînt o 
mulţime de paznici înăuntrul centrului de cercetare. 

— Nu eşti obligat să vii. 

— Ştiu că faci asta pentru Gabriel, dar trebuie s-o 
salvăm şi pe Vicki. 

Hollis privea înainte, prin parbriz, la cerul nopţii. 

— E deşteaptă şi curajoasă, şi apără ceea cee 
bun. Orice bărbat ar fi norocos să facă parte din viaţa 
ei. 

— După cum vorbeşti, s-ar zice că vrei să fii tu 
acea persoană. 

Hollis rise. 

— Dac-aş fi un norocos, n-aş sta acum într-o 
camionetă prăpădită, alături de un Arlechin. Voi aveţi 
prea mulți duşmani, oameni buni. 

leşiră din camionetă şi-şi croiră drum printr-un 
hăţiş des de stejari şi tufişuri de mure. Maya avea cu 
ea sabia şi puşca de luptă. Hollis ducea o puşcă semi- 
automată şi o sacoşă de pînză plină cu scule. Cînd 
ieşiră dintre copaci aproape de zidul nordic al centrului 


de cercetare, găsiră o conductă de ventilaţie care ieşea 
din pămînt. Deschizătura ei era acoperită cu un grătar 
greu de oţel. 

Hollis tăie două lacăte cu maşinile de filetat 
buloane şi ridică grătarul cu ranga. Lumină în 
interiorul conductei cu lanterna, dar raza de lumină nu 
bătea mai departe de zece metri. Maya simţi cum 
pielea îi era atinsă de aer cald. 

— Conform schiţei, conducta duce direct în 
subsol, îi spuse ea lui Hollis. Nu pot să-mi dau seama 
dacă e destul loc de manevră, aşa c-am să intru cu 
capul înainte. 

— Cum am să ştiu dacă eşti bine? 

— Coboară-mă metru cu metru. Dacă trag de 
două ori de frînghie înseamnă că poţi să mă cobori în 
continuare. 

Maya îşi puse hamul de alpinist în timp ce Hollis 
fixă un cîrlig şi un scripete de marginea grătarului. 
După ce totul fu bine prins, Arlechinul cobori în 
conducta de ventilaţie cu cîteva scule sub haină. 
Conducta de oţel era întunecoasă, caldă şi suficient de 
largă pentru o singură persoană. Se simţea ca şi cum 
era coborită într-o grotă. 

După ce fură desfăşuraţi treisprezece metri de 
fringhie, Maya ajunse la o joncțiune în formă de T unde 
conducta se ramifica în două direcţii diferite. Atîrnînd 
cu capul în jos, scoase ciocanul şi dalta şi se pregăti să 
străpungă tabla. Cînd dalta lovi conducta, sunetul se 
reverberă în jurul său. În timp ce dădea cu ciocanul 
încă odată şi încă odată, sudoarea îi curgea pe faţă. 


Deodată, dalta străpunse oţelul şi se ivi o dîră de 
lumină. Maya tăie tabla, făcînd o gaură, şi îndoi tabla. 
Trase de frînghie de două ori, iar Hollis o cobori într-un 
tunel subteran cu podeaua de beton şi pereţi de BCA. 
Tunelul era căptuşit cu conducte de apă, curent şi 
ventilaţie. Singura sursă de lumină era un şir de 
neoane amplasate din şase în şase metri. 

Dură zece minute să tragă frînghia sus şi să 
coboare un rucsac cu sculele. Peste încă cinci minute, 
Hollis stătea lîngă ea. 

— Cum ajungem sus? întrebă el. 

— În colţul de nord al clădirii e o scară de 
urgenţă. Trebuie s-o găsim fără să declanşăm sistemul 
de securitate. 

O luară prin tunel şi se opriră la prima 
ambrazură. Maya scoase o oglindă şi-o ţinu înclinată. 
De cealaltă parte a cadrului uşii era o cutie mică, albă, 
de plastic cu o lentilă reflectoare curbată. 

— Schiţele arată că folosesc detectori de mişcare 
PIR. Aceştia depistează energia infraroşie emanată de 
obiecte şi declanşează o alarmă dacă depăşeşte o 
anumită limită. 

— De-asta am luat azotul? 

— Exact. 

Maya băgă mîna în rucsac şi scoase recipientul 
cu azot lichid. Acesta arăta ca un termos cu o duză la 
unul din capete. Cu grijă, întinse mîna prin cadrul uşii 
şi pulveriză pe detectorul de mişcare. Cînd acesta fu 
acoperit cu o chiciură albă, continuară să înainteze 
prin tunel. 


Inginerii care  construiseră zona subsolului 
scriseseră pe pereţi numere de sectoare, dar Maya nu 
le înţelegea semnificaţia. În anumite zone ale tunelului, 
puteau auzi un zumzăit mecanic continuu care semăna 
cu cel al unei turbine cu abur, dar maşinăria care-l 
producea rămînea în afara razei lor vizuale. După ce 
rătăciră timp de zece minute, ajunseră la o altă 
răscruce în tunel. Două coridoare duceau în direcţii 
diferite fără nici un indicator care să arate calea 
corectă. Maya scoase din buzunar generatorul 
aleatoriu de numere. Un număr impar înseamnă 
dreapta, hotări ea şi apăsă pe buton. Pe ecran apăru 
numărul 3531. 

— Ia-o la dreapta, îi zise lui Hollis. 

— De ce? 

— Fără nici un motiv. 

— Tunelul din stînga pare mai mare. Eu zic să 
mergem pe-acolo. 

O luară la stînga şi pierdură zece minute 
explorînd încăperi de depozitare goale. În cele din 
urmă coridorul se termină într-o fundătură. Cînd se 
întoarseră, găsiră lăuta de Arlechin pe care Maya o 
zgîriase pe perete cu cutitul. 

Hollis păru enervat. 

— Asta nu înseamnă că maşinuţa ta de numere 
ne-a arătat alegerea corectă. Mai scuteşte-mă, Maya. 
Numărul ăla nu înseamnă nimic. 

— Înseamnă s-o luăm la dreapta. 


Intrară în cel de-al doilea coridor şi dezactivară 
un alt detector de mişcare. Brusc, Hollis se opri şi 
arătă în sus. 

— Ăla e un detector de mişcare? 

Maya clătină din cap şi duse un deget la buze. 

— Spune-mi ce e. 

Îl apucă de braţ şi-o luară la fugă prin coridor. 
Împingînd într-o uşă de oţel, intrară într-o încăpere 
mare cît un teren de fotbal, plină cu stilpi de susţinere 
din beton. 

— Ce naiba se întîmplă? 

— Ăla era sistemul lor de rezervă. Un detector de 
sunete. Probabil furnizează date unui program de 
calculator numit  Echo%. Calculatorul filtrează 
zgomotele mecanice şi detectează sunetul vocii umane. 

— Deci ştiu că sîntem aici? 

Maya deschise tubul în care ducea sabia. 

— Se poate ca detectorul să ne fi captat vocile 
acum douăzeci de minute. Haide, trebuie să găsim 
scara. 

Subsolul avea doar cinci surse de lumină: cîte un 
bec în fiecare dintre colţurile aflate la mare distanţă 
unul de celălalt, şi un al cincilea bec în mijloc. Plecară 
dintr-un colţ, mergînd încet printre stilpii cenușii spre 
lumina din centru. Podeaua de beton era plină de praf, 
iar aerul era fierbinte şi stătut. 

Becurile pilpiiră şi se stinseră. Timp de cîteva 
secunde rămaseră în beznă, apoi Hollis aprinse singura 
lor lanternă. Arăta tensionat şi gata de luptă. 


s9 În limba engleză, ecou. 


Auziră un scîrţiit aspru, ca şi cum o uşă era 
deschisă forţat. Linişte. Apoi uşa fu trîntită cu un 
bubuit surd. Maya simţi furnicături în vârfurile 
degetelor. Atinse braţul lui Hollis - nu te mişca - şi 
auziră amîndoi un lătrat scurt care semăna cu un riset. 

Hollis îndreptă raza lanternei printre două 
rînduri de stilpi şi văzură ceva strecurîndu-se prin 
umbre. 

— Lipituri, zise el. Le-au trimis aici să ne omoare. 

Maya căută lampa de sudură cu propan. Mîinile i 
se mişcau stîngaci, bijbîind, în timp ce răsuci mînerul 
de oţel şi aprinse duza cu o brichetă. Din duză ieşi o 
flacără albastră, scoţind un şuier uşor. O ridică şi făcu 
cîţiva paşi în faţă. 

Printre stilpi trecură nişte forme întunecate. 
Răsună iar risetul acela repezit. Lipiturile îşi schimbau 
poziţia, alergînd în cerc în jurul lor. Maya şi Hollis 
stăteau spate în spate în micul cerc de lumină. 

— Nu mor uşor, îi zise Hollis. Şi dacă le împuşti 
în corp, rana se vindecă imediat. 

— Să ţintesc la cap? 

— Dacă poţi. Or să continue să atace pînă cînd 
sînt distruse. 

Maya se răsuci şi văzu haita de hiene aflată cam 
la şase metri distanţă. Erau între opt şi zece lipituri - şi 
se mişcau repede. Blană gălbuie cu pete negre. Boturi 
negre, boante. 

Una dintre lipituri lătră ascuţit. Haita se 
despărţi, alergînd printre stilpi, şi atacă din două părţi. 
Maya puse lampa de sudură pe podea, în faţa ei, şi 


împinse o încărcătură de gloanţe în puşca ei de luptă. 
Aşteptă pînă cînd grupul era la trei metri de ea, apoi 
trase în animalul din fruntea acestuia. Gloanţele îl 
loviră în piept şi-l azvîrliră înapoi, dar ceilalţi continuau 
să se apropie. Hollis rămase lingă ea, trăgind în 
celălalt grup. 

Maya apăsă pe trăgaci din nou şi din nou pînă 
cînd camera încărcătorului se goli. Dînd drumul puştii, 
trase sabia şi-o îndreptă înainte ca pe o lance. O 
lipitură sări prin aer şi se-nfipse în lamă. Corpul său 
masiv se prăbuşi în faţa ei. Cu disperare, ea scoase 
sabia din el şi-ncepu s-o fluture cu mişcări repezi, de 
ciopîrţire, în timp ce alte două lipituri atacară. Acestea 
schelălăiră şi urlară cînd sabia le despică pielea 
groasă. 

Maya se-ntoarse în loc şi văzu cum Hollis se 
îndepărta de ea în fugă, încercînd să vire un nou 
încărcător în puşcă în timp ce-l urmăreau trei lipituri. 
Se întoarse, dădu drumul lanternei şi repezi puşca 
asupra primului atacator, aruncîndu-l într-o parte. 
Celelalte două lipituri săriră pe el şi-l trîntiră pe spate 
în întuneric. 

Maya apucă lampa de sudură cu mîna stîngă şi-şi 
încleştă dreapta pe sabie. Alergă la Hollis în timp ce el 
încerca să respingă cele două lipituri. Flutură sabia în 
jos,  retezind capul unuia dintre animale şi 
înjunghiindu-l pe celălalt în burtă. Geaca lui Hollis era 
sfişiată, iar unul din braţe era plin de sînge. 

— Ridică-te! strigă ea. Trebuie să te ridici! 


Hollis se ridică clătinîndu-se, găsi un încărcător 
plin şi-l fixă în puşcă. O lipitură rănită încerca să se 
tirască mai încolo, dar Maya flutură lama în jos ca un 
călău. Braţele-i tremurau cînd rămase deasupra 
leşului. Botul lipiturii era căscat, şi i se vedeau colții. 

— Pregăteşte-te, zise Hollis. Se reped din nou. 

Îşi ridică puşca şi începu să murmure o 
rugăciune Jonesie. 

— Mă rog lui Dumnezeu din toată inima. Fie ca 
Lumina Sa să mă apere de răul care... 

Din spatele lor răsună un lătrat-riset, şi apoi fură 
atacați din trei părţi. Maya se luptă cu sabia, 
înjunghiind şi despicînd spre colții şi ghearele care se 
repezeau la ea, spre limbile roşii şi ochii sălbatici care 
ardeau plini de ură. Hollis trase la început cîte un foc, 
încercînd să-şi păstreze muniţia, apoi trecu pe foc 
automat. Lipiturile atacară iar şi iar pînă cînd ultimul 
animal se repezi la Maya. Ea ridică sabia, gata s-o lase 
să cadă, dar Hollis făcu un pas în faţă şi împuşcă 
animalul în cap. 


XXX 


Rămaseră unul lîngă altul, înconjurați de moarte. 
Maya se simţea amorţită pe dinăuntru, copleşită de 
furia atacului. 

— Eşti bine? vocea lui Hollis era aspră şi forţată. 

Maya se întoarse cu faţa la el. 

— Cred că da. Tu? 


— Unul din ei mi-a sfişiat umărul, dar pot totuşi 
să-mi mişc braţul. Hai. Trebuie să ne mişcăm. 

Maya îşi vîri sabia înapoi în tub. Ţinînd puşca cu 
o mînă, o luă înainte şi găsi ieşirea din zona subsolului. 
Le luară numai cîteva minute ca să găsească o uşă de 
securitate din oţel, protejată de senzori 
electromagnetici. Un cablu mergea de la uşă la o cutie 
cu circuite, pe care o deschise Hollis. Peste tot erau 
fire şi întrerupătoare, dar aveau cod de culoare. Asta 
simplifica lucrurile. 

— Deja ştiu că sîntem în clădire, explică Maya. 
Nu vreau să-şi dea seama c-am ajuns la scări. 

— Ce fir tăiem? 

— Nu tăia nimic. Asta n-ar face decit să 
declanşeze alarma. 

Nu evita niciodată o decizie grea, îi spusese 
odată tatăl ei. Numai proştii cred că pot garanta 
alegerea corectă. Maya hotări că firele false erau verzi 
şi prin firele roşii trecea curentul. Folosi lampa de 
sudură ca să topească învelişul de plastic care 
acoperea fiecare pereche de fire roşii, şi apoi le prinse 
laolaltă cu mici cleme-crocodil. 

— O să meargă? 

— Poate că nu. 

— Or să ne aştepte? 

— Probabil. 

— Bine, sună promiţător. 

Hollis zîmbi uşor şi asta o făcu să se simtă mai 
bine. Nu era ca tatăl ei sau ca Mother Blessing, dar 


începea să gindească ca un Arlechin. Trebuie să-ţi 
accepţi soarta şi să rămiîi curajos. 

Nu se întîmplă nimic cînd forţară uşa de oţel. 
Erau la baza unei scări de urgenţă de beton, cu becuri 
pe fiecare palier. Maya făcu primul pas, apoi începu să 
se mişte repede. 

Găseşte-l pe Călător. 

Kennard Nash vorbea cu unul dintre tehnicienii 
care monitorizau computerul cuantic. Îl bătu pe spate 
ca un antrenor care trimitea un jucător înapoi pe teren, 
apoi traversă încăperea şi se aşeză lîngă Michael. 

— Am primit mesajul preliminar de la prietenii 
noştri, explică Nash. Asta înseamnă de obicei că 
principala transmisiune se va produce în cinci sau zece 
minute. 

Garda de corp a generalului, Ramón Vega, umplu 
din nou ambele pahare de vin, în timp ce Michael 
ronţăia un biscuit. Îi plăcea să stea în camera 
întunecată şi să privească bazinul de sticlă închis 
umplut cu heliu lichid. Înăuntrul lichidului verde se tot 
produceau mici explozii, în timp ce comutatoarele 
electronice din inima computerului erau manipulate 
într-o cuşcă de energie. 

Electronii existau în această lume, dar 
proprietatea cuantică de suprapunere permitea 
particulelor subatomice să fie pornite şi oprite, sus şi 
jos, învîrtindu-se spre stînga şi spre dreapta - toate în 
acelaşi timp. Pentru o clipă aproape imperceptibilă, 
erau atît aici cît şi acolo, trecînd într-o dimensiune 
paralelă. În celălalt tărîm, o civilizaţie avansată aştepta 


cu un alt computer. Acesta captura electronii, îi aranja 
într-un pachet de informaţii şi-i trimitea înapoi. 

— Aştepţi ceva anume? întrebă Michael. 

— Un mesaj de la ei. Poate o recompensă. Acum 
trei zile, le-am transmis datele obţinute cînd ai intrat în 
cel de-al Doilea Tărîm. Asta voiau de la noi - o hartă de 
la un Călător. 

Nash apăsă pe un întrerupător şi din tavan 
coborîră trei televizoare cu plasmă. Un tehnician aflat 
în cealaltă parte a încăperii stătea în faţa unui monitor 
de calculator şi începu să scrie comenzi. După cîteva 
secunde, puncte de lumină şi petice de întuneric 
apărură pe ecranul de televizor din stînga. 

— Asta e ceea ce ne trimit ei. E un cod binar, 
explică Nash. Lumină şi non-lumină - este limbajul 
fundamental al universului. 

Calculatoarele traduseră codul şi pe ecranul din 
dreapta apărură numere. O altă pauză şi Michael văzu 
un aranjament de linii drepte şi frinte pe ecranul din 
centru. Părea să fie schiţa unei maşinării complexe. 

Generalul Nash se purta ca un credincios 
adevărat care tocmai văzuse chipul lui Dumnezeu. 

— Asta-i ceea ce aşteptam, murmură el. Ai în faţă 
următoarea versiune a computerului nostru cuantic. 

— Cît va dura construirea lui? 

— Personalul meu va analiza datele şi-mi va da o 
dată de livrare. Pînă atunci, trebuie să-i facem pe noii 
noştri prieteni să fie mulţumiţi în continuare. 

Nash zîmbi sigur pe sine. 


— Joc un mic joc cu cealaltă civilizaţie. Noi vrem 
să creştem puterea tehnologiei noastre. Ei vor să se 
deplaseze liber între tărimuri. Tu eşti cel care le arată 
cum se face. 

Cod binar. Numere. Şi apoi proiectul unei noi 
maşinării. Datele de la civilizaţia avansată curgeau pe 
cele trei ecrane, iar Michael se lăsă dus de imaginile 
care pilpîiau în faţa lui. Abia observă cînd Ramón Vega 
se apropie de generalul Nash şi-i întinse un celular. 

— Sînt ocupat, îi spuse Nash celui care-l sunase. 
Nu poţi aştepta pînă... 

Brusc expresia generalului se schimbă. Arătînd 
tensionat, se ridică şi începu să se plimbe de colo pînă 
colo prin încăpere. 

— Ce-ai făcut?! Cine ţi-a dat permisiunea să 
deschizi cuştile? Şi Boone unde-i? l-ai contactat? Păi 
grăbeşte-te şi fă-o. Zi-i să vină imediat la centrul de 
calculatoare. 

— E vreo problemă? întrebă Michael cînd Nash 
închise telefonul. 

— Cineva a intrat în perimetrul centrului de 
cercetare. Ar putea fi unul din Arlechinii ăia fanatici de 
care ţi-am pomenit. Asta e ceva foarte neobişnuit. 
Oamenii ăia n-au resursele necesare ca să intre în 
centrul nostru. 

— Persoana respectivă e în clădire? 

Posibilitatea asta îl făcu pe generalul Nash să 
tresară. Îi aruncă o privire gărzii sale de corp, apoi îşi 
controlă frica. 

— Sigur că nu. Asta e imposibil. 

După ce rătăcise prin oraşul întunecat, Gabriel 
găsise în cele din urmă drumul spre casă. Acum se 
simţea de parc-ar fi fost pe fundul unei ape adinci, 
uitîndu-se în sus la suprafaţa care licărea. Aerul din 
plămîni îl trăgea în sus - la început încet, apoi din ce în 
ce mai repede. Era aproape de suprafaţă, la numai 
cîţiva metri, cînd intră înapoi în corpul său. 

Călătorul deschise ochii şi-şi dădu seama că nu 
era întins pe un pat pliant în dormitorul comun al 
taberei, ci era legat de un cărucior de spital, care era 
împins pe un hol lung cu aplice pe tavan. Protejată de 
teacă, sabia de jad se afla pe stomacul şi pieptul său. 

— Unde... şopti el. 

Dar corpul său era foarte rece şi-i era greu să 
vorbească. Brusc căruciorul se opri din înaintare şi 
două feţe priviră în jos spre el - Vicki Fraser şi un 
bărbat mai în vîrstă într-un halat alb de laborator. 

— Bine ai revenit printre noi, îi spuse bărbatul. 

Arătînd îngrijorată, Vicki îi atinse braţul. 

— Eşti bine? mă auzi? 

— Ce s-a întîmplat? 

Vicki şi bărbatul în halat alb împinseră căruciorul 
într-o încăpere plină cu cuşti goale de animale şi 


desfăcură legăturile. Cînd Gabriel se ridică şi încercă 
să-şi mişte corpul, Vicki îi explică că Tabula făcuseră 
un raid la Arcadia şi-i duseseră cu avionul la un centru 
de cercetare de lîngă New York. Bărbatul în halat alb 
era un neurolog pe nume Phillip Richardson. El o 
eliberase pe Vicki dintr-o cameră încuiată şi împreună 
îl găsiseră pe Gabriel. 

— N-am plănuit toate astea. Pur şi simplu s-a 
întîmplat. 

Dr. Richardson era atît speriat, cît şi încîntat. 

— În faţa camerei tale era un paznic, dar a fost 
chemat în altă parte. Se pare că cineva atacă centrul 
de cercetare... 

Vicki se uită lung la Gabriel, încercînd să-i 
cîntărească forţele. 

— Dacă putem ajunge în parcarea subterană, dr. 
Richardson s-a gîndit c-am putea fugi într-una din 
furgonetele de întreţinere. 

— Şi apoi ce facem? întrebă Gabriel. 

— Sînt deschis la idei, zise Richardson. Am un 
vechi prieten din facultate care locuieşte la o fermă în 
Canada, dar s-ar putea să fie greu de trecut graniţa. 

Cînd se ridică, Gabriel îşi simţi picioarele moi, 
dar acum mintea sa era limpede şi concentrată. 

— Unde-i fratele meu? 

— Nu ştiu. 

— Trebuie să-l găsim. 

— Asta-i mult prea periculos, zise Richardson. În 
cîteva minute personalul o să-şi dea seama că tu şi 


Vicki aţi dispărut. Nu putem să ne luptăm cu ei. E 
imposibil. 

— Dr. Richardson are dreptate, Gabriel. Poate o 
să reuşim să ne întoarcem mai tîrziu să-ţi salvăm 
fratele. Dar acum trebuie să plecăm de-aici. 

Se contraziseră pe şoptite pînă cînd Gabriel fu de 
acord cu planul. De-acum dr. Richardson începea să 
intre în panică. 

— Probabil ştiu tot, zise el. S-ar putea să ne 
caute chiar acum. 

Trase cu ochiul printr-o crăpătură din uşă, apoi îi 
conduse pe un coridor lung pînă la lift. 

Ajunseră la nivelul parcării în cîteva secunde. Tot 
nivelul consta numai din suprafeţe de beton şi stilpi de 
susţinere. Trei camionete albe erau parcate cam la 
şase metri de lift. 

— Personalul lasă de obicei cheile în contact, 
explică Richardson. Dacă putem trece de poarta din 
faţă, avem o şansă. 

Doctorul se duse la prima camionetă şi încercă să 
deschidă portiera de pe partea şoferului. Era încuiată, 
dar continuă să tragă de mîner ca şi cum nu-i venea să 
creadă. Vicki ajunse lingă el. Vocea ei era calmă şi 
mîngiietoare. 

— Nu vă faceţi griji, doctore. Haideţi să încercăm 
la următoarea. 

Vicki, Gabriel şi Richardson auziră scîrțiitul unei 
uşi de incendiu deschise cu forţă, apoi paşi pe beton. 
Peste o clipă, Shepherd apăru în capul scării de 
urgenţă. 


— Nu-i minunat? 

Shepherd trecu de lifturi şi se opri cu un rînjet pe 
faţă. 

— Credeam că Tabula s-ar putea descotorosi de 
mine, dar acum o să-mi dea un bonus. Arlechinul 
renegat salvează situaţia. 

Gabriel îi aruncă o privire lui Vicki, apoi trase 
sabia de jad din teacă. O flutură încet prin aer şi-şi 
aminti ce-i spusese Maya. Citeva obiecte făcute de 
mîna omului erau atît de frumoase - atit de pure - încît 
erau libere de lăcomie şi dorinţă. 

Shepherd pufni ca şi cum auzise o glumă proastă. 

— Nu fi nesăbuit, Gabriel. Poate Maya nu crede 
că sînt un Arlechin adevărat, dar asta nu schimbă 
calităţile mele de luptător. Am fost antrenat să folosesc 
săbii şi cuțite de la vîrsta de patru ani. 

Gabriel întoarse puţin capul. 

— Uită-te în cealaltă camionetă, îi spuse lui Vicki. 
Vezi dacă sînt cheile în contact. 

Shepherd duse mîna la tubul din spate. Scoase 
sabia sa de Arlechin şi fixă mînerul la locul său. 

— Bine. Cum vrei. Tot o să iasă ceva bun din 
asta. Mi-am dorit întotdeauna să ucid un Călător. 

Shepherd luă poziţia de luptă, iar Gabriel îl 
surprinse atacînd imediat. Repezindu-se înainte, se 
făcu că loveşte spre faţa lui Shepherd. Cînd Shepherd 
pară lovitura, Gabriel se răsuci şi lovi în dreptul inimii. 
Oţelul se izbi de oţel de două, trei, patru ori, dar 
Shepherd se apăra cu uşurinţă. Cele două săbii se 
încleştară. Shepherd se dădu înapoi o jumătate de pas, 


făcu o mişcare rapidă din încheietură şi-i smulse lui 
Gabriel sabia din miîini. 

Sabia zdrăngăni pe podeaua de beton. În 
parcarea goală sunetul se auzi puternic şi clar. Cei doi 
bărbaţi se priviră, şi Călătorul îşi văzu adversarul 
limpede. Pe faţa lui Shepherd era deja masca de 
Arlechin, dar ceva nu era în regulă cu gura lui. 
Tresărea uşor, ca şi cum buzele nu se puteau hotări 
dacă să zimbească sau să exprime nemulţumirea. 

— Haide, Gabriel. Încearcă s-o iei înapoi ... 

Cineva fluieră - un sunet ascuţit, care sfişie 
aerul. Shepherd se răsuci exact în momentul în care un 
cuţit aruncat trecu ca săgeata prin aer şi se înfipse în 
beregata lui. Mîna sa dădu drumul săbiei, iar el căzu în 
genunchi. 

Maya şi Hollis ieşiră pe uşa deschisă. Arlechinul 
îi aruncă o privire lui Gabriel - asigurindu-se că era în 
siguranţă - apoi se apropie de rănit. 

— L-ai trădat pe tatăl meu, spuse ea. Ştii ce i-au 
făcut, Shepherd? Ştii cum a murit? 

Ochii lui Shepherd abia mai puteau privi într-un 
punct fix, dar clătină uşor din cap ca şi cum dacă îşi 
recunoştea vina asta i-ar fi putut salva într-un fel viaţa. 
Maya îşi împreună palmele ca o călugăriţă care voia să 
se roage. Apoi lovi scurt, frontal în mînerul cuţitului, 
împingîndu-l mai adînc în carne. 

Maya se întoarse şi îndreptă puşca spre bărbatul 
înalt în halat alb. 

— Nu! spuse repede Vicki. El e dr. Richardson. E 
un om de ştiinţă. Un prieten. Ne ajuta să scăpăm de- 
aici. 

Maya îl evaluă pe loc şi hotărî că Richardson era 
speriat, dar inofensiv. Dacă se panica în tuneluri, va 
trebui să se descurce ea. Gabriel era în viaţă; asta era 
tot ce conta. 

În timp ce Hollis explica cum pătrunseseră în 
incinta centrului de cercetare, Maya se apropie de 
corpul lui Shepherd. Călcă în sîngele care se scurgea 
în dîre roşii, strălucitoare, îngenunche lîngă mort şi-şi 
recuperă cuțitul. Shepherd era un trădător, dar Maya 
nu se bucura că-l nimicise. Îşi aminti ce-i spusese el în 
depozitul atelierului auto. Sîntem la fel, Maya. Am 
crescut amindoi printre oameni care adorau o cauză 
pierdută. 

Cînd se întoarse la ceilalţi, văzu că Hollis se certa 
cu Gabriel. Vicki stătea între cei doi ca şi cum încerca 
să-i facă să ajungă la un compromis. 

— Care-i problema? 


— Vorbeşte cu Gabriel, spuse Hollis. Vrea să-l 
caute pe fratele lui. 

Ideea de a mai rămîne în centrul de cercetare 
păru să-l îngrozească pe Richardson. 

— Trebuie să plecăm imediat. Sînt sigur că 
paznicii ne caută. 

Maya atinse braţul lui Gabriel şi-l duse deoparte. 

— Au dreptate în legătură cu asta. E periculos să 
rămînem aici. Poate vom reuşi să ne întoarcem altă 
dată. 

— Ştii că asta n-o să se întîmple, zise Gabriel. Şi 
chiar dacă ne-am întoarce, Michael nu va mai fi aici. O 
să-l mute într-un alt loc, şi mai bine păzit. Asta e 
singura mea şansă. 

— Nu pot să te las să faci asta. 

— Nu sînt sub controlul tău, Maya. Asta e propria 
mea decizie. 

Maya simţi că ea şi Gabriel erau legaţi unul de 
celălalt ca doi căţărători pe un perete de stincă. Dacă 
unul aluneca sau dacă un prag de piatră se sfărima, 
cădeau amindoi. Nici una din lecţiile tatălui ei n-o 
pregătise pentru o asemenea situaţie. Găseşte un plan, 
îşi spuse. Riscă-ţi viaţa ta, nu pe a lui. 

— Bine. Am altă idee. 

Îşi păstră vocea cît mai calmă cu putinţă. 

— Tu mergi cu Hollis, iar el te va scoate din 
clădire. Promit să rămîn aici şi să-l caut pe fratele tău. 

— Chiar dacă l-ai găsi, nu va avea încredere în 
tine. Michael a fost întotdeauna suspicios pe oricine. 
Dar de mine va asculta. Ştiu asta. 


Gabriel o privi în ochi şi în răstimpul unei 
răsuflări - al unei bătăi de inimă - ea simţi o legătură 
între ei. Cu disperare, Maya încercă să găsească 
decizia bună, dar era imposibil. De data asta nu era 
nici o decizie bună, doar soarta. 

Se îndreptă repede spre dr. Richardson şi apucă 
cardul de identitate prins de halatul lui. 

— Asta deschide toate uşile de-aici? 

— Cam jumătate din ele. 

— Unde-i Michael? Ştii unde-l ţin? 

— De obicei stă într-un apartament păzit din 
centrul administrativ. În clipa asta ne aflăm la 
marginea nordică a centrului de cercetare. Centrul 
administrativ este de cealaltă parte a dreptunghiului, 
direct spre sud. 

— Şi cum ajungem acolo? 

— Folosiţi tunelurile şi feriţi-vă de coridoarele 
superioare. 

Maya scoase nişte gloanţe din buzunar şi începu 
să încarce puşca de luptă. 

— Întoarce-te în subsol, îi zise lui Hollis. Scoate-i 
pe ei doi prin conducta de ventilaţie cît mă întorc eu cu 
Gabriel. 

— Nu face asta, spuse Hollis. 

— N-am altă alternativă. 

— Fă-l să vină cu noi. Tirăşte-l de-aici dacă 
trebuie. 

— Asta ar face Tabula, Hollis. Noi nu ne purtăm 
aşa. 


— Uite, înţeleg de ce vrea Gabriel să-şi ajute 
fratele. Dar o să fiţi omoriţi amîndoi. 

Maya băgă un rînd de gloanţe în încărcătorul 
puştii şi pocnetul camerei care se închidea răsună în 
parcarea goală. Nu-l auzise niciodată pe tatăl ei zicînd 
„Mulţumesc”. Arlechinii nu trebuiau să se simtă 
recunoscători faţă de nimeni, dar ea voia să-i spună 
ceva persoanei care luptase alături de ea. 

— Noroc, Hollis. 

— Tu eşti cea care are nevoie de noroc. Căutaţi 
repede şi plecaţi naibii de-acolo. 


XXX 


Peste cîteva minute Maya şi Gabriel mergeau 
prin tunelul de beton care trecea pe sub dreptunghi. 
Aerul era fierbinte şi înăbuşitor. Maya auzea apa 
curgînd prin ţevile negre fixate de pereţi. 

Gabriel îi tot arunca cîte-o privire. Părea 
stînjenit, aproape vinovat. 

— Îmi pare rău că trebuie să facem asta. Ştiu că 
voiai să plecăm cu Hollis. 

— Asta a fost alegerea mea, Gabriel. Nu l-am 
protejat pe fratele tău cînd eram în Los Angeles. Acum 
am o altă şansă. 

Îi evită privirea şi încercă să aibă o voce 
liniştitoare. 

— Luăm o decizie emoţională, nu una logică. 
Poate că n-au să anticipeze aşa ceva. 


Ajunseră la centrul administrativ de cealaltă 
parte a dreptunghiului şi cardul de identitate al 
doctorului Richardson le permise să urce pe o scară 
pînă în hol. Maya folosi cardul ca să deschidă liftul şi 
urcară la etajul trei. Amîndoi o luară pe un hol 
mochetat, uitîndu-se înăuntrul birourilor şi sălilor de 
conferinţe goale. 

Maya se simţea ciudat cu o puşcă în mînă în timp 
ce se uita la un filtru de cafea şi la dulapuri cu sertare, 
la un ecran de calculator pe care se vedea un 
screensaver cu îngeri plutind pe cerul albastru. Îşi 
aminti de slujba ei de la firma de design din Londra. 
Petrecuse ore întregi stînd într-un cubicul alb cu o 
vedere cu o insulă tropicală lipită de peretele 
despărțitor. În fiecare zi la ora patru o doamnă 
bengaleză durdulie trecea împingînd un cărucior cu 
ceai. Acum viaţa aceea părea la fel de îndepărtată ca şi 
un alt tărîm. 

Apucă un coş de gunoi dintr-un birou şi se 
întoarseră la lift. Cînd ajunseră la etajul doi, lăsă coşul 
proptit între uşile liftului. O luară încet pe hol. Maya îl 
făcu pe Gabriel să rămînă la doi metri în spatele ei în 
timp ce ea deschidea fiecare uşă două. 

Panourile de iluminat montate în plafon lăsau o 
anumită umbră pe podea. La capătul holului, una 
dintre umbre era un pic mai întunecată. Ar putea fi 
orice, se gîndi Maya. Poate că e un bec ars. Cînd făcu 
un pas mai aproape, umbra începu să se mişte. 

Maya se întoarse spre Gabriel şi duse un deget la 
gură. Să nu faci zgomot. Arătă spre un birou separat şi- 


i făcu semn să se ascundă sub birou. Cînd se întoarse 
în colţ, se uită în lungul holului. Cineva lăsase 
căruciorul unui îngrijitor lîngă unul din birouri, dar 
îngrijitorul se făcuse nevăzut. 

Ajunse la capătul holului, avansă cîţiva 
centimetri după colţ, şi ţişni înapoi cînd trei bărbaţi 
traseră cu puştile spre ea. Gloanţele intrară trosnind în 
pereţi şi făcură o gaură plină de aşchii într-o uşă de 
birou. 

Stringind puşca, Maya fugi înapoi pe hol şi trase 
în capul aspersorului din mijlocul tavanului. Acesta se 
crăpă şi începu să răsune alarma de incendiu. Unul 
dintre Tabula se ivi de după colţ şi trase sălbatic în 
direcţia ei. Peretele de lîngă ea păru să explodeze şi 
bucăţi de tencuială se împrăştiară pe mochetă. Cînd 
Maya ripostă trăgind şi ea, bărbatul se retrase după 
colţ. 

Apa ţişni din capul spulberat al aspersorului în 
timp ce ea rămăsese în hol. Cînd majoritatea oamenilor 
se găseau într-o situaţie periculoasă, vederea lor 
devenea limitată, ca şi cum s-ar fi uitat într-un tunel. 
Uită-te în jurul tău, îşi spuse Maya şi privi în sus la 
tavan. Ridică puşca şi trase de două ori într-un panou 
de iluminat fixat de plafon, aflat deasupra căruciorului 
îngrijitorului. Grătarul de plastic se dezintegră şi în 
tencuială apăru o gaură. 

Maya viri puşca sub centură şi se căţără pe 
căruciorul îngrijitorului. Se strecură prin gaură şi se 
apucă de conducta de apă. Cu o lovitură rapidă de 
picior, împinse căruciorul pe hol şi se trase în sus în 


tavanul gol. Tot ce se auzea era alarma de incendiu şi 
apa care ţişnea din aspersor. Maya scoase puşca de la 
centură. Îşi petrecu picioarele în jurul conductei şi se 
lăsă să atîrne cu capul în jos ca un păianjen. 

— Pregătiţi-vă, zise o voce. Acum! 

Tabula intrară în hol şi traseră cu armele. Alarma 
se opri peste cîteva secunde şi dintr-o dată se lăsă o 
linişte profundă. 

— Unde s-a dus? întrebă o voce. 

— Nu ştiu. 

— Aveţi grijă, spuse a treia voce. Ar putea fi într- 
una din camere. 

Maya se uită în jos prin gaura din tavan şi văzu 
cum unul doi, trei mercenari Tabula trec pe dedesubt, 
cu puştile în mînă. 

— Aici Prichett, zise cea de-a treia voce. 

Părea că vorbeşte într-o staţie de radioemisie sau 
la un telefon mobil. 

— Am văzut-o la etajul doi, dar a fugit. Da, 
domnule. Verificăm fiecare ... 

Ţinîndu-se cu picioarele de conducta de apă, 
Maya se balansă prin gaura cu margini sfărimate. 
Acum era cu capul în jos, părul ei negru legănîndu-se 
deasupra podelei. Văzu spatele celor trei Tabula şi 
trase în primul. 

Reculul puştii o împinse înapoi şi ea făcu un salt 
prin aer, aterizînd în picioare în mijlocul holului. Apa 
ţişnea din aspersor, dar nu-i dădu atenţie şi-l împuşcă 
pe al doilea bărbat în timp ce acesta se întorcea. Al 
treilea încă mai ţinea celularul în mînă în timp ce 


gloanţele-i străpunseră pieptul. Se izbi de perete şi 
alunecă la podea. 

Aspersorul încetă să mai împroaşte cu apă, iar ea 
rămase singură în picioare, uitindu-se la cele trei 
cadavre de pe jos. Era prea periculos să rămînă în 
clădire. Trebuiau să se întoarcă în tuneluri. Încă odată, 
văzu cum umbrele de pe perete se schimbă şi apoi un 
bărbat neînarmat apăru la capătul holului. Chiar fără 
asemănarea cu fratele său, Maya ştiu că era al doilea 
Călător. Lăsă în jos puşca. 

— Bună, Maya. Sînt Michael Corrigan. Toată 
lumea de pe-aici se teme de tine, dar mie nu mi-e frică. 
Ştiu că eşti aici să mă aperi. 

Uşa unui birou se deschise în spatele ei şi Gabriel 
păşi în hol. Fraţii erau faţă în faţă, cu ea la mijloc între 
ei. 

— Vino cu noi, Michael. 

Gabriel se forţă să zimbească. 

— Ai să fii în siguranţă. Nimeni n-o să-ţi mai dea 
ordine. 

— Am cîteva întrebări pentru Arlechinul nostru. 
E o situaţie ciudată, nu-i aşa? dac-aş pleca cu voi doi, 
ar fi ca şi cum am împărţi aceeaşi prietenă. 

— Nu-i aşa, zise Gabriel. Maya nu vrea decît să 
ne ajute. 

— Dar dacă trebuie să facă o alegere? 

Michael făcu un pas în faţă. 

— Pe cine-ai să salvezi, Maya? pe Gabriel sau pe 
mine? 

— Pe amîndoi. 


— E o lume primejdioasă. Poate că asta nu-i 
posibil. 

Maya îi aruncă o privire lui Gabriel, dar el nu-i 
sugeră în nici un fel ce-ar trebui să spună. 

— Am să-l protejez pe cel care vrea să facă din 
lumea asta un loc mai bun. 

— Atunci eu sînt acela. 

Michael mai făcu un pas în faţă. 

— Majoritatea oamenilor nu ştiu ce vor. Adică îşi 
doresc o casă nouă, mare, sau o maşină nouă, 
strălucitoare. Dar le e prea frică să hotărască cursul 
propriilor vieţi. Aşa că o s-o facem noi pentru ei. 

— Asta ţi-au spus Tabula, zise Gabriel. Dar nu e 
adevărat. 

Michael scutură din cap. 

— Te porţi exact ca tata - îţi construieşti o viaţă 
mică, ascunzîndu-te sub o piatră. Cînd eram copii uram 
toată vorbăria asta despre Matrice. Ni s-a dat puterea 
asta amîndurora, dar tu nu vrei s-o foloseşti. 

— Puterea nu vine din noi, Michael. Nu cu 
adevărat. 

— Am crescut ca nişte lunatici. Fără electricitate. 
Fără telefon. Îţi aminteşti de prima zi la şcoală? Îţi 
aminteşti cum oamenii ne arătau maşina cu degetul 
cînd intram în oraş? Nu trebuie să trăim aşa, Gabe. 
Putem să fim noi cei care hotărăsc totul. 

— Oamenii trebuie să-şi poată hotări propriile 
vieţi. 

— Cum de n-ai înţeles, Gabe? Nu e greu. Faci ce-i 
mai bine pentru tine şi la naiba cu restul lumii. 


— Asta n-o să te facă fericit. 

Michael se uită lung la Gabriel şi clătină din cap. 

— Vorbeşti de parc-ai avea toate răspunsurile, 
dar un lucru e clar. 

Michael ridică mîinile cu palmele îndreptate spre 
Gabriel, de parcă şi-ar fi binecuvîntat fratele. 

— Nu poate fi decît un Călător... 

Un bărbat cu părul cărunt, scurt şi cu ochelari cu 
rame de oţel apăru de după colţ şi ridică un pistol 
automat. Gabriel arăta de parcă şi-ar fi pierdut familia 
pentru totdeauna. Trădat. 

Maya îl împinse pe Gabriel în coridorul învecinat 
în timp ce Boone deschise focul. Glonţul lovi piciorul 
drept al Mayei, trîntind-o de perete, iar ea căzu cu faţa 
în jos pe podea. Se simţi de parcă tot aerul îi fusese 
stors din trup. 

Gabriel apăru şi-o ridică în braţe. Alergă cîţiva 
metri şi se aruncă în lift în timp ce Maya încerca să se 
smulgă din braţele lui. Sal/vează-te, voia să spună, dar 
nu reuşi să articuleze cuvintele. Gabriel lovi cu piciorul 
coşul de gunoi care ţinea uşile, aruncîndu-l afară, şi 
izbi butoanele. Focuri de armă. Oameni strigind. Uşile 
se închiseră, iar ei se îndreptară spre parter. 

Maya îşi pierdu cunoştinţa, iar cînd deschise 
ochii se aflau în tunel. Gabriel stătea într-un genunchi, 
încă ţinînd-o strîns. Auzi pe cineva vorbind şi-şi dădu 
seama că Hollis era acolo. Înghesuia nişte sticle cu 


chimicale pe care le luase din clădirea de cercetări 
genetice. 

— Mai ţin minte şi acum micile semne roşii de 
avertizare din laboratorul din liceu. Toate chestiile 
astea sînt periculoase dacă apropii de ele o flacără. 

Hollis deschise duza unei canistre verzi. 

— Oxigen pur. 

Luă o sticlă şi turnă un lichid transparent pe 
podea. 

— Şi ăsta-i eter lichid. 

— Altceva? 

— Asta-i tot ce ne trebuie. Hai să ne îndepărtăm 
de-aici. 

Gabriel o duse pe Maya pînă la uşa de incendiu 
de la capătul tunelului. Hollis aprinse lampa de sudură 
cu propan, reglă flacăra albastră care şuiera şi apoi o 
aruncă înapoia sa. Intrară într-al doilea tunel. Peste 
cîteva secunde se auzi un trosnet puternic şi presiunea 
atmosferică care crescuse brusc trînti de perete uşa de 
incendiu. 

Cînd Maya deschise ochii din nou, coborau scara 
de urgenţă. Se auzi o explozie mult mai puternică, ca şi 
cum o bombă mare tocmai lovise clădirea. Se luă 
curentul şi înaintară în dezordine pînă cînd Hollis 
aprinse lanterna. Maya încercă să nu-şi piardă din nou 
cunoştinţa, dar tot aluneca în şi în afara unui vis. Îşi 
amintea de vocea lui Gabriel şi de o frînghie care-i 
fusese legată în jurul umerilor cînd fusese scoasă prin 
conducta de ventilaţie. Apoi zăcea pe spate în iarba 
udă, privind la stele. Auzi mai multe explozii şi urletul 


unei sirene de poliţie, dar nimic din toate astea nu mai 
conta. Maya ştia că sîngerează şi că-şi va pierde tot 
sîngele; se simţea de parcă toată viaţa din trupul ei era 
absorbită de pămîntul rece. 

— Mă auzi? întrebă Gabriel. Maya? 

Voi să-i vorbească - să-i spună un ultim lucru - 
dar cineva îi furase vocea. Un lichid negru îi înceţoşă 
marginile vederii şi apoi începu să se răspîndească şi 
să se întunece ca o picătură de cerneală într-un pahar 
de apă limpede. 

Cam pe la şase dimineaţa, Nathan Boone aruncă 
o privire spre cerul de deasupra centrului de cercetare 
şi văzu un petic înceţoşat de lumină. Pielea şi hainele îi 
erau pline de funingine. Incendiul din tuneluri era 
chipurile sub control, dar fumul negru cu miros 
înţepător de chimicale continua să se reverse afară 
prin orificiile de ventilaţie. Părea că arde pămîntul. 

Maşini de pompieri şi de poliţie era împrăştiate 
prin curtea dreptunghiulară. În timpul nopţii, luminile 
lor roşii intermitente  păruseră strălucitoare şi 
poruncitoare. În zori, luminile clipeau stins. Furtunuri 
de incendiu din pînză şerpuiau de la cisternele de 
pompare pînă la orificiile de ventilaţie. Unele dintre 
furtunuri încă mai împroşcau cu apă în subteran, în 
timp ce pompierii cu feţe înnegrite beau cafea din 
pahare de carton. 

Boone făcuse o evaluare generală cu două ore în 
urmă. Explozia din tuneluri şi pana de curent 
provocată de aceasta provocaseră pagube în toate 
clădirile. Se părea că computerul cuantic se închisese 
şi o parte din mecanism fusese distrusă. Un tînăr 
tehnician de calculatoare estimase că va dura între 
nouă luni şi un an ca să facă totul să funcţioneze din 


nou. Subsolurile erau inundate. Toate laboratoarele şi 
birourile erau  înnegrite de fum. Un frigider 
computerizat din laboratorul de cercetare genetică îşi 
întrerupsese funcţionarea şi cîteva experimente cu 
lipituri fuseseră compromise definitiv. 

Lui Boone nu-i păsa de distrugeri. În ceea ce-l 
privea, fiecare clădire din complex putea să se 
prăbuşească la pămînt. Adevăratul dezastru era că un 
Arlechin şi un Călător cunoscut fuseseră lăsaţi să 
scape. 

Capacitatea sa de a demara o căutare imediată 
fusese subminată de un paznic cu salariu minim care 
stătea în ghereta de la poarta fundaţiei. Cînd se 
declanşaseră exploziile, tinărul intrase în panică şi 
chemase poliţia şi pompierii. Fraţii aveau influenţă în 
întreaga lume, dar Boone nu putuse să ţină sub control 
o echipă de pompieri locali hotăriţi să-şi facă treaba. În 
timp ce pompierii instalaseră un post de comandă şi 
pulverizau apă în tuneluri, îi ajutase pe generalul Nash 
şi pe Michael Corrigan să părăsească dreptunghiul 
într-un convoi păzit. Boone îşi petrecu restul nopţii 
asigurindu-se că nimeni nu va găsi trupul lui Shepherd 
sau cadavrele celor trei morţi din centrul administrativ. 

— DI. Boone? Mă scuzaţi, domnule Boone... 

Privi peste umăr în timp ce un căpitan de 
pompieri pe nume Vernon McGee i se adresă. 
Căpitanul  micuţ şi îndesat fusese în curtea 
dreptunghiulară încă de la miezul nopţii, dar el tot mai 
părea să fie plin de energie - aproape vesel. Boone se 


gîndi că pompierii din zona suburbană se plictisiseră să 
tot verifice hidrante şi să dea jos pisici din copaci. 

— Cred că acum sîntem gata să începem 
inspecția. 

— Despre ce vorbeşti? 

— Focul a slăbit, dar vor mai trece cîteva ore 
pînă cînd să putem intra în tunelurile de întreţinere. 
Acum trebuie să intru în fiecare clădire şi să verific 
daunele la structuri. 

— Asta e imposibil. Cum v-am spus şi noaptea 
trecută, personalul de aici este implicat în cercetări 
ultra-secrete pentru guvern. Aproape în fiecare 
încăpere accesul este permis numai pe baza unei 
autorizări speciale de securitate. 

Căpitanul McGee se legănă uşor înapoi pe talpa 
cizmelor. 

— Nu dau doi bani pe asta. Sînt căpitan de 
pompieri şi ăsta e districtul meu. Am dreptul de a intra 
în oricare din clădirile astea din motive ce ţin de 
siguranţa publică. Poţi să-mi dai o escortă dacă doreşti. 

Boone încercă să-şi ascundă furia în timp ce 
McGee se întorcea ţanţoş la oamenii săi. Poate că 
pompierii ar putea inspecta locul. Era posibil. 
Cadavrele fuseseră deja puse în saci de plastic şi 
aruncate într-o furgonetă. Mai tirziu în acea zi, urmau 
să fie expediate în Brooklyn, unde un antreprenor de 
pompe funebre cooperant le va incinera şi va arunca 
cenuşa în mare. 

Boone hotări să verifice centrul administrativ 
înainte ca McGee să înceapă să-şi bage nasul pe-acolo. 


Doi paznici trebuiau să fie în holul de la etajul doi, 
scoţind mocheta pătată de sînge. Deşi camerele de 
supraveghere erau moarte, Boone presupunea 
întotdeauna că-l privea cineva. Mărşălui încrezător 
prin curtea dreptunghiulară, ca şi cum totul era sub 
control. Îi sună celularul şi cînd răspunse auzi vocea 
bubuitoare a lui Kennard Nash. 

— Care-i situaţia? 

— Pompierii or să facă o inspecţie de siguranţă. 

Nash înjură tare. 

— Pe cine trebuie să sun? La biroul 
guvernatorului? Guvernatorul ar putea opri asta? 

— Nu-i nevoie să oprim nimic. Am eliminat 
problemele semnificative. 

— Or să afle că cineva a provocat incendiul. 

— Exact asta şi vreau să facă. Chiar acum am o 
echipă în apartamentul lui Lawrence Takawa. O să 
pună un dispozitiv exploziv pe jumătate construit pe 
masa lui din bucătărie şi o să scrie o scrisoare 
răzbunătoare pe calculatorul lui personal. Cînd 
investigatorii de la incendieri premeditate o să apară, 
am să le spun despre angajatul nostru supărat ... 

— Şi-or să înceapă să caute un om care a 
dispărut deja. 

Nash rise uşor. 

— Bună treabă, domnule Boone. O să stau de 
vorbă cu dumneata deseară. 

Generalul Nash încheie convorbirea fără să 
spună la revedere şi Boone rămase singur lîngă 
intrarea în centrul administrativ. Dacă-şi trecea în 


revistă acţiunile din ultimele cîteva săptămîni, trebuia 
să recunoască că făcuse cîteva greşeli. Subestimase 
eficienţa  Mayei şi-şi ignorase propriile suspiciuni 
legate de Lawrence Takawa. Se lăsase dus de miînie în 
cîteva rînduri, şi asta îi influenţase alegerile. 

Pe măsură ce focul se potolea, fumul îşi schimba 
culoarea din negru într-un cenuşiu murdar. Arăta ca 
gazele de eşapament - poluare obişnuită şi nimic mai 
mult - cînd ieşea din orificiile de ventilare, plutind în 
aer şi dispărînd. Poate că Fraţii fuseseră forţaţi să dea 
înapoi pe moment, dar victoria era inevitabilă. 
Politicienii puteau vorbi despre libertate, azvîrlind 
cuvintele în aer ca pe confeti. Asta nu însemna nimic; 
ideea tradiţională de libertate se stingea. Pentru prima 
dată în acea dimineaţă, Boone apăsă pe butonul 
ceasului său de mînă şi fu mulţumit să vadă că avea 
pulsul normal. Se îndreptă de spate, trase umerii 
înapoi şi intră în clădire. 

Încă odată Maya era prizonieră în vis. Stînd în 
picioare singură în tunelul cufundat în întuneric, îi 
atacă pe cei trei suporteri huligani şi scăpă coborind 
scara. Bărbaţii se luptau pe platformă, încercînd să 
spargă geamurile trenului, cînd Thorn o apucă cu mîna 
dreaptă şi-o trase în vagon. 

Se gîndise la incident de atitea ori că devenise o 
secţiune permanentă a creierului său. Trezeşte-te, îşi 
spuse. Destul. Dar de data asta zăbovi în acea amintire. 
Trenul înainta cu zdruncinături, iar ea îşi lipi faţa de 
pardesiul de lînă a tatălui ei. Cu ochii închişi, îşi muşcă 
buza şi simţi în gură gustul sîngelui. 

Furia Mayei era puternică şi vehementă, dar o 
altă voce îi şoptea ceva în întuneric. Şi apoi ştiu că 
urma să-i fie dezvăluit un secret. Thorn fusese 
întotdeauna puternic şi curajos şi sigur pe el. O trădase 
în acea după-amiază în partea de nord a Londrei, dar 
se mai întîmplase şi altceva. 

Metroul înainta zdruncinîndu-se, plecînd din 
staţie, iar ea ridică privirea spre tatăl său şi văzu că 
plîngea. Atunci păruse imposibil ca Thorn să arate 
vreodată un semn de slăbiciune. Dar acum ştia că era 
adevărat. O singură lacrimă pe obrazul unui Arlechin 


era un lucru rar şi preţios. lartă-mă. Oare la asta se 
gîndea el? Iartă-mă pentru ce ţi-am făcut. 


x x 


Deschise ochii şi văzu că Vicki o privea, aplecată 
deasupra ei. Timp de cîteva secunde, Maya zăbovi într- 
un tărîm al umbrelor aflat între visul ei şi lumea de la 
trezire; încă-i mai putea vedea faţa lui Thorn în timp ce 
mîna ei atinse marginea unei pături. Expiră şi tatăl ei 
dispăru. 

— Mă auzi? întrebă Vicki. 

— Da. Sînt trează. 

— Cum te simţi? 

Maya băgă mîna pe sub cearşaf şi pipăi bandajul 
din jurul piciorului rănit. Dacă-şi mişca repede corpul, 
simţea o durere ascuţită, ca şi cînd ar fi fost împunsă 
cu vîrful unui cuţit. Dacă rămînea nemişcată, simţea ca 
şi cum cineva îi arsese pielea cu un fier înroşit. Thorn o 
învățase că nu poţi ignora durerea; încercai s-o reduci 
la un anumit punct care era izolat de restul corpului. 

Se uită în jur prin cameră şi-şi aminti cînd fusese 
aşezată în pat. Erau într-o casă de pe plajă pe coastă la 
Cape Cod%, peninsula curbată din Massachusetts care 
înainta în Oceanul Atlantic. Vicki, Gabriel şi Hollis o 
aduseseră acolo după ce petrecuseră cîteva ore la o 
clinică particulară condusă de un medic din Boston. 


26 Peninsulă în formă de cîrlig în sud-estul statului Massachusetts, 


prelungindu-se la est şi la nord în Oceanul Atlantic. 


Medicul era un membru al bisericii lui Vicki, care 
folosea casa ca pe un loc unde-şi petrecea vara. 

— Mai vrei o pastilă? 

— Fără pastile. Unde-i Gabriel? 

— Se plimbă pe plajă. Nu-ţi face griji. Îl păzeşte 
Hollis. 

— Cît am dormit? 

— Cam opt sau nouă ore. 

— Găseşte-i pe Gabriel şi pe Hollis, zise Maya. 
Strînge tot. Trebuie să rămînem în mişcare. 

— Nu-i cazul. Sîntem în siguranţă aici - cel puţin 
pentru cîteva zile. Nimeni nu ştie că sîntem în casa 
asta, cu excepţia doctorului Lewis, iar el crede în 
Datoria Neplătită. N-ar trăda niciodată un Arlechin. 

— Tabula ne caută. 

— Pe plajă nu se plimbă nimeni, pentru că e prea 
frig. Casa se alături este goală pe timpul iernii. Marea 
parte a magazinelor din sat sînt închise şi n-am văzut 
nici o cameră de supraveghere. 

Vicki arăta puternică şi sigură pe sine, iar Maya 
se trezi gîndindu-se la fata timidă şi religioasă pe care 
o abordase în aeroportul din Los Angeles cu doar 
cîteva săptămîni în urmă. Totul se schimbase, evoluase, 
datorită Călătorului. 

— Trebuie să-l văd pe Gabriel. 

— O să se întoarcă în cîteva minute. 

— Ajută-mă să mă ridic, Vicki. Nu vreau să fiu în 
pat. 

Maya se sprijini în coate ca să-şi ridice corpul. 
Durerea reveni, dar reuşi să-şi controleze expresia de 


pe faţă. Sprijinindu-se pe piciorul sănătos, îşi petrecu 
un braţ pe după umărul lui Vicki şi cele două femei 
ieşiră încet din dormitor şi o luară pe hol. 

La fiecare pas şovăitor, Vicki îi dădea Mayei mai 
multe informaţii. După ce fugiseră de la Centrul de 
cercetare al Fundaţiei Evergreen, dr. Richardson o 
tinuse în viaţă în timp ce Hollis conducea spre Boston. 
În prezent, Richardson călătorea spre Canada ca să 
locuiască la un vechi prieten din facultate care avea o 
fermă de vaci în Newfoundland. Hollis îşi parcase 
camioneta într-un cartier sărac şi lăsase cheile în 
contact. Acum foloseau o furgonetă de livrări a unui alt 
membru al congregaţiei lui Vicki. 

Casa de pe plajă avea pe jos un covor berber 
gros; mobilierul din lemn şi piele era curat şi simplu. O 
uşă glisantă de sticlă ducea la o platformă şi Maya o 
puse pe Vicki s-o scoată afară. Cînd Maya se aşeză pe 
un şezlong îşi dădu seama ce efort fusese pentru ea să 
umble zece metri. Faţa îi era plină de transpiraţie şi 
corpul începu să-i tremure. 

Vicki se întoarse în casă şi veni cu o pătură. O 
înfăşură strîns în jurul părţii inferioare a corpului 
Mayei şi Arlechinul începu să se simtă confortabil. 
Casa era construită lîngă dunele de nisip presărate cu 
tufe de măceş şi iarbă-neagră. Vintul era destul de 
puternic ca să facă iarba lungă şi uscată să se legene, 
şi Maya simţi mirosul oceanului. O rîndunică de mare 
singuratică se roti deasupra celor două femei ca şi cum 
şi-ar fi căutat un loc unde să se odihnească. 


Nişte trepte de lemn duceau de la platformă pe 
plajă. Era reflux, şi Gabriel stătea în picioare la vreo 
două sute de metri de ea, la marginea mării. Hollis 
stătea pe nisip, la jumătatea distanţei dintre casă şi 
Călător. Avea ceva în poală, înfăşurat într-un prosop de 
plajă colorat, iar Maya presupuse că era puşca ei. Nu 
era nevoie de un Arlechin în casa asta liniştită, izolată. 
Vicki şi Hollis aranjaseră totul fără ea. Ea trebuia să-l 
apere pe Gabriel, dar el fusese cel care-şi riscase viaţa 
ca s-o scoată din tuneluri. 

Cerul posomorit şi apa cenuşiu-verzuie se 
întrepătrundeau; era greu să vezi linia orizontului. 
Fiecare val se spărgea cu un sunet înăbuşit, apa 
scurgindu-se peste nisipul bătătorit şi apoi întorcîndu- 
se în mare. Gabriel purta jeanşi şi un hanorac închis la 
culoare; părea că dac-ar fi făcut încă un singur pas ar fi 
fost absorbit de masa cenuşie şi-ar fi dispărut din 
lumea asta. 

Călătorul întoarse spatele apei şi privi spre casă. 

— Ne vede, spuse Vicki. 

Maya se simţi ca un copil aşa înfăşurată în 
pătură, dar rămase acolo fără să spună nimic în timp 
ce bărbaţii plecară de pe plajă şi urcară treptele pe 
platformă. Gabriel rămase lingă balustradă, în timp ce 
Hollis rînji şi se apropie de ea. 

— Maya! Cum te simţi? Nu credeam c-ai să te 
trezeşti decît peste cîteva zile. 

— Sînt bine. Trebuie să luăm legătura cu Linden. 


— Am făcut-o deja de la un internet-cafe din 
Boston. Va trimite bani în trei locuri diferite din New 
England”. 

— Asta-i tot ce-a spus? 

— Potrivit lui Linden, fiul lui Sparrow a dispărut. 
Cred că Tabula au aflat că era ... 

Vicki îl întrerupse. 

— Hai să facem nişte cafea, Hollis. 

— Nu vreau cafea. 

— Poate vor alţii. 

În vocea lui Vicki se simţi o uşoară schimbare 
care-i aminti Mayei de uşoara apăsare a miinii cuiva. 
Hollis păru să înţeleagă mesajul. 

— Corect. Sigur că da. Cafea proaspătă. 

Hollis aruncă o privire în urmă la Gabriel, apoi o 
urmă pe Vicki în casă. 

Acum erau singuri, dar Gabriel tot nu vorbea. Un 
stol de păsări de mare apăru în depărtare, petele negre 
rotindu-se într-un cerc mic care începu să coboare 
încet spre pămînt. 

— Dr. Lewis a zis că vei putea merge cam într-o 
lună. Ai avut noroc că glonţul n-a sfărîmat osul. 

— Nu putem rămîne aici atita timp. 

— Vicki are o mulţime de cunoştinţe în biserica ei 
şi Hollis cunoaşte oameni din lumea artelor marţiale. 
Cred c-o să avem destule ascunzători pînă cînd facem 
rost de cărţile de identitate şi de paşapoartele false. 

— Atunci ar trebui să părăsim Statele Unite. 


di Regiune din nord-estul Statelor Unite alcătuită în prezent din 


statele Maine, New Hampshire, Vermont, Massachusetts, 
Connecticut şi Rhode Island. 


— Nu sînt sigur că asta ar trebui să facem. 
Oamenii vor să creadă că există o insulă tropicală sau o 
peşteră în munţi unde te poţi ascunde, dar asta nu mai 
e adevărat. Ne place sau nu, sîntem cu toţii legaţi unii 
de alţii. 

— Tabula te vor căuta. 

— Da. Iar fratele meu îi va ajuta. 

Gabriel se aşeză lingă ea, arătînd obosit şi trist. 

— Cînd eram copii, simţeam că Michael şi cu 
mine luptam împreună împotriva lumii întregi. Aş fi 
făcut orice pentru fratele meu. Am avut încredere 
deplină în el. 

Maya îşi aminti de visul cu metroul - de tristeţea 
tatălui ei - şi îşi îngădui să simtă compasiune pentru un 
alt om. Îi întinse mîna şi Gabriel o tinu strîns. Pielea lui 
caldă îi atinse răceala, iar ea se simţi transformată. Nu 
era fericire. Nu, fericirea era o iluzie copilărească, 
trecătoare. Durerea dinlăuntrul ei se topi şi simţi că ei 
doi creaseră un centru, ceva constant, un întreg. 

— Nu ştiu dacă tatăl meu mai este viu, iar 
Michael s-a întors împotriva mea, zise Gabriel. Dar mă 
simt legat de tine, Maya. Eşti importantă pentru mine. 

O privi cu o energie intensă în ochi, apoi îi dădu 
drumul la mînă şi se ridică repede. Apropierea dintre ei 
era dureroasă, ca şi cum ar fi întrecut măsura. 

Singur şi neprotejat, Gabriel cobori din nou 
treptele pe nisip. Maya rămase pe platformă, încercînd 
să-şi controleze sentimentele. Dacă voia să-l protejeze 
pe acest Călător, nu-şi putea permite să ţină la el. 
Orice emoție avea s-o facă ezitantă şi vulnerabilă. 


Dacă-şi permitea această slăbiciune, l-ar fi putut pierde 
pentru totdeauna. 

Ajută-mă, se gîndi. Era pentru prima dată în viaţă 
cînd se ruga. Te rog, ajută-mă. Arată-mi ce trebuie să 
fac. 

Un vînt rece îi atinse părul negru şi simţi o 
agerime în corp, o putere care creştea. Atiţia oameni 
rătăceau fără ţintă prin propriile vieţi, jucînd roluri 
pentru alţii şi nerecunoscîndu-şi adevărata menire. 
Toate îndoielile şi ezitările pe care le simţise la Londra 
dispăruseră fără urmă. Maya ştia cine este: un 
Arlechin. Da, va fi greu, dar va rămîne alături de 
Gabriel. 

Se ridică uşor şi privi spre ocean. Stolul de păsări 
de mare se odihnea pe plajă şi, cînd Călătorul se 
apropie, ele se înălţară spre cer, ţipînd şi strigîndu-se 
unele pe altele. 


Sfârşit 


